
Sekcija ISTORIOGRAFIJA 


Predšedavaju: 
Akademik Sreten Perović 
Akademik Danilo Radojević 


Prof. dr Šerbo Rastoder, akademik DANU 

Dr Sekula Drljević na parlamentarnim 
izborima u Kraljevini Jugoslaviji 

Prof. dr Živko Andrijašević 

Istraživanje i istoriografska obrada 
ličnosti i djela dr Sekule Drljevića 

Dr Novak Adžić 

Dr Sekula Drljević i crnogorsko pitanje 1918-1945 

Prof. dr Đorđe Borozan, akademik CANU 

Crna Gora u govorima Sekule Drljevića na 
sjednicama Skupštine Kraljevine SHS 

Dr Željko Karaula 

„Od Radića do Pavelića” - Sekula Drljević i Hrvati 
- ideologija i praksa političkog djelovanja 

Sekcija POLITOLOGIJA 


Predšedavaju: 

Prof. dr Živko Andrijašević 
Prof. dr Šerbo Rastoder, akademik DANU 


Prof. dr Radovan Radonjić, akademik DANU 

Politička misao dr Sekule Drljevića 

Doc. dr Miodrag Miško Vuković 

Dr Sekula Drljević i parlamentarizam 

Sreten Zeković 

Dr Sekula Drljević - paradigmatični amblem 
i simbol svesrpske anateme crnogorstva 

Stevo Vučinić 

Dr Sekula Drljević - paradigma 
crnogorske povijesti XX vijeka 

Marijan Mašo Miljić 

Dr Sekula Drljević između demonizacije i istorijske istine 

Sekcija PRAVNI ASPEKTI 


Predšedavaju: 

Prof. dr Radovan Radonjić, akademik DANU 
Dr Novak Adžić 


Sreten Perović, akademik DANU 

Etičko i nacionalno u Drljevićevoj odbrani đenerala Vešovića 

Dr Čedomir Bogićević 

Doprinos dr Sekule Drljevića razviću crnogorske jurisdikcije 

Prof. dr. sc. Željko Bartulović 

Državnopravni pogledi dr Sekule Drljevića i 
njihov odnos prema državnoj organizaciji i 
„hrvatskom pitanju” u jugoslovenskoj državi 

Mr Branislav Radulović 

Balkanski sukobi dr Sekule Drljevića 


n 



Sekcija KNJIŽEVNI ASPEKTI 

Predšedavaju: 

Prof. dr Đorđije Borozan, akademik CANU 
Doc. dr Miodrag-Miško Vuković 


Dr Danilo Radojević, akademik DANU 

Pjesnički otpori dr Sekule Drljevića 

Dr Radoslav Rotković, akademik DANU 

Dr Sekula Drljević i crnogorska himna 

Momir M. Marković, akademik DANU 

Dr Sekula Drljević, himna i mi 

Borislav Cimeša 

Dr Sekula Drljević o crnogorskom pogledu na svijet 

PREDGOVOR 


U okviru svojih programskih opredjeljenja i aktivnosti, odno- 
sa prema crnogorskoj prošlosti i sadašnjosti, a pred izazovi- 
ma budućnosti, Dukljanska akademija nauka i umjetnosti nastoji 
da, u granicama svojih mogućnosti, da svoj doprinos crnogorskoj 
nauci, kulturi i stvaralaštvu uopšte, razvoju crnogorskog društva 
i države. 

Pošto ne prestaju osporavanja naše prošlosti, važnih istorij- 
skih događaja i datuma, znamenitih ličnosti u našoj viševjekov- 
noj povjesnici, koja dovode u pitanje naš državni i nacionalni 
opstanak, Dukljanska akademija naika i umjetnosti s vremena 
na vrijeme organizuje, između ostalog, naučne skupove i druge 
manifestacije posvećene pojedinim istorijskim ličnostima iz cr- 
nogorske istorije. To je prilika da se te istorijske ličnosti osvijetle 
multidisciplinarno sa više strana, iz raznih aspekata. Na taj način 
se dobija cjelovita predstava o njihovom životu i radu, doprinosu 
državi, nauci i kulturi. To je i prilika da se formira objektivni i 
kritički naučni sud kako o njima samima tako i o društvu u ko- 
me su djelovale u svome dobu i duhovno-istorijskom kontekstu. 

S posebnom odgovornošću Dukljanska akademija organizuje 
naučni skup sa temom: 

Dr Sekula Drljević - ličnost, djelo i vrijeme 

Cilj skupa je naučna, interdisciplinarna, istoriografsko-politi- 
kološka, filozofsko-pravna, književna, publicistička i druga kon- 
sideracija i interpretacija ličnosti i djela dr Sekule Drljevića, kao 
političara, ministra, pravnika, advokata, sudije, pisca, prevodio- 

са, političkog ideologa, nenadmašnog govornika, zatočnika Crne 
Gore, njenog opstanka i državnosti i, nadasve, nezavisnosti. 

Ovaj zbornik je sačinjen od prijavljenih i dostavljenih rado- 
va, tako da po njihovom broju, raznovrsnosti sadržaja i tema, a 
posebno naučnoj vrijednosti predstavlja značajno naučno i izda- 
vačko pregnuče, kulturni poduhvat. Zbornik obuhvata 15 radova 
eminentnih naučnika i stvaralaca. 

Ovo je prvi naučni skup posvečen dr Sekuli Drljeviću, koji je 
cijeli svoj život i rad, bez obzira na osporavanja, čak i neskriveni 
animozitet kod njegovih političkih i ideoloških protivnika, po- 
svetio Crnoj Gori. Održavanje skupa i objavljivanje zbornika su 
i svojevrsna potvrda današnje crnogorske slobode i demokratije, 
u kojoj nema tabu tema, zabranjenih knjiga ili ličnosti koje se ne 
smiju pominjati. Iako se do nje sporo dolazi, istorijska istina je 
neprikosnovena. 

Naučni skup će se održati u Hotelu „Mogren” u Budvi 21. i 22. 
januara 2011. godine. 

Zahvaljujem svim učesnicima skupa na učešću i priloženim 
radovima za Zbornik. 

Podgorica, januar 2011. Akademik Božidar Nikolić 

ISTORIOGRAFIJA 





Prof. dr Šerbo Rastoder 

DR SEKULA DRLJEVIĆ NA PARLAMENTARNIM 
IZBORIMA U KSHS - KRALJEVINI JUGOSLAVIJI 


OPŠTE KARAKTERISTIKE DRUŠTVA U CRNOJ GORI 

IZMEĐU DVA RATA 

C rna Gora je ušla u sastav Kraljevine SHS u granicama ustano- 
vljenim poslije balkanskih ratova. To je bio prostor od 14.443 
km 2 na kojem je živjelo oko 450.000 stanovnika. Prema admi- 
nistrativnoj podjeli iz aprila 1922. godine, po kojoj je Kraljevina 
SHS podijeljena na 33 oblasti, dio područja bivše kraljevine Crne 
Gore je ušao u sastav Zetske oblasti sa sjedištem na Cetinju. Bje- 
lopoljski i Pljevaljski okrug ušlisu u sastav Užičke oblasti. Na čelu 
oblasti je bio veliki župan kao politički predstavnik vlade, dok su 
nadležnosti nad lokalnom upravom obavljali sreski poglavari ko- 
je je postavljao ministar unutrašnjih djela. 

Unovoj administrativnoj podjelizemlje na banovine, izvrše- 
noj u oktobru 1929. godine, kada je jugoslovenska država podi- 
jeljena na devet banovina, Crna Gora je postala dio Zetske ba- 
novine. Pored teritorije današnje Crne Gore, Zetska banovina je 
zahvatala područje južne Dalmacije sa Dubrovnikom, Hercego- 
vine do Neretve i Veleža (Trebinje, Gacko, Bileća, Čapljina), po- 
tom Foču sa Kalinovikom, kao i područje bivšeg Novopazarskog 
sandžaka (Prijepolje, Priboj, Nova Varoš, Sjenica, Raška, Novi 
Pazar, Mitrovica), odnosno područje od 30.741 km 2 na kojem je 
1931. godine živjelo 925.516 stanovnika. Sjedište banovine je bilo 
na Cetinju, a na čelu banovine nalazio se ban, kojeg je postavljao 
kralj na prijedlog predšednika vlade. 

Prof. dr Šerbo Rastoder 


Crna Gora je u periodu 1918-1941 bila agrarno nerazvijena 
oblast u kojoj je dominirao sitni posjed, saobraćajno izolovana, 
bez veza sa zaleđem i kulturno zaostala, sa visokim procentom 
nepismenog stanovništva. 

U periodu 1921-1941 godine stanovništvo na području Crne 
Gore je poraslo za 105.958, ali njegov udio u jugoslovenskom, nije 
prelazio 2,5%. Stopa porasta stanovništva u Crnoj Gori u ovom 
periodu je bila veća od jugoslovenskog prosjeka (14%o) i dvostru- 
ko veća nego npr. u Sloveniji (6,6%o), dok je gustina naseljenosti 
bilamanja od jugoslovenskog prosjeka, koji je 1921. iznosio 49,04; 
1931 - 56,82; 1941 - 30,84 na km 2 . Stanovništvo je živjelo u veli- 
kim domaćinstvima (prosjek je bio 5,5 članova po domaćinstvu), 
sa nešto većim procentima muškog u odnosu na žensko stanov- 
ništvo (51,3% : 48,7%). To je bilo patrijarhalno društvo sa socijal- 
nom strukturom koja se sporo mijenjala. Crna Gora je i dalje bila 
oblast u kojoj je udio seljaštva činio nešto preko% stanovništva. 
Prema podacima iz 1921. godine poljoprivredno stanovništvo je 
činilo 85,3%, a deset godina kasnije 79,1%, što je bilo iznad ju- 
goslovenskog prosjeka koji je 1921. godine iznosio 78,9% a 1931 
- 76,5%. Veći udio poljoprivrednog stanovništva od Crne Gore 
imala je samo Bosna i Hercegovina za 3,3%, dokje bio manji nego 
uSloveniji za 18,8%. Struktura posjeda u Crnoj Gori je bila ve- 
oma nepovoljna i bila je uslovljena činjenicom da je od ukupne 
površine na poljoprivredno zemljište otpadalo 38,6%, na šume 
38,6% i na neplodno zemljište 17,7%. Posjedi do dva hektara bili 
su najbrojniji i oni su 1931. godine činili 45,6% od ukupnog broja 
od 60.600 gazdinstava. 

Nedostatak obradive zemlje je i dalje bio problem s kojim se 
suočavao crnogorski seljak i koji je bio snažan indikator njegovog 
socijalnog stanja. Zato j e’glad za zemljom „bila glavni socijalno- 
ekonomski problem u Crnoj Gori. Zbog toga se seljak iseljavaoili 
odlazio u pečalbu, pa čak i „prav /о” zemlju, stvarajući u krševima 
plodne „ terase ”. Produktivne površine u Crnoj Gori su se kretale 
od 6,5% do 8,22%, što juje svrstavalo u ekonomski pasivne oblasti. 
Proizvodnja žitarica je i u najbolje rodnim godinama bila ispod 

Dr Sekula Drljević na parlamentarnim izborima... 

godišnjih potreba. Problem ishrane postao je goruće socijalno i 
političko pitanje. Država ga je pokušavala riješiti na više načina. 
Najčešće obezbjeđivanjem jeftinog žita davanjem koncesija trgov- 
cima i kreditiranjem kupovine, što se obično završavalo trgovač- 
kim špekulacijama i nabavkama žita u zimskim mjesecima kada 
je bio otežan transport, potom otvaranjem javnih radova koji bi 
omogućili kakvu-takvu zaradu lokalnom stanovništvu i rješava- 
njem agrarne prenaseljenosti naseljenjem u druge krajeve, najviše 
u Metohiju. Nedostatak obradivih površina je najprepoznatljiviji 
u podatku da je na 100 ha obradive površine 1931. godine u Jugo- 
slaviji dolazilo 114 stanovnika, a u Crnoj Gori čak 236, što je bilo 
manje samo od Dalmacije i Hercegovine (302). „Isušenje Skadar- 
skog jezera” bio je opšti zahtjev u Crnoj Gori kojim je trebalo ri- 
ješiti pitanje ishrane i problem nedostajućih obradivih površina. 
To je bio plan iz vremena samostalne crnogorske države, koji je 
podrazumijevao snižavanje nivoa Skadarskog jezera na nivo iz 
1858/9. godine, kada jerijeka Drim promijenila tok, nanijela na- 
nose koji su smanjili dubinu Bojane i povećali nivo jezera, poto- 
pivši nekoliko hiljada hektara obradive površine uz jezero. 

Očekivalo se da će jugoslovenska država pristupiti „isušenju” 
jezera i konačno reabzovati projekat o kojem su sanjale generaci- 
je Crnogoraca. Međutim, osim stalnih obećanja uoči izbora, nije 
ništa urađeno. Umjesto toga, pristupilo se procesu naseljavanja 
Crnogoraca u Metohiju i na Kosovo, mnogo manje u Vojvodi- 
nu, sa ciljem rješavanja agrarne prenaseljenosti u pasivnim obla- 
stima i „nacionabziranja”, odnosno mijenjanja etničke struktu- 
re u krajevima naseljenim albanskim življem. Prema podacima 
Vrhovnog povjereništva agrarne reforme sa sjedištem u Skoplju, 
koje je obavljalo ovaj posao u periodu od 1931-1939, podijeljeno 
je ukupno 118.725 ha na 30.604 agrarnih interesenata, od kojih je 
najveći dio bio iz Crne Gore. Time nije bio riješen problem agrar- 
ne prenaseljenosti. Opšta produktivnost zbog primitivnog načina 
proizvodnje u Crnoj Gori je bila nekoliko puta niža od prosjeka 
zemlje. 

Prof. dr Šerbo Rastoder 


Zbog saobraćajne izolovanosti nedostajući proizvodi su bili 
među najskupljim u zemlji, dok su tržišni viškovi, uglavnom sto- 
čarskih proizvoda, prodavani po bagatelnim cijenama. U takvim 
uslovima selo je siromašilo, seljaci se zaduživali, a glad bila stalna 
pojava. Osnovno zanimanje seljaka je bilo stočarstvo. Seljak u Cr- 
noj Gori, orijentisan na lokalno tržište, trpio je negativne uticaje 
prodora industrijske proizvodnje koja je uništavala tradicionalne 
manufakturne zanate i ubrzavala propadanje starih patrijarhal- 
nih zadruga. Suočen s nesposobnošću da proizvodnjom i razmje- 
nom viškova podmiri egzistencijalne potrebe, posebno u žitarica- 
ma, seljaku u Crnoj Gori nije odgovarao ni porast cijena poljopri- 
vrednih proizvoda (1918-1926), niti njihov pad (1927-1931). Jer, 
nerazvijeno tržište ga je primoravalo da nedostajuće proizvode 
plaća po najvišim, a viškove prodaje po najnižim cijenama. 

Odmah poslije 1918. procjenjivalo se da je preko 150.000 ljudi 
u Crnoj Gori bez ikakvih sredstava, zbog rata u kojem je većina 
radne snage bila internirana, zemlja neobrađena zbog posljedica 
ratnih razaranja i rekvizicija. Tokom 1920. godine gladovalo je 
7.000 porodica sa oko 35.000 članova. Posebno su bile teške 1927. 
i 1928. godine kada je dugotrajna suša uništila čak i rod krom- 
pira i kada su zabilježeni slučajevi umiranja od gladi. Slično je 
bilo i 1935/6. godine kada je glad zahvatila sve srezove u Crnoj 
Gori, izuzev pljevaljski, beranski i bjelopoljski. Da bi preživio, ili 
omogućio svojoj djeci da pobjegnu od siromaštva (školovanjem), 
seljak se zaduživao kod banke, a mnogo češće kod pojedinaca 
(trgovci, penzioneri, učitelji, sveštenici, činovnici). Zaduženje se- 
ljaka je vremenom postalo dramatičan socijalni problem. Prema 
procjenama nadležnih institucija, zaduženje seljaka u Crnoj Gori 
je iznosilo 496 miliona dinara, odnosno 7,1% ukupnog zaduženja 
poljoprivrede Jugoslavije, dok je udio njene poljoprivrede činio 
tek 0,30% biljne proizvodnje, ili 1,44% svih vidova stočarstva. Po- 
seban problem je bio u tome što se 2/3 dugova nalazilo u rukama 
lokalnih zelenaša (datih na riječ). Za državu takvidugovi su bili 
pravno nepostojeći. Država je 1936. godine donijela uredbu o li- 
kvidaciji seljačkih dugova. Navedeni trendovi uslovili su pojačan 

proces raslojavanja i proleterizacije sela. Tako npr. 1935. godine 
70% imanja izloženih egzekutivnoj prodaji ostajali su banci, jer 
ih niko nije mogao kupiti. 

Oko 10% stanovništva Crne Gore je početkom tridesetih go- 
dina živjelo od industrije i zanatstva (6%), te trgovine, bankar- 
stva i saobraćaja (4%). Na ovom prostoru proces deagrarizacije 
društva tek je bio začet. Jedva da je bilo nekoliko gradova koji 
suprelazili 4.000 stanovnika: Bar, Nikšić, Ulcinj, Pljevlja (5.919); 
Cetinje (6200); dok je preko 10.000 stanovnika imala samo Pod- 
gorica (11.780). 

Crna Gora se poslije 1918. našla saobraćajno izolovana, s ob- 
zirom na to da nije imala pristojne veze sa Metohijom, Srbijom i 
Bosnom i Hercegovinom. Njene glavne izlazne tačke (Bar, Ska- 
dar, Kotor) izgubile su raniji značaj i pravac saobraćaja je trebalo 
okrenuti prema zaleđu. To je otežavalo integraciju crnogorskogu 
jugoslovenski prostor i tržište. Zbog toga se odmah poslije 1918. 
upotrebljava sintagma o Crnoj Gori kao „slijepom crijevu Jugo- 
slavije ”, ,,jugoslovenskoj Sibiriji”, ili „ Tasmaniji ”. Od 1918-1941 
godine u Crnoj Gori je izgrađeno i rekonstruisano 267 km tzv. 
državnih, 260 samoupravnih i 50 km puteva bez kategorije. U 
isto vrijemeu Crnoj Gori je izgrađena pruga uskog kolosjeka (ko- 
losjek 0,76 m) Nikšić-Bileća u dužini od 71 km. Pruga je zvanično 
puštena u saobraćaj 1938. godine i ona je uz uskotračnu želje- 
znicu (kolosjek 0,60 m) Plavnica-Podgorica (1927) i Bar-Virpa- 
zar koja je sagrađena 1909. godine, činila željezničku mrežu na 
ovom prostoru. Postojeća željeznička mreža bila je nefunkcional- 
na, skupa i nerentabilna. Nešto razvijeniji je bio pomorski i jezer- 
ski saobraćaj na području Boke Kotorske i Skadarskog jezera. Od 
1930. godine uspostavljena je i avionska linija između Beograda 
i Podgorice. Do 1941. Crna Gora je imala 61 poštansku stanicu i 
telefonski saobraćaj u kojem je ukupno bilo 447 telefonskih pret- 
platnika. Nerazvijen saobraćaj usporavao je razvoj turizma. Uoči 
rata (1940) Crna Gora je raspolagala sa 1.415 ležaja, dokje godinu 
dana ranije ovo područje posjetilo 12.403 domaća i 2.609 inostra- 
nih turista. 

Godine 1938. Crna Gora je učestvovala u ukupnom broju ju- 
goslovenskih fabrika sa 0,52%, u ukupnom kapitalu sa 0,20%, u 
pogonskoj snazi sa 0,17%, u broju radnih mjesta sa 0,10%, u vri- 
jednosti industrijske proizvodnje sa 0,33%. Vrijednostindustrij- 
ske proizvodnje po stanovniku dostizala je tek 15,5% jugosloven- 
skog prosjeka i bila slična onoj u Makedoniji, a daleko manja nego 
u Bosni i Hercegovini (59,5%), Srbiji (73,5%), Hrvatskoj (138%), 
Sloveniji (290,0%) i jugoslovenskog prosjeka. Navedeni parame- 
tri ukazuju na vrijednosti i do 25 puta manje od procentualnog 
učešča stanovništva, te otuda nije čudno što je nacionalni doho- 
dak u Crnoj Gori dostizao tek 31% prosječnog jugoslovenskog. 
Crna Gora je zaostajala za najrazvijenijom Slovenijom za preko 
22 puta. S obzirom na to da nije posjedovala sopstveni kapital za 
razvoj, da je praksa pečalbarenja u prekomorske zemlje izražena 
prije 1914. godine u ovo vrijeme bila prestala, Crna Gora je oče- 
kivala da će jugoslovenska država pomoći njen privredni razvoj i 
omogućiti intenzivniju eksploataciju prirodnih bogatstava. Kako 
je kapital distribuiran po principu političke moći i uticaja, to su se 
uCrnoj Gori, budući da je u centralistički uređenoj zemlji, ima- 
la minoran ili nikakav uticaj, privredne i socijalne prilike sporo 
mijenjale. 

Crna Gora je ušla u jugoslovensku državnu zajednicu s nagla- 
šenim očekivanjima da će u njoj riješiti svoja „životna” pitanja, s 
iluzijom o blagostanju saglasnoveličini i snazi nove države. Tim 
prije što je zamnoge osnovni argument o završenoj istorijskoj mi- 
siji samostalne crnogorske države počivao na činjenici da ona nije 
uspjela da riješi nijedno suštinsko socijalno-ekonomsko pitanje. 
Prisutna očekivanja podsticana od pristalica bezuslovnog ujedi- 
njenja vrlo brzo su prerasla u rezignaciju i razočarenje. Ne samo 
da nijesu ispunjena očekivanja o blagonaklonosti nove države 
prema Crnoj Gori, već su realni pokazatelji u njoj jasno ukazi- 
vali naopštu stagnaciju i trajanje pojava za koje se mislilo da će 
brzo isčeznuti. Prije svega se mislilo na obezbjeđivanje dovoljnih 
količina hrane koja bi eliminisala glad i oskudicu, otvaranje no- 
vih radnih mjesta, brz porast standarda i brže stvaranje pretpo- 

stavki za aktiviranje ekonomskih potencijala Crne Gore. Opšta 
privredna, ekonomska i kulturna zaostalost Crne Gore bila je u 
osnovi snažno potenciranog mišljenja o ekonomskoj zapostavlje- 
nosti Crne Gore u Kraljevini Jugoslaviji. Osnov za takvo mišljenje 
najčešće je ilustrovan činjenicom da je u periodu 1919-1941. go- 
dineobim državnih dotacijaza investicije u Crnoj Gori bio manji 
od ratnih reparacija koje su trebale da joj budu biti dodijeljene 
poslije Prvog svjetskog rata. 

U Crnoj Gori je 1921. godine bilo oko 67% nepismenih, dokje 
deset godina kasnije (1931) taj procent smanjen na 56,1%, od čega 
34,2% muških i 77,3% ženskih. Odmah poslije 1918. u školama 
u Crnoj Gori je uveden nastavni plan škola Srbije iz 1899. godi- 
ne. Istovremeno je na području Crne Gore primjenjivan Zakon o 
školama Srbije iz 1904. godine, sve do unifikacije školskog zako- 
nodavstva decembra 1929. godine, kada su donijeti jedinstveni 
nastavni planovi za čitavu zemlju. Iz nastavnih planova i progra- 
ma izostavljeni su sadržajivezani za istoriju Crne Gore, dinastiju 
Petrovića i u cjelini su bili okrenuti ka brisanju svega što se vezi- 
valo za državnu, istorijsku i svaku drugu posebnost Crne Gore. 
Proces unifikacije školskog zakonodavstva, okončan 1929. godi- 
ne, u cilju stvaranja jedinstvenog jugoslovenskog kulturnog pro- 
stora u cjelini je preferirao dominaciju jugoslovenske nacionalne 
ideologije u procesu vaspitanja i obrazovanja. 

Politički život u Crnoj Gori između 1918-1941 prepoznatljiv 
je po osnivanju novih političkih stranaka, oštrim parlamentar- 
nim i vanparlamentarnim sukobljavanjima, brojnim žrtvama 
političkih obračuna, politizaciji društva i retorici između očaja i 
iluzije. U centralistički uređenoj državi uticaj Crne Gore je sve- 
den na „ statističku grešku” u procesu donošenja odluka na nivou 
Jugoslavije. Sa područja Crne Gore je birano od 7-13 poslanika, 
podijeljenih u više međusobno sukobljenih partija. U jugosloven- 
skoj skupštini koja je brojala između 419 i 312 poslanika, posla- 
nici iz Crne Gore, čak i da su svi bili u jednoj stranci, činili su 
takvu manjinu, da nijesu mogli uticati ni na kakvu odluku. Zato 
je podatak da su u 39 jugoslovenskih vlada u periodu između dva 


23 



Prof. dr Šerbo Rastoder 


rata, u kojima je bilo 819 ministarskih mandata, tek njih petorica 
bili ministri iz Crne Gore u trajanju koje je ukupno bilo manje 
od trajanja prosječnog mandata neke vlade, dovoljno ilustrativan. 

U periodu 1918-1920 stranačku polarizaciju potisnuo je u 
drugi plan sukob pristalica i protivnika bezuslovnog ujedinje- 
nja Crne Gore i Srbije. Prosta polarizacija ,,za” i” protiv” izazvaće 
raskole koji su išli do porodice, produbiti granice socijalne bijede, 
ekonomske stagnacije, proširiti okvire političkog i nacionalnog 
romantizma na koji će se naslanjati tradicionalan refleks olakog 
shvatanja problema, nihilizam prošlog i glorifikacija budućeg. 
Dolazi do naglih promjena u svijesti ljudi. Dojučerašnje državne 
granice, koje su se mogle vidjeti sa Lovćena, pomjerene su za obič- 
nog čovjeka u teško pojmljivo prostranstvo nekoliko desetina pu- 
ta veće od Crne Gore. Ta činjenica je vizionarima i optimistima 
podsticala iluziju o neslućenim mogućnostima nove države, u ko- 
joj Crnu Goru očekuje blagostanje primjereno njenim „zaslugama 
,,i „ slavi ” i brzo rješavanje svih njenih životnih pitanja. Skeptici su 
pak upozoravali da je u većoj državi „ manji podanik”, te da je „м 
maloj kući svijema toplo, a u velikoj samo onijema oko ognja”. 

Formalnu vlast u Crnoj Gori odmah po ujedinjenju je imao 
Izvršni narodni odbor od pet članova, kao upravni organ Podgo- 
ričke skupštine, koji bi upravljao Crnom Gorom dok se ujedinje- 
nje ne „sankcioniše”. U aprilu 1919. godine Izvršni narodni odbor 
je rasformiran, a sva vlast je predata u ruke Ivanu Pavićeviću, po- 
vjereniku kraljevske vlade koji je tim povodom izjavio: „Progla- 
šujem, daje na ovaj način izvšeno potpuno ujedinjenje Crne Gore 
sa Kraljevinom Srba, Hrvata i Slovenaca”. Postavljanjem povjere- 
nika sa vanrednim ovlašćenjima, jugoslovenska vlada je priznala 
postojanje posebnih prilika u Crnoj Gori, izazvanih ustankom 
decembra 1918. Umjesto očekivanog kičmenog stuba nove drža- 
ve i stožera njenog jedinstva, Crna Gora je bila jedini jugoslo- 
venski dio u kojem je organizovan oružani ustanak protiv načina 
na koji je provedeno ujedinjenje. Brutalni teror provođen protiv 
protivnika aneksije, njihovih porodica i jataka bila je samo jed- 
na strana tadašnjeg režima. Nekažnjeni su ostajali i zločini kakvi 

su bili interniranje čitavih porodica, zabraneprodaje namirnica 
seljacima iz sela u kojima ima odmetnika, zabrana izgona stoke, 
paljenja kuća, hapšenja žena i djece. Ubijanje i spaljivanje porodi- 
ce odmetnika Petra Zvicera u aprilu 1923. godine, likvidacija 11 
odmetnika kod Nikšića decembra 1923. godine, ubistvo u zatvo- 
ru komandira crnogorske vojske Šćepana Mijuškovića i njegovog 
sinovca Stevana februara 1924. godine, te likvidacija 13 i predaja 
10 odmetnika marta 1924. godine, bila su završna događanja u 
akciji likvidacijeodmetnika, s obzirom na to da ih je poslije tog 
datuma u šumama ostalo tek 10-15. 

Crna Gora je poslije 1918. godine bila „prazan” prostor za 
političke stranke, kao zemlja bez dužeparlamentarne tradicije i 
zemlja u kojojnijesu obnovljene političke organizacije iz vreme- 
na samostalne crnogorske države. Otpor stranačkoj polarizaci- 
ji dugo su pružali ujedinitelji okupljeni oko neformalnog lidera 
Marka Dakovića 1 , motivisani potrebom da treba držati jedin- 


1 Marko Daković (Grahovo, 20. 2. 1880 - Grčka, april, 1941) - ad- 
vokat i političar. Osnovnu školu završio je u rodnom mjestu, gimnazi- 
ju i Pravni fakultet u Beogradu. Osnivač Kluba crnogorske univerzitet- 
ske omladine u Beogradu, čiji je bio i prvi predšednik. Istakao se kao 
protivnik režima knjaza Nikole i borac za ujedinjenje Crne Gore i Srbi- 
je. Potpisnik Riječi studentske omladine iz marta 1906. godine. Održa- 
vao je veze s Crnom rukom i drugim polutajnim organizacijama u Sr- 
biji. U Bombaškoj aferi bio je osuđen na smrt. U skladu sa tajnim spo- 
razumom između srpske vlade i crnogorske univerzitetske omladine 
u vrijeme aneksione krize, Daković odlazi u Švajcarsku. Poslije opšte 
amnestije političkih osuđenika 1913. godine vratio se u Crnu Goru. U 
vrijeme okupacije Crne Gore u Prvom svjetskom ratu, bio je interni- 
ran u logor Karlštajn, gdje je ostao do kapitulacije centralnih sila. Iako 
je bio izabran za poslanika, nije učestvovao u radu Podgoričke skupšti- 
ne 1918. jer je bio zadržan od srpskih vlasti na putu za Crnu Goru zbog 
bojazni da bi se mogao usprotiviti načinu ujedinjenja. Izabran za čla- 
na Izvršnog narodnog odbora. Pripadao najborbenijem bjelaškom kri- 
lu tokom Božićne pobune. Slovio kao neformalni vođa Mlade Crne Go- 
re, odnosno ujediniteljskog pokreta. Januara 1919. godine izabran je za 
poslanika u Privremenom narodnom predstavništvu. Razočaran od- 

stven ujediniteljski front, sve dok se ne obezbijedi ujedinjenje u 
formi proklamovanoj na Podgoričkoj skupštini. Političko jezgro 
ove grupacije je identifikovano još od 1905. godine kada se javila 
kao snažna opozicija apsolutizmu kralja Nikole. Činili su je ne- 
kadašnji „ omladinci ” koji će se tek poslije 1918. godine, u novim 
uslovima, izraziti kao političke ličnosti. Prikazivaće se i kao gene- 
racijska, ane samo politička alternativa” staroj” vlasti i zalagati se 
protiv „svake plemenske, istorijske, vjerske i pokrajinske razlike”, 
sa istaknutim načelom „Jedan narod, jedna država”, te subili naj- 
bliži ideologiji integralnog jugoslovenstva. 

Crnoj Gori je odlukom vlade u Beogradu pripalo 12 manda- 
ta u Privremeno narodno predstavništvo (PNP), jugoslovensko- 
predstavničko tijelo sastavljeno po delegatskom principu, koje se 
prvi put sastalo u Beogradu 1. marta 1919. godine. Za razliku od 
drugih krajeva KSHS, delegati u Crnoj Gori nijesu birani po stra- 
načkoj pripadnosti, već je izbor izvršila Velika narodna (Podgo- 
rička) skupština, koja se na zahtjev vlade iz Beograda sastala 27. 
janura 1919. godine i izabrala poslanike u PNP. U PNP crnogor- 
ska delegacija je predstavljala homogenu političku grupu, blisku 
ideologiji integralnog jugoslovenstva, iako je najveći broj njih po- 
litički sazrijevao na ideji „ujedinjenja srpstva ”. Umjesto očekiva- 
nog trijumfalnog dočeka crnogorske poslaničke grupe u Beogra- 
du, naišli su na „hladan prijem”, posebno kod regenta Aleksan- 
dra i radikala. Mnogi su razloge za to nalazili u bliskosti Marka 
Dakovića i njegovih istomišljenika „Сгпој ruci”, tajnoj oficirskoj 
terorističkoj organizacji koja je 1903. godine dovela Karađorđe- 
viće na vlast u Srbiji, nesnalaženjem u kritičnim danima poslije 
Podgoričke skupštine i u „ tvrdom” Dakovićevom stavu u PNP. 


nosom centralnih vlasti prema Crnoj Gori, povukao se iz politike ok- 
tobra 1920. godine, nastavivši da se bavi advokaturom u Podgorici. Kao 
advokat branio opozicionare i komuniste. Odbijao brojne ponude da 
se politički angažuje, sve do marta 1941. godine, kada prihvata resor 
ministarstva bez portfelja u vladi Dušana Simovića. Poginuo u aprilu 
1941. godine prilikom prinudnog ateriranja aviona u Grčkoj. 

Razočaran razvojem političkih prilika, Marko Daković se povu- 
kao iz politike, čimeje bio otvoren proces stranačkih polarizacija 2 . 

U periodu do zavođenja diktature 1929. godine u jugosloven- 
skoj državi održana su četiri parlamentarna izbora (1920, 1923, 
1925, 1927). Izbori su održavani istovremeno na čitavom jugoslo- 
venskom centralizovanom prostoru, pa i Crnoj Gori kao njegovom 
integralnom dijelu. Crna Gora je u granicama prije balkanskih ra- 
tova (cetinjski, nikšićki, barski, kolašinski, andrijevički i podgorič- 
ki okrug) činila jedanizborni okrug, (od ukupno 56 izbornih okru- 
ga) u kojem se biralo 10 (1920), odnosno 8 poslanika. Administra- 
tivno svođenje Crne Gore u „stare granice ” i jedan izborni okrug 
zaustaviće proces političke integracije nekadašnjeg crnogorskog 
državnog prostora. Biračko pravo imali su muškarci sa navršenom 
21 godinom. Karakteristika svih izbora jeste direktno uplitanje or- 
gana vlasti u ubjeđivanje birača. U tom smislu prednost stranaka 
na vlasti (u crnogorskom slučaju su to mogli biti samo radikali i 
demokrati) bila je ogromna, jer su raspodjeljivale činovnička mje- 
sta, učitelje, profesore, direktore, premještali i otpuštali nepodobne, 
ucjenjivali penzionere, davali državnu pomoć, obezbjeđivali pen- 
zije. Opšta karakteristika parlamentarizma u izbornom okrugu 
Crna Gora u periodu do šestojanuarske diktature je činjenica da 
stranke na vlasti (radikali i demokrati u koaliciji; radikali ili demo- 
krati pojedinačno) nikada nijesu uspjele zadobiti većinu 3 . 

Poslije 1918. godine u političkom životu Crne Gore bile su pri- 
sutne dvije generacije političara. Takozvani „ stari ” političari pri- 
padali su krugu afirmisanih političara iz vremena samostalne 
crnogorske države i oni su politički sazrijevali unutar crnogorske 
državne administracije, poznavali su probleme Crne Gore i nosili 
njeno istorijsko i političko pamćenje. „ Mlađa ” generacija političara 
sazrijevala je u centrima izvan Crne Gore, često vezana za različite 


2 Vidi više: Andrijašević Živko, Rastoder Šerbo, Istorija Crne Go- 
re od najstarijih vremena do 2006, Podgorica 2009. (izdanje na ruskom 
jeziku), 183-217. 

3 Ibid. 

srbijanske tajne organizacije bila je sklona radikalnim zahvatima, 
revolucionarnoj promjeni, odana krajnjem cilju (ujedinjenju srp- 
stva) i tome bila spremna da podredi sva sredstva. Početni entuzi- 
jazam ove generacije je vremenom splašnjavao u rezignaciju, neza- 
dovoljstvo pa i razočarenje koje je najočiglednije demonstrirao ne- 
formalni vođa ove generacije, Marko Daković, koji je 1920. godine 
i napustio politiku. Dok j estarija politička generacija bila okupljena 
u Crnogorskoj stranci, „ mlađa ” je bila disperzirana u strankama 
čije je političko sjedište bilo izvan Crne Gore, u Beogradu (radikali, 
demokrati, zemljoradnici, komunisti). Ovdje se nije radilo o gene- 
racijskom sukobu, niti su godine određivale navedenu podjelu, već 
se radilo o sukobu političkog iskustva akumuliranog u politički za- 
tvorenom crnogorskom društvu i pokušaja naplate „političkih za- 
sluga ” političke generacije koja je rušeći zatvoreni crnogorski poli- 
tički sistem rušila i državu koja je bila njegov okvir i garant. 

Dr Sekula Drljević 4 je pripadao generaciji „starih ’političara, 
iako je u politiku ušao relativno mlad (rođen 1884), jer je u samo- 


4 Sekula Drljević (Ravni, Morača, 25. 8. 1884 - Judenburg, Austrija, 
1945) - pravnik, političar, publicista. Osnovnu školu završio u Morači, 
gimnaziju u Sremskim Karlovcima, pravni fakultet u Zagrebu, gdje je i 
doktorirao. Po povratku u Crnu Goru postavljen je za sekretara Mini- 
starstva fmansija. Od 1909. bio ministar pravde i zastupnik ministar- 
stva prosvjete i crkvenih djela u crnogorskoj vladi, a 1912-1913. mini- 
star finansija i građevina. Prvi put za poslanika biran 1913. godine. U 
vrijeme Balkanskih i Prvog svjetskog rata zalagao se za ujedinjenje Cr- 
ne Gore i Srbije. Po povratku iz zarobljeničkog logora Karlštajn, gdje je 
bio interniran 1917-1918, jugoslovenska vlada ga postavila za načelni- 
ka ministarstva pravde, jer se deklarisao kao radikal i pobornik ujedi- 
njenja. Protiveći se centralizmu, ubrzo je napustio službu (aprila 1919) 
i otvorio advokatsku kancelariju u Zemunu. Poznat kao odličan prav- 
nik i izvanredan govornik, istakao se i kao branilac brigadira Radomi- 
ra Vešovića na montiranom sudskom procesu 1921. godine. Zalagao 
se za federalizam i tvrdio da je jugoslovenstvo državna, a ne nacional- 
na misao. Na izborima 1920. godine bio onemogućen da sa svojim pri- 
stalicama istakne poslaničku listu. Od osnivanja Crnogorske (federali- 
stičke) stranke 1922. godine bio je njen najuticajniji član, iako formal- 

stalnoj crnogorskoj državi već bio oformio političku biografiju u 
koju se upisivala funkcija poslanika (prvi put biran na izborima 


no nije imao najviše funkcije u stranci. U jugoslovenskoj državi prvi 
put biran za poslanika 1925. godine i u Skupštini se istakao kao protiv- 
nik centralizma i zagovornik prava Crne Gore. Približava se Stjepanu 
Radiću i HSS, odnosno Seljačko-demokratskoj koaliciji, na čijoj listi je 
izabran za poslanika 1927. godine, čiji je formalni član bila i Crnogor- 
ska stranka. Poslije Radićeve smrti postao je blizak s njegovim nasljed- 
nikom, Mačekom, i poznat kao politički oponent svih režima u Kra- 
ljevini Jugoslaviji u kojoj je posljednji put za poslanika biran na izbori- 
ma 1938. godine, na listi Udružene opozicije. Po italijanskoj okupaci- 
ji Crne Gore, aprila 1941. radio na obnovi crnogorske države pod zašti- 
tom fašističke Italije. Bio je jedan od glavnih govornika na Petrovdan- 
skom saboru 12. jula 1941. godine. U oktobru 1941. godine iz Crne Go- 
re ga protjerao Pircio Biroli, glavni predstavnik okupacione vlasti faši- 
stičke Italije u Crnoj Gori i konfinirao u Sanremo. Uspio se vratiti u Ze- 
mun, a od proljeća 1944. godine se seli u Zagreb, glavno središte usta- 
ša Anta Pavelića, s kojim sve vrijeme rata održava bliske odnose. U ju- 
lu 1944. godine u Zagrebu formira Crnogorsko državno vijeće. U za- 
vršnici rata, prilikom povlačenja crnogorskih četnika prema Sloveni- 
ji, sa Pavlom Đurišićem sklopio sporazum (22. marta 1945. u Doboju), 
po kojem je Đurišić priznao Crnogorsko narodno vijeće, dok su četni- 
ci pod njegovom komandom priznati za Crnogorsku narodnu vojsku, 
sa Drljevićem, kao vrhovnim i Đurišićem, operativnim komandantom. 
Đurišić je, kršeći sporazum sa Drljevićem, pokrenuo vojsku prema Slo- 
veniji, koju su 8. aprila 1945. na Lijevča Polju porazili ustaše, a od za- 
robljenih četnika su formirane tri brigade Crnogorske narodne vojske 
koje su prebačene u rejon Karlovca, gdje su stavljene pod ustašku ko- 
mandu. Đurišić je s preostalim ljudstvom ponovo prihvatio sporazum 
sa Drljevićem, vratio se u Staru Gradišku, gdje su ga ustaše razoružale 
a kasnije i ubile u Jasenovcu. Četnici su, kao Crnogorska vojska, krenu- 
li prema Sloveniji, povlačeći se pred nadolazećim partizanskim jedini- 
cama. U Sloveniji su pobili većinu Drljevićevih saradnika, kao i Drlje- 
vića, u Judenburgu, u Austriji. Sekula Drljević se bavio i publicistikom. 
Svoje govore iz jugoslovenske skupštine objavio je u knjizi Centralizam 
ili federalizam (1926). Tokom rata napisao je i objavio knjigu Balkanski 
sukobi 1905-1941 (1944). 

1913. godine) i ministra. (Od 1909. bio ministar pravde i zastup- 
nik ministarstva prosvjete i crkvenih djela u crnogorskoj vladi, 
a 1912-1913. ministar finansija i građevina). Uz to, visoka titula 
doktora pravnih naukaga je činila dijelom političke elite i najo- 
brazovanijim crnogorskim političarem, te su otuda napori uje- 
dinitelja da ga pridobiju za svoje ideje i prikažu kao sljedbenika 
njihove ideologije (radikala) trajali sve do prvih parlamentarnih 
izbora u KSHS, novembra 1920. godine, kada je postalo jasno da 
je Drljević ipak daleko od političkog, ideološkog koncepta ujedi- 
nitelja. Čak ga je po povratku iz zarobljeničkog logora Karlštajn, 
gdje je bio interniran 1917-1918, jugoslovenska vladapostavila za 
načelnika ministarstva pravde, jer se navodno deklarisao kao ra- 
dikal i pobornik ujedinjenja 5 . Protiveći se centralizmu, ubrzo je 
napustio službu (aprila 1919) i otvorio advokatsku kancelariju u 
Zemunu. Advokatska služba je u ovo vrijeme omogućavala koli- 
ko-toliko nezavisnu poziciju od države i nesmetano bavljenje po- 
litikom, a odabir Zemuna za advokatsku kancelariju je bio uslo- 
vljen zabranom da to uradi negdje u Crnoj Gori, ali mu je davao 
priliku da bude blizu centra političkog života (Beograd), ali ne i 
u njemu. 

U svakom slučaju, već 1919. godine u političkom životu Crne 
Gore se legitimisala politička grupacija koja se formalno stra- 
nački konstituisala 1925. godine kada je donijet Program i Sta- 
tut. Radi se o Crnogorskoj stranci ili Stranci crnogorskih fede- 
ralista, kako su je nezvanično zvali. To jebila jedina autohtona 
politička organizacija u Crnoj Gori, čiji politički centar nije bio 
u Beogradu. Temeljni princip stranačkog programa je bilo nače- 
lo ravnopravnosti koje je bilo sažeto u formulaciji: prema dru- 
gim državama svijedno i zajedno, a u međusobnim odnosima svi 
jednaki i ravnopravni. Pri tome se polazilo od ravnopravnosti 
Crne Gore, a osnova njene neravnopravnosti je počivala u nele- 
galnim i nelegitimnim odlukama Podgoričke skupštine i pogre- 


5 Vidi: Dimo Vujović, Začeci crnogorskog federalističkog pokreta 
1919-1922 , Glasnikodeljenja društvenih nauka CANU 2/1977. 

šnog zaključka da je na osnovu ispoljene volje za ujedinjenjem, 
Crna Gora spremna za „potčinjenost ma kojoj od jugoslovenskih 
zemalja”. 

Zahtjev za federalnim preuređenjem zemlje je predstavljao 
otvoreno protivljenje centralizmu i unitarizmu. Prva politička 
okupljanja pristalica stranke otpočela su 1919. godine. Pošto im 
je prijetnjama i ucjenama onemogučen nastup na izborima 1920. 
godine, na kojima se nije smjela pojaviti stranka koja bi dovodila 
u pitanje odluke Podgoričke skupštine i položaj Crne Gore, cr- 
nogorski federalisti su se prvi put pojavili na izborima tek 1923. 
godine. Dvije godine kasnije (4. oktobra 1925) održan je kongres 
izvanično objavljen program. Elitu stranke činili su politički afir- 
misane ličnosti još iz vremena samostalne crnogorske države. Fe- 
deralisti su dokazivali da se Crna Gora eksploatiše i navodili da 
joj nikada nijesu dodijeljena sredstva dobijena po osnovu ratne 
štete, da je prilikom zamjene novca perper bio potcijenjen čak 
ispod nivoa austrougarske krune, da je odnos ubranih prihoda i 
rashoda u Crnoj Gori bio na njenu štetu i sl. U tome subili usa- 
mljeni u CrnojGori, u kojoj nijesu mogli naći saveznika među 
strankama centralističke orijentacije. 

U prvoj fazi djelovanja Crnogorska stranka je bila više „ briga” 
državnih organa (policije) nego političkih protivnika. Posebno je 
to bilo uočljivo u periodu do 1923. godine, a naročito tokom kam- 
panje za izbore za Ustavotvornu skupštinu 1920. godine. Izbori 
1920. godine su bili naročito važni za Crnu Goru i njenu sudbinu. 
Naime, poznato je da niti jedna velika sila nije priznala odluke 
nelegitimne Podgoričke skupštine i da su sa crnogorskom vladom 
u egzilu diplomatske odnose održavale sve velike sile. Jugosloven- 
skom režimu i ujediniteljima je posebno bilo stalo da ove izbore 
iskoriste kako bi legitimisali odluke Podgoričke skupštine i u tom 
smislu nijesu birana sredstva protiv onih koji su ove odluke do- 
vodili u pitanje. Brojni policijski izvori tog perioda ukazuju da 
je organizovano praćenje, denunciranje i sabotiranje političkih 
aktivnosti potonjih prvaka Crnogorske stranke: dr Sekule Drlje- 

vića, Mihaila Ivanovića 6 i Mirka Mijuškovića 7 . Cjelokupnu akciju 


6 Mihailo Ivanović (Medun, 1874 - Herceg Novi, 1949) - sudija i 
političar. Završio gimnaziju u Beogradu. Poslije protjerivanja iz Вео- 
grada povodom ivandanjskog atentata 1899. studije prava nastavio i za- 
vršio u Zagrebu. Ро povratku u Crnu Goru postavljen na mjesto sud- 
skog sekretara u Nikšiću, a potom postao član Velikog suda. Na pr- 
vim izborima u Crnoj Gori izabran za poslanika Donjokučke kapeta- 
nije. Ministar untrašnjih djela u kabinetima Marka Radulovića i An- 
drije Radovića. Bio potpisnik programa Narodne stranke, a u Bombaš- 
koj aferi osuđen na desetogodišnju robiju. Početkom 1912. godine ро- 
bjegao prvo na tursku teritoriju, a potom u Beograd. Nakon amnesti- 
je vratio se u Crnu Goru, odbivši prethodno saradnju sa grupom Da- 
ković-Božović. Poslije Balkanskih ratova bio je narodni poslanik i su- 
dija Velikog suda. Penzionisan poslije ujedinjenja 1918. godine. Bio ро- 
slanik u Privremenom narodnom predstavništvu. Istaknuti član Cr- 
nogorske stranke i član njenog Glavnog odbora. Nosilac poslaničke li- 
ste na izborima 1923, 1925 i 1927. i na svim tim izborima biran za na- 
rodnog poslanika. Као agilni i dosljedni opozicionar bio zapažen ро 
svojim govorima u jugoslovenskoj Skupštini u kojima je iznosio stavo- 
ve stranke о političkim i ekonomskim prilikama u Crnoj Gori. Tokom 
Drugog svjetskog rata aktivno učestvovao u pokušaju restauracije Cr- 
ne Gore pod italijanskom fašističkom okupacijom. Bio predsjednik Pe- 
trovdanskog sabora 12. jula 1941. godine. Nakon Drugog svjetskog ra- 
ta osuđivan zbog saradnje sa okupatorom. 

7 Mijušković Mirko (Povija, Pješivci 29. 8. 1875 - Beograd 28. 1. 
1948), prosvjetni, kulturni i naučni radnik, političar, predšednik Cr- 
nogorske (federalističke) stranke. Osnovnu školu i gimnaziju završio u 
Nikšiću i Kragujevcu. Završio istorijsko-geografske nauke na Filozof- 
skom fakultetu u Beogradu. Poslije ivandanjskog atentata 1899. protje- 
ran iz Beograda u Bugarsku. Ро dolasku u Crnu Goru 26. 8. 1899. ро- 
stavljen za nastavnika Cetinjske gimnazije, gdje je radio do 1. 10. 1905. 
kada je postavljen za glavnog sekretara Državnog savjeta. Od 1907. ро- 
novo radi u Cetinjskoj gimnaziji kao direktor, do aprila 1913. kada je 
postao ministar prosvjete i crkvenih poslova. U aprilu 1914. podnio 
ostavku, obavljao dužnost oblasnog upravitelja u Nikšiću, kasnije pre- 
mješten u Bar, a u martu 1915. imenovan za člana Državnog savjeta s 
obavezom da i dalje vrši dužnost oblasnog upravitelja u Baru. Od av- 

je direktno koordinirao tadašnji jugoslovenski ministar unutra- 
šnjih poslova u dogovoru sa predšednikom vlade. Onemoguća- 
vali su im i rasturali zborove, organizovali sudske procese i izla- 
gali raznim oblicima šikaniranja 8 . U kompromitaciji prvaka ove 
stranke išlo se dotle da su u stranoj štampi bili objavljivani tek- 
stovi o navodnom ubistvu dr Sekule Drljevića, kako bi se potom 
pokazalo da te informacije nijesu tačne i kako navodno glasine o 
teroru šire prvaci Crnogorske stranke 9 . 


gusta 1915. ministar finansija i građevina u vladi Janka Vukotića. Po- 
slije kapitualacije Crne Gore interniran u Boldogasonj, kasnije premje- 
šten u Karlštajn, a odatle u Petrinju, u Hrvatskoj. Pri kraju rata konfini- 
ran u Ulcinj, gdje je dočekao oslobođenje. Bio je penzionisan 1922. go- 
dine, a reaktiviran 1925. i postavljen prvo za direktora gimnazije u Vrš- 
cu, a potom za direktora Cetinjske gimnazije (od avgusta 1925. do jula 
1926), da bi ubrzo bio po drugi put penzionisan. U međuratnom perio- 
du pripadao Crnogorskoj stranci. 

Bio je upravnik Cetinjskog pozorišta, član redakcije Književnog li- 
sta. Od 1903. do 1913. bio je član Prosvjetnog savjeta. Obavljao je duž- 
nost upravnika Knjaževske Crnogorske Državne biblioteke i Muzeja na 
Cetinju (1903-1907). Radio je na pripremi Ustava knjaževine Crne Go- 
re 1905. i niza drugih zakonskih akata. Posebno su značajni njegovi ra- 
dovi iz ekonomske istorije, objavljeni u Bankarstvu, u kojima je dokazi- 
vao da Crna Gora nije ekonomski pasivna oblast. 

8 Navodimo samo neke od brojnih izvora: AJ, 69-182-293/1, Šef 
kabineta ministra unutrašnjih poslova-ministru vera, 3. XI 1920, AJ, 
14-7-23, Šifra iz Nikšića, Načelnik okruga Janković - ministru unu- 
trašnjih dela 10. XI 1920, Isto, Šifra iz Cetinja, Načelnik okruga Vukče- 
vić - ministru unutrašnjih dela 10. XI. 1920, Isto, Odeljenje javne bez- 
bednosti zemaljske vlade u Sarajevu - ministru unutrašnjih dela 23. X. 
1920, Arhiv istorijskog instituta Podgorica, AIIP, B-22 (20), BR. 5865, 
Načelnik Vukčević - načelniku sreza Čevo (str. pov.), AJ, 14-7-23, Na- 
čelnik okruga Bošković - ministru unutrašnjih dela, šifra iz Podgorice, 
pov. br. 926 (nedat.). Isto, Šifra iz Cetinja, Načelnik okruga Vukčević- 
min. un. dela 3. XII 1920... Isto, V. Životić - Krstiću, šefu kabineta mi- 
nistra unutrašnjih dela 20. XII. 1920. 

9 AJ, 14-7-23, V. Životić-Krstiću, šefu kabineta ministra unutraš- 
njih dela dostavlja tekst objavljen u Dejli telegrafu o navodnom ubi- 

Već smo naveli da su parlamentarni izbori 1920. godine za 
Crnu Goru bili od posebnog značaja. Sprovođeni su u uslovima 
nesređenog političkogi pravnog stanja, uzrokovanog jazom stvo- 
renim oružanim sukobom pristalica i protivnika bezuslovnog 
ujedinjenja u uslovima ekonomskog siromaštva, nedostatka duže 
parlamentarne tradicije i političke tolerancije. Prethodno održa- 
ni opštinski izbori u martu, avgustu i septembru 1920. godine, 
pokazali su nedozvoljenu improvizaciju po kojoj policija „dozira” 
narodnu volju po političkom ukusu elita na vlasti 10 . 

Na parlamentarnim izborima 1920. godine u Crnoj Gori je 
bilo istaknuto sedam političkih lista 11 . Osma najavljivana po- 
litička lista zbog političkog terora nije uspjela da istakne svoju 
kandidaturu. Ovu listu su policijski krugovi najavljivali kao li- 
stu republikanaca-federalista na čelu sa Gavrom Vukovićem i dr 
Sekulom Drljevićem. Pošto je policija procijenila da bi isticanje 
jedne „ separatističke liste „bilo krajnje nepovoljno po državu, 
odlučila je da tako nešto onemogući u startu. Praćeno je kreta- 
nje dr Sekule Drljevića, pa je čak o tome obavještavan tadašnji 
ministar policije Milorad Drašković. Tako mu je krajem oktobra 
1920. šifrovanim telegramom iz Sarajeva javljeno da je tuda, na 
putu za Crnu Goru, proputovao dr Sekula Drljević „da tamo u 
društvu bivših crnogorskih ministara g Mihaila Ivanovića, Sava 
Vuletića i Mirka Mijuškovića osnuje jednu političku partiju protiv 
demokratai radikala, koja bi zastupala preko svojih predstavnika 
u Konstituanti, gledišta da Crna Gora uđe u našu kraljevinu, ne 
kao inkorporirana Srbija, već kao zasebna oblast, npr. Hrvatska ” 
Takvo zalaganje po mišljenju policije bi moglo „zahvatiti mase u 


stvu dr Sekule Drljevića 20. XII 1920, Isto, Šef kabineta ministra unu- 
trašnjih poslova-kabinetu predsjednika vlade, 3. XII 1920. Isto, Šifra iz 
Podgorice, Načelnik okruga Bošković-min. unu. dela 2. XII. 1920 

10 O tome vidi više: Rastoder Šerbo, Političke stranke u Crnoj Gori 
1918-1929 , Bar, 2000, 433-442 

11 Vidi više: Ibid, 442-467. 

Crnoj Gon\ tako da je Drašković naredio okružnim načelnicima 
da „prate politički rad”. 

Drljevića, Ivanovića, Vuletića i Mijuškovića i da ga posebno 
obavještavaju o tome „da li imprilaze viđeniji i uticajniji Ijudi”, te 
ukoliko pomenuta grupa štampa neki proglas da mu ga odmah 
dostave 12 . Policija je obavijestila ministra Draškovića o dolasku 
Drljevića, Ivanovića i Mijuškovića na Cetinje i njihovom odlasku 
za Podgoricu 25. oktobra 1920. godine, te o tome da u Kolaši- 
nu „ Drljević i njegovi agenti živo rade”, posebno pukovnik Miloš 
Medenica i arhimandrit Miron Medenica 13 a na šta je ministar 
Drašković reagovao tako što je od ministra vjera tražio da se ar- 
himandrit Miron odmah ukloni iz Crne Gore. I zaista, Miron je 
hitno pozvan u Beograd i na saslušanju u kabinetu ministra je 
negirao navode da je pomagao Drljevića 14 . Slično je postupilo i 
ministarstvo vojske i mornarice, izdajući naredbu komandantu 
Zetske divizijske oblasti da ukoliko ima dokaza optuži pukovni- 
ka Medenicu. Policija je pratila svaki korak dr Sekule Drljevića 
i njegovih istomišljenika, slala im provokatore a osobe koje bi sa 
njim stupile u kontakt pozivala na saslušanje 15 . Od strane policije 


12 AJ, 14-7-23, Šifra iz Sarajeva, ministru Draškoviću, Isto, Šifra 
pov. br. 268. Ministar-Načelnicima okruga Cetinje, Podgorica, Nikšić, 
Bar, Kolašin, Andrijevica 25. X. 1920. U izvještaju se takođe navodi i 
sljedeće: Nalazim daje neophodno potrebno, da što pre odu u Crnu Go- 
ru radi agitacije protiv ovog pokreta neki od gospode ministara. Slobo- 
dan sam napomenuti, da bi od demokrata najviše uspjeha imao mini- 
starg. Pribićević, jer u Crnoj Gori vlada uvjerenje daje on najviše branio 
prava naroda preko svog lista za vreme bivšeg kralja Nikole. 

13 O tome vidi više: Rastoder Šerbo, Političke stranke u Crnoj Gori 
1918-1929 , Bar, 2000, 465-466. 

14 AJ, 69-182-293/1, Šef kabineta min. un. dela-ministru vera 3. XI 
1920, Isto, Načelnik min. vera -kabinetu min. unutr. dela 5. XI. 1920, 
AJ, 14-7-23, Zapisnik izjave arhimandrita Mirona Medenice od 15. XI. 
1920. 

15 AJ, 14-7-23, Šifra sa Cetinja, načelnik okruga Bošković - min. 
unutr. dela 2. X. 1920. 

prethodno odobren politički skup dr Sekule Drljevića na kolašin- 
skoj pijaci rasturili su provokatori, od strane policije kvalifikova- 
ni kao neistomišljenici 16 . Ministru unutrašnjih djela je javljano sa 
terena da su Sekula Drljević i Mirko Mijušković, „ prividno prišli 
radikalima” ali da ih ovi „пс trpe”, potom o sastancima Drljevića 
sa Ivanovićem, Mijuškovićem i Vuletićem kao i odluci da nosi- 
lac liste bude Gavro Vuković. Štamparija u Kotoru je „ odbila” da 
štampa proglas crnogorskim federalistima, te je policija raspola- 
gala informacijom da su oni to ipak uradili „ u Dubrovniku ili u 
nekom drugom mjestu izvan Crne Gore”. Policija je bila spremna 
da izda naređenje da se zaplijeni svaki proglas crnogorskih fede- 
ralista. Na kraju je, neuspjevši da sastavi listu i izdrži torturu, Dr- 
ljević napustio Crnu Goru i tako se desilo da Crnogorska stranka 
nije uspjela istaći listu na ovim izborima 17 . 

O razlozima neuspjeha isticanja liste crnogorskih federa- 
lista okružni načelnici su na osnovu zbirnih izvještaja sastavili 
informaciju za kabinet ministra unutrašnjih dela. U informaciji 
je naglašeno da ,,sam pokret g. Sekule Drljevića nije simpatično 
primljen u narodu, sem kod nekoliko ličnih prijatelja i odanih Iju- 
di bivšeg kralja Nikole’a kao ilustracija toga najćešće je navođen 
događaj o rasturanju zbora u Kolašinu, Drljevićevom rodnom 
kraju 18 . Činjenica da je ovakva informacija bila na stolu ministra 
unutrašnjih poslova i predšednika vlade motivisana je intereso- 
vanjem inostranih krugova za rezultate ovih izbora. Tu su, prije 
svega, bili Britanci, koji nijesu bili voljni da priznaju odluke Pod- 


16 Isto, načelnik okruga Bošković - min. unutr. dela, šifra iz Kolaši- 
na 9. XI. 1920, Zbor je bio zakazan 8. novembra 1920. Kada je Drljević 
počeo da govori, masa je „vikala i drmala” i nije mu dozvolila da govo- 
ri, dobacujući mu „izdajniče, lopove, nesrbine”. Načelnik je naredio da 
se zbor raspusti kada je procijenio da može doći do „rđavih posljedica” 
usled navodne opasnosti od sukoba između dvije grupe. 

17 Vidi više: Rastoder Šerbo, Političke stranke u Crnoj Gori 1918- 
1929, Bar, 2000, 466-467 

18 AJ, 14-7-23, Šef kabineta min. un. dela-Kabinetu predsjednika 
vlade, 3. XII 1920. 

goričke skupštine, dok im se ne pribavi kakav-takav legitimitet. 
Iz ovih razloga britanska vlada je poslala posmatrače na ove izbo- 
re, Rolanda Brysa i majora L. E. Ottley. Pošto je njihov izvještaj 
glasio ,,da su izbori pošteno izvršeni”, britanska vlada je odmah 
povukla priznanje crnogorskog konzula. To su ubrzo uradile i 
ostale velike sile, izuzev Italije, povlačenjem svojih diplomatskih 
predstavnika sa dvora crnogorske vlade u egzilu. Uzalud su bili 
protesti vlade u egzilu i protivnika bezuslovnog ujedinjenja, re- 
zultati izbora iz novembra 1920. godine su poslužili velikim sila- 
ma da se izvuku iz zamršenog „crnogorskog pitanja”, bez obzira 
što se na ovim izborima pitanje ujedinjenja Crne Gore i Srbije 
nije uopšte postavljalo a jedinoj političkoj grupaciji koja je mogla 
da aktuelizuje ovo pitanje je bilo onemogučeno isticanje liste. A 
i rezultati takvih izbora bili su više nego problematični. U izbor- 
nom okrugu Crna Gora bilo je upisano 43.370 birača a glasalo je 
28.612 ili 65,97%. Crna Gora je poslije Slovenije (26%) imala naj- 
manji broj birača na 100 stanovnika (26,96%). Najviše glasova na 
ovim izborima je dobila 19 : 

Komunistička lista 10.869 (37,99%) ili 4 poslanička mandata 

Republikanska 4.613 (6,12%) ili 2 

Demokratska lista I 2.405 (8,41%) ili 1 

Demokratska lista II 4.062(14,2%) ili 1 

Demokratska lista III (A. Radović) 1.488 (5,2%) ili 1 poslanik 

Radikalna lista 3.837 (13,41%) ili 1 poslanik 

Neopredijeljena lista 1.338 (4,68%) bez poslanika. 

Rezultati izbora u izbornom okrugu Crna Gora su bili iz- 
nenađujući za sve. Uspjeh komunista objašnjavan je činjenicom 
da su za njih glasali pristalice crnogorskih federalista, dok su- 
ujedinitelji (radikali i demokrate)doživjeli veliki neuspjeh. Ako 
se tome doda činjenica da su antimonarhisti (komunisti i repu- 
blikanci) od 10 poslaničkih mandata u izbornom okrugu Crna 
Gora osvojili šest, vlast je itekako imala razloga za zabrinutost. 


19 Vidi više: Rastoder Šerbo, Političke stranke u Crnoj Gori 1918- 
1929, Bar 2000, 471. 

Okružni načelnik Bošković je iz Podgorice u izvještaju ministru 
unutrašnjih djela naveo i sljedeće: „Srećna okolnost bilaje u tome 
što se nijepojavila Drljevićeva lista, ovamo poznatogkao pristalica 
bivšeg kralja, koja bi sigurno dobila bar pet poslanika” 20 . Ono što 
se zapaža već na početku je činjenica da su policija i vlast dr Se- 
kulu Drljevića politički institucionalizovali, jasno naglašavajući 
njegov politički personalitet, izdižući ga iznad stranačkog. Takav 
imidž će Sekulu Drljevića pratiti tokom čitavog političkog života 
Kraljevine Jugoslavije. 

Neuspjeh isticanja liste na parlamentarnim izborima novem- 
bra 1920. godine nije obeshrabrio Sekulu Drljevića i njegove isto- 
mišljenike. Nova šansa se pojavila relativno brzo. Krize koabcija 
i vlada su uslovljavale relativno često održavanje parlamentarnih 
izbora u Kraljevini Jugoslaviji. Tako se krajem 1922. godine na 
pitanjima Vidovdanskog ustava i odnosa prema hrvatskom bloku 
raspala tadašnja vladajuća koabcija (demokrati, radikali, JMO), te 
je ukazom kralja Aleksandra od 21. decembra 1922. godine for- 
mirana homogena radikalska vlada sa zadatkom da sprovede no- 
ve izbore. Izbori su zakazani za 18. mart 1923. godine 21 . Izbori su 
provedeni po novom izbornom zakonu koji je favorizovao velike 
stranke i po kojem je u izbornom okrugu Crna Gora umjesto 10 
poslanika, kobko je birano za Ustavotvornu skupštinu, sada bira- 
no 7, odnosno umjesto ranijih 419 sada se na nivou zemlje biralo 
312 poslanika 22 . Na ovim izborima u izbornom okrugu Crna Go- 
ra prijavljeno je osam kandidatskih bsta. Za sedam poslaničkih 
mandata borila su se 94 kandidata 23 . Crnogorski federalisti su pr- 
vi put istakb svoju bstu. To je bio način političke legabzacije, dok 
je za režim to bio test poštovanja građanskih i pobtičkih sloboda. 


20 AJ, 14-7-23, Bošković - min. un. dela, Šifra iz Podgorice 8. XII. 
1920, str. pov. br. 930. 

21 Vidi više: Rastoder Šerbo, Političke stranke u Crnoj Gori 1918- 
1929, Bar 2000, 487. 

22 Ibid, 490. 

23 Ibid, 491. 

Prema policijskim izvorima federalisti su počeli aktivniju politič- 
ku akciju već početkom 1923. godine. Tako je načelnik okruga iz 
Podgorice obavještavao ministra unutrašnjih dela Milorada Vu- 
jičića ,,da se bivši ministri pokojnog kralja Nikole: dr Sekula Drlje- 
vić, Mirko Mijušković, Risto Popović, Mihailo Ivanović i Radomir 
Vešović namjeravaju kandidovati sa parolom da Crna Gora mora 
dobiti u današnjoj državi bar onaj položaj koji ima Irska u Engle- 
skoj”. Predlažući izborni sporazum „državotvornih stranaka”ra- 
di sprečavanja ove aktivnosti, okružni načelnik je takođe javljao 
da su „ovamošniji odmetnici „dobili nalog od Jovana Plamenca iz 
Rima da glasaju za „ separatističku listu”, te da ako ne bi uspjeliu 
tome „odmetnici namjeravaju prilikom izbora da otpočnu sa ja- 
kom terorističkom akcijom kako bi omeli pravilnost i mogućnost 
izbora.” 24 Dovođenje u vezu odmetnika sa izborima bila je samo 
projekcija policajca u službi režima, jer drugiizvori ne potvrđuju 
takvu konstataciju 25 . 

Prvi je sa izbornom agitacijom krenuo Radomir Vešović koji 
je obilazio Metohiju i Beranski srez. Na zboru održanom u Peći 
obavijestio je prisutne o formiranju politričkog pokreta u Crnoj 
Gori na čijem su čelu „najistaknutiji političari Crne Gore”. Ak- 
tivnosti Radomira Vešovića je pratila policija koja je vršila priti- 
sak na birače da odbace „najaču političku listu”, kako su ovu listu 
označavali sami okružni načelnici. Radomir Vešović i dr Sekula 
Drljević su se žaliliministru unutrašnjih dela da su 19. januara 
1923. godine u kuću u kojoj su bili na večeri upali žandarmi, po- 
slije čega su morali napustiti kuću i preseliti se u hotel u Podgori- 
ci, gdje im je okružni načelnik prijetio da se ne smiju kandidova- 
ti 26 . Tim povodom Drljević i Vešović su napisali ministru: ,,0va- 


24 AJ, 14-9-29, Šifra iz Podgorice, Načelnik okruga Bošković-min. 
unutr. dela, Pov. br. 31, 12.1. 1923. 

25 Vidi: Šerbo Rastoder, Skrivana strana istorije, Crnogorska buna i 
odmetnički pokret I-IV, Podgorica 2005. 

26 AJ, 14-9-29, Šifra iz Podgorice, dr Drljević i Radomir Vešović - 
ministru unutrašnjih dela (nečitak datum). 

kve pojave čine u očima naroda smiješnim sva vaša uvjeravanja o 
slobodi izbora, ako nijesu sa vašim znanjem molim da ih ubuduče 
onemogučite kažnjavanjem” 27 . Drljeviću i Vešoviću se u agitaci- 
ji od sredine januara 1923. godine priključio i Mihailo Ivanović, 
što je isprovociralo ministra unutrašnjih dela da traži od velikog 
župana (najviša vlast u oblasti) da ga iscrpno obavještava o djelo- 
vanju pomenutih političara, za koje mu niži policijski službenici 
tvrde da oni rade na „odvajanju Crne Gore od naše kraljevine”. 
Te navode je u svom izvještaju potvrdio i veliki župan Džaković 
koji je tvrdio da crnogorski federalisti traže „samostalnu Crnu 
Goru ,,i da je njihovo navodno zalaganje za „širu autonomiju’bio 
samo navodni politički štit ka tom cilju i mogućnost da povedu 
agitaciju za izbore kako bi potom svojim izborom kompromito- 
vali odluke Velike Narodne Skupštine u Podgorici i da bi, pošto 
dobiju povjerenje, pomoću Italije otvorili „crnogorsko pitanje”. 
Ove informacije Džaković je navodno dobio od čovjeka koji je 
pratio i prisluškivao Drljevića. U cilju sprečavanja ove agitacije, 
veliki župan je najavljivao konferenciju sa okružnim načelnici- 
ma, sa čim se saglasio ministar unutrašnjih dela Milorad Vujičić 
koji je ujedno obećao pomoć vlade u saniranju teškog socijalno- 
ekonomskog stanja u Crnoj Gori. Raspoloživi izvori, po principu 
provenijencije, više govore o tome, što je vlast mislila o crnogor- 
skim federalistima nego o tome šta su oni stvarno mislili i koje 
su namjere imali. U odsutstvu mogućnosti komparacije razbčitih 
izvora po principu provinjencije i smanjenja mogućnosti jedno- 
stranog prikaza aktivnosti crnogorskih federalista, dragocjenim 
se čini jedno pismo Radomira Vešovića objelodanjeno u formi 
proglasa 6. februara 1923. godine. U tom pismu Vešović iznosi 
namjeru da sa svojim političkim istomišljenicima i prijateljima 
dr S. Drljevićem, M. Ivanovićem, Stevanom Džakovićem, Ristom 
Popovićem, Savom Vuletićem, M. Mijuškovićem i Petrom Vojvo- 
dićem se kandiduje na predstojećim izborima. Kao glavna tačka 
programa naznačena je „ravnopravnost Crne Gore sa Srbijom i 


27 Ibid. 

ravnopravnost Crnogoraca i Srbijanaca ” 28 . U „Proglasu crnogor- 
skih federalista „se veliča istorija Crne Gore, njene zasluge u ra- 
tovima i doprinos ujedinjenju Južnih Slovena, te izvodi zaključak 
da takva prošlost treba da obezbijedi prvenstvo Crnogorcima u 
novoj državi. Crnogorci ne žele da svoje istorijske zasluge na taj 
način iskoriste, ali i ne žele „svoju slavnu istoriju završiti kukav- 
nom sudbinom današnje potčinjenosti”. Za takvo stanje optužen 
je Beograd, „kojije od 1918. godine svoje interese nametnuo drugi- 
ma”. U Crnoj Gori vlada glad, saobraćaj je zapušten, rekvizicija i 
ratna šteta nijesu isplaćeni, crnogorski perper je potcijenjen, vla- 
da opšta privredna zapuštenost, porezi su preveliki, nezakonito 
i uvredljivo se postupa prema crnogorskim oficirima, ne postoji 
lična i imovinska sigurnost, vršene su pljačke, mučenja, kleveta- 
nje vojničke i državne časti, vrijeđane su narodne svetinje. To su 
bili glavni akcenti iz proglasa crnogorskih federalista i na kraju 
su Crnogorci pozvani da glasanjem za njihovu listu, na čelu sa 
Mihailom Ivanovićem, poprave svoje nesnošljivo stanje 29 . 

Listu crnogorske stranke predvodio je Mihailo Ivanović. Ovo 
je bio taktički potez stoga što je Ivanović kao klubaš bio osuđi- 
van u vrijeme režima kralja Nikole i zapamćen kao bjegunac iz 
zatvora. Kao takav najmanje je izazivao pozornost režima te se 
rasčunalo da će lista kojoj je on na čelu biti potvrđena. Određeni 
su bili sreski kandidati i njihovi zamjenici 30 : 

Cetiniski srez Risto Popović, advokat, Milo Dragojević, trgo- 
vac iz Drušića. 

Podgorički srez Savo Vuletić, advokat, Dušan Vučinić, advokat 
Barski srez Luka Gojnić, penzioner, Niko Debelja, penzioner 
Kolašinski srez Dr Sekula Drljević, advokat, Vidak Vuković, 
pravnik 


28 AJ, 14-9-29, Proglas (pismo) Radomira Vešovića, „Dragi prijate- 
lju” od 6. II 1923, Andrijevica. 

29 Vidi više: Rastoder Šerbo, Političke stranke u Crnoj Gori 1918- 


1929, Bar 2000, 509-511. 
30 Ibid, 511 

Andriievački srez, Radomir Vešović, brigadir u penziji, dr 
Vasilije Popović, ljekar 

Nikšićki srez Dr Sekula Drljević, advokat, Vidak Vuković, 
pravnik 

Sedmi srez Mirko Mijušković, penzioner, Risto Radović eko- 
nomista. 

Pojava liste crnogorskih federalista značila je i ulazak u „по- 
vo doba” „starih političara”. Njih će pratiti hipoteka „ bivših” sa- 
glasno praksi po kojoj istorija na ovim prostorima uvijek počinje 
dolaskom novih političkih generacija. 

Na ovim izborima u izbornom okrugu Crna Gora bilo je upi- 
sano 49.319 birača a glasalo je 32.544 ili 65,99%. Na ovim izbo- 
rima, pored redovno najveće apstinencije birača u KSHS, Crna 
Gora je imala i najmanji postotak birača, na 100 muških stanov- 
nika 54,00%. To je u konačnom značilo da je manje od 1/6 sta- 
novništva učestvovalo u biranju svojih političkih predstavnika. 

Posmatrano po stranačkim listama na ovim izborima 31 radi- 
kali su osvojili 3 poslanička mandata, demokrati 1, dok su cr- 
nogorski federalisti osvojili dva mandata. To je za crnogorske 
federaliste bio relativan uspjeh, s obzirom na to da su prvi put 
uspjeli da istaknu listu, uspjeli da prebrode sve prepreke koje im 
je postavljao upravni aparat režima. Protiv njih su bile sve druge 
stranke u Crnoj Gori, smatrajući ih „nužnim zlom”. Osvojili su 
7.919 glasova ili 24,3% i po tome su bili sasvim blizu radikalima i 
demokratima. Prvi put su u Skupštinu poslali dva svoja predstav- 
nika (Mihailo Ivanović i Risto Popović). 

Procentualno najviše glasova su imali u Cetinjskom (41,1%), 
Podgoričkom (33,0%), Barskom (31,7%) i Kolašinskom (24,2%) 
srezu. Kao poslanički kandidat u kolašinskom srezu dr Sekula 
Drljević je osvojio 535 glasova ili 24,2%, što je bilo manje od ra- 
dikalne liste čiji je nosilac bio Nikšićkom srezu lista na čelu sa dr 
Sekulom Drljavićem je dobila 232 glasa ili 4,9%, što je bilo manje 


31 O izbornim rezultatima vidi više: Rastoder Šerbo, Političke stran- 
ke u Crnoj Gori 1918-1929 , Bar, 2000, 521-534 

od radikalne liste 455 ili 9,5% i demokratske 299 ili 6,2%, repu- 
blikanske liste 282 ili 5,9%. U ovom srezu najviše glasova su tra- 
dicionalno imali Savez zemljoradnika 2.746 ili 57,3% i komunisti 
446 ili 9,3%. 

Nepunih dvije godine od poslednjih izbora postalo je jasno da 
ni ovaj skupštinski saziv neće ispuniti zakonom predviđen man- 
dat. Poslije pada vlade Ljubomira Davidovića u oktobru 1924. 
godine, kralj Aleksandar je povjerio mandat Nikoli Pašiću koji 
je formirao vladu nacionalnog bloka (radikali i samostalni de- 
mokratijkoja nije imala većinu u Skupštini. To je bio razlog da se 
raspusti Skupština i novi izbori zakažu za 8. februar 1925. godine. 

Na ovim izborima u izbornom okrugu Crna Gora kandido- 
valo se devet izbornih lista, jedna više nego na prethodnim. Cr- 
nogorska stranka se po drugi put pojavila sa svojom listom na 
parlamentarnim izborima. Dobijanjem dva mandata na pret- 
hodnim izborima i aktivnim učešćem njenih poslanika u radu 
Skupštine, crnogorski federalisti su uspjeli da promovišu svoje 
političke stavove i da na sebe skrenu pažnju političke javnosti. 
Prethodni rezultati izbora su njihove oponente relaksirali straha 
od dominatnog uticaja federalista, što je sve uzrokovalo da po- 
zornost policije prema njima bude manja a time i prostor za po- 
litičku agitaciju veći. Krajem 1924. godine pokrenuto je izlaženje 
stranačkog lista „Crnogorac”, čime je proširena mogućnost agita- 
cije. Poslanički kandidati su bili određeni na partijskoj konferen- 
ciji, koja je održana u Podgorici 14. decembra 1924. godine. Za 
nosioca liste je ponovo, kao i na prethodnim izborima, određen 
Mihailo Ivanović, dok su za sreske kandidate određeni 32 : 
Andriievački srez Radomir Vešović, brigadir u penziji 
Barski srez Savo P. Vuletić, advokat iz Podgorice 
Podgorički srez Jovan N. Plamenac, oblasni uprav. u penziji 
iz Boljevića 

Kolašinski srez dr Sekula Drljević, advokat iz Beograda 
Cetiniski srez , Miloš Dragojević, biv. nar. posl, iz Drušića 


32 Crnogorac od 13.1 1925, Naša kandidatska lista 

Sedmi srez Marko Đukanović, predšednik Državnog savjeta 
u penz. 

Nikšicki srez Jovan Nedović, bivši narodni poslanik iz Duži. 

U odnosu na prethodne izbore lista se razlikovala u tome što 
je u Nikšićkom srezu umjesto Mirka Mijuškovića sada kandido- 
van Marko Đukanović, na listi nije bilo brigadira Luke Gojnića 
niti Rista Popovića, koji je u međuvremenu umro. 

Predstavljajući se kao jedini i pravi zaštitnici Crne Gore, cr- 
nogorski federalisti su stalno isticali da Crna Gora od ujedinjenja 
nije dobila ništa, uz opaske da su za to vrijeme „beogradska in- 
dustrijska preduzeća, do rata za njih nesuđenom brzinom, podi- 
zala na račun ratne oštete, da se u Srbiji napravilo 400 km novih 
željezničkih pruga a u Crnoj Gori ništa, kao što ništa nije dobila 
ni od ratne oštete iako joj po tvrdnjama federalista pripada pre- 
ko 3 hiljde miliona dinara” 33 . Crna Gora, ne samo da nije dobila 
ništa, već joj je oduzeto i ono što joj pripada, tvrdili su u agita- 
cijama dr Sekula Drljević, na zborovima u Kolašinu i Danilov- 
gradu (18.1. 1925), Savo P. Vuletić u Tuzima i okolini Podgorice, 
Ivanović i Drljević na skupovima u Barskom srezu 34 . Ravnoprav- 
nost Crne Gore se ne može izboriti davanjem glasova srbijanskim 
strankama, bili su kategorični crnogorski federalisti, koji su ra- 
dikale optuživali za nemoralnost prema Crnoj Gori a Pašića da 
nije razumio crnogorsko odricanje od svoje državne samostal- 
nosti i da je svojom bezobzirnošću prema „svemu što je crnogor- 
sko” nametnuo neželjenu i neočekivanu borbu. U tom smislu je 
apostrofirano da „dokle god Crnogorska stranka ne dobije većinu 
poslaničkih mandata Crna Gora ne može biti ravnopravna, niti 
imati građansku slobodu”. Zato su pozivali birače da ne ponavlja- 
ju „greške” sa prošlih izbora, kada su dio glasova dali radikalima 
i tako omogućili „Nikoli Pašiću i radikalima, da dokazuju pred 


33 Crnogorac od 13. I 1925, Crnogorci od vas sve zavisi, Vidi više: 
Rastoder Šerbo, Političke stranke u Crnoj Gori 1918-1929, Bar, 2000, 
556-559. 

34 Crnogorac od 31.1 1925, Izborno kretanje. 

Južnim Slovenima i ostalim svijetom, da Crnogorci nijesu za rav- 
nopravnost Crne Gore”. 35 Crnogorska stranka je ovim povodom 
štampala dva predizborna proglasa, od kojih su jedan štampali 
beogradski studenti, simpatizeri ove stranke. 36 Precizna analiza 
rukopisa i poruka ovih proglasa nedvosmisleno dovodi dr Seku- 
lu Drljevića u vezu sa njima, što nije čudno s obzirom na to da je 
to bila politički najpismenija ličnost u crnogorskoj stranci. Zato 
je on i dalje bio pod neprestanom prismotrom policije, čak je u 
jednom periodu bio i uhapšen i onemogućavano mu je organi- 
zovanje zborova. Jedna delegacija crnogorskih radikala (Zuber, 
Spasić) je u Beogradu tražila da se pohapse vođe crnogorskih fe- 
deralista. Međutim, zaključeno je, ako bi se pohapsile vođe fede- 
ralista da bi u tom slučaju ojačali demokrate i republikanci. Ipak, 
da bi se odobrovoljili lokalni radikali uhapšen je samo Drljević, 
a tom hapšenju je kumovao pop Petar Hajduković, sekretar ce- 
tinjske konzistorije i Mitar Drecun, koji su bili poznati cetinjski 
radikali. 37 No, ipak, i uoči ovih izbora fizičkisu napadani i drugi 
istaknuti članovi stranke, hapšeni su čuvari njihovih kutija, nji- 
hovi glasači su slati za vrijeme izbora da čuvaju puteve, kako ne bi 
mogli izaći na izbore, dok je penzionerima simpatizerima stranke 
obustavljana isplata penzija. Uz sve to, njihov stranački list „Сг- 
nogorac” je zabranjivan. Policija je redovno izjave čelnika stranke 
kvalifikovala kao „neprijateljske”, te je zanimljivo da su i Britanci 
posumnjali u patriotizam čelnika ove stranke, posebno Drljevi- 
ća, što je vidljivo i iz njihovih izvora 38 . Olakšavajuća okolnost za 
Crnogorsku stranku je bila to što su uoči ovih izbora demokrati 


35 Crnogorac, 3.1. 1925, Za Crnu Goru, Crnogorac 6. II. 1925, br. 7, 
Uoči izbora, Crnogorac od 31. I. 1925, Da Crnogorci ne zaborave, Vi- 
di više: Rastoder Serbo, Političke stranke u Crnoj Gori 1918-1929, Bar 
2000, 558-559. 

36 Crnogorac od 31.1. 1925, br. 6, Crnogorci. 

37 Vidi: Narodna riječ od 8. II. 1925, br. 9, Kad nasilje caruje. 

38 Vidi više: Avramovski Živko, Britanci o Kraljevini Jugoslaviji 
1921-1938, I-II, Beograd-Zagreb 1986, knj. I, str. 320; Rastoder Šerbo, 
Političke stranke u Crnoj Gori 1918-1929, Bar 2000, 559. 

prema njoj imali indiferentan, zemljoradnici umjereniji a komu- 
nisti blagonaklonjeniji stav, te se broj njihovih oponenata sveo na 
radikale, koji su ujedno i personifikovali režim 39 . U sukobu opo- 
zicija - režim desilo se nešto ranije teško zamislivo, da demokrati 
i zemljoradnici protestuju protiv nasilja koje se sprovodilo prema 
Crnogorskoj stranci i osude hapšenje dr Sekule Drljevića 40 

Na ovim izborima u izbornom okrugu Crna Gora bilo je upi- 
sano 51.589 birača a glasalo je 34.455 ili 66,78%. To je bila naj- 
veća apstinencija birača u jugoslovenskoj državi. Iovoga puta se 
pokazalo da su tri najuticajnije stranke (radikalna, demokratska 
i crnogorska) dobile najveći broj glasova i da je režim ponovo na 
ovom prostoru pretrpio ubjedljiv poraz, ovoga puta u odnosu 1: 
4. Radikali su, sa dvije svoje liste, dobili 7.574 glasa ili 21,9%, Cr- 
nogorska stranka 8.873 ili 25,7%, dok su demokrate dobili 7.698 
ili 22,3%. 

Crnogorska stranka je po broju osvojenih glasova, a poseb- 
no po broju osvojenih mandata (Mihailo Ivanović, Savo Vuletić 
dr Sekula Drljević), postala stranka sa najvećim uticajem u iz- 
bornom okrugu Crna Gora. 41 Uspjeh Crnogorske stranke bio je 
tim veći što su konkurenti na ovim izborima u izbornom okrugu 
Crna Gora kandidovali za nosioce lista svoje najjače „adute”, ra- 
dikali (Milana Stojadinovića) i demokrate (Ljubu Davidovića). 42 

Najviše glasova federalisti su osvojili u Cetinjskom srezu 
2.679 ili 50,2% (sreski kandidat - Miloš Dragojević), Podgorič- 
kom 2.367 ili 38% (sreski kandidat - Jovan N. Plamenac), Kola- 
šinskom 767 ili 37,3% (sreski kandidat dr Sekula Drljević), Bar- 
skom 1.025 ili 21,2% itd. 


39 Ibid. 

40 Vidi: Narodna riječ od 8. II. 1925, br. 9, Kad nasilje caruje. 

41 O rezultatima izbora vidi više: Rastoder Šerbo, Političke stranke u 
Crnoj Gori 1918-1929, Bar 2000, 564-577. 

42 O tome vidi više: Rastoder Šerbo, Političke stranke u Crnoj Gori 
1918-1929, Bar 2000, 535-579. 

Nikšićka „Slobodna misao” je uspjeh Crnogorske stranke na- 
zvala Jstorijskom sramotom ”, jer je njime doveden u pitanje na- 
čin ujedinjenja 1918. godine. No, bez obzira na političke (dis)kva- 
lifikacije rezultata izbora, uspjeh crnogorske stranke je ozbiljno 
skrenuo pažnju režimu da se mora mijenjati odnos prema Crnoj 
Gori. Zato je, ne slučajno, odmah poslije ovih izbora usbjedila 
posjeta kralja Aleksandra Crnoj Gori i nešto ozbiljnije zauzima- 
nje režima za brže rješavanje određenih, prije svega socijalno- 
ekonomskih pitanja Crne Gore 43 . 

Relativan izborni uspjeh Crnogorska stranka nije znala da po- 
litički kapitulizuje. Naime, iscrpjevši se u opisu nesnosnog stanja 
u Crnoj Gori, federabsti su se našli u klopci centralistički uređene 
države. Naime, i da su osvojili svih sedam mandata u izbornom 
okrugu Crna Gora, crnogorski federalisti bi u Skupštini od 312 
poslanika i dalje činili političku manjinu koja ne bi mogla promi- 
jeniti ništa. Zato su njeni politički prvaci, a prije svega dr Sekula 
Drljević, počeli razmišljati o vezivanju za neku veću stranku na 
jugoslovenskom nivou, preko koje bi rješavali politička i druga 
pitanja u Crnoj Gori. Izbor je pao na HSS. Iako je, pobtički gle- 
dano, izbor bio logičan s obzirom na zalaganje ove najače hrvat- 
skestranke za federalističko uređenje zemlje, on je istovremeno, u 
kontekstu srpsko-hrvatskog političkog trvenja, bio i najranjiviji. S 
jedne strane, politički savez sa Hrvatima je nosio rizik „utapanja” 
u veću stranku i gubitak političkog identiteta, dok je sa druge, 
otvarao širok prostor za osnaživanje optužbi o „izdaji srpstva”, 
što nije bilo bez značaja u Crnoj Gori koja je još uvijek počivala 
na patrijarhalno-epskoj matrici. 

Politička konfuzija unutar Crnogorske stranke se veoma brzo 
odrazila na rezultate izbora za Oblasnu skupštinu (bio je obu- 
hvaćen prostor Crne Gore u granicama prije balkanskih ratova) 
koji su održani 23. januara 1927. godine. Na ovim izborima od 
ukupno 33 mandata radikali su osvojili 17, demokrati 9 a crno- 


43 O socijalno ekonomskim pitanjima vidi više: Rastoder Šerbo, Ži- 
votna pitanja Crne Gore 1918-1929, Bar 1996. 

gorski federalisti samo četiri mandata, dok su 3 mandata osvojili 
zemljoradnici 44 . 

Otuda su novi parlamentarni izbori, zakazani za 11. septem- 
bar 1927. godine, za Crnogorsku stranku pali u nezgodno vrijeme 
zbog toga što još uvijek nije bila definisana politička strategija ove 
grupacije. Vezivanje crnogorskih federalista za Stjepana Radiča i 
HSS, posredstvom Narodnog seljačkog kluba, nailazilo je na osu- 
du svih političkih subjekata u Crnoj Gori a ta činjenica je tuma- 
čena kao širenje uticaja Radiča na crnogorski prostor i pretvara- 
nje crnogorske stranke u Radičevu političku ekspozituru. Takve 
optužbe su pojačane poslije dolaska prvaka HSSu Crnu Goru (dr 
Augusta Košutiča i dr Ljudevita Kežmana) i njihovog prisutstva 
na sjednici Glavnog odbora Crnogorske stranke 29. juna 1927. 
godine na Cetinju. Dr August Košutič je, prema navodima D. Vu- 
jovića 45 , zajedno sa dr Sekulom Drljevićem i Radomirom Vešovi- 
ćem, obilazio Crnu Goru, dok je dr Sekula Drljević pratio Stjepa- 
na Radića tokom agitacije po Hrvatskoj. 

Na sjednici Glavnog odbora i Vrhovnog vijeća, održanoj 17. 
jula 1927. godine, određena je kandidatska lista stranke za par- 
lamentarne izbore 46 . Bilo je predviđeno da se dr Sekula Drljević 
opet kandiduje na listi stranke u Kolašinskom srezu. Međutim, 
Drljević je ostao dosljedan zagovornik ideje da se na izbore izađe 
preko liste Narodnog seljačkog kluba, kao koalicione liste, te je 
umjesto njega u Kolašinskom srezu kandidovan Bećir Bulatović 47 . 

Na ovim izborima od upisanih 53.811 birača, glasalo je 34.631 
ili 64,35%. Tri liste Radikalne stranke su dobile 12.025 ili 34,7%, 


44 Vidi više: Rastoder Šerbo, Političke stranke u Crnoj Gori 1918- 
1929 , Bar 2000, 581-582. 

45 Vidi više: Dimo Vujović, Crnogorski federalisti 1919-1929, Tito- 
grad 1981, 337. 

46 Vidi više: Rastoder Šerbo, Političke stranke u Crnoj Gori 1918- 
1929, Bar 2000, 605. 

47 Vidi: Crnogorac od 23. VII. 1927, br. 36, Kandidacija Crnogorske 
stranke, D. Vujović, n. d. 339, Rastoder Šerbo, Političke stranke u Crnoj 
Gori 1918-1929, Bar 2000, 605. 

dok su dvije liste demokrata dobile 10.365 ili 29,9%. Lista Crno- 
gorske stranke, čiji je nosilac bio Mihailo Ivanović dobila je 5.153 
glasa ili 14,9% i samo jedan poslanički mandat (M. Ivanović). To 
je bio najlošiji rezultat stranke od njene pojave na izborima, bez 
obzira na to što je dr Sekula Drljević izabran za poslanika na listi 
HSS 48 . Time će crnogorska stranka preko Sekule Drljevića ostva- 
riti najbliskije partnerstvo sa najačom hrvatskom strankom, u 
vrijeme kada će srpsko-hrvatski odnosi doći do usijanja, što će 
rezultirati zločinom u Skupštini nad hrvatskim prvacima u junu 
1928. godine, nakon čega će u zemlji biti zavedena diktatura, u 
januaru 1929. godine. 

Kao stranka koja je od sedam poslaničkih mjesta u izbornom 
okrugu Crna Gora osvajala najviše tri, koji u jugoslovenskom 
parlamentunijesu značili ništa, crnogorski federalisti su ulazili u 
saveze sa strankama koje su se zalagale za federalno preuređe- 
nje države. Zato se od sredine dvadesetih okreću prema Stjepanu 
Radiću i hrvatskim strankama i ulaze u Seljačko-demokratsku 
koaliciju. To je u zaoštravanju srpsko-hrvatskih odnosa, kod nji- 
hovih političkih oponenata, tumačeno kao Jzdaja srpstva”. Za 
njih je jugoslovenstvo bilo državna misao koja nije bila prosta ko- 
laboracija triju državnih ideja (srpske, hrvatske i slovenačke), ne- 
go posebna i samostalna ideja. Zbog toga su se federalisti od po- 
četka zalagali za ime Jugoslavija za postojeću državu ili Udružene 
zemlje Južnih Slovena. U vrijeme šestojanuarske diktature bio je 
onemogućen bilo kakav politički angažman političkim stranka- 
ma koje nijesu bile dio režima. Nesposobna i nemoćna da kana- 
liše ogromno nezadovoljstvo akumulirano u Crnoj Gori, opo- 
zicija se suočavalai sa sve glasnijim zahtjevima vanstranačkog 
okupljanja i organizovanja Crnogorskog narodnogfronta slobode. 
Tri najuticajnije opozicione grupacije (demokrati, zemljoradnici i 
federalisti) obnovile su svoje političke aktivnosti tek uoči izbora 
u maju 1935. godine. Komunisti su od 1933. godine zagovarali 
saradnju sa opozicionim strankama, ali još nijesu imali uticaja 


48 Vidi: Ibid, 620-627. 

koji bi je učinio politički djelatnom. Opozicione grupe če na razli- 
čite načine problematizovati položaj Crne Gore u jugoslovenskoj 
državi - od zahtjeva da u budučem federalnom preuređenju Ju- 
goslavije Crna Gora bude jedna federalna jedinica (komunisti, fe- 
deralisti, dio zemljoradnika i demokrata), dokje jedan broj bivših 
unitarista i centralista, okupljenih oko dijela bivših demokrata i 
radikala, uzroke „crnogorskog nezadovoljstva ” nalazio isključivo 
u ekonomskim razlozima i Crnu Goru vidio dijelom srpskog na- 
cionalnog prostora unutar centralizovane jugoslovenske države. 

U političkom životu Crne Gore, počev od ovoga vremena, po- 
litičko nezadovoljstvo se sve snažnije ispoljava kroz demonstraci- 
je i organizovanje masovnih antrežimskih skupova 49 . 

Prihvatajući poziv komunista za organizovanje pohoda na 
Cetinje, 1936. godine, pojedini članovi Federalističke stranke, 
prije svega Petar Plamenac, dr Ivo Jovićević, Savo Čelebić, Jovan 
B. Vujović i Blagota Martinović otpočeli su široku akciju na oku- 
pljanju svojih istomišljenika, preko kojih su nastojali da organi- 
zuju narod radi učešća u pomenutom protestnom pohodu. Vrlo 
je vjerovatno da je ova akcija i saradnja sa komunistima vršena 
bez znanja Sekule Drljevića. Nepomirljivi antikomunista, Sekula 
Drljević je oslonac za svoju političku akciju u Crnoj Gori u ovom 
periodu tražio u HSS i njenom vođi Mačeku, istovremeno savje- 
tujući svojim prijateljima u Crnoj Gori „da za sad stvari miruju. 50 

Među najglasnijim poslije Belvederskih događaja bili su vo- 
đe Crnogorske federalističke stranke. Za njih je belvederski po- 
hod bio drugi „ Carev laz, Grahovo i Vučji Do ”. Žrtve Belvedera 
izjednačavane su sa junacima iz Gorskog vijenca, bez obzira na 
činjenicu što je samo jedna od njih (Šunjo Vukmanović) formal- 
no pripadala ovoj stranci. Nazivajući „ poturčenjacima ” sve one 
„Crnogorce koji pripadaju bilo kojoj srbijanskoj partiji”, federalisti 
otpočinju svoju kampanju za buduće opštinske izbore, vraćajući 


49 Ibid. 

50 AIIT, 28-VI-1936, Pismo S. Drljevića I. Jovićeviću od 16. apri- 
la 1936. godine. 

se na taj način u realnost aktuelnih političkih podjela na crno- 
gorskom prostoru. Oni nastoje da dokažu da je „ pohod” isključi- 
vo njihovo djelo. Neborbenost pa ikukavičluk pojedinih njihovih 
vođa uoči i za vrijeme događaja na Belvederu 51 izazvali su supro- 
tan efekat od onog koji su očekivali. 

Več smo naveli da su prvaci Crnogorske stranke svoju poli- 
tičku akciju vezivali za SDK pod vođstvom Mačeka, za koji se u 
letku uoči opštinskih izbora navodi da „је jedina čvrsta i snažna 
politička organizacija u Jugoslaviji” i naglašava da „Crnogorski se- 
Ijački federalistički pokret svojim jedinstvom sa Hrvatskim seljač- 
kim pokretom udružio je borbu Crne Gore sa borbom Hrvatske, 
Vojvodine i svih ostalih zemalja Južnih Slovena, koje su, kao i ove, 
gotove i na največe žrtve za ravnopravnost i slobodu. ,,U letku fe- 
deralističko vođsto iznosi i suštinu svoje agitacije, pozivajuči da 
se: ,,Na jedinstvo svih srbijanskih stranaka protivu Crne Gore 
odgovori(te) jedinstvom Crnogorskog fronta protiv svih njih”, 
(podvučeno u originalu), pravdajuči takav stav činjenicom da 
„sve srbijanske stranke tvrde, da Crna Gora nema pravo da bu- 
de ravnopravna sa Srbijom u zajednici zemalja Južnih Slovena.” 
Usljed toga se zaključuje da pošto „пета nijednog Srbijanca koji 
bi bio član crnogorskogfronta”, isto tako „Ne smije biti ni Crnogo- 
raca, koji bi bili članovi bilo koje srbijanske stranke. Ako bi ih ipak 
bilo, i sa njima kao i srbijanskim strankama isključena je svaka 
nasa politička saradnja na području Crne Gore. „ 

Sekula Drljević, koji je pisao ovaj proglas, navedenim sta- 
vovima jasno iznosi mišljenje Crnogorske stranke. Po njemu, 
takozvani Crnogorski front je trebalo da se organizuje na usko 
nacionalnom principu i u njemu nije bilo mjesta ni za jednog 
pripadnika „ srbijanskih partija” 52 . Praktično je to značilo da se 
takvim konceptom izjednačavaju pripadnici režimskih partija, 


51 O tome vidi više: Belvederski protestni zbor 1936. godine, Doclea 
1, 2000, 97-129. 

52 Vidi: AJ, ZMS, f-40, Proglasi i idrugi izborni materijali, Proglas 
Sekule Drljevića pred opštinske izbore nov. 1936. 

na primjer JRZ, sa pripadnicima i članovima drugih građanskih 
stranaka koje su bile u opoziciji prema režimskoj stranci, poput 
demokrata, zemljoradnika, radikala A. Stojanovića. Vođstva 
ovih stranaka zvanično su osporavala bilo kakvu istorijsku i na- 
cionalnu posebnost Crne Gore. Međutim, među njihovim prista- 
licama u Crnoj Gori sve više je bilo onih koji su odstupali od tako 
proklamovane politike vođstva. 

Rezultate opštinskih izbora u Zetskoj banovnini štampa JRZ 
je okvalifikovala kao „Veliku i sjajnu pobjedu”. Po novinskim iz- 
vještajima izbori su obavljeni u 266 od 269 opština. JRZ je pobi- 
jedila u 205 opština 53 . Prema navedenim rezultatima, od 229.094 
upisanih birača, glasalo je 164.464 ili 70,42%. Prema istim re- 
zultatima JRZ je u Zetskoj banovnini pobijedila u nešto više od 
3 4 opština ili, tačnije, 77,54% 54 . Prema istim izvorima, JRZ je na 
području današnje Crne Gore od ukupno 114 opština za koje su 
objavljeni podaci osvojila 74, što je nešto manje od 2/3. U svakom 
slučaju, to je bio znatno manji procenat nego u Zetskoj banovini 
ukupno. Najveći uspjeh JRZ je postigla u Pljevaljskom srezu, gdje 
je osvojila svih 12 opština, zatim u Bjelopoljskom, gdje je osvoji- 
la svih 11 (po rezultatima objavljenim u „Slobodnoj misli 55 ” 10), 
Andrijevačkom od 8 (7), Beranskom od 10 (7), Barskom od 8 (6), 
Nikšićkom, od 11 (6), Podgoričkom od 15 (9), Danilovgradskom 
od 9 (6), Kolašinskom od 8 (4). Potpuni neuspjeh JRZ je pretrpjela 
u Šavničkom srezu, gdje je od 5 opština za koje su objavljeni po- 
daci osvojila samo jednu, u Cetinjskom od 6 jednu, prema „Slo- 
bodnoj misli” taj odnos je 4: 4. Za razliku od ostalih srezova gdje 
su pored liste JRZ i UO, kao i Građanske liste, u Bokokotorskom 
srezu isticane liste HSS i SDK. U ovom srezu, od 12 opština JRZ je 
pobijedila u 5, dok je u 5 pobijedila HSS, a u dvije SDK 56 . 


53 Narodni list od 28. novembra 1936, br. 59 

54 Zetski glasnik od 22. novembra 1936, br. 96 

55 Slobodna misao od 22. novembra 1936, br. 46 

56 Izborni podaci: Zetski glasnik, od 22. nov. 1936, br 96; Narod- 
ni list od 28. novembra 1936, br. 59; Slobodna misao od 22. novembra 

Mandat Narodnoj skupštini izabranoj u maju 1935. godine 
isticao je 1939. godine. Stojadinovićeva vlada je procijenila da je u 
1938. godini nastupio povoljan trenutak za nove izbore. Odluče- 
no je da se oni izvrše u decembru 1938. godine. 

Opozicioni kandidati koji su se pojavili na ovim izborima u 
Crnoj Gori pripadali su skoro svim stranakama koje su u ono vri- 
jeme bile aktivne na jugoslovenskom prostoru, počev od radikala 
Ace Stanojevića, demokrata Ljube Davidovića, zemljoradnika Jo- 
vana Jovanovića Pižona i Dragoljuba Jovanovića, crnogorskih fe- 
deralista Sekule Drljevića, pripadnika JNS koji nijesu prišli JRZ, 
do kandidata radničko-seljačke grupe, odnosno članova KPJ 57 . 

Slično ostalim strankamai crnogorski federalisti su uoči izbo- 
ra razvili određenu aktivnost na pridobijanju birača. Za razliku 
drugih građanskih opozicionih stranaka, oni su najviše napadani 
od strane režimske JRZ. 

Razlog za to treba tražiti ne u nekom posebno velikom utica- 
ju crnogorskih federalista, već u njihovoj tijesnoj povezanosti za 
SDK, odnosno HSS. Otuda se logično razmišljalo da bi jačanje 
uticaja crnogorskih federalista značilo i slabljenje velikosrpskog 
fronta, koji je u Stojadinovićevoj koncepciji odnosa prema Hrva- 
tima najozbiljnije računao na Crnu Goru. 

Zato se oštro napada svaka veza federalista i HSS, a poseb- 
no njihova neosnovana, nenaučna teza „da su Crnogorci potomci 
Porfirogenitovih crvenih Hrvata .” 58 Pri tome je Sekula Drljević do- 
bijao nazive „ hrvatskog Crnogorca\ Odgovarajući na jednu posla- 
nicu Sekule Drljevića iz 1937. godine, glavni organ JRZ „Samou- 
prava” komentariše na sljedeći način: „Sad mogu svi doći u Crnu 


1936, br. 46; Slobodna misao od 29. novembra 1936, br 47. Podaci se me- 
đusobno veoma razlikuju. S obzirom na to da je Zetski glasnik bio zva- 
nično glasilo Banovine, najviše smo se oslanjali na podatke objavljene 
u ovom listu. 

57 Zeta od 22. novembra 1938, br. 43; Bilo je nagovještaja da će se 
pojaviti i SDS sa kandidatom Andrijom Markovićem, advokatom i pu- 
blicistom u Podgoričkom srezu. 

58 Samouprava od 8. VIII 1937, br 177, Da se ne zaboravi. 

Goru jer zahvaljujući dr Milanu Stojadinoviću putevi kroz Crnu 
Goru nisu više u onako očajnom stanju kao što su bili za vreme P. 
Živkovića, Uzunovića i Jetvića, već se sada izgrađuju i opravljaju 
pa gospoda Drljević i kompaniija mogu doći svojim automobilima 
vrlo lako u Crnu Goru.” 59 

Povodom pisanja zagrebačkog „Obzora” o kandidaciji Seku- 
le Drljevića u Crnoj Gori režimska štampa ironično primjećuje: 
,,0va vijest u ovim krajevima primljena je sa čuđenjem i upitima: 
koje taj gospodin ? Onje ovamo već odavno zaboravljen”. 60 S obzi- 
rom na to da su crnogorski federalisti bili članovi SDK od postan- 
ka, oni su svoju listu vezivali dorektno za listu Vlatka Mačeka 61 . 

Drugi razlog surevnjivosti režima prema crnogorskim federa- 
listima leži u uvjerenju da ova stranka ima separatističke tenden- 
cije, koje se zasnivalo na njihovim navodnim „tajnim vezama” sa 
fašističkom Italijom, o čemu je vlast obavještavala kontraobavje- 
štajna služba. U jednom izvještaju Štaba Druge armijske ooblasti 
Ministarstvu unutrašnjih poslova za decembar 1938. godine, na- 
vodi se i sljedeće povodom izborne kampanje federalista: „Izbor- 
na kampanja novoizabranog narodnog poslanika dr Sekule Drlje- 
vića u izbornom srezu cetinjskom nije odžavana javno, većje ime- 
novani obilazio pojedina sela, sastajao se sa pojedincima kojimaje 
pokazivao novu kartu „Slobodne Crne Gore ”, koja bi obuhvatila” 
današnju Zetsku banovinu ijedan dio Primorske banovine sa Ska- 
drom, razna znamenja iz doba Kraljevine kao i pismeni pristanak 
Musolinijev na sve ove promjene u državi. Ovakva agitacija izgle- 
daje imala uspjeha kod starijih Ijudi u čijoj dušijoš tinja uspome- 
na napočinuvšegKralja Nikolu i njegovu vladavinu 7... 62 ” 


59 Samouprava od 3. IX 1937, br. 198 

60 Zetski glasnik od 23. oktobra 1938, br. 748, Isto, od 5. XI 1938, 
br. 799 

61 Zeta od 30. X 1938, br. 40 

62 AVII, f-17, k 31, dok. 45/1, Mjesečni izvještaj štaba II a. o. za XII 
1938 

Ove navode je teško provjeriti, ali ih ne treba olako ni odbaci- 
vati, s obzirom na to da sličnih indicija ima i u drugim izvorima. 
Tako se u jednom anonimnom izvještaju navodi, između ostalog: 
„...Uza sve topojedinim zelenašima obećava se i samostalnost Cr- 
ne Gore sa dolaskom napresto Mihaila Petrovića, pa predsjednika 
Crnogorske vlade, Sava Vuletića, a ovo bi svepomoću Musolinija i 
Maćeka mogli dapostignu ako okrenu narodprotiv Vas.” (misli se 
na Milana Stojadinovića - prim. R. Š.) 

Dok za grad Cetinje režim nije strahovao za ishod izbora u 
decembru 1938. i pored nesporazuma unutar JRZ, u Cetinjskom 
srezu se nije moglo računati na neki veći uspjeh. Ovo je bio je- 
dan od srezova koji nije imao narodnog poslanika iz redova JRZ. 
Na izborima 1935. godine za narodnog poslanika je bio izabran 
radikal Stojan Špadijer, koji se od prvog dana opredijelio za opo- 
ziciju. U ovom srezu tradicionalni uticaj je imala i federabstička 
stranka, kao i KPJ. Vođstvo JRZ je pokušavalo na sve moguće na- 
čine da formiranjem svojih organizacija onemogući snažan uticaj 
opozicije u ovom srezu. U tome nije uspjelo i ovdje je Sreska or- 
ganizacija JRZ formalno postojala, bez nekog većeg uticaja. Otu- 
da je „ dezerterstvo” Gavra Miloševića i njegovih pristalica iz JNS 
primljeno sa simpatijama među jerezovcima koji su smatrali da 
je samo on mogao koliko-toliko parirati opoziciji. Pored advo- 
kata Gavra Miloševića, kao kandidati na listi JRZ predlagani su 
Vladimir Pejović, okružni načelnik u penziji, Marko Đurašković, 
potpukovnik u penziji, kao i Milutin Krivokapić, član Glavnog 
odbora omladine JRZ iz Beograda 63 . Ipak je odlučeno da jedini 
kandidat režima bude Gavro Milošević 64 , za koga je Stojadinović 
tražio od organa vlasti da pomognu njegovu kandidaturu ne bi li 


63 AJ, ZMS, f—30, Primljena pošta za 1938, Lista predloženih kandi- 
data iz Crne Gore, vjerovatno od strane bana Ivaniševića i Đ. Čejovića 

64 Isto, f—41, Izbori 1938, Isto, f-29, Posmo J. Jovićevića predsj. Ri- 
ječke opštine 

na taj način pobijedila lista JRZ 65 . Shodno takvim instrukcijama 
ban je nešto ranije tražio „s obzirom na političku važnost” smjenji- 
vanje skoro svih predsjednika biračkih odbora u ovom srezu 66 . I 
pored opsežno preduzetih mjera, smjenjivanja i premještaja više 
„nepodobnih lica”, za jerezu se prilike u ovom srezu nijesu bitnije 
mijenjale. Niko Zuber u jednom svom izvještaju opisuje politički 
situaciju u ovom srezu: „ Srez cetinjski stojijoš i gore. Apsolutno je 
tačno da će Gavro Milošević izgubiti i ako Vas Ban drukčije izvešta- 
va, netačno Vas izveštava. Telefoniraju mi da on ne smije ni u srez 
da ode, nego čeka novog načelnika, da sa njim ide. Vi znate koliko 
može policija da uradi u srezu cetinjskom 67 . „Zuberov pesimizam 
bio je objektivan, bez obzira na to što se radilo o čovjeku na kojeg 
nije gledao sa simpatijama. Slične izvještaje slao je i jerezin kandi- 
dat Gavro Milošević. Želeći da unaprijed opravda eventualni neu- 
spjeh, on navodi da je Cetinjski srez: ,,Od Ujedinjenjapa na ovamo 
bio uvek u opoziciji”, zaključujući da „narod ovogsreza nije išao u 
federalizam i komunizam zato štoje on takav po ubeđenju, većšto 
je isuviše siromašan i što mu se do Vašeg dolaska na vlast (misli 
na Stojadinovića - prim. R. Š.) nije poklanjana nikakva pažnja.” 68 


65 Isto, f-23, Prepiska sa min. i drugim, od 1. 1-30-1Х 1938, Pismo 
Stojadinovića Milutinu Đuričkoviću od 28. XI 1938. 

66 Isto, Šifrovani telegram bana Ivaniševića, ban traži ,,da se smije- 
ne predsednici glasačkih odbora u Dodošima, Sava Vrbicu mjesto nje- 
ga da se postavi Milovan Pejović, banov. školski nadzornik za glasačko 
mjesto Čevo razriješiti Rolović Nika, sudskog pripravnika a postaviti 
Đurović Jovana, višeg činovnika Direkcije pošta na Cetinju, za glasač- 
ko mjesto Bata razriješiti Ivana Vujicu, sudiju a postaviti Mijata Boško- 
vića, inžinjera, smijeniti Martinović Momčila preds. bir. odbora Kući- 
šta i Vasa Martinovića. Za glasačko mjesto Đinović iz opštine sokolske 
postaviti Mila Lompara šefa Poreske uprave na Cetinju. Ovaj se pred- 
log mora izvest”. 

67 Isto, f-27, Primljena pošta za 1938, N. Zuber Stojadinoviću 5. XI 
1938. 

68 Isto, f-29, Primljena pošta za 1938, Izvještaj Gavra Miloševića od 
10. XI 1938. 

Na listi Bloka narodnog sporazuma, odnosno Udružene opo- 
zicije kandidovali su se dr Sekula Drljević, jedan od vođa crno- 
gorskih federalista, Stojan Špadijer, radikal Ace Stanojevića, An- 
drija Popović, demokrata, i Stevo Mašanović, komunista 69 . Sekula 
Drljević je krajem oktobra stigao u Crnu Goru (bio je nastanjen u 
Zemunu). Namjeravao je da se kandiduje u Bokokotorskom, Ko- 
lašinskom i Cetinjskom srezu 70 , da bi na kraju ostao samo u dva 
posljednja, mada je učestvovao u agitaciji i u pomenutim srezovi- 
ma, pa i šire. Drljević je agitaciju vršio bez javnih nastupa, održa- 
vajući manje skupove na kojima je, po nekim izvještajima, vršio 
separatističku agitaciju u cilju stvaranja „Slobodne Crne Gore”, za 
koju je imao navodni Musolinijev pristanak 71 . U Cetinjskom sre- 
zu se vodila oštra izborna borba u kojoj su učestvovale skoro sve 
političke snage koje su se na ovim izborima pojavile u Crnoj Gori. 

Na ovim izborima u Kraljevini Jugoslaviji od 4.080.276 upi- 
sanih birača glasalo je 3.035.787, ili 74,40%. Zemaljska lista Mila- 
na Stojadinovića dobila je 1.643.109 ili 54,2% glasova, što je pre- 
ma važećem izbornom zakonu obezbjeđivalo 304 + 1 poslanički 
mandat. Za listu opozicije, čiji je nosilac bio Vlatko Maček, gla- 
salo je 1.362.044 ib 44,87%, što je obezbjeđivalo 67+1 mandat. 

Treća lista na ovim izborima, lista Dimitrija Ljotića dobila je 
ukupno 30.643 glasa ili 1,01%, što nije bilo dovoljno ni za jedan 
poslanički mandat 72 . 

U Zetskoj banovini od ukupno upisanih 264.224 birača gla- 
salo je 200.859, ili 76,2%. Za zemaljsku listu Milana Stojadinovića 
glasalo je 129.127, ili 64,29%, što je obezbjeđivalo 27 poslaničkih 
mandata, dok je za Mačekovu listu glasalo 70.688, ib 35,19% bira- 
ča, što je obezbjeđivalo šest (6) poslaničkih mandata. 


69 Zeta od 20. XI 1938, br. 43. 

70 Zeta” od 13. Xi 1938, br. 42 

71 AVII, F-17, k 31, br. 45/1, Štab II a. o. Mesečni obaveštajni izve- 
štaj za dec. 1938. 

72 AJ, ZMS, f—41, Rekapitulacija izbornih rezultata. 

Za listu Dimitrija Ljotića u ovoj banovini glasalo je samo 
1.044 birača ili 0,52%. 73 

S obzirom da u to vrijeme Crna Gora nije postojala kao po- 
sebna administrativna jedinica, ni izborni rezultati nijesu poseb- 
no za nju srezđivani. Međutim, ako se saberu izborni rezultati po 
srezovima koji danas pripadaju Crnoj Gori, može se dobiti pribli- 
žna računica, uz shvatljivi rizik da ne bude apsolutno precizna. Ta 
činjenica je ipak zanemarljiva u globalnom prosuđivanju izbrnih 
rezultata u Crnoj Gori. 

Tako izvedena računica iz 13 izbornih 74 jedinica koje pripa- 
daju današnjoj teritoriji Crne Gore pokazuje da je od ukupno upi- 
sanih 101.631 birača, na izbore izašlo 76.502 ili 75,27%. Od toga 
broja lista JRZ dobila je 40.171 ili 50,50%, dok je lista opozicije 
dobila 36.116 glasova ili 47,49%. Lista Dimitrija Ljotića dobila je 
samo 214 glasova, a od toga broja u Bokokotorskom srezu 159. 

JRZ je u cijeloj Zetskoj banovini dobila 64,29% glasova, a u 
Crnoj Gori 52,509% ili skoro 12% manje. Mačekova lista je u cije- 
loj Banovini dobila 35,19%, a u Crnoj Gori 47,49%. Ovo je bitnije 
tim prije jer je režim izbore u Zetskoj banovini koristio kao dokaz 
političkog raspoloženja u Crnoj Gori. Pod tim uticajem „Zeta” je 
otišla u drugu krajnost, izvodeći „svoju” računicu. Sabirajući gla- 
sove u srezovima koji su pripradali Crnoj Gori prije balkanskih 
ratova (znači bez Pljevaljskog, Beranskog, Bjelopoljskog i Andri- 
jevičkog, a sa Bokokotorskim srezom) došla do rezultata koji po- 
kazuju da su u odnosu na 24.591 glasa za JRZ, sve opozicione 
stranke prikupile 25.013 glasova. 

Po istom modelu, analizirajući odnos snaga političkih stra- 
naka, „Zeta” je izvela računicu koja pokazuje da je od opozicio- 
nih stranaka najviše glasova na tom prostoru dobila Crnogorska 
federalistička stranka - 7.062, zatim Zemljoradnička - 6.155, pa 


73 Isto. 

74 Podaci za rezultate izbora: AJ, ZMS, f-41, Rekapitulacija izbor- 
nih rezultata, Zeta od 18. XII 1938, br. 47. 

Zetski glasnik od 17. XII 1938, br. 757. 

Radničko-seljačka, Radikalna (Aca Stanojevića) - 3.029, Radnič- 
ko-seljačka odnosno KPJ (sa samo tri kandidata u Podgoričkom, 
Danilovgraskom i Cetinjskom srezu) - 2.544 glasa, i JNS 1.366 
glasova 75 . 

Ako bi se uporedno posmatrali izbori provedeni poslije šesto- 
januarske diktature, 1931, 1935. i 1938. godine, onda je uočljivo 
vidno narastanje opozicionog raspoloženja u Crnoj Gori. Ovo je 
djelimično uslovljeno i slabljenjem stega šestojanuarske diktatu- 
re, djelimično opštejugoslovenskom, pa i opšteevropskom kon- 
stelacijom i polarizacijom na reakcionarno fašističke i profašistič- 
ke i progresivno demokratske antifašističke snage. Pored tih ele- 
menata opštepolitičkog karaktera, Crna Gora je neprestano bila 
poprište socijalnih borbi iz kojih se rađala snažno organizovana i 
relativno brojčana Komunistička partija. Pored socijalnog, KPJ u 
Crnoj Gori u ono vrijeme otvorenije zagovara i nacionalno odre- 
đenje crnogorskog naroda, što joj u kombinaciji sa širokom anti- 
fašističkom narodnofrontovskom platformom omogućava široki 
uticaj na narodne mase i njihovo prihvatanje progresivnih mark- 
sisitičih ideja. Tako će Crna Gora dočekati Drugi svjetski rat kao 
politizovano i podijeljeno društvo koje traga za boljim modelom 
državnopravne konstitucije, sa traumatičnim političkim isku- 
stvom bivstvovanja u KSHS odnosno Kraljevini Jugoslaviji. 


75 Zeta od 18. XII 1938, br. 47 

CRNOGORSKE POLITIČKE I DRUŠTVENE 
OKOLNOSTI U VRIJEME DJELOVANJA 
SEKULE DRLJEVIĆA (1900-1941) 

S ekula Drljević je više od tri decenije bio prisutan u javnom i 
političkom životu Crne Gore i Jugoslavije. U tom dugom raz- 
doblju mijenjale su se, po prirodi stvari, njegove pozicije u javnom 
i političkom životu, kao i njegova ideološka uvjerenja i politička 
misao. U periodu nezavisne crnogorske države bio je dio najviše 
vlasti, dok je u vrijeme Kraljevine SHS (Kraljevine Jugoslavije) 
bio pripadnik opozicionog pokreta. Uz to, bio je tvorac i zastup- 
nik različitih političkih ideja i ideoloških stanovišta, zbog kojih se 
neizbježno konfrotirao s mnogima, ali i sa samim sobom iz raz- 
ličitih perioda. Poput mnogih političkih ličnosti dugog trajanja, i 
Sekula Drljević ima nekoliko lica, odnosno nekoliko političkih i 
idejnih faza, koje tek kada se posmatraju u cjelosti, daju istinitu i 
cjelovitu sliku o njemu. 

Tokom više od tri decenije političkog djelovanja Sekule Drlje- 
vića, nije se samo drastično mijenjao politički i državni ambijent, 
već su se stvarali uslovi i za nove spoznaje i saznanja, koje su do- 
prinosile njegovom intelektualnom sazrijevanju i razvoju njego- 
vog političkog mišljenja. Zbog toga istoričar, ukoliko hoće da o 
Sekuli Drljeviću saopšti što potpuniji i istinitiji sud, mora njego- 
vu političku ličnost posmatrati u cjelosti, prateći njegov razvojni 
put, i ukazujući na okolnosti koje su uslovljavale njegovo djelo- 
vanje i mišljenje. Za ideološko glorifokovanje ili diskreditovanje 
Sekule Drljevića, uostalom kao i svake druge istorijske ličnosti, 
dovoljna je samo jedna sekvenca njegovog političkog djelova- 

nja. Izučavanje istorijskih ličnosti, zahtijeva, pored čitavog niza 
obaveza, i obradu političkih, društvenih, ekonomskih i mnogih 
drugih okolnosti, koje su mogle imati uticaja na njihovo djelo- 
vanje, opredjeljenja, formiranje... Upravo u namjeri da ukažemo 
na političke i društvene okolnosti koje su mogle biti od uticaja na 
političko formiranje i djelovanje Sekule Drljeviča, u ovom radu 
napravićemo pregled političke i društvene istorije Crne Gore od 
početka XX vijeka do 1941. godine. 

DRŽAVA I DRUŠTVO 

U XX vijek Crna Gora je ušla kao podijeljeni prostor, i to po- 
dijeljen politički i kulturološki već nekoliko stoljeća. Na počet- 
ku XX vijeka Crnu Goru čine tri dijela: nezavisna država Crna 
Gora (Knjaževina Crna Gora), crnogorsko primorje od Spiča do 
Herceg Novog i oblast Krivošija, u sastavu Austro-Ugarske, i cr- 
nogorske oblasti pod Osmanskim carstvom (oblasti oko Bojane 
i Cijevne, i oblasti sjeverno od Tare, Bjelasice, Prokletija i Hajle). 
Svaki od ova tri dijela nije bio samo zasebna politička cjelina, već 
je predstavljao i zasebne tipove društva, koji u mnogo čemu ni- 
jesu imali nikakvih dodirnih tačaka. Dugo vrijeme razdvojeno- 
sti učinilo je da mogu da žive jedni bez drugih, i da ne osjećaju 
potrebu da ponovo postanu jedno. Ideja o njihovom ponovnom 
spajanju bila je dio političke koncepcije koja je nastala na cetinj- 
skom dvoru, a ne plod težnje koja je postojala na prostorima koje 
je trebalo spojiti. 

U XX vijek Knjaževina Crna Gora je ušla kao zvanično me- 
đunarodno priznata država, koja je u Evropi uživala ugled zbog 
svojih velikih pobjeda u sukobima sa Osmanskim carstvom to- 
kom 19. vijeka, ali i unutrašnje stabilnosti. Teritoriju crnogor- 
ske države čini primorje od rijeke Bojane do rijeke Željeznice, sa 
gradovima Ulcinjom i Barom, kao i prostor između Skadarskog 
jezera i Lovćena, Komova i Durmitora, Paštrovačke gore i Tare, 
gdje su najveća naselja: Podgorica, Cetinje, Danilovgrad, Nikšić, 
Kolašin, Andrijevica. U Knjaževini Crnoj Gori najveća naselja su: 
Crne Gore Njena površina iznosila je tada 9.475 km 2 . Knjaževina 

Crna Gora graničila se sa dvije države: Osmanskim carstvom i 
Austro-Ugarskom. 

Sve do 1905. godine Knjaževina Crna Gora bila je apsoluti- 
stička monarhija, bez ustava i parlamentarnog života, kojom od 
1860. godine vlada knjaz Nikola I Petrović Njegoš, sedmi vla- 
dar dinastije Petrović-Njegoš. Početkom XX vijeka Crna Gora je 
imala nešto više od 200.000 žitelja. Više od 85% stanovništva ži- 
vjelo je na selu. Prvih godina XX vijeka najveća crnogorska varoš 
je Podgorica (oko 6.000 stanovnika), zatim slijedi Ulcinj (5.000), 
Bar (4.000), prijestolnica države - Cetinje (oko 3.000), Nikšić 
(oko 2.000), te Danilovgrad, Rijeka Crnojevića, Kolašin, Andrije- 
vica - od nekoliko stotina do najviše hiljadu stanovnika. 

Od 1878. godine Crna Gora je država sa konfesionalno razno- 
likom strukturom. U zemlji početkom XX vijeka živi nešto više 
od 180.000 pravoslavaca, 12.000 muslimana i oko 6.500 katolika. 
Muslimani i katolici uglavnom su živjeli u ulcinjskom, barskom 
i podgoričkom kraju, dok ih je u ostalim oblastima crnogorske 
države bio neznatan broj. Svaka od ovih konfesija imala je svoju 
vjersku instituciju: pravoslavci - Crnogorsku crkvu, muslimani 
- Islamsku zajednicu, katolici - Barsku nadbiskupiju. Poglavari 
ovih vjerskih institucija imali su status državnih činovnika. 

Do početka XX vijeka crnogorska država je učinila značajan 
napredak u oblasti prosvjete, iako su postignuti uspjesi bili da- 
leko od stvarnih potreba Crne Gore. U Crnoj Gori je postojalo 
105 četvororazrednih osnovnih škola, i na Cetinju niža gimnazi- 
ja, koja će 1902. godine postati viša (osmorazredna), Djevojački 
institut i Učiteljsko-bogoslovska škola. Ukupno je osnovne škole 
pohađalo oko 5.000 učenika, a Gimnaziju, Djevojački institut i 
Bogoslovsko učiteljsku školu oko 240 učenika. Od osnivanja do 
1902. godine, nižu gimnaziju na Cetinju završio je 221 učenik. 
Ipak, procenat nepismenih bio je velik i prvih godina XX vijeka, 
zasigurno ne manji od 70%. 

U Knjaževini Crnoj Gori je prvih godina XX vijeka izlazila 
jedna književna periodična publikacija („Književni list”, 1901- 
1902) i jedne nedjeljne novine, „Glas Crnogorca”. „Glas Crnogor- 


63 



Živko M. Andrijašević 


ca” počeo je da izlazi 1873. godine, i bio je zvanični organ crno- 
gorske vlade. 

Knjaževina Crna Gora ušla je u XX vijeka kao siromašna ze- 
mlja, u kojoj je bio izražen bio nedostatak obradivog zemljišta. 
Većina stanovništva bavila se stočarstvom i zemljoradnjom. U 
Primorju i oko Skadarskog jezera stanovništvo se znatnije bavi- 
lo maslinarstvom, vinogradarstvom, ribolovom. Veličina obradi- 
vih površina nije bila tolika da bi omogućila zadovoljenje osnov- 
nih ekonomskih potreba najvećeg dijela crnogorskog stanovni- 
štva. Prema statističkim podacima, u Crnoj Gori je tada bilo oko 
180.000 rala obradivog zemljišta (1 ralo= 1.820 m 2 ), a broj poro- 
dica čiji je posjed bio manji od 5 rala, činio je više od 50% stanov- 
ništva. Takođe, postojalo je i više od 1.400 porodica bez ikakvog 
posjeda. Prema jednoj procjeni, sa obradive zemlje kojom je Crna 
Gora raspolagala, moglo se prehraniti najviše 75% stanovništva. 
Teško ekonomsko stanje i nedostatak plodnog zemljišta uslovlja- 
va da se početkom XX vijeka svake godine iz Crne Gore iseljava 
nekoliko hiljada državljana. 

U crnogorskim gradovima glavni izvor prihoda je zanatska 
proizvodnja i trgovina. Prvih godina XX vijeka ukupno je izdato 
420 radnih dozvola za trgovačke radnje, 202 za zanatlijske i 313 
dozvola za kafane. Najviše dozvola za trgovače radnje izdato je 
u Cetinju i Nikšiću, po 62, zatim u Podgorici 43, Baru 32. Zana- 
tlijskih radnji, na osnovu izdatih dozvola za rad, bilo je najviše u 
Podgorici (48), Cetinju (42) i Nikšiću (19), dok je kafana najviše 
bilo na Cetinju (69), Nikšiću (37) i Podgorici (29). Pored ovih dje- 
latnosti, postoji i neznatna industrijska proizvodnja. Krajem XIX 
i početkom XX vijeka u Crnoj Gori radi pivara u Nikšiću, osnova- 
na 1896. godine, fabrika sapuna i svijeća, osnovana u Baru 1902, 
kao i nekoliko pilana i pogona za proizvodnju maslinovog ulja. 

Početkom vijeka osnivaju se i prve banke - u Nikšiću, Prva 
nikšićka štedionica (1901) i u Podgorici - Prva zetska štedionica 
(1904). Osnivači i glavni akcionari banaka pripadali su trgovač- 
kom sloju. 

U Crnoj Gori je početkom XX vijeka prosječna plata držav- 
nog činovnika, učitelja ili sveštenika, iznosila oko 750 kruna go- 
dišnje ili oko 60 kruna mjesečno. Tada 100 kg žita košta oko 17 
kruna, 100 kg krompira 5 kruna, krava oko 50, a ovca oko 10 
kruna. Jedno muško odijelo (pantalone, sako, prskul) koštalo je 
od 10 do 20 kruna, a godišnja pretplata na „Glas Crnogorca” iz- 
nosila je 8 kruna. 

Početkom XX vijeka Crna Gora je i dalje nedovoljno komu- 
nikacijski povezan prostor. Izgradnja puteva odvijala se sporo, a 
kvalitet saobračajnica uglavnom nije bio na visokom nivou. Do 
devedesetih godina XIX vijeka završeni su putevi: Cetinje-Pod- 
gorica, Podgorica-Danilovgrad-Nikšič, Bar-Virpazar, a put Vir- 
pazar-Rijeka Crnojevića tek 1905. godine. Do 1905. godine ni- 
jesu bili završeni započeti kolski putevi od Nikšića do Grahova i 
Šavnika, i od Podgorice do Kolašina i Andrijevice. Početkom XX 
vijeka u Crnoj Gori je bilo izgrađeno oko 200 km kolskih puteva. 

Primorski dio Crne Gore - od rijeke Željeznice do Herceg 
Novog, kao i južne padine Lovćena i Orjena sa Krivošijama, bile 
su u sastavu Austro-Ugarske. Život u uređenoj evropskoj mona- 
rhiji, kakva je bila Austro-Ugarska, uticao je da ove oblasti ranije 
dobiju neke tekovine savremenog doba, kao i da se upoznaju sa 
poretkom koji neprikosnoveno nameću institucije. Ovaj dio Cr- 
ne Gore, koji je bio u sastavu Austro-Ugarske, pripadao je oblasti 
Dalmacija, i predstavljao je sami rub velikog carstva. I ne samo 
da se geografski nalazio na kraju Carstva, već je i u ekonomskom 
pogledu bio jedan od njegovih najzaostalijih djelova. U ovom 
dijelu Crne Gore, koji je početkom XX vijeka pripadao Austro- 
Ugarskoj, živjelo je oko 35.000 stanovnika, pri čemu 80% živi na 
selu. Većina stanovništva bavi se stočarstvom i zemljoradnjom, 
a oko 500 porodica isključivo ribolovom. Uslovi za poljoprivred- 
nu proizvodnju nijesu na ovom prostoru bili posebno dobri, pa 
je stanovništvo uz velike napore podnosilo poreska opterećenja, 
koja nijesu bila mala. Jedan manji dio stanovništva bavi se po- 
morstvom i trgovinom ili pripada činovničkom staležu. Zbog lo- 
ših ekonomskih prilika, jedan broj ljudi iz Primorja iseljavao se 

u Ameriku ili je odlazio na privremeni rad u druge zemlje. Pre- 
ma preciznoj državnoj statistici, za dnevne potrebe jedne sedmo- 
člane porodice, bilo je potrebno 4,21 kruna, a najbolja radnička 
dnevnica bila je oko 3 krune. Za jednu krunu moglo se 1900. go- 
dine u Primorju kupiti oko 3 kg hljeba ili 4 litre mlijeka. 

Iako u vrijeme Austro-Ugarske ova oblast današnje Crne Go- 
re nije doživjela značajniji ekonomski prosperitet, ona je dobila 
solidno unutrašnje uređenje i strogo poštovani poredak: uvodi se 
niz zabrana i ograničenja, koja imaju za cilj da uvedu bolji red u 
ekonomskom životu (kontrola sječe šume, ribolova, veterinarski 
nadzor proizvoda...), razvija se saobraćaj, poštanska i zdravstve- 
na služba, uvodi redovno osnovno školovanje za žensku i mušku 
djecu, služba katastra i matičnih knjiga. Početkom XX vijeka u 
dijelu Crne Gre pod austrougarskom vlašću postoji 50 osnovnih 
škola, tri srednje škole i jedna bolnica. 

U dijelu Crne Gore koji se nalazio pod austrougarskom vla- 
šću postojo je od šezdesetih godna XIX vijeka parlamentarni si- 
stem. Izborno pravo sticalo se na osnovu poreskog cenzusa, tako 
da je samo jedan dio stanovništva imao pravo glasa. Od 36.000 
stanovnika ovih oblasti, 1903. godine, samo je njih 11.000 imalo 
pravo glasa. Izborni proces odnosio se na biranje zastupnika za 
centralni parlament, pokrajinski sabor i opštinsku upravu. Po- 
četkom XX vijeka u Primorju su najviše pristalica imale stranke 
s nacionalnim predznakom. 

Djelove današnje Crne Gore koji su prvih godina XX vijeka 
bili u sastavu Osmanskog carstva, čini prostor oko gornjeg toka 
Bojane, srednjeg toka Cijevne, Plavsko-gusinjsku oblast, Zatarje 
od Bukovice do Donjeg Kolašina, Polimlje od Lise do Mokre pla- 
nine, i oblast Gornjeg Ibra. Tačan broj stanovnika ovih oblasti na 
početku XX vijeka teško je utvrditi, jer preciznih popisa i nije bi- 
lo. Prema jednom proračunu, na ovom prostoru je početkom XX 
vijeka živjelo nešto više od 60.000 stanovnika: u bjelopoljskom 
i beransko-rožajskom kraju do 40.000, pljevaljskom oko 10.000, 
plavsko-gusinjskom do 10.000 stanovnika, u crnogorskom dije- 
lu Malesije (Hoti i Grude) oko 4.000 stanovnika. Stanovništvo 

ovih oblasti vjerski je raznoliko, a čini ga oko 35.000 muslimana, 
oko 25.000 pravoslavaca i 3.000 katolika. Većina muslimana, koji 
su domicilno stanovništvo slovenskog porijekla, koristi kao svoje 
narodnosno ime „Turčin”, a pravoslavci „Srbin”, dok se katolici 
u Malesiji deklarišu kao Albanci. Oko 25% stanovništva živi u 
varošima, a 75% na selu. Više od 80% stanovništva je nepismeno. 

Na ovom prostoru ima nekoliko varoških središta: Pljevlja, 
Bijelo Polje, Berane, Rožaje, Plav, Gusinje, Tuzi. Pljevlja sa oko- 
linom imaju u to vrijeme oko 6.000 stanovnika, Bijelo Polje oko 
3.000, Berane oko 3000, Plav oko 2.500, Gusinje oko 1.500, Ro- 
žaje oko 1.000 i Tuzi oko 1.000 stanovnika. Većina stanovnika u 
varošima je islamske vjeroispovijesti. 

Crnogorske oblasti koje su početkom XX vijeka u sasta- 
vu Osmanskog carstva, bile su privredno i kulturno na niskom 
nivou, što je posljedica zaostalosti i nesređenosti države čiji su 
dio bili. U toj državi administracija je bila neefikasna i sklona 
korupciji, poreska davanja opterećujuća, a pravna sigurnost lič- 
nosti i imovine nedovoljno garantovana. Stanovništvo je živjelo 
u posljednjem feudalnom sistemu u Evropi - zaostalom i preva- 
ziđenom. Većina zemlje pripadala je agama i begovima, koji su 
je davali u zakup i određivali visinu dažbina koje za taj zakup 
treba isplatiti. Kontrola državne vlasti nad ovom feudalnom kla- 
som bila je neznatna, ali im je podrška represivnog aparata kada 
su ubirab dažbine, bila maksimalna. U Osmanskom carstvu nije 
postojala ustavnost i parlamentarni život. 

Nezadovoljstvo pravoslavnog stanovništva položajem unutar 
Osmanskog carstva - djelom zbog socijalne nesigurnosti i eko- 
nomskih opterećenja, a dijelom zbog osjećaja nacionalne ugrože- 
nosti, zahvatilo je njegove najšire slojeve. Povremeno je dolazilo i 
do pobuna zbog prevelikih i brojnih poreskih opterećenja. U jed- 
noj žalbi pravoslavnog stanovništva iz beranskog kraja, navodi se 
da moraju da plaćaju tridesetdvije vrste poreza. Posebnog razloga 
za zadovoljstvo svojim socijalnim položajem u osmanskoj državi, 
nije imao ni dobar dio muslimanskog stanovništva. Prezadužena 
i osiromašena država, sa lošom administracijom i mnogim pri- 

mjerima pravne nesigurnosti, nije mogla biti mnogo pravednija 
ni prema onoj vjerskoj populaciji koja je smatra svojom. 

U dijelu današnje Crne Gore koji se početkom XX vijeka na- 
lazio pod osmanskom vlašću, nije bilo savremenih komunikacija, 
razvijene zanatske ili industrijske proizvodnje, kulturnih insti- 
tucija, razvijenog javnog života. Dominantne institucije su one 
vjerskog karaktera, dok su škole za pravoslavno ili muslimansko 
stanovništvo, malobrojne u odnosu na veličinu populacije. U Bi- 
jelom Polju postoji medresa, niža gimnazija (ruždija) i oko 20 
osnovnih škola za muslimansku djecu, dok u Beranama takođe 
radi ruždija i osnovna škola za muslimansku djecu. U Pljevljima 
je 1901. godine otvorena gimnazija za pravoslavnu djecu, a 1904. 
i Djevojačka škola. U Zatarju i Polimlju postoji oko 15 osnov- 
nih škola za pravoslavnu djecu. Sve škole izdržavala je crnogorska 
ili srpska vlada. U Pljevljima je početkom XX vijeka pravoslav- 
no stanovništvo imalo kulturno društvo „Sveti Sava”, čitaonicu i 
pjevačko društvo. 

Glavni zanatsko-trgovački centri ovih oblasti su Bijelo Polje 
i Pljevlja, u kojima postoji po nekoliko stotina radnji i dućana. 
Među zanatima najzastupljeniji su: kovački, terzijski, opančarski, 
samardžijski. U Pljevljima od 1898. godine radi prvi industrijski 
pogon - pivara, koja godišnje proizvede do 200 hektolitara piva, 
a zapošljava 40 radnika. Pored pivare, postojala je u Pljevljima 
ciglana, mlin i radionica za izradu crijeva. Početkom vijeka otvo- 
rena je i banka, čiji su akcionari uglavnom bili pljevaljski trgovci. 

Čak i ovaj pokušaj istoriografskog skiciranja tri dijela dana- 
šnje Crne Gore na početku XX vijeka, pokazuje da je ona u ovo 
razdoblje ušla sa tri tipa društva, koja u mnogim bitnim odlika- 
ma pokazuju neujednačenost, odsustvo bliskosti i veza, pa i kul- 
turološku suprotstavljenost. Provesti dan u Kotoru, a zatim u Bi- 
jelom Polju, znači boraviti u dva svijeta. U jednom možete u hote- 
lu čitati izdanja bečkih novina i razgledati izloge sa kolonijalnom 
robom, dok u drugom uživo gledate prizore iz prvih decenija XIX 
vijeka, gdje age i begovi upravljaju zemljom, a seljaštvo negoduje 
kao u epskim pjesmama. Teško je bilo zamisliti da neko u Bije- 

lom Polju tada čita bečke novine, isto koliko i da age i begovi žive 
u Kotoru. Naravno, nijesu ova dva svijeta bila stvorena da budu 
takva, već su ih takvim učinile države koje su njima dugo vladale. 
Između ta dva svijeta nalazi se nezavisna država Crna Gora, koja 
i kao društvo predstavlja sredinu između njih. Na Cetinju su tada 
bečki listovi imali svoje čitaoce, a age i begovi koji bi došli iz Bije- 
log Polja, ne bi se baš osjećali kao da su u stranom svijetu. 

POLITIKA I VLAST 

Bog na nebu, Gospodar na zemlji. Tako bi moglo da glasi pr- 
vo političko pravilo na prostoru Crne Gore početkom XX vije- 
ka, bez obzira o kojem je njenom dijelu riječ - Knjaževini Crnoj 
Gori, oblastima pod Austro-Ugarskom ili pod vlašću Osmanskog 
carstva. U svijesti ljudi sa ovih prostora, zemaljski vladar (knjaz, 
sultan, car) bio je izvor najveće moći i najjači garant zakonitosti 
i pravde, čak i onda kada je odluka o nekom pitanju donešena na 
mnogo nižem nivou vlasti. Za ove ljude, vladar je personifikacija 
i države i njene cjelokupne vlasti, tako da je vjernost vladaru iz- 
raz vjernosti državi, a odluka bilo kojeg organa vlasti, izraz vla- 
dareve volje. Možda takvo vjerovanje nije uvijek bilo utemeljeno 
u realnosti, ali jeste u svijesti ljudi. U Crnoj Gori, isto kao i u 
Austro-Ugarskoj i Osmanskom carstvu, vladar je početkom XX 
vijeka zadržao ne samo veliku političku moć, već i mnoga obiljež- 
ja srednjovjekovnog apsolutističkog monarha. Vladarevoj božan- 
skoj neprikosnovenosti u Knjaževini Crnoj Gori i Osmanskom 
carstvu nije početkom vijeka mogao smetati Ustav ili parlamen- 
tarni sistem, jer nije postojao, dok u Austro-Ugarskoj, gdje postoji 
ustavnost i parlamentarizam, car dominira političkim životom 
skoro kao da parlamentarizma i nema. U Knjaževini Crnoj Gori 
i Osmanskom carstvu, apsolutni vladar je bio garant slobode i 
pravde, dok je u Austro-Ugarskoj vladar bio garant da će ustav- 
nost i parlamentarizam uroditi slobodom i pravdom. U svakom 
slučaju, vladar je vrhovni pokrovitelj i čuvar prava i pravde, nalik 
glavi velike porodice, ali i Luj XIV po svom značenju i harizmi. 
Za sve njih on je - gospodar (dominus). U Crnoj Gori vladara ta- 

ko i oslovljavaju. Sva tri vladara ovih država - crnogorski knjaz 
Nikola, austrougarski car Franjo Josif i osmanski sultan Abdul- 
hamid II, decenijama neprikosnoveno upravljaju svojim zemlja- 
ma. Knjaz Nikola Petrović Njegoš stupio je na vlast 1860. godine, 
Franjo Josif 1848, a Abdulhamid II je sultan od 1876. godine. 

Na početku XX vijeka Knjaževina Crna Gora je neustavna 
monarhija, na čijem čelu je vladar iz dinastije koja više od dva vi- 
jeka upravlja zemljom. Njegova moć odlučivanja i uticaja je goto- 
vo apsolutna. On kontroliše cjelokupni sistem vlasti i sve institu- 
cije društva, a odlučuje se bez njegovog znanja jedino kada on nije 
zainteresovan da odlučuje. Njegova vladarska ličnost je nepriko- 
snovena, a ugled među većinom podanika nesporan. Taj ugled 
čuvala je i državna represija, jer se za ružnu riječ o Gospodaru ili 
nepodobnu aluziju, izrečenu na javnom mjestu, odmah odlazilo 
u zatvor. Državni aparat bio je dosljedan u proganjanju i šika- 
niranju svih vladarevih kritičara, a neki su čak iskusili i surove 
fizičke kazne. Ali, kritikovati organe vlasti i njihov rad, posebno 
lokalnog nivoa, nije bilo neuobičajeno, a ni kažnjivo. Čak je bilo 
poželjno da se za pravdu ili zaštitu od loše vlasti obratite lično Go- 
spodaru. Ne može se reći da Gospodar najčešće nije bio zaštitnik 
podanika prema kome je neka institucija vlasti učinila nepravdu, 
posebno ako je bila neupitna odanost tog podanika vladaru. 

Iako je Knjaževina Crna Gora bila država sa svemoćnim vla- 
darem, a njena vlast stroga prema svakom obliku nesobdnog po- 
daništva, ne bi se moglo reći da je u njoj postojala strahovlada ili 
tiranija, a još manje da je knjaz Nikola bio ličnost nedostojna po- 
daničkog uvažavanja. Pored nesporne vladalačke harizme, u ko- 
joj su se prepoznavali jaki tonovi orijentalnog samodršca, imao je 
i neke narodske jednostavnosti u kontaktu, koja je stvarala osjećaj 
prisnosti. Knjaz-gospodar obavezivao je podanike na zahvalnost 
i zbog darežljivosti, koja nije uvijek bila motivisana političkom 
računicom. Kao prvi čovjek sistema vlasti, knjaz je bio spreman 
da oprosti mnoge slabosti onima koji su bili čvrsti stubovi njego- 
ve apsolutne vlasti. Ab, lako je praštao i svojim protivnicima, ako 
su bib spremni da se potpuno preokrenu. Sa svojim podanicima i 

činovnicima volio je da se nadmudruje, često i da im se podsmje- 
va, ali iznad svega da ih fascinira svojim močima, pravednošču i 
dobrotom. Iako je bio poznat kao nacionalni pjesnik, ipak je glu- 
ma kao umjetnički iskaz bila bliža njegovoj ličnosti. Nesumnjivo, 
bio je najveći glumac dinastije Petrović-Njegoš, iako predstave 
koje je izvodio nijesu bile neki veliki domet. Svaki obrazovani i 
pobtički pismeni čovjek, lako je uviđao obmanu i lošu i patetičnu 
rolu koju je knjaz obično izvodio. Naravno, nije knjaz bio nein- 
tebgentan da misli da mu baš svi u publici vjeruju, ali je znao da 
mu to ne smiju reći - ne zbog straha, već zbog interesa. Kakve su 
bile knjaževe predstave? Evo jedne skice: Svakog ljeta s nestrplje- 
njem se iščekivala kiša, od koje je zavisio rod. Ljudi su se molib da 
padne kiša, a mitropolit je predvodio litiju kojom su prizivane pa- 
davine. A kiše nema. Onda knjaz odjednom odluči da i on zamoli 
Boga da padne kiša. I čudo se desi: ne prođe ni 24 časa od knja- 
ževe molitve, a na Cetinju pada kiša. Bog, dakle, uslišuje jedino 
Gospodareve molitve! Tako su mislili knjaževi podanici. Rijetki 
sumnjivci pitali su se kao knjaz uvijek prizove kišu? Nekolicinu 
knjaževih bliskih ljudi nijesu mučile ovakve dileme. Samo su oni 
znali da knjaz ima najsavremenije barometare. Čim barometar 
nagovijesti kišu, knjaz počne s molitvom. 

Crnogorska država imala je uređene institucije centralne, ob- 
lasne i lokalne vlasti, čija je organizacija i djelovanje regulisano 
pravibma i zakonima, koji su donošeni tokom višedecenijskog 
perioda. Zakoni kojima se uređuje djelovanje najvažnijih insti- 
tucija vlasti i funkcionisanje državne uprave, uglavnom su do- 
nešeni prvih godina XX vijeka (Zakon o državnom budžetu, 
1901; Zakon o uređenju Glavne državne kontrole, 1901; Zakon o 
Knjaževskoj vladi i Državnom savjetu, 1902; Zakon o činovnici- 
ma građanskog reda, 1902; Zakon o sudskoj vlasti, 1902; Zakon o 
ustrojstvu ministarstva unutrašnjih djela, 1903; Zakon o ustroj- 
stvu ministarstva vojnog, 1903). Poslije knjaza, koji je bio izvor 
najveće zemaljske moći, vrhovne institucije vlasti bili su: Državni 
savjet, ministarstva i Vebki sud. Početkom XX vijeka Knjaževina 
Crna Gora imala je sljedeća ministarstva: Ministarstvo inostra- 

nih djela, Ministarstvo unutrašnjih djela, Ministarstvo pravde, 
Ministarstvo vojno, Ministarstvo prosvjete i crkvenih poslova i 
Ministarstvo finansija. Formalno je na čelu svih ministarstava od 
1879. do 1905. godine, bio predsjednik Državnog savjeta, vojvoda 
Božo Petrović Njegoš. 

Knjaževina Crna Gora administrativno je bila podijeljena na 
deset nahija (Katunska, Riječka, Crmnička, Lješanska, Brdska, 
Moračka, Vasojevićka, Nikšićka, Zetska i Primorska), a od 1903. 
na pet oblasti (Katunsko-Riječku, Zetsko-Brdsku, Nikšićku, Mo- 
račko-Vasojevićku i Primorsko-Crmničku). Nahije, odnosno, 
oblasti imale su upravitelja, a podijeljene su na kapetanije, koje 
su osnovne jedinice lokalne vlasti. Crnogorski državni aparat ni- 
je bio velikog personalnog sastava. Početkom XX vijeka u cen- 
tralnim institucijama vlasti (Državni savjet, ministarstva, Veliki 
sud), radi oko 60 činovnika, dok je u lokalnim organima vlasti 
službovalo oko 500 ljudi. Konačnu riječ u svim primanjima i ot- 
puštanjima iz državne službe, imao je knjaz. 

Poredak, ažurnost i činovnička disciplina unutar institucija 
vlasti, uglavnom je zavisila od ličnih osobina prvog čovjeka in- 
stitucije i njegovog odnosa prema dužnostima. Nažalost, nedo- 
statak školovanih ljudi i kvalitetnih kadrova za državnu upravu, 
uticao je da u institucijama vlasti često budu i oni koji ni u kojoj 
drugoj zemlji takav posao ne bi mogli dobiti. Da u državne in- 
stitucije ne uđu najbolji kadrovi, uticao je i kriterijum političke 
podobnosti, koji je bio ispred kriterijuma kvaliteta kandidata. U 
državama sa brojnom školovanom populacijom, čak i rigorozno 
sprovođenje ovog principa omogućava vam da od podobnih iza- 
berete najbolje, jer među velikim brojem podobnih, ima dosta i 
onih koji su kvalitetni. Ali u društvima gdje vladaju mali brojevi, 
nema mnogo prostora za biranje. 

Sistem vlasti u dijelu Crne Gore koji je bio pod osmanskom 
upravom, bio je mnogo jednostavniji, ali i nesređeniji. Ni u 
Osmanskom carstvu ne postoji ustavna vlast, niti podanici ima- 
ju političkih prava. Prostor sjeverne Crne Gore, koji je početkom 
XX vijeka bio pod osmanskom vlašću, podijeljen je na kaze (sre- 


72 



CRNOGORSKE POLITIČKE I DRUŠTVENE OKOLNOSTI... 

zove) - pljevaljsku, vranešku (Donji Kolašin), bjelopoljsku, ro- 
žajsku, beransku. Ove kaze pripadale su različitim sandžacima: 
pljevaljskom (pljevaljska kaza), sjeničkom (bjelopoljska i vrane- 
ška kaza), pećkom (rožajska i beranska kaza), a svi sandžaci Ko- 
sovskom vilajetu, sa sjedištem u Prištini. Kaze su se dijelile na 
mudirluke (opštine) i jafte (zajednice sela). Dio Malesije, koji je 
1913. godine ušao u sastav Crne Gore, pripadao je Skadarskom 
sandžaku, odnosno, vilajetu. 

Na čelu kaze nalazio se kajmakam (načelnik), koji je upravljao 
administrativnim i policijskim poslovima. U nadležnosti kajma- 
kama bilo je razrezivanje i prikupljanje poreza. U sandžacima 
i kazama postojali su sudovi, u kojima se sudilo po šerijatskom 
pravu i građanskim zakonicima. Svi činovnici bili su islamske 
vjeroispovijesti, s tim što je jedan član kajmakanovog savjetodav- 
nog tijela obavezno bio pravoslavac, kao i jedan od dva porotnika 
u sudu. Pravoslavno stanovništvo u selima imalo je pravo da bira 
svog starješinu (kmeta), a njegov izbor potvrđivao je kajmakam. 

U crnogorskim oblastima pod vlašću Osmanskog carstva, 
vladala je politička nestabilnost i pravna nesigurnost, koja je iz- 
među stanovništva pravoslavn e i islamske vjeroispovijesti, kao 
i između pravoslavaca i osmanske vlasti, stvorila nepovjerenje, a 
često i mržnju. Muslimani ovih oblasti, koji su uglavnom sloven- 
skog porijekla, osmansku državu smatraju svojom, tako da i sve 
one koji joj se suprotstavljaju smatraju svojim neprijateljima. Iako 
su i sami često žrtve nesređenosti i korupcije u državi s kojom se 
identifikuju, oni su uvijek spremni da pomognu osmanskoj vlasti 
u obračunu sa pobunjenim pravoslavnim stanovništvom, jer ni- 
jedna država koja bi došla poslije osmanske, ne može biti njihova. 
Kod muslimana je početkom XX vijeka bilo svježe sjećanje na 
vrijeme poslije Berlinskog kongresa, kada je Osmansko carstvo 
napravilo nekoliko koraka unazad, a sa njim i mnogi muslima- 
ni iz oblasti koje su pripale Crnoj Gori. Želeći da spriječe da im 
sultana zamijeni crnogorski knjaz, oni su bili spremni da i ži- 
votima brane osmansku državu, bez obzira što je i prema njima 
nepravedna i što ih drži u mraku i siromaštvu. U ovoj političkoj 

vjernosti nema snažnih emocija, već se ona prvenstveno temelji 
na davnom inatu i strahu - da viševjekovna pravoslavna raja ne 
postane gospodar, a oni zauzmu njeno mjesto. Čitava politička 
misao muslimana ovih oblasti, okreće se oko ovog stava. 

I pravoslavno stanovništvo pod osmanskom vlašću, koje više 
od 90% živi na selu, može svoju osnovnu političku ideju iskazati 
jednom rečenicom: oslobođenje od Osmanskog carstva i dolazak 
pod vlast crnogorskog ili srpskog vladara. Oni vjeruju da je to je- 
dini način da zaštite svoja nacionalna prava, svoju imovinu i da se 
oslobode izrabljivanja, nesigurnosti i siromaštva. Nepravde i nasi- 
lja koja decenijama trpe od osmanske vlasti, učvršćuju ih u isprav- 
nost njihovog opredjeljenja i podstiču njihovu odlučnost, ali stva- 
raju i osjećaj neprijateljstva, nepovjerenja, pa čak i mržnje, prema 
muslimanima s kojima žive na istom prostoru, i koje smatraju di- 
jelom države koja ih ugrožava. I početkom XX vijeka česti su su- 
kobi pravoslavnog stanovništva sa osmanskom vlašću, a izazivaju 
ih vojnička nasilja i uvođenje novih poreskih nameta. U ovim su- 
kobima bilo je ponekad na desetine mrtvih i ranjenih, na stotine 
spaljenih kuća i masovnog uništavanja usjeva. Snagu pokretu pra- 
voslavnog stanovništva ovih oblasti, davala je i Crna Gora, koja ih 
je politički usmjeravala, materijalno pomagala i tajno naoružava- 
la. Svoju borbu ovo stanovništvo, razumije se, nije predstavljalo 
nacionalnim pokretom koji ima za cilj prisajedinjenje Crnoj Gori, 
već borbom za odbranu socijalnih i ekonomskih prava. 

Za razliku od dijela Crne Gore koji je pod osmanskom vlašću, 
u crnogorskim oblastima pod vlašću Austro-Ugarske, vlada pot- 
puni mir. Početkom XX vijeka ovdje se navršilo četrdeset godina 
parlamentarnog života i dvadesetak godina bez nacionalih ili so- 
cijalnih pobuna. Ako i dođe do nekog nacionalnog ili socijalnog 
nezadovoljstva, ono se obično iskazuje kroz političke institucije, 
odnosno kao oblik političkog djelovanja. Uređena i stroga biro- 
kratska država, kakva je bila Austro-Ugarska, stvorila je ovdje 
sistemski ambijent u kome se političke ideje, ma kojeg korijena 
bile - socijalnog ili nacionalnog, ispoljavaju bez potezanja sablji, 
populističkog nasilja i retorike koja vrijeđa vjerska i nacionalna 

osjećanja ili poziva na rušenje dinastije, poretka i cjelovitosti Mo- 
narhije. Poštujući ova ograničenja, mogli ste pisati oštro i napa- 
dati što vam je drago. 

Stanovništvo crnogorskih oblasti koje su početkom XX vijeka 
bile pod austrougarskom vlašću, upoznalo se u višedecenijskom 
parlamentarnom sistemu sa oblicima stranačkog organizovanja i 
djelovanja. Već decenijama dvije su političke stranke dominant- 
ne na ovom prostoru, pa i u Dalmaciji: Srpska narodna stranka 
i Hrvatska narodna stranka. Svaka od njih zastupa i štiti intere- 
se dvije dominantne nacionalne grupacije. Pobtičko djelovanje i 
ideje ovih stranka, ab i nekih drugih, slabije uticajnih stranaka 
nacionalnog karaktera, podržavaju brojna glasila: Narodni list, 
Srpski list, Dubrovnik, Srđ, Crvena Hrvatska, Katolička Dalma- 
cija... Ukupno je početkom XX vijeka na prostoru Dalmacije i 
Boke Kotorske izlazilo više od 20 političkih glasila. 

Dio Crne Gore pod austrougarskom vlašću, pripadao je ad- 
ministrativnoj jedinici - Politički kotar Kotor, jednom od 14 ko- 
tara u pokrajini Dalmacija, na čijem je čelu bio carski namjesnik 
sa sjedištem u Zadru. Politički kotar Kotor bio je podijeljen na 
četiri sudska kotara (Budva, Herceg Novi, Kotor, Risan) i na 16 
pobtičkih opština. Opštine su bile osnovne administrativne je- 
dinice, s tim što opštinski organi nijesu imali izvršnu vlast, niti 
značajniji uticaj. Najveća moć bila je u kotarskim organima vlasti, 
koji su formirani nezavisno od izborne volje birača. Nad institu- 
cijama kotarske uprave, stajala je centralna vlast. 

Područje Crne Gore pod Austro-Ugarskom učestvovalo je u 
izbornim procesima za biranje predstavnika za centralni i po- 
krajinski parlament, kao i za izbor opštinske vlasti, a pravo glasa 
nije bilo opšte i jednako. Parlamentarni sistem koji je postojao 
u Austro-Ugarskoj davao je pravo izabranim predstavnicima da 
stvarno utiču samo na neke segmente vlasti - u centralnom i po- 
krajinskom saboru na zakonodavnu aktivnost, a na opštinskom 
nivou da odlučuju o komunalnim poslovima. O državnoj pobtici 
i administraciji Carstva, a posebno upravljanju vojskom, finan- 
sijama i spoljnim poslovima, odlučivalo se izvan parlamenta - 

u Dvoru i među aristokratijom koja mu je bliska. Vlada je bila 
podređena caru, a ne parlamentu. Parlament je bio više govor- 
nica, koja je služila održavanju privida demokratije, nego mjesto 
gdje narodni predstavnici stvarno odlučuju. Carstvom je uistinu 
vladala birokratija, a ne narodni predstavnici. Od 1900. godine 
car je imao i zakonsko pravo da donosi tzv. „vanredne mjere” u 
svim slučajevima kada mu odluka parlamenta nije po volji. To 
je bio parlamentrani sistem kome su početkom XX vijeka pripa- 
dale oblasti današnje Crne Gore. Ali, i život u tom lažnom par- 
lamentarizmu, bio je bolji nego život u istinskom apsolutizmu, 
jer je i ovakav parlamentarizam pripremao ljude za demokrati- 
ju i političko djelovanje kroz institucije. Svi koji su učestvovali u 
tom sistemu, morali su se neprikosnoveno pokoravati pravilima i 
poštovati proceduru, bez obzira vjeruju li u smisao svog učestvo- 
vanja. Bio je to uređen sistem koji nijeste mogli snagom političke 
volje mijenjati, več jedino odlučiti - da li ćete biti njegov dio ili 
ostati izvan njega. 

Ovaj osvrt na političke sisteme koji su vladali na prostoru Cr- 
ne Gore početkom XX vijeka, pokazuje istu onu raznolikost koja 
važi za obilježja društvenog života. Knjaževina Crna Gora, dio 
Crne Gore pod Osmanskim carstvom i njen dio koji je pod vlašću 
Austro-Ugarske, tri su različita politička svijeta. U ova tri svije- 
ta, tri su politička mentaliteta. U jednom od tih svjetova (austro- 
ugarskom), politički sukobi dovode do novinskih polemika, u 
drugom (osmanskom) - do oružanih pobuna; u trećem (crnogor- 
skom) - nema sukoba, jer nema organizovane opozicije. A kada u 
Knjaževini Crnoj Gori bude formiran opozicioni blok, novinske 
polemike brzo će zamijeniti oružani sukobi i represalije. 

STRANKE I SUKOBI 

Za političku istoriju Knjaževine Crne Gore posebno je zna- 
čajna 1905. godina. Tada je ona dobila prvi ustav, čime otpočinje 
doba ustavnog života i parlamentarizma. Ali, značaj ovog događa- 
ja nije samo u tome, već mnogo više u činjenici da je uvođenjem 
ustavnosti i parlamentarizma stvoren ambijent koji će omogućiti 

da se najprije programski uobliče različita politička mišljenja, a 
zatim da iz njih nastanu radikalne podjele, sukobi i različita ideo- 
loška uvjerenja, čije će trajanje i posljedice obilježiti čitav XX vijek. 

Knjaževina Crna Gora dobila je svoj prvi ustav iznenada i 
bez naročitih priprema. Oktobra 1905. godine knjaz je odlučio 
da državu učini ustavnom i parlamentarnom monarhijom, što 
je proklamacijom nagovijestio svojim podanicima i pozvao ih 
da slobodnom voljom izaberu poslanike koji će donijeti odluku 
o uvođenju novog sistema vladavine. U proklamaciji se ne kaže 
kakav će oblik vladavine biti uveden, niti se nagovještava da će 
izabrani poslanici izglasati ili potvrditi ustav. Podanici se samo 
pozivaju da izaberu poslanike koji će se na Nikoljdan (6/19. de- 
cembra) sastati s vladarom i vladom, i razgovarati o tome što je 
najbolje za razvitak države, a knjaz će, svojom dobrom vojom, 
narodu darovati izvjesna prava koja će mu omogućiti da preko 
svojih predstavnika učestvuje u državnim poslovima. 

Na knjaževu odluku da uvede novi sistem vladavine, koji bi se 
mogao defmisati kao - narodno predstavništvo s vladarem na če- 
lu, nije uticalo uvjerenje da je dotadašnji sistem loš ili prevaziđen, 
niti da su njegovi podanici politički zreli za novi oblik državnog 
života. Pogotovo se knjaz nije osjećao umoran od autokratske vla- 
davine, niti je naprasno poželio da sa narodnim predstavnicima 
podijeli teret upravljanja. I napokon, na ovaj potez nije ga primo- 
ralo narodno nezadovoljstvo ili organizovana politička akcija za 
dobijanje više prava u vođenju države. Apsolutna većina njegovih 
podanika, nije tražila veća politička prava ili slobode, već samo 
da ih vladar štiti od nepravdi ili pomaže kad je nevolja. Možda je 
i razumljivo da u zemlji gdje je oko 70% ljudi nepismeno, a veliki 
dio školovanih zavisan od državnog budžeta, i nema prevelike 
potrebe da se sistem politički mijenja, a još manje ima svijesti o 
neophodnosti uvođenja narodnog predstavništva. Ako čovjek sa 
sela ima u Gospodaru zaštitnika i davaoca u nevolji, što će njemu 
neka druga vlast? A još kada seljak pretpostavi da će novi sistem 
zahtijevati i nova davanja da bi se mogao izdržavati, on je odmah 
protiv. Čak i da seljaku objasnite da će u novom sistemu vlasti 

moći svojim glasom da utiče na izbor nekih ljudi za poslanika ili 
ministra, nijeste ga mnogo zainteresovali za promjene. Kakva je 
korist za njega što će nečiji školovani sin (a školuju se uglavnom 
djeca imućnijih ljudi), dobiti stolicu na Cetinju? Zar nije onda 
najbolje da sve bude kao i do sada - Gospodar se pita za sve. 

Ni Gospodar nije bio željan promjene sistema vlasti, a odluka 
da narodni predstavnici na Nikoljdan usvoje novi oblik vladavi- 
ne, donešena je pod uticajem revolucionarnih dešavanja u Rusi- 
ji. Pod pritiskom revolucionarnih snaga, koje su tražile ukidanje 
autoktarske vladavine, car Nikolaj II je manifestom od 17/30. ok- 
tobra 1905. godine obećao uvođenje ustavnosti i parlamentari- 
zma. Shvativši da će nakon uvođenja ustavnosti u Rusiji ostati je- 
dini neustavni (apsolutistički) vladar u Evropi, knjaz Nikola dan 
kasnije (18. /31. oktobra) donosi odluku da uvede ustavni poredak 
u Crnoj Gori. U pitanju je, dakle, bio njegov ugled u međunarod- 
nim razmjerama i strah da će dobiti etiketu - jedini neustavni 
vladar u Evropi. U tome je najvažniji podsticaj za njegovu izne- 
nadnu političku darežljivost. A samo godinu dana ranije, u zva- 
ničnim novinama je rečeno da Crnoj Gori i nije potreban ustav, 
niti su Crnogorci politički sazreli za ovakvo uređenje. „Najbolji je 
ustav pravda i zdrav razum”, poručuje zvanični mislilac, i dodaje: 
,,u našoj patrijarhalnoj monarhiji mi se osjećamo mirni i srećni.” 

Izbori za ustavotvornu skupštinu, koje je knjaz nagovijestio 
Lučindanskom proklamacijom, održani su novembra 1905. go- 
dine. Izborno pravo dato je svakom Crnogorcu koji je navršio 21 
godinu, a za skupštinu je trebalo izabrati 76 poslanika. Nakon 
sprovedenih izbora, formirana je ustavotvorna skupština, koja je 
na Nikoljdan (6/19. decembar) 1905. jednoglasno prihvatila tekst 
Ustava koji je Skupštini podnio knjaz. Tako je Crna Gora postala 
„nasljedna ustavna monarhija sa narodnijem predstavništvom”. 
Narodno predstavništvo, odnosno, Skupštinu, čine narodni po- 
slanici, koji se biraju na neposrednim izborima svake četvrte go- 
dine. U velikoj mjeri Ustavom je očuvana apsolutna vlast Krune 
i presudni uticaj vladara na politički život. Prema ustavnim od- 
redbama, Narodna skupština je imala zakonodavnu vlast, koju 

je dijelila s knjazom, s tim što su zakoni koje ona donosi stupali 
na snagu tek kada ih knjaz potpiše. Knjaz je sazivao Skupštinu, a 
imao je pravo i da je raspusti. Narodna skupština je imala isklju- 
čivo pravo odlučivanja o uvođenju ili izmjeni poreza, o državnom 
budžetu i zaduživanju države. Ona je birala predsjednika i dva 
člana Glavne državne kontrole. Ostali najviši ograni državne vla- 
sti - Ministarski savjet (vlada), Državni savjet i Veliki sud, bili su 
podređeni knjazu-gospodaru. Izbor predsjednika Ministarskog 
savjeta, ministara, članova Državnog savjeta i Velikog suda, oba- 
vljao je lično knjaz, i za to mu nije trebala saglasnost Skupštine. 
Premoć knjaza nad Skupštinom, i nepostojanje mehanizama ko- 
jima bi Skupština kontrolisala vladu, upućivala je na očuvanost 
pređašnjeg sistema vlasti. Gospodar je i dalje mogao da vlada na 
isti način kao i prethodnih decenija. 

Nakon usvajanja ustava, uslijedili su prvi parlamentarni iz- 
bori, održani 27. septembra 1906. godine. Na izbore su kandi- 
dati izlazili samostalno, kao nosioci liste, bez nekog određenog 
pobtičkog programa ili stranke koja je stajala iza njih. Birana su 
62 poslanika. Poslije sprovedenih izbora, prva ustavna skupština 
sastala se 31. oktobra 1906. godine. 

Iako se unaprijed nije znalo političko opredjeljenje izabranih 
poslanika, već nakon nekoliko sjednica Skupštine, bilo je jasno da 
većina poslanika nije naklonjena Dvoru, odnosno da nije sprem- 
na da izvršava vladareve naloge. To se ponajbolje očitovalo pri- 
likom izbora predsjednika Narodne skupštine, kada je većinom 
glasova izabran kandidat iza kojeg nije stajao Dvor. Parlamentar- 
na većina je takođe podržala nacrt skupštinske Adrese, u kojem 
se kritikuje rad predsjednika prve ustavne vlade (Lazara Miju- 
škovića), a odbila je i da verifikuje poslaničke mandate nekih mi- 
nistara. Uviđajući da Vlada nema podršku parlamentarne većine, 
knjaz je sugerisao njenom predsjedniku da podnese ostavku, što 
je on i učinio 6/19. novembra 1906. godine. Čim je vlada podnijela 
ostavku, knjaz je ponudio Narodnoj skupštini da predloži man- 
datara koji će imati njenu podršku. Skupštinska većina predložila 
je Marka Radulovića, što je knjaz prihvatio. Radulovićeva vlada 

formirana je 25. novembra 1906. godine, ali ona nije bila dugog 
vijeka. Već krajem januara naredne godine vlada je podnijela 
ostavku, jer je došla u sukob s knjazom. Kako je Radulović izjavio 
u Skupštini, knjaz Nikola je potpuno ignorisao predloge i odluke 
Vlade, pa je postalo jasno da ona ne uživa njegovo povjerenje. Za 
novog predsednika vlade izabran je početkom februara 1907. go- 
dine Andrija Radović, koji je uživao podršku skupštinske većine. 
Knjaz je opstruirao i rad njegove vlade, zbog čega je vlada nakon 
dva mjeseca podnijela ostavku. Ubrzo poslije njenog demisioni- 
ranja, četvrtu ustavnu vladu, aprila 1907. godine, formirao je dr 
Lazar Tomanović. Tomanović je bio čovjek apsolutno odan knja- 
zu, i uz to, bez nekog posebnog političkog uticaja. Takva ličnost 
sasvim je odgovarala knjazu, jer je mogao potpuno kontrolisati 
rad vlade. Na mjestu predsjednika vlade, Tomanović će ostati do 
juna 1912. godine. 

Nedugo nakon Tomanovićevog izbora za predsjednika vlade, 
knjaz Nikola je raspustio Narodnu skupštinu i zakazao nove iz- 
bore za 18/31. oktobar 1907. godine. Motiv prijevremenog raspu- 
štanja skupštinskog saziva i raspisivanja novih izbora, po svoj pri- 
lici se ticao knjaževe želje da obezbijedi skupštinsku većinu koja 
će mu biti naklonjena. U prethodnom skupštinskom sazivu veći- 
nu su imali knjaževi protivnici, koji su najprije formirali Klub na- 
rodne stranke (tzv. „klubaši”), a početkom 1907. i prvu političku 
stranku u Crnoj Gori - Narodnu stranku. Ubrzo nakon njih, for- 
mirana je i druga politička stranka u Crnoj Gori - Prava narodna 
stranka („pravaši”), koja je potpuno bila naklonjena Dvoru. 

Želja knjaza Nikole da u sazivu Skupštine ima većinu, ostva- 
rila se krajem 1907. godine. Na oktobarskim izborima apsolutnu 
pobjedu odnijeli su kandidati iza kojih je stajao Dvor („pravaši”), 
tako da je za sljedeće četiri godine Tomanovićeva vlada uživala 
podršku većine poslanika u Skupštini. Ni naredni izbori, koji su 
održani septembra 1911. i januara 1914. godine, nijesu donijeli 
bitnije promjene. 

Dvije političke stranke koje su bile formirane tokom 1907. go- 
dine, bile su izraz tradicionalne političke podvojenosti u Crnoj 

Gori, začete početkom druge polovine 19. vijeka. Temelj podjele 
bio je stav prema vladaru, a na osnovu njega formirani su i svi 
drugi politički stavovi: odnos prema dinastiji, državi, načinu vla- 
davine, nacionalnim ciljevima, suparničkoj dinastiji u Srbiji... Na 
prostoru tzv. Stare Crne Gore, koji su činile četiri nahije, i koje su 
bile jezgro crnogorske države, večina ljudi gajila je tradicionalnu 
naklonost prema vladarima iz dinastije Petrović-Njegoš, smatra- 
jući crnogorsku državu, sasvim opravdano, svojom istorijskom 
tekovinom. Ali u oblastima koje su od 1796. godine ulazile u sa- 
stav crnogorske države, takva tradicija nije imala široke razmjere, 
niti državna svijest tako duboka uporišta. Glavni razlog za takvo 
stanje nalazi se u činjenici da više od 80% novopripojenih oblasti 
nije bilo dio crnogorske države ni jedan prosječan ljudski vijek, 
tako da, pored ostalog, i nije bilo dovoljno vremena za razvitak 
nekih stavova i osjećanja prema državi i dinastiji. U oblastima ko- 
je su ušle u sastav Crne Gore tokom XIX vijeka, naklonost prema 
dinastiji i osjećaj pripadnosti crnogorskoj državi, u većini sluča- 
jeva stvarana je uključivanjem pojedinaca iz brojnijih bratstava u 
sistem vlasti. Čim je novi knjažev podanik dobio državnu platu, 
privilegije i ugled koje donosi pripadanje sistemu vlasti, a time i 
mogućnost da sve one koji su mu porodično ili plemenski bliski 
štiti i pomaže, začinje se osjećaj odanosti vladaru i pripadnosti 
crnogorskoj državi. Osjećaj pripadnosti državi, ideji ili režimu te- 
melji se na interesu, sve dok ne postane dio porodične tradicije, 
koju čovjek usvaja sazrijevanjem. Tokom višedecenijskog života 
u crnogorskoj državi, mnoge porodice stvorile su takvu tradiciju, 
koja je, pravo govoreći, najpostojanija bila kod onih čija je vjer- 
nost stalno nagrađivana mjestom u sistemu vlasti. Ali, postojala 
je u novopripojenim oblastima i jedna neslavna tradicija većinske 
netrpeljivosti pojedinih plemena prema dinastiji Petrović-Njegoš. 
Takva tradicija živjela je u plemenima koja su se sukobljavala sa 
državnom vlašću tokom XIX vijeka, i protiv kojih je centralna 
vlast nastupila surovim vojničkim mjerama. Kaznenih ekspedici- 
ja koje su u XIX vijeku preduzimane s Cetinja, s ogorčenjem su se 
sjećali u Bjelopavlićima, Piperima i Kučima. U svijesti potomaka 

ljudi koji su tada bili kažnjeni, nije bilo traganja za mogućom kri- 
vicom predaka, već je samo živjelo sjećanje na njihovo poniženje 
i surovu kaznu. 

Odbojnom stavu pojedinih ljudi ili porodica prema vladaru i 
državi, doprinosio je netaktičan i arogantan odnos dijela držav- 
nog aparata prema podređenim činovnicima i stanovništvu. Ve- 
ćinu važnijih mjesta u državnom aparatu zauzimali su knjaževi 
privrženici iz četvoronahijske Crne Gore (Stare Crne Gore), čija 
je urođena naprasitost, postala u mirnom dobu izvor netoleran- 
cije i nadmenosti, a često i nasilništva. Sve one čiji đedovi nijesu 
učestvovali u bici na Carevom lazu ili Krusima, oni su smatrali 
nedostojnim uvažavanja, tako da se nijesu ustručavali da svojoj 
socijalnoj dominaciji pridodaju i uzvišeno istorijsko porijeklo. 
Nesumnjivo je da su genetske predispozicije i svijest koju su na- 
slijedili, bile vrline kada se trebalo suprotstavljati jačem, ali su iz- 
gleda postali mana kada je trebalo upravljati slabijim. 

Kada je nakon 1905. godine stvorena mogućnost da se stav 
prema vladaru i sistemu koji on personifikuje iskaže glasanjem i 
političkim udruživanjem, došlo je do velikog iznenađenja: u pr- 
vom sazivu parlamenta, većina poslanika nije bila naklonjena 
Dvoru, a prva stranka koja je formirana i ubrzo postala najuti- 
cajnija, bila je opozicija režimu. Bio je to izraz jednog dugogodi- 
šnjeg neiskazanog političkog mišljenja, i posljedica mana kojima 
je obilovala apsolutna vlast. Podjela crnogorskog društva na dva 
politička bloka, tada je postala vidljiva. 

Opoziciona Narodna stranka imala je u Programu, poput 
svih drugih stranaka, uobičajena načela o zalaganju za političke 
i lične slobode, borbi za ekonomski i kulturni preobražaj zemlje, 
očuvanju tradicionalnih društvenih vrijednosti i nacionalne svi- 
jesti. U javnom djelovanju, Narodna stranka je optuživala vlast 
za katastrofalno ekonomsko stanje, neodgovornost u vođenju 
države, samovolju. Režim je okarakterisala kao tipičnu despoti- 
ju, u kojoj je volja vladinih činovnika iznad svih zakona i prava. 
Narodna stranka je kao cilj svog političkog djelovanja navela i 
razvijanje svijesti o interesima Srpstva, kao i sporazumno djelo- 

vanje sa Srbijom koje treba da dovede do potpunog oslobođenja i 
ujedinjenja srpskog naroda. Kritičkim odnosom prema vladaru, 
sistemu vlasti i prilikama u zemlji, Narodna stranka je od onih 
koje je kritikovala dobila etiketu „neprijatelja” crnogorske države. 
Uvjerenje da takva etiketa pristoji Narodnoj stranci, učvršćivala 
su saznanja o podršci koja joj je upućivana iz Srbije. Nesumnjivo 
da je Narodna stranka uživala podršku srpske vlade, kao i da je 
Srbiju smatrala svojim uzorom i političkom zaštitnicom. S druge 
strane, u Narodnoj stranci srpska vlada je vidjela grupaciju preko 
koje može da utiče na političke prilike ili na vlast u Crnoj Gori, ali 
i da slabi autoritet svemoćnog Gospodara. Početkom XX vijeka to 
je bio politički i dinastički interes Srbije, za koji ona, zasigurno, 
nije žalila da podnese ni novčani trošak. 

Za razliku od Narodne stranke, Prava narodna stranka ni- 
je imala pisani politički program, već je svoje ciljeve iznijela u 
osnivačkom proglasu. U tom Proglasu se navodi da osnivači Pra- 
ve narodne stranke teže ostvarivanju ideje knjaza Nikole o bo- 
gatoj, srećnoj i prosvijećenoj Crnoj Gori, u kojoj slobodni narod 
sam upravlja svojom državom. Prava narodna stranka smatrala 
je knjažev nacionalni zavjet o borbi ,,za slobodu Crne Gore i spas 
potlačene braće”, svojim političkim ciljem, a borbu za interese cr- 
nogorske dinastije, svojim političkim zadatkom. Svojim progra- 
mom, organizacijom i djelovanjem, Prava narodna stranka bile 
je stranka Dvora, koji je i stvorio i njome upravljao. Zbog toga su 
birači, kada žele da na izborima glasaju za Gospodara, glasali za 
Pravu narodnu stranku. 

Crnogorska ustavnost je pored političkog pluralizma, omo- 
gućila i pojavu nezavisne štampe. Već 1906. godine pojavila su se 
dva nezavisna glasila - „Ustavnost” i „Narodna misao”, a 1907. 
„Slobodna riječ”. Naredne godine pokrenut je „Cetinjski vjesnik” 
(od oktobra 1913. preimenovan u „Vjesnik”). „Ustavnost”, koja je 
izlazila tokom 1906. godine na Cetinju i imala status nezavisnog 
glasila, fmansirala je crnogorska vlada. „Narodna misao”, koja je 
izlazila u Nikšiću od septembra 1906. do septembra 1907. godine, 
bila je glasilo opozicionog bloka, kasnije Narodne stranke. Zbog 

stalne kritike vlasti, aprila 1907. godine pristalice režima demoli- 
rale su štampariju i redakciju lista. Nekoliko mjeseci kasnije, Ob- 
lasna uprava u Nikšiću zaplijenila je jedan broj lista, pa je uredni- 
štvo odlučilo da prekine njegovo izlaženje. „Slobodna riječ”, koja 
je izlazila u Podgorici tokom 1907. godine, najprije je bila umjere- 
no opoziciono glasilo, a zatim je vlast uspjela da preuzme kontro- 
lu nad upravom i uređivanjem lista. Sredinom 1908. godine cr- 
nogorska vlada je pokrenula još jedan list, koji je formalno imao 
nezvanični i nezavisni karakter. Bio je to „Cetinjski vjesnik” (od 
1913. „Vjesnik), koji je izlazio do 1915. godine. Crnogorska vlast 
imala je zvaničnu kontrolu jedino nad „Glasom Crnogorca”, koji 
je bio službeno glasilo. 

Iako je crnogorska vlast zvanično iskazivala rezervisanost 
prema učestvovanju u političkoj borbi, i nepristrasnost prema 
postojećim političkim grupacijama, ona je i te kako bila opredije- 
ljena. U povjerljivoj službenoj korespondenciji, pripadnici režima 
tretirali su pripadnike i simpatizere Narodne stranke - ne samo 
kao političke protivnike, već i kao državne neprijatelje. Narodna 
stranka bila je pod policijskom prismotrom, a državni činovni- 
ci za koje se smatralo da su joj bliski - od učitelja do najobič- 
nijeg pisara, često su premještani ili kažnjavani. Vlast je preko 
policijskih ograna posebno kontrolisala predizborne aktivnosti 
Narodne stranke, a različitim pritiscima i obećanjima uticala je 
na opredjeljivanje birača. Koliko je ona u tome bila uspješna, po- 
kazuje i činjenica da su na drugim parlamentarnim izborima, 
1907. godine, prije kojih je knjaz raspustio Skupštinu jer u njoj ni- 
je imao većinsku podršku, na svim izbornim mjestima pobijedili 
kandidati koji su bili po volji Dvora. Kontrolisanjem izborne volje 
birača, vlast je uspjela i da na svim narednim izborima osvoji ve- 
ćinu mjesta u parlamentu. Njena uspješnost u tome može se obja- 
sniti strahom koji su birači imali - ne uvijek zbog represije koju je 
sprovodila vlast, već od egzistencijalne ugroženosti koja bi mogla 
nastupiti njenim smjenjivanjem. Sve dok je ekonomski i socijalni 
položaj većine porodica zavisio od vlasti i njene naklonosti, na iz- 
bornu volju moglo se uticati. Opozicija je nudila promjene i lijepe 

ideje, ali su ukazi o imenovanjima i ključevi od glavnog trezora, 
ipak bili u Gospodarevim rukama. 

U prvim godinama višestranačkog života bilo je sukoba, afe- 
ra, zloupotreba državnog aparata u političke svrhe, političkih 
ubistava. Krivicu za ove sukobe i nezakonite radnje, uglavnom je 
snosio crnogorski vladar i njegov režim, koji nije mogao da pod- 
nese javnu kritiku, ali ni da dozvoli da opozicija preuzme vlast. 
Strah od snaženja opozicije, tjerao je režim na obračunavanje sa 
neistomišljenicima, zastrašivanje, nezakonite radnje i fizičko na- 
silje. Tokom 1907. godine, kada Narodna stranka ostvaruje naj- 
veči uticaj, došlo je do napada zvaničnih vlasti u Podgorici na 
njene pristalice, koji je završio oružanim obračunom sa smrtnim 
posljedicama. Ubrzo nakon toga, demolirana je redakcija i štam- 
parija opozicionog glasila u Nikšiču, a nezavisni list koji je izlazio 
u Podgorici, na silu je stavljen pod okrilje vlasti. Isljeđivan je na 
Grahovu i kapetan Akim Dakovič, otac jednog od vođa crnogor- 
skog studentskog pokreta u Beogradu, a vojvoda Lazar Sočica, 
koji je pripadao Narodnoj stranci, uhapšen je i osuđen na godinu 
dana zatvora. Zatim je ubijen učitelj Borko Bošković, pristalica 
Narodne stranke, a poslanik Narodne stranke, sedamdesetšesto- 
godišnji serdar Savo Plamenac, izvršio je samoubistvo nakon jav- 
nog poniženja i ismijavanja, koje je organizovala vlast. Veliki broj 
oficira, činovnika i učitelja, za koje se smatralo da su naklonjeni 
Narodnoj stranci, izbačen je iz službe, penzionisan ili degradiran. 
U vrijeme predizborne kampanje, vlast je bila sklona i fizičkim 
prijetnjama prema simpatizerima i kandidatima Narodne stran- 
ke, a na Cetinju su bile organizovane batinaške grupe, koje su ras- 
turale okupljanja opozicije. Državni činovnici, odani Gospodaru, 
sprovodili su agitaciju u korist Prave narodne stranke, služeći se 
različitim metodama - od korumpiranja do zastrašivanja. Počet- 
kom 1907. godine stupio je na snagu i novi izborni zakon, koji 
propisuje novi način glasanja - kuglicom: „Birač kad primi ku- 
glicu staviće je u desnu ruku i zatvoriti je, pa sa tako zatvorenom 
rukom prilaziće svakoj kutiji redom i u svaku onako zatvorenu 
ruku zavlačiti, a kuglicu će pri tom spustiti (u) koju on oće da 

glasa.” Nesumnjivo, ovakav način glasanja omogućavao je reži- 
mu da čuje ko je za koga glasao. Sve ove aktivnosti ukazuju da je 
režim strahovao od snaženja političkog uticaja Narodne stranke, 
zbog čega je pribjegao represiji i zastrašivanju. Ne može se reći 
da je taj strah bio neosnovan, budući da su u mnogim oblastima, 
i stanovništvo i činovništvo, bili većinski naklonjeni Narodnoj 
stranci. Nekoliko mjeseci prije izbora 1907. godine, u jednom od 
povjerljivih izvještaja se navodi: „Čast mi je dostaviti Vam, da je 
stanje ovamošnje po sve zapeto i da je Klub ovđe rasturio u ve- 
likome svoje korijenje blagodareći ovamošnjem činovništvu od 
sviju struka, i budite uvjereni, mogu Vam sa bolom u duši reći, 
da su ovamošnji činovnici ma svi bez razlike u stranci Kluba; i to 
javno čine skupove, rasturaju programe Kluba i na svakoj prilici 
prkose bilo vlastima bilo naredbama...” 

Nakon apsolutne pobjede na izborima 1907. godine, vlast je 
nastavila da iz državnog aparata izbacuje činovnike za koje se 
sumnjalo da su naklonjeni Narodnoj stranci, kao i da onemogu- 
ćava javno djelovanje stranke. U takvim okolnostima, Narodna 
stranka odlučuje da uzvrati radikalnim mjerama. Uz podršku 
crnogorske političke emigracije iz Srbije, iza koje je stajala srpska 
vlada, ona organizuje atentat na knjaza i članove njegove porodi- 
ce. Atentat je trebalo izvršiti bombama, koje su dobijene iz Voj- 
nog zavoda u Kragujevcu. Crnogorska policija uspjela je da preko 
svojih povjerenika međe crnogorskom emigracijom u Beogradu, 
sazna da se priprema zavjera, tako da je još od Beograda pratila 
kurira koji je bombe donio u Kotor. Iz Kotora je bombe prenio u 
Crnu Goru (na Cetinje) tipograf Stevan Rajković, koji je, vjero- 
vatno primjetivši da ga policija prati, odlučio da se sam prijavi 
u Ministarstvo unutrašnjih djela. Vijest da je otkrivena zavjera 
objavljena je 27. oktobra 1907. godine, desetak dana nakon okon- 
čanja parlamentarnih izbora, a tada su navedena i imena zavjere- 
nika, kao i podatak da je pronađeno 17 bombi. Čitav slučaj dobio 
je naziv „Bombaška afera”. Poslije završetka istražnog postupka, 
podignuta je optužnica protiv 11 učesnika zavjere, 17 pomagača 
i 70 bca za koje se sumnja da imaju posredne veza sa zavjerom. 

Donijete presude bile su stroge: većina je osuđena na visoke vre- 
menske kazne, a izrečeno je i šest smrtnih kazni, koje su kasnije 
preinačene. 

Nešto više od godinu dana nakon izricanja presude učesnici- 
ma „Bombaške afere”, avgusta 1909. godine, crnogorska policija je 
u Andrijevici otkrila zavjereničku organizaciju, koja je kao svoj po- 
litički cilj imala uklanjanje s vlasti knjaza Nikole nasilnim putem. 
Policijska istraga otkrila je više od 150 članova ove tajne organiza- 
cije, koji su ubrzo izvedeni pred Veliki vojni sud u Kolašinu. Nakon 
dokazane krivice, jedanaest zavjerenika je osuđeno na smrt, de- 
vet na vječitu robiju, a na desetine članova organizacije osuđeno je 
na višegodišnju vremensku kaznu. Petnaest dana nakon izricanja 
presude, izvršene su smrtne kazne nad petoricom osuđenika, dok 
su se ostali osuđenici na smrt nalazili izvan Crne Gore. 

Svi ovi sukobi, progoni i zavjere tokom prvih nekoliko godina 
parlamentarnog života, ukazuju da je u tadašnjim okolnostima 
drugačije mišljenje bilo sankcionisano i suzbijano, a to znači da 
stvarna demokratija u Crnoj Gori nije bila moguća. Glavna pre- 
preka otpočinjanju procesa demokratizacije, bio je tradicionalni 
sistem apsolutističke vlasti, koji se nigdje, pa ni u Crnoj Gori, nije 
mogao ograničiti ili pobijediti na izborima. Održavanju ovog ap- 
solutističkog režima pomagala je i dominantna politička svijest 
crnogorskog društva, koja je decenijama njegovala uvjerenje da 
apsolutizam kao sistem nije loš, ako je apsolutista dobar. 

Nemirno doba crnogorskog parlamentarizma obilježila je i 
jedna velika svečanost - proglašenje Knjaževine Crne Gore za 
kraljevinu, a knjaza Nikole za kralja. Za međunarodnu poziciju i 
ugled Crne Gore, proglašenje kraljevine nije imalo posebnog zna- 
čaja, osim što je crnogorski vladar dobijanjem nove titule izjed- 
načen u rangu sa većinom balkanskih vladara. Proglašenje Crne 
Gore za kraljevinu nije bio čin bez istorijskog utemeljenja, budući 
da je crnogorska država još u XI vijeku imala status kraljevine. 

Do proglašenje Crne Gore za kraljevinu, a knjaza Nikole za 
kralja, došlo je 3/15. avgusta 1910. godine. Tog dana navršilo se 
pedeset godina od kada je knjaz Nikola stupio na presto. Prije- 

dlog da se knjaz Nikola proglasi sa kralja, a Crna Gora za kralje- 
vinu, formalno je podnesen Crnogorskoj narodnoj skupštini, i to 
na sam dan jubileja. Predsjednik Crnogorske skupštine je rekao 
da samo predlaže knjazu da vrati svojoj državi status koji je ne- 
kada imala. Molbu „narodnog predstavništva” knjaz Nikola je, 
naravno, prihvatio, dodajući da to čini zato što je i sam svjestan 
te slavne uloge koju je Crna Gora nekada imala, ali i veličine unu- 
trašnjeg preobražaja i napretka koji je ona ostvarila. Istog dana u 
Skupštini je usvojen i Zakon o proglašenju Crne Gore za Kralje- 
vinu. Novo ime donijelo je zračak nekadašnje istorijske raskoši, 
ali su rang države i vladarska titula, bile posljednje stvari koje je u 
crnogorskoj stvarnosti trebalo mijenjati. 

Nemiri i sukobi, koji su obilježili prve godine parlamentar- 
nog života u Knjaževini Crnoj Gori, gotovo istovremeno izbi- 
jaju i u dijelu Crne Gore pod osmanskom vlašću. Do nemira i 
sukoba uglavnom dolazi zbog ugrožavanja imovinskih i nacio- 
nalnih prava pravoslavnog stanovništva, koje uz podršku Crne 
Gore, pruža ponekad i oružani otpor. Tokom 1905. godine izbija 
pobuna pravoslavnog stanovništva u selima oko Mojkovca, ko- 
je se usprotivilo podizanju osmanskih utvrđenja. Znajući da su 
osmanski vojnici u ovim oblastima skloni nasilju i izazivanju ne- 
reda, oni su smatrali da će vojne postaje u blizini njihovih kuća 
predstavljati opasnost za mir i poredak. Pobuna zbog podizanja 
utvrđenja zahvatila je i druge pogranične krajeve. U tim pobuna- 
ma učestvovalo je oko hiljadu ljudi. Tokom 1906. godine dolazi i 
do pobuna u Donjem Kolašinu i beranskoj nahiji, koje su izazva- 
ne zloupotrebama prilikom prikupljanja poreza. U ovim sukobi- 
ma bilo je i ljudskih žrtava. Početkom 1906. godine pravoslavno 
stanovništvo u Polimlju i Potarju pobunilo se zbog toga što im je 
osmanska vlast zabranila nošenje crnogorske kape, naredivši no- 
šenje fesa. Protesti su trajali devet mjeseci, i prestali su tek kada 
je naredba povučena. Sukoba sa osmanskom vojskom zbog uni- 
štavanja imovine i nasilnog ponašanja bilo je u beranskoj nahiji 
i 1907. godine. Dvije godine kasnije u beranskoj nahiji je ponovo 
došlo do oružanih sukoba, zbog čega je uvedeno opsadno stanje. 

Do velikih promjena u Osmanskom carstvu dolazi 1908. go- 
dine, kada tzv. „mladoturski pokret” uspijeva da primora sultana 
da vrati na snagu ustav, ukinut 1876. godine, i da uvede reforme 
političkog sistema. Pobjeda mladoturskog pokreta nije donijela 
veću pravnu sigurnost ili drugačiji položaj srpskom stanovništvu 
u Osmanskom carstvu, iako su formalno bili izjednačeni sa svim 
drugim narodima. Mladoturci su proklamovali političke slobode 
i vladavinu prava, slobodu štampe, ravnopravnost naroda, ali je 
u stvarnosti osmanska držva ostala gotovo ista kao što je i bila. 

Jedna od novina u političkom životu Carstva, koju je donijela 
pobjeda mladoturskog pokreta, bila je i uvođenje parlamentar- 
nog sistema. Odmah nakon pobjede, jula 1908. godine, raspisa- 
ni su i prvi izbori, što je dovelo i do stranačkog organizovanja u 
Osmanskom carstvu, pa time i u djelovima Crne Gore koji su bili 
njegov dio. Srpski narod u Osmanskom carstvu formirao je „Srp- 
sku narodnu organizaciju”, čije je sjedište bilo u Skoplju, a njeni 
ciljevi bili su: zaštita imovinskih i nacionalnih prava Srba, borba 
za crkvenu i školsku autonomiju, kao i za ravnopravnu zastuplje- 
nost u državnoj upravi. Odbori stranke formirani su i u Polimlju 
i Potarju, a organizovano je i nekoliko predizbornih skupova na 
kojima su predstavljani kandidati za parlament. Stranački se or- 
ganizovalo i muslimansko stanovništvo, koje se uglavnom podi- 
jelilo u dvije stranke - jednoj su pripadale pristalice pređašnjeg 
sistema, a drugoj sljedbenici mladoturaka. I pravoslavno i musli- 
mansko stanovništvo u ovim oblastima, aktivno je učestvovalo 
u predizbornim aktivnostima, a sa njihovog prostora mogao je 
biti izabran jedan ili najviše dva poslanika. Za izbor jednog po- 
slanika trebalo je od 25.000 do 75.000 glasova, u zavisnosti od 
veličine izborne jedinice, koju čini sandžak ili nahija. Za osman- 
ski parlament trebalo je izabrati 272 poslanika, koji su odraža- 
vali nacionalnu strukturu carevine. Nakon sprovedenih izbora, 
u parlamentu su bili: Turci (134), Arapi (72) i Albanci (25), Grci 
(23), Jermeni (10), Bugari (4), Srbi (3) i Rumuni (1). Naredni izbori 
održani su 1912. godine. 

Uvođenje parlamentarizma u Osmanskom carstvu nije mo- 
glo za kratko vrijeme donijeti znatnije promjene u njegovom 
unutrašnjem životu, niti je moglo razviti moderne političke in- 
stitucije i ustanoviti demokratska načela. Osmanski parlamen- 
tarizam bio je nametnut osmanskoj državi, s ciljem da se stvori 
privid njene modernizacije, a suštinski je bio stran i neprikladan 
njenom karakteru. 


IZ POBJEDA U PROPAST 

U prvoj deceniji XX vijeka, u Crnoj Gori su velike promjene i 
veliki problemi išli zajedno. Politički život se modernizovao, a su- 
kobi rasplamsavali, mnogi oblici privrednog života ubrzano su se 
razvijali, ali je socijalna i ekonomska kriza bila sve veća. Nedugo 
poslije donošenja Ustava, Crna Gora je 1906. godine dobila svoj 
prvi novac, tačnije svoju nacionalnu valutu - perper. Došlo je i do 
prvog većeg ulaganja inostranog kapitala u Crnu Goru. Nakon 
povlačenja britanskih investitora, 1904. godine, crnogorskim tr- 
žištem počinje da dominiraju italijanska privredna društva. Ita- 
lijansko društvo je u Podgorici izgradilo fabriku za preradu du- 
vana, koja je otpočela s radom 1905. godine. U fabrici je radilo 
oko 150-200 radnika. Iako je crnogorska vlada ugovorom stvori- 
la izuzetno povoljne uslove za rad Društva, velikih ekonomskih 
efekata nije bilo, jer je italijansko akcionarsko društvo vodilo 
poslovnu politiku kojom je samo izvlačilo novac iz Crne Gore. 
Pored monopola duvana, italijanski akcionari su dobili od crno- 
gorske vlade i koncesiju za izgradnju i eksploataciju pristaništa u 
Baru, kao i izgradnju i eksploataciju željezničke pruge Bar-Vir- 
pazar. Ugovor između italijanskog preduzeća „Barsko društvo”, 
koje je trebalo da izgradi i koristi pristanište i prugu Bar-Virpa- 
zar, i crnogorske vlade potpisan je sredinom 1906. godine. Radovi 
na izgradnji pristaništva djelimično su završeni 1909. godine, a 
krajem 1908. puštena je u rad željeznička pruga od Bara do Vir- 
pazara, dužine 43 kilometra. Bila je to prva željeznička pruga na 
prostoru tadašnje crnogorske države. Od 1901. do 1910. godine 

razvijale su se i finansijske institucije, tako da je ukupno otvoreno 
pet banaka i jedna štedionica. 

Uprkos povoljnim trendovima, ekonomski i socijalni proble- 
mi nadmašivali su svojim posljedicama sve ono što je postignu- 
to u ekonomskom razvoju Crne Gore. Problem gladi, uglavnom 
zbog nerodnih godina, suše i nedovoljne obradive površine, ni- 
kako nije mogao da zaobiđe Crnu Goru. Oblasni upravitelji često 
izvještavaju Cetinje da veliki broj porodica skapava od gladi, i da 
prijete najgore posljedice ako im se odmah ne pritekne u pomoć. 
Prema podacima iz Moračko-rovačke oblasti, koja je imala oko 
20.000 stanovnika, i koja se u crnogorskim okvirima ne ubraja u 
siromašne, žita nijesu imale 1604 porodice, sa 8403 člana. Dakle, 
gotovo polovina stanovništva nema žita. Ovakvi problemi uvijek 
su rješavani na isti način - državnom intervencijom, zaduživa- 
njem ili otvaranjem javnih radova na kojima se umjesto novčane 
dnevnice davalo žito. 

Početkom XX vijeka ekonomska kriza uslovila je sve masov- 
nije iseljavanje. Oko 1910. godine, samo u Sjedinjenim Američ- 
kim Državama bilo je oko 20.000 crnogorskih državljana, ili ne- 
što manje od 10% stanovništva Crne Gore. 

Posljednjih godina prve decenije XX vijeka, Crna Gora ulazi 
i u dramatično spoljnopolitičko razdoblje svog državnog života. 
Kao država koja gaji aspiracije prema Hercegovini, koja je oku- 
pirana od Austro-Ugarske, i oblastima u Polimlju i Potarju, ko- 
je su pod vlašću Osmanskog carstva, Crna Gora je i početkom 
XX vijeka razmišljala o ratu kojim će pod svoje okrilje vratiti ove 
oblasti. Smatralo se da će ovim ratom Crna Gora pripojiti svoje 
istorijske teritorije, teritorije koje su joj nekada pripadale, a koji- 
ma sada vladaju države koje su ih okupirale. Događaj koji je Cr- 
nu Goru doveo na raskršće, na kome je jedna staza ratna, bila 
je aneksija Bosne i Hercegovine od strane Austro-Ugarske, 1908. 
godine. Aneksijom su ove oblasti, koje je Monarhija 1878. oku- 
pirala, preuzevši ih od Osmanskog carstva, postale njen ravno- 
pravni dio. Time je pripajanje Hercegovine Crnoj Gori postalo 
faktički nemoguće. 

U vrijeme aneksije BiH Austro-Ugarska i Rusija postižu do- 
govor da više ne podržavaju očuvanje cjelovitosti Osmanskog 
carstva. Za Crnu Goru, ali i za druge nezavisne balkanske drža- 
ve, to je bio znak da u pogodnom trenutku mogu ratom vratiti 
teritorije koje im je Osmansko carstvo oduzelo. Uvijekkada se na 
Cetinju razmišljalo o ratu protiv Osmanskog carstva, smatralo 
se da cilj rata treba da bude pripajanje oblasti od rijeke Bojane na 
jugu, do Lima i Šćepan Polja na sjeveru. Crnogorske teritorijalne 
pretenzije odnosile su se uglavnom na Skadar i sjevernu Albaniju 
do Drima i Mate, na plavsko-gusinjsku oblast, Donje Vasojeviće, 
dio Stare Srbije do \akovičkog okruga i Prizrena, kao i na dio No- 
vopazarskog sandžaka. 

Već od sredine 1910. godine u crnogorskoj štampi se nago- 
vještavalo da predstoje sudbonosni događaji i da je rat, koji će 
potpuno promijeniti sadašnju političku kartu, na pragu. U no- 
vinskim komentarima bilo je ne jednom rečeno da dolazi vrijeme 
kada će Crna Gora morati da konačno riješi sporna pitanja koja 
ima s Osmanskim carstvom. Takvo opredjeljenje osnaživano je 
nizom tekstova o teškom stanju hrišćanskog stanovništva u po- 
graničnim oblastima pod osmanskom vlašću i zločinima kojima 
su stalno izloženi. Oni koji su čitali i vjerovali u istinitost ovih 
članaka, lako su došli do zaključka: vrijeme je za rat s Turcima! 
Nesumnjivo, bila je to novinska uvertira u rat ili njegova medijska 
priprema. 

Nimalo slučajno, i crnogorski vladar je krajem 1910. godine 
u jednom govoru nagovijestio da Crnogorce čekaju velike muke 
i veliki zadaci u skorijoj budućnosti. I nemiri na crnogorsko-tur- 
skoj granici, koji su započeli polovinom 1910. godine, a postali još 
učestaliji tokom 1911. godine, dali su osnova za pretpostavku da 
se Crna Gora i Osmansko carstvo približavaju ratu. 

Za rat protiv Osmanskog carstva bile su zainteresovane i osta- 
le nezavisne balkanske države, budući da su i one imale aspiraci- 
je prema teritorijama koje je Carstvo držalo pod svojom vlašću. 
Zbog toga su se Crna Gora, Srbija, Grčka i Bugarska tokom 1912. 
godine međusobno sporazumjele o zajedničkoj vojnoj akciji pro- 

tiv Osmanskog carstva. Na osnovu njihovih međusobnih ugovor- 
nih obaveza, formiran je Balkanski savez. Shodno dogovoru iz- 
među članica Saveza, Crna Gora je prva objavila rat Osmanskom 
carstvu, 25. septembra po starom, odnosno 08. oktobra 1912. go- 
dine po novom kalendaru. Nakon nje, to su učinile i ostale save- 
znice, čime je počeo Balkanski rat, rat za istjerivanje Osmanskog 
carstva sa Balkana. 

Operacije crnogorske vojske započele su napadom djelova 
Zetskog odreda na utvrđenja oko Tuzi. Jedinice Zetskog odreda 
nastupale su iz pravca Podgorice, Fundine, Dajbaba i Golubova- 
ca, i za kratko vrijeme uspjele su da zauzmu osmanska utvrđenja 
oko Tuzi. Put crnogorskoj vojsci prema Skadru bio je otvoren. Do 
kraja oktobra 1912. godine, Zetski odred je opsjeo Skadar. Prvih 
dana oktobra i Primorski odred je iz rejona Bara krenuo prema 
Tarabošu i Bojani. Nakon zauzimanja osmanskih utvrđenja, Pri- 
morski odred je, zajedno sa Zetskim, posljednjih dana oktobra 
opsjeo Skadar. Istovremeno, jedan dio Primorskog odreda je za- 
uzeo Lješ i Medovu, s namjerom da presječe jedini pravac odakle 
bi Skadru mogla biti pružena pomoč. 

Dok su trajale operacije Zetskog i Primorskog odreda za zau- 
zimanje položaja oko Skadra, Istočni odred je krenuo prema Poli- 
mlju i Metohiji. Za nešto manje od trideset dana, crnogorska voj- 
ska zauzela je Berane, Bijelo Polje, Rožaje, Pljevlja, Plav, Gusinje, 
Peć i Đakovicu. Najprije je crnogorska vojska oslobodila Bijelo 
Polje, zatim Berane, Plav, Gusinje, Rožaje, Pljevlja Peć i \akovicu. 
Do kraja oktobra, odnosno, početka novembra 1912. u svim ovim 
krajevima bila je uspostavljena crnogorska vlast. Nakon završet- 
ka operacija, najveći dio Istočnog odreda prebačen je pod Skadar, 
koji su Crnogorci držab pod opsadom. 

Opsada Skadra trajala je tokom novembra i decembra 1912. 
godine, kao i prvih mjeseci 1913. godine. Za Crnu Goru, osvaja- 
nje Skadra smatrano je za stvar od životne važnosti. Dobijanjem 
Skadra, računalo se na Cetinju, ona će konačno dobiti potpunu 
kontrolu nad basenom Skadarskog jezera i priliku da pristupi re- 
gulaciji voda u ovoj oblasti. Produbljivanjem izvorišta rijeke Bo- 

jane, koje se nalazilo u osmanskim rukama, snizio bi se i nivo 
vode Jezera, čime bi Crna Gora dobila više od 100.000 rala ob- 
radivog zemljišta. Tako bi se jednim potezom riješilo nekoliko 
velikih problema crnogorske države: smanjio bi se izraziti nedo- 
statak plodnog zemljišta, umanjilo iseljavanje, dok bi državni bu- 
džet od zemljišnog poreza bio uvećan za oko 20%. Za državu koja 
budžetsku stabilnost ostvaruje zahvaljujući inostranim donacija- 
ma, i zbog toga gubi dio političke samostalnosti, osvajanje Skadra 
izgleda 1912. godine kao najrealnije spasonosno rješenje. I kralj 
Nikola je tada fatalistički poručio: „Čiji Skadar, toga i Cetinje.” 

Dok je trajala crnogorska opsada Skadra, velike sile, prven- 
stveno Austro-Ugarska, zahtijevale su od crnogorskog vladara da 
prekine opsadu. Čvrsto uvjeren da ishod ovog pohoda odlučuje o 
sudbini države, on nije htio uvažiti nijednu takvu preporuku, pa 
ni prijetnju. Krajem 1912. godine, kralj Nikola piše: ,,Mi smo se 
riješili da sve prevrnemo ako nam se (Skadar) ospori. Mi bogami 
ne blefiramo no smo se riješili da zanj do potonjega ginemo.” A 
početkom 1913. godine, kada su otpočeli pregovori o zaključiva- 
nju mira s Turskom, kralj je predsjedniku vlade skrenuo pažnju 
da ni slučajno ne pristane na zaključenje mirovnog ugovora pri- 
je nego se na Skadru zavijori crnogorski barjak. Nagovještaje da 
će mu Skadar biti oduzet iako ga zauzme, odbijao je s prezrivim 
komentarom: „Kad nam se on preda, neka dođe ko god hoće da 
nas iz njega oćera.” Gospodar je nesumnjivo bio svjestan da bije 
svoju odsudnu bitku. Njegova spoznaja o važnosti bitke za Ska- 
dar pojačana je saznjanem da će ukoliko je izgubi, u susjedstvu 
dobiti novu državu Albaniju, koja je kreatura Austro-Ugarske i 
njena nova istočna šapa. Zar je moguće da će njegova poluvjekov- 
na borba za oslobađanje od osmanskog obruča završiti sticanjem 
još opasnijeg i smrtonosnijeg - austrougarskog? Svi oni koji su 
mu sugerisali da prestane s napadom na Skadar nijesu mu pre- 
poručivali da povuče običan politički potez, već da pristane da 
svoju poluvjekovnu borbu vrati na istu tačku sa koje je i počela. 
Vraćanje sa Skadra neobavljena posla, kralj je doživljavao ne sa- 
mo kao svoj životni poraz, već i kao poraz političke ideje iza koje 

je dva vijeka čvrsto stajala dinastija čiji je izdanak. Najslavljeniji 
i najuspješniji potomak vladike Danila nije htio da se tako lako 
vrati na početak - u prvu scenu „Gorskog vijenca” - u „gluho 
doba noći”, gdje svak spava. Zbog toga je tokom čitave skadarske 
operacije bio nepokolebljiv - „što se nas tiče mi ostajemo pri onoj 
smrt ili Skadar.” 

Početkom 1913. godine kralj je uvidio da je neostvariva ideja 
o preuzimanju Skadra opsadom i iscrpljivanjem njegove odbrane. 
Uzalud se kralj nadao da će tako sačuvati Crnogorce od pogibije, 
a dobiti grad. Nemajući drugog načina, on februara 1913. godine 
naređuje opšti napad. Tada počinje velika crnogorska pogibija. 
Juriši na dobro utvrđeni grad, koji se branio mitraljezima i topo- 
vima, koštao je crnogorsku vojsku skoro 2.000 ljudi. Nakon že- 
stoke borbe, crnogorska vojska je aprila 1913. uspjela da zauzme 
grad. Poslije zauzimanja Skadra, pritisak velikih sila, odnosno 
Austro-Ugarske, postao je još jači, a zahtjev da se crnogorska voj- 
ska odmah povuče iz Skadra dobio je značenje ultimatuma. Da bi 
crnogorsku vojsku primorala na povlačenje, Austro-Ugarska je, 
kao glavni zagovornik stvaranja albanske nacionalne države, za- 
tvorila granicu prema Crnoj Gori. Monarhija je zaprijetila i da će, 
ukoliko se crnogorska vojska ne povuče iz Skadra, zauzeti Bar. U 
ovoj teškoj situaciji, čak ni Rusija nije podržavala crnogorsko pra- 
vo na Skadar. Našavši se sama pred razljućenom Austro-Ugar- 
skom, Crna Gora je morala donijeti odluku o napuštanju Skadra, 
pa su se početkom maja 1913. godine crnogorske trupe povukle 
iz grada. Ubrzo nakon toga, u Londonu je 30. maja 1913. godine 
potpisan ugovor o miru, kojim je okončan Balkanski rat. 

Nedugo nakon završetka Balkanskog rata došlo je do izbija- 
nja Drugog balkanskog rata, koji je vođen između Srbije i Grčke s 
jedne, i Bugarske s druge strane. Uzrok ratu bio je spor o podjeli 
Makedonije. Rat je počeo krajem juna 1913, napadom Bugarske 
na Srbiju. U ovom ratu Crna Gora je odmah stala na stranu Sr- 
bije, uputivši na prvu liniju srpsko-bugarskog fronta Dečanski 
odred pod komandom serdara Janka Vukotića. Odred je imao 
13.000 vojnika. U ovom ratu, koji je trajao do avgusta 1913, Crna 

Gora je, ratujući na strani Srbije, izgubila oko 150 vojnika, dokje 
oko 700 ranjeno. Drugi balkanski rat završen je mirom u Buku- 
reštu (avgust 1913). Ni rat u kome je učestvovala, ni mirovni ugo- 
vor kojim je okončan, nijesu imali nikakve veze s Crnom Gorom 
i njenim državnim interesima. 

Kada su nakon završenih ratova, na međunarodnoj konfe- 
renciji crtane nove granice na Balkanu, Crna Gora je mogla bi- 
ti zadovoljna svojim teritorijalnim dobicima. Iako joj je oduzet 
Skadar, dobila je oko 5.000 km 2 . Prije rata imala je 9.475 km 2 , a 
nakon rata više od 14.000 km 2 . Crna Gora je 1913. godine dobila 
Malesiju, dio Novopazarskog sandžaka i tzv. Stare Srbije, prošire- 
nje granice na Skadarskom jezeru. U sastavu Crne Gore sada su 
bili gradovi Bijelo Polje, Mojkovac, Berane, Pljevlja, Rožaje, Gusi- 
nje, Plav, \akovica i Peć. Novim razgraničenjem uspostavljena je 
po prvi put u Novom vijeku teritorijalna veza između Crne Gore 
i Srbije. Kraljevina Crna Gora dobila je i 240.000 novih stanov- 
nika. Od tih 240.000 stanovnika, nepravoslavaca je bilo skoro 
180.000 (muslimana 160.000; katolika 20.000), tako da se značaj- 
no promijenila konfesionalna struktura crnogorske države. Uče- 
šće u ratovima 1912-1913. godine stajalo je Crnu Goru i velikih 
ljudskih žrtava - oko 3.500 poginulih i oko 6.500 ranjenih. 

Ako posmatramo samo brojke, dobici Crne Gore u Balkan- 
skom ratu izgledaju značajni, ali ako uklonimo omot sa tih veli- 
kih darova, vidjećemo da to nijesu dobici za preveliko radovanje. 
Siromašna i iscrpljena država dobila je veliki prostor, koji je, ako 
hoće da joj bude od koristi, najprije morala da administrativno 
uredi, komunikacijski poveže sa državnim središtem i socijalno 
kultiviše. Ni za jedan od tih poduhvata, crnogorska država nije 
imala snage. Još je veći problem za crnogorsku državu bio kako 
da kod 180.000 novih podanika, koji su Osmansko carstvo sma- 
trali svojom državom, razvije osjećaj lojalnosti. Velika nasilja, 
koja su prema nepravoslavnom stanovništvu tokom rata činjena, 
učinila su taj zadatak još težim, a negdje čak i nemogućim. 

Balkanskim ratovima završena je jedna velika epoha u istoriji 
Crne Gore. Tada se ona zauvijek rastala od Osmanskog carstva, 

koje je od XV vijeka imalo jednu od najvažnijih uloga u njenoj 
stvarnosti. I svi oni koji su tada razmišljali o političkoj buduć- 
nosti Crne Gore, činili su to s uvjerenjem da nastupa novo doba, 
u kome ona treba da osmisli nove ciljeve svoje državne politike. 
Neki su se poslanici crnogorske Skupštine radovali što je konačno 
„osvećeno Kosovo”, neki što je Crna Gora konačno dobila toliko 
željene oranice, pa više ne oskudijeva u plodnom zemljištu, a neki 
su smatrali da okončanjem nacionalnih ratova ona započinje eru 
modernizacije i ekonomskog razvoja. U jeku velikog nacionalnog 
oduševljenja, poslanik Sekula Drljević podnio je prijedlog Skup- 
štini o sklapanju carinske, vojne i diplomatske unije između Crne 
Gore i Srbije, ali je crnogorska vlada odbila ovaj predlog, što je 
podržala i većina poslanika u Skupštini (njih 68 od ukupno 74). 

Na početku 1914. godine u Crnoj Gori se pomalo i tugovalo 
za Skadrom. Poslanici crnogorske Skupštine su predlagali da se 
nakon amaneta „osvete Kosova”, koji je eto ispunjen, uvede no- 
vi - vraćanje Skadra Crnoj Gori. Iako je Skadar sada u tuđinskim 
rukama, objašnjavao je jedan političar, on je ipak „posjednut od 
naših želja, naših žudnji, naših pravednih težnja, koje će vječno 
strujati narodnom dušom, dog kod bude Bojana tekla kuda teče.” 
Tada je u crnogorski parlament uveden i običaj da se Njegoš pozi- 
va za poslaničkog pomoćnika, pa je jedan narodni predstavnik za- 
pjevao: „Око Skadra će iznići cvijeće za buduća neka pokoljenja”. 
Tugovanje iz Skupštine, preselilo se i na stranice štampe. Brojni 
su bili tekstovi i tužbalice zbog gubitka Skadra. Jedan je pjesnik 
jadikovao: „Avaj, Skadre, avaj, gorki jade,/ Nasred tebe Sodom za- 
grmio,/ Što si naša srca razorio,/ Progutao vebko i malo.” 

Crnogorske planove o unutrašnjem preobražaju i nacional- 
nom amanetu kakav je vraćanje Skadra, prekinuli su pucnji Ga- 
vrila Principa. Vijest da je na Vidovdan 1914. u Sarajevu ubijen 
austrougarski prestolonasljednik Franc Ferdinand, kralj Nikola 
je primio sa zabrinutošću. Njegov ađutant tvrdi da je kralj, čim 
je čuo što se u Sarajevu desilo, rekao: „Evo rat”. Zvanično Cetinje 
osudilo je ovaj atentat, kao nepromišljeni čin zanesenih mladića, 
koji zaslužuju osudu. Ali su istovremeno odbijene optužbe da Sr- 

bija i Crna Gora snose krivicu za ovaj atentat. Već tada na Cetinju 
nije bilo dvojbe da je rat sa Austro-Ugarskom izvjestan. 

Odmah po prijemu vijesti da je Austro-Ugarska objavila rat 
Srbiji, kralj Nikola je naredio opštu mobilizaciju crnogorske voj- 
ske. To je tumačeno kao spremnost Crne Gore da izvrši svoju sve- 
tu i slavnu dužnost. I u crnogorskoj Narodnoj skupštini zahtjev 
većine bio je da Crna Gora objavi rat Austro-Ugarskoj. Shodno 
opštem raspoloženju, ali i političkoj procjeni da je ulazak u rat 
neminovnost, kralj je 25. jula po starom, odnosno, 6. avgusta po 
novom kalendaru, objavio rat Austro-Ugarskoj. Iako je bio tužan 
što po treći put za nepune dvije godine poziva Crnogorce u rat, 
kralj u svom ratnom proglasu kaže da je konačno došlo vrijeme 
da se jugoslovenski narodi oslobode Austro-Ugarske, vjerujući da 
će Monarhija doživjeti sudbinu Osmanskog carstva. 

Teški dani za Crnu Goru počeli su krajem 1915. godine. Ta- 
da započinje velika austrougarska ofanziva, koja je imala za cilj 
da razbije odbranu Crne Gore i prodorom u dolinu Tare i Lima 
spriječi povlačenje srpske vojske prema albanskoj obali. Posljed- 
njih mjeseci 1915. godine crnogorska vojska je započela Mojko- 
vačku operaciju, kojom je štitila odstupanje srpske vojske. Janu- 
ara 1916. godine otpočele su žestoke borbe u rejonu Mojkovca. 
Krajem 1915. godine austrougarska vojska započela je operacije i 
na tzv. Lovćenskom frontu, čime je bilo ugroženo i samo jezgro 
crnogorske države. Početkom januara 1916. crnogorske trupe bile 
su prinuđene na povlačenje, pa je zbog teškog stanja na frontu, cr- 
nogorska vlada 10. januara 1916. zatražila primirje. Austrougar- 
ska komanda je odgovorila da se može razgovarati jedino o bezu- 
slovnoj kapitulaciji. Crnogorska vlada je odgovorila ponudom: da 
sprovede potpunu demobilizaciju i razoružanje vojske uz pomoć 
Monarhije, da Crna Gora proglasi neutralnost, da demobilisa- 
ni vojnici ne budu internirani i da kralj izađe iz zemlje sa svim 
počastima. Na ovaj predlog Austro-Ugarska nije htjela pristati 
već je ostala pri svom stavu o bezuslovnoj kapitulaciji. Nemajući 
drugog izbora, kralj Nikola je 19. januara napustio zemlju, a 21. 
januara 1916. crnogorska vlada je donijela odluku o raspuštanju 

vojske. Kralj Nikola i crnogorska vlada našli su utočište u Francu- 
skoj - najprije u Bordou, a zatim u Nejiu kod Pariza. Ukupno je 
u Francuskoj bilo oko 300 crnogorskih činovnika s porodicama. 
Od prvih mjeseci života u izbjeglištvu, crnogorska vlada morala 
je da vodi bitku za očuvanje crnogorske državne nezavisnosti i 
nakon završetka rata. 


VELIKI RASKOL 

Kraj rata doveo je na dnevni red i pitanje političke budućno- 
sti Crne Gore i njene dinastije. Ideja sila-pobjednica o stvaranju 
južnoslovenske države na Balkanu, od nekadašnjih oblasti pod 
vlašću Austro-Ugarske i nezavisnih kraljevina - Srbije i Crne Go- 
re, isključivala je njihovo dalje samostalno postojanje. Za Srbiju i 
njenu dinastiju, ova ideja je bila prihvatljiva, jer su i Srbija i njena 
dinastija u toj budućoj državi trebalo da imaju vodeće mjesto. Cr- 
nu Goru - niti je ko o tome što pitao, niti joj je bilo što garanto- 
vano. Ona je trebalo da bezuslovno uđe u novu državu, a njenoj 
dinastiji je ponuđeno da se za pristojnu novčanu svotu odrekne 
prijestola. I tada se začinje spor: privrženici nezavisne crnogorske 
države i njene dinastije nijesu htjeli pristati da Crna Gora, kao 
bezimena oblast, bude pridodata velikoj državi, a crnogorska di- 
nastija odbija da proda tron na kome se nalazi više od dva vijeka. 
Sile-pobjednice, odnosno Francuska, zbog toga odlučuju: ukloni- 
ti Crnu Goru i njenu dinastiju. Zadatak da ovu odluku sprovede 
u djelo dobila je srpska vlada. Posljednjih mjeseci 1918. godine 
ona je pristupila ovom poslu. 

Najprije je, septembra 1918. godine, predsjednik srpske vlade 
Pašić naredio formiranje posebnog vojnog odreda koji je trebalo 
uputiti za Crnu Goru, nakon što je napuste austrougarske trupe. 
Osnovni zadatak odreda, kada dođe na teritoriju Crne Gore, tre- 
balo je da bude političkog, a ne vojnog karaktera. Istovremeno, 
francuska vlada je preduzela sve mjere da spriječi kralja Niko- 
lu da krene za Crnu Goru u toku borbi za njeno oslobođenje od 
austrougarske okupacije. Ubrzo nakon formiranja vojnog odreda 
koji je dobio naziv „Jadranske turpe”, srpska vlada je formirala i 

Centralni izvršni odbor za ujedinjenje. Njegov zadatak bio je da 
u Crnoj Gori neposredno organizuje i izvrši prisajedinjenje Crne 
Gore Srbiji i detronizaciju vladajuće dinastije. Svi članovi Odbora 
bili su iz Crne Gore. 

„Jadranske trupe”, u čijem sastavu su bile i jedinice fran- 
cuske vojske, krenule su, oktobra 1918. godine, za Crnu Goru, 
a početkom novembra 1918. godine, okončana je austrougarska 
okupacija Crne Gore. Nakon uspostavljanja nove vojne vlasti na 
teritoriji Crne Gore, Centralni izvršni odbor za ujedinjenje donio 
je 7. novembra odluku o raspisivanju izbora za opštecrnogorsku 
narodnu skupštinu, koja treba da donese odluku o ujedinjenju 
Crne Gore i Srbije. Planirano je da se nakon sprovedenih izbora, 
poslanici sastanu 24. novembra u Podgorici i odluče o budućem 
statusu Crne Gore i njene dinastije. 

Za mjesta u novoj skupštini natjecali su se mnogi kandidati, 
iznoseći na zborovima svoje ideje i programe. Većina kandidata 
smatrala je da Crna Gora treba bez ikakavih uslova da se ujedini 
sa Srbijom i tako uđe u zajedničku državu, dok su neki smatrali 
da ona u novu državnu tvorevinu treba da uđe kao nezavisna dr- 
žava, ravnopravno sa Srbijom. Na Cetinju su pristalice bezuslov- 
nog ujedinjenja listu svojih kandidata objavile na bijelom papiru, 
a pobornici uslovnog ujedinjenja na zelenom. Uskoro je boja nji- 
hovih plakata odredila ime dva suprotstavljena politička pokreta 
- bjelaši i zelenaši. 

U periodu od 17. do 19. novembra po novom kalendaru (od 4. 
do 6. novembra po starom) održani su zborovi na kojima su naj- 
prije izabrani povjerenici, a povjerenici su 21. novembra izabrali 
poslanike za Veliku narodnu skupštinu u Podgorici. Ukupno je 
izabrano 169 poslanika, a četvorici od njih kasnije nijesu potvr- 
đeni mandati, tako da je u radu Skupštine trebalo da učestvuje 
165 poslanika. Od njih 165 samo je nekolicina pripadala taboru 
zelenaša. 

Zasijedanje Velike narodne skupštine u Podgorici počelo je 
24. novembra, i trajalo je do 29. novembra, odnosno od 11. do 
16. novembra po starom kalendaru. Na sjednici koja je održana 

26. novembra, poslanici su usvojili odluku o detronizaciji kralja 
Nikole i dinastije Petrović-Njegoš i ujedinjenju Crne Gore sa Sr- 
bijom. Iako su odluke Podgoričke skupštine o detronizaciji kralja 
Nikole i dinastije Petrović-Njegoš, kao i o ujedinjenju Crne Gore 
sa Srbijom, bile pravno neutemeljene, ponajprije zbog toga što su 
ih donijeli nelegalno izabrani poslanici, saveznici i srpska vlada 
nijesu dovodili u pitanje njihovu pravnu valjanost. Za njih je va- 
žno bilo da se crnogorsko pitanje skine s dnevnog reda, i da se 
stvori nova južnoslovenska država. 

Ubrzo nakon odluke skupštine u Podgorici, srpski regent 
Aleksandar Karađorđević je 1. decembra 1918. godine izdao pro- 
klamaciju u kojoj se kaže: „proglašavam ujedinjenje Srbije sa ze- 
mljama nezavisne države Slovenaca, Hrvata i Srba u jedinstveno 
Kraljevstvo Srba, Hrvata i Slovenaca.” Tako je stvorena nova drža- 
va: Kraljevina Srba, Hrvata i Slovenaca. U regentovoj proklama- 
ciji Crna Gora nije pomenuta, jer na Podgoričkoj skupštini i nije 
odlučeno da ona uđe u sastav nove Kraljevine, već u sastav Srbije. 

Nova država, čiji je dio postala Crna Gora, prostirala se od 
Karavanki do \evđelije, i od Subotice do Jadrana, a njena površi- 
na iznosila je 248.666 km 2 . U novu državu Crna Gora je unijela 
svojih 14.443 km 2 . Glavni grad Kraljevine Srbije postao je pri- 
jestolnica nove države, a vladar iz dinastije Karađorđević došao 
je na njeno čelo. O sudbini Crne Gore od tada će se, isto kao i o 
sudbini mnogih drugih oblasti Kraljevine, odlučivati u Beogra- 
du. Do donošenja Ustava 1921. godine, apsolutnu vlast u državi 
imao je kralj i centralna vlada, imenovana decembra 1918, kao i 
Privremeno narodno predstavništvo. Za pojedine oblasti bile su 
formirane pokrajinske vlade, koje su obavljale poslove od lokal- 
nog značaja. Crna Gora, kako se smatralo u Beogradu, nije zavr- 
jeđivala da ima pokrajinsku vladu, već je za nju formirano odje- 
ljenje pri centralnoj vladi. 

U Kraljevini je 1918. živjelo oko 12 miliona stanovnika, a 
crnogorski državljani činili su oko 400.000 njenih podanika. U 
novoj državi živjelo je oko 4,7 miliona Srba ili 39%, 2,8 miliona 
Hrvata ili 24%, milion Slovenaca (oko 8,5%), 480.000 Albanaca, 


101 



Živko M. Andrijašević 


tj. oko 4%. Crnogoraca je bilo nešto više od 200.000 ili oko 2% 
stanovnika. Crna Gora je imala i najmanju gustinu naseljenosti u 
Kraljevini - 2,4 stanovnika na km 2 , dok je prosjek u državi bio 50 
stanovnika na km 2 . Svi ovi podaci ukazuju da je udio Crne Gore 
u novoj državi procentualno skoro bio na nivou statističke gre- 
ške, i ovu činjenicu uvijek treba imati u vidu kada se raspravlja o 
odnosu Kraljevine prema Crnoj Gori i o političkim idejama koje 
će tokom njenog postojanja ovdje imati uporište. 

Razlike između Crne Gore i države čiji je dio postala, bile 
su podjednako velike i u ekonomskoj sferi. Kao zaostala argarna 
zemlja, Crna Gora je spadala u najnerazvijenije oblasti nove dr- 
žave. Poljoprivreda je bila zaostala, putevi slabi, a seljak optere- 
ćen dažbinama i dugovima, koje je teško izmirivao. Dominirao 
je sitni posjed, tako da je oko 60.000 domaćinstava obrađivalo do 
2 ha poljoprivrednog zemljišta, a manju poljoprivrednu površinu 
po stanovniku imala je samo Dalmacija. Ogroman je bio nesra- 
zmjer između Crne Gore i ostalih oblasti nove države i u indu- 
strijskim kapacitetima, saobraćajnoj infrastrukturi, finansijskim 
institucijama. 

Poslije stvaranja Kraljevine SHS, uspostavljeno je i novo 
ustvrojstvo svih vjerskih zajednica koje su do tada na njenom 
prostoru djelovale. Crnogorska crkva postala je dio obnovljene 
Srpske pravoslavne crkve, a Barska nadbiskupija, vjerska insti- 
tucija crnogorskih katolika, postala je dio Biskupske konferenci- 
je, jedinstvene organizacije za rimokatoličku crkvu na prostoru 
Kraljevine. Sličnu je sudbinu doživjela i Islamska zajednica Crne 
Gore, koja je pripojena Islamskoj zajednici Srbije, i stavljena pod 
vlast muftije u Beogradu. Centralizovane su i prosvjetne instituci- 
je, i prosvjetna politika uopšte, kao i svi administrativni poslovi. 

Ulazak Crne Gore u novu i veliku državu sproveden je na po- 
litički perfidan način, ali umješno i efikasno. Sve je prošlo bez veli- 
kog otpora u Crnoj Gori, i bez pojava koji bi u javnosti stvorili sli- 
ku nasilnosti i neregularnosti. Prvih nedjelja nakon izglasavanja 
odluka Podgoričke skupštine, moglo je izgledati da organizova- 
nog otpora, više neće ni biti. Međutim, bilo je to pogrešno vjerova- 

nje. Komandant srpskih (jadranskih) trupa u Crnoj Gori, general 
Milutinović, tvrdi da je već 17. decembra 1918. godine saznao o 
pripremanju oružane pobune, da bi dan kasnije dobio pismo od 
mitropobta Mitrofana, u kome se sa sigurnošću nagovještava po- 
buna i označavaju njeni organizatori. Informaciju o pripremi oru- 
žanog ustanka crnogorski mitropolit je dobio od jednog svešteni- 
ka, kome je o tajnim pripremama sve ispričao njegov rođak, a ro- 
đaku njegov kum Jovan Plamenac, jedan od ustaničkih vođa. Evo 
što je sveštenik doznao od svog rođaka, a rođak od kuma: „Pročuo 
sam da se uveliko radi da se izvede neki preokret u zemlji. Cilj 
je: ultimatum Srbijancima da napuste Crnu Goru, proklamovanje 
nezavisnosti Crne Gore u granicama do ovog rata i saziv narodne 
skupštine prema ustavu na Cetinje, koja će donijeti rešenje oće li i 
pod kojim uslovima stupiti Crna Gora u jugoslovensku zajednicu. 
Glavni vođe pokreta su: Jovan Plamenac, vojvoda \uro Petrović i 
Milutin Vučinić... Početak akcije očekuje se ovih dana od prilike 
u idući petak 21. ovog mjeseca.” Bio je to nagovještaj ustanka, koji 
je u istoriografiji poznat kao Božićni. 

Dok je general Milutinović čitao ovo pismo, pripreme za oru- 
žani ustanak pristalica crnogorske nezavisnosti bile su uvebko u 
toku. Plan ustanika bio je da opkole i zauzmu Cetinje, Rijeku Cr- 
nojevića, Virpazar, Podgoricu i Nikšić, kao i da prekinu putne 
i telegrafske veze. Glavni organizator ustanka bio je crnogorski 
ministar Jovan Plamenac, a glavna uporišta ustanika bila su u Ka- 
tunskoj nahiji, Nikšićkom kraju, Piperima, Crmnici i Ljubotinju. 

Prije nego je do ustanka došlo, general Milutinović je naredio 
hapšenja prvaka i organizatora ustanka, tako da je za nekoliko 
dana sprovedeno u zatvor Jusovača više od stotinu ljudi. Među 
uhapšenima su bili: vojvoda Božo Petrović, divizijar \uro Petro- 
vić, brigadir Milutin Vučinić, bivši ministri Savo Vuletić i Risto 
Popović... Već 20. decembra 1918. general Milutinović je izdao 
zapovijest trupama o stavljanju u stanje borbene gotovosti, jer se, 
kako navodi, „па visovima oko Cetinja opažaju izvjesne, slabe 
grupe naoružanih ljudi, koji svoje namjere još nijesu otkrili.” Ko- 
mandantima jedinica je naređeno da sve pobunjene i naoružane 

formacije, koje budu sreli, mirnim načinom privole na pokornost 
i polaganje oružja, a ako u tome ne uspiju, moraju to učiniti silom. 

Več 21. decembra 1918. dolazi do prvih pokušaja od strane usta- 
nika da zauzmu neke varoši i gradove. Ustanici su opkolili Cetinje, 
Rijeku Crnojevića, Nikšić i Podgoricu, zahtijevajući od tamošnjih 
vlasti da im predaju ova mjesta. Trupe kod komandom generala 
Milutinovića, uz podršku pristalica bezuslovnog ujedinjenja, ko- 
jih je bilo oko tri stotine, uspjele su istog dana da primoraju usta- 
nike oko Nikšića, Podgorice i u Crmnici na povlačenje. Sjutradan 
je general Milutinović stupio u kontakt sa vođstvom ustanika, tra- 
žeći da mu predaju svoje zahtjeve, kako bi ih proslijedio nadležnoj 
instituciji koja treba o njima da odluči. Istog dana, 22. decembra, 
kapetan Krsto Popović je u ime vođstva ustanka, potpisao spisak 
zahtjeva i dostavio ih komandantu Jadranskih trupa. U tom do- 
kumentu se navodi da je Skupština u Podgorici, suprotno važećim 
ustavnim odredbama i volji većine Crnogoraca, donijela odluke 
koje su izazvale ustanak. Zbog toga se kao uslov ustanika za pre- 
kid oružanog otpora navodi poništenje odluka Podgoričke skup- 
štine i organizovanje slobodnih izbora za narodne predstavnike 
koji treba da donesu odluku o najvažnijiim pitanjima za buduć- 
nost Crne Gore. Vođe ustanka su istakli da oni nijesu protivnici 
jugoslovenske države, čiji dio treba da bude i Crna Gora, ali su 
tražili da u nju ona uđe kao uvažen i ravnopravan član. General 
Milutinović je sjutradan dostavio odgovor kapetanu Krstu Popo- 
viću, u kome se kaže da trupe kojima komanduje imaju zadatak 
da održavaju mir i poredak, a da donošenje političkih odluka ili 
mijenjanje postojećih, nije u njegovoj nadležnosti. Pozivajući ga da 
se poštuje mir, general Milutinović je obavijestio kapetana Krsta 
Popovića da će zahtjeve ustanika dostaviti nadređenim vlastima. 

Dok su dvije strane razmjenjivale pisma, bilo je manjih okr- 
šaja oko Rijeke Crnojevića i Nikšića. Uz sadejstvo dobrovoljač- 
kih četa, trupe generala Milutinovića su 23. decembra porazile 
ustanike u Rijeci Crnojevića i odbile napad ustanika na Nikšić. 
Uslijedilo je njihovo gonjenje i razbijanje. Sjutradan, 24. decem- 
bra, došlo je do koncetracije ustaničkih snaga oko Cetinja, i napa- 

da na grad tokom jutarnjih časova. Prema službenim podacima, 
snage koje su branile Cetinje činilo je 250 boraca jugoslovenskih 
trupa i 850 dobrovoljaca iz nekoliko crnogorskih plemena, dok 
je broj ustanika bio oko 1.500 do 2.000. Borbe su vođene skoro 
čitavog dana, ali su branioci, kojima su pristizali novi dobrovolj- 
ci, uspjeb da odbiju ustanike. U borbama oko Cetinja, na strani 
brnailaca bilo je 59 ranjenih i 13 poginulih, dok o gubicima među 
ustanicima nema preciznih podataka, ali oni svakako nijesu bili 
manji. Tokom narednog dana, dobrovoljačke čete su nastavile sa 
gonjenjem ustanika. Ustaničke snage bile su razbijene, a nekoli- 
ko stotina ustanika se predalo. Jedini otpor pružala je veća grupa 
ustanika koja je zaposjela utvrđenje Bukovicu na putu Kotor-Ce- 
tinje, ali ona nije predstavljala snagu koja može ponovo pokrenuti 
ustanak. Već 26. decembra ustanak je bio okončan. U Božićnom 
ustanku 1918. godine učestvovalo je oko 4.000 pristalica tzv. zele- 
naškog pokreta i vjerovatno isto toliko njihovih neistomišljenika 
iz Crne Gore. 

I nakon prestanka ustanka, na prostoru Crne Gore i dalje 
su postojale odmetničke grupe, koje su povremeno djejstvova- 
le. Posebno je odmetnički pokret bio snažan u periodu od 1919. 
do 1924. godine, kada se preduzimaju i opsežne vojno-policijske 
akcije za njegovo ebminisanje. U tim akcijama masovno je stva- 
radalo i civilno stanovništvo, za koje se sumnjalo da je naklonje- 
no odmetnicima, i nad njim su počinjena brojna nasilja i zločini. 
Smatra se da je od posljedica ovih represalija na različite načine 
stradalo oko 5.000 ljudi. 

Komitski pokret u Crnoj Gori definitivno će prestati počet- 
kom 1929. godine, kada su likvidirani posljednji komiti u Crnoj 
Gori - braća Radoš i Drago Bulatović. Prema službenoj procjeni, 
odmetničkom pokretu pripadalo je tokom svih ovih godina oko 
900 Crnogoraca, od kojih je najveći broj primoran na predaju, a 
jedan dio ubijen. Mnogi od komita su suđeni na duže vremenske 
kazne, a 1928. u zatvorima se nalazilo oko 120 pripadnika ko- 
mitskog pokreta ili njihovih pristalica. Jedan, ne tako mali broj 
komita, amnestiran je u periodu od 1920. do 1925. godine. 

Božićni ustanak, i kasniji komitski pokret koji je iz njega pro- 
istekao, bio je, nesumnjivo, prvi građanski rat u Crnoj Gori, od- 
nosno, prvi oružani sukob sunarodnika u čijoj su osnovi politički 
motivi. Da je Božićni ustanak bio organizovan i podstaknut od 
crnogorske emigrantske vlade i potpomognut od italijanskih voj- 
nih i obavještajnih struktura, to je nesporno, ali bez postojanja 
izrazitog nezadovoljstva novostvorenim stanjem, on ne bi imao 
taj zamah i snagu, a možda u sličnom obliku ne bi ni bio mo- 
guć. Uzroka ustanka ima nekoliko: nezadovoljstvo nepravednim 
i nelegalnim odlukama Podgoričke skupštine, teško socijalno- 
ekonomsko stanje, netaktično i arogantno ponašanje nove admi- 
nistrativne vlasti. I sam general Milutinović u izvještaju iz janu- 
ara 1919. godine, navodi ove razloge. General Milutinović kaže: 
„Nezadovoljstvo sa Srbijom - opšte, jer su razočarane sve nade: 
i političke i ekonomske. Izvršni narodni odbor pogrešno shvata 
situaciju i ne pokazuje dovoljno takta za upravu ovom pokraji- 
nom... Protiv njega ustaju čak i ogorčeni protivici starog režima.” 
General Milutinović takođe smatra da je neophodno uspostaviti 
činovničku disciplinu i najhitnije riješiti čitav niz gorućih život- 
nih pitanja. U protivnom, doći će u pitanje i sama ideja ujedinje- 
nja sa Srbijom, koja je u Crnoj Gori imala brojne pristalice. Tako 
je, prema zapažanju jednog srpskog generala, samo dva mjeseca 
nakon toliko slavljenog ujedinjenja, nastupilo veliko razočara- 
nje. Naravno, u glavama pristalica ujedinjenja, koji su se pobunili 
protiv novog stanja i nove vlasti, nije se oblikovala neka nova po- 
litička misao ili ideologija, već je propadio tradicionalni politički 
mentalitet, koji sva uvjerenja i ideale učini ništavnim, ako istog 
trena od njih ne može da se okoristi. Tako je, sa velikim očeki- 
vanjima i masovnim razočarenjem, započeo život Crne Gore u 
Kraljevini Srba, Hrvata i Slovenaca. 


U NOVOJ DRŽAVI 

Od kada je 1918. godine postala dio Kraljevine Srba, Hrva- 
ta i Slovenaca, Crna Gora je, poput drugih djelova nove države, 
izgubila svoju pređašnju političku i administrativnu posebnost. 

Nijedno, čak ni simboličko obilježje njene nekadašnje posebnosti, 
nije sačuvano, isto kao što ni makar formalno uvažavanje prema 
onome što je u prošlosti bila ili što je za novu državu žrtvovala, 
nije pokazivano. Crna Gora je samo postojala u sječanju, kao ime 
za prostor gdje se nekada odigravala velika istorija. 

Nova država, Kraljevina SHS, čiji je dio postala Crna Gora, 
dobila je svoj Ustav na Vidovdan 1921. godine, čime je zvanično 
konstituisano njeno unutrašnje političko, institucionalno i admi- 
nistrativno uređenje. Vidovdanskim ustavom Kraljevina SHS je 
proglašena parlamentarnom i nasljednom monarhijom, na čijem 
je čelu dinastija Karađorđević. Nova država bila je podijeljena na 
33 oblasti, a prostor nekadašnje crnogorske države, u granicama 
poslije Balkanskih ratova, kome je još pridodata i Boka Kotor- 
ska, činio je Zetsku oblast. Zetska oblast bila je sastavljena od de- 
vet okruga: Barski, Cetinjski, Nikšićki, Podgorički, Andrijevački, 
Kolašinski, Beranski, Metohijski i Bokokotorski. Zetska oblast 
imala je površinu od 13.326 km 2 i 311.000 stanovnika. Ovakvim 
administrativnim uređenjem, prvi put su se nakon srednjeg vije- 
ka, u istoj državi našli krajevi od Jadranskog mora do Lima. Re- 
dovni čitalac bečke štampe iz Kotora i turski aga iz Bijelog Polja, 
koji su početkom XX vijeka živjeli u dvije monarhije, bili su sada 
pod jednom krunom. 

U Kraljevinu SHS Crna Gora je ušla sa svojim velikim eko- 
nomskim problemima, koje je neodložno trebalo rješavati. Ako 
je nezavisnoj Crnoj Gori prigovarano da je premala i nejaka da 
sama rješavala ekonomske probleme svog društva, nova država 
bila je, na sreću, i velika i snažna. Očekivanje da će nova država 
brzo pristupiti rješavanju gorućih životnih problema, pa i da će 
ih brzo riješiti, izgledalo je ne samo realno, već i izvjesno. Potreba 
da se životni problemi Crne Gore što prije riješe, bila je još veća 
zbog stradanja i zaostajanja koje je uslovilo četvorogodišnje ratno 
stanje i okupacija. A problemi Crne Gore bili su brojni. Najprije, 
nedostatak plodnog zemljišta i nemogućnost stanovništva da sa 
obradive površine kojom raspolaže, obezbijedi uslove za egzisten- 
ciju. Računalo se da je za minimalnu prehranu stanovništva Crne 


107 



Živko M. Andrijašević 


Gore tada bilo potrebno oko 2.500 vagona žita, a ona je mogla 
proizvesti ne više od 1.400 vagona. Jedan savremenik je drama- 
tično opisivao tadašnje ekonomske prilike u Crnoj Gori: „Ostavši 
u ratu bez stoke, Crnogorci su ostali bez hljeba, jer istrošena ze- 
mlja bez stočnog đubreta sasvim malo rađa... Više od 90% Crno- 
goraca danas se smatraju srečnima, kad mogu doći do najprostije 
kukuruzne hrane u koju ni stoka ne oskudijeva u mnogim drža- 
vama.” Zvanična statistika navodila je brojku od 150.000 ljudi, 
koja je u Crnoj Gori 1918. godine bila bez ikakvih sredstava za 
život. Zbog toga je naredne godine podijeljeno milion kilograma 
brašna crnogorskom stanovništvu koje je stradalo od gladi. Da 
rješavanje problema gladi u Crnoj Gori nije išlo lako, potvrđu- 
je i podatak da je 1921. godine evidentirano 7.000 porodica koje 
gladuju. Glad, pojačana sušom i nerodicom, vladala je i narednih 
godina, pa je država morala da daje žito na odloženo plaćanje. 
Tokom 1923. godine dato je više od 2 miliona kg žita stanovni- 
štvu Crne Gore. Dvadesetih godina XX vijeka u Crnoj Gori je 
zabilježena i smrt od gladi. Zbog loših komunikacija i otežanog 
transporta, cijene žitarica u Crnoj Gori bile su veće nego u bilo 
kom drugom kraju države, dok je, istovremeno, obradiva površi- 
na u odnosu na broj stanovnika bila među najmanjima. Od 85% 
stanovnika Crne Gore koje je živjelo na selu, čak 45% ima manje 
od 2 ha poljoprivrednog zemljišta. Računalo se da je u Zetskoj 
oblasti bilo skoro 166.000 ha poljoprivrednih površina, a polovi- 
na tog zemljišta bila je zasijana kukuruzom. Međutim, sav prinos 
poljoprivrednih proizvoda, pa čak i kukuruza nije bio toliki da 
bi zadovoljio osnovne potrebe ili da bi služio za izvoz. Viškove 
kojima bi se mogla kupiti nedostatna količina žita, obezbjeđivali 
su uglavnom stoka i stočni proizvodi (koža i vuna), zatim ruj i 
maslinovo ulje. 

Za razliku od seoskog stanovništva, koje prvih godina živo- 
ta u novoj državi uglavnom opterćuju isti problemi kao i u pret- 
hodnoj državi, privreda crnogorskih gradova pokazuje nevelik, 
ali izvjestan napredak. U gradskim naseljima, gdje prema popisu 
iz 1921. godine živi oko 68.000 stanovnika, razvija se zanatstvo, 

trgovina, industrija. Prema popisu iz 1927. godine u Crnoj Gori 
postoji 671 zanatska radnja, a među njima najviše je stolarskih 
i obućarskih, zatim krojačkih, pekarskih i opančarskih. U isto 
vrijeme postoji i 726 trgovačkih radnji, od kojih se 154 bave pro- 
dajom životnih namirnica. Otvaraju se i industrijska preduzeća: 
nekoliko parnih strugara, jedna fabrika pokućstva, jedna moder- 
na uljara u Baru, dva preduzeća za preradu ribe, jedna fabrika 
likera. Do 1928. godine otvoreno je i pet banaka. Od crnogorskih 
gradova i tada je najveća Podgorica, sa 8.200 stanovnika, zatim 
Cetinje sa 5.500, dok sva druga gradska naselja imaju manje od 
pet hiljada stanovnika. 

U prvih deset godina života Crne Gore u novoj državi, po- 
boljšana je i uvećana, iako još ne u potrebnoj mjeri, i putna mre- 
ža. Do 1929. godine završeni su putevi: Andrijevica-Peć (52 km), 
Murino-Gusinje (21), Pljevlja-Ribarevina (73), Berane-Bijelo Polje 
(27). Puštena je u rad, 1927. godine, i željeznička pruga Podgori- 
ca-Plavnica, dužine dvadesetak kilometara. Putnici su se sa Plav- 
nice brodom prevozili do Virpazara, odakle su mogli nastaviti 
putovanje vozom do Bara. 

Sve ono što je za prvih deset godina života Crne Gore u zajed- 
ničkoj državi urađeno na njenom ekonomskom oporavku i raz- 
voju, nije bilo dovoljno čak ni da ublaži njene životne probleme, 
a kamo li da ih riješi. Mnogi problemi bili su isti kao i prije uje- 
dinjenja, a neki su postali još teži. Krivcem za takvo stanje Crne 
Gore smatrana je centralna vlast, i to nije bio stav samo nekada- 
šnjih zelenaša (protivnika bezuslovnog ujedinjenja), već i gotovo 
svih pobornika stvaranja nove države. U nekim člancima iz 1927. 
godine, koji su se bavili pribkama u Crnoj Gori, iznosi se ocjena 
da je ona „najbedniji kut vebke ujedinjene otadžbine”, kao i da 
ona ima „najviše neriješenih pitanja i problema”. U to vrijeme, 
jedan od pristalica vatrenih bezuslovnog ujedinjenja, razočarano 
konstatuje da se Crnoj Gori u novoj državi ne poklanja pažnja 
koju je zaslužila zbog zasluga u njenom stvaranju, a ne štedi se 
jedino na velikim i praznim riječima koje joj se upućuju na ra- 
znim svečanostima i političkim zborovima. Bilo je i prigovora da 

državna vlast uskraćuje Crnoj Gori i ono što joj pripada, pri če- 
mu se mislilo na neisplaćenu ratnu štetu, koju je ona dobila od 
poraženih zemalja iz Svjetskog rata. Od 15 miliona zlatnih mara- 
ka, koji su 1927. godine bili namijenjeni Crnoj Gori na ime ratne 
odštete, vlada Kraljevine je Zetskoj oblasti proslijedila nešto oko 
pet miliona, i za poslove koji su najveću korist donijeli trgovcima 
i onima koji su najimućniji, umjesto onima kojima je novac bio 
najpotrebniji. Ostatak od deset miliona zlatnih maraka, nikada 
nije stigao u Crnu Goru. Bilo je optužbi u Narodnoj skupštini da 
se više od dvadeset miliona dinara, koji su tokom jedne godine 
bili namijenjeni za javne radove u Crnoj Gori, troši na druge svr- 
he. Takav odnos države prema rješavanju životnih pitanja Crne 
Gore, postao je uobičajen, pa se tvrdilo da ona umjesto novca koji 
joj pripada, iz Beograda dobija milostinju. 

Nehajan odnos države prema Crnoj Gori i potpuno neuvaža- 
vanje njenih ekonomskih zahtjeva, bio je izvor velikog političkog 
nezadovoljstva, pa i razočaranja u ideale koji su postojali dok je 
nova država stvarana. Kada je cetinjski časopis „Zapisi” 1929. go- 
dine sproveo anketu na temu „Deset godina zajedničkog života”, 
to nezadovoljstvo i razočaranje izbilo je na vidjelo. Jedan ugledni 
ujedinitelj i poznati etnograf, u desetak rečenica iskazao je sušti- 
nu „crnogorskog problema,,: „Сгпа Gora je u korist ujedinjenja, 
žrtvovala više nego ma koja pokrajina; žrtvovala je svoju neza- 
visnost, zbacila svoju mnogo zaslužnu dinastiju, odrekla se dr- 
žavne samostalnosti i bez pogodbe i ucjenjivanja poletjela sestri 
u zagrljaj. I sve je žrtvovala u korist Srpstva, u korist Jugosloven- 
stva, s tvrdom vjerom, da će se njene žrtve znati i htjeti cijeniti i 
nagraditi... Ne može se reći da od ujedinjenja nije ništa učinjeno 
za Crnu Goru. Ne može se tvrditi da je danas stanje gore, nego 
je bilo prije ujedinjenja. Naprotiv, država je ovdje ondje učinila 
ponešto, ali ipak time se opšte blagostanje samo malo ili nimalo 
izmijenilo na bolje... Crna Gora je i danas isto tako pasivna, kao 
i prije ujedinjenja... Crnogorci dolaze sve više do uvjerenja, da se 
na njihovom ekonomskom podizanju ne radi sa mnogo ljubavi... 
oni pravično shvataju moć i bogatstvo ujedinjene otadžbine, pa 


no 



CRNOGORSKE POLITIČKE I DRUŠTVENE OKOLNOSTI... 

im sve, što je država do danas dala Crnoj Gori, liči na mrvice sa 
bogate trpeze ” 

Od stupanja u Kraljevinu SHS, Crna Gora je postala i popri- 
šte novih političkih borbi, stranačkog nadmetanja i dinamičnog 
parlamentarnog života. Odmah nakon ujedinjenja, formiraju se 
političke partije na prostoru Crne Gore, i to uglavnom filijale 
onih koje su već postojale na prostoru nekadašnje Srbije. Tokom 
prvih godina parlamentarnog života, u Crnoj Gori su formirani 
ogranci Narodne radikalne stranke, Demokratske stranke, Jugo- 
slovenske republikanske stranke, Zemljoradničke stranke, Ko- 
munističke partije Jugoslavije. Sve ove stranke imale su sjedište u 
Beogradu. Za razliku od njih, jedina autentična politička organi- 
zacija, koje je nastala na prostoru Crne Gore, bila je Federalistička 
stranka, kojoj su pripadali pobornici uslovnog ujedinjenja, odno- 
sno, zelenaškog pokreta. Federalistička stranka je 1925. godine 
preimenovana u Crnogorsku stranku. 

Narodna radikalna stranka, čiji je neprikosnoveni lider zadu- 
go bio Nikola Pašić, okupljala je u Crnoj Gori veliki broj pristalica 
bezuslovnog ujedinjenja i mnoge koji su odavno bili deklarisa- 
ni kao protivnici knjaza Nikole. Najuticajniji članovi Radikalne 
stranke u Crnoj Gori, bili su: Tomo Oraovac, Milisav Raičević, 
Gavrilo Cerović, Puniša Račić, Vuko Vuletić, Ljubo Bakić... 
Članstvo ove stranke uglavnom su činili državni činovnici, tač- 
nije sudije, advokati, trgovci i jedan dio crnogorskih sveštenika. 
Mnoge činjenice ukazuju da su stranci bili bliski i crnogorsko- 
primorski mitropolit Gavrilo Dožići barski nadbiskup Nikola 
Dobrečić, dok je muftija crnogorskih muslimana, Murat Vodo- 
pić, bio čak član najužeg rukovodstva stranke. Nesumnjivo da 
je moć ove stranke na nivou Kraljevine, i njeno značajno učešće 
u vlasti, presudno uticalo na ovakvu strukturu njenih pristalica 
u Crnoj Gori. Svi oni, kada je u pitanju djelovanje u Crnoj Gori, 
ponavljali su priču o njenoj ekonomskoj obnovi, izgradnji saobra- 
ćajnica, rješavanju problema gladi, obezbjeđivanju niza povlasti- 
ca za stanvništvo Crne Gore - od povoljnih kredita do plaćanja 
žita i poreza obveznicama ratne štete. 

Slična programska načela, kada je riječ o rješavanju život- 
nih pitanja Crne Gore, imala je i Demokratska stranka. I onu 
su obečavali iskorjenjivanje gladi, naknadu ratne štete, isušenje 
Skadarskog jezera, izgradnju Jadranske željeznice, ravnomjernu 
raspodjelu obradivog zemljišta... Među najuglednije pristalice 
Demokratske stranke u Crnoj Gori ubrajali su se: Todor Božovič, 
Andrija Radović, Pavle Čubrović, Risto Jojić, Janko Tošković... 
Prema socijalnom porijeklu, u vođstvu stranke dominirali su 
advokati, učitelji, profesori, ljekari, novinari..., tako da se može 
reći da su intelektualci bili najdominantnije zastupljeni u Demo- 
kratskoj stranci. 

Značajna politička snaga u Crnoj Gori bio je i Savez zemljo- 
radnika, stranka koja se konstituiše 1921. godine, a prvi put 
učestvuje na izborima 1923. godine. Savez zemljoradnika bio je 
stranka lijeve orijentacije, posvećena problemima sela i seljaštva, 
ali ne manje i problemima koji su bili smetnja demokratskom i 
ustavnom životu nove države. U Savezu zemljoradnika, vlast je 
imala oštrog kritičara, koji je ponekad i na grub način ukazivao 
na probleme korupcije, nezakonitosti i narušavanja tradicional- 
nih vrijednosti društva. Oštro je kritikovana i politika central- 
ne vlade prema Crnoj Gori. Savezu zemljoradnika u Crnoj Gori 
pripadale su uticajne ličnosti, uglavnom intelektualci (advokati i 
profesori), ali i vebki broj seljaka. U vođstvu stranke bili su naj- 
poznatiji: Stojan Cerović, Jovan Ćetković, Novica Šaulić, Dušan 
Baranin, Jevto Pavić, Marko Vujačić... 

Za razliku od Radikalne, Demokratske i Zemljoradničke 
stranke, koje su imale brojno i uticajno članstvo, Jugoslovenska 
republikanska stranka u Crnoj Gori, imala je jednu izrazitu li- 
dersku figuru, Jovana \onovića, i članstvo prilično skromnog so- 
cijalnog statusa. 

Crnogorski federalisti (od 1925. godine Crnogorska stranka) 
bili su stranka sa razvijenom organizacijom na čitavom prostoru 
Crne Gore i izgrađenom ideologijom. Zalagali su se za potpunu 
ravnopravnost svih naroda i oblasti nove države, koja treba da 
bude ostvarena uvođenjem federalističkog uređenja. U toj državi, 

u kojoj bi Crna Gora bila ravnopravni činilac, samo neki poslo- 
vi bili bi povjereni centralnoj vlasti, dok bi njene oblasti imale 
veliki stepen autonomije. Crnogorski federalisti zalagali su se za 
najhitnije rješavanje ekonomskih problema Crne Gore i uvaža- 
vanje njenih socijalnih posebnosti, smatrajući da država svojom 
politikom prema njoj, namjerno podpomaže njeno nazadovanje 
i propadanje. Jedan od prvaka stranke tvrdio je da bi Crna Gora 
bila razvijenija i bogatija od mnogih oblasti nove države, samo da 
je Kraljevina SHS ne pljačka. U prilog toj tezi, saopšten je podatak 
da se godišnje sa prostora Crne Gore prikupi više od 300 milio- 
na dinara poreza, a da svi rashodi za potrebe Crne Gore iznose 
do 120 miliona dinara. Zbog toga se federalizacija države, kojom 
bi se obezbijedilo pojedinim oblastima da samostalno upravljaju 
nekim poslovima, smatrala političkom idejom od životnog zna- 
čaja za Crnu Goru. Pristalice Federalističke, odnosno, Crnogor- 
ske stranke, bile su mnoge poznate ličnosti iz javnog i političkog 
života. Vrh stranke činili su ministri u vladama iz vremena crno- 
gorske nezavisnosti, bivši visoki oficiri crnogorske vojske, advo- 
kati, a među njima su: Savo Vuletić, Risto Popović, Sekula Dr- 
ljević, Radomir Vešović, Luka Gojnić, Mihailo Ivanović, Mirko 
Mijušković... 

Za crnogorski politički život poslije 1918. godine značajna 
je pojava i organizovanje KPJ na prostoru Crne Gore, koja će za 
kratko vrijeme postati nosilac jednog snažnog političkog i soci- 
jalnog pokreta, ali i izvorište jedne od najmoćnijih ideolgija koje 
su ikada postojale na crnogorskom prostoru. U programu i djelo- 
vanju KPJ dominirala je priča o socijalnoj pravdi, ekonomskom 
razvoju, poštovanje zakonitosti, što je ovu stranku činilo privlač- 
nom za ogroman broj socijalno opespravljenih porodica u Crnoj 
Gori. Sredinom dvadesetih godina XX vijeka, KPJ će zauzeti i 
blagonaklon stav prema crnogorskoj težnji za ravnopravnošću u 
novoj državi, kao i nacionalnim pravima Crnogoraca, što će uve- 
ćati prostor njenog uticaja. Vođstvo i članovi KPJ u Crnoj Gori 
uglavnom su poticali iz dva socijalna sloja - intelektualcima i se- 
ljaštvu, a najznačajniji članovi Partije bili su: Jovan Tomašević, 

Vukašin Marković, Božo Ljumović, Miljko Bulajić, Nikola Kova- 
čević, Aleksa Pavićević, Petko Miletić... 

Od 1918. do 1929. godine, u Kraljevini SHS četiri puta su odr- 
žavani parlamentarni izbori: 1920,1923,1925. i 1927. godine. Par- 
lament Kraljevine imao je u tom periodu između 319 i 419 posla- 
nika, a sa prostora Crne Gore biralo se najmanje 7, a najviše 13 
poslanika, što govori da je ona kao politička oblast bila faktički 
beznačajna. To je u velikoj mjeri omogućilo državnoj vlasti da, 
bez ikakvih posljedica, bude nezainteresovana za rješavanje nje- 
nih životnih problema. Na prvim parlamentarim izborima u Kra- 
ljevini, 1920. godine, bilo je upisano oko 2,5 miliona birača, od 
kojih je glasalo nešto preko 1,6 miliona. U izbornom okrugu Crna 
Gora, koji je činio prostor Crne Gore prije Balkanskih ratova, pra- 
vo glasa imalo je 43.000 birača, a na izbore je izašlo nešto više od 
28.000 birača. Rezultati prvih izbora u Crnoj Gori, pokazali su ve- 
liko nezadovoljstvo novom državom, jer su najviše glasova dobili 
Komunisti - 38% ili 10.800 glasova. Nakon Komunista, najviše 
glasova dobile su tri liste Demokratske stranke, oko 8.000 glaso- 
va, dok su na trećem mjestu bili Republikanci sa 4.600 glasova. 

Na drugim izborima, 1923. godine, u izbornom okrugu Crna 
Gora bilo je upisano 49.300 birača, od kojih je izašlo na izbore 
32.500. Na ovim izborima po prvi put je učestvovala Crnogorska 
federalistička stranka i Savez zemljoradnika, dok je KPJ zakonom 
bila onemogućena da učestvuje. U izbornom okrugu Crna Gora, 
najviše glasova 1923. godine osvojile su dvije liste Demokratske 
stranke (8.400 glasova ili 26% glasova), zatim Radikalna stranka 
(8.134 ili 25% glasova), a nakon nje Federalisti (7.912 ili 24,3% gla- 
sova). Demokrate su ubjedljivo pobijedile u beranskom, bjelopolj- 
skom i pljevaljskom srezu, dok je u Boki Kotorskoj više od 70% 
glasova dobila Radikalna stranka. Na narednim izborima, 1925. 
godine, u izbornom okrugu Crna Gora otprilike po 25% glaso- 
va osvojili su Crnogorski federalisti, Radikali i Demokrate, dok 
su u beranskom, bjelopoljskom i pljevaljskom srezu Demokrate 
i dalje imali prevagu, a Radikali u Boki Kotorskoj. Na izborima 
1927. godine došlo je do novog pregrupisavanja političkih snaga u 


114 



CRNOGORSKE POLITIČKE I DRUŠTVENE OKOLNOSTI... 

izbornom okrugu Crne Gore, jer su oko 35% glasova osvojile ra- 
dikalske liste, oko 30% glasova liste Demokratske stranke, a 15% 
je osvojila Crnogorska stranka. Nakon Crnogorske stranke, Sa- 
vez zemljoradnika je bio četvrta politička snaga u Crnoj Gori, sa 
13% osvojenog biračkog tijela ili 4.566 glasača. U beranskom, bje- 
lopoljskom i pljevaljskom srezu pobijedile su liste Demokratske 
stranke (50% glasova), dok su u Boki Kotorskoj Radikali ostvarili 
približno isti rezultat. 

Na osnovu ovih rezultata izbora možemo zaključiti da su 
na prostoru Crne Gore samo prvi izbori pokazali izvjestan ot- 
por birača prema postojećem stanju, pa čak i radikalan otklon u 
odnosu na zvaničnu politiku, dok su svi ostali izbori uglavnom 
bili iskaz većinske podrške novoj državi. Na takvo opredjeljenje, 
uprkos brojnim ekonomskim problemima Crne Gore i nekorekt- 
nom odnosu centralne vlasti prema njoj, zasigurno nijesu uticale 
harizmatične partijske vođe ili zavodljivi partijski programi, već 
procjena običnog čovjeka da mu je u tom trenutku takav izbor 
najkorisniji ili, možda, najmanje loš. Crnogorsko biračko tijelo je, 
izgleda za ovih nekoliko godina života u Kraljevini, usvojilo prin- 
cip da parlamentarni izbori nijesu prilika da se vodi borba protiv 
vlasti, već da se sa vlašću trguje. 

Politička stabilnost, očito, nije bila suđena novoj državi. Sa- 
stavljena od mnogih različitosti i suprotnosti, Kraljevina je s ve- 
likim naporom održavala politički sklad, i još teže gradila svijest 
o zajedništvu iz koje je trebalo da proistekne uvjerenje da drža- 
va ima budućnost. Parlamentarni život, umjesto da bude popri- 
šte borbe različitih političkih programa, sve više je postajao po- 
lje borbe vodećih nacija u Kraljevini i njihovih težnji. Političke 
grupacije koje su uspjele da izrastu u predstavnike nekih nacija 
Kraljevine, često su zahtijevale više ravnopravnosti, uvažava- 
nja i ustupaka, nego što je vladar centralizovane države htio da 
im da. Aleksandar Karađorđević, koji je nakon smrti svog oca, 
kralja Petra, 1921. godine postao kralj, nije bio vladar demokrat- 
skog profila. Kao monarh koji je vaspitavan u vojnim školama, a 
kao ličnost sazrijevao u ratovima, Aleksandar često nije pravio 

veliku razliku između upravljanja državom i komandovanja voj- 
skom. Kada mu se učinilo da su stranačke rasprave i nesuglasice, 
ne samo ugrozile njegovu apsolutnu vlast, več i počele da rastaču 
državu kojom vlada, odlučio je da ukine ustav i parlamentarni 
sistem, i zavede diktaturu. Kao povod poslužilo mu je ubistvo u 
Narodnoj skupštini, sredinom 1928. godine, čiji je nalogodavac 
on sam zasigurno bio. Šestog januara 1929. godine, kralj Alek- 
sandar je izvršio državni udar, objavivši da Vidovdanski ustav 
prestaje da važi, te da se zabranjuje rad svih političkih stranaka, 
nacionalnih organizacija i raspušta Narodna skupština. Kralj je 
imenovao vladu na čelu sa generalom Petrom Živkovičem, koja je 
bila odgovorna samo njemu. 

Poslije državnog udara, uslijedile su promjene u uređenju ze- 
mlje. Da bi, navodno, osnažio svijest o južnoslovenskom zajedni- 
štvu i jedinstvo zemlje, kralj je iste godine odlučio da Kraljevina 
SHS dobije novo ime - Kraljevina Jugoslavija. Dotadašnje oblasti, 
kao osnovne administrativne jedinice, ukinute su, a umjesto njih 
izvršena je podjela na devet banovina i područje grada Beograda. 
Na čelu banovine nalazio se ban, koji je bio nosilac vrhovne vla- 
sti u banovini, a postavljao ga je kralj, na prijedlog Ministarskog 
savjeta. 

Jedna od devet banovina bila je i Zetska, u čijem se sastavu na- 
šao prostor nekadašnje Kraljevine Crne Gore. Prema zvaničnim 
podacima iz 1930. godine, Zetska banovina je imala površinu od 
31.000 km 2 , i gotovo 800.000 stanovnika. Od ovih 800.000 sta- 
novnika, 360.000 živjelo je na prostoru Crne Gore. Nekadašnjoj 
Zetskoj oblasti, koju su činili okruzi: Barski, Cetinjski, Nikšički, 
Podgorički, Andrijevački, Kolašinski, Beranski, Metohijski i Bo- 
kokotorski, površine 13.326 km 2 , pridodato je dubrovačko pri- 
morje od Prevlake do ušča Neretve, djelovi Hercegovine i Bosne 
(od Trebinja do Foče), dio nekadašnjeg Novopazarskog sandžaka 
(Priboj, Nova, Varoš, Sjenica, Tutin, Prijepolje, Novi Pazar), kao i 
dio Metohije (Kosovska Mitrovica, Peć, Istok). Sjedište banovin- 
ske uprave bilo je na Cetinju. Od 1929. do 1941. godine na čelu 
Zetske banovine nalazilo se sedam banova. 

Za razliku od Zetske oblasti, koju je uglavnom činila teritorija 
Kraljevine Crne Gore, uz dodatak Boke Kotorske, prostor Zetske 
banovine nije se mogao ni približno poistovjetiti sa teritorijom 
nekadašnje Crne Gore. Zetska banovina bila je po svojoj povr- 
šini dvostruko veća od teritorije Kraljevine Crne Gore, a prostor 
banovine bio je raznolik u mnogim segmentima - od istorijske 
tradicije do socijalnog karaktera. Sa Cetinja, gdje je bilo sjedište 
banske vlasti, upravljalo se i Dubrovnikom i Kosovskom Mitro- 
vicom, Korčulom i Ivanjicom. Zbog toga je neminovno da se u 
istoriografskim analizama prošlosti Crne Gore ovoga doba, od- 
ređene pojave i procesi posmatraju samo na prostoru nekadašnje 
crnogorske kraljevine, a ne čitave Zetske banovine. 

Diktatura koju je uveo kralj Aleksandar trajala je, makar 
formalno, do 1931. godine, kada je donijet novi ustav i ponovo 
uveden parlamentarni sistem. Novi ustav, koji je kralj oblikovao 
i proglasio, dao mu je apsolutnu kontrolu nad zakonodavnom i 
izvršnom vlašću. Kraljeva namjera da bude apsolutni vladar Ju- 
goslavije, odrazila se i na tok parlamentarnog života poslije do- 
nošenja oktroisanog Ustava. Da bi suzbio snaženje političkih 
stranaka, kraljev režim je faktički formirao partiju koja će biti 
njegov instrument u parlamentranom životu. Ova partija - ,,Ju- 
goslovenska radikalna seljačka demokratija” bila je apsolutni po- 
bjednik prvih parlamentarnih izbora poslije donošenja Ustava, 
1931. godine. 

Prekretnicu u političkom životu Kraljevine Jugoslavije pred- 
stavlja 1934. godina, kada je u atentatu ubijen kralj Aleksandar. 
Država je ostala bez autoritarne i nesumnjivo najmoćnije ličnosti, 
što je imalo za posljedicu i snaženje uticaja stranaka u političkom 
životu. Od 1935. godine najmoćnija politička ličnost u Jugoslavija 
postaje Milan Stojadinović, vođa Jugoslovenske radikalne stran- 
ke. Na izborima 1935. godine, njegova stranka bila je nosilac tzv. 
„Vladine liste”, a glavni protivnik bile su partije koje su formirale 
tzv. listu „Udružene opozicije”. U Crnoj Gori „Vladina lista” je 
na izborima 1935. osvojila 68,5% glasova. Na narednim izbori- 
ma, decembra 1938. godine, posljednjim u Kraljevini Jugoslaviji, 

„Vladina lista” imala je nešto slabiji rezultat, ali je ipak osvojila 
52,5% glasova. Među Crnogorcima Stojadinović je uživao ma- 
sovnu podršku, možda ne toliko zbog političkog programa koji 
je obećavao rješavanje životnih pitanja i ekonomski prosperitet 
Crne Gore, koliko zbog naglašenih liderskih i harizmatskih crta 
njegove političke ličnosti, koje je uvjerljivim činila stvarna finan- 
sijska i institucionalna moć koju je imao. 

U političkom životu Crne Gore u Kraljevini Jugoslaviji, va- 
žno mjesto imala je i KPJ, iako ona nije bila parlamentarna stran- 
ka. Političko djelovanje KPJ zabranjeno je 1921. godine, kada je 
u Parlamentu donešen Zakon o zaštiti države. Od tada Partija 
uglavnom djeluje ilegalno. Članovi KPJ i njeni simpatizeri bili su 
izloženi progonu, a svaka komunistička aktivnost bila je sankcio- 
nisana zatvorom. Politički program KPJ, koji je zagovarao uvođe- 
nje socijalističkog ili sovjetskog sistema, režim je smatrao atakom 
na državno uređenje i temelje na kojima počiva poredak: monar- 
hiju, parlamentarizam, privatnu svojinu. 

U Crnoj Gori komunisti nijesu bili samo nosioci jednog po- 
litičkog programa koji je zagovarao Jugoslaviju kao republiku u 
kojoj se vlada u ime radnika i seljaka, već i nosioci ideja socijalne 
pravde, moralnosti i u krajnjem, rusofilstva. Moguće je da su im 
u Crnoj Gori ove ideje donijele više pristalica nego njihova soci- 
jalistička i marksistička učenja. Tridesetih godina XX vijeka, ko- 
munisti su zagovarali i tzv. „pravedno rješavanje crnogorskog na- 
cionalnog pitanja”, antifašizam, očuvanje nezavisnosti pred nje- 
mačkim ekspanzionizmom, što je još više proširilo krug njihovih 
simpatizera. Za snaženje uticaja KPJ u Crnoj Gori nije bio bez 
značaja ni fanatizam njenih članova kada je u pitanju žrtvovanje 
za ideju, pa i lični moralni primjer koji su oni često predstavljali. 
U državi koja je stalno proizvodila nepravde i gajila socijalni pro- 
tekcionizam, oni su mogli postati uzor hiljadama obespravljenih 
i razočaranih ljudi. Nesumnjivo da su socioekonomske okolnosti 
u kojima se prvih decenija XX vijeka nalazila Crna Gora, stvorile 
plodno tlo za formiranje i širenje komunističkog pokreta, kao i 
snaženje njegove ideologije. Prihvatanje komunizma bio je izraz 

težnje da se pronađe izlaz iz katastrofalne društvene situacije, ali 
i uvjerenja da komunizam donosi pravdu. Upravo u nekoliko re- 
čenica iz proglasa KPJ crnogorskom narodu 1931. godine, pobro- 
jani su najvažniji pravci njenih političkih stremljenja: „„Komuni- 
stička partija zove vas u smjelu i odlučnu borbu protiv vojno-faši- 
stičke diktature, protiv režima gospodske pljačke i porobljavanja 
naroda, protiv cijepanja Crne Gore na banovine i brisanja crno- 
gorskog imena, za slobodnu i nezavisnu Sovjetsku Crnu Goru, 
za radničko-seljačku vladu, protiv pripremanja rata i intervencije 
protiv Sovjetske Rusije, za mir i bratski savez sa Sovjetskom Rusi- 
jom... Ne plačajte ni pare poreze zulumćarskom režimu, ne vra- 
ćajte ni pare bankama i zelenašima!” 

Na ovakvim programskim polazištima, ilegalna organizacija 
KPJ u Crnoj Gori počela je da se širi poslije 1924. godine. Ilegalne 
partijske ćelije postojale su u Podgorici, Nikšiću, Cetinju, Koto- 
ru, Baru, Beranama... U čitavoj Jugoslaviji KPJ je tada imala 975 
članova, dok ih je u Crnoj Gori bilo oko stotinu. Već 1932. člano- 
va KPJ u Crnoj Gori bilo je 185, a godinu kasnije 420. Tada je u 
Crnoj Gori bilo 20% cjelokupnog članstva KPJ. Neposredno prije 
početka rata u Jugoslaviji (1941), KPJ je u Crnoj Gori imala 1240 
članova, a organizacija komunističke omladine (SKOJ) oko 5.000 
članova. To je bio najveći procenat članova KPJ u odnosu na broj 
stanovnika, jer je Partija na prostoru Jugoslavije ukupno imala 
oko 9.000, a SKOJ 30.000 članova. 

Za razliku od političkih tokova, društveno-ekonomski pro- 
cesi na prostoru Crne Gore tridesetih godina XX vijeka, ne idu 
dinamikom koja bi bila poželjna, ali se ipak javlja čitav niz novih 
fenomena koji mijenjaju dotadašnji socijalni ambijent. I tridese- 
tih godina XX vijeka Crna Gora se susreće sa svojim starim pro- 
blemom - nemogućnošću većine njenog stanovništva da sa svog 
posjeda obezbjedi prehranu od žetve do žetve. Prema zvaničnoj 
statistici iz 1939. godine, u Crnoj Gori se gaji 50% manje žita na 
100 stanovnika, nego u drugim krajevima Jugoslavije. Na ovakvo 
stanje nepovoljno utiče i struktura zanimanja stanovništva Crne 
Gore. Gotovo 80% crnogorskih porodica živi od poljoprivrede, 

6% od industrije, 6% od javnih službi, slobodnih zanimanja i voj- 
ske, a 4% prihode ostvaruje od trgovine, bankarstva i saobraćaja. 

Do 1939. godine u Crnoj Gori su radila 24 industrijska pred- 
uzeća, sa nešto više od 1.300 radnika. Postoji podatak da je indu- 
strija u Crnoj Gori proizvodila petnaestak proizvoda, među koje 
su najzastupljeniji bili: so, pivo, duvan, cigla... Prema statistici iz 
1935. godine, u Crnoj Gori bilo je više od 1.100 zanatskih radnji 
i oko 2.000 trgovačkih i ugostiteljskih. Do početka rata 1941. go- 
dine, radilo je na prostoru Crne Gore i 11 električnih centrala, 
kao i stotinjak telefonskih centrala koje su opsluživale oko 1.300 
pretplatnika. 

Tridesetih godina XX vijeka pušteno je u promet nekoliko sa- 
obraćajnica: Kolašin - Mojkovac - Bijelo Polje, Cetinje - Budva, 
Šavnik - Pljevlja, Virpazar - Ostros. Svi putevi bili su makadam- 
skog tipa, a prvi kilometri asfaltnog puta na prostoru Crne Gore 
izgrađeni su 1935. godine, i to od Budve do Miločera, u dužini 
od osam kilometara. Godine 1938. puštena je u rad i željeznička 
pruga Nikšić-Bileća, dužine 71 km. Crna Gora je 1930. godine 
dobila i prvu avionsku liniju: Beograd - Podgorica. Avion je na 
ovoj liniji letio dva puta sedmično. 

Tokom nešto više od dvije decenije života Crne Gore u jugo- 
slovenskoj kraljevini, dosta je urađeno na razvoju prosvjete. Već 
dvadesetih godina XX vijeka značajno je povećan broj osnovnih 
škola: sa 211, koliko ih je bilo 1914, na 340, koliko ih je bilo 1923. 
godine. Trend rasta broja osnovnih škola i učenika, nastavljen je i 
kasnije. U određenim periodima Crna Gora je bila oblast na koju 
je iz državnog budžeta, poslije Slovenije, izdvajano najviše novca 
za prosvjetu. Ipak, procenat nepismenih na prostoru Crne Gore 
bio je i dalje visok. Prema popisu iz 1931. godine, nepismeno je u 
Crnoj Gori bilo 56% stanovništva. Najveći procenat nepismenog 
stanovništva bio je u bjelopoljskom kraju (72,3%), a najmanji u 
Kotoru (26,8%). 

Pored osnovnoškolskih, unaprijeđene su i srednjoškolske in- 
stitucije. Već 1919. godine radilo je dvanaest gimnazija, i to četiri 
dvorazredne - u Baru, Danilovgradu, Ulcinju i Herceg Novom, 

tri četvororazredne - u Kolašinu, Cetinju i Pljevljima, dvije pe- 
torazredne - u Nikšiću i Podgorici, jedna šestorazredna u Bera- 
nama i dvije osmorazredne - u Kotoru i Cetinju. Gimnazijsku 
nastavu pohađalo je skoro 3.500 učenika, a gimnazijskih nastav- 
nika bilo je 111. Za samo nekoliko godina mnoge dvorazredne 
prerasle su u četvororazredne, a broj petorazrednih i šestorazred- 
nih je porastao. Otvoreno je i nekoliko učiteljskih škola, Cetinj- 
ska bogoslovija, Trgovačka škola u Podgorici, koja je 1927. godine 
prerasla u Trgovačku akademiju, zatim Pomorska akademija u 
Kotoru, Poljoprivredna škola za južne kulture u Baru. 

U jugoslovenskoj državi školski sistem je imao i svoju ideolo- 
šku funkciju, najprije da propagira bratstvo „troimenog naroda”, 
a od 1929. godine - integralno jugoslovenstvo. Prema Zakonu o 
narodnim školama, koji je donešen 1929. godine, škola je imala 
zadatak da „nastavom i vaspitanjem u duhu državnog i narodnog 
jedinstva i vjerske trpeljivosti sprema učenike za moralno oda- 
ne i aktivne članove narodne i društvene zajednice.” Zakonom je 
bilo predviđeno i da škola doprinosi stvaranju „jedne nacionalne 
svesti, jednih nacionalnih osećanja i jedne nacionalne volje”. U 
vrijeme kada su proklamovani ovakvi ciljevi obrazovnog proce- 
sa, u Kraljevini Jugoslaviji postojalo je zvanično stanovište da su 
svi njeni državljani po nacionalnosti Jugosloveni, odnosno, da su 
pripadnici jednog naroda - jugoslovenskog, koji čine tri plemena: 
Srbi, Hrvati i Slovenci. Odrednica „Crnogorac” korišćena je kao 
teritorijalno ime, poput „Dubrovčanin” ili „Šumadinac”. 

Još dvadesetih godina XX vijeka započinje u Crnoj Gori ne- 
uobičajeno brz razvoj štampanih političkih medija, ali i raznovr- 
sne književne periodike. Za kratko vrijeme pojavljuje se čitav niz 
političkih glasila: Podgorički glasnik, Crnogorski radikal, Crno- 
gorac, Republikanac, Radni narod, Jedinstvo, Zeta, Zetski gla- 
snik... Među novinama koje su u ovom periodu izlazile u Crnoj 
Gori, izdvaja se svojim kvalitetom „Slobodna misao”, koja je iz- 
lazila u Nikšiću od 1922. do početka rata. Pored političkih, poja- 
vljuju se i književni listovi, kao i stručni, književni i naučni časo- 
pisi. Nesumnjivo najznačajniji časopis koji je izlazio u Crnoj Gori 

do 1941. godine su cetinjski „Zapisi” „Zapisi” su počeli da izlaze 
1927. godine, i u njima su dominirali književni i istoriografski ra- 
dovi. Od 1918. do 1941. godine, u Crnoj Gori je publikovano oko 
tri stotine knjiga, od čega su polovina bile knjige pjesama. 

Od kraja dvadesetih godina XX vijeka javlja se i jedna nova 
crnogorska književna generacija, koja se svojim radovima name- 
će na čitavom jugoslovenskom prostoru. Najznačajniji predstav- 
nici ove nove generacije su: Radovan Zogović, Mirko Banjević, 
Milovan \ilas, Risto Ratković. Krajem dvadesetih godina u javni 
život ulazi i Savić Marković Štedimlija, koji postaje jedan od naj- 
značajnijih političkih publicista ondašnje Jugoslavije. 

Između dva rata otpočinju s radom i amaterska pozorišta u 
Cetinju, Podgorici i Nikšiću, a 1931. godine osnovano je i pro- 
fesionalno pozorište na Cetinju - Narodno pozorište Zetske ba- 
novine. Na repertoarima ovih pozorišta dominirale su drame sa 
istorijsko-nacionalnom tematikom. Pored Narodnog pozorišta, 
najznačajnija institucija kulture koja je osnovana na prostoru Cr- 
ne Gore za vrijeme njenog života u jugoslovenskoj kraljevini, bio 
je Državni muzej na Cetinju, koji je otpočeo s radom 1926. godi- 
ne. Državni muzej imao je tri odjeljenja: muzejsko, arhivsko i bi- 
bliotečko. Prema službenoj evidenciji, u ovoj instituciji bilo je po- 
hranjeno nešto više od 10.000 dokumenata, 9.600 knjiga i 2.500 
muzejskih eksponata. 

Nakon 1918. godine na prostoru Crne Gore sve je prisutnija 
i jedna nova umjetnost - film. Prvi stalni bioskopi na prostoru 
Crne Gore osnovani su 1913. godine, u Nikšiću i Kotoru, a nedu- 
go poslije završetka Prvog svjetskog rata otvoreni su i bioskopi u 
Podgorici (1919), Beranama (1920), Herceg Novom (1922), Ceti- 
nju (1923). Tokom 1926. otvoreni su bioskopi u Pljevljima, Nik- 
šiću, Tivtu, Andrijevici, Petrovcu na moru, a na Cetinju su tada 
već radila tri bioskopa. Do 1941. godine na prostoru Crne Gore 
bilo je dvanaest zvučnih bioskopskih sala, sa više od 3.000 mjesta. 
Oko 1940. godine u Crnoj Gori je bilo i nešto više od dvije hiljade 
radio-aparata. 

Bez obzira što je Kraljevina Jugoslavija za Crnu Goru bila ne- 
prirodan i neprikladan politički okvir, ona je za njeno društvo 
u mnogočemu bila svojevrsni izazov. U velikoj državi, crno- 
gorskom društvu bili su pristupačniji nego ikada ranije, mnogi 
modernizacijski, tehnološki i stvaralački dometi iz okruženja, a 
mogućnost obrazovanja i zapošljavanja, odnosno, društvenog iz- 
bora, nezamislivo veća u odnosu na vrijeme prije 1918. godine. 
Zaživio je i drugčiji sistem društvenog vrednovanja, koji je učinio 
nevažnim prednosti koje je u Crnoj Gori neko imao na osnovu 
plemenskog porijekla ili očevih zasluga. Nažalost, mnoge pred- 
nosti koje je velika država pružala Crnoj Gori, samo su djelimič- 
no iskorišćene. 


IDEJE I VJEROVANJA 

Nestanak crnogorske države i njene dinastije, 1918. godine, 
nije bio samo kraj jedne političke tvorevine i jednog režima, već 
su tada srušena i mnoga vjerovanja, idoli i ideologije. Nova drža- 
va, kao što je i logično, počela je da učvršćuje novu svijest, nove 
ideje, nove bogove i nove junake, zadržavši od pređašnjeg ideo- 
loškog nasljeđa samo ono što može da posluži novom, a da pri 
tome, njegova upotreba ne koristi starom. 

Prije nego što nova politička vjerovanja počnu da traže svoje 
mjesto, potrebno je do temelja srušiti ideološke tvorevine koje su 
živjele u prethodnom režimu, a posebno onu koja je bila najdo- 
minantnija. Naravno, u prethodnom režimu vrhovno ideološko 
božanstvo bio je kralj Nikola, i zbog toga nije ni malo slučajno 
što se ideologija novog režima svom snagom najprije obrušila na 
njega. Udarajući na njega, ona je udarala na političku ideju koju 
on personifikuje, i na državnu tradiciju čiji je simbol. A sve je po- 
čelo bezazleno - jednom pjesmom-rugalicom, koja je prvi put za- 
pjevana u Podgorici poslije Podgoričke skupštine: „Kralj Nikola 
ukro’ vola, pa uteko pro Kotora”. Bila je to varijanta pjesme koja 
je nastala u Podgorici za vrijeme austrougarske okupacije: „Kralj 
Nikola ukra vola, a kralj Petar stara kola, pa se voze preko mora.” 
Pjesma o kralju koji je ukrao vola, zamijenila je sve one slavopoj- 

ke koje su mu do tada pjevane. Kralj je jedino lijepo pominjan u 
pjesmi „Razbolje se zorna Zorka”, koja je inače nastala u Sandža- 
ku krajem XIX vijeka. 

Ružna slika o kralju Nikoli stvarana je uz pomoć, tada zasi- 
gurno najuticajnijeg medija - gusala. U društvu gdje je više od 
polovine stanovništva nepismeno, i gdje postoji vjekovna tradici- 
ja da se istorijski događaji i ličnosti vrijednuju u guslarskim pje- 
smama, uticaj gusala na stvaranje političkih stavova nije mogao 
biti nevažan. U tim novim guslarskim pjesmama, koje su nasta- 
jale od dvadesetih godina XX vijeka, i koje su se bavile događaji- 
ma iz Balkanskog i Svjetskog rata, o kralju Nikoli nema mnogo 
lijepih riječi. Narodski pjesnici nijesu sporili da je kralj Nikola 
bio patriota u vrijeme bitke na Vučjem dolu, ali nijesu vidjeli go- 
tovo nijednu njegovu vladarsku vrlinu tokom ratova u XX vijeku. 
Najpoznatiji i najpopularniji autor guslarskih pjesama tog doba, 
Radovan Bećirović, prekorijevao je kralja što je pobjegao iz Crne 
Gore, pripisujući mu da je izdao svoj narod u najvećoj nevolji. 
Bećirović u jednoj pjesmi kaže da je kralj narodu „okrenuo pleći, 
u najvećoj austrijskoj sreći. On je tada izgubio mjesto, đe je slavu 
dobijao često.” Ružnoj slici o kralju i njegovoj porodici uveliko 
je doprinosila i popularna Bećirovićeva pjesma „Pogibija Blaža 
Boškovića”, u kojoj se aludira da su kralj i njegov sin organizovali 
mučko ubistvo ovog generala. 

Osim popularnih pjesama koje su prikazivale kralja Nikolu 
u ružnom svijetlu, napisan je i veliki broj knjiga i propagandnih 
brošura u kojima su iznošene optužbe na račun posljednjeg crno- 
gorskog vladara. Već 1919. štampana je u 15.000 primjeraka bro- 
šura „Nikola Petrović i njegov dvor”, u kojoj se tendencioznom 
prezentacijom djelova autentičnih izvora, pokušava dokazati da 
je bivši kralj izdajnik, tiranin i kradljivac državnog novca, a nje- 
gova porodica izvor sodomije. Ubrzo je uslijedila i brošura „Kralj 
Nikola i predaja Lovćena” (1921), kojom njen autor, kako kaže, 
želi da pokaže kako je kralj ,,za izdaju sazrevao i zbog čega je on 
nju izvršio.” Predaja Lovćena tokom Prvog svjetskog rata, navo- 
đena je kao ključni dokaz da je kralj Nikola imao tajni sporazum 

sa Austro-Ugarskom i da je izdao interese Crne Gore i Srbije, od- 
nosno, srpskog naroda. Svi ovi nepovoljni sudovi o kralju Nikoli 
i bili su potvrđeni kao utemeljeno istoriografsko mišljenje 1924. 
godine, kada je ugledni profesor beogradskog univerziteta, istori- 
čar Vladimir Ćorović, objavio knjigu „Velika Srbija”, u kojoj op- 
tužuje kralja za izdaju nacionalne stvari. Kada takav sud izrekne 
Ćorović, koji je važio za jednog od najvećih naučnih autoriteta, 
a uz to je bio čovjek izuzetno blizak Dvoru, kome je čak i kralj 
Aleksandar pisao uvodnike za knjige, onda takav stav ima zna- 
čenje „zvanične istorijske istine”. A Ćorović je rekao: „Сгпа Gora 
se za vreme ovog sloma Srbije držala veoma bedno. Njena vojska 
se, uopšte, za čitavo vreme ovoga rata, nije istakla ni jednom sjaj- 
nijom pobedom. Ne, možda, s toga što ona ne bi vredela, nego s 
toga što nije valjalo njeno vodstvo. Jedna ružna ljaga u njenoj no- 
vijoj istoriji biće žensko upuštanje Lovćena, koji je, ma da sa ona- 
ko vladajućim položajem, zauzet od Austrijanaca sa manje žrta- 
va nego ma koje mačvansko selo. Cetinjski dvor, odnosno sinovi 
kneza Nikole, imali su nekih svojih ružnih računa sa Austrijom, i 
nisu zazirali čak ni od izdajstva narodne stvari...” 

Ćorovićeve ocjene: da se Crna Gora u ratu „držala bedno”, 
da njena vojska nije izvojevala nijednu pobjedu i da su Crnogorci 
„ženski upuštili Lovćen”, izazvala je reakcije u Crnoj Gori. Naj- 
prije je u nikšićkoj „Slobodnoj misli” u nekoliko članaka ospore- 
no Ćorovićevo stanovište, a kasnije su to učinili i neki političari i 
publicisti u svojim radovima. Svi oni su pokušavali da dokažu da 
se Crna Gora časno i junački držala u Svjetskom ratu, i da nije iz- 
dala ni Srbiju, niti Saveznike, već da su oni izdali nju. Bivši crno- 
gorski ministar, Petar Plamenac, direktno je u jednom članku iz 
1926. godine optužio srpsku vladu da je dovela crnogorsku vojsku 
do kapitulacije, dok je za držanje kralja Nikole u Svjetskom ratu, 
rekao da ono služi na čast Crnoj Gori i Crnogorcima. Osim njego- 
vih bivših ministara i aktuelnih političara, kralja su branili i neki 
crnogorski javni djelatnici, ističući njegov patriotizam i odanost 
interesima srpskog naroda. Urednik cetinjskog časopisa „Zapisi”, 
Dušan Vuksan, inače rodom Ličanin, prvi je 1938. godine pred- 

ložio da se kralju Nikoli podigne spomenik, jer, kako je objasnio, 
Crnogorci „duguju veliki dug svome pokojnome Kralju ” Ipak, 
najveći dio crnogorske javnosti nije bio tada sklon ovoj ideji. 

Nova država imala je i svoje zvanično stanovište o nacional- 
nom karakteru stanovništva Crne Gore. I u službenoj i u neslu- 
žbenoj terminologiji, Crna Gora je bila jedna od „srpskih zema- 
lja”, a Crnogorci dio srpskog naroda. Takvo određenje postojalo 
je i u publikacijama koje su bile namijenjene oblikovanju svijesti 
- od zvaničnih školskih udžbenika do pjesničkih zbirki, a posto- 
jao je i čitav niz etnografskih studija o crnogorskim oblastima i 
plemenima, koje su pretendovale da daju naučno utemeljenje za 
stav o srpskom karakteru Crne Gore. Najveću popularnost do- 
živjela je etnografska studija „Stara Crna Gora” Jovana Erdelja- 
novića, objavljena 1926. godine, u kojoj se, kao i u svim drugim 
studijama ove vrste, plemenska predanja plasiraju kao naučna sa- 
znanja. Evo kako Edreljanović izvodi, tobože, naučno dokazane 
zaključke: „Tvrdnje Počeka, da su u starom srodstvu sa bratstvom 
Mijuškovića u Pješivcima i da su Mijuškovići od onih njihovih 
rođaka, koji su ostali u Pješivcima, može se potpuno verovati, jer 
zaista - kao što će se u odeljku o Pješivcima opširno pokazati - 
Mijuškovići i ostala, srodna im, bratstva u Pješivcima imaju pre- 
danje, da su poreklom iz „stare Srbije”, a takođe slave Sv. Jovana.” 
(str. 357-358) Erdeljanović, dakle, jedno predanje smatra nauč- 
nom istinom, ako ga potvrđuje još jedno predanje! 

Zaklonjen autoritetom profesora Beogradskog univerziteta, 
Erdeljanović nije samo razna domišljanja seoskih pričalica inau- 
gurisao kao naučno provjerene činjenice, već je takvim pisanjem 
dao podsticaj raznim seoskim učiteljima i sveštenicima, da se i 
oni na ovaj način bave prošlošću crnogorskih plemena. Svi oni su 
vjerovali da se bave najozbiljnijom etnografskom naukom, iako 
su svoje knjige sastavljali od priča i predanja. Naravno da ovi nji- 
hovi radovi ne bi imali bilo kakvu težinu, da iza njihove pisani- 
je nije stajao autoritet Jovana Erdeljanovića, profesora Beograd- 
skog univerziteta. Tako se umjesto prema kritičkoj istoriografiji i 
ozbiljnoj nauci, krenulo unazad - ka romantizmu i izmišljotina- 

ma. Bez obaveze da svoje tvrdnje dokazuju izvorima, razni pisci 
plemenskih istorija započeli su u Crnoj Gori pravu plemensku 
olimpijadu: pronalazili su se preci u najranijoj prošlosti, izmišljali 
rodonačelnici, koji su obavezno predstavnici srpske srednjovje- 
kovne vlastele, pa i samih Nemanjića, dokazivalo odakle je ko 
došao... Takva plemenska nauka, uveliko je odredila istorijsku i 
nacionalnu svijest stanovništva Crne Gore tokom XX vijeka. 

Zarobljenici plemenskih predanja bile su i gotovo sve političke 
stranke koje su djelovale na prostoru Crne Gore. Izuzimajući KPJ, 
stranke u Crnoj Gori, pa čak i crnogorski federalisti, imali su ro- 
mantičarski pristup prošlosti Crne Gore i posebno nacionalnom 
pitanju. Za stranačka vođstva nije bilo dvojbe da su Crnogorci dio 
srpskog naroda, a da je Crna Gora - „srpska zemlja”. Takvi stavo- 
vi bili su u jugoslovenskoj državi politički veoma isplativi. 

Za razliku od većine političkih stranaka, crnogorski komuni- 
sti napravili su najradikalniji otklon od romantičarskih koncep- 
cija i ideje o Crnogorcima kao „elitnim Srbima”. Od dvadesetih 
godina XX vijeka KPJ je sve postojanija u zastupanju stava da 
su Crnogorci posebna nacija. Naravno da takvo stanovište nije 
nastalo spontano, već je proisticalo iz određenja nacije koje su 
dali komunistički teoretičari, ali još više iz direktive koju su ju- 
goslovenski komunisti dobili iz središta komunističkog pokreta 
- iz Moskve. Instrukcije o nacionalnom pitanju, koje su formu- 
lisane u središtu komunističkog pokreta, stigle su u Crnu Goru 
već 1921. godine, kada se jedan od prvaka Oktobarske revolu- 
cije, dr Vukašin Marković, proglasom obraća crnogorskom na- 
rodu, i poziva ga da krene u borbu za slobodnu i samoupravnu 
Crnu Goru u jugoslovenskoj federaciji. Dvije godine kasnije, u 
listu „Borba”, organu KPJ, objavljen je članak „Samoodređenje 
naroda u Jugoslaviji”, u kome se Crnogorci tretiraju kao jedna od 
jugoslovenskih nacija. Rukovodstvo KP u Crnoj Gori je 1925. go- 
dine zauzelo i zvanični stav da Partija treba „uvijek da istupa za 
samoopredjeljenje Crnogoraca uključujući i ocepljenje.” Ovakvo 
opredjeljenje Patrije, vidljivo je bilo i u desetinama drugih člana- 
ka i proglasa. Za mnoge je takva ideja bila pokušaj odnarođivanja 

Crnogoraca i negiranja njihovog pravog identiteta, i oni će se s ve- 
likim žarom takvoj ideji suprotstavljati. Neki su ideju o Crnogor- 
cima kao posebnoj naciji, koju su potencirali komunisti, smatrali 
izrazom ideološke zanesenosti i zablude. Poznati srpski istoričar 
Vaso Čubrilović, priznaje da je bio iznenađen kada je prvi put čuo 
da Crnogorci nijesu Srbi: „Prvi put sam čuo 1936. godine, kad 
sam bio na letovanju na Durmitoru, da studenti pokreću pitanje 
Crnogoraca kao posebne nacije. Ja se i danas sećam da je to bila 
senzacija na planini i vođene su žestoke diskusije sa studentima 
koji su zastupali takvo mišljenje.” 

Tridesetih godina XX vijeka stanovište o postojanju crno- 
gorske nacionalne posebnosti prihvatili su mnogi koji nijesu bili 
komunisti. Uglavnom su to bili pobornici političke ravnoprav- 
nosti Crne Gore u jugoslovenskoj državi, i borci za njena soci- 
jalno-ekonomska prava. Za njih je crnogorska nacija bila samo 
još jedan dokaz o posebnosti Crne Gore, i potvrda utemeljenosti 
njihovih zahtjeva da se Crna Gora tretira drugačije. Crnogorski 
publicista Savić Marković Štedimlija, dao je 1936. godine i prvo 
objašnjenje o nastanku crnogorske nacije: „Crnogorci su nekoliko 
stotina godina, potpuno samostalno izdvojeni, na jedinstvenom 
i neprekidnosm teritoriju međusobno opštili i zajednički živjeli. 
Tako je njihova nacija istorijski postala zajednica jezika, teritorije, 
ekonomskog života i psihičke konstitucije, izražene u zajednici 
sveukupne njihove duhovne i materijalne kulture. Ako je zaista 
’nacija skup ljudi spojenih zajednicom sudbine i zajednicom ka- 
raktera’, onda su Crnogorci, sa svojom jedinstvenom i izdvoje- 
nom zajednicom sudbine i sa svojom specijalnom zajednicom 
karaktera, najbolji primjer jedne formirane nacije...” 

Korak dalje od Štedimbje, koji je objasnio proces stvaranja cr- 
nogorske nacije, otišao je publicista Mibvoje Matović, koji takođe 
1936. godine iznosi tezu o njenom etničkom karakteru. Matović 
tvrdi da su Crnogorci potomci Crvenih Hrvata, koji su u ranom 
srednjem vijeku naselili Duklju, i koji su nakon toga uzeli ime 
„Dukljani”. Dokaz da Crnogorci potiču od slovenskog plemena 
Crvenih Hrvata, za Matovića su brojni toponimi na prostoru Cr- 

ne Gore, u čijem je korijenu ime „Hrvat”. On tvrdi da nakon Sav- 
ske banovine, ovih toponima ima najviše upravo na teritoriji Zet- 
ske banovine. Pored ostalih, on navodi: Hrvatske Livade u Kola- 
šinskom srezu i selo Rvaši u Riječkoj nahiji. A razlog zbog kojeg 
su Crnogorci izgubili svoje hrvatsko ime, i prihvatili srpsko, za 
Matoviča je - njihov prelazak u pravoslavlje tokom Nemanjićke 
vladavine, i asimilacija kojoj su bili podvrgnuti kao malobrojni- 
ji narod u odnosu na Srbe koji su ih okupirali. Nekoliko godina 
kasnije, on je u ponečemu izmijenio svoju teoriju o etničkom po- 
rijeklu Crnogoraca, tvrdeći da su oni autohtono slovensko pleme, 
a ne Crveni Hrvati. Preci Crnogoraca su bili Dukljanski Sloveni, 
koji, kako kaže, zadržavaju svoju narodnu individualnost tokom 
hiljadugodišnje istorije. 

S tvrdnjom da su Crnogorci posebna nacija i da su izgradili 
nacionalnu posebnost tokom viševjekovnog izdvojenog života na 
posebnom prostoru, mnogi se nijesu slagali. Tako je u nikšićkoj 
„Slobodnoj misli”, 1937. godine iznesena tvrdnja da je crnogor- 
ska nacija skorašnji proizvod, kao i da je posljedica slabosti nove 
države i političkih špekulacija, a ne socijalno-ekonomskih zako- 
nitosti. „Nova država”, kaže se u jednom tekstu, „usled posebnih 
sticaja istorijskih prilika, nije bila nacionalno homogena. Ona se 
nije razvijala jedinstvenim kulturnimi i državnim životom, pa se 
u njoj produžuje stara borba i mržnja. Mjesto jednog nacionalnog 
osjećaja stvara se njih više. Pored srpske, hrvatske i slovenačke 
nacije, stvaraju se još i druge: maćedonska, crnogorska, bosan- 
ska i vojvođanska. One su rezultat više plemenske netrpeljivosti 
i ličnih interesa političkih špekulanata, nego neke ekonomske i 
socijalne potrebe naroda.” 

Stanovištu o crnogorskoj nacionalnoj posebnosti nije samo 
osporavano teorijsko utemeljenje, već je onima koji ga zagovaraju 
pripisivana zlonamjernost i nepoznavanje elementarnih činjenica 
iz istorije Crne Gore. Cilj zagovornika crnogorske nacije je, ka- 
ko se objašnjava u jednom novinskom članku iz 1938. godine, da 
stvore razdor između srpskog naroda u Crnoj Gori i onog u Srbi- 
ji, Bosni, Sandžaku i ostalim „srpskim oblastima”. Od istorijskih 

ličnosti, najčešće je u odbranu srpskog karaktera Crne Gore pozi- 
van za svjedoka Njegoš, za koga se kaže da je znao samo za srpsku 
narodnost u Crnoj Gori. Istorija je tako služila kao izvorište argu- 
menata da crnogorska nacija - niti postoji, niti je ikada postojala. 
Svi oni koji misle suprotno, smatrani su neprijateljima Crne Gore 
i srpskog naroda, ili u boljoj varijanti, neznalicama. „Сгпа Gora 
i Crnogorci”, objašnjava se u jednom članku iz 1939. godine, „пе 
mogu se uopšte izdvojiti ni po čemu u posebno pleme; i ako bi se 
moglo reći, da Piperi ili Cuce predstavljaju jedan poseban narod 
na terenu koji se u geografiji zove Crna Gora, onda bi i Crnogor- 
ci predstavljali poseban narod. U pogledu nacionalne posebnosti 
Crna Gora ima isto toliko posebnih crta koliko recimo Ćeklići ili 
Komani...” 

Sporenja u vezi sa crnogorskim nacionalnim identitetom, za- 
početa u vrijeme jugoslovenske države, trajaće tokom čitavog XX 
vijeka. Jedna strana je na pitanje: „Što su Crnogorci po nacional- 
nosti?”, imala jasan odgovor: Srbi, dok je druga strana tvrdila: 
Crnogorci su posebna nacija. I jedni i drugi imali su istorijske 
argumente i izvore u prilog svojoj tezi, tako da je, barem u teo- 
rijskim raspravama, svako bio čvrsto u svom rovu. A tzv. obični 
ljudi, često su se nacionalno iskazivali onako kako im je sugeri- 
sano ili onako kako su jedino mogli. Na popisima stanovništva 
u Kraljevini SHS/Kraljevini Jugoslaviji, sve i da je neko to i htio, 
nije se mogao nacionalno izjasniti kao Crnogorac, jer te odred- 
nice nije bilo među zvanično priznatim nacionalnostima. U to 
vrijeme, nastavljena je uobičajena praksa na prostoru Crne Go- 
re, da se nacionalno osjećanje i izjašnjavanje nameće državnim 
mjerama ili, jednostavno, propisuje. Nacionalna unifikacija na 
prostoru Crne Gore učinila je da su se pod jednim nacionalnim 
imenom našli ljudi ne samo različite konfesionalne, već i različite 
etničke pripadnosti. Tako je stvoren privid, odnosno pogrešno 
uvjerenje, da su se na prostoru Crne Gore prije Drugog svjetskog 
rata, svi osjećali pripadnicima jedne nacije. 

DR SEKULA DRLJEVIĆ I CRNOGORSKO PITANJE 

1918-1941 


„Istorija stvara Ijude i oblikuje njihove sudbine” 

Fernan Brodel (1902-1982), 
„Spisi o istoriji”, Beograd 1992, str. 57 

D r Sekula Drljević 1 rođen je u selu Ravni, u Morači, kod Kola- 
šina, 26. avgusta/7. septembra 1884. godine, kao najmlađi sin 


1 O Sekuli Drljeviću postoji sačuvana brojna arhivska građa u do- 
maćim i vanjskim arhivima, bibliotekama i drugim ustanovama. Dio, 
značajne, izvorne građe, koja se na njega odnosi je već publikovan i 
korišćen u brojnim studijama, raspravama, monografijama, člancima, 
esejima. Neke izabrane radove i dokumentarne priloge objavio je dr 
Danilo Radojević u studiji Politička misao dr Sekule Drljevića, Podgo- 
rica 2007. godine. U toj studiji dr Danilo Radojević je sačinio i objavio 
svoja vrijedna i značajna istraživanja o Sekuli Drljeviću u uvodnom di- 
jelu knjige (str. 7-102). U Arhivu Crne Gore, Arhivu Hrvatske, Arhivu 
Srbije (Arhivu Jugoslavije) i drugim arhivskim i bibliotečkim fondovi- 
ma u zemlji i inostranstvu nalaze se brojni izvori različiti po vrsti i po- 
daci o životu i djelu Sekule Drljevića. Dr Dimitrije Vujović u knjizi Cr- 
nogorski federalisti 1919-1929, Titograd 1981, i dr Šerbo Rastoder u svo- 
joj studiji Političke stranke u Crnoj Gori 1919-1929, Bar 2000, na osno- 
vu vlastitih istraživanja, publikovali su brojne, raznovrsne i značajne 
podatke koji su relevantni za ukupnu biografiju dr Sekule Drljevića. O 
Sekuli Drljeviću viđeti od istoriografskih izvora literature i: dr Rado- 
je Pajović, Kontrarevolucija u Crnoj Gori-četnički i federalistički pokret 
1941-1945, Cetinje 1977; Dr Šerbo Rastoder, Crna Gora u egzilu 1918- 
1925, knjige 1 i 2, Podgorica 2004; dr Danilo Radojević, Tri zabranjene 

Radivoja Drljevića i Dobrice, rođene Vlahović. „Osnovnu školu 
završio je u staroj zgradi pored Moračkog manastira (1890-1894.), 
a Gimnaziju u Sremskim Karlovcima (1994-1902). Studije prava i 
doktorat završio je u Zagrebu 1902-1908. Položio je rigoroz (Lat. 
Rigorosum ехатеп - strogi ispit) na kome je postigao doktorat” 2 . 
Dr Sekula Drljević u doba nezavisne Knjaževine i Kraljevine Crne 
Gore bio je narodni poslanik, sudija i predšednik Oblasnog suda 
u Podgorici, vođa pravaške opozicije od 1913. do 1916. godine, te 
ministar pravde 3 , ministar prosvjete i crkvenih poslova 4 , ministar 
finansija i građevina 5 i zastupnik ministra inostranih poslova, u 
više crnogorskih vlada u periodu od 1909. do 1913. godine. Bio je 
advokat, a u doba trajanja Kraljevine SHS i Kraljevine Jugoslavije 
utemeljivač, ideolog i vođa Crnogorske stranke (federalista), čiji 
je poslanik bio u beogradskoj skupštini u više mandata od 1925. 
do 1941. godine. Živio je u Zemunu. Iz Zemuna je nakon beo- 
gradskog puča 27. marta 1941. godine, zajedno sa svojim prijate- 
ljem prof. Josipom Belanom stigao u Zagreb 28. ili 29. marta 1941 
godine. Tokom aprila 1941. godine iz Zagreba se vratio u Zemun, 
iz kojeg je 12. maja 1941. godine stigao u Crnu Goru. Dr Sekula 
Drljević je, kao crnogorski indipendentista (suverenista) jedan od 
glavnih učesnika Petrovdanskog sabora 12. jula 1941. godine na 
Cetinju, na kojemu je, u uslovima italijanske okupacije Crne Gore 
i pod njenim protektoratom i organizacijom, proglašana nezavi- 


knjige Savića Markovića Štedimlije, DANU, Podgorica 2008; dr Bran- 
ko Petranović i dr Momčilo Zečević, Jugoslovenski federalizam-ideje i 
stvarnost, 1, 2, Beograd 1987; dr Radovan Radonjić, Politička misao u 
Crnoj Gori, Podgorica 2006. i druge izvore i literaturu koje je i autor 
ovog istoriografskog rada koristio u daljem tekstu. 

2 Dr Danilo Radojević, Dr Sekula Drljević - politička misao, Pod- 
gorica 2007, str. 8-9. 

3 Dr Sekula Drljević je bio Ministar pravde od 2. aprila 1907. do 
24. januara 1910. 

4 Na tom polozaju je bio od 2. aprila 1909. do 24. januara 1910. 

5 Ministar finansija i građevina Kraljevine Crne Gore bio je od 6. 
juna 1912 do 25. aprila 1913. godine 

sna i suverena Crna Gora. Poslije Petrovdanskog sabora, naveče 
12. jula 1941. otišao je za Dubrovnik, iz kojeg se početkom avgu- 
sta iste godine vratio na Cetinje. Na Cetinju je ostao do 16. ok- 
tobra 1941. godine, a onda je toga dana, po nalogu okupacionog 
italijanskog vojnog guvernera generala Alesandra Prircia Biroli- 
ja, bio prognan iz Crne Gore. Zvanično orazloženje okupacionih 
italijanskih vlasti bilo je da je protiv njega organizovana zavjera 
i da mu prijeti opasnost po život ako ostane na Cetinju ili ode u 
Zemun. Od polovine oktobra do 19. decembra 1941. godine bio je 
konfiniran od strane Italijana u San Remo. Na pasošu su mu ita- 
lijanske vlasti udarile pečat s natpisom ,,bez povratka” („Senza ri- 
torno”). Iz Italije je ilegalno otišao nakon tri mjeseca konfinacije i 
20. decembra 1942. godine uz pomoć njemačkog pasoša vratio se 
u Zemun. Proljeća 1944. godine iz Zemuna, usljed bombardova- 
nja, te primicanja linije fronta i zbog opasnosti da ne bude ubijen 
od strane egzekutora generala Milana Nedića, seli se u Zagreb, 
đe živi u prvo u Podsusedu, a potom na Tuškancu, do početka 
maja 1945. godine. U Zagreb je otišao jer je mislio da tamo ima 
prostora da politički djeluje. Kao emigrant u Zagrebu, dr Sekula 
Drljević je tajno, bez znanja vlasti NDH i Njemaca, 1944. godine 
formirao 22. jula 1944. godine Crnogorsko državno vijeće sa pre- 
tenzijama da se bori za uspostavu nezavisne Crne Gore. Položaj 
Predšednika Crnogorskog državnog vijeća Drljević je zadržao za 
sebe, a njegovi ostali članovi bili su: Savić Marković Štedimlija, 
dr Savo Bašović, Krsto Brajović, Nastadin Zečević, dr Filip Šoć, 
Dušan Stojanović i Đuko Perović (nešto kasnije je u sastav CDV 
kooptiran i dr Dušan Krivokapić). Vođstvo NDH je potom i for- 
malno podržalo Drljevićevo CDV i njegove planove o obnovi ne- 
zavisne Crne Gore. Drljević, dok je bio u Zemunu i Zagrebu, ob- 
javljuje članke u ustaškoj štampi, u listovima „Hrvatski narod”, 
„Spremnost” i u zemunskom „Graničaru”. Pred sam kraj rata, u 
maju 1945. godine iz Zagreba odlazi za Austriju, đe biva ubijen 
s ženom Marijom u jednom logoru u Judenburgu, 10. novembra 
1945. godine, od strane grupe preživjelih srpskih četnika. Sahra- 

njen je, prema nekim podacima, u Klagenfurtu, u Austriji, mada 
na tamošnjem groblju ne postoji trag o tome. 

Drljević je bio izuzetno obrazovan čovjek i sposoban govornik 6 . 

No, vratimo se Drljevićevoj aktivnosti par decenija unazad. 
Naime, dr Sekula Drljević došao je u zemlju iz zarobljeničkog lo- 
gora Karlštajn u donjoj Austriji, đe je bio zatočen dvije godine, 
od 1916. do završetka prvog svjetskog rata 1918. godine. Stigao je 
u Crnu Goru po završetku rata, krajem novembra 1918. godine, 
kad je već bila izvršena nasilna aneksija Crne Gore Srbiji, u uslo- 
vima savezničke i srpske okupacije crnogorske teritorije. U to vri- 
jeme dr Sekula Drljević se još zalagao za uniju Crne Gore i Srbije, 
ali nije bio učesnik Podgoričke skupštine, jer tada nije ni bio u 
Crnoj Gori. Stići će u Crnu Goru kad je „bezuslovno ujedinjenje” 
bilo „svršena stvar” 7 

Dr Sekula Drljević je 1914. godine je politički propagirao ca- 
rinsku, vojnu i diplomatsku uniju Crne Gore i Srbije, o čemu je 
napisao i knjigu 8 . Protivnici su ga optuživali da je taj prijedlog 
iznio po nalogu kralja Nikole I Petrovića Njegoša. Primjećuje se 
da Drljević tada govori i piše o uniji 9 , kao obliku državnog po- 


6 Tako Milija M. Dragović, Crnogorski almanah, Subotica 1929, na 
strani 40. piše: ,,Od Crnogoraca koji se danas bave javnim radom, po 
jačini duha, sručnoj spremi, trezvenosti misli, svestranom obrazova- 
nju i govorničkom daru, dr Sekula Drljević danas konkurenta nema”. 

7 Dr Sekula Drljević Opet Marko Daković, „Politika,”, Beograd 5. 
januar 1928, na strani 2 i 3. piše i sljedeće: „Kad smo se iz logora vrati- 
li ujedinjenje je bila svršena stvar.” 

8 Dr Sekula Drljević, Borba za carinsku, vojnu i diplomatsku uniju 
između Crne Gore i Srbije, Cetinje 1914. 

9 Sadržina Drljevićevog prijedloga iz 1914. je uspostavljanje realne 
unije između Crne Gore i Srbije. Realna unija je vrsta državnog save- 
za. Ona predstavlja zajednicu dviju ili više država, koja nastaje na osno- 
vu saglasnosti država članica. U realnoj uniji svaka država članica za- 
država svoiju unutrašnju autonomiju, svoje državno uređenje, zakono- 
davstvo i administraciju. Zajednički organi unije su poslovi iz domena 
vojske, spoljnih poslova (dimplomatije) i finansija. Realna unija pred- 


134 



Dr Sekula Drljević i crnogorsko pitanje 1918-1941 

vezivanja, a ne zalaže se za pripajanje Crne Gore Srbiji, („bezu- 
slovno ujedinjenje”), jer nije bio pristalica čina aneksije, odno- 
sno, gubljenja crnogorskog državnog individualiteta. Međutim, u 
vremenu od aprila 1919. godine do 1939. godine dr Sekula Drlje- 
vić se zalagao za uspostavljenje autonomije i za priznavanje rav- 
nopravnosti Crne Gore u KSHS (Kraljevini Jugoslaviji), jer je, u 
tom periodu, po uvjerenju i retorici, bio federalista, o čemu vrlo 
precizno govori i njegova advokatska odbrana generala Radomi- 
ra Vešovića 1921, objavjena u knjizi Đeneral Vešović pred sudom 
(Zemun 1921) i knjiga njegovih skupštinskih govora naslovljena 
Centralizam ifederalizam (Zemun 1926). Od 1939. do smrti 1945. 
godine dr Sekula Drljević je federalističko-konfederalističke kon- 
cepcije napustio i orijentirao se ka uspostavljanju punog držav- 
nog suvereniteta i nezavisnosti Crne Gore. Drljević je govorio da 
je jugoslovenstvo državna misao, a ne nacionalna, te da za Crno- 
gorsku stranku jugoslovenstvo kao državna misao znači da treba 
u okviru njega da se sačuvaju i poštuju istorijske posebnosti, in- 
dividualnosti, pri čemu misli i na crnogorsku 10 . 

Dr Sekula Drljević je kao političar u svojoj karijeri prošao 
razvojni put od pristalice unije i ujedinjenja sa Srbijom (ali ne 
i prisajedinjenja, aneksije Crne Gore Srbiji), preko crnogorskog 
federaliste, koji se zalagao za ravnopravnu federalnu zajednicu 
južnoslovenskih naroda, do crnogorskog suvereniste - indipen- 
diste, koji se borio za obnavljanje nezavisne države Crne Gore na 
principu nacionalne suverenosti sa Crnogorcima kao državotvor- 
nom nacijom. 


stavlja jedan od oblika složene države. Istorijski primjeri realne uni- 
je su Austro-Ugarska (koja je trajala od 1867. do kraja 1918), te realna 
unija između Danske i Islanda (koja je trajala od 1920. do 1944). Prema 
Drljevićevom konceptu realna unija podrrazumijevala je državni savez 
Crne Gore i Srbije u kojemu će zajednički poslovi biti vojni, diplomat- 
ski i carinski. Taj koncept nije svojom sadržinom pledirao anuliranje 
crnogorske posebnosti i državnog brisanja Crne Gore. 

10 Obzor, Zagreb, broj 330. od 6. decembra 1926. 

Tvrdnje da je 1918. godine dr Sekula Drljević bio poslanik Po- 
dogričke skupštine nemaju istorijsko utemeljenje, jer im nedosta- 
je činjenička provjerljivost u izvorima. Ne postoji nijedan raspo- 
loživ materijalni dokaz za takvo nešto, nijedan izvorni dokument 
koji bi to pošedočio. Inače, da postoji do sada bi bio objavljen. 
Imena dr Sekule Drljevića nema na spisku učesnika Podgorič- 
ke skupštine 1918. godine. Jedino je tačno da je dr Sekula Drlje- 
vić bio tri mjeseca načelnik u Ministarstvu pravde u Kraljevstvu 
SHS i da se povukao sa tog položaja zbog svojih anticentralistčkih 
uvjerenja i zbog neslaganja sa obespravljivanjem i ukidanjem Cr- 
ne Gore u Kraljevstvu SHS. On je bio pristalica stvaranja jugoslo- 
venske države na federativnoj osnovi, kao zajednice ravnoprav- 
nih udruženih zemalja, a od 1939. godine bio je promovent cr- 
nogorskog državnog indipendentizma i nacionalne autohtonosti 
Crnogoraca. 

Drljević je stanje u Crnoj Gori i odnos beogradskih vlasti pre- 
ma njoj često razložno i oštro kritikovao odmah po stvaranju dr- 
žave KSHS, o čemu piše i „Republika” broj. 3 od 20. januara 1920. 
godine. „Svaka kritika teškihprilika u Crnoj Gori, makar objavlje- 
na i u režimskoj štampi, a takvih nije bilo malo, dovođena je u ve- 
zu sa Sekulom Drljevićem ”, konstatuje dr Dimo Vujović 11 . Seku- 
la Drljević je prvi crnogorski političar, zelenaško-federalističkih 
shvatanja, koji je nakon stvaranja KSHS, prihvatio legalnu poli- 
tičku borbu, u zemlji, za autonomiju i ravnopravnost Crne Gore. 
Konstantno je teorijski i akciono kritikovao i osuđivao politiku 
velikospskog hegemonizma, unitarizma i centralizma. Oko nje- 
ga i njegovih političkih ideja se okuplja grupa političkih nezado- 
voljnika novonastalim stanjem, od kojih se ističu bivši crnogor- 
ski ministri Mihailo Ivanović, Risto Popović, Mirko Mijušković, 
Savo Vuletić, Marko Đukanović, general Radomir Vešović, voj- 
voda Gavro Vuković i drugi. Kasnije, po povratku iz emigracije, 
pridružuju mu se, pored ostalih, i istaknuti crnogorski političari 


11 Dr Dimitrije Dimo Vujović, Crnogorski federalisti 1919-1929, 
CANU, 11, 2, Titograd 1981. str. 65. 

i diplomate poput Petra Plamenca i Jova Popovića, dr Iva Joviće- 
vića, kao i brojni oficiri crnogorske vojske poput brigadira Krsta 
Zrnova Popovića, komandira Sava Čelebića, Pera Tujova Vukovi- 
ća, Blaža i Stanka Markovića, Blagote Martinovića, Todora Boro- 
zana i brojnih drugih crnogorskih patriota koji su bili u sastavu 
crnogorske vojske u Gaeti 1919-1921. godine. Kao njegov najbliži 
politički saradnik u međuratnom periodu slovi Dušan Vučinić, 
advokat, generalni sekretar Crnogorske stranke, a dok je bio u 
Zagrebu 1944-1945. godine Savić Markovic Štedimlija, dr Dušan 
Krivokapić, Bosko Agram i drugi. 

Prema nekim izvorima, srpske vlasti su dr Sekuli Drljeviću, 
kao bivšem crnogorskom ministru spriječile dolazak u Crnu Go- 
ru dok Podgorička skupština ne izglasa od strane vlade Nikole 
Pašića već pripremljene odluke o prisajedinjenju Crne Gore Srbiji. 
I fizički su ga maltetirale. Naime, ministar crnogorske izbjegličke 
Vlade Milo Mitrov Vujović u jednom pismu italijanskom mini- 
stru inostranih poslova o stanju u Crnoj Gori, Sidniju Soninu, 
iz Brindizija 28. novembra 1918. godine, navodi kako su srpske 
vlasti hapsile ugledene ljude iz Podgorice, kako su batinale mi- 
tropolita Mitrofana Bana i maltretirale dr Sekulu Drljevića, kako 
su internirale poznate ličnosti kao što su vojvoda divizirar Đuro 
Petrović i brigadir Milutin Vučinić 12 . Kad je stigao u Crnu Goru, 
nakon Podgoričke skupštine, u njoj se kratko zadržao i otišao je 
u Beograd i bio je u februaru 1919. godine izabran za načelnika 
u Ministarstvu pravde KSHS. To naimenovanje bilo je rezultat 
Drljevićevog rada na ujedinjenju Crne Gore i Srbije tokom rata i 
u zarobljeničkom logoru, zbog čega je „zadobio povjerenje novih 
upravljača” 13 . Međutim, „Izvršni narodni odbor”, kojegje imeno- 
vala Podgorička skupština protestovao je protiv ovog postavljenja, 
pa je Spasoje Piletič 0 tome razgovarao sa Markom Trifkovičem, 


12 Akademik Bogumil Hrabak, Poslednje godine kralja Nikole”, CA- 
NU, Podgorica, 49, Kralj Nikola - ličnost, djelo i vrijeme, 1998. str. 90. 

13 Dr Dimitrije Dimo Vujović, Crnogorski federalisti 1919-1929 , 
CANU, 11, 2, Titograd 1981. str. 28. 

ministrom pravde ”, piše dr Dimitrije Dimo Vujović, pozivajući 
se na Spise Spasoja Piletića, str. 100 14 . Izvršni odbor Podgoričke 
skupštine, koji je imao u to vrijeme kompetencije civilne vlasti 
u pokorenoj Crnoj Gori, bio je protiv Drljevićevog imenovanja 
za načelnika u Ministrastvu pravde Marka Trifkovića, jer je bio 
nepovjerljiv prema njemu. Drljević je ostao na toj dužnosti vrlo 
kratko, nepuna tri mjeseca, i podnio je ostavku zbog svojih anti- 
centralističkih uvjerenja i zbog neslaganja sa politikom ugnjeta- 
vanja Crne Gore. Ubrzo se Drljević realno pokajao zbog svog ide- 
alističkog prvobitnog stava o ujedinjenju i snažno manifestovao 
svoje nezadovoljstvo novostvorenim stanjem i položajem Crne 
Gore u KSHS, odnosno njenim apsorbovanjem od strane Srbije. 
U aprilu 1919. Drljević se vratio u Crnu Goru. Međutim, vlada 
Ljubomira Davidovića, odnosno njen ministar Unutrašnjih po- 
slova Kosta Timotijević, iz političkih razloga, spriječili su mu da 
radi kao advokat u Crnoj Gori. Stoga je bio primoran da ode u 
Zemun, početkom 1920. godine, đe mu je Banska stolica iz Za- 
greba dozvolila da se bavi advokaturom. Advokatsku kancelariju 
otvorio je u kući na Magistratskom trgu broj 11 u Zemunu, koja je 
pripadala porodici njegove buduće žene Marije Marković. 15 

Dakle, Drljević je u aprilu 1919. napustio Ministarstvo pravde 
KSHS i otvorio advokatsku kancelariju u Zemunu, đe se i nasta- 
nio. Drljević je stigao u Crnu Goru uoči izbora za Ustavotvornu 
skupštinu KSHS krajem oktobra 1920. godine i zajedno sa Miha- 
ilom Ivanovićem, Mirkom Mijuškovićem i Savom Vuletićem kre- 
nuo u organizovanu javnu akciju na Cetinju, u Podgorici, Nikšiću 
i Kolašinu, đe je propagirao svoje autonomaške i federalističke 
koncepcije. Drljević i njegovi saradnici bili su proganjani od stra- 
ne režima, zabranjivani i rasturani su im javni zborovi, štampa- 
nje propagandog materijala i slično. Dr S. Drljević je uspio svojim 
idejama i harizmom da privoli starog vojvodu i nekadnjeg crno- 


14 Dr Dimo Vujović, Isto. 

15 Dr Danilo Radojević u knjizi Dr Sekula Drljević: Politička misao, 
Podgorica 2007, str. 24-25. 

gorskog ministra inostranih poslova Gavra Vukovića da bude 
nosilac liste, ali vlasti nijesu dopuštile crnogorskim federalistima 
da istaknu izbornu kandidatsku listu, niti da izdaju predizbor- 
ni proglas. Drljević je bio pod stalnim fizičkim policijskim nad- 
zorom po naredbi ministra unutrašnjih poslova KSHS Milorada 
Draškovića ne samo u Crnoj Gori nego i izvan nje. Od strane be- 
ogradskih vlasti proglašen državnim neprijateljom i okvalifiko- 
van kao „izdajnik” i „crnogorski separatista”. Međutim, Drljević 
nije posustao, nije se uplašio, ni pokolebao. Nastavio je prkosno 
sa svojom javnom političkom borbom za prava Crne Gore i crno- 
gorskog naroda. Tokom 1920. i 1921. godine crnogorska politička 
emigracija, Vlada i Dvor u egzilu pomno registruju Drljevićevu 
političku akciju. U tom smislu, nakon što su vlasti poništile ko- 
munističke mandate 1920, vođa crnogorske političke emigracije 
Jovan Simonov Plamenac, misleći da će doći do raspisivanja po- 
novljenih izbora, a što se nije dogodilo, iz Rima 14. avgusta 1921. 
godine, piše opširno pismo dr Sekuli Drljeviću. U njemu, između 
ostalog, Jovan S. Plamenac ističe i ovo: „Mogu ti sa najvećom si- 
gurnosšću reći, ako prilikom sad ponovnih izbora u Crnoj Gori, 
usljedponištenja komunistićkih mandata, lista ćiji bihja bio nosi- 
lac, a koju ti podnesi, da će to biti povod, da se crnogorsko pitanje 
riješi u korist Crne Gore i njenog naroda. Na listi kandidacionoj u 
svakom slučaju treba, pored mene, da budeš ti, Mihailo Ivanović i 
još koga vi vidite. Da Milutinu ne smeta oficirski čin bih i njega rad 
bio imati na listu. Ako Srbijanci odbiju kandidacionu listu na ko- 
joj bihja bio, onda uzmi to takvo rješenje i uputi mi ga, a podnesi 
drugu listu, kojoj bi ti bio nosilac’ 16 . 


16 Biblioteka Istorijskog Instituta Crne Gore, Spisi Jovana Plamen- 
ca, fascikla 81. Plamenčevo Pismo naslovjeno „Dragi sine Sedžo” po- 
slato Sekuli Drljeviću prvi put je integralno objavio prof. Dr Šerbo Ra- 
stoder u knjizi „Сгпа Gora u egzilu 1918-1925”, Knjiga II, Podgorica 
2004. str. 444-448. Pomenuto pismo pominje, dijelom prepričava i ci- 
tira i dr Dimo Vujović, Crnogorski federaisti 1919-1929, Titograd, 1981. 
str. 72-73. 

Dr Sekula Drljević je od 1919. do 1941. godine stalno govorio i 
protestvovao zbog surovog režima tlačenja Crnogoraca u vrijeme 
vladavine dinastije Karađorđević tokom monarhističkog trajanja 
Kraljevine SHS i Kraljevine Jugoslavije. Sekula Drljević je žesto- 
ko ktitikovao politiku srpskog centralizma i okupacioni teror nad 
crnogorskim narodom u vrijeme kad je ministar unutrašnjih po- 
slova bio Svetozar Pribićević (od 7. XII 1918. do 19. II 1920). Se- 
kula Drljević, u dva broja dnevnog lista „Hrvat”, objavljuje svoj 
opširan članak Politička uloga g Pribićevića i njegova teorija 17 . U 
tome članku dr Sekula Drljević piše o Podgoričkoj skupštini iz 
1918. godine, kao nelegalnoj i nelegitimnoj i da je „birana pod 
gospodstvom srbijanskih okupacionih trupa i po upustvima srbi- 
janskih činovnika”, te da je ta „skupština”, veli Drljević „običan 
balkanski marifetluk udesen pritiskom vojske okupatorke”, te da 
je, ona, ergo, „ potpuno diskvalifikovana za predstavnika crnogor- 
skog naroda i njegove volje”. U tome članku Drljević ističe i ovo: 
„Сгпа Gora pripada crnogorskom narodu i mora njegova ostati”. 
Drljević konstatuje u istome članku i ovo: „Godine 1919. i 1920. 
bile su u Crnoj Gori doba najstrašnijeg terora što ga je zapamtila 
istorija ovog razbojničkog, janjičarskog Balkana. Crna Gora gori- 
laje u vatri terora i davila se u krvi. Izgorjelo je preko pet hiljada 
kuća. Svi, koji su učestvovali u tome paklu, kao objekt zločinačkih 
napada, kunu se da su vjerovali, daje došao sudnji dan. Svaki član 
zločinačkih banda, tvrde, da je činio utisak savršenog đaka cari- 
gradske janjičarske škole”. 

Dr Sekula Drljević je u advokatskoj odbrani generala Rado- 
mira Vešovića, na njegovom sudjenju 11. i 14. II 1921. godine, is- 
ticao istorijsku, kulturnu, etičku razliku između Srba (Srbijanaca) 
i Crogoraca, naglašavajući da su te razlike stvorili vjekovi odvoje- 
nih puteva njihovog života i razvoja. Naravno, Drljević tada nije 


17 Hrvat, Zagreb, broj 613 od 16. marta 1922. i Hrvat, Zagreb, broj 
614 od 17. marta 1922. godine. Dr Danilo Radojević u knjizi Dr Seku- 
la Drljević: Politička misao, Podgorica 2007, str. 195-202. po prvi put 
objavljuje u Crnoj Gori integralno pomenuti Drljevićev tekst. 

zastupao i subjektivno stanovište da su Srbi i Crnogorci dvije po- 
sebne nacije (to će uraditi znatno kasnije, kad je sazrijevala nje- 
gova nacionalna misao tridesetih i četrdesetih godina XX vijeka), 
ali iz njegovog elaboriranja i argumentacije o tome dao je objek- 
tivan, snažan pečat svijesti o crnogorskom posebenom identite- 
tu, odnosno, o objektivnoj razlici između crnogorskog i srpskog 
naroda. U advokatskoj odbrani generala Vešovića Drljević govori 
1921. godine i ovo: ,,Mi živimo u dražavi u kojoj je na snazi šest 
raznih zakonodavstava. Ne samo da su privatno-pravni odnosi ne- 
jednako regulisani, ne samo da su istorodni ekonomski i kulturni 
interesi dobili razne zakonske solucije, nego ni nljihova kaznena 
zaštita nije jednaka nipo svojoj mjeri ni po svojoj vrsti. To je naše 
nasljedstvo, čiji je prijem nemoguće naprečac otkloniti bez većeg 
poremećaja ekonomskih i kulturnih interesa. Ne smije se ispustiti 
iz vida, da razlika naših zakona nije samo posljedica naše doju- 
čerašnje pripadnosti raznim državama nego, u velikom stepenu, 
nužno rezultira iz nejednakosti ekonomskog i kulturnog razvitka 
pojedinih jugoslovenskih zemalja. Radi toga je upravo nemoguće 
izvršiti unifikaciju naših zakona jednostavnim proširenjem zako- 
na jedne od jugoslovenskih zemalja na ostale zemlje”. 18 . Drljević, 
u toj odbrani, kaže da je vrijeme razlog koje je Crnogorce i Srbe 
razdvojilo, razjedinilo, pa potom pita i odgovara: ,,Da lije baš vri- 
jeme svemu krivo? Da bome, da ko drugi! Omnia quae fiunt, fiunt 
in tempore. Logičkim dedukcijama u tom pravcu juriste dolaze do 
pojma: praescriptio logissimi temporis. Sve što seputem tepreskrip- 
cije stekne juristički je nesporno; a sve što je juristički nesporno jako 
je. Bar je toliko jako, da se bez većih bolova ne može poništiti. Ne 
mislim ovim reći, da su tvorevine praescriptionis longissimi tempo- 
ris vječne,jerje vječnost amo privilegijum Božanstva; ali sam rekao 
iponavljam, da mogu promijeniti svoga vlasnika sine iusto titulo et 
bonafide opet samo praescriptione longissimi temporis. 

Jer: „vrijeme gradi niz kotare kule, 
vrijeme gradi, vrijeme razgađuje.” 


18 Đeneral Vešovićpred sudom, Zemun 1921, strana 22. 

Što stvore vjekovi to mogu samo vjekovi uništiti. Ali ako dođe 
Udbinski dizdar i popali u kotare kule. Šta mu mogu vjekovi, pi- 
taće me neko. Čujte odgovor! Vjekovi će ga grdno kazniti, zapaliće 
mu njegove dvore u Udbini. 

„Pali, žari Udbinski dizdaru 

Red će doći i na tvoje dvore”. 

Zar nijeste nikada ćuli tuporuku vjekova Udbinskom dizdaru, 
ili možda zaludu preživljujete doslovno ispunjenje te poruke? Da 
gospodo, ništa na svijetu nije tvorevina jednoga dana, niti je išta 
na svijetu srušeno ujednom danu. Svi naši sukobi na koje se toliko 
žalimo, koji nam zadaju toliko bolova, nužno rezultiraju izgvozde- 
nogotpora vjekova, neuravnoteženim pretenzijama našega jednog 
dana. I ukoliko god budu pretenzije našega dana neobuzdanije; u 
koliko god buduprema osjetljivosti vjekova bezobzirnije, utoliko će 
biti snažnija reakcija njihova otpora na naš bezobzir... 

Zar ideal tih vjekova, o ćijem nam otporu govoriš može ne gle- 
dati svoj trijumf u danu današnjem! Zar ovaj dan nije pravedna 
nagrada krvavih napora tih istih vjekova? Zar kolijevka Nemanji- 
ća, otadžina Balšića, Crnojevića i Petrovića; zar domovina Baja 
Pivljanina, Vuka Mandušića i svih ostalih iz onog divnog Vijenca 
besmrtnika, ne bi majka ove politićke ideje koja tako pobjedono- 
sno dominira današnjim danom. 

Ilije možda vidoviti pogled Draška od Mletaka toliko obnevi- 
dio, da ne poznaje ćedo rođeno? 

Ja osjećam, da svi na mene upućujete ta i slićna pitanja, kada 
vam govorim o otporu vjekova... 

Odgovarati na tapitanja znaći govoriti o onome štoje u dana- 
šnjem vremenu najteže ali i najpotrebnije, znaći govoriti opsiholo- 
giji srbijansko-crnogorskogpitanja, a tim indirektno i o psihologiji 
ćitavog jugoslovenskog problema... 

Da poćnem sa onim posljednjim pitanjem od malo ćas posta- 
vljenim. Zar je vidoviti pogled Draška od Mletaka toliko obnevi- 
dio, da nepoznaje ćedo rođeno? -pitali ste me vi. 

Kako je moguće, da Ivo Crnojević trže nož na svoga sina Mak- 
sima, pitam vas ja. Ko je kriv? Da li Ivov oslabljeni vid, ili Maksi- 
mov promijenjen lik? 

Krivje Maksimov promijenjen lik. 

Pa koje od nas Ivan, akoje Maksim, pitaćete me vi. Čini mi se 
obojica i Ivan i Maksim ujedan isti mah. Razdvojili smo se davno, 
i od onoga našega nevoljnog rastanka do današnjeg toliko željko- 
vanog sastanka, bolovali smo na svoj naćin svi. Jedni su bolovali 
ropstvo sopstveno, drugi su slobodovali krvavu slobodu i bolova- 
li ropstvo brata svog. Jednom je ropstvo prošaralo lik, drugome je 
vjećna borba za slobodu dala novi lik. 

Vjekovi nejednakog života svakoga od nas, dali su nam ne- 
jednake mentalne sklopove. Da li je tačno to? Da li su pogledi na 
svijet, na društvo, na državu, na religiju, na moral, onih Srbija- 
naca i onih Crnogoraca zbilja toliko različiti da se može govoriti 
0 njima kao raznorodnim? Da li junaci „Gorskog vijenca’ zbilja 
nemaju ničega zajedničkoga, ili zar imaju tako malo zajedničkog 
sa junacima „Koštane” Bore Stankovića? Zar bi nemoguće bilo pr- 
ve zamisliti upostojbini drugih i obratno? 19 Drljević, elem, u svojoj 
advokatskoj odbrani generala Vešovića, objašnjava uzoke stanja 
u Crnoj Gori i crnogorsko-srpskih sukoba. On kauzalitet tih su- 
koba vidi u različitom istorijskom razvoju Crnogoraca i Srba i 
posebnom, odjelitom putu njihovog samostalnog života i trajanja, 
koji su ostavili, kao nasljedje vjekova, snažan pečat na shvatanja, 
karakter, mentalni sklop Crnogoraca i Srba. Zato on kaže da je Sr- 
bima-Srbijancima „ropstvo prošaralo lik” a Crnogorcima „vječna 
borba za slobodu dala novi lik”. Te zapaža da su Crnogorcima i 
Srbima „vjekovi nejednakog života dali nejednake mentalne sklo- 
pove”. Drljević zato govori da Srbi (Srbijanci) ne mogu razumjeti 
Njegoša, jer junaci „Gorskog vijenca” nemaju ništa zajedničkog 
sa junacima „Koštane” Bore Stankovića, odnosno, da je junake 
„Gorskog vijenca” nemoguće zamisliti u postojbini junaka Stan- 
kovićeve „Koštane” i obrnuto. Po Drljeviću, razlike koje su stvo- 


19 Đeneral Vešovićpred sudom, Zemun 1921. str. 29-32. 

rili vjekovi između Crnogoraca i Srba same po sebi ne stvaraju 
sukobe, već konflikte izaziva nepoštovanje tih razlika i nastojanja 
da se one nasilno izbrišu i unište. Prema Drljevićevoj percepciji 
koncepcija „jednog, današnjeg dana” pod kojim on shvata način 
i koncept „ujedinjenja” 1918. godine, nimalo nije poštovala teko- 
vine koje su stvorili vjekovi. Koncepcija da se u „jednom danu” 
unište ili izbrišu posebnosti koje su stvarali vijekovi je nemoguća, 
jer samo dugo trajanje, vrijeme, vjekovi mogu razoriti što su vje- 
kovi i stvorili. Svaki pokušaj da se crnogorska posebnost stvarna 
vjekovima izbriše u jednom danu nužno stvara otpor. Zato Drlje- 
vić poručuje: „То su tvorevine vjekova, koje ne mogu poništiti pre- 
tenzije jednoga dana, pa ma kako inače bile neobuzdane, pa ma 
koliko bile bezobzirne. U tom sukobu vjekova sa političkim kon- 
cepcijama ovoga današnjega dana ja vidim otkrivenu tajnu na- 
ših današnjih sukoba’. Za Drljevića je prirodan otpor Crnogoraca 
nasilnoj aneksiji, prisajedinjenju Crne Gore Srbiji 1918. godine. 
Po njemu, radi se o otporu nastojanju da se jednim činom izbrišu 
i ponište sve posebnosti i individualnosti Crnogoraca, stvarane 
vjekovima, da se uništi sve ono što Crnogorce čini Crnogorcima. 
Sekula Drljević je shvatanja da te crnogorske posebnosti vjekovi- 
ma stvarane ne mogu biti poništene i da u tom smislu konstatu- 
je: „Ја vjerujem u nesavladivost vjekova, koja če trijumfovati prije 
ili kasnije u jednoj organizaciji državne zajednice jugoslovenskih 
zemalja, koja če svojim sklopom davati kulmen međusobnog re- 
spektovanja tako ranorodnih moralno-religioznih individualiteta 
i ekonomsko-kulturnih struktura. Ali, do dana te pobjede izgle- 
da, da čemo morati preživjeti još mnogo borbe i osjetitijoš mnogo 
bolova” 20 . Drljević u odbrani generala Vešovića (11. i 14. II 1921) 
žestoko kritikuje politiku srpskog terora i nasilja nad Crnogorci- 
ma i uzima u zaštitu pred sudom generala Vešovića koji je prote- 
stvovao i govorio na jednom zboru u Andrijevici protiv zločina 
od strane organa vlasti nad Crnogorcima. Drljević u odbrani ge- 
nerala Vešovića nema još sazrelu svijest o posebnom nacional- 


20 Đeneral Vešovićpred sudom, Zemun 1921. str. 29-32. 

nom i etničkom biću Crnogoraca. On je tada još bio pod uticajem 
romantičarsko-mitske slike i dvorske doktrine pojedinih vladara 
iz kuće Petrovića i njihovog ideološko-političkog i dinastičkog 
„srpstva”, ali Drljević već te 1921. godine govori o nekim krup- 
nim državno-pravnim, istorijsko-kulturnim, etičkim i psiholo- 
škim, mentalitetskim posebnostima i nasljeđem, koji objektivno 
čine osnovu crnogorskog nacionalnog identiteta i etičke zasebno- 
sti. Drljević je dugo bio nedorečen i nedovoljno saznajno sazrio 
u pogledu nacionalnog i etničkog identiteta Crnogoraca, ali već 
od 1920 i 1921. godine on govori o istorijskom crnogorskom in- 
dividualitetu, kulturnom, mentalitetskom, tradicijskom, običaj- 
nom, o posebnom crnogorskom pogledu na svijet, a od sredine 
tridesetih godina XX vijeka izgrađuje jasniju i precizniju sliku o 
posebnoj crnogorskoj naciji, koja je potpuno drugačija, različita 
od srpske, koju će od 1941. do kraja života 1945. godine potpuno 
diferencirati i eleborirati na jedan oštar način. 

Konstantno je Drljević protestovao i pisao protiv režima i zlo- 
čina počinjenih nad crnogorskim narodom u KSHS i Kraljevini 
Jugoslaviji (1918-1941), kao i protiv ekonomskog stanja u Crnoj 
Gori, pljački crnogorskih ratnih reparacija, unižavanja i brisanja 
crnogorske istorije. Koliki je u to vrijeme vladao zločin prema cr- 
nogorskom narodu, navešću samo jedan primjer. Naime, srpska 
žandarmerijska jedinica, sastavljena od 12 (dvanaest) žandarma, 
pod komandom majora Kecmanovića i bivšeg austrijskog vah- 
majstora, nekog Kolakovića, 25. aprila 1923. godine, u dva sata 
poslije ponoći, upala je u Cucima, u selu Rokoči, u kuću poznatog 
komite Petra Zvicera. Svu njegovu porodicu, izuzev brata Petro- 
vog Jagoša Zvicera, koji se tu nije zatekao zato što je bio u zatvoru 
na Cetinju, srpski žandarmi su tukli, mučili, zaklali, odnosno, 
okrutno ubili. Dželati se nijesu čak ni tada zaustavili, nego su sa- 
distički nastavili sa svojim monstruoznim, krvavim pirom. Izveli 
su iz kuće Đurđu Zvicer, staricu od oko 100 godina, babu Petra 
Zvicera, zavezali je za jednu trešnju ispred kuće, a onda kuću za- 
palili, a nju primorali da gleda u vatri pobijenu i zaklanu familiju. 
Baba Đurđa je od prizora strave i užasa poluđela i, docnije, umrla 

u bolnici u Danilovgradu. Srpski žandarmi pod vođstvom majo- 
ra Kecmanovića su te noći 25. aprila 1923. godine mučili, ubili, 
zaklali i spalili: Anđu Zvicer, majku Petra Zvicera, koja je imala 
60 godina; Zagorku Zvicer, staru 23 godine, suprugu Petra Zvi- 
cera sa troje đece; Vidaka Zvicera, starog 13 godina, brata Petra 
Zvicera i Planu Zvicer, staru 20 godina, sestru Petra Zvicera. 

U namjeri da vjerno prikaže sliku ondašnjega stanja u Crnoj 
Gori, u kojemu je živio i borio se i Petar Zvicer, dr Sekula Drlje- 
vić je, kao svjedok tog vremena i aktivni sudionik u ondašnjim 
žestokim političkim borbama, u svojoj knjizi Balkanski sukobi 
1905-1941, koja je prvi put štampana 1944. godine, a drugi put 
1990. u Zagrebu, zapisao na stranicama 108 i 109 i ovo: 

,,Na neuspjele ustanke odgovoreno je kaznenim pohodima voj- 
ske ijanjičara na sva plemena, koja su sudjelovala u ustanku. Spa- 
Ijivale su se se kuće i uništavala pokretna imovina. Vršila su se 
okrutna nasilja nad starcima, ženama i djecom. Spaljeno je pre- 
ko 5.000 seljačkih kuća. Porodice, kojih su članovi sudjelovali u 
ustanku, odnosno u kasnijim gerilskim borbama, ostavljene bez 
kuća i pokretne imovine, živjele su pod pećinama, ukoliko se ni- 
jesu mogle skloniti kod prijatelja. Njihovi odrasli članovi bili su 
po zatvorima, u kojima su u najviše slučajeva poubijani. Ne samo 
članovi tih porodica nego i mnogi drugi ugledni Crnogorci poubi- 
jani su u zatvorima. Srpski častnici i upravni činovnici dokazali su 
svojim zvjerstvima u Crnoj Gori, kako sujaki tragovi duge turske 
vladavine na Balkanu... Pretvarajući Crnu Goru ugarište igroblje 
Beograd nije ostavio nepočinjen nijedan zločin sve do spaljivanja 
majke s djecom”. 

Dr Sekula Drljević u svojoj knjizi Balkanski sukobi 1905-1941, 
opisujući zločin u Rokočima u Cucima, nad familijom Petra Zvi- 
cera, koji se zbio u noći između 25. i 26. aprila 1923. godine, uz 
ostalo, navodi na stanicama 110 i 111 i ovo: „Сисе tvrde, da od ta- 
da svake zime, te noći u dva sata poslije ponoći, leti žena s krilima 
odplamena nad mjestom, na komeje bila kuća Petra Zvicera. Spa- 
Ijena majka obilazi pepeo svoje spaljenje djece. To mjesto je postalo 
crnogorsko svetište. Nijedan Crnogorac ne prođe pokraj njega, da 

ne ostanepred njim, gologlav, po nekoliko minuta u molitvi... Kroz 
cijelo vrijeme tih zvjerstava, koja ne mogu naći sehi uzora čak ni u 
dugoj turskoj vladavini nad Balkanom, nije se našao ni jedan Sr- 
bijanac, koji bi osudio beogradsku vladu zbog njih. Nije se našao 
ni tzv. Srbin prečanin, koji bi to učinio. Ne samo to. Kad samja u 
svome govoru, koji sam držao u Beogradu u Narodnoj skupštini 
16. februara 1926. godine, napao Vladu zbog zločina u Cucama, 
narodni zastupnici digli su zaglušnu viku, ne protiv Vlade, nego 
protiv mene. U toj sramotnoj vici, natjecali su se sa Srbijancima 
Srbi prečani. To vrijedi zapamtiti”. 

Drljević je 1926. objavio u Zemunu svoju knjigu Centralizam 
ili federalizam, koja je skup njegovih govora u Narodnoj skupšti- 
ni u Beogradu, održanih u periodu od 22. jula 1925. do 26. marta 
1926. godine U njoj je objavio je i svoj govor održan u Narodnoj 
Skupštini Kraljevine SHS u Beogradu 16. februara 1926. godine, 
u kojemu je naglasio, između ostalog, i ovo: 

„Сгпа Gora pretvorena je u vježbalište zločinačkih instikata 
državnih organa, čega su žalosni svjedoci, mnogobrojne Ijudske žr- 
tve, preko pet hiljada popaljenih domova i mnoga druga ponište- 
na imovina, i što je najstrašnije: „Krv što ledi, oči što zatvara, što 
kameni i što poražava” - pepeo spaljene majke sa đecom na sred 
onoga istočnika slobode, na samom podnožju Lovćena! Mjesto, na 
kome su Turci spalili, ne Sv. Savu, nego mošti Sv. Save, svetinjaje. 
Mjesto, na kome je spaljena majka sa đecom, ostaće sveto mjesto 
dokje Lovćena i njegove Crne Gore. (Milutin Tomić: To su učinili 
tvoji birači). Ne, nego državni žandarmi, oni isti koji su tebe ova- 
mo poslali. (Milutin Tomić: Imao si svega 700 birača u tom srezu). 
Tako tije istina sve što govoriš (Dugotrajna vika iprotesti. Radika- 
li dižu zaglušnu graju. Predsjednik zvoni). 

Nije mi namjera, da razgrebam po ranama prošlosti, ali sam 
morao ovoliko reći, da jače istaknem, koliki zločin vlada ne samo 
prema Crnoj Gori nego, i to u daleko većem stepenu prema držav- 
noj zajednici, svojim odbijanjem, da država naknadi prouzroko- 
vane materijalne štete. 


147 



Dr Novak Adžić 


Sve posljedice ne dadu se popraviti, jer su mnoge od njih nepo- 
pravive. Nemoguće je dići mrtve iz grobova, alije moguće isplatiti 
popaljene kuće i uništenu imovinu” 21 , apostrofira u tome govoru 
dr Sekula Drljević. U ovom govoru dr Sekula Drljević pravi jasnu 
aluziju na stradanje familije Petra Zvicera, na spaljivanje njegove 
đece i žene u Cucama. 

Dr Sekula Drljević je 1928. godine, u jednoj polemici sa Mar- 
kom Dakovićem, napisao i ovo: „Daković je dao sebi mnogo tru- 
da, da što opsežnije obrazloži režim vatre i krvi, kojim se vladalo 
Crnom Gorom nakon ujedinjenja. Dobro je što priznaje taj režim 
za svoj. To priznanje treba svi Crnogorci da ćuju i da upamte. Da- 
kovićkaže daje tako upravljao, da bi ućvrstio ujedinjenje, a danas 
i djeca vide, daje na zgarištima crnogorskih domova izgorelo mo- 
ralno jedinstvo Srbijanaca i Crnogoraca, kojeje prije državnogje- 
dinstva postojalo kroz vjekove... Naposljetku, zar ne zna Daković 
da nema ideje ni nacionalne ni religiozne ni socijalne radi ćijeg bi 
se ostvarenja smjele spaljivati žene i djeca ipaliti seljacima kuće\ 22 

U ovoj polemici sa Markom Dakovićem dr Sekula Drljević 
prikazuje režim koji je 1923. godine spalio ženu i djecu Petra Zvi- 
cera, kao režim vatre i krvi, kojim se vladalo Crnom Gorom od 
1918. godine. 

Dr Sekula Drljević je u advokatskoj odbrani generala Rado- 
mira Vešovića 1921. godine izložio svoje programske i ideolo- 
ške koncepcije i shvatanja, koja će predstavljati idejnu okosnicu 
političkog djelovanja crnogorskih federalista. Tim svojim kon- 
cepcijama Drljević će sa izvjesnim dopunama i korekcijama biti 
dosljedan do kraja života. U zagrebačkom listu „Hrvat”, organu 
Hrvatske zajednice, Drljević objavljuje svoje članke u kojima iz- 
nosi svoje viđenje crnogorskog-srpskog konflikta i svoje stvave o 
uređenju države i položaju Crne Gore u KSHS. Svoje stavove iz- 


21 Dr Sekula Drljević, Centralizam i federalizam, Zemun 1926. str. 
42-43. 

22 Vidjeti: Savić Marković Štedimlija, Crna Gora u Jugoslaviji, Za- 
greb 1936, str. 68-69 

ložene u odbrani generala Vešovića, razrađuje i elaborira. Stanje 
i događanja u Crnoj Gori gleda kroz prizmu crnogorsko-srbijan- 
skog sukoba. On o tome piše da je to „sukob dvaju dijametralno 
protivnih pogleda na svijet”, od kojeg su Crnogorci nosioci jed- 
nog, a Srbi drugog pogleda. Drljević u tom smislu navodi: „ Sinte- 
tizirajte tajnu bića Ijudskog sa tradicijama crnogorskog riterstva i 
njegovim pogledima na svijet i doći ćete na izvor građanskog rata 
u Crnoj Gori. Van te sinteze nema drugog puta, kojim dolaze do 
mnogostruko izukrštanih i isprepletanih uzroka, koji svojom ne- 
minovnošću uzdižu snagu onih gorštaka do visine nadzemaljskog 
potćinjavanja života svoga i svojih najmiijih apstraknim idealima 
čovjećjeg života i njegova smisla” 23 . Drljević iznosi tezu da „plani- 
ne rađaju heroje, a nizije izdajnike”. Prema Drljeviću, kako kon- 
stratuje dr Dimo Vujović, ,,to nije otpor jednog naroda režimu koji 
izražava interes jednog dijela vladajuće klase, već je to sukob dva 
naroda različitih pogleda na svijet, od kojihjejedan visokih a dru- 
gi niskih moralnih kvaliteta i pobuda” 24 . Drljević u sarajevskom 
listu „Narod”, broj 81 od 14. decembra 1922. godine govori o mr- 
žnji Srbijanaca prema Crnoj Gori. 

Sekula Drljević, u zagrebačkom „Hrvatu” 1922. godine, kon- 
stauje i ovo: „Medeni mjeseci „ujedinjenja” kod nas nijesu dugo 
trajali. Većprvi susreti sa Srbijancima, Crnogorcima su oduzeli iz- 
luzije 0 ravnoravnosti koju oni ranije smatrahu prirodnim ipo sebi 
razumljivom osnovovicom međusobnih odnosa”. U zagrebačkom 
„Hrvatu”, broj 755, od 7. rujna 1922. godine, Drljević (Flavijus) u 
članku pod naslovom „Ministar osloboditelj” kaže: „Već četiri go- 
dine režim pljačkaša, batinaša, palikuća, lopova i aferaša svih mo- 
gućih rodova i vrsta naziva sve proteste protiv sebe separatizmom 
i izdajom. Već četiri godine srbijanska štampa halače protiv hrvat- 
skih i crnogorskih „separatista”, zato što batinu neće da proglase 
za sveca i da priznadu batinanje zapravo „osloboditeljke” Srbije”. 


23 Hrvat, broj 703, 7. srpanj 1922; broj 75, 10. srpanj 1922, Građan- 
ski rat u Crnoj Gori (Flavius); Dr Dimo Vujovic, c. d. str. 80. 

24 Dr Dimo Vujović, c. d. str. 80. 

Drljević će ta svoja shvatanja zadržati i pojačati u svojoj knjizi 
Balkanski sukobi 1905-1941, Zagreb, 1944. godine, s tim što neće 
više upotrebljavati pojam Srbijanci već etničku odrednicu Srbi. 
Kada govori o Jugoslaviji on uvijek termin ujedinjenje stavlja pod 
znake navoda, smatrajući da to nije ujedinjenje već aneksija, a za 
Jugoslaviju koristi sintagmu „udružene zemlje”, a nikad „ujedi- 
njene zemlje”. To je u skladu sa njegovim federalističkim kon- 
cepcijama, koje su samo deklarativno federalističke, a u suštini 
konfederalističke, jer on govori o jugoslovenstvu kao o zajedni- 
ci udruženih zemalja koje treba da budu rezultat sporazumnog 
i slobodnog udruživanja i da udružene sačuvaju svoju državno- 
pravnu i kulturnu inividualnost i identitet i da budu ravnoprav- 
ne. Drljević podržava crnogorsku ustaničku i komitsku borbu 
protiv okupacionih srpskih vlasti i solidariše se sa njom, pozi- 
vajući na oružani otpor u svojoj pjesmi „Lovćenski poklič” 25 . U 
tome članku Drljević piše i ovo: „Crnogorski komitski pokret, koji 
svakim danom postaje teži za vlastodržce znači politički protest 
protiv vladavine iprotiv sistema, kojije nastupio iza „oslobođenja” 
Crne Gore... To jepokret naroda odrasla u slobodi da dobije svo- 
ju slobodu”. Drljević brani ličnost i djelo kralja Nikole od napada 
bjelaša i ulaže protest protiv konfiskovanja njegove imovine 26 . 

Sekula Drljević je, od 1918. do 1941. godine, konstantno bio 
javno napadan kako od strane crnogorskih bjelaških političara- 
unitarista, tako i beogradskih vladajućih političkih krugova. Ne 
samo da je napadan, već je konstantno policijski proganjan, ne- 
koliko puta je hapšen zbog političkog djelovanja i svojih stavova, 
vršeni su atentati na njega, sabotirana mu je i onemogućavana 
politička djelatnost itd. Drljević i Mihailo Ivanović su kritikovali 


25 Pjesmu „Lovćenski poklič” Sekula Drljević je potpisao svojim 
pseudonimom „Hajduk Pero” i objavio je u zagrebačkom „Hrvatu” broj 
721, od 28. srpnja 1922., u članku pod naslovom „Сгпа Gora”. 

26 Drljević će 22 godine kasnije ostati dosljedan tim svojim uvjere- 
njima i ocjenama i zabilježiće ih u svome najvažnijem i najboljem djelu 
Balkanski sukobi 1901-1941. 

i bojkotovali dolazak kralja Aleksandra Karađorđevića, Milana 
Stojadinovića i Nikolaja Velimirovića u Crnu Goru 1925. godine, 
te čin prenošenja Njegoševih kostiju od strane režima na Lovćen 
i njihovu inhumaciju u kapeli koju je podigao Kralj Aleksandar. 
Drljević i Ivanović nijesu zbog neslaganja sa politikom Aleksan- 
dra Karađorđevića i njegove vlade ni bili tada u Crnoj Gori, već 
su njenu teritoriju napustili u znak protesta dok se taj posao ne 
završi, jer nijesu htjeli da u njemu učestvuju. 

Listu „Crnogorac”, organu Crnogorske stranke, kao stranački 
ideolog davao je dr Drljević duh, ton i smjerokaz. List „Crnogo- 
rac”, organ partije dr Sekule Drljevića, broj 2, od 3. januara 1925. 
godine objavljuje i tekst naslovljen „Klevetanje Crne Gore i Crno- 
goraca”. U njemu se oštro i razložno polemizira sa knjigom Veli- 
ka Srbija autora, režimskog i dvorskog istoričara, dr Vladimira 
Ćorovića, u kojoj ovaj neosnovano napada Crnu Goru za njenu 
ulogu u Prvom svjetskom ratu, prikazujući je lažno. Novina „Сг- 
nogorac”, broj 7. od 6. februara 1925. godine podvrgava opravda- 
noj kritici udžbenik istorije za IV razred osnovne škole, u kojoj 
se srpska istorija pretjerano opširno i detaljno slavi i veliča, a cr- 
nogorska istorija tretira neistinito, krajnje oskudno i uvrjedljivo 
minimizira i nipodaštava. List „Crnogorac”, broj 7 od 6. februara 
1925. godine je zabranjen od srpskog okupacionog režima zbog 
uvodnika „Uoči izbora”, u kome se ističe da su vladajući oligarsi 
po Crnoj Gori palili, ubijali i pljačkali, mučili i tukli narod. U tom 
uvodniku „Crnogorca”, kome je duh dao dr Sekula Drljević, kaže 
se: „Jednom riječju, ti vaši dosadašnji upravljači, to su oni, koji su 
nad Crnom Gorom i Crnogorcima učinili više nepravdi i zločina 
nego Turci na cijelom Balkanu za stotinu godina”. List „Večernja 
pošta”, Sarajevo 10. marta 1923. br. 505, objavljuje jedno Pismo 
Prijatelju od dr Sekule Drljevića. U njemu Drljević, zalažući se za 
republikanski oblik vladavine u državi, veli: ,,Mi ne možemo pri- 
stati da Crna Gora i njen narod robuju srpskoj monarhiji ili srp- 
skoj republici, nego tražimo pod cijenu največih žrtava da naša re- 
publika bude ravnopravna sa srbijanskom”. Kritikujući političare 
Jašu Prodanovića i Jovana Đonovića, govoreći im da oni hoće da i 

Crna Gora bude rob Srbije, dr Sekula Drljević dodaje: „Jedino smo 
ja i moji drugovi koji traže crnogorsku republiku ipozivam Tepri- 
jatelju da učiniš sve da se narod ne da prevariti i da osvijetli čast i 
pravo Crnogoraca, koji suprolili more krvi da ne budemo robovi”. 

Dr Sekula Drljević je konstantno, javno protestvovao protiv 
zločina nad crnogorskim narodom, koje je vršila srpska vojno- 
žandarmerijska uprava. Tako su poslanici Crnogorske stranke 
Mihailo Ivanović, Savo Vuletić i dr Sekula Drljević podnijeli 30. 
maja 1925. godine u Narodnoj skupštini u Beogradu interpelaciju 
Ministru unutrašnjih djela, u kojoj su opisali svirep zločin ubi- 
stva crnogorskog majora Šćepana Mijuškovića i njegovog brata 
od strica Stevana Mijuškovića u Nikšiću 21-24. februara 1924. 
godine, kojeg je izvšila srpska žandarmerija pod komandom Mi- 
lana Kalabića. 27 Drljević je protestvovao protiv ekonomskog plja- 
čanja i zapostavljanja Crne Gore, protiv falsifovanja i brisanja cr- 
nogorske istorije u školskim udžbenicima i u prosvjetnoj politici. 
Kaže da se Crna Gora „briše se sa istorijske karte udruženih zema- 
Ija”, i „administrativne strukture udruženih zemalja” 28 . Govorio je 
i pisao i o ulozi Petra Pešića u slomu crnogorske vojske u prvom 
svjetskom ratu. 29 

Politička misao i djelatnost Sekule Drljevića, u razdoblju od 
1918. do 1941. godine imala je snažan eho, odjek ne samo na cr- 
nogorskom prostoru, već i znatno šire. Ostvarivala je i uticaj ka- 
ko na crnogorske emigrantske političke krugove širom Evrope i 
Amerike, tako i na značajne i angažovane intelektualce koji su 
bili pristalice opstanka nezavisne Crne Gore i koji su pisali o cr- 
nogorskom pitanju. Tako, mađarski znanstvenik prof. Dr Jožef 


27 Crnogorac, godina 1, broj 24, Cetinje 1925 i Dr Danio Radoje- 
vić, c. d. str. 45. 

28 Govor Sekule Drljevića u Naordnoj skupštini od 22. jula 1925. 
Objavjen u Centralizam i federalizam, Zemun 1926. 

29 O tome dr Sekula Drljević drži govor u Narodnoj skupštini u 
Beogradu 27. marta 1926. godine, kojega je objavio u svojoj knjizi Cen- 
tralizam i federalizam, Zemun 1926. O tome Drljević piše i u listu „Нг- 
vat”, broj 1681 od 13. septembra 1925, strana 1. 

Bajza (1885-1938) u svom djelu Crnogorskopitanje 30 (Budimpešta 
1927. godine), na više mjesta populariše političke misli i borbu 
Sekule Drljevića i Mihaila Ivanovića za pravo, čast i slobodu Crne 
Gore. Dr Bajza citira Drljevićeve političke govore, kao poslani- 
ka Crnogorske stranke u Skupštini KSHS u Beogradu, koji zbore 
o sudbini Crne Gore pod vlašću i terorom Beograda, i o njima 
se afirmativno izjašnjava, tretirajući ih „umnim”. Dr Jožef Bajza 
konstatuje i ovo: „Imovina crnogorske dinastije je konfiskovana, 
ali zemlja od toga nije imala nikakve koristi. Ova dobra su završila 
u džepovima nekoliko uticajnih Srba. I dakle, potpuno je prirod- 
no daje crnogorska emigracija u inostranstvu brojnija nego ikad. 
Poslanik Drljević želi da zna da lije Beograd baš odlučan da satre 
Crnu Goru i da prinudi crnogorski narod na emigraciju, i u tom 
slučaju narod će razmisljati da nađe neko sklonište đe ne došežu 
ruka i moć Beograda”. Osvrćući se na suštinu Rimskog pakta iz- 
među Italije i KSHS od 9. februara 1924. godine, dr Bajza Jožef 
piše i ovo: „Nije potrebo da ističem kako je crnogorska politička 
emigracija imala za osnovu suverenitet i nezavisnost Crne Gore 
koja je smatrana za državu. Ovo stanovište dijele i mnogi čuveni 
italijanski pravnici. Mnogo važnijaje činjenica da Crnogorska fe- 
deralistička partija, partija koja je formalno priznala Jugoslaviju, 
ima u stvari isto mišljenje 0 ulozi međnarodnogprava u Crnoj Go- 
ri kao i crnogorska politička emigracija. Poslanik u Beogradskoj 
skupštini, Sekula Drljević, koji je upravo jedan od vođa Federali- 
stičke partije, počinje ovim riječimajedan svoj umni članak: „Rim- 
skim paktom kojije zakjučen između Italije i naše Države, željelo 
se isključiti crnogorsko pitanje iz programa međunarodne politike. 
Istinaje da ni Amerika, ni Engleska, ni Francuska nijesu potpuno 
priznale ujedinjenje Crne Gore sa Jugoslavijom, čak imamo njiho- 
vo obećanje da će se pozabaviti crnogorskim pitanjem,-ali u poli- 
tičkoj praksi ove teorijske rezerve nemaju vrijednosti od trenutka 


30 Dr Jožef Bajza pominje Drljevićeve misli i aktivnost u knjizi Cr- 
nogorsko pitanje, III izdanje, priredili Prof. dr Branislav Kovačević i 
Marijan Mašo Miljić, Podgorica 2001, na stranama 44, 45, 54, 56, 61. 

kadaje Italija sklopila sporazum sa Beogradom. U igri Italije Crna 
Goraje bila veomajaka karta, i stoga, sve do RimskogPakta Italija 
je u međunarodnoj politici pokretala crnogorsko pitanje. I čim je 
Italija odbila, iako privremeno, da praktično podstiče crnogorsko 
pitanje ono je nestalo sa horizonta međunarodne politike. I stoga 
je moguče da Italija i druge velike sile budu smatrale jednog dana 
da može biti korisno da ponovo pokrenu crnogorsko pitanje. Tre- 
nutno je Pašič uspio da izbjegne svaku opasnost i da navede Mu- 
solinija da ukine bilo kakvu pomoč crnogorskoj emigraciji”, zavr- 
šava dr Sekula Drljevic’. Dr Bajza Jožefpotom zapaža: „Veomaje 
teško pogrešno shvatiti ove izjave Drljeviča. Očigledno je da on ne 
smatra razriješenim crnogorsko pitanje sagledišta međunarodnog 
prava, več je kao političar, ubijeđen da se, nakon Rimskog Pakta, 
teško nadati da če to pitanje ponovo doči na dnevni red, i, stoga 
izbjegava da insistira na njegovoj vezi s međunarodnim pravom. 
Smatra da je aneksija Crne Gore od strane Srbije svršena stvar i 
izbjegavajuči da nagađa mogučnosti daleke budučnosti, nastoji da 
utvrdi uslove jedne realne crnogorskepolitike na osnovu činjeničke 
situacije” 31 , bilježi Bajza. 

Angažman i borba Sekule Drljevića imala je jak uticaj na cr- 
nogorsku suverenističku političku emigraciju u Evropi, Južnoj i 
Sjevernoj Americi. Crnogorski emigrantski list iz Detriota, SAD, 
Crnogorski glasnik , na svojim stranicama od 1923. do 1929, često 
prenosi Drljeviceve političke nastupe u borbi za Crnu Goru, nje- 
govu aktivnost, govore, proglase, skupštinske interpelacije pro- 
tiv srpskih zločina u Crnoj Gori, govoreći krajnje afirmativno o 
njegovom političkom angažmanu i misiji u odbrani prava na ži- 
vot Crne Gore. Urednik Crnogorskog ogledala iz San Franciska, 
u broju od septembra 1927, strana 6 i 7, prof. Nikola Petanović, 


31 Prof. Dr Jožef Bajza, Crnogorsko pitanje, (I izdanje na mađar- 
skom jeziku, Budimpešta 1928, II izdanje na italijanskom jeziku, Bu- 
dimpešta 1928). Citirano prema III izdanju na crnogorskom jeziku, ko- 
je su priredili dr Branislav Kovačević i Marijan Miljić, Podgorica 2001. 
str. 54. 

pregalac za slobodnu i nezavisnu Crnu Goru, u članku na dvije 
stranice časopisa na engleskom jeziku, naslovljenom Doctor Se- 
kula Drljevich, ističe pravednost, ponos i hrabrost, liderstvo Se- 
kule Drljevića i njegovu borbu za dignitet i postojanje Crne Gore. 
U tom članku objavljenom u Crnogorskom ogledalu prenosi se i 
dio političkog govora Sekule Drljevića iz 19. jula 1927. godine na 
jednom javnom zboru u Hrvatskoj. Petanovićev časopis navodi, 
uz ostalo i ovo: ,,Mi sada imamo čast da Americi predstavimo jed- 
nogod neustrašivih i iskrenih političkih lidera, koji jepraviprimjer 
predstavnika crnogorskog naroda na otvorenom forumu Jugosla- 
vije, po imenu doktor Sekula Drljevič. Veliko nam je zadovoljstvo 
pisati 0 našem predstavniku tamo, ali kako je prostor ograničen, 
mi ushičeno prevodimo njegove riječi kojeje izgovorio 19. jula ove 
godinepred 16.000 Hrvata. Nas izborje kratak, alije karakteristi- 
čan ijasan, i nadamo se da ceposlužiti”. U nastavku teksta slijedi 
izvod iz Drljevićevog govora: „Ovo je več deveta godina kako smo 
zajedno u jednoj zemlji. Devet godina od kako se borimo u našoj 
objedinjenoj domovini da sve dovedemo u red onako kako i treba 
da bude. Tačno je da smo tražili nacionalnu uniju, ali nije tačno 
da smo to željeli kao naredbu, kako je to predstavljeno i kako bi 
željele vodeče partije. Kao što znate iz istorije, nekadaje cio srpski 
narod bio ujedinjen, u vrijeme ropstva pod Turcima. Crna Gora 
je bila prva koja je odbila uniju, ona se osamostalila i napravila 
nezavisnu državu. Ko god želi ujedinjenje bez slobode, protiv je 
svoje države. Lažu oni koji kažu da mi želimo da se ujedinimo bez 
slobode. Slobodna Unija znači da treba da postoji jednakost iz- 
među Srba, Hrvata i Slovenaca. Najmanje što možemo dobiti od 
države je jednakost, ona mora biti osigurana, ne samo za nas nego 
i za druge nacionalnosti u okviru njenih granica. Ako želi da bude 
temeljna država mora da garantuje slobodu i Njemcima, Madaj- 
rima, Albancima, i drugim nacionalnim manjinama, kako bi oni 
mogli razvijati svoje sposobnosti kao slobodni građani. Svepolitič- 
ke partije, koje su imale moč, nijesu shvatile da je jednakost izme- 
đu nacionalnosti esencijalno potrebna, kako bi država bila čvrsta. 
Ako oni vjeruju upobjedu, zašto ne dozvole nekome da dobije moč 

ko će nam garantovati jednakost. Oni kažu da oni ne praktikuju 
prinudu, dok god su spremni da urade sve kako bi ostvarili većinu 
glasova. Vjerovatno ni u Hrvatskoj neće biti više prinude kako je 
bilo ranije, ali i ovdjejoš uvijekpostoje određene oblasti zemljegdje 
se prinuda praktikuje do krajnjih granica. Oni misle, na primjer, 
da mogu djelovati u Makedoniji. Varaju se. Makedonija teži istoj 
slobodi. Oni misle, prije svega, da mogu koristiti svoju brutalnost 
svuda okolo i ostati slobodni u Srbiji. Ako ga pritjeraš uz „hrvat- 
ski” zid, oni će se vratiti u srbijansko dvorište. Gdje god žele da 
potlaće dovode u rizik srbijansku slobodu. Samo glupani dovode 
u opasnost svoju slobodu. Sloboda je nemoguća u jednoj oblasti 
ukoliko je u susjednoj ropstvo. Oni nijesu u stanju da vide da je 
ova država napravljena od jednakih oblasti i zemalja i da je ova 
država saradnja naroda Srba, Hrvata i Slovenaca. (Nema sobe za 
Crnu Goru). Radikalna partija misli da država nije ništa drugo do 
Beogradski pašaluk. Našaje dužnost da podignemo cilj naše drža- 
veprotiv tiranske Srbije i interesa srbijanskih gedža. Mi smojedina 
prava partija u Državi. Naša realnostje naša prošlost, naša tradi- 
cija na koju smo jako ponosni. U ovoj Državi mi ćemo razmotriti 
šta je napravila istorija. Mi kažemo da ne smije biti uništena, za 
onogkojije toliko pobudio reakcija. Znaćenje Progresaje da izvu- 
ce najbolje iz postojećeg i da ga doda tome. Onaj koji želi sve to da 
uništi je umobolan. Ne postoji narod na ovome svijetu koji bi da 
se odrekne svoje istorije. „Srbijanska gospoda” bi željela da narodu 
širom zemlje saopšti da oni moraju biti vođe Države. U ovoj Drža- 
vi, vođe mogu biti oni koji će garantovati jednakost narodu. Ako 
nepostoji neko ko to garantuje, država neće dugo trajati. U mojim 
detaljnim observacijama srbijanskih politićara, ćini mi se, da oni 
cesto same sebepitaju: ,,da lije bolje da proizvode manje ili dapri- 
grabe i ono malo sto je već proizvedeno”? Dolaze do zaključka da 
je ovo drugo bolje. A naš narod im Ijubazno kaže: „proklet bio svak 
onaj koji ukrao nešto” - oteto prokleto!”. Slažući se sa svim što ču- 
jem u Beogradu, ja ne znam čija vladaje sadasnja vlada Jugoslavi- 
je. Jasnoje da će želja ili zelje naroda biti izražene krozpartije koje 
predstavljaju narod. Dok god je sadašnja vlada sačinjena od ovih 

partija, jasno je da ova vlada nije nacionalna vlada, - dakle nije 
vlada koja predstavlja interese naroda u cjelini. Ali sadašnja vla- 
da nije svakako neutralna. Po mom iskrenom mišljenju srbijanska 
vlada nije ni božija ni vlada naroda u cjelini. Ja želim da kad dođu 
izbori, dobiju ono što zaslužuju i da budem ponosan da njihova 
dobra i tapije završe kod naroda. Usamom zaključku, osjećam kao 
dužnost da vam kažem da kad god je naša misao napravljena od 
nacionalne i internacionalne slobode, nikada nećemo zaboraviti 
da pomenemo Crnu Goru, Crna Gora je kolijevka naše slobode. 
Sadašnja država našeg naroda, dominantno od balkanskih na- 
mjesnika, biće preorjentisana u naprednu i slobodnu Državu’ 32 . 

Dr Sekula Drljević je bio jako uvažavan od vodeće stranke 
hrvatskog naroda u Kraljevini SHS i Kraljevini Jugoslaviji - Hr- 
vatske seljačke stranke Stjepana Radića i njegovog nasljednika dr 
Vladimira-Vlatka Mačeka i njihovih saradnika. Na izborima 1927. 
godine sa njene liste je izabran za poslanika u beogradskoj skup- 
štini. Kad je radikalski poslanik Puniša Račić ubio 20. juna 1928. 
godine u Beogradu, u Skupštini, hrvatske narodne zastupnike Pa- 
vla Radića i Đura Basaričeka, tesko ranio Stjepana Radića i jos 
nekoliko poslanika, Crnogorska stranka i njeni predstavnici Mi- 
hailo Ivanović i dr Sekula Drljević napustili su skupštinu u znak 
solidarnosti sa poslanicima Seljačko-demokratske koaliije (SDK). 
A Sekula Drljević je govorio na pogrebu Pavla Radića i Đure Ba- 
saričeka u Zagrebu, kao i na pogrebu svog prijatelja i saborca Stje- 
pana Radića, koji je podlegao ranama 8. avgusta 1928. godine 33 . 

Kako se beogradska vlast odnosila u proganjaju dr Sekulu Dr- 
ljevica može u određenom smislu ilustrirati i ovaj primjer. Kad 
je nakon sestojanuarske diktature (zavedene 1929) kralja Alek- 
sandra Karađorđevića, uhapšen dr Vlatko Maček koncem 1929. 


32 The Montenegrin mirror, september, 1927, San Francisco, „Doc- 
tor Sekule Drljevich”, page six-seven” (prijevod sa engleskog na crno- 
gorski prof. Darinka Adžić). 

33 Dr Dimitrije Dimo Vujović, Crnogorski federalisti 1919-1929 , 
CANU; Titograd 1981. str. 378. 

godine i predat Sudu za zastitu države, dr Sekula Drljevic je do- 
šao u Zagreb da u tamnici, u vezi s sudskim procesom, posjeti 
svog političkog i ličnog prijatelja Vlatka Mačeka. Međutim, vlasti 
u službi Beograda su ga pratile i u martu 1930. godine preventiv- 
no uhapsile, a potom uhapšenog Drljevića prebacile u Sokobanju. 
Obrazloženje razloga njegovog hapšenja i konfinacije bilo je da je 
mogao povećati uzburkale strasti i napetosti u Zagrebu. Nekoliko 
puta o 1918. do 1941. Drljević je hapšen kao politicki protivnik, 
pucano je u njega od strane režima, bio je meta atentatora. 

Ne može se i ne smije ispustiti iz vida činjenica da je dr Se- 
kula Drljević kao ideolog i faktički lider crnogorskih federalista 
više od dvije decenije ostvarivao prisnu saradnju, na nivou koali- 
cionog partnerstva, sa Hrvatskom seljačkom strankom i njenim 
vođama Stjepanom Radićem i Vladimirom (Vlatkom) Mačekom 
i poznatim hrvatskim političarima iz HSS dr Augustom Košuti- 
ćem, dr Jurajem Knjevićem, dr Stankom Šibenikom, dr Ivanom 
Pernarom i drugima. Na brojnim sudskim procesima između dva 
svjetska rata branio je mnoge koje je režim Karađorđevića progo- 
nio: kako crnogorskog generala Radomira Vešovića, tako i ma- 
kedonske studente (zbog čega ga je 1944. godine u Zagrebu lično 
posjetio Ivan - Vanča Mihailov i zahvalio mu se 34 ), te crnogorske 
i druge komuniste, i hrvatske opozicionare. 

Takođe, mora se konstatovati i činjenica da je dr Sekula Dr- 
ljević u poznim dvadesetim godinama XX stoljeća sarađivao i sa 
srpskom Samostalnom demokratskom strankom Svetozara Pri- 
bićevića u vrijeme kada se on okrenuo protiv centralističke poli- 
tike i diktature kralja Aleksandra Krađorđevića. Dr Sekula Drlje- 
vić je odigrao veoma značajnu, posredničku, ulogu u formiranju 
kluba Seljačko-demokratske koalice Stjepana Radića i Svetozara 
Pribićevića, kojemu je pripadala i Crnogorska stranka, čiji je on 
bio vodeći ideološki i politički personalitet. Takođe, treba istaći i 
činjenicu da je dr Sekula Drljević, jedno vrijeme, tokom dvade- 


34 Zapisnik sa saslušanja Savića Markovića Štedimlije od 2. XI1955 
u prostorijama Okružnog istražnog centra sudskog okruga Zagreb. 

setih i tridesetih godina XX vijeka, održavao prilično bliske po- 
litičke odnose i sa hrvatskim federalistima i njihovim vođama dr 
Ivanom Lorkovićem i dr Antom Trumbićem. Tokom tridesetih 
godina XX vijeka dr Sekula Drljević i Crnogorska federalistička 
stranka održavali su saradnju i sa crnogorskim komunistima. 

Dr Sekula Drljević je podržao zagrebačke punktacije od 7. no- 
vembra 1932. godine, usvojene od strane hrvatskih i drugih anti- 
režimskih političara, pod predsjedništvom dr Vlatka Mačeka, u 
kojima se, kako se u njima veli, „stojeći na principu demokratije’ 
ističe „narodni suverenitet kao stožer svake državne organizacije”, 
i osuđuje apsolutistički režim diktature kralja Aleksandra i „srbi- 
janska hegemonija”, te poziva na borbu protiv nje i zahtijeva novo 
uređenje države po principu narodnog suvereniteta, samoopre- 
djeljenja i ravnopravnosti naroda i zemalja koje je čine. Dr Sekula 
Drljević je januara 1933. godine iz Zemuna poslao pismo svojim 
pristalicama u kojima je podržao ljubljanske i zagrebačke rezolu- 
cije i punktacije. Podržavajući njihov sadržaj Drljević piše: „Sve 
one znače pobjedu gledišta kojeje već od samogpočetka Crna Gora 
preko naše stranke-zauzela prema pitanju uređenja državne za- 
jednice Južnih Slovena. Ovđe bijasmo skoro usamljeni i danas 11 
miliona zauzimanje našeg stava, priznaju da smo mi stalno bili na 
pravom putu. To je pobjeda Crne Gore, koju ona imaprava sagor- 
došću unijeti u spisak mnogobrojnih pobjeda svoje slavne prošlo- 
sti. Pobjedu na polju misli u opšte, a političke misli napose, nijesu 
manje slavne odpobjeda na bojnom polju. Budući daje našpogled 
na Jugoslovensku državnu ideju već dovoljno poznat svim Južnim 
Slovenima, to neka naročita pojava danas ne bi mogla postići dru- 
gu svrhu do da istakne naš trijumf, da ne bi bila u saglasnosti sa 
poznatom crnogorskom otmenošću. Dakle, nećemo donositi nika- 
kvu rezuluciju ne samo zato štoje naša stranka član S. D. K. nego i 
zato, što nema razloga donositi rezoluciju onaj čijoj misli priznaju 
pobjedu rezolucije drugih. Cijela Crna Gora, zelena kao proljeće 
njenih planina, neka ostane jednodušna pod našim zelenim seljač- 
kim barjakom. S kraja na kraj Crne Gore neka ne bude ni jedne 

kuće, na kojoj bi bila izvješena bijela zastava-zastava kapitulacije 
i sramote-i pobjeda je naša sigurna” 35 

Srpski političar, radikalski ministar i kasnije predsjednik vla- 
de Kraljevine Jugoslavije, Milan Stojadinović je 14. februara 1933. 
godine oštro napadao Sekulu Drljevića tvrdeći da njegov federali- 
zam znači separatizam i da crnogorski federalisti predvođeni Dr- 
ljevićem „imaju za cilj da odvoje Crnu Goru od Srbije i daponište 
odluke podgoričke skupštine”. Pritom Stojadinović ističe da Crna 
Gora i Srbija „пе smeju da budu razdvojene, jer su njih dve kičma 
od države i sem toga prirodni pravac isejavanja i kolonizacije za 
Crnogorce je Kosovo i Metohija ” 36 . 

Dr Sekula Drljević je, podržavajući Belvederske demonstraci- 
je 1936. godine, zbog jednog proglasa kojeg je obznanio tim po- 
vodom, bio od strane režima Karađorđevića uhapšen u Zemunu. 
U proglasu, kojeg je povodom belvederskih antirežimskih de- 
monstracija kod Cetinja, objavio 28. juna 1936. godine dr Sekula 
Drljević, kaže se, uz ostalo, i to da kod Crnogoraca, koji se od- 
upiru beogradskom imperijalizmu, sa njihovih „viteških domo- 
va nikada nije skinuta zastava crnogorske slave, crnogorski krstaš 
barjak” 37 . 

U proglasu pod naslovom „Živio crnogorski front”, kojeg je 
pred parlamentarne izbore 19. januara 1938. godine objavio dr 
Sekula Drljević, pozivajući da se glasa za listu udružene opozi- 
cije dr Vlatka Mačeka, navodi se i ovo: „Sve srbijanske stranke 
tvrde da Crna Gora nema pravo da bude ravopravna sa Srbijom 
u zajednici zemalja Južnih Slovena. Zbog toga su za nas i radikali 
i demokrati i zemljoradnici jedno isto, a jugoslovenska radikalna 


35 AJ, Zbirka Milana Stojadinovića, F-3. Dr Branko Petranović i dr 
Momčilo Zečević, Jugoslovenski federalizam-ideje i stvarnost, knjiga I, 
Beograd 1987. str. 326-327. 

36 Dr Tomica Nikčević, Političke borbe u Crnoj Gori 1929-1937, u 
Istorija XX veka, Zbornik radova III, Beograd 1962, str. 65 i dr Danilo 
Radojević, Politička misao dr Sekule Drljevića, Podgorica 2007. str. 57. 

37 Dr Šerbo Rastoder, Belvederski protesni zbor, DANU; DOCLEA, 
Podgorica, 2001, 1, str. 118. 

zajednica - već kao što znate. Na jedinstvo svih srbijanskih stra- 
naka protivu Crne Gore odgovorite jedinstvom CRNOGORSKOG 
FRONTA protivu svih njih. Nema ni jednog Srbijanca, koji bi bio 
član crnogorskog fronta. Ne smije biti ni Crnogoraca, koji bi bili 
članovi bilo koje srbijanske stranke. Ako bi ih ikad bilo, i sa njima 
kao i sa srbijsnkim strankama isključena je svaka naša politička 
saradnja napodručju Crne Gore... Ovo ostaje na snazi za vazda”. 
U tome proglasu Drljević ističe i to da „naši preci čuvaše i saču- 
vaše čast i slobodu naše domovine Crne Gore”, te poručuje i ovo: 
„Pobjedom dokažite da se s pravom ponosite slavom Crne Gore i 
da ste gordi čuvari njene časti. Pobjedom objavite cijelom svijetu 
daje Crna Gora vječna”. 

Sekula Drljević je pod idejom integralnog jugoslovenstva u 
Kraljevini Jugoslaviji prepoznavao paravan sa velikospski impe- 
rijalizam i hegemonizam uvijen kako je sam govorio, „ujugoslo- 
vensku pelenu”. Istoriografski gledano, ta njegova konstatcija od- 
govara činjenicama iz prošle stvarnosti. Drljević 38 u zagrebačkoj 
reviji „Evolucija” konstatuje da su se prevarili svi oni koji misle da 
će Crnogorci „praviti razliku izmedju današnje potčinjenosti i ro- 
bovanja Turcima” napadajući beogradske vlastodržce da nemaju 
svijesti „0 poštovanju tuđeg prava, života, imovine” i konkluzira- 
jući da Beograd „То svojstvo prije dovodipod starateljstvo, nego što 
bi moglo datipravo na upravljanje sudbinom drugih”. 

Dr Sekula Drljević je, privržen Crnoj Gori, pisao da se „domo- 
vine ne mogu mijenjati kao konji na vašaru”, i da su u „napadima 
na Crnu Goru uvijek bili najbezobzirniji sami Crnogorci”. Takođe, 
u podgorickoj „Zeti”, broj 30,1937. godine pisao je i to da je „Сгпа 
Gora izgradila svoju samoniklu kulturu, a time i svoj poseban po- 
gled na svijet” i da je „samostalna kulturna individualnost”, te da 
je „Сгпа Gora kroz vjekove bila nezavisna država. Njena politička 
individualnost nespornaje kao postojanje Lovćena”. 


38 Dr Sekula Drljević, Evolucija, Zagreb, clanak „Ili zajednica slo- 
bodnih zemalja ili osamljenost”, Zagreb, veljača-ozuljak 1936, sveska 
2-3, str. 75-76. 

Srpsko-hrvatski sporazum iz 1929. godine pozdravio je i Se- 
kula Drljević. Podržao je uspostavljanje Banovine Hrvatske. Po- 
slije sporazuma Cvetković-Maček, Drljević je tražio raspisivanje 
izbora kako bi kvalificirani ljudi mogli izvršiti preuređenje drža- 
ve. U zagrebačkom „Obzoru” je žestoko kritikovao Demokratsku 
stranku zato što je tražila odlaganje izbora. Drljević je vodio pole- 
miku oko preuređenja države u to vrijeme i sa Džaferom Kuleno- 
vićem oko teritorijalnog pitanja Bosne 39 . Drljević je tada isticao 
zahtjeve oko teritorijalnog proširenja Crne Gore, ističući da Crna 
Gora treba da bude posebna jedinica i da je čine Crna Gora, San- 
džak i užički kraj. Tada je Drljević isticao zahtjeve teritorijalnih 
pretenzija, pozivajući se na „istorijsko pravo Crne Gore”. Drljević 
je tada kao „neprijatelj države” žestoko napadan od strane Saveza 
zemljoradnika. 

Nakon beogradskog puča 27. marta 1941. godine i preuzima- 
nja vlade od strane generala Dušana Simovića, dr Sekula Drljević 
kao njegov protivnik sjutri dan sa svojim prijateljom porf. Josi- 
pom Balenom odlazi u Zagreb. U Zagrebu je odsio neko vrijeme 
u Balenovoj privatnoj kući i nije se politički eksponirao u vrijeme 
proglašenja NDH 10. aprila 1941. godine. Kad je stigao u Zagreb, 
Sekula Drljević je ostao u strogoj tajnosti i srijetao se samo sa ne- 
koliko svojih provjerenih prijatelja, među kojima i sa dr Ivanom 
Pernarem. Sa Savićem Markovićem Štedimlijom sreo se 14. aprila 
1941. godine u privatnom stanu prof. Josipa Balena bbzu Mirogo- 
ja, iza higijenskog Zavoda tu vodio razgovor političke prirode. Sa 
zagrebačkog kolodvora Drljević je 21. aprila 1941. godine otputo- 
vao za Zemun. Dr Sekula Drljević je iz Zemuna došao na Cetinje 
12. maja 1941. godine. 

Podgorički bst „Zeta”, vanredno izdanje, godina XII, broj 21. 
od 12. maja 1941. na skoro cijeloj naslovnoj stranici objavljuje čla- 
nak posvećen Sekuli Drljeviću. Članak, čiji je autor Nikola-Niko 
Tatar, nosi naslov „Živio narodni Učitelj i vođa Dr. Sekula Drlje- 
vić! I Dobro nam došao”. U tome članku, koji slavi i veliča Sekulu 


39 Glas Crne Gore, broj 2 od 1. decembra 1940. godine. 

Drljevića, objavljen je i Drljevićev proglas Crnogorcima 12. maja 
1941. godine. Dr Sekula Drjević u tome proglasu veli i ovo: 

„Braćo Crnogorci, - 1918. Srbija je okupirala dotadanjeg svog 
saveznika Crnu Goru. Zavjerenički duh Srbije nije poznavao save- 
zničku vjernost, a beogradski udar 27. marta ove godine nije po- 
znavao ni dužnost lojalnosti prema međunarodnim obavezama 
uopšte. Taj duhje Jugoslaviju stvorio i bacio ugrob. 

Crnogorska stranka, kao ni crnogorski narod uopšte, nije bila 
protivu jedne državne zajednice zemalja Južnih Slovena, ali samo 
pod uslovom da sve zemlje zadrže svoje političke i kulturne indivi- 
dualnosti i budu ravnoravne u vođenju zajedničkih poslova”. Dr- 
ljević navodi potom da su sve srpske stranke i političari „htjeli da 
sve ostale zemlje Južnih Slovena budu teritorijalno proširenje Srbi- 
je i time su onemogućili svaku zajednicu. Jugoslavijaje zbog takvog 
stava srpskih političara potala ideloški nemoguća”, kaže Drljević. 
Potom navodi i to da „Jugoslavija nije imala uslova za duži život. 
Njenom propašću sve zemlje Južnih Slovena dovedene su upoložaj 
da se brinu za svoju sopstvenu sudbinu”. Drljević konstatuje i ovo: 
„Сгпа Gora je bila nezavisna kroz vjekove i to će ostati, ako Bog 
da, i kroz sve buduće vjekove. Njen položaj od 1918. g. do danas 
bio je položaj okupirane zemlje, što znači, daje za to vrijeme bila 
međunarodno pravno Nezavisna Država. Nema ni jednog među- 
narodnog akta po kome bi bila prestala postojati Crnogorska Ne- 
zavisna Država. 

Crnogorsku Državu nije potrebno vaspostavljati nego samo 
konstatirati prestanak srbijanske okupacije, i time ona nastavlja 
svoj život kao Nezavisna Država”, ističe dr Sekula Drljević. 

Dr Sekula Drljević je bio jedan od glavnih aktera, sa crno- 
gorske strane, iako su Italijani u tome imali odlučujuću ulogu, 
sazivanja Crnogorskog sabora na Cetinju na Petrovdan 12. jula 
1941. godine, na kojemu je, u uslovima italijanske okupacije Crne 
Gore, pod pokroviteljstvom i zaštitom Italije, proglašena „nezavi- 
sna i suverena Kraljevina Crna Gora”. Na Petrovdanskom Saboru 
njegov zvanični govornik bio je dr Sekula Drljević. Svijest o na- 
cionalnoj posebnosti Crnogoraca i državnom kontinuitetu Crne 

Gore dr Sekula Drljević je imao jaku i razvijenu i u tom smislu o 
tome govore i ove njegove riječi izgovorene 12. jula 1941. godine 
na Cetinju U besjedi koju je održao u pozorišnoj zgradi „Zetski 
Dom”. Dr Sekula Drljević, kao vođa radikalnog ili tvrdog kri- 
la crnogorskih indipendista, koji su pošto-poto htjeli uspostavu 
samostalne Crne Gore, i prihvatili saradnju sa Italijanima da bi 
pokušali da dođu do tog cilja, istakao je tada u svom govoru i ovo: 

„Crnogorski Sabore, 

Crnogorski narod, kao i svi narodi na kugli zemljinoj, istorij- 
ska je tvorevina. Cnogorstvo su stvarali i stvorili daleki vjekovi. 
Njegova država i njena vjekovna pobjedonosna borba izgradili su 
političku i kulturnu izrazitost njegovoga lika. Tako izgrađeno i sa- 
mo zbog toga, što je tako izgrađeno, crnogorstvo je moglo voditi 
onu nejednaku borbu, kojoj je teško naći takmaca kod ostalih na- 
roda. Crnogorstvo nije zaziralo od borbe sa Stambolom čak ni on- 
da, kada su sepred njegovom silom tresli zidovi carskoga Beča. Tu 
borbu crnogorstvo je izdržalo, jer se nikada nije htjelo odreći sebe i 
svoje državne slobode. 

Uvjeren sam, da govorim iz duše cijelog naroda, kada ped 
ovim saborom ponovim stihove besmrtnoga Kralja: 

„Ко crnogorstvu ne bio vjeran, 

Bogom i Ijudima svud bio tjeran’. 

Biti crnogorstvu vjeran znači imati crnogorsku nacionalnu svi- 
jest i biti vjeran crnogorskoj državnoj ideji. Tu misao besmrtnoga 
Kralja crnogorski narod danas preko ovoga sabora uziđuje u te- 
melje svoga narodnoga i državnoga života za sve buduće vjekove. 

Crnogorski Sabore, 

Ugodno je govoriti o slavnoj prošlosti. Ali današnji istorijski 
trenutak nameće mi obavezu, da nešto kažem i o našoj jučerašnji- 
ci, koja je ne samo teška nego i neslavna. Infandum me iubes re- 
gina renovare dolorem. Govoriti o nemiloj prošlosti znači malo ne 
nanovoju preživljavati. 

Godine 1914. Austro-ugarska Monarhija napalaje Srbiju. Zna 
se zbogčega. Srbija je pozvala upomoć Crnu Goru. Vjerna svojoj 
vjekovnoj gotovosti na borbu za slobodu Crna Gora joj je pritekla 

u pomoć ne postavljajući nikakve uslove za ulazak u rat. Ne samo 
to, nego je udovoljila i zahtjevu Srbije, da vrhovnu komandu nad 
crnogorskom vojskom preda srpskim oficirima. 

To Srbiji i tim njenim oficirima ipak nije smetalo da za vrijeme 
cijeloga rata pripremaju uništenje crnogorske države. Kako su to 
pripremili poznato je. Nakon rata, pri kraju godine 1918, srpska 
vojskapod komandom ondašnjegpukovnika a današnjeggenerala 
i potonjegpretsjednika jugoslovesnke vlade okupirala je Crnu Go- 
ru. Pukovnik, komandant okupacionih trupa pozvao je izvjestan 
broj srpskih agenata u Podgoricu iproglasio ih Velikom Narodnom 
Skupštinom. Među njimaje bio ne mali broj srbijanskih državlja- 
na. Oni su izglasali rezoluciju, koju je napisala srpska vlada na 
Krfu i kojom seprihvaća okupacija Crne Goreproglašenjem pripo- 
jenja Crne Gore Srbiji. Podvlačim, daje u tom trenutku postojala 
redovna crnogorska narodna skupština, koja je po crnogorskom 
Ustavu jedina, u zajednici s Kraljem, mogla raspolagati sudbinom 
Crne Gore. Nakon te okupacije nastalo je mučenje Crne Gore, ko- 
me nema ravna u istoriji. Popaljeno je na hiljade crnogorskih do- 
mova i poubijeno, po podacima beogradske vlade, preko 2000 Cr- 
nogoraca, vjernih crnogorstvu i njegovoj državnoj slobodi. Desilo 
seje i nešto, što istorija nije zabilježila da se desilo za vrijeme 500 
godina vladavine turske nad Balkanom. Spaljena je majka sa đe- 
com u svojoj kući u Cucama. Taj zločin izvršili su službeni organi, 
žandarmerijski major sa 12 žandarma. 

Stojeći na zgarištima svojih domova, stojeći skamenjeni pred 
zločinima u Cucama i drugim bezbrojnim teškim zločinima, mi 
smo ipak, do zadnjega trenutka, bili gotovi na zajednicu zemalja 
južnih Slovena, ali samo pod uslovom, da ta zajednica bude tako 
organizirana, da sve zemlje ostanu slobodne i ravnopravne. Kroz 
svih prošlih 22 godine taj uslov su jednodušno odbijale sve srpske 
stranke i svi srpski političari. Time su pokopali misao zajednice 
zemalja južnih Slovena, i balkanskih zemalja uopšte. Time je na- 
metnuta dužnost svakoj pojedinoj od njih, da se sama brine, kako 
može i umije, 0 svojoj sudbini. 

U takvoj situaciji sastao seje ovaj Crnogorski Sabor, da se brine 
o sudbini Crne Gore i da obnovi temelje njene narodne i državne 
budućnosti... Politička i kulturna orijentacija pojedinih naroda 
određnaje u najvećem stepenu njihovim geopolitičkim položajem. 
Crnogorski narod, iako živi na Balkanu, po svome geopoltiičkom 
položaju pripada mediteranskim narodima.”, ističe dr Sekula Dr- 
ljević 40 . 

Savić Marković Štedimlija, na saslušanju 2. novembra 1955. 
godine u prostorijama istražnog centra suudskog okruga Zagreb, 
opisuje svoj razgovor sa dr Sekulom Drljevićem koncem 1941. 
godine, kad se Drljević, neko vrijeme, prije nego što je otišao za 
Zemun, po povratku iz konfinacije iz Italije, zapravo, bjegstva, 
sklonio, u strogoj tajnosti, iz predostrožnosti da ga Italijani ne 
uhapse, u sanatorij dr Đura Vranešića na Zelengaju (Zagreb). U 
tome sanatoriju, đe se Drljević sklonio i bio neko vrijeme u na- 
mjernoj izolaciji, skrivenog identiteta pod tuđim imenom, Šte- 
dimlija je više puta posjećivao Drljevića na njegov poziv, kojeg 
mu je prenosio dr Đuro Vranešić, i sa njim razgovarao i o poli- 
tičkim prilikama. Između ostalog i o Drljevićevom angažmanu 
oko fiktivnog proglašenja nezavisne Crne Gore pod italijanskim 
protektoratom, koje se zbilo na Petrovdan 12. jula 1941. na Ceti- 
nju. Prema kazivanju Štedimlije, Drljević mu je objašnjavao svoj 
odnos prema Italijanima. Štedimlija s tim u vezi govori: ,,Na Ce- 
tinju je vodio razgovore sa tadanjim civilnim guvernerom, pa da 


40 Ovo je izvod iz govora dr Sekule Drljevića na Petrovdanskom 
saboru 12. jula 1941. godine na Cetinju, na kojemu je u uslovima itali- 
janske vojne okupacije i civilne uprave donijeta Deklaracija o proglaše- 
nju suverene i nezavisne Države Crne Gore, koja nije realno zaživjela, 
već je imala samo fiktivni karakter. Vidjeti integralno Drljevićev govor 
od 12. jula 1941. koji je objavio: „Glas Crnogorca”, organ Visokog itali- 
janskog Komesarijata za Crnu Goru, br. 9, str. 2 i 3, od 13 jula 1941. go- 
dine. Inače, pomenuti „Glas Crnogorca”, br. 9 od 13 jula 1941. godine u 
članku pod naslovom „Crnogorski Sabor proglasio je slobodnu i neza- 
visnu Kraljevinu Crnu Goru”, opisuje cio tok svečanog zasijedanja Cr- 
nogorskog Sabora 12. jula u Zetskom Domu. 

su po njegovom mišljenju Talijani suviše prepotentno nastupali u 
svojim zahtjevima. On je uvidio da ionako sve što se sa talijan- 
ske strane radi u Crnoj Gori može se održati samo do kraja rata, 
a da tada Talijani uopće neće više moći oćekivati održanje svojih 
ratnih ustanova. Što je onpošao na popuštanje i saglasio se za ne- 
ke deklaracije pod uslovom da će Talijani sa teritorija Crne Gore 
u roku od tri mjeseca povući svoje trupe na granice i predati svu 
vlast Crnogorcima... Drljevićje rekao daje imaoprvopotrebu bi- 
ološkog oćuvanja Crnogoraca i uklanjanje garnizona izsame Crne 
Gore. Po njegovom mišljenju paralelno sa ovim pregovorima koje 
nije vodio on sam nego tek kao drugi pregovarać, a prvi je bio Jo- 
van Popović, vodio je na drugoj strani pregovore general Biroli sa 
nekim lićnostima koje su se kasnije istakle kao ćetnički prvaci. On 
je uvjeren dajepostojao antagonizam između civilne i vojne vlasti 
i da je pobijedila vojna vlast” 41 . 

Drljević je od 18. maja do 12. jula 1941. godine bio član Sa- 
vjetodavnog vijeća Crnogoraca, koje je formirao svojom odlukom 
italijanski civilni komesar za Crnu Goru grof Serafimo Macolini 
42 . Međutim, u procesu odlučivanja grof Maocolini je vršio apso- 


41 Savić Marković Štedimlija, na saslušanju 2. novembra 1955. go- 
dine u prostorijama istražnog centra suudskog okruga Zagreb. 

42 Civilni komesarijat za Crnu Goru formiran je naredbom ko- 
mandanta italijanske vojske u Albaniji generala Uga Kavalera 28. apri- 
la 1941. godine. Za civilnog komesara u Crnoj Gori postavljen je grof 
Serafimo Macolini, funkcioner italijanskog MIP -а. Komesarijat je bio 
potčinjen komandantu italijanske vojske u Albaniji. Macolini je svoju 
misiju u Crnoj Gori započeo 30. aprila 1941. godine. Raspušten je Pri- 
vremeni admistrativni komitet za nezavisnu Crnu Goru, formiran 17. 
aprila 1941. godine, Macolinijevom odlukom od 5. maja 1941. godine. 
Civilni komesar grof Macolini je 18. maja 1941. godine formirao ,,Sa- 
vjetodavno vijeće Crnogoraca” („Consulta”), koje je imalo konsultativ- 
ni karakter; koje će davati mišljenja kad se to od njega zatraži, ali ono 
nikakve odluke nije moglo donosti, niti izdavati naredbe ili poduzi- 
mati bilo kakve radnje koje bi značile vršenje vlasti. Članovi „Consul- 
ta” bili su: Mihailo Ivanović, počasni predsjednik, Jovo Popović, pred- 

lutnu vlast i „Consulta”, čiji je jedan od članova bio i dr Sekula Dr- 
ljević, nije imala prerogative nikakve vlasti, već je imala isključivo 
savjetodavnu ulogu, ako se ukaže za tim potreba. Odlukom šefa 
italijanske fašističke vlade Benita Musolinija 24. jula 1941. godine 
formiran je italijanski Guvernatorat za Crnu Goru sa sjedištem 
na Cetinju. Armijski general Pircio Biroli je 25. jula 1941. godi- 
ne stigao na Cetinje, a dan kasnije preuzeo je cjelokupnu vojnu i 
civilnu vlast u Crnoj Gori. Biroli je politički stao na stanovišteda 
je nemoguća i besmislena uspostava nezavisne Crne Gore. Crno- 
gorski indipendisti koji su sebi dali nezvanični naslov „Komitet za 
nezavisnost Crne Gore ”, među kojima je bio i dr Sekula Drljević, 
nastojali su privoljeti Birolija da dopusti crnogorskoj delegaciji da 
ode u Rim i da Deklaraciju Petrovdanskog sabora preda italijan- 
skom kralju, te da kralj Italije imenuje regenta s kraljevskim ovla- 
stima za Crnu Goru i da Crna Gora dobije što prije svoju vladu. U 
tom smislu su mu se članovi tog Komiteta obratili 5. avgusta 1941. 
godine. Uskoro je stigao odgovor od strane italijanske vlade, koja 
je uvažila Birolijeve sugestije, a koje su značile odbijanje prijedloga 
Komiteta kojeg su činjeli: Jovo Popović, Mihailo Ivanović, Dušan 
Vučinić i dr Sekula Drljević. Pircio Biroli je krajem avgusta 1941. 
godine formirao provizorni organ vlasti čiji bi članovi obavljali 
funkcije komesara do konačnog formiranja vlade. U tom provi- 
zornom organu za komesara za unutrašnje poslove imenovan je 
dr Sekula Drljević, a za njegovog pomoćnika dr Božo Kriviokapić. 
Međutim, taj organ ubrzo je rastušten, a guverner Biroli je oslonac 
za italijansku politiku našao u snagama četničke velikosrpske ori- 
jentacije, odstranjujući vrlo brzo dr Sekulu Drljevića iz političkog 
života Crne Gore na taj način što ga je realno primorao da napusti 
Crnu Goru i konfinirao ga neko vrijeme u Italiju. Zapravo, Pircio 


sjednik, te kao članovi bez funkcija: Petar Plamenac, Dušan Vučinić, 
dr Sekula Drljević i proto Simo Martinović. Viđi o tome: Glas Crnogor- 
ca, broj 2. od 25. maja 1941.-XIX, str. 2 i dr Radoje Pajović, Kontrare- 
volucija u Crnoj Gori - četnički i federalistički pokret 1941-1945, Ceti- 
nje, 1977. str. 55-56. 

Biroli je, kad se vratio iz Rima, đe je boravio mjesec dana, 6. ok- 
tobra 1941. godine donio odluku da se Jovo Popović i Sekula Dr- 
ljević protjeraju iz Crne Gore. Tog dana je Drljeviću i prestala for- 
malna dužnost komesara za civilne unutrašnje poslove. Drljević je 
nekoliko dana docnije otišao za San Remo, iz kojega se tokom de- 
cembra 1941. ilegalno vratio u Zagreb, pa potom otišao za Zemun. 

Slične ili gotovo istovjetne teze i svoje poglede na crnogorski 
državni, etnički i nacionalni identitet Crnogoraca, koje je izložio 
u svom govoru na Cetinju 12. jula 1941. godine, dr Sekula Dr- 
ljević iznosi i svojim sljedećim riječima, saopštenim 30. avgusta 
1941. godine preko Radio Cetinja: „Сгпа Gora, prvo pod imenom 
Duklje i Zete, pa onda pod imenom Crne Gore, postoji već preko 
hiljadu godina. Tako dugim državnim životom ne može sepohvati 
nijedna zemlja na Balkanu, osim Grčke... Činjenica štoje crnogor- 
ski narod uspio kroz tolike vjekove održati svoju državu, nesum- 
njivje dokaz njegovepolitičke mudrosti ” 43 . 

U članku „Сгпа Gora”, „Graničar”, Zemun, god II, broj 50, 
od 18. prosinca 1943. str. 1., dr Sekula Drljević se „suprotstavio 
uklapanju Crne Gore u federativnu državu, razvijajući dokazni 
postupak 0 višestrukim posehnostima crnogorskog naroda, njego- 
vom istorijskom putu, specifičnoj organizaciji crnogorske države, 
etičkim osobinama koje su iskazane u najvećem djelu crnogorske 
književnosti, Gorskom vijencu, 0 karakteristikama „crnogorosla- 
vlja” i, po prvi put, 0 posebnom crnogorskom etničkom porijeklu. 
Na taj način je Drljević apelovao da se ne ponovi grješka Pariške 
mirovne konferencije (1919) i ne stvori država koja nema buduć- 
nost” u , piše dr Danilo Radojević. 


43 Citirane riječi su izvod iz govora dr Sekule Drljevića objavljenog 
na Radio Cetinju 30. avgusta 1941; Govor dr Sekule Drljevića preko ra- 
dio Cetinja nalazi se sačuvan u Centralnoj narodnoj biblioteci Crne 
Gore „Đurđe Crnojević” na Cetinju, inv. Br. V-28695. U autentičnom 
obliku, u faksimilu, objavio ga je i dr Danilo Radojević u knjizi Dr Se- 
kula Drljević: Politička misao, Podgorica 2007. Str. 458. 

44 Dr Danilo Radojević, citirano djelo. Strana 71. 

U zemunskom „Graničaru”, godina III, br. 2, Zemun, 8. sije- 
čanj 1944. godine, strana 1 dr Sekula Drljevič govori i o zločinač- 
koj i zavjereničkoj terorističkoj srpskoj organizaciji „Сгпа ruka” i 
o pogibiji, uništenju četničkog štaba kod manastira Ostroga 1943. 
godine. Drljevič piše da četnički komandanti Blažo Đukanovič i 
drugi koji su „potučeni bili su agenti Beograda i da su palili kuće 
crnogorskim seljacima” u vrijeme od 1919. do 1925. godine. Drlje- 
vič u tome članku piše da su „crnorukci poubijali ogroman broj 
Crnogoraca”, što je objektivno istorijski tačan podatak, jer je je- 
dan od glavnih crnorukaca koji je ubijao, palio, mučio i zatvarao 
Crnogorce bio i pukovnik Stojan Popović, a da je u akciji zločina 
nad crnogorskim narodom učestvovao kao tada srpski major, a 
kasniji briogadni general i četnički komandant i ideolog Blažo 
Đukanović. 

U članku Potrebna opomena, „Graničar”, god III, broj 23, od 
5. kolovoza 1944. strana 1, dr Sekula Drljević, pored ostalog, piše 
o opasnosti koja prijeti od „cincarskog duha” iz Beograda, govo- 
reći da taj duh namjerava da izvrši ekspanziju nad ,,što većim bro- 
jem susjednih zemalja” i da sve srpske terorističke organizacije, 
još od 1903. godine, u koje ubraja četnike i „Crnu ruku” rade na 
tome, te da su vazda spremni na najgore zločine za interes ,,beo- 
gradskog cincarskog imperijalizma”. On opominje na opasnost od 
„četničkih crnih trojki, čije se oštrenje noža čuje sa Kalemegdana”. 
Drljević navodi i zločin četničkih „crnih trojki” Pavla Đurišića 
koje su početkom jula 1944. godine u Kotoru ubile dr Boža Kri- 
vokapića, potpredsjednika Crnogorske federaističke stranke 45 . 

Tokom Drugog svjetskog rata dr Sekula Drljević je bio pro- 
tiv ne samo postojanja Kraljevine Jugoslavije, koja se raspala u 
ratnom sukobu, već i uošte protiv postojanja Jugoslavije kao za- 
jedničke i jedinstvene države Južnih Slavena. Time je promijenio, 
revidirao svoj raniji, od 1918. godine posebno ekponirani, stav 
da je, nasuprot centralizmu, unitarizmu i hegemonizmu Srbije, 
opredijeljen za federalističku državu Južnih Slovena, odnosno, 


45 Dr Danilo Radojević, citirano djelo. Strana 79. 

za, kako je sam često isticao „ Zajednicu udruženih zemalja”, te 
za ravnopravnost i subjektivitet Crne Gore u njoj. Drljević je još 
1941. godine pozdravio ratni raspad Kraljevine Jugoslavije, ko- 
ju je smatrao „vještačkom versajskom tvorevinom”, doživljavajući 
njen krah „oslobođenjem Crne Gore od 22-godišnjeg srpskog rop- 
stva”. Govoreći o Jugoslaviji, njenom postojanju, trajanju, smislu, 
načinu života, njenom raspadu, dr Sekula Drljević 25. oktobra 
1944. godine u jednom članku piše, između ostalog i ovo: „Jedna 
od nakaza, koju je stvorilo ludilo pobjede ili kako svemoćni kažu 
pravo mača, zvala se Jugoslavija” 46 . I sam Drljević je tada obja- 
šnjavao da je ranije za federalizam bio iz političke pragmatike, 
a da se iza njegovih zalaganja za federalnu Jugoslaviju u stvari 
nalazila njegova namjera da osnaži crnogorsku državnu ideju; da 
ojača ideju i politiku u pogledu obnove, odnosno, trajanja crno- 
gorske državnosti, te da se sam, kao opozicioni političar, pred vla- 
dajćim režimom, kojemu se protivio, maskira, zaštiti od progona. 

Početkom maja 1941. godine na Cetinje je stigao iz Zemu- 
na dr Sekula Drljević i preuzeo vođstvo u akcijama i kombina- 
cijama oko uspostavlja nezavisne države Crne Gore, sa čvrstim 
osloncem na Italiju. Svoje ranije stavove o federlizmu bio je na- 
pustio i opredijelio se za suverenističku koncepciju, pravdajući to 
riječima: „Meni federalizam nije bio program nego sredstvo da se 
osnaži ideja crnogorske državnosti i da se maskiram pred progo- 
nima režima” 47 . Kada su se 1941. godine dešavali pogromi Srba i 
drugih etničkih zajednica i protivnika politike ustaškog vođstva 
u Hrvatskoj i kad je traženo od dr Sekule Drljevića da interveni- 
še, znajući za njegove dugotrajne veze sa Hrvatskom Seljačkom 


46 Vidjeti o tome Drljevićev članak objavljen u listu koji je izlazio 
u NDH, „Hrvatski narod”, od 25. X 1944, strana 3, naslovljen „Veliki i 
mali narodi”. 

47 Vidjeti: o tome: Izjava dr Sava Bašovića, člana Crnogorske stran- 
ke i Drljevićevog CDV, data na saslušanju juna 1945. godine u Sarajevu. 
O tome vidjeti i dr Radoje Pajović, Kontrarevolucija u Crnoj Gori - čet- 
nički i federalistički pokret - 1941-1945, Cetinje 1977, str. 63. 

strankom dr Vlatka Mačeka i izvjesne veze sa Hrvatskom stran- 
kom prava, čiji je predsjednik dr Ante Pavelić postao 1941. godine 
poglavnik ustaške Nezavisne Države Hrvatske (NDH), da utiče 
kod ustaških vlasti da se to zaustavi, on je odgovorio: „Kad sam 
u beogradskoj skupštini protestirao protiv paljenja kuća u Crnoj 
Gori i protiv paljenja porodice Zvicer u Cucama, nijesam mogao 
dovrštiti rečenicu od zaglušne buke i lupanja o klupe sa starne na- 
rodnih poslanika Srba prečana. Ja danas ne lupam o klupe da bi se 
prikrio njihov jauk, ali ne mogu se ni ubiti radi toga”. 

Nije sporno da je dr Sekula Drljević bio antikomunista, ali 
treba reći da je on imao razumijevanja i riječi opravdanja, kao i 
osjećaj osobnog zadovoljstva kada su crnogorski partizani ostva- 
rivali uspjehe u ratnom vojnom obračunu sa četnicima, pripad- 
nicima ravnogorskog velikosrpskog projekta, koje je, inače, Dr- 
ljević smatrao najvećim neprijateljima Crne Gore. Na primjer, 
kad su pripadnici Pete crnogorske brigade oktobra 1943. godine 
razbili četničke snage iz Crne Gore u manstiru Ostrog i likvidi- 
rali njihove vođe generala Blaža Đukanovića i pukovnika Baja 
Stanišića, dr Sekula Drljević je pozdravio taj partizanski uspjeh. 
Dr Savo Bašović, crnogorski suverenista koji je sarađivao sa Se- 
kulom Drljevićem i koji je kasnije postao bbzak sa NOP-om i ko- 
munistima, u izjavi na saslušanju, koju je dao u Sarajevu 7. juna 
1945. godine, s tim u vezi, navodi i to da mu je „Sekula Drlje- 
vić govorio da se nerado izjašnjava protiv partizana i da savjetuje 
svim prijateljima da to isto čine. Vjerujem dajeprecjenjivao snagu 
četnika i čvrstoću njihovih vanjsko-političkih uporišta, a to i po 
tome što je znao reći da u datom momentu bi mogao postati sa- 
veznik partizana. Prilikom događaja u Ostrogu napisao je članak 
u kojemje rekao da Sveti Vasilije kažnjava Đukanovića i drugove 
za 1918. godineu, i da tu kaznu izvršuje crnogorski narod”, tvrdi 
dr Savo Bašović u vezi sa stavom dr Sekule Drljevića prilikom 
pogibije četničkih komandanata iz Crne Gore u Ostrogu krajem 
1943. godine. 

Drljević je u članku „Pitam Beograd” 48 , pored ostalog, napi- 
sao i ovo: „Beograde, upamti! O Crnogorskim reparacijama, koje 
si opljačkao biće govora, ali 0 proširenju tvoje vladavine na Crnu 
Goru ne može biti ni govora! Današnjim tvojim podvalama samo 
joj više zagorčavaš i onako gorku sudbinu Crne Gore. Pitam Beo- 
grad, kad će jednom prestati biti nesreća za svoje susjede”. 

Tokom drugog svjetskog rata, dr Sekula Drljević je, silom pri- 
lika, ali, strateški pogrešno, izabrao kao saveznike za ostvarenje 
ideje o obnavljanju nezavisnosti crnogorske države sile Osovine 
(Italiju i Njemačku) i njihove marionetske saveznike poput usta- 
ške NDH i Anta Paveiića, što je, dobrim dijelom, i rezultirao nje- 
govim fatalnim završetkom. Drljević je u Zemunu i Zagrebu od 
1942. do 1945. godine održavao kontakte sa pojedinim njemač- 
kim oficirima i diplomatama, kao i izvjesnu ograničenu saradnju 
sa pojedincima iz vođstva NDH, dok je 1944-1945. boravio u Za- 
grebu (dr Antom Pavelićem 49 , dr Nikolom Mandićem, dr Antom 
Nikšićem, dr Mehmedom Alajbegovićem...). U Zemunu je odr- 
žavao političke kontakte i susrete sa zemunskim ustaškim vođom 
Ivanom Plešom, čiji je otac bio u Surčinu prvak HSS i Drljevićev 
bliski politički saradnik. 

Drljević je kao glavne neprijatelje Crne Gore tokom Drugog 
svjetskog rata označavao četnike Draže Mihailovića, te snage i 
politiku Milana Nedića i Nikolaja Velimirovića. Nije sporno da je 
potonji saveznik dr Sekule Drljevića tokom Srugog svjetskog rata 
bio poglavnik ustaške NDH dr Ante Pavelić. Izbor njegovog po- 
sljednjeg saveznika je njegova tragična greška i zabluda i to se te- 


48 Spremnost, broj 104 od 20 februara 1944 godine, strana 3. 

49 Na poziv ustaškog Poglavnika NDH, Sekula Drljević se sreo u 
zvaničnoj audijenciji sa dr Antom Pavelićem 21. februara 1944. godi- 
ne. Od Pavelića je Drljević tražio podršku i posredovanje u propagan- 
dom radu kod Njemaca da oni podrže njegove planove oko uspostav- 
ljanja nezavisne Crne Gore i da spriječe plan njemačkog ministra za ju- 
goistok Hermana fon Nojbahera oko uspostavljanju zajedničke države 
Crne Gore i Srbije, što je forsirao predšednik srpske marionetske kvi- 
slinške vlade general Milan Nedić. 

ško može abolirati. Izgleda da je silom prilika dr Sekula Drljević 
prihvatio saradnju sa Pavelićem, jer to se zbilo nakon njegovog 
progona iz Crne Gore i gubitka prostora za političko djelovanje 
nakon gubljena oslonca kod Italijana, mada je to bilo doba kad 
je Drljeviću slabio instikt za političku dalekovidost i za realnije 
promišljanje ratne situacije. Treba reći da Savić Marković Štedi- 
milija na saslušanju u Zagrebu 1955. godine navodi i to da je dr 
Sekula Drljević tvrdio da su Ante Pavelić i ustaške vlasti u NDH 
privremena i prolazna pojava u Hrvatskoj i da se nakon rata neće 
moći održati, te da on, Drljević, želi da sačuva odnose sa svojim 
starim prijateljima i prirodnim saveznicima iz Mačekove Hrvat- 
ske seljačke stranke. Štedimlija, na svom saslušanju u Zagrebu, 
pred istražiteljima 1955. godine kazuje da je dr Sekula Drljević 
„znao čestoputa kazati da će se ti Crnogorci koji su sada najvatre- 
niji komunisti jednoga danagorko opeći o Staljinovoj čizmi kao sto 
su se opekli mnogi ujedinitelji poslije 1918. godine na čizmi kralja 
Aleksandra. Bio je uvjeren da će se poslije rata pitanje Jugoslavije 
rjesavati ne po volji samih njenih naroda i vjerovatno ne u okvi- 
rima starih granica nego na mnogo široj osnovi. On mi je govorio 
da se ustaše neće moći održati u NDH, ali da Hrvatska sigurno ne- 
će izgubiti neku vrstu svoje samostalnosti. Po njegovom mišljenju 
ustaškipokretje bioprivremena pojava kojaje trebala trajati samo 
do kraja rata i zbog toga što nalazi napodršku od strane Njemaca i 
Italijana. U to vrijeme o svojim političkim planovima nije govorio 
ija sam imao utisak da on tada nije ni imao nikakvih planova što 
je uostalom postalo jasno i kasnije kada se on povukao u Zemun 
i ostao daleko od svih političkih akcija. Poznato mije, da on tada 
nije želio da sejavnopojavljuje igdjepred službenim licima NDH-a 
makar da je među njima imao nekoliko ličnih poznanika. On je 
naglašavao da želi da njegove veze sa prvacima NDH ostanu u 
okviru ličnih veza na bazi prijateljstva iz ranijih vremena i da ne 
dobiju nikakav politički karakter. To samja razumio kao njegovu 
želju da sačuva svoj autoritetpred emigrantskim vođstvom HSS-a, 
ali o tome nijesam nikada dobio od njega jasno objašnjenje. Na- 

protiv, imao sam i tada utisak daje on pristalica metode iščekiva- 
nja, a ne aktivnog ulaska u bilo kakve političke akcije” 50 

Da je dr Sekula Drljević ozbiljno i opasno pogriješio što je ve- 
ćinu Drugog svjetskog rata proveo u Zagrebu i Zemunu pod pa- 
tronatom Pavelića i NDH to je činjenica, koju nije moguće ospo- 
riti. Da je vodio razgovore, imao kontakte i održavao izvjesne 
veze sa njemačkim diplomatom u Zagrebu Kašeom to je, takođe, 
nesporno, kao i sa pojedim njemačkim oficirima u Zemunu i Za- 
grebu, kao što je neupitno da je svoju političku sudbinu strateški 
politički pogrešno vezao tokom rata za sile Osovine, prvo za Ita- 
liju, ali vrlo kratko, a potom i za Njemačku, ali njegovi zahtjevi 
za nezavisnu Crnu Goru nijesu u suštini podržani ni od Italijana 
ni od Njemaca. 

Dr Savo Bašović, bivši član Drljevićevog Crnogorskog držav- 
nog vijeća, piše dosta nepovoljno o Sekuli Drljeviću, kritikuje ga 
po mnogim pitanjima. Čini to u nekim segmentima realno, a u 
nekim nesnovano, tendenciozno s obzirom na to da je davao iz- 
javu pred istražnim organima i dobrim dijelom sa jasnom na- 
mjerom da spasi vlastitu kožu, da se amnestira sudske i druge 
odgovornosti, s obzirom na činjenicu da je jedno vrijeme bio sa- 
radnik dr Sekule Drljevića i član njegovog zagrebačkog CDV i da 
se što više opravda i distancira u odnosu na njega iz razumljivog 
sopstenog egzistencijalnog interesa. Na tom saslušanju u izjavi dr 
Savo Bašović ispoljava svoju naknadnu i očevidnu netrpeljivost 
prema Sekuli Drljeviću, tako da mnoge njegove ocjene treba uze- 
ti s oprezom, rezervom i skepsom, s obzirom na mjesto i vrijeme, 
okolnosti u kojima su izrečene. Između ostalog, o susretu i o od- 
nosu Sekule Drljevića i dr Novice Radovića, kao i o Drljevićevom 
političkom odnosu prema Italijanima, koji su zaposjeli Crnu Go- 
ru 1941. godine, u izjavi na saslušanju u Sarajevu 7. juna 1945. go- 
dine dr Savo Bašović kaže, pored ostalog, i sljedeće: „Prvi susret 
dr-a Radoviča sa Sekulom urodio je pitanjem od strane Radoviča, 


50 Zapisnik sa saslušanja Savića Markovića Štedimlije od 2. XI 
1955 u Zagrebu. 

i to prije nego što su dali ruke jedan drugom. „Sekula, jesi li zele- 
naš”, na što mu je Sekula odgovorio da jeste. To znači da nijesu 
pogledi među njima bilipogledipotpuno ujednačeni i računi izrav- 
nani. No, u odgovoru seje uz to i nalazila potvrda i spremnost da 
nešto započnu na radu oko uspostavljanja države. Time je Sekula 
odustao od svoga prvobitnog stava da se treba boriti za Jugoslaviju 
ako se misli osvajati neko pravo u njoj poslije rata” 51 . Dr Savo Ba- 
šović potom konstatuje da je Sekula Drljević zamjerio dr Novici 
Radoviću što je odbio da potpiše odluku cetinjskog Petrovdan- 
skog sabora od 12. jula 1941. godine, pa potom konstatuje i ovo: 
„Sekulaje otpočetka njegov stavprema Italijanima nazivao „politi- 
kom”, i vjerovaoje da oni nikako ne mogu dobiti rat,jer ukoliko bi 
pobijedila Osovina da bi tu pobjedu imala samo Njemačka. Zato 
je vjerovatno rado isticao svoju dvomjesečnu konfinaciju u Italiji, i 
to smatrao mučeništvom, jer je očito držao da politički od toga ne 
može ništa izgubiti. Činjenica da svoju spremnost na suradnju sa 
Njemcima nije toliko isticao, ne govori zato da sa njima nije imao 
dodira” 52 . Bašović potom piše, pored ostalog, da je Drljević ,,jav- 
no govorio kako su Ijudi u Crnoj Gori poludili da uzmu oružje da 
se bore među sobom. Njegovo pisanje u listu „Graničar” u kojem se 
nadmetao sa četnicima je, po mom mišljenju imalo glavnu svrhu 
da kompromitira četnike u očima Njemaca. Uposljednje vrijemeje 
znao govoriti iprotivNjemaca, valjda dijelom zbogsmrti brata 53 , a 
uglavnom - po mom sudu - da se i dalje uzmogne održati na poli- 
tičkoj areni kod tzv. Zapadnih demokratija ”. 54 Bašović, potom, go- 
vori o odnosu crnogorskih suverenista (federalista) prema Velikoj 
Britaniji, u tom smislu vezano za Drljevićev stav prema Britanci- 
ma kaže: „Moguče da Sekula misli onako kako se dalo pročitati u 


51 Arhiv Vojno-istorijskog instituta, reg. Br. 1-1/2 K. 757, Izjava dr 
Sava Bašovića od 7. juna 1945. 

52 Isto 

53 Njemci su kod Kolašina 1944. strijeljali njegovog starijeg brata 
Janka Drljevića. 

54 Isto. 

ustaškim novinama da neće Englezi dozvoliti nijednoj socijalistič- 
koj vlasti izlaz na topli Jadran, poštoje onpotpuno urastao u usta- 
šku logiku. N 0 0 tome se njegovom stavu ne može sigurno govoriti, 
jerje u takvim stvarima bio uvijek oprezan, paje rađe na takvopi- 
tanje govorio 0 Gorskom vijencu, Ilijadi ili Ilirima, to tim više štoje 
u svakom čovjeku nazirao nečijeg stranog agenta. Pa i onda kadje 
nešto rekao odmahje zašutao tako da se to nije moglo protumači- 
ti” 55 . Dr Savo Bašović odgovara na pitanje istražnog organa zašto 
je Sekula izabrao Zagreb za najpodesnije mjesto svog djelovanja 
na sljedeći način: „Drljević je bio u Zemunu do 1944. Kako se je 
govorilo otud je pošao radi opasnosti od Nedićevih Ijudi, alije vje- 
rovatnije daje to učinio radi približavanja frontne crte. Dokje bio 
u Zemunu pisao je i napisao knjigu „Sukobi na Balkanu”, a kadje 
došao u Zagreb počeo je voditi politiku i pisati u novinama. Vje- 
rovatnoje daje smatrao Zagreb pogodnim i radi toga štoje naišao 
na dobar prijem i štoje tu dobio mogućnosti za svoj rad”. Dr Savo 
Bašović pominje da se Sekula Drljević založio, davši pismenu po- 
tvrdu i garanciju o tome, kod ustaških vlasti NDH da se inžinjer 
Joko Mrvaljević spasi, odnosno, da bude pušten iz zatvora i da ne 
bude poslat u ustaški konc-logor. 

Treba reći da dr Sekula Drljević nije bio fašista i nacista, po 
ideološkim uvjerenjima, već crnogorski suverenista i naciona- 
lista. Realnom analizom njegove političke biografije i intelek- 
tualne, stvaralačke, zaostavštine dolazi se do takvog zaključka. 
Ocjene, suprotne tome, predstavljaju neodržive ideološko-poli- 
tičke kvalifikacije, koje nemaju dodira sa naučnim pristupom i 
metodologijom proučavanja istorijskih činjenica, događaja i ak- 
tera. Kao političar, dr Sekula Drljević je bio više od dvije decenije 
stjegonoša borbe za odbranu crnogorskog državnog, političkog 
i drugog identiteta i individualiteta u periodu od 1919. do 1941. 
godine, žestoko se protiveći velikosrpskom monarhističkom i he- 
gemonističkom centralizmu i unitarizmu. 


55 Isto. 

U drugoj polovini tridesetih godina XX vijeka napustio je dr 
Sekula Drljević svoje federalističke koncepcije u pogledu držav- 
nog uređenja Kraljevine Jugoslavije, zalažući se za obnavljanje 
nezavisne države Crne Gore. Režim dinastije Karađorđević, to- 
kom trajanja Kraljevine SHS i Kraljevine Jugoslavije, konstantno 
je policijski nadzirao, progonio i hapsio dr Sekulu Drljevića, ali ga 
nije uspio slomiti da odustane od svoje crnogorski profilisane dr- 
žavotvorne i nacionalne političke borbe. Takođe, treba reći da je 
dr Sekula Drljević u pogledu vlastitog nacionalnog izjašnjavanja 
prešao put od crnogorskog Srbina, opterećenog brojnim ideolo- 
ško-političkim predrasudama, naslijeđenim još od perioda kralja 
Nikole, pa do Crnogorca u punom značenju koji je postao nacio- 
nalno i državotvorno samosvjestan. Nije sporno da je dr Sekula 
Drljević imao mijene, kada je u pitanju bilo njegovo vlastito naci- 
onalno opredjeljenje. Zatočnik ideje obnavljanja nezavisne Crne 
Gore, dr Sekula Drljević biće sve do svoje nasilne smrti 1945. go- 
dine. Svoju političku borbu za crnogorsku državnu samostalnost, 
za obnavljanje nasilno ukinute autokefalne Crnogorske pravo- 
slavne crkve, za afirmaciju crnogorskog jezika i crnogorske kul- 
ture, platio je životom. 

Dr Sekula Drljević se dugo i prilično uspješno bavio crnogor- 
skom državnom i nacionalnom istorijom, istorijskom i politič- 
kom publicistikom. Objavio je mnoštvo eseja, članaka, rasprava, 
studija i nekoliko knjiga, koje su se odnosile na sudbinu Crne Go- 
re i na državno, nacionalno i političko biće i profil Crnogoraca. 
Dr Sekula Drljević je bio vrlo interesantna i kontroverzna, ali i 
veoma značajna ličnost u crnogorskoj politici, književnosti i pu- 
blicistici tokom XX vijeka. U mladosti, kao i u određenim fazama 
svoje političke i stvaralačke karijere bio je zatočenik romantičar- 
skih, mitskih i ideološko-političkih predstava i zabluda o ,,srp- 
stvu”, kojih se, u svojoj zreloj političkoj i intelektualnoj životnoj 
etapi, u drugoj polovini tridesetih godina XX stoljeća, oslobodio, 
zastupajući i obrazlažući stanovište da su Crnogorci samosvojan 
istorijski i politički narod i nacija, čemu će ostati vjeran do kraja 
života. 

Dr Sekula Drljević, bez sumnje, spada u teoretičare i moder- 
ne ideologe crnogorske nacije i respektabilne promovente i afir- 
matore crnogorskog kulturnog, nacionalnog i državnog integri- 
teta i identiteta. Govorio je i pisao i o autokefalnoj Crnogorskoj 
crkvi u svojoj knjizi „Balkanski sukobi 1905-1941”, koja je doži- 
vjela reprint izdanje 1990. godine u Zagrebu. U toj knjizi, pored 
ostalog, dr Sekula Drljević, u poglavlju naslovljenom „Duhovni 
lik Crne Gore”, piše o autokefalnosti Crnogorske pravoslavne cr- 
kve na sljedeći način: „Crnogorci, iako kršćani, i to u glavnom 
pravoslavni, ispovijedaju religiju „Gorskog Vijenca”. Zbog toga 
je crnogorsko pravoslavlje crnogoroslavlje. Znatno se odijelilo od 
ostaloga pravoslavlja, pa i od srpskoga, koje za sebe kaže, da je 
svetosavlje, ikao još nijedan srpski pisac nije dao definiciju toga 
pojma. Ima još jedan razlog zbogkoga Crnogorska i Srpska crkva 
ne mogu nikada postati jedna crkva. Cijela religiozna mistika Cr- 
nogorske crkve sadržana je u čudotvorstvu i svetiteljstvu Svetog 
Vasilija Ostroškog i Svetog Petra Cetinjskog. Nijednog od njih ne 
priznaje za svetitelje srpska crkva. Postoji ijedna važna historijska 
činjenica, koju treba istaći. Za vrijeme turske vladavine nad Bal- 
kanom Srpska crkva je potpala pod Carigradsku patrijaršiju i od 
nje se potpuno odijelila tek nakon Prvoga svjetskog rata. Crnogor- 
ska crkva kroz sve vjekove nije bila ni u kakvoj zavisnosti od bilo 
koje pravoslavne crkve, pa ni od Carigradske patrijaršije. Da li je 
ta okolnost nešto pridonijela, da se crnogorsko pravoslavlje toliko 
udalji od ostalih, nije važno. Odlučna je činjenica, da Crnogorci 
imaju svoju religiju, svoje crnogoroslavlje i da su ostajući vjerni 
njemu vjerni samima sebi” 56 . 

Dakle, za dr Sekulu Drljevića nema nikakve sumnje u autoke- 
falnost Crnogorske pravoslavne crkve. On tu očiglednu i notornu 
činjenicu precizno zapaža i konstatuje, ističući da je suština cr- 
nogorske atipične religioznosti u čuvanju i slavljenju crnogorske 
etničke i nacionalne slobode i državnog subjektiviteta Crne Gore. 


56 Dr Sekula Drljević, Balkanski sukobi 1905-1941, Zagreb 1944. 
str. 172-173. 

Dakle, po Sekuli Drjeviću, Crnogorska crkva je bila narodna 
i nacionalna institucija crnogorskog naroda. Crnogorska religio- 
znost počivala je, po njemu, na crnogoroslavlju i slobodoslavlju, 
što će reći, na herojskoj borbi za odbranu crnogorske narodne i 
nacionalne slobode i afirmaciji nezavisnosti i suvereniteta države 
Crne Gore. 

Svoje teze o tome da su Crnogorci posebna nacija, da imaju 
različito etničko porijeklo od Srba, da su zaseban etnos, sa svo- 
jom posebnom kulturom, istorijom, pogledom na svijet, Drljević 
će posebno istaći u svojoj knjizi Balkanski sukobi, đe na strani 170 
kaže i ovo: „Rase su zajednice krvi, a narodi su historijske tvorevi- 
ne. Crnogorski narod po jeziku pripada slavenskoj jezičkoj zajed- 
nici, apo krvi grupi onih naroda, koji su poznati pod imenom di- 
narskih naroda. Ovi narodi su, po suvremenoj nauci o europskim 
rasama, potomci Ilira, koji su primivši jezike drugih rasa, napustili 
i svoje ilirsko ime, alije ilirska krv u zajednici s geopolitičkim po- 
ložajem i historijom i dalje ostala stvaralac njihove kulure. Otuda 
postoji ne srodnost nego jedinstvo stanovitih kuturnih oblika kod 
dinarskih naroda’. Za Drljevića Crnogorci pripadaju antropolo- 
škom dinarskom tipu naroda, a u etničkom smislu vode porijeklo 
od Ilira, etnički su slovenizirani Iliri, koji su svojom posebnom 
istorijom, geografskim uslovima života, kulturom, tradicijama, 
običajajima, mentalitetom, vojničkim duhom, ratničkim kovom, 
pojmom „junačke slobode”, pogledom na svijet, izrasli u zaseban 
etnički i nacionalni kolektivitet i koji imaju hiljadugodišnji konti- 
tuitet svoje nezavisne države izražene u vertikali Duklja-Zeta-Cr- 
na Gora. Za Drljevića su Crnogorci „etnička i etička posebnost”, 
a „ро crnogorskom pogedu na svijet istu cijenu s časču ima samo 
junaštvo ” 57 . 

Dakle, u svojoj intelektualnoj, teorijskoj, ali poznoj fazi, raz- 
matrajući pitanja etnogeneze Crnogoraca, dr Sekula Drljević isti- 
če da su Crnogorci poseban istorijski narod i nacija, da je njihovo 


57 Dr Sekula Drljević, Balkanski sukobi 1905-1941, Zagreb 1990 
(reprint izdanje), str. 170-171. 

etničko porijeklo ilirsko, da su potomci Ilira, da pripadaju slo- 
venskoj jezičkoj zajednici i dinarskom tipu, a da je njihov jezik 
crnogorski, da imaju posebnu kulturu koja počiva na ilirskoj et- 
nogenezi; da su izgradili samostalnu državu u doba Duklje; da 
državni kontinuitet njihove zemlje, od Duklje i Zete traje hiljadu 
godina, da imaju posebnu crnogorsku nacionalnu misao, te da, 
kako ističe „Državna samostalnost Crne Gore za Crnogorce nije 
stvar njihove taštine, nego nužna pretpostavka za održavanje či- 
stoće njihove rase i njihove kulture” 58 . 

Drljevič je poznavao djela Fridriha Šilera (1759-1805), nje- 
mačkog prosvjetiteljskog istoričara i književnika, preteče roman- 
tizma i nerijetko se pozivao na njih 59 i njegove misli; kada govori 
o crnogoroslavlju, o crnogorskoj religiji on se poziva na Šilerovu 
misao. „Svojim bogom čovjek slika samog sebe”. Drljević se veoma 
često, pošto je odlično govorio i pisao njemački jezik, pozivao na 
misli Getea 60 , a kada Drljević zbori i piše o uticaju vjekova na for- 
miranje crnogorskog identiteta i subjektiviteta navodi Geteovu 
misao: „Tekovine vjekova ne mogu se ignorisati bez opasnosti po 
ignorante”. 

Kod Drljevića se osjećaju snažni uticaji geopolitike, odnosno, 
antropogeografskog determinističkog učenja njemačkog teoreti- 
čara antropologa Fridriha Racela (1854-1904), da se „čovjek i na- 
rod ne može zamisliti bez tla, a isto tako ni čovjekovo najveće djelo 
na zemlji-država”, te pojedinih rasnih teorija, ali, kada govori o 
naciji i državi, kolektivnom duhu Crnogoraca, „duhovnom liku 


58 Dr Sekula Drljević, c. d. strana 173. 

59 U svojim politički govorima pominje „Zvono” - djelo Fridriha 
Šilera. 

60 U svojim političkim govorima pominje Geteov Faust. Drljević je 
čitao Homera, njegovu Ilijadu , Dantea, njegovu Božanstvenu komediju, 
rusku knjizevnost - Puškina, Ljermontova i njegov Demon, kao i dru- 
ge pisce. Čitao je i odlično poznavao crnogorsku i južnoslovensku knji- 
ževnost. Izvrstan je bio poznavalac djela crnogorskog Njegosa i njego- 
vog Gorskog vijenca, hrvatskog književnika Ivana Mažuranića, srpskog 
pisca Bore Stankovića i drugih. 

Crne Gore” osjeća se kod njegove misli u izvjesnoj mjeri uticaj i 
kombinacija učenja njemačkog istoricizma i idealističke filozofi- 
je Johana Gotfilda Herdera (1744-1803), njegovih sthavatanja o 
duhu naroda kao pokretaču istorije, njegovoj percepciji nacije i 
teorije nacionalne države, te Johana Gotliba Fihtea (1762-1814), 
Fridriha Hegela (1770-1831) o razvoju duha i o jedinstvu država i 
naroda i o tome da je „država apsolutno konačna samosvrha u ko- 
joj sloboda dolazi do svog najvišegprava i kao što ovaj konačni cilj 
ima najviše pravo u odnosu na pojedince, tako je njihova najviša 
dužnost da budu članovi države”. Uopšte kod Drljevića je prisu- 
tan izvjestan uticaj njemačke idealističke filozofije i njemačkog 
istoricizma Hajnriha fon Trajčkea, dijelom Fridriha Majnekea, 
kao i određena rasna shvatanja iz minulih vremena i doba u koje- 
mu je živio. Kada se tiče njegovih jurisdičkih teorijskih shvatanja, 
Drljević se po mnogo čemu isticao kao pripadnik istorijskoprav- 
ne škole Fridriha Karla Savinjija (1779-1861), Puhte i Valtazara 
Bogišića 61 . 

Za Drljevića, Država i Domovina su svetinje; kod njega je Cr- 
na Gora ispred i iznad svega, njena državna i nacionalna sloboda. 
„Državaje največe Ijudsko djelo. Njuje najteže stvoriti, a lakše od 
mnogih velikih Ijudskih djela uništiti... Stolječa crnogorske držav- 
ne slobode dala su crnogorskom narodu snagu, da i u tom muče- 
ništvu izdrži do kraja u borbi za slobodu. Tom borbom crnogorska 
državna idejapotvrdilaje svojepravo na život” 62 . „Domovina svo- 
jim pojmnom obuhvača vjernost svojih sinova. Proglasiti veleizda- 
jom vjernost prema domovini ne znači obeščastiti je, nego je pre- 
tvoriti u mučeništvo, u svetinju”, piše Drljević 63 . Zato Drljević lo- 
jalnost državi Crnoj Gori stavlja u prvi plan i govori „nitko nikoga 


61 Često se Drljević osvrće na Bogišićevo djelo Opšti imovinski za- 
konik i uopšte na običajno i drugo pravno crnogorsko nasljeđe i na smi- 
sao i duh Bogišićeve sistematizacije i kodifikacije i shvatanja istorijsko- 
pravne škole. 

62 Dr Sekula Drljević, c. d. str. 167. 

63 Isto, str. 122. 

ne mrzi tako kao izdajnik izdanu domovinu^ . I daje „isključenja 
mogućnost pomirenja izdajica s izdanom domovinom” 65 . Drljević 
je mogao, kao poznavalac njemačke kulture, književnosti, filozo- 
fije i istoriografije doći u dodir sa shvatanjima o svetosti države 
i istoriji kao opravdanju za političke ciljeve pruskih (njemačkih) 
istoričara Johana Gustava Drojzena (1808-1884), a posebno Hen- 
riha fon Trajčkea (1834-1896), koji je zagovarao stvaranje jake 
nacionalne države i vojničke nacije, čiji uticaj se osjeća kod Dr- 
ljevića. Naime, Drljević nezavisnost Crne Gore sthvata kao uslov 
opstanka i razvoja nacionalne kulture, dok Trajčke državnu moć 
i svrhu države gleda u napretku kulture. U tom smislu je Trajč- 
keovo učenje moglo izvršiti uticaj na Drljevića, kao i određena 
njegova rasna shvatanja koja je, nolens-volens, realno Sekula Dr- 
ljević usvojio u svojoj poznoj fazi. Na Drljevićeva shvatanja moglo 
je uticati i mišljenje istaknutog predstavnika njemačke tradicio- 
nalne istoriografije Fridriha Majnekea (1862-1954) o tome da je 
sloboda pojedinca moguća samo unutar snažne i ujedinjene na- 
cionalne države. Kod Drljevića, slično Majnekeu, ne postoje su- 
protnosti između državne moći i etičkih principa, između ličnih 
sloboda i nacije. 

Po Drljeviću „kultura nije tvorevina samo geopolitičkog polo- 
žaja i historije nego i krvi”. Djelimično se osjeća ograničen uticaj 
rasnih shvatanja Žorža Vaše de Lapuža, s tim što kod Drljevića 
„rasa i nacija nijesu sve”, već je nezavisna crnogorska država za 
Drljevića ne samo pravi pokazatelj postojanja i uslov opstanka 
nacije, nego i kulture i rasnih karakteristika. Izgleda vjerovatno 
da su na Drljevićeva shvatanja snažno uticale teze antropologa iz 
francuskog dijela Švajcarske Eugene Pittarda 66 , koje je on objavio 
1917. godine. Pittard govori o dinarskom tipu naroda i tvrdi da svi 
narodi ovog tipa vode porijeklo od ilirskih starosjedilaca Balkana 
i po Pittardu Dinarci su „najčistiji tip na Balkanskom poluostrvu”. 


64 Isto, Balkanski sukobi., str. 11 

65 Isto, str. 93. 

66 Eugene Pitatard, Lespeuples des Balkans, Neuchatel 1917. 

Drljević je, slično ili istovjetno Pittardu, tvrdio da Crnogorci pri- 
padaju različitom tipu naroda od Srba, da su dinaroidni tip i da 
su potomnci Ilira. Kod Drljevića se osjeća u izvjesnoj mjeri i uti- 
caj učenja o značenju krvi kojeg je elaborirao u svom djelu „Mitos 
XX vijeka” Alfred Rozenberg. Naravno, za Drljevića se ne može 
reći da je na kraju bio ideološki nacional-socijalista ili fašista, niti 
da je usvojio njihova ideološka shvatanja i postavke. Za Drljevića 
se može reći da je bio jasan protivnik boljševizma i staljinizma, 
da je bio pristalica stvaranja i opstanka crnogorske nezavisne na- 
cionalne države, da je bio pragmatični crnogorski nacionalista. 
Zato bi se za njega moglo reći da je ličnost i „istorijski fenomen 
koji se može shvatiti samo u kontekstu svoje epohe”, kako bi rekao 
poznati njemački istoričar prof. emeritus Berlinskog univerziteta 
dr Ernst Nolte 67 . 

Drljević, da bi pokazao da su Crnogorci etnički i nacionalno 
različiti od Srba, da su Crnogorci dinarski tip, a da Srbi to nije- 
su, poziva se i na srpskog antopografa Jovana Cvijića. Drljević u 
članku Pitam Beograd, „Spremnost”, broj 104, od 20. II 1944. go- 
dine, strana 3, konstatuje da „nije nepoznato daje srpski učenjak 
Jovan Cvijić rekao da dinarci i Srbi nijesu jedno”. Takođe, svoju 
tvrdnju o samobitnosti Crnogoraca, Drljević osnažuje i tvrdnjom 
srpskog naučnika, profesora Beogradskog univerziteta dr Živoji- 
na Perića, koji je napisao da su „crnogorci etnička i etička poseb- 
nost” 68 . Dr Sekula Drljević je pisao o mentalitetskoj, socio-psi- 
hološkoj, etičko-etničkoj i kulturnoj razlici između Crnogoraca i 
Srba. Drljević je napisao da u istoriji „Crnogorski pogled na svijet 
nije samo nejednak sa srpskim nego ovome dijametralno oprečan. 
Postalo je jasno da se ne radi o sporednim razlikama, nego o te- 
meljnim suprotnostima. Vidjelo se da Crna Gora i Srbija nijesu sa- 
mo dvije zemlje koje su živjele zasebnim životom kroz sva stoljeća 


67 Ernst Nolte, Fašizam u svojoj epohi, Nolit, Beograd 1990. str. 7. 

68 Dr Sekula Drljević, Balkanski sukobi 1905-1941, str. 170. 

svoje povijesti, nego dva svijeta toliko jedan od drugoga udaljena, 
kao da žive na dva kontinenta ’ 69 . 

Sekula Drljević je proglašen ratnim zločincem, političkom 
odlukom, a ne sudskom presudom. Zemeljska komisija Federal- 
ne države Hrvatske za utvrđivanje zločina okupatora i njihovih 
pomagača, 20. Februara 1946. godine donijela je odluku, A. K 
22/46, broj 21987 o utvrđivanju zločina dr Sekule Drljevića. U toj 
odluci, pored ostalog, za Drljevića se kaže da je star 62, godine, 
da je po narodnosti Crnogorac, da je „ministar Crne Gore” po 
položaju i činu, da je njegovo „mjesto stalnog boravišta, Cetinje, 
posljednje boravište Zagreb”, da je „sada u bjekstvu”. U toj odlu- 
ci rubrika koja nosi naziv „žrtve zločina” (oštećenici) je potpuno 
prazna. Karakteristično je da u toj rubrici nije naveden nijedan 
njegov ratni zločin, prema tome, nema imenovanih i opisanih 
konkretnih, pojedinačnih žrtvava zločina, oštećenika. To je i raz- 
mljivo, jer Drljević nije počinio ni jedan ratni zločin, odnosno, 
nije produkovao žrtve, pa ne može biti odgovoran za nešto čega 
nema i nije bilo, a to znači da su nepoznati i nepostojeći njegovi 
„zločini”, koji mu se zbog političkog, propagandno-publicistič- 
kog rada stavljaju na teret i dušu. U toj odluci, u rubrici „Kratak 
opis i kvabfikacija zločina” navedena je njegova politička i publi- 
cistička aktivnost koja se sastojala najčešće u citiranju izvoda iz 
njegovih novinskih članaka. Ta odluka je sa propratnim pismom 
20. aprila 1946. godine dostavljena na dalji postupak javnom tu- 
žiocu za grad Zagreb. U vrijeme preduzimanja tih radnji, dr Se- 
kula Drljević nije bio u bjekstvu, kako se navelo, već je bio mrtav. 
Ubijen je od strane četničkih emigranata u Judenburgu u Austriji 
10. novembra 1945. godine. Tada su četnici u jednom sabirnom 
centru zaklali Sekuli Drljevića, njegovu suprugu Mariju i njihovu 
služavku. Taj podatak u vrijeme donošenja pomenute odluke nije 
bio poznat njenom donosiocu. Međutim, dr Sekula Drljević nikad 
nije osuđen za ratne zločine, jer sudski se nikada nije odlučivalo 
o toj pobtičkoj odluci. Dakle, ne postoji sudska odluka kojom se 


69 Isto, str. 40-41. 

utvrdilo da je Sekula Drljević kriv i osuđen za ratne zločine. Ni- 
je poznato da je protiv njega oficijelno podignuta optužnica od 
strane javnog tužilaštva, niti da je Okružni narodni sud u Zagre- 
bu ikada sudski odlučlivao o Odluci kojom je Zemaljska anketna 
komisija proglasila odgovornim Sekulu Drljevića za „ratne zloči- 
ne” Dakle, sa pravnog stanovišta, dr Sekula Drljević ne može biti 
ratni zločinac, jer pravosudne vlasti nikada nijesu razmatrale i 
odlučivale o sudskom utvrđivanju o njegovoj odgovornosti. Raz- 
lozi za to, vjerovatno, bili su naknadno saznanje da je dr Sekula 
Drljević mrtav ili da nije prikupljeno dovoljno dokaznog materi- 
jala da se može optužiti od strane tužilaštva i suditi mu od strane 
nadležne sudske vlasti. Drljević je proglašen političkom odlukom 
„ratnim zločincem” zbog svog političkog javnog govora, politič- 
kih stavova. Učinjeno je to iz ideoloških pobuda, a inkrimnacija i 
deliktuoznost bili su verbalnog karaktera i predstavljaju političku 
osudu zbog verbalnog delikta. Najzad, Sekula Drljevic nikad nije 
ni nepravosnažno, ni pravosnažno osuđen u sudskom postupku 
da je ratni zlocinac. Nikada odluka iz 1946. protiv Sekule Drljevi- 
ća nije pravno, sudski procesuirana. Okružni narodni sud u Za- 
grebu nikad nije sudski procesuirao tu odluku-optužbu, tako da 
Drljeviću, koji je od 10. novembra 1945. godine bio mrtav, nika- 
da nije suđeno i nikada nije bio sudski osuđen, ni inter vivos, ni 
mortis causa ili post mortem. Zato, sa krivično-pravnog stajališta 
Drljević je ekskulpiran, jer nije dokazano ni presuđeno da je ratni 
zločinac. Sudska pravomoćna isprava o tome nikada nije donije- 
ta, pa prema tome ne postoji. A politička odluka i optužnica su 
jedno, presuda je drugo. Svako je nevin dok mu se pravosnažnom 
presudom u zakonitom sudskom postupku, na kojemu je imao 
pravo na odbranu, ne dokaže krivica. To je osnova presumcija 
nevinosti iz krivičnog prava. 

SEKULA DRLJEVIĆ U NARODNOJ SKUPŠTINI 
KRALJEVINE SHS - GOVORII DISKUSIJE 

I 

U slojevitom ličnom, profesionalnom i političkom životu i radu 
dr Sekule Drljevića, jedan, svakako zanimljiv i značajan seg- 
ment političkog djelovanja predstavljaju njegovi govori i reagova- 
nja sa skupštinske govornice Narodne skupštine Kraljevine SHS 
od 1925. do 1927/28. godinu, izgovoreni povodom aktuelnih tema 
i mjera Vlade kojima su se bavili poslanici Narodne skupštine. 

Odabrani segmengt interesantan je posebno sa stanovišta na- 
stanka i razvitka političke misli crnogorskih federalista gdje Dr- 
ljević ima nesumnjivo prestižnu, vodeću ulogu kao ideolog ovog 
pokreta koji se transformisao u stranku pod nazivom Crnogorska 
stranka od 1925. Naime, ukupno učešće crnogorskih federalista u 
prvoj deceniji Kraljevine SHS preko izabranih predstavnika (po- 
slanika u tri saziva Narodne skupštine od 1923. do 1928) pokazu- 
je da je upravo dr Sekula Drljević svojim političkim djelovanjem 
i besjedničkim darom izazivao pozornost, kako pozicionih tako 
još više opozicionih poslanika. Zapravo, značajnije prisustvo cr- 
nogorskih federalista na opštoj političkoj sceni osjetilo se tek od 
1925. kada su za narodne poslanike bili izabrani dr Sekula Drlje- 
vić, Savo Vuletić i Mihailo Ivanović, koji je još od saziva Narodne 
skupštine iz 1923. bio poslanik. 

Uzimajući učešće u skupštinskim debatama o državnom ure- 
đenju, problemima budžeta, spoljne i unutrašnje politike, Drlje- 
vić je stalno produbljavao i uobličavao političke stavove, naro- 

čito o pitanjima vezanim za položaj Crne Gore u novonastaloj 
državi - Kraljevini SHS. Kritikujući vladine programe, mjere i 
aktivnosti, kao opozicioni poslanik i žestok kritičar rada poje- 
dinih ministarstava, često je u diskusijama poentirao time što je 
upravo svojim odnosom prema Crnoj Gori bivao ubjedljiv i opor 
do mjere koja je izazivala viku poslanika pozicije, dobacivanje i 
lupanje stolicama. Drljevićeve govorne sposobnosti, smisao za 
odabiranje, elaboriranje i povezivanje tema sa onim što je bilo 
na dnevnom redu i moglo se zgodno iskoristiti, pokazuje ga kao 
darovitog, vještog, spontanog i nadahnutog govornika, sklonog 
spekulacijama pobtičara s nesumnjivim ambicijama. Zapažen 
po učešću na svim parlamentarnim izborima (1920, 1923,1925. i 
1927), Drljević je prevashodno veoma angažovani politički djelat- 
nik. Vješto pozicionirajući svoj nesumnjivo naglašeni ego, Drlje- 
vić se u centru šire političke javnosti nalazi od vremena sudskog 
procesa generalu Radomiru Vešoviću u Beogradu 1921. godine. 1 
Naime, ideje, stavovi, mišljenja, procjene i sudovi koje je izrekao 
povodom tog procesa označib su suštinski zaokret u Drljeviće- 
vom, inače poznatom opredjeljenju za novonastalu državu, kao 
i odnos prema Crnoj Gori, kralju Nikoli i poziciji koju je imao 
u Privremenom narodnom predstavništvu Kraljevine SHS, kao 
načelnik Ministarstva pravde. 

Dakle, može se konstatovati da se politička misao crnogor- 
skih federalista začela u vrijeme bjelaško-zelenačkog stranačkog 
djelovanja u Crnoj Gori, ali je njeno prvo oblikovanje u federa- 


1 Govor dr Sekule Drljevića sa suđenja generalu Vešoviću, objav- 
ljen 1921, tekstovi koje je Drljević objavio u štampi: Hrvat, Slobodna 
misao , Crnogorac i kako bude navedeno u fusnotama, kao i govor po- 
slanika Mihaila Ivanovića iz 1924. i prvenstveno govori S. Drljevića u 
Skupštini pod nazivom Centralizam ili federalizam sa govorom i uče- 
šćem u raspravama na zasijedanjima kada je bio poslanik, za ovu ana- 
lizu imaju izvorni značaj. Akcenat će se svakako staviti na djelovanje 
u Skupštini, a od posebne koristi, što se literature tiče, bila je knjiga 
Dimitrija Dima Vujovića Crnogorski federalisti 1919-1929 , Titograd, 
1981. 


188 



Sekula Drljević u Narodnoj skupštini Kraljevine SHS... 


lističkom pogledu upravo iskazao Drljević na pomenutom pro- 
cesu generalu Vešoviću, kada je oporo progovorio o državnom, 
društveno-političkom i nemoralnom odnosu vlasti, apostrofira- 
jući tragičnu sudbinu Crne Gore i položaj njenog stanovništva u 
Kraljevini SHS. 

Za revnosne analitičare koji se bave Drljevićevim političkim 
angažovanjem može biti važno pitanje: Da li su okolnosti ovog 
procesa i njegovo eksponiranje u štampi doista bili razlog zao- 
kreta u Drljevićevom odnosu prema državi u koju je polagao to- 
like nade, želje i stremljenja, kao i snažna opredjeljenja i politička 
uvjerenja, ili su pak njegova suočavanja sa neveselom stvarnošću 
nove države bila razlog za kritike, pa i kritizerstvo prema svemu 
u toj državi? 

Zapravo, može se postaviti pitanje - da li je njegovo razoča- 
ranje stanjem u državi, već tokom rada Privremenog narodnog 
predstavništva i represivno djelovanje policijskih i vojnih vlasti u 
Crnoj Gori, kao i način donošenja Vidovdanskog ustava, srušili 
njegove ideale za koje se borio govoreći o prevaziđenosti potrebe 
za postojanjem Crne Gore i njene dinastije Petrović Njegoš. 

Kao ministar finansija u vladi kralja Nikole, pored poznatih 
političkih uvjerenja, mogao je objektivno i brzo spoznati kakvu 
će, ne samo finansijsku, politiku voditi vlada Kraljevine SHS. Na 
pitanjima valutne zamjene perpera i upotrebe ratnih reparacija 
mogao je uočiti kuda vodi zatiranje imena i obesmišljavanje na- 
cionalnog i državnog identiteta Crne Gore. Stoga i njegova upita- 
nost - što će biti sa Crnom Gorom - mogla je početi ranije, ali to 
se vjerovatno desilo suočavanjem s realnošću u vrijeme procesa 
generalu Vešoviću. 

U Drljevićevim političkim opredjeljenjima i eksplikacijama 
takvih opredjeljenja moguće je naći brojne razloge ,,za” i „protiv” s 
mnoštvom nijansi vješto teorijski upletenih u dobre stare latinske 
maksime. Stoga je potrebna krajnja opreznost u tumačenju nekih 
njegovih političkih stavova, procjena i opredjeljenja. Naime, kao 
aktivni učesnik Podgoričke skupštine, Drljević je nepokolebljivo 
pripadao onima koji su smatrali da svim sredstvima treba braniti 

njene odluke, posebno sprovesti odluku o ujedinjenju Crne Gore 
i Srbije. Međutim, kako se suočavanje s realnošću u novonasta- 
loj državi nije poklopilo sa uvjerenjima i opredjeljenjima, njegova 
odbrana Vešovića na pomenutom procesu poslužila mu je za jav- 
no iznošenje čitavog niza pitanja u vezi sa državnim uređenjem, 
društveno-političkim i ekonomskim odnosima. Uostalom, povo- 
dom izbora za Ustavotvornu skupštinu (28. novembar 1920) i po- 
litičko biće Crne Gore počelo se razvrstavati na Narodnu, Demo- 
kratsku, Komunističku i Jugoslovensku republikansku stranku, a 
nešto kasnije i Savez zemljoradnika, tako da će se, pored znatnog 
stranački pasivnog dijela stanovništva, pripadnici bjelaškog i ze- 
lenaškog pokreta razvrstati u pomenute stranke. 2 

Budući ideolog crnogorskih federalista iznio je svoje pogle- 
de u vezi ujedinjenja Crne Gore i Srbije u crnogorskoj Narodnoj 
skupštini 10. februara 1914, apostrofirajući značaj carinske, vojne 
i diplomatske unije Crne Gore i Srbije. Tada je, između ostalog, 
govorio: „Та velika mogućnost našeg kulturnog i ekonomskog 
preporoda leži u carinskoj, vojnoj i diplomatskoj uniji između 
Crne Gore i Srbije. U tim unijama je jedini izvor našeg narodnog 
blagostanja, smatrajući ih prirodnom ekonomsko-političkom 
posljedicom teritorijalnog spajanja srpskih kraljevina i nužnom 
nagradom krvavih ratnih napora srpskog naroda... Unije su ka- 
men temeljac našeg ekonomskog, kulturnog i političkog preporo- 
da, one moraju biti isključiva osnova našega budućeg državnoga 
i društvenoga života.” 3 

A što se tiče početka federalističke koncepcije ujedinjenja, 
njen bi se začetak mogao naći i u stavovima Jovana Matanovića, 


2 Kako su ovi izbori i većinsko učešće crnogorskog stanovništva 
na njima bili pokazatelj vladama velikih evropskih država i međuna- 
rodnoj javnosti da je ovim došlo do prihvatanja novostvorene Kraljevi- 
ne SHS, te se sa ovim u vezi i raskidanjem diplomatskih odnosa sa Cr- 
nom Gorom može s razlogom uzeti ovaj datum kao put konačnog pre- 
stanka Crne Gore, a ne kako je uobičajeno 1918. godine. 

3 Dr Sekula Drljević, Borba za carinsku, vojnu i diplomatsku uniju 
između Crne Gore i Srbije, Cetinje 1914, str. 20-21 

šefa jedne crnogorske misije u Americi 1915. koja se bavila saku- 
pljanjem dobrovoljaca za crnogorsku vojsku i propagirala bezu- 
slovno ujedinjenje Crne Gore i Srbije. Matanović je, doduše, pro- 
blem ujedinjenja shvatao kao ostvarenje zajedničke države Srba, 
Crnogoraca i Hrvata, dakle na trijalistički način, napominjući da 
će Srbi učiniti „kobnu grešku kada bi išli za tim da stvore Veliku 
Srbiju, koja bi imala da proguta Crnu Goru i Hrvatsku”. 4 

Potrebno je ovim povodom podsjetiti i na shvatanja dr Vuka- 
šina Markovića koji po povratku iz Rusije biva prisiljen na odmet- 
ništvo polovinom 1921. i jednim proglasom narodu napominje: 
„Kucnuo je čas da sa Rusijom i cijelim svijetom organizujemo sa- 
moupravu, slobodnu federativnu republiku Jugoslaviju, slobodnu 
samoupravu Crne Gore u federaciji sa Jugoslavijom”. Ovi stavovi 
V. Markovića i Drljevićevo uporno insistiranje i čuđenje što Vla- 
da ne uspostavlja diplomatske odnose sa Rusijom, mogu se dove- 
sti u vezu iako njihova mišljenja nijesu naišla na razumijevanje. 
Uostalom, i za pojedina shvatanja i tumačenja kojima se Drlje- 
vić služio u svojim propagandističkim govorima o mjestu i ulozi 
Crne Gore u Kraljevini SHS, čine se logičnim i ona slična sta- 
vovima iz Proklamacije kralja Nikole Jugoslovenima iz oktobra 
1918. kada napominje: „Braćo, sa najvećim zanosom, radošću i 
oduševljenjem danas svečano izjavljujem da želim, a uvjeren sam 
da istu želju ima i sav moj vjerni narod u Crnoj Gori - da i naša 
mila Crna Gora bude sastavni dio Jugoslavije, da časno uđe u ju- 
goslovensku zajednicu, kao što je časno i do kraja za nju ratovala 
i stradala. Želim da se bratski složimo i uredimo u jugoslovensku 
konfederaciju, u kojoj će svak sačuvati svoja prava, svoju vjeru, 
uredbe i običaje i kojoj niko neće smjeti nametati prvjenstvo, već 
svi da budemo jednaki u čedrim njedrima majke Jugoslavije, pa 
da svak bratski i složno radi na njenom napretku i veličini u dru- 
štvu slobodnih i prosvijećenih naroda ” 5 


4 Citirano prema D. Vujović, Crnogorski federalisti 1919-1929, Ti- 
tograd 1981, str. 34 

5 Glas Crnogorca, br. 56, 8. oktobar 1918. 

U vezi poznatih i veoma zapaženih Drljevićevih opredjeljenja 
za federalizam, a protiv centralističko-unitarističkog uređenja 
države, još u vrijeme rada u Privremenom narodnom predstavni- 
štvu suočio se sa vrlo oporim stavovima u tumačenju ovih princi- 
pa. 6 Ipak, sve do izbora za Ustavotvornu skupštinu 28. novembra 
1920, na kojima se pokazalo da su federalističke snage u Kraljevi- 
ni SHS jake, ne nalazimo da je političko-stranački život u Crnoj 
Gori takav da zavrjeđuje veću pažnju. 

Ipak, može se reći da su crnogorski predstavnici pod vođ- 
stvom Marka Dakovića bili naklonjeni centralističkio-unitari- 
stičkim opredjeljenjima, ali kada je Stojan Protić ponovo formi- 
rao vladu koja je bila protiv takvog uređenja države, Daković je 
tvrdio da Vlada podliježe izvjesnim separatističkim uvjerenjima. 
Drljević je, ipak, i u vrijeme rada Privremene narodne skupšti- 
ne izražavao nezadovoljstvo stanjem u Crnoj Gori. Takvi njegovi 
stavovi, kojih nije bilo malo, objavljivani su i u režimskim listovi- 
ma kakva je bila „Republika”. 

Političko povezivanje i organizovanje nezadovoljnih takvim 
stanjem u državi tokom 1919. i 1920. vodilo ih je ka stranačkom 
oblikovanju - jedinom legalnom načinu ispoljavanja političkih 
mišljenja i stavova. Na ovom tragu nalaze se začeci formiranja 
federalističkog pokreta i stvaranja Crnogorske stranke. Upravo s 
tim ciljem došao je Drljević iz Beograda u Crnu Goru i za 8. no- 
vembar 1920. zakazao zbor u Kolašinu koji je polcija rasturila i 
time spriječila da okupljenom narodu govori. 7 


6 Čini se da se na osnovu Prvodecembarskog akta regenta Alek- 
sandra Karađorđevića o proglašenju Kraljevstva Srba, Hrvata i Slove- 
naca i nepominjanja Crne Gore ni u kojem kontekstu, jasno moglo zna- 
ti kakva politička, državna, ekonomska i lična sudbina čeka Crnogorce 
u novoj državi. Nije li to i za Drljevića bio trenutak za kolebanje i otrje- 
žnjenje od zabluda stvorenih djelovanjem iz uvjerenja o bezuslovnom 
ujedinjenju Crne Gore sa Srbijom. 

7 Tada su sa Drljevićem u Crnu Goru došli Mihailo Ivanović i Mir- 
ko Mijušković, a od tada im se pridružio i Savo Vuletić. Od odlaska iz 

Od kada je na suđenju generalu Vešoviću u svojstvu branioca 
govorio o dubokim uzrocima između narodnosnih razlika zbog 
različitog istorijskog razvoja Srba i Crnogoraca i okarakterisao 
ih: „Jednom je ropstvo prošaralo lik, drugom je vječna borba za 
slobodu dala nov lik”, čemu su vjekovi dali „nejednake mentalne 
sklopove”, Drljević je za Srbe, pogotovo političare, postao omra- 
ženi i nepodnošljivi Crnogorac, iako se nikada nije opredjeljivao 
mimo srpskog etničkog korpusa. A to da junaci „Gorskog vijen- 
ca” nemaju ništa zajedničkog sa junacima „Koštane” nije se uzi- 
malo kao bilo kakav argumenat. 

Od dolaska u Crnu Goru, pomenute vodeće ličnosti crnogor- 
skog federalističkog pokreta stvarale su znatne teškoće policij- 
skim vlastima. Zabranjivani su njihovi izlasci na izbore smatra- 
jući ih pristalicama kralja Nikole i članovima zelenaškog pokre- 
ta. Kritike izrečene u vrijeme izbora za Ustavotvornu skupštinu, 
otvorile su put Drljevićevom političkom angažovanju do mjere da 
je postao česta meta policije, režimske, ali i opozicione štampe. U 
takvim okolnostima, povratak crnogorskih emigranata iz Gaete 
(Italija) uvećavao je broj nezadovoljnika i širio zahtjeve za posta- 
vljanjem pitanja Crne Gore, što je Drljeviću a i ostalim prvacima 
Federalističkog pokreta M. Ivanoviću, R. Popoviću, M. Mijuško- 
viću i S. Vuletiću širilo prostor za političko djelovanje. Upravo 
pozivajući se na istorijska prava Crne Gore i potrebu da u zajed- 
ničkoj državi ima ravnopravan status, oni su otpočeli pripreme za 
učešće na parlamentarnim izborima u martu 1923. 

Za Drljevićev politički angažman, zbivanja u Crnoj Gori i do- 
ista teška sudbina njenog stanovništva postali su prostor u kojem 
se kao iz koncentričnih krugova širio „sukob dvaju dijametralno 
protivnih pogleda na svijet” - Srbijanaca na jednoj, a Crnogoraca 
na drugoj strani. Taj latentni sukob unutar Crne Gore razotkri- 
vao je suštinu građanskog rata u njoj. Zapravo, ova raspolućenost 
u shvatanju nacionalnog bića, kojoj podleže i sam Drljević, ne rje- 


Zemuna gdje je živio, Drljevića je pozorno pratila policija, jer se njego- 
va aktivnost smatrala neprijateljskom i izdajničkom. 

šava se dalje od poznatnog odnosa koji je i sam definisao tako da 
se radi o ljudima s planina i ljudima ravnice. 

Razrađujući pojedina mišljenja u vezi sa pitanjem krajnje ne- 
primjerenog stanja i položaja Crne Gore u Kraljevini SHS, u listo- 
vima „Hrvat”, „Narod” i drugim nalaze se ovakve konstatacije: 
„Današnje stanje u Crnoj Gori nije posledica politike, diktova- 
ne ulaskom obije srpske kraljevine u novu srpsku državu, nego 
je motivisano raspoloženjem Srbije prema Crnoj Gori stvorenim 
davno prije njihovog ujedinjenja”. Po Drljeviću radi se prije svega 
o strahu od prestiža u srpstvu i slovenstvu. I ,,dok su Crnogorci 
srpsku državnu ideju, a utoliko prije ideju današnje države vidje- 
li kao koncepciju više kategorije, pred kojom moraju kapitulirati 
partikularističke državne ideje; i crnogorska i srbijanska, dotle su 
Srbijanci ideju ujedinjenja shvatali kao trijumf srbijanske državne 
ideje nad crnogorskom”. 8 

Žestoko kritikujući postupke režima u Crnoj Gori, Drljević 
napominje: „Već četiri godine režim pljačkaša, batinaša, paliku- 
ća, lopova i aferaša svih mogućih rodova i vrsta naziva sve pro- 
teste protiv sebe separatizmom i izdajom. Već četiri godine srbi- 
janska štampa halače protiv hrvatskih i crnogorskih ’separatista’ 
zato što batinu neće da proglase za sveca i da priznadu batinanje 
za pravo ’osloboditeljice’ Srbije”. 9 Stoga i crnogorski komitski 
oružani otpor Drljević smatra posljedicom terora kada kaže da 
„nije to pokret u korist Petrovića” već da je to „pokret naroda od- 
rasla u slobodi” u borbi da „dobije slobodu”. Otuda i ovi stihovi 
koji su po svemu sudeći njegovi, iako on kaže da ih je od nekoga 
čuo: „Neka bomba strah zadaje,/ zavitlana snagom muškom,/ ne- 
ka oko sokolovo, /smrt, raznosi tankom puškom./ Nek krv tvoja 
staru svjetlost/ dade tvojoj novoj zori./ Nek se tvoja pjesma pjeva / 
u slobodnoj Crnoj Gori.” 10 


8 Hrvat, br. 755, 7. rujan 1922; Narod, br. 81 i 84, 14. i 17. decem- 
bar 1922. 

9 Hrvat, br. 755, 7. rujan 1922. 

10 Isto, 28. srpanj 1922. 

U uvrijeđenom ponosu što je Crna Gora po njegovom shvata- 
nju nestala kao država i što je Crnogorce snašla sudbina otpadni- 
ka u novoj državi, Drljević će i svog nekadašnjeg vladaoca kralja 
nazvati jednim ,,od najgenijalnijih i najvećih srpskih vladara po- 
slije Kosova” Sjetio se ovim povodom da protestuje protiv kon- 
fiskacije imovine ovog kralja o kojem je i kao član njegove vlade 
i kao učesnik Podgoričke skupštine drugačije govorio. O nepod- 
nošljivom ponašanju policije i vojske prema Crmogorcima, Drlje- 
vić u zagrebačkom „Obzoru” objavljuje kako „Сгпа Gora nije bila 
kralja Nikole, a neće biti ni kralja Aleksandra, nego je ona bila i 
ostatće naroda crnogorskog.” 11 I na stranicama bstova „Balkan” 
i „Srpska riječ” tokom 1921. i 1922. nalaze se tekstovi u kojima se 
kritikuju postupci vlasti u Crnoj Gori, navode razlozi odmetanja 
u šume, traži obustavljanje progona i terora, govori o zločinima 
režima po Crnoj Gori i nabrajaju se ubijanja i zatvaranja bez sud- 
skog postupka. Sve češća politička angažovanost Drljevića kao 
ideologa federalističkog pokreta u Crnoj Gori, inspirisana ugro- 
ženošću stanovništva Crne Gore, pokazuje njegovu ne samo po- 
litičku potrebu da govori kako o državnom tako i o svim drugim 
pitanjima stanja u Crnoj Gori. Kako u ovo vrijeme crnogorski 
federalisti još nijesu imali svoje glasilo za iznošenje sopstvenih 
mišljenja i pogleda, a nijesu imali ni cjelovit politički program, 
surova politička realnost i lična iskustva tjerali su ih da realnije i 
angažovanije sagledavaju ne samo crnogorsku realnost već i sta- 
nje u drugim djelovima države. 

Ipak, nigdje se provizorijum u organizaciji državne uprave ni- 
je tako pogubno osjetio kao u Crnoj Gori. Naime, nakon raspu- 
štanja Podgoričke skupštione i Izvršnog narodnog odbora, upra- 
vu nad njom preuzeo je prvo vladin povjerenik, a zatim inspektor 
Ministarstva unutrašnjih poslova. Na osnovu Uredbe o podjeli 
Kraljevine SHS na 33 oblasti, od kraja aprila 1922. prestaje ovaj 
provizorijum, ali upravo u to vrijeme dogodile su se najrigidnije 


11 Obzor, br. 134, 19. svibanj 1922. 

mjere vlasti sa mnoštvom primjera pljačke, nečasnog djelovanja i 
terora prema stanovništvu. 

U novoformiranoj Zetskoj oblasti, u kojoj su se pored Crne 
Gore iz vremena nakon Balkanskih ratova našli Boka kotorska i 
Metohija sa srezovima - pećkim, đakovičkim i istočkim i sa iz- 
uzetim bjelopoljskim i pljevaljskim srezom, ovako definisanom 
oblašću nestajao je naziv Crna Gora. Ipak, ime Crnogorci nije bi- 
lo moguće ukloniti administrativnim putem. 

U Drljevićevim govorima i diskusijama ne nailazimo na rea- 
govanja povodom ovih adeministrativno-upravnih podjela, ali o 
Crnoj Gori i Crnogorcima on često govori u vezi sa usvajanjem 
budžeta, socijalnim, ekonomskim, unutrašnjim i spoljnopolitič- 
kim pitanjima. Iako su ekonomske i političke prilike postale iza- 
zov nezadovoljstva i za pristalice bezuslovnog ujedinjenja, za re- 
žim „crnogorsko pitanje” kao da i nije postojalo. 

Kada su na parlamentarnim izborima 1923. crnogorski fede- 
ralisti za nosioce lista odredili Mihaila Ivanovića, bivšeg ministra 
u Vladi Crne Gore, dr Sekulu Drljevića, takođe bivšeg ministra, 
koji je postao kandidati u kolašinskom i nikšićkom srezu, tada su, 
takođe bivši ministri u crnogorskim vladama - Radomir Vešović, 
Luka Gojnić, Savo Vuletić, Mirko Mijušković i Risto Popović, bili 
kandidati na listama u crnogorskim srezovima. Drljević je prema 
pisanju „Slobodne misli” agitaciju usmjerio, tražeći ravnoprav- 
nost Crne Gore i republikansko uređenje kako „пјеп narod ne bi 
robovao ni srpskoj monarhiji ni srpskoj republici”. Ova i druge 
opore izjave, od kojih se nije ograđivao, poslužile su režimu za 
dalji obračun sa crnogorskim federalistima. 12 

Zbog ovog i niza prethodnih radnji uslijedila su upozorenja 
Drljeviću i Vešoviću da se ne kandiduju na predstojećim izbori- 
ma. S tim u vezi, župan zetske banovine Mujo Sočica zatražio je 
od nadležnih da ne dozvoli njihovo kandidovanje na čitavoj te- 
ritoriji Zetske oblasti. U Vešovićevom i Drljevićevom djelovanju 


12 Slobodna misao, br. 26, 12. mart 1923; Večernjapošta, br. 505, Sa- 
rajevo 10. mart 1923; D. Vujović, n. d. str. 100 

režim je prepoznao opasnost od širenja uticaja ne samo federali- 
stičkog pokreta. Stoga je Drljević optuživan kao zagovornik re- 
žima kralja Nikole, a Vešović napadan zbog držanja tokom rata, 
odmetanja u šumu i predaje vlastima okupatora. Ne samo oni, 
već i ostali kandidati sa federalističke liste, smatrani su krivci- 
ma za vojnu kapitulaciju Crne Gore i uzročnicima terora u Crnoj 
Gori prije rata, sve u cilju stvaranja utiska u javnosti da se radi o 
separatistima i krivcima za bratoubilačke sukobe. 13 Osporavaju- 
ći federalistima dobre namjere prema narodu zbog nastojanja da 
povrate izgubljene i proćerdane pozicije u Crnoj Gori, ovi biv- 
ši kamarilci, prema mišljenju crnogorskih komunista, „пе mogu 
se pomiriti da budu daleko od državnih jasala ... Ne uspjevši to 
nasuprot Pašiću i Beogradu, oni hoće sada pomoću Pašića i Beo- 
grada. I trgovina je zaključena, ali vi (narod) to ne treba da znate 
dok se izbori ne svrše - i dok vi vašim kuglicama odobrite tu sra- 
motnu trgovinu Sekule Drljevića i Nikole Pašića”. 14 

Uprkos ovakvoj propagandi, federalisti su po broju osvoje- 
nih glasova bili na drugom mjestu sa 7.955 glasova iza radikala 
sa 8.128 glasova. Kako je osnovna karakteristika ovih izbora bi- 
la osjetni porast federalističkih programa, ulog crnogorskih fe- 
deralista će u narednim godinama biti sve uočljiviji u borbi za 
ravnopravnost Crne Gore. Ipak, njihov uticaj još će biti daleko 
od toga da se čuje van lokalnih okvira. Crnogorski komunisti su 
istrajavali u optužbama da su vodeće ličnosti federalističkog po- 
kreta upravo ,,oni koji su (narodu) držali šaku u perčin za vrijeme 
kralja Nikole”, a eto i poslije četiri godine uzaludnog otpora ,,oni 
i danas zapovijedaju”. 

Tek od 9. februara 1924, kada je sa skupštinske govornice Mi- 
hailo Ivanović formulisao političke zahtjeve crnogorskih federa- 


13 U vezi s tim listovi: Slobodna misao, Crna Gora, Republika, Ob- 
zor, Večernja pošta i drugi, svaki iz svog ugla kritikuju federalističke 
prvake, navodeći da se oni bore za glavarsku, a ne narodnu pravdu i 
pravicu. 

14 Radnik, Delavec, br. 20, 27. februar 1923. 

lista o državnom uređenju kraljevine SHS sa antiunitarističkih 
pozicija (onako kako ih je već u drugim okolnostima saopštio 
Drljević tokom sudskog procesa generalu Vešoviću i tekstovima 
u navedenim novinama) federalistički pokret u Crnoj Gori kre- 
nuo je putem osmišljenog političkog djelovanja. Sa govornice ja- 
sno se čulo mišljenje da centralizam onemogućava funkcionisa- 
nje državnih mehanizama, sputava parlamentarizam i ugrožava 
pokrajinske posebnosti. Nije dakle bio problem u plemenskom i 
vjerskom antagonizmu o kome se govorilo i pisalo, već o sukobu 
političkih stavova centralista, unionista, nasuprot federalistima. 
Ivanović je ovom prilikom govorio i o tzv. hrvatskom pitanju ko- 
je ne treba shvatati kao pitanje odnosa „Srbijanaca i Hrvata” iako 
je ono najvažnije, već treba takođe razjasniti oštri sukob, kako je 
kazao, „па domaćem ognjištu - u srpskom narodu - sukob izme- 
đu Srbijanaca i Crnogoraca”. 15 

Ističući crnogorske zasluge za srpsko jedinstvo, Ivanović kao i 
Drljević ukazuje na teške i pogubne posljedice primjene centrali- 
zma, opominjući da je neophodno što prije napustiti metode bru- 
talnog ponašanja režima i preći na sporazumijevanje i saradnju. 
Ali, iako Ivanović napominje da „Današnji položaj crnogorskog 
naroda i način prisajedinjenja Crne Gore Srbiji nema presedana 
u istoriji...”, on ipak vidi Crnogorce samo kao „politički narod”, 
smatra ih Srbima, ali ne i Srbijancima. Stoga konstatuje: ,,Mi smo 
Crnogorci politički narod koji je svoju državu stvorio sopstve- 
nom snagom i očuvao je u najmučnije doba naše rase. Nemamo 
ambiciju da budemo srbijanski okrug ili ma čija provincija.” 16 
Ostaje pitanje zašto u stenografskim bilješkama ovog Ivanoviće- 
vog govora nema i rečenice u kojoj se govori o ravnopravnosti 
Crne Gore sa provincijama bivše Austro-Ugarske monarhije, koje 
su se s prepoznatljivim nacionalnim nazivima našle u sastavu dr- 


15 Ovaj Ivanovićev govor nalazi se u stenografskim bilješkama Na- 
rodne skupštine Kraljevine SHS, a objavljen je kao posebno izdanje u 
Mostaru 1924. godine. 

16 Isto 

žave, pa s tim u vezi kaže: ,,U protivnom slučaju, ona (Crna Gora) 
bez jedinstva najlakše može, s obzirom na iznimno zgodan stra- 
tegijski položaj, svoje more, prirodna bogatstva, ogromne vodne 
snage, rude i šume ” 17 

Ovaj Ivanovićev govor, održan 9. febuara 1924. povodom de- 
bate o državnom budžetu, bio je prilika da se apostrofira hege- 
monija Srbije i Srbijanaca i oštro kritikuje centralističko uređenje 
države. Pozdravljen od Slovenačke ljudske stranke i Jugosloven- 
ske muslimanske organizacije (opozicije), a kritikovan od radika- 
la i demokrata (pozicije), ovaj govor izazvao je i u štampi različita 
reagovanja među kojima i ona koja glavnu zamjerku vide u upo- 
trebi termina „crnogorski narod”. To upravo pokazuje sa kakvom 
se i kolikom žestinom išlo u brisanje ne samo državne već i naci- 
onalne individualnosti i Crne Gore i crnogorskog naroda. Jovan 
Ćetković, u članku objavljenom u listu „Slobodna misao” od 24. 
marta 1924, napominje kako upravo Ivanović misli i govori ono 
što kaže dr Sekula Drljević, smatrajući ovoga ideologom crnogor- 
skog federalističkog pokreta. 

Značajnije uključivanje pomenutih poslanika Ivanovića i Po- 
povića, kojeg je nakon smrti zamijenio Milo Dragojević, počinje 
kritikovanjem vladine politike prema Crnoj Gori i podnošenjem 
11. aprila 1924. Peticije zbog ubistva majora Šćepana Mijuškovića 
i perjanika Stevana Mijuškovića, čiji su leševi, da bi se sakrili od 
javnosti, bačeni u jamu kod Nikšića. Mada ministar unutrašnjih 
djela na ovu interpelaciju nije odgovorio, štampa se ovim tragič- 
nim događajem pozabavila do mjere da su žestoke kritike stizale 
na račun radikala i predsjednika vlade Pašića. Takođe, povodom 
zamjene crnogorskih novčanica (perpera) u papiru, puštenih u 


17 U publikovanom izdanju ovog govora, objavljenog u Moataru 
1924, nalazi se i ova rečenica, pa ima pretpostavki da je naknadno do- 
data. Na listi poslanika Narodne skupštine u periodu od 1923. do 1925. 
bili su Mihailo Ivanović i Risto Popović, kao predstavnici crnogorskih 
federalista. Njihov ukupni učinak, ako se izuzme pomenuti Ivanovićev 
govor, nije bio naročito zapažen. 

opticaj na osnovu zakona od 25. jula 1914. u bonovima, u iznosu 
od 17 miliona, nastalo je tzv. perpersko pitanje povodom kojeg su 
pomenuti poslanici podnijeli drugu interpelaciju ministru finan- 
sija. Tražili su da se razmjenjuje 1 perper za 1 dinar, ali se ostalo 
pri stavu da se iznos do 5.000 perpera mijenja 1 prema 1, a za 
sume preko ove 2 perpera za 1 dinar. Desilo se, zapravo, da je u 
većini slučajeva 5 perpera mijenjano za 1 dinar. 

Kada je polovinom jula Pašićeva radikalska vlada pala, za no- 
vu vladu koju je formirao Ljuba Davidović glasali su Ivanović i 
Dragojević, prelazeći preko političkih i ekonomskih zahtjeva kao 
uslova podnijetih ovoj vladi na početku njenog mandata. Ovaj 
njihov oportunizam tumači se nepokretanjem pitanja državnog 
uređenja za vrijeme kratkotrajnog mandata ove vlade, okončanog 
već polovinom oktobra iste godine. Šansu za političko djelovanje 
tada su morale tražiti kako stranke na vlasti, tako i u opoziciji, iš- 
čekujući predstojeće parlamentarne izbore zakazane za 8. februar 
1925. Ovim se završio period djelovanja crnogorskog federalistič- 
kog pokreta koji se tokom proteklih 7 godina bavio navedenim 
pitanjimja, u čemu je bila posebno zapažena aktivnost dr Sekule 
Drljevića, ne kao poslanika, iako je to u navedenim slučajevima 
želio biti, već kao oštrog kritičara stanja u državi i svakako ide- 
ologa ovog pokreta koji je preferirao da postane prepoznatljiva i 
uticajna stranka. 


II 

Pripremajući se za izbore, crnogorski su federalisti na konfe- 
renciji u Podgorici, održanoj 14. decembra 1924, formirali odbor 
za izbor poslaničkih kandidata. Tom prilikom razdijelili su plan 
propagiranja i pridobijanja glasača, osnovali svoje glasilo „Сгпо- 
gorac” i proklamovali osnovni cilj Crnogorske stranke, stvara- 
nje i održavanje zajedničke države na osnovama ravnopravnosti 
i poštovanja državnih zasluga Crne Gore. Tokom predizborne 
kampanje za opšte izbore bilo je pokušaja da se pridobiju crno- 
gorski federalisti. Činjeno je to i davanjem amnestije za nedjela 
učinjena od okupacije do 31. decembra 1919, amnestiranjem pro- 

tivnika ujedinjenja, kakav je bio Jovan Plamenac, žestoki kritičar 
i protivnik režima i vodeća ličnost crnogorske emigracije. Bilo je, 
dakle, obećanja i onih kojima se razmetao dr Milan Stojadinović, 
nosilac radikalske liste za Crnu Goru, o gradnji puteva i pobolj- 
šanju ekonomskog stanja u Crnoj Gori. 

Na ovim izborima kao i na ranijim, nosilac kandidatske li- 
ste bio je Mihailo Ivanović, izabran za privremenog predsjednika 
Glavnog odbora Crnogorske stranke. Za izborne srezove, cetinj- 
ski i kolašinski, kandidovan je dr Sekula Drljević, a za njegovog 
zamjenika Milo Dragojević, poslanik u ranijem skupštinskom 
sazivu. Kao i ranije i tokom ove predizborne kampanje, Drljević 
je često ometan na zborovima, bilo je prijetnji, hapšenja i zabrane 
izlaženja lista „Crnogorac”. U ovome su kao i ranije prednjačili 
crnogorski radikali. Ali, i pored svih njihovih kritika, ometanja 
i policijskog terora, na listi Crnogorske stranke od 34.749 izašlih 
glasača na ovim izborima, federalisti su dobili 8.955 glasova. Ti- 
me su pored dva mandata dobili još jedno poslaničko mjesto u 
Narodnoj skupštini, tako da su Mihailo Ivanović, Sekula Drljević 
i Savo Vuletić obezbijedili poslanički mandat. 18 

U radu i omasovljenju stranke i prije i nakon osnivanja poseb- 
nu ulogu imao je Drljević, aktivnom saradnjom i pridobijanjem 
studenata sklonih federalističkom preuređenju države. U tome 
je poseban značaj imalo publikovanje Programa stranke u listu 
„Crnogorac” i Drljevićeve knjige „Centralizam ili federalizam”. 19 
Razrađujući pojedina pitanja S. Drljević i članovi Glavnog odbo- 
ra su preko lista stranke često raspravljali o ravnopravnosti Cr- 
nogoraca sa Hrvatima, Slovencima i Srbijancima. Naglašavali su: 


18 Iako je Cetinjski srez sa 542 glasa za federaliste bio glavno upo- 
rište, sjedište stranke ostalo je u Podgorici gdje je i osnovana 4. oktobra 
1925. Naime, tada je na održanom kongresu stranka potpuno konsti- 
tuisana, usvojen je statut i program, izabran Glavni odbor i dato ime - 
Crnogorska stranka. 

19 Ova knjiga je prvi put ovjavljena u Zemunu pod ovim nazivom 
1925. godine. 

„Crnogorci su gordi, što znaju da se u njihovim planinama svilo 
prvo gnijezdo srpske države. Oni su ponosni što je njihova po- 
stojbina postala prva srpska kraljevina, međunarodno priznata 
još u XII vijeku ” 20 

Nedvojbenost o pitanju srpstva i razdvajanje na Srbijance i 
Crnogorce, jasno kazuje stav Drljevića i crnogorskih federalista 
u vezi izbjegavanja naziva crnogorski narod koji po njima čini 
najsuštastveniji dio srpskog nacionalnog bića. Dakle, oni ne vide 
posebnost Crnogoraca kao naroda, ali rado ističu istorijsku indi- 
vidualnost koja za njih nije imala nacionalni smisao. 

Pitanje narodnog i nacionalnog bića Crnogoraca izgleda da 
nije do osnivačkog kongresa, a čini se ni poslije toga, izlazilo iz 
kruga pretjeranog interesovanja i kazivanja da su Crnogorci naj- 
bolji Srbi, te da se državnom značaju Crne Gore mora stalno da- 
vati prednost nad nacionalnim pitanjem. Distinkcija na Crnogor- 
ce i Srbijance u zajedničkom srpstvu ostajala je, uprkos korišćenoj 
argumentaciji, na nivou apstrakcije. Od kada je izabran za posla- 
nika, Drljević je često i gotovo na sve teme govorio najčešće tako 
da su njegove diskusije i govori apostrofirali loše odnose u državi 
i takođe problematičnu srpsko-crnogorsku saradnju. Tako povo- 
dom Nacrta zakona o štampi u diskusiji vođenoj na Zakonodav- 
nom odboru, kritikujući udžbenik istorije dr Stanoja Stanojevića 
u kome se bitka na Grahovcu iz 1858. neadekvatno prikazuje, a 
za crnogorsko-tursko ratovanje od 1876. do 1878. šturo konstatu- 
je „Crnogorci su dosta uspješno ratovali”, pa i u vezi zauzimanja 
Skadra navode se sumnjive konstatacije, Drljević nalazi i ističe 
grube previde i na istorijskim mapama kada je u pitanju teritorija 
Crne Gore. Ovi i niz drugih podataka naveli su ga na zaključak 
,,da Jugoslavija ne može postojati kao grobnica tradicija pojedi- 
nih udruženih zemalja, nego samo kao sinteza svih tih tradicija, 
kao ostvarenje njihovih ideala, ideala njihove daleke prošlosti.” 21 


20 Crnogorac, br. 19, 11. maj 1925. 

21 Stenografske beleške Zakonodavnog odbora Kraljevine SHS, XXI 
redovni sastanak, 26. jun 1925, str. 233 

Drljević još žešće polemiše povodom neutemeljenih tvrdnji 
Petra Pešića u vezi sa navodnim kapitulantskim držanjem Crne 
Gore tokom Prvog svjetskog rata, prigovorima oko traženja sepa- 
ratnog mira i razlozima neevakuisanja crnogorske vojske. Preba- 
cujući srpskoj komandi spremnost na zaključenje separatnog mi- 
ra s centralnim silama i teritorijalne kompenzacije na jadranskoj 
obali, sve u cilju odbrane od kleveta, Drljević se i na ovom planu 
pokazivao kao revnosni zaštitnik crnogorskih državnih interesa. 
Njegova omiljena tema za raspravu bib su problemi srpstva i od- 
nosi između Srbijanaca i Crnogoraca. Naime, od kada je na suđe- 
nju generalu Vešoviću definisao taj odnos onako kako smo naveli, 
često mu se vraćao u skupštinskim debatama. Razrađivao je taj 
odnos i na način prevebke infiltracije nesrpskih grupacija koje 
su sudbinski uticale na srpsku naciju. Tako, napominje: „Ко se 
pomiri da bude raja, jednom, pomiriće se da bude raja i drugom 
i vazda”. Kako su „varoško stanovništvo u Srbiji činili Grci, Cin- 
cari, Jermeni, Jevreji i Cigani, a Srbi su ostali po sebma, to stalno 
dozivanje „Srbi na okup” za Crnogorce - prema Drljeviću znači 
da, ali ne pod cincarsko-jevrejskim barjakom ,,za ugnjetavanje, 
pljačkanje i varanje”, već pod slobodarskim idejama „jednakosti 
i ravnopravnosti”. 

Na osnovu oštrih Drljevićevih istupanja u Narodnoj skupšti- 
ni stiče se nedvojben utisak da su crnogorski federalisti pitanji- 
ma državnog uređenja i načina ujedinjenja Crne Gore i njenom 
položaju u zajedničkoj državi dali poseban značaj upravo njego- 
vim govorom održanim 22. jula 1925. povodom Deklaracije radi- 
kalsko-radićevske vlade. Naime, osvrćući se na način ujedinjenja 
Crne Gore i Srbije, apostrofirao je pitanje brisanja individualnosti 
Crne Gore i Crnogoraca. Pritom je naglasio kako je Jugoslavija 
uvijek bila ideal kome su Crnogorci težili. Smisao i značaj jugo- 
slovenske države dokazivao je kao neophodnu zaštitu manjih, a 
napuštanje posebnih državnih ideja shvatao je kao čin koji ide u 
korist zajedničke države i ostvarivanja jugoslovenske ideje. Na- 
pominjao je kako „Pri tome, jugoslovenska državna ideja nije dr- 
žavna ideja konkurentna državnim idejama - srpskoj, hrvatsoj 

i slovenačkoj - nego je državna ideja više kategorije pred kojom 
tri prve treba da kapituliraju, ne kao pred svojom suparnicom, 
nego kao pred afirmacijom svoje sopstvene međunarodne sigur- 
nosti.” 22 Mada u ovom kontekstu ne pominje crnogorsku državnu 
ideju, a jugoslovenstvo shvata kao „državnu misao najsrodnijih 
među najsrodnijim iste rase”, ali ne kao narodnost, Drljević ističe 
kako pitanje uređenja države ne treba da ima veze ,,da li su gra- 
đani ove države jedan narod ili tri naroda, jer je pitanje naše dr- 
žave ne etnički nego ekonomsko-kulturni i politički problem”. 23 
U takvoj državi - konstatuje Drljević - ne treba da postoji vodeći 
narod, stoga što nijedna državna parcijalna ideja ne treba da se 
izdigne iznad jugoslovenske. Upravo zato jugoslovenska državna 
misao mora nužno biti federalistička, a dovoljan razlog su za to 
pogubne posljedice politike centralizma prema Crnoj Gori. 

U članku „Velika Srbija, Velika Hrvatska ili - ništa” koji je 
prenio „Crnogorac”, raspravlja se o hegemoniji i ko će na kraju 
ostvariti dominaciju u Jugoslaviji. Došlo se do procjene da Hrvati 
imaju prednost, pošto Srbija nije sposobna da asimiluje već ,,otu- 
đuje”. To ilustruje primjerom Crnogoraca: „Kad je dosadašnja sr- 
bijanska hegemonija nas Crnogorce kao Srbe dovela do očajanja i 
uvjerenja za potpunu borbu protiv nje na život i smrt, šta čovjek 
da kaže o gledištu drugih.” 24 Na osnovu konstatacije: „Као što 
su Cincari u granicama Srbije postali zbog vjere Srbima, kao što 
su pristalice egzarhata u Makedoniji postali Bugarima, tako će i 
svi katolici u ovoj državi postati Hrvatima.” Može se izvesti za- 
ključak da su odnosi u novonastaloj državi između ostalog išli i 
vjerskiim vodotocima i postali nepremostive vododjelnice. Netr- 
peljivost, nerazumijevanje i mržnja koje je napretek bilo, bili su 
posljedica političkih surevnjivosti i strančarenja u najvećoj mjeri. 
Drljević je duboko poimao njihov negativan smisao i kao ideolog 
jedne, istina male stranke, nije ga se ni sam mogao osloboditi. 


22 S. Drljević, Centralizam i federalizam, Zemun 1925, str. 9 

23 Isto, str. 10 

24 Crnogorac, br. 31, 1. avgust 1925. 

U vrijeme stvaranja koalicionog sporazuma između Pašićevih 
radikala i Hrvatske seljačke stranke Stjepana Radića, koja je ovim 
priznala Drljeviću omraženi Vidovdanski ustav, kojeg je inače 
smatrao uzrokom svih zala u centralistički uređenoj državi, bio je 
mišljenja da je time nanijet težak udarac frontu za federalno pre- 
uređenje zemlje. I dok je za Radića to bio „najveći događaj u po- 
litičkom životu od 1918”, za Drljevića je to bilo tragično saznanje 
o političkoj nestalnosti Stjepana Radića sa kojim je imao dio po- 
litičkih uvjerenja i učinio mu znatne usluge pregovarajući sa Pri- 
bićevićem u vrijeme stvaranja Seljačko-demokratske koalicije. 25 

Jedna od tema koja je privukla pažnju poslanika Crnogorske 
stranke tokom skupštinskih zasijedanja 1927. i 1928, kada su sli- 
jedili Seljačko-demokratsku koaliciju u pitanjima revizije Ustava 
i kritikovanja srbijanskog hegemonizma, bila je omiljena naro- 
čito Drljeviću da ukaže koalicionim partnerima V. Vukićeviću i 
Lj. Davidoviću kako ,,ova država nije država Srba, Hrvata i Slo- 
venaca već proširena Srbija”. Potvrda tom stavu stigla je u listu 
„Glas naroda” koji je oštro napadao srbijansku hegemoniju i kult 
srbijanstva za ovih 10 godina” kojim se stalno spočitava preča- 
nima kako je za sve zaslužna Srbija. Drljeviću koji je time često 
bio provociran, to je bio razlog da jednim člankom putem ovog 
lista preporuči kako „Сгпа Gora nije nikome u prćiju od baba 
ostala, niti je kome ljuba u miraz donijela, da se sa njom ovako 
postupa”. 26 Nešto kasnije, polazeći od Rezolucije seljačko-demo- 
kratske koalicije od 1. avgusta 1928, Drljević je konstatovao: ,,S 
pozivom na pravo narodnog opredjeljenja mi tražimo da tekovi- 
na naše državne zajednice bude slobodna Hrvatska, sa slobod- 
nom Slovenijom, Crnom Gorom, Bosnom i Hercegovinom pored 
slobodne Srbije”. Međutim, takva nadanja i Drljevićeva aktivnost 
u tom cilju prestali su državnim udarom kojim je kralj Aleksan- 
dar 6. januara 1929. ukinuo njemu omraženi Vidovdanski ustav, 


25 Stenografske beleške Narodne skupštine , 22. redovna sednica, 30. 
novembar 1925. 

Glas naroda, br. 78, 28. maj 1928. 


26 

ali i raspustio Narodnu skupštinu i zabranio rad svim političkim 
strankama. 

Tema kojom se sa posebnim senzibilitetom za negativne ko- 
notacije bavio Sekula Drljević, bila je Vidovdanski ustav, donijet 
28. juna 1921. Smatrao je spornim i njegov način nastanka i usva- 
janja, upravo stoga što je unitarizam koji je njime ozakonjen na- 
suprot federalizmu smatrao nepodnošljivim i posebno pogubnim 
za Crnu Goru. Stoga je ovaj ustav bio predmet njegove stalne kri- 
tike i nastojanja da ukaže na pogubne posljedice. Bio je uvjerenja 
da se njime jedino obezbjeđuje komoditet beogradskim kapitali- 
stima i srbijanskoj buržoaziji. Često je govorio da ovakav ustav ne 
može biti pravni osnov zajedničke države, da nju ne mogu činiti 
samo srpska, hrvatska i slovenačka ideja, te da se država može 
zvati jedino ili Jugoslavija, ili udružene zemlje Južnih Slovena. 
Sve kritike bile su usmjerene u cilju izvođenja zaključka da je fe- 
deralizam savršeniji model za državno uređenje i da po svemu 
odgovara državnoj zajednici kakva je Kraljevina SHS. Govorio 
je da je Vidovdanski ustav „monstrum nasilje prema jugosloven- 
stvu”, koje po definiciji znači ravnopravnost. 

Smatrajući da politika centralizma podrazumijeva brisanje 
političkih, ekonomskih i kulturnih individualnosti, poručio je: 
„Žalim što moram konstatovati, da ni prema jednoj od naših ze- 
malja ta politika brisanja nije sprovedena sa toliko bezobzirnosti, 
sa koliko je sprovođena prema Crnoj Gori. Politika brisanja Crne 
Gore i svega što je crnogorsko, inaugurisana godine 1918, a uz- 
dignuta do visine državnog sistema Vidovdanskim ustavom, bri- 
še sve sa bezobzirnošću, čije su pobude vrlo mutne, a čije posle- 
dice daleko izmiču krajnjem pogledu i najvedrijih umova. Ali ko 
mari za posledice! Glavno je da se Crna Gora briše. Ona se briše 
iz udžbenika istorije naših zemalja, briše se sa istorijske karte na- 
ših zemalja, briše se i iz administrativne strukture naših zemalja. 
Na administrativnoj karti naše države zaludu ćete tražiti Crnu 
Goru, nje nema čak ni kao oblasti! Politika brisanja dostigla je 
svoj vrhunac u brisanju Crne Gore iz državnog budžeta i što je još 

strašnije, u brisanju Crne Gore iz učešća u reparacijama, na koje 
je ona stekla pravo međunarodnim ugovorima!” 27 

Svodeći diskusiju o ulozi i mjestu države koju je smatrao op- 
timalnim rješenjem, a koju bi umjesto neodgovarajućeg naziva 
Kraljevina SHS bilo bolje nazvati Jugoslavija, Drljević je na kraju 
ovog dugog ekspozea ovako rezimirao: „Moji drugovi i ja tražimo 
Jugoslaviju ravnopravnih zemalja i konstatujemo da se sa Crnom 
Gorom od 1918. god. pa do danas vlada ne samo bez nje nego 
i protiv nje! Protestujemo najodlučnije cijelim autoritetom Crne 
Gore pravedno stečenim u Slovenstvu i u ostalom civilizovanom 
svijetuprotiv nepravde kojom je Crna Gora, nakon vjekova samo- 
stalnog državnog života dovedena u položaj, da se bori za svoju 
državno-pravnu ravnopravnost! Istovremeno izjavljujem, da Cr- 
nogorci žale što su nedostatkom uviđavnosti i bratske ljubavi na 
drugoj strani primorani da svoju vjekovnu borbu za slobodu, svo- 
ju i Južnih Slovena završe borbom za njihovu ravnopravnost.” 28 

Govoreći o raznim motivima terora, on s razlogom posebno 
ističe slučaj majora Šćepana Mijuškovića i porodice Zvicer, a u 
debati o budžetu Ministarstva unutrašnjih djela za 1926. apostro- 
fira bezakonje i zločine organa ovog ministarstva kao svakodnev- 
nu pojavu. Kao personifikaciju terora navodio je ministra unu- 
trašnjih djela Boža Maksimovića, a korupcije Rada Pašića, sina 
Nikole Pašića. Ne propuštajući nijednu priliku da ukažu na zapo- 
stavljenu i obespravljenu Crnu Goru, Drljević, Ivanović i Vuletić 
su na početku svog poslaničkog mandata posjetili Nikolu Pašića 
i u 12 tačaka formulisali najaktuelnija pitanja vezana za politička 
i ekonomska zbivanja u Crnoj Gori. Drljević je i ovim povodom i 
u više navrata kasnije dokazivao da se reparacije dodijeljene Cr- 
noj Gori nenamjenski troše, da se o njima ne vodi evidencija u 


27 Stenografske beleške Narodne skupštine, vanredni saziv, 3. jun 
1925, str. 492-493 

28 Isto, str. 493; U vezi sa nazivom države - zašto ne Kraljevina 
SHS, već Jugoslavija, Drljević se pozvao na nazive višenacionalnih dr- 
žava, kakve su SAD i Švajcarska. 

budžetu i da Crna Gora nema od njih nikakve koristi. Stoga je 
tražio da se donese zakon kojim bi se država SHS obavezala da 
sumu utrošenih sredstava za reparacije nadoknadi Crnoj Gori, 
kao i da se u budžet unese stavka od najmanje 50 miliona dinara 
za isplatu popaljenih kuća i uništenu imovinu. Navodio je da se 
radi o preko 5 hiljada popaljenih kuća, uništene stoke i imovine, 
te da pričinjena šteta prelazi cifru od 70 miliona dinara. S tim 
u vezi kaže: „Hoću samo da konstatujem: da je kraljevska vlada 
učinila jednu veliku nepravdu i prema Crnoj Gori i prema cijeloj 
državi, što nije predvidjela u ovim dvanaestinama: da se plate te 
popaljene kuće i da se naknadi ta poništena imovina ... Obaveza 
državna je da naknadi one popaljene kuće i onu poništenu imovi- 
nu, koja je poništena krivicom režima, krivicom vlade.” 29 

Kako predviđena sredstva budžetom za gradnju planiranih 
puteva na prostoru Crne Gore nijesu realizovana ni u 1926. ni u 
1927. godini, prigovori Sava Vuletića, opori komentari Drljevića i 
predstavke, bili su dio njihove stalne i uporne aktivnosti, ali, na- 
žalost, sa malo rezultata. 

U ekspozeu podnijetom u Skupštini 29. marta 1926, baveći 
se pitanjima spoljne politike, Drljević je dao i vrlo iscrpnu sliku 
ekonomskog stanja Crne Gore do rata i govorio o ekonomskim 
mogućnostima u savremenom trenutku, kako bi suzbio stalne 
prigovore da Crna Gora ne može ekonomski opstati. U govoru 
27. marta 1926. posvetio je pažnju predratnom ekonomskom raz- 
vitku, prirodnim bogatstvima, razvoju saobraćaja, školstva i tu- 
rizma i zaključio da „kada ne bi bila pljačkana”, priče o njenoj 
ekonomskoj nemoći bi brzo bile zaboravljene. Povodom korišće- 
nja sredstava od reparacija i blagajničkih uplatnica u iznosu od 
17 miliona perpera, napomenuo je: „Као što vidite, gospodo, Cr- 
na Gora je duplo opljačkana: prvo zato što su joj onako isplaćeni 
perperi, blagajničke uplatnice, a drugo što nije Crna Gora kojoj 
su reparacije dosuđene, nego Kraljevina Srba, Hrvata i Slovenaca 
uzela te reparacije. Prema tome položaj Crne Gore izgleda ova- 


29 Isto, 16. februar 1926, str. 455 i 456 

kav: u knjigama reparacija Crna Gora se vodi kao pobeditelj, a 
u knjigama beogradskog Ministarstva finansija ona se vodi kao 
pobeđena država.” 30 

Drljević je inače bio stalni kritičar terora i korupcije za koje je 
smatrao da su motivisani političkim razlozima. Tako u rasprava- 
ma povodom usvajanja budžetskih dvanaestina, on uočava nedo- 
sljednu raspodjelu sredstava pri čemu najgore prolazi Crna Gora. 
Baveći se pitanjem prosvjete i kulture, Drljević je upozoravao na 
nepravilnosti i netačnosti u udžbenicima i zajedno s Ivanovićem 
i Vuletićem podnio interpelaciju povodom pisanja udžbenika 
ekavskim dijalektom, ali je i ova interpelacija imala sudbinu pret- 
hodnih. Uklanjanjem južnog dijalekta iz udžbenika za osnovnu 
i srednju školu i proglašavanje istočnog dijalekta ,,za nastavni i 
književni jezik”, suspendovan je davno postignuti dogovor u Be- 
ču (28. marta 1850) kojim je južni dijalekt prihvaćen za književni 
jezik Srba i Hrvata. 

Uzimajući učešće u teorijskim razmatranjima o tzv. „jedin- 
stvu tronarodnog naroda” kao načinu obmanjivanja građana, 
Drljević je, kao protivnik ove konstrukcije sadržane u Vidovdan- 
skom ustavu govorio kako nijesu smjeli „jugoslovenstvo progla- 
siti za narodnost”, jer su pretpostavljali da bi takva država mogla 
ostati jednog dana ,,bez ijednog pripadnika”. Stoga su, kaže „рго- 
glasili Srbe, Hrvate i Slovence za jedan narod”. 31 S tim u vezi kon- 
statuje da kako nema trobogog boga, nema ni tronarodnog na- 
roda. Teorija o tronarodnom narodu i tronarodnoj državi samo 
pokazuje nespretnost tvoraca Vidovdanskog ustava. I kod teorije 
o državnom kontiniuitetu, polazeći od Srbije iz vremena Kara- 
đorđa i Miloša nijesu imali sreće, kaže Drljević, jer su i po tome 
morali poći od Kraljevine Crne Gore, ali šta se može kada ,,Sr- 


30 Isto, LXIII, Redovni sastanak 27. marta 1926, str. 577 

31 Isto, 16. februar 1926, str. 514; U vezi sa opaskom Stjepana Radi- 
ća da bi od jedinstva navedena tri naroda, kakvo ono uistinu jeste, mo- 
gao crći pseći rod, Drljević je dodao da bi od takvog jedinstva i drćave 
i naoda mogao crći sav pseći rod. 

bijanci na to ne pristaju”. 32 1 model „protezanja sistema” je jedin- 
stven, kaže Drljević, po tome što je „administrativni zakon Kra- 
ljevine Srbije protegnut jednom naredbom na Kraljevinu Crnu 
Goru”, a da pri tome nije nikada publikovan na njenoj teritoriji. 33 

O spoljnoj politici Kraljevine SHS, Drljević je u Skupštini 
tokom mandata više puta govorio. Najpotpunije, čini se, tokom 
marta 1926. Apostrofirao je gotovo svaki put da odbijanje uspo- 
stavljanja diplomatskih odnosa sa SSSR-om izaziva nezadovolj- 
stvo i nerazumijevanje u ukupnoj javnosti. Uporedo s tim, kriti- 
kovao je popustljivost prema Italiji koja je sporazumima sa Alba- 
nijom jasno stavila do znanja vladi Kraljevine SHS kakve su njene 
namjere prema njoj i Balkanu uopšte. Smatrao je vladinu spoljnu 
politiku prema susjednim državama neaktivnom i neadekvat- 
nom. Mada su vlade smjenjivane, spoljna politika pema Drljevi- 
ćevim ocjenama ostajala je ista - nejasna, neaktivna, neuspješna i 
pogrešna, uvijek u zavjetrini veoma loše unutrašnje politike. Od- 
stupilo se od ranijih tradicionalnih oblika slovenske solidarnosti 
i čvrstih veza sa Rusijom, na čemu su zasnivale svoje spoljnopo- 
litičke odnose u velikoj mjeri ranije Crna Gora i Srbija. Za Malu 
antantu, koju su činile Kraljevina SHS, Čehoslovačka i Rumunija 
govorio je: „Naš ulazak u Malu antantu, a još više dosadašnja ulo- 
ga Male antante, nesumnjivo utvrđuju do uvrjedljivosti očevidnu 
težnju romanske rase ...” da postanemo „trajni žandarmi roman- 
ske rase”. Stoga je poručivao vodećim ljudima spoljne politike da 
bi bilo bolje kada bi uvjerenje da sigurnost zemlje leži u milosti 
Pariza i Londona, zamijenili uvjerenjem ,,da smo sastavni dio slo- 
venske rase”. Apostrofirao je da se stalno mora imati na umu ona 
rimska maksima - Amicus populi Romani - koja u stvari znači 
kraj slobode za druge države i narode. 34 


32 Isto, str. 515 

33 Isto 

34 Stenografske beleške Narodne skupštine, LXIII, Redovni sastanak 
26. mart 1927, str. 69; Kao što je poznato, Drljević je mišljenje prema 

Svako odvajanje od ranijih tradicionalnih veza i odnosa sa 
Rusijom smatrao je pogrešnim, a sa stanovišta bezbjednosti i po- 
gubnim. Na ovo pitanje se stalno vraćao i razmatrao ga iz različi- 
tih uglova, zaključujući uvijek da je ono od presudnog značaja za 
Kraljevinu Srba, Hrvata i Slovenaca. Za njega je ovo pitanje imalo 
prvorazredni značaj. 

Drugi spoljnopolitički princip povezivao je sa načelom „Bal- 
kan balkanskim narodima”, smatrajući ga realnim, potrebnim i 
spasonosnim za sve balkanske narode i države. Govorio je kako 
bi ih njihova uzajamna saradnja i solidarnost sačuvala od traže- 
nja zaštite i vezivanja za neku veliku silu. 

U govoru održanom 2. marta 1927. ovo načelo rezimira: „Pod 
principom Balkan balkanskim narodima ja prvo razumijem ne- 
miješanje stranih država u balkanske stvari i drugo, potpunu 
ravnopravnost balkanskih naroda i država u međusobnim odno- 
sima.” 35 Razmatrajući u vezi sa ovim pitanjem odgovarajuće „ро- 
klapanje granica” sa nacionalnom prisutnošću „koliko je god to 
moguće”, uz bezuslovno nemiješanje u unutrašnje stvari, Drljević 
ovu potrebu i mogućnost uvijek povezuje sa odsustvom upliva 
sila i s uvjerenjem da se čini otklon od ružne prošlosti. Upravo sa 
ovog stanovišta, on je kritikovao politiku vlade prema Bugarskoj, 
Albaniji, Grčkoj i Turskoj, navodeći razloge kako bi mogla biti 
uspješnija, efikasnija i za državu podobnija. Pri tome je apostro- 
firao izuzetno lošu spoljnu politiku prema Albaniji i podsjetio da 
je dovođenje Ahmeda Zogua i obaranje Fana Nobja odvelo Alba- 
niju pod protektorat fašističke Italije. Kako su odnosi sa Italijom 
u to vrijeme bili u prvom planu, Drljević je s velikim rezerva- 
ma gledao na mogućnost zaključenja tada aktuelnih Netunskih 
konvencija koje su upravo dovele Kraljevinu SHS u neravnopra- 
van položaj. Balkanskoj sobdarnosti uvijek je dodavao i onu sa 


italijanskom narodu bitno promijenio i potpuno afirmativno govorio o 
dučeovoj Italiji 1941. godine 

35 Stenografske beleške Narodne skupštine, Redovno zasedanje, 2. 
mart 1927, str. 256,257 

slovenskom Rusijom (SSSR-om). Ključna pitanja spoljne politike 
shvatao je tako da se međunarodna sigurnost traži u solidarnosti 
balkanskih naroda i država i slovenskoj uzajamnosti. 36 

Sagledan u ovakvom panoramskom pregledu, politički rad 
dr Sekule Drljevića, u prvom dijelu od 1919. do 1925. i u dru- 
gom od 1925. do 1928. kada je bio poslanik u Narodnoj skupštini 
Kraljevine SHS, Drljevićeva ukupna djelatnost pokazuje čovjeka 
visokog obrazovanja, energičnog zastupnika ideja, mišljenja i sta- 
vova do kojih drži i za koje se argumentovano bori, izvanrednog 
oratora i čovjeka čija se politička biografija i u ranijim, a djelimič- 
no i u ovom periodu povijala rukovođena strastima pobtike za 
koju je imao darovit smisao. Tema pod ovim naslovom svakako 
zahtijeva širu elaboraciju, jer su mnoga pitanja samo ovlaš do- 
daknuta i analizirana. Ipak, osnovni cilj je bio da se Drljevićeva 
aktivnost prati i prepoznaje u godinama kada je Kraljevina SHS 
kao novonastala država pobtički stasavala i kroz parlamentarni 
život pokušala naći sebe među državama nastalim po socijalde- 
mokratskom tipu i modelu državnog uređenja. U tome, kao što 
je poznato, nije uspjela, parlamentarizam se nije održao iako je u 
Narodnoj skupštini što se govora tiče vrelo na sve strane, u čemu 
je, moglo bi se reći, Drljević po mnogo čemu prednjačio. Time što 
je nakon poznatih događaja u Skupštini pucanjem poslanika Pu- 
niše Račića na hrvatske predstavnike stvoreno stanje u državi iz 
kojeg je kralj Aleksandar našao izlaz zavođenjem diktature tako 
što je ukinuo Ustav, raspustio Narodnu skupštinu i zabranio rad 
političkim strankama, završilo se poslaničko djelovanje dr Seku- 
le Drljevića, a ujedno je i prestala aktivnost crnogorskih federali- 
sta i stranke kojoj je upravo Drljević bio ideolog. 


36 Isto, LXVI, Redovni sastanak, 10. maj 1928, str. 3 

,,OD RADIĆA DO MAČEKA” 

SEKULA DRLJEVIĆ I HRVATI - IDEOLOGIJA 
I PRAKSA POLITIČKOG DJELOVANJA 

Vidovdanski ustav održavan silom, koja ne- 
ma dovoljno snage, mora pasti u najkraćem vre- 
menu. Njegov pad donijeće oslobođenje centrali- 
zmom osnovanih energija i dati nove mahove na- 
rodnim snagama upravcu stvaranja jedne više ci- 
vilizacije Južnih slovena, što ijeste ijedini smisao 
jugoslovenske državne misli. 

Sekula Drljević, 
Centralizam ili federalizam?, 1926. 

I sudbina velikih naroda daleko je od toga, 
da bi bila takva, da se ne bi imali razloga nikada 
na nju potužiti. Sudbina malih naroda redovnoje 
teška, jer raspolažu sa malom snagom u borbi za 
obstanak. Takavje zakon života. 

Sekula Drljević, 
Sudbina malih naroda, Graničar, 1943. 


UVOD 

P ovijesna znanost u Crnoj Gori posljednjih je godina (posebno 
od kraja 90-ih prošlog stoljeća i nakon samostalnosti 2006.) 
počela pokazivati pojačan interes za istraživanje političkog i dru- 
štvenog razvoja u Crnoj Gori te posebice razvoja političkih stra- 
naka i prilika u međuratnom (1918.-1941) i ratnom razdoblju 
(1941.-1945.). Nesumnjivo da je crnogorska historiografija posta- 

vila snažno svoje temelje još u prethodnom komunističkom raz- 
doblju u istraživanju spomenutih problema, no, zbog prevladava- 
juće „jugoslavenske paradigme” ti napori bili su često pod odre- 
đenom autocenzurom (nemogućnosti da se stvari kažu do kraja) 
ili podvrgavani kritici, posebno od strane beogradskih povjesni- 
čara, pri čemu je pozadina tih kritika bila više političke nego hi- 
storiografske naravi. 1 Posebno je to istaknuto u proučavanju kon- 
troverznih tema crnogorske povijesti: razlozima i pozadini kapi- 
tulacije Crne Gore u Prvom svjetskom ratu, 2 „ujedinjenje” Crne 
Gore sa Srbijom odnosno Podgorička skupština 1918., emigrant- 


1 Vidi kao primjer rubriku Diskusije u Jugoslovenskom istorij- 
skom časopisu: J. PAVIČEVIĆ, Oko problema etnogeneze Crnogora- 
ca, Jugoslovenski istorijski časopis (dalje JIČ), 1.-2., 1980., Beograd, 126.- 
135., J. PAVIČEVIĆ, Dr. Dimitrije-Dimo Vujović: Crnogorski federa- 
listi 1919.-1929., JIČ, 1-4., 1981., Beograd, 293.-308. U diskusiji Paviče- 
vić inzistira na tome da crnogorski federalisti nisu poznavali nikakvu 
crnogorsku nacionalnu posebnost i da je njihova tkz. federalistička po- 
litika samo plašt ispod kojeg su se krile separatističke namjere. Vidi i 
kritiku (Dimo, VUJOVIĆ, Redakcija opće enciklopedije JLZ i obrada 
crnogorske istorije, JIČ, 3-4., 1979., Beograd, 134.-150.) u kojoj Vujo- 
vić jasno upozorava na političke i ideološke implikacije pisanja povije- 
sti crnogorskog naroda u Enciklopediji Jugoslavije. Istu problematiku 
u novije doba vidi u: Aleksandar, STAMATOVIĆ, Nacionalni identitet 
zelenaša i crnogorskih federalista 1918.-1941., Politička revija, vol. 13., 
br. 1., 2007., 119.-140., Pieter, TROCH, Različita shvatanja nacije kod 
crnogorske elite u međuratnom periodu, Tokovi istorije, br. 1-2., 2008., 
21.-37. Troch je u svom djelu temeljito u skladu s suvremenom literatu- 
rom o razvoju nacija obradio shvaćanja crnogorske političke elite o cr- 
nogorskom nacionalnom pitanju između dva svjetska rata. 

2 Časopis projugoslavenske orijentacije Nova Evropa iz Zagreba 
često je imala tematske brojeve o Crnoj Gori, čime se hrvatska javnost 
upoznavala s crnogorskim prilikama i njenom poviješću. Časopis je 
izlazio dvaput mjesečno. Neki su brojevi posvećivani polemici oko pro- 
blema kapitulacije Crne Gore u Prvom svjetskom ratu. Vidi: Crna Gora 
u svetskom ratu (Lazar Mijušković i đenaral Pešić), Nova Evropa, knji- 
ga XIV. Br. 3., 65.-77. 

ska vlada kralja Nikole, 3 „božična pobuna”, 4 te strukturiranje i 
razvoj jedine autohtone stranke u Crnoj Gori crnogorskih fede- 
ralista (Crnogorska stranka) i jednog od njezinih vođa dr. Seku- 
lu Drljevića. 5 

Posljedica tog povećanog interesa su znanstveni skupovi, ti- 
skanje arhivske građe, knjige i radovi objavljeni u znanstvenim 
časopisima u kojima se analiziraju različiti aspekti stranačke ak- 
tivnosti i potezi njihovog vodstva. Razumije se, naraslo zanima- 
nje za najnovije razdoblje povijesti izrasta u povoljnijoj društve- 
noj i duhovnoj klimi koja je otvorila prostore slobodnijem i sa- 
mostalnijem historiografskom istraživanju i izražavanju. Me- 
đutim, ova sloboda omogućila je i pojavljivanje „povijesnog re- 
vizionizma” te se danas postjugoslavenska društva i elite nalaze 
u svojevrsnom procijepu između „olako shvaćenih historiograf- 
skih sloboda”, odnosno „Scile i Haridbe”. Revizijom jugoslaven- 
skog razdoblja se, ustvari, nastoji napraviti jasan diskontinuitet 
spram tek raspadnute države i njezina trajanja, kako bi se prera- 
dom te prošlosti konstruirala što ljepša predjugoslavistička pro- 
šlost i pronašli dublji povijesni argumenti za utemeljenje novih 
država i novih vladajućih ideologija. 6 


3 Vidi rad: Dragoljub, ŽIVOJINOVIĆ, Pitanje Crne Gore i mirov- 
ne konferencija 1919., Istorija XX. veka, XIV-XV., Beograd, 1982., 5.- 
77. Ovdje vidi inozemnu literaturu o pitanju Crne Gore nakon Prvog 
svjetskog rata. 

4 Šerbo, RASTODER, Skrivana strana istorije. Crnogorska buna i 
odmetnički pokret 1918.-1929., tom 1.-4., Cetinje-Podgorica, 2005., Isti, 
Crna Gora u egzilu 1918-1925, 1-II., Podgorica, 2004. 

5 Šerbo, RASTODER, Političke borbe u Crnoj Gori 1918.-1929., 
Beograd, 1996., Sekula, DRLJEVIĆ, Politička misao, (uvodna studi- 
ja dr. Danilo Radojević), Podgorica, 2007. Vidi i: Živko, ANDRIJAŠE- 
VIĆ, Šerbo, RASTODER, Istorija Crne Gore. Od najstarijih vremena do 
2003., Podgorica, 2006. 

6 Vidi detaljnije u: Todor, KULJIĆ, Prevladavanje prošlosti. Uzro- 
ci i pravci promene slike istorije krajem XX veka, Beograd, 2002. Tako- 
đer pogledati: Političke ideologije, (ur. Michael Freeden), Zagreb, 2006. 

Prema Kuljiću: „Istoriografija je upućena na stalno preispiti- 
vanje istorijske slike, da ova ne bi prerasla u statičnu legendu. Ovo 
preispitivanje razlikuje se od revizionizma, tj. prerade prošlosti 
koja je nošena jasnim ili prikrivenim namerama pravdanja užih 
nacionalnih ili političkih ciljeva. Za tumačenje prošlosti snažno 
su zainteresovane vladajuće snage. (...) Zato je shvatljiva potreba 
za revizijom istorije kada se temeljno promeni priroda režima i 
ukine tradicionalna vladajuća i integrativna misao. Ali revizioni- 
sti ne menjaju samo tumačenje činjenica, nego im izvrću smisao 
ili ih direktno osporavaju.” 7 

Dakle, preispitivanje povijesne slike nekoga razdoblja ili po- 
vijesne ličnosti je sasvim legitiman historiografski postupak, no, 
kada on prelazi u domenu revizionizma čije granice su vrlo skli- 
ske, povjesničar se nalazi pred velikom opasnošću da obezvrije- 
di vlastiti rad i podlegne vlastitim prosudbama i emocijama ko- 
je se ne temelje na povijesnoj stvarnosti, već je zapravo izokreću. 
Rušenje „jugoslavenske paradigme” 90-ih i stvaranje nove, uvjet- 
no nazvane „crnogorsko-zelenaške paradigme” ne smije biti po- 
lazište, ali ni prepreka takvim novim istraživanjima. Takvo is- 
traživanje sigurno će omogućiti da se shvate tolike stvari o na- 
šoj prošlosti koje su došle do nas zbog „komunističke vizije pro- 
šlosti” djelomično izobličene ili netočne. Ipak ne treba zaboraviti 
da prema Hobsbawmu ,,svi mi neizbježno ispisujemo povijest na- 
šeg vremena kada gledamo u prošlost i, u izvjesnom stupnju, vo- 
dimo suvremene bitke u kostima prošlosti”. 8 Dakle, ako je povi- 
jest - da iskoristimo slavnu formulaciju E. H. Carra iz knjige Što 
jepovijest? - razgovor između prošlosti i sadašnjosti, onda nasto- 


(posebno poglavlje: Andrew Vincent, Moć i praznina. Nacionalistička 
ideologija u dvadesetom stoljeću), Revizija prošlosti na prostorima biv- 
še Jugoslavije, (zbornik radova), Sarajevo, 2007. 

7 Isto, 11. 

8 Eric, HOBSBAVVM, Echoes of the Marseillaise: Two Centuries 
Look Back on the French Revolution, London and New York, 1990., 14. 

jimo da između ovih dvaju sugovornika ne dolazi do čestih ne- 
sporazuma i trzavica. 9 

Stoga je ponovno preispitivanje „ličnosti, djela i vremena” 
dr. Sekule Drljevića sasvim poželjno, no, nove interpretacije baš 
zbog toga moraju biti čvrsto teorijski i znanstveno utemeljene, 
bez podlijeganja određenim „novostvorenim nacionalnim ideo- 
logijama u potrazi za legitimitetom.” 

Djelatnost Sekule Drljevića i crnogorskih federalista proteza- 
la se u dugom razdoblju od skoro trideset godina kada su se do- 
gađali veliki prevrati u Crnoj Gori i Europi i postepeno se u tom 
razdoblju širila na određena područja života običnih ljudi i cije- 
le Crne Gore. Mnoga područja toga djelovanja, misli, motivi i ak- 
cije nisu do kraja istraženi. Uz to, danas se preispituju stara istra- 
živanja i ocjene. Usprkos određenim revizionističkim tendenci- 
jama i tonovima koji prevladavaju u postjugoslavenskoj histori- 
ografiji ne treba smetnuti s uma da se povijesne pojave i ličnosti 
promatraju iz vremena iz kojega su nastale i u konteksu vremena 
u kojemu su djelovale, uvažavajući i promjene koje su nastajale u 
tom razdoblju, a tiču se političke pragmatike i razvoja ideologije. 
Dakle, na temelju svih, a ne izabranih izvora i ne sa stajališta na- 
knadnih povijesnih tendencija. 

Mogli bi postaviti pitanje je li proučavanje životnog puta dr. 
Sekule Drljevića ključ za uspješno rješenje ove „nove potrage”, 
odnosno vodi li uistinu dosizanju dubljeg i istinskog poznava- 
nja njegovog političkog djelovanja. Istražujući odnose političkih 
stranaka i grupa, kao i najširih slojeva Crne Gore prema nastan- 


9 Edward, H. CARR, What is Historyl, Basingstoke, 2001. Treba 
spomenuti i to, da prema Jenkinsu (Keit, JENKINS, Promišljanje histo- 
rije, Zagreb, 2008.) da iako povijesni izvori mogu spriječiti da se kaže 
bilo što, ipak na temelju istih izvora ne mora nužno uslijediti samo jed- 
no i „jedino čitanje”. Naravno, pisana historiografija u praksi ograniča- 
va slobodu povjesničara da piše što god želi time što čitatelju omogu- 
čava pristup njegovim izvorima. No, povjesničareva gledišta i sklono- 
sti još uvijek oblikuju odabir povijesnoga materijala, a naši osobni kon- 
strukti odlučuju što čemo s njima uraditi. 

ku jugoslavenske države i procesu postupne političke integraci- 
je crnogorskog naroda svaki istraživač uočava specifičan odnos 
Crne Gore spram tih procesa, kako u sklopu Crne Gore, tako i u 
sklopu Jugoslavije. 

U ovom radu će zbog ograničenog prostora biti samo u gru- 
bo naznačeni oni aspekti, dodiri i veze crnogorskog političara Se- 
kule Drljevića s hrvatskim medijskim prostorom i hrvatskim po- 
litičkim predstavnicima koji osvjetljavaju njegov politički put i 
sudbinu. 


* 

Političar i odvjetnik dr. Sekula Drljević početak svoje političke 
karijere, nakon što je završio Pravni fakultet u Zagrebu 1909. go- 
dine gdje je doktorirao, 10 i nakon što je postao ministar pravde u 
vladi Lazara Tomanovića i crnogorskog kneza Nikole I., posvetio 
se borbi za ujedinjenje Kraljevine Crne Gore 11 s Kraljevinom Sr- 
bijom i ujedinjenje južnoslavenskih naroda. U tu svrhu tiskao je i 
svoj govor u crnogorskoj Narodnoj skupštini iz 1913. godine u ob- 
bku knjižice „Borba za carinsku, vojnu i diplomatsku uniju izme- 
đu Crne Gore i Srbije” u kojoj je jasno opisao svoje političke pla- 
nove i viđenje budućnosti Crne Gore. 12 Izlaz iz ekonomskih i poli- 
tičkih poteškoća Crne Gore Drljević vidi u što bližem povezivanju 
s Kraljevinom Srbijom, pri čemu u svom govoru kaže: ,,U tim uni- 
jama ja nalazim jedini izvor našeg narodnog blagostanja, smatra- 
jući ih prirodnom ekonomsko-političkom posljedicom teritorijal- 
nog spajanja srpskih kraljevina i nužnom nagradom krvavih rat- 


10 Željko, KARAULA, Dr. Sekula Drljević - prilozi za biografiju. 
Obzori hrvatsko-crnogorskih veza. Studij u Zagrebu (1903.-1909.), Cr- 
nogorski glasnik, 2011. (feljton u tisku). 

11 Dana 28. VIII. 1910. Crna Gora je proglašena kraljevinom. 

12 Sekula, DRLJEVIĆ, Borba za carinsku, vojnu i diplomatsku uni- 
ju između Crne Gore i Srbije, Cetinje, 1914. 

nih napora srpskog naroda.” 13 Prema Radonjiću, Drljevićev prije- 
dlog o uniji Crne Gore s Srbijom „bazira se na njegovom viđenju 
crnogorskog naroda kao dijela tkz „srpstva”, pa ekonomski i kul- 
turni napredak” on nesumnjivo vidi samo u takvoj uniji. 14 Stoga 
je Drljević slijedeći svoje političke premise s oduševljenjem nakon 
atentata u Sarajevu 1914. na austrijskog prijestolonasljednika Fra- 
nju Ferdinanda i austro-ugarskog ultimatuma Srbiji tražio da se 
Crna Gora odmah pridruži Srbiji u njenoj svetoj borbi „žrtvuju- 
ći sve za otadžbinu, za spas i ujedinjenje srpstva.” 15 Ulazak Crne 
Gore na strani Srbije i Antante u Prvi svjetski rat nije donio ništa 
dobro. Crna Gora je nakon dvogodišnje borbe kapitulirala pred 
austro-ugarskim trupama 1916. godine, 16 dok je većina viđenijih 
crnogorskih pobtičara i generala skupa s Drljevićem internirana 
u austrijskim logorima u unutrašnjosti. Drljević je u logoru Karls- 
tein u Donjoj Austriji ostao do kraja rata. I u zarobljeničkom lo- 
goru je ostao pobornik ideja za koje se zalagao u svom prethod- 
nom političkom radu. 17 

Nakon završetka rata i raspada Austro-Ugarske i stvaranjem 
nove države Kraljevine Srba, Hrvata i Slovenaca (SHS) Drljević se 
vraća u domovinu. U prvo vrijeme nepoznajući dovoljno politič- 
ku situaciju u zemlji, ali kao poznati pobornik ujedinjenja zapo- 
slio se na mjestu načelnika Zakonodavnog odjeljenja Ministar- 
stva pravde u Beogradu, podržavajući radikalsku vladu Nikole 


13 Sekula, DRLJEVIĆ, Politička misao, (uvodna studija Danilo Ra- 
dojević), Podgorica, 2007., 152. 

14 DRLJEVIĆ, n. dj., 21. 

15 DRLJEVIĆ, n. dj., 18. 

16 Vidi časopis Nova Europa koja je izlazila u Zagrebu, a čiji je broj 
posvećen razmatranjima o kapitulaciji Crne Gore: Kapitulacije Crne 
Gore (kralj Nikola i đeneral Pešić), Nova Europa, knjiga XIII., br. 10.- 
11., 1926. ' 

17 Nikola, ŠKEROVIĆ, Ideja ujedinjenja kod Crnogoraca u zaro- 
bljeničkim logorima 1916.-1918., Zapisi, knjiga VIII., svezak 5., 1931., 
284.-296. O kasnijem viđenju tih događaja vidi: Sekula, DRLJEVIĆ, 
Balkanski sukobi 1905.-1941., Zagreb, 1944., 89.-100. 

Pašića. U početku se Drljević, prema nekim izvorima, angažirao 
da osnuje podružnicu te stranke u Crnoj Gori. Zbog toga što je 
bio jedan od viđenijih pobornika ujedinjenja Crne Gore sa Srbi- 
jom i radio u Ministarstvu pravde na njega je čakpripreman aten- 
tat planiran od crnogorskih krugova u emigraciji. 18 No, uskoro 
dolazi do obrata, čiji razlozi nisu dovoljno razjašnjeni. Vjerovat- 
no je Drljević bio iznenađen lošim stanjem u Crnoj Gori poslije 
povratka u zemlju. U kasnijoj interpretaciji pisao je o stanju 1919. 
godine u Crnoj Gori: ,,U gradovima vojska okupatora. Svako selo 
pod budnom pažnjom oka beogradskih janjičara. Zabranjeni su i 
najmanji sastanci. Kretanje iz sela u selo dovodi u zatvor. Kada iz- 
daja dovede vjernost na obtuženičku klupu, zna se, kakve su ka- 
zne. (...) Crnogorci su epski narod. Poznaju svoju prošlost. Njiho- 
vo duhovno oko nikada ne izpušta iz vida djela predaka. (...) ra- 
zumljivo je, da im se nametnula misao, da je Crna Gora prije pre- 
ko dvjesta godina bila u sličnom položaju i da su tražili upute za 
svoj rad u postupcima svojih predaka onoga vremena.” 19 Već to- 
kom travnja 1919. godine Drljević počinje izražavati nezadovolj- 
stvo stanjem u zemlji i odnosom Beograda prema Crnoj Gori. 20 

Upravo je taj proces u kojem je nakon ujedinjenja Crna Gora 
ubrzano gubila svoj identitet i status pod silom centralizma prisi- 
lila Sekulu Drljevića da u travnju 1919. dade ostavku na svoj polo- 
žaj u Ministarstvu pravde. Kako konstatira Radonjić ,,u toj insti- 
tuciji (Drljević o. p. a) je brzo došao do saznanja na kojim osnova- 
ma se formira nova država, da se zavodi najoštrija centralistička 


18 Šerbo, RASTODER, Skrivana strana istorije. Crnogorska buna i 
odmetničkipokret 1918.-1929., tom. 1., dok. 119., Šifrovani telegram po- 
vodom informacija vojnog delegata iz Nice o aktivnostima pristalica 
kralja Nikole, 2. veljače 1919., Cetinje-Podgorica, 2005., 216. 

19 DRLJEVIĆ, Balkanski sukobi 1905.-1941., n. dj., 103. 

20 Šerbo, RASTODER, Skrivana strana istorije, n. dj., tom. 1., dok. 
212., Mićun Pavićević predlaže regentu Aleksandru mjere koje treba 
preduzeti radi sređivanja stanja u Crnoj Gori, 24. IV. 1919., Cetinje- 
Podgorica, 2005., 216. 

vlast, podkojom se gubila Crna Gora (...)” 21 Drljević je bio svje- 
stan i duboke podjele u crnogorskom društvu oko pitanja ujedi- 
njenja i na vlastitom primjeru. 22 Od tada Drljević koji je bio veliki 


21 DRLJEVIĆ, n. dj., 24. 

22 „Dva tabora”, Crnogorac , br. 4., 17.1. 1925., 1., Željko, KARAU- 
LA, Hrvatska (republikanska) seljačka stranka (HRSS) Stjepana Radi- 
ća i crnogorski federalisti, Prilozi, 36., Sarajevo, 2007., 69.-96. (Isti čla- 
nak nešto promijenjen izašao je i u Matici - časopisu za društvenapita- 
nja, nauku i kulturu, god. VIII., br. 31., Podgorica, 347.-384.) U Crnoj 
Gori za razliku od Hrvatske u kojoj je došlo do znatne homogenizacije 
naroda iza programa HRSS oko redefiniranja uređenja države na fede- 
ralističkom principu, nastali su ozbiljni društveni, stranački i politički 
rascijepi među narodom i političkim elitama nakon 1918. godine. Stvo- 
rile su se dvije skupine društveno političkih elita i njihovih političkih 
sljedbenika koje su sasvim različito gledali na pitanja ujedinjenja Crne 
Gore sa Srbijom i drugačije poimale budući položaj Crne Gore u novoj 
državi. Prema Rastoderu prva društveno/politička elita je smatrala da 
predratna Kraljevina Crna Gora nije uspjela da riješi nijedno egzisten- 
cijalno pitanje Crne Gore, od socijalnih problema do političkih, da se ta 
pitanja mogu riješavati samo u zajednici sa vojno, ekonomski i politički 
snažnijoj državi, da je uostalom državna veza koju je Crna Gora ostva- 
rila na Podgoričkoj skupštini 1918. godine koja je proglasila ujedinje- 
nje Crne Gore sa Srbijom bila „sudbinska odluka” i da je zadržavanje 
te veze sa Srbijom zapravo pitanje njezina opstanka. Druga društveno/ 
politička elita je smatrala da „Сгпа Gora od ujedinjenja nije dobila ni- 
šta”, da je samo ujedinjenje provedeno nasilnim putem u kojemu je cr- 
nogorsko dostojanstvo poniženo, da u Crnoj Gori vlada glad i neima- 
ština, gospodarska zapuštenost, da je Crna Gora zapostavljena po sva- 
kom pitanju posebno ratnih šteta i rekvizicija, da se u Crnoj Gori pla- 
ćaju veliki porezi s obzirom na njezin doprinos „jugoslavenskoj stvari”, 
da je Crnoj Gori jedni izlaz u što većoj autonomiji od beogradskog cen- 
tra moći, traži se što veća samostalnost Crne Gore u federativnoj jugo- 
slavenskoj zajednici. Prvoj skupini integralista pripadale su Radikal- 
na i Demokratska stranka (ponekad su tu i predstavnici Zemljoradnič- 
ke i Komunističke stranke) koje su svoje glavne centre imale izvan Cr- 
ne Gore, zapravo su to filijale srbijanskih političkih stranaka. U dru- 
goj skupini, autonomističkoj, nalazila se samo Crnogorska federalistič- 

pobornik jugoslavenskog ujedinjenja, uvidjevši na koji način je to 
„ujedinjenje” izvršeno i kako je u njemu prošla Crna Gora, posta- 
je protivnik novoga centralističkog poretka zagovarajući polazi- 
šte da se ujedinjenje nije ostvarilo na pravednim načelima po ko- 
jima i Crna Gora kao povijesna jedinica mora dobiti ravnopravni 
status u novoj jugoslavenskoj državi. 

POČETAK SURADNJE SEKULE DRLJEVIĆA U HRVATSKIM 
LISTOVIMA „RASPETA CRNA GORA” 

Nakon što mu je onemogućeno da otvori odvjetničku kan- 
celariju u Crnoj Gori iz viših beogradskih krugova (po Radonji- 
ću od strane Koste Timotijevića, ministra unutrašnjih poslova), 23 
banska vlada u Zagrebu odobrila je njegov zahtjev za bavljenjem 
odvjetništvom u Zemunu, krajem 1919. godine. Razlozi odbija- 
nja i bojazni centralističkih vlasti zbog povratka Drljevića u Cr- 
nu Goru bili su u tome što jer je Drljević kao bivši ministar u vi- 
še crnogorskih vlada od sada tretiran kao političar koji je ostao 
odan dinastiji Petrović-Njegoš, a koji je imao i određeni utjecaj 
na zbivanja u Crnoj Gori. Također, krajem 1919. godine Drljević 
je počeo polemizirati i pisati mnoge novinske članke u kojima je 
branio poziciju Crne Gore, njen identitet i povijest, nasuprot tu- 
mačenjima koja su stizala iz Beograda, da je značenje Crne Go- 
re i Cetinja u procesu ujedinjenja južnoslavenskih naroda manje 
značajno. Veliki broj članaka u kojima Drljević polemizira s ta- 
kvim stajalištima objavljeni su u hrvatskim listovima, ponajviše 
u Obzoru i Hrvatu. Tako u članku „Beograd-Cetinje” od 20. stu- 
denog 1919. Drljević polemizira s beogradskim Trgovinskim gla- 
snikom o ulozi Cetinja u povijesti južnih Slavena i prirodi centra- 
lizma. U svom članku navodi da je sada princip etničkog jedin- 


ka stranka, (odnosno Crnogorska stranka), sa sjedištem u Crnoj Gori. 
Taj politički rascijep je trajao manjim ili većim intenzitetom cijelo vri- 
jeme od nastanka Kraljevine SHS (Jugoslavije) do njenog sloma u tra- 
vanjskom ratu 1941. godine. 

23 Isto. 

stva pretvoren u političku teoriju centralizma, a to ,,će reći heg- 
monizma i eksploatacije” koji nužno prelazi u imperijalizam. Pre- 
ma njegovim riječima „centralizam u našoj državi to je vuk u to- 
rini.” Već u svojim prvim člancima Drljević se žestoko obračuna- 
va s postojećim političkim poretkom koji počiva na centralistič- 
koj ideji uređenja države. 

Polemišući sa Trgovinskim glasnikom Drljević iznosi mnoštvo 
navoda braneći svoju politiku, politiku kralja Nikole i službenog 
Cetinja prije Prvog svjetskog rata. „Zar nije Cetinje bilo jedini 
nosilac naše državne ideje u vremenima kada Srbije pod posljed- 
nja dva vladara iz dinastije Obrenovića bijaše svojoj spoljnjoj po- 
btici dala pravac onako odlučno neslavenski? (...) Zar ne zna Trg. 
Gl. da je Beograd za zaštitu svoje dinastije pravio tajne konvencije 
sa neprijateljima Slavenstva, a ne Cetinje?” Drljević dalje ističe da 
on nikada nije pokušavao „dokazati da Cetinje nije sastavni dio 
Srpstva”, kako su mu neki pokušavali imputirati nego samo „пе- 
ki odvojen centar van njega.” 24 Uglavnom Drljević pokušava do- 
kazati da je i Cetinje bio centar za okupljanje srpskog i drugih ju- 
žnoslavenskih naroda, a ne samo Beograd i da mu tu ulogu ni- 
tko ne može osporiti. Također je branio i časnu ulogu koju je Cr- 
na Gora odigrala u balkanskim ratovima odgovarajući na napade 
Samouprave, obrazlažući njene vojne i diplomatske poteze, okri- 
vljujući Srbiju za skrivanje nekih ključnih sporazuma s ostalim 
balkanskim saveznicima od Crne Gore. 25 Godine 1920. Drljević 
se pokušava angažirati na izborima za Konstituantu, te dolazi u 
Crnu Goru agitirajući za svoju kandidatsku listu na federalistič- 
kom principu. No, policija nije dozvolila nikakve skupove koji bi 
podupirali federalistički princip u Crnoj Gori, te je svojim mje- 
rama onemogućila formiranje kandidatske liste federalista, kao 
i predizborne skupove. Nakon toga neuspjeha Drljević se krat- 
ko vrijeme povezuje s crnogorskom emigracijom i Jovanom Pla- 


24 „Beograd-Cetinje”, Obzor, br. 316., 20. XI. 1919., 3. 

25 „Сгпа Gora u balkanskom ratu”, Obzor, br. 237., 12. X., 1919., 3. 

mencem te postaje njegov „agent” za kotar kolašinski. 26 No, ubr- 
zo je uvidio da to povezivanje s emigracijom nije plodno i ne vo- 
di nikamo. 

Početkom 2 0-ih godina Drljević konstantno surađuje u Hrva- 
tu listu Hrvatske zajednice, stranke koja se zalaže za fededalistič- 
ko preuređenje države, pišući komentare o situaciji u Crnoj Go- 
ri i tumačeći aktualnu političku situaciju. 27 On obavještava i upo- 
zorava hrvatsku javnost o vojno-policijskoj represiji u Crnoj Go- 
ri nakon ugušenja „božičnog ustanka” da se ne zaborave straho- 
te koje su se događale i događaju u Crnoj Gori jer, prema njego- 
vim riječima, godine koje su iza nas 1919. i 1920. „bile su u Crnoj 
Gori godine najstrašnijega terora, što ga je zapamtila istorija ovo- 
ga razbojničkog, janjičarskog Balkana. Crna Gora gorila je u vatri 
terora i davila se u krvi. Izgorjelo je preko pet hiljada kuća.” Drlje- 
vić za te zločine optužuje ministra unutrašnjih poslova Svetozara 
Pribićevića koji se s njima javno hvali. U istom članku napominje 
da nikada neće priznati odluke Podgoričke skupštine iz 1918. go- 
dine te „Velike Narodne Skupštine” u Podgorici koja nije pozna- 
vala ni crnogorske zakone i crnogorske tradicije, jer ta skupšti- 
ne po njemu je običan „balkanski marifetluk udešen prisustvom 
vojske okupatorske”. Srbija je osvojila svoga saveznika običnom 
silom. 28 On upozorava Pribićevića da Crna Gora „niti je pripa- 


26 Šerbo, RASTODER, Skrivana strana istorije, n. dj., tom. 4., dok. 
1507., Načelnik podgoričkog okruga - načelniku cetinskog okruga do- 
stavlja spisak „agenata” Jovana Plamenca i Milutina Vučinića na osno- 
vu podataka iz uhvaćenog pisma iz Rima, 8. II. 1922., Cetinje-Podgo- 
rica, 2005., 1991. 

27 Hrvat je i inače često javljao što se događa u Crnoj Gori. Tako 
je u periodu od 23. ožujka do 31. ožujka 1921. prenosio u podlisku pod 
naslovom „Iz najnovije povijesti Crne Gore” proces protiv crnogorskog 
generala Radomira Vešovića koji je bio optužen zbog podizanja oruža- 
nog ustanka protiv države. Na kraju je oslobođen od optužbe. Odvjet- 
nik generala Vešovića bio je S. Drljević. 

28 „Politička uloga g. Pribićevića i njegova teorija”, Hrvat, br. 613., 
16. III. 1922., 1. 

dala kralju Nikoli niti danas vama pripada. Ona je stvorena kr- 
vlju crnogorskog naroda daleko prije kralja Nikole i njegovih ve- 
za u vanjskom svijetu.” Dalje zatim upozorava Pribićevića da se 
on uvijek poziva na Francusku i Italiju, „а zaboravlja da su i Ni- 
jemci jedan narod, no ipak Bavarci ne dozvoljavaju, da se krovo- 
vi sa kuća u Miinchenu prenesu u Berlin. Uz čega vi izvodite pra- 
vo na naše drukčije držanje?” 29 

Godinu dana kasnije sarajevski list Večernja pošta objavio je 
pismo S. Drljevića jednom prijatelju u kojem stoji: ,,Mi ne može- 
mo pristati da Crna Gora i njen narod robuju srpskoj monarhi- 
ji ili srpskoj republici, nego tražimo da naša republika bude rav- 
nopravna sa srbijanskom”. Kritikujuci Jašu Prodanovića i Jovana 
Đonovića da oni hoće da i Crna Gora bude rob Srbije, Sekula Dr- 
ljevic dodaje: „jedino smo ja i moji drugovi oni koji traže crno- 
gorsku repubbku i pozivam te prijatelju da učiniš sve da se narod 
ne da prevariti i da osvijetle čast i pravo Crnogoraca, koji su pro- 
lili more krvi da ne budemo robovi”. 30 Takvo pisanje i agitacija S. 
Drljevića dovela je do čestih zabranjivanja njegovih predizbornih 
skupova, ali i zlostavljanja vodećih ljudi stranke od strane polici- 
je. Tako je policija zabranila 21. siječnja 1925. skup federalista u 
Cetinju na kojem je Drljević trebao predstaviti svoju izbornu plat- 
formu, dok je isti dan u Nikšiću od strane policije pretučen Mile 
Martinović, član okružnog odbora CFS. 31 

U svojim člancima u Hrvatu i Obzoru Drljević je neizravno 
prenosio program crnogorskih federalista i njihova stajališta pre- 
ma državi, narodu i režimu. Najjasnije je svoja stajališta i nazo- 
re stranke kojoj pripada prenio u Hrvatu nakon službenog osni- 
vanja Crnogorske stranke 4. listopada 1925. godine. Tako u raz- 


29 „Politička uloga g. Pribićevića i njegova teorija II. dio”, Hrvat, 
br. 614., 17. III. 1922., 1. 

30 ,,Dr Sekula Drljević - jedno pismo iz 1923”, Večernja pošta, br. 
505., 10. ožujka 1923. 

31 Nadežda, JOVANOVIĆ, Politički sukobi u Jugoslaviji 1925.-1927., 
Beograd, 1974., 50. 

govoru s novinarom Drljević naglašava da crnogorski federalisti 
traže federativnu Jugoslaviju, za njih jugoslavenstvo nije narod- 
nost nego državna misao čija je svrha ravnopravnost svih udru- 
ženih zemalja, dok je Vidovdanski ustav „imperijalistička naka- 
za” i „organizirani građanski rat triju državnih ideja hrvatske, 
srpske i slovenenačke”. 32 Iste godine u parlamentu Drljević govo- 
ri: „Režim mora jednom shvatiti da je federalizam jedini siguran 
lijek, jedino pouzdano sredstvo protiv separatističkih tendencija, 
koja uvijek proističu iz centralizma ” 33 

SEKULA DRLJEVIĆ I CRNOGORSKI FEDERALISTI OD 
1925. DO ŠESTOSJEČANJSKE DIKTATURE U OKVIRIMA 

SELJAČKO-DEMOKRATSKE KOALICIJE I NARODNE 

SELJAČKE STRANKE 

U parlamentarnom razdoblju postojanja Kraljevine Srba, Hr- 
vata i Slovenaca, tj. od osnutka (1918.) do uvođenja osobne dikta- 
ture kralja Aleksandra I. Karađorđevića (1929.). na njezinoj je po- 
litičkoj pozornici djelovalo mnoštvo političkih stranaka i skupi- 
na. 34 Jedna od tih stranaka bili su crnogorski federalisti. 

Sama crnogorska federalistička stranka nastala je ilegalno 
1919.-1920. (službeno tek od 1925. djeluje kao Crnogorska stran- 
ka) godine na valu širokog političkog nezadovoljstva sa položa- 
jem i tretiranjem Crne Gore u Jugoslaviji. U samoj stranci po- 
stepeno su se uobličavale dvije frakcije, prva veća pod vodstvom 
Sekule Drljevića koja je tražila izdvajanje Crne Gore u posebnu 


32 „Crnogorci za federaciju. Razgovor sa crnogorskim narodnim 
zastupnikom dr. S. Drljevićem”, Hrvat , br. 1722., 14. X. 1925., 1. 

33 Bogomir, BOGIČ, Demokratija, fašizam i hrvatsko pitanje, Be- 
ograd, 1935., 56. 

34 O višestranačkom parlamentarnom sustavu u Kraljevini SHS 
opširnije vidi: Branislav, GLIGORIJEVIĆ, Parlament i političke stran- 
ke u Jugoslaviji (1919.-1929.), Beograd, 1979. O karakteru Aleksandro- 
ve diktature vidi: Hrvoje MATKOVIĆ, „Је li šestosiječanjska diktatura 
bila monarhofašistička”, u: Studije iz novije hrvatske povijesti, Zagreb, 
2004., 441.-445. 

autonomnu administrativno-teritorijalnu jedinicu u Jugoslaviji, 
dok je druga manja grupa težila ili stajala na koncepcijama re- 
stauracije crnogorske države sa dinastijom Petrovića. Stranka je 
jedno vrijeme izdavala svoj politički list Crnogorac (1924.-1927.), 
u kojemu je i objavljen tekst programa Crnogorskih federalista, te 
tekuća društvena i politička pitanje Crne Gore kako su ga vidje- 
li u toj stranci. Prema Rastoderu dok su radikalsku elitu u Crnoj 
Gori većinom činili dijelovi gospodarske elite povezane preko tr- 
govačkog i financijskog kapitala sa Beogradom, a demokrati oku- 
pljali znatan srednji sloj i dobar dio crnogorske inteligencije, baza 
crnogorskih federalista bila je u ljudima koji su za vrijeme kralja 
Nikole Petrovića bili na visokim državnim i vojnim dužnostima i 
tadašnjem državnom činovništvu (konzervativni politički sloj). 35 

Iako je socijalna osnovica crnogorskih federalista time bila 
dosta sužena, njihova okrenutost crnogorskom selu i problemi- 
ma sela te ukazivanje na nepravde beogradske vlasti prema Crno- 
gorcima i zalaganje za jednu pravedniju, pošteniju državu omo- 
gućavala im je dovoljan broj glasova za konstantno političko dje- 
lovanje. Prva okupljanja pristalica stranke mogu se primjetiti već 
1919. godine, no raznim prijetnjama i ucjenama crnogorskim fe- 
deralistima je onemogućen nastup na prvim izborima 1920. go- 
dine u Kraljevini Srba, Hrvata i Slovenaca, jer se nije smjelo do- 
zvoliti djelovanje stranke koja je javno negirala odluke Podgorič- 
ke skupštine, te je stranka u periodu od 1919. pa do 1923. godine 
više bila predmet pažnje žandarmerijskih organa nego političkih 
protivnika. Zborovi te stranke su rasturani, njezini prvaci su bi- 
li pod stalnim nazorom, neki su i uhićivani pod lažnim optužba- 


35 Povjesničar Radoje Pajović je crnogorske federaliste i S. Drlje- 
vića ocijenio po svojoj političkoj „vokaciji” strankom desnice, odno- 
sno strankom koja je pripadala desničarskim strukturama, što ih je u 
konačnici vodilo „ро svojoj prilici i sticajem ratnih okolnosti u naruč- 
je fašističke kolaboracije.” Šteta što Pajović nije detaljnije objasnio što 
po njemu znači desničarska orijentacija stranke i koji su to desni postu- 
lati koji se odnose na crnogorske federaliste. DRLJEVIĆ, Politička mi- 
sao, n. dj., 486. 

ma i organizirana su razna suđenja, od kojih je najpoznatije bilo 
ono crnogorskom prvaku generalu u mirovini Radomiru Vešo- 
viću. 36 Usprkos tome federalisti su uspjeli da se afirmiraju na iz- 
borima, pri čemu su 1925. dobili čak tri mandata, od ukupno se- 
dam kobko je birala Crna Gora. Time su postab i najveća stran- 
ka u Crnoj Gori. 

Crnogorski federalisti su od početka dvadesetih godina sim- 
patizirali i podržavali program HRSS-a Stjepana Radića, poseb- 
no njegovo zalaganje za federalističko preuređenje države, iako 
su u početku bili oprezni jer se u zaoštravanju srpsko-hrvatskih 
sukoba svako njihovo prilaženje i odobravanje pobtike HRSS-a 
tumačilo kod srbijanskih stranaka kao „izdaja srpstva”, te je re- 
žim prema njihovim pristalicama postajao sve oštriji. 

Približavanje crnogorskih federabsta Hrvatskoj seljačkoj 
stranci teklo je postepeno i to upravo u ono vrijeme kada su se 
obje stranke formalno odrekle svojih planova o federalističkom 
ustrojstvu države priznavajući centralizam i Vidovdanski ustav 
(tkz. Radićeva kapitulacija). Pristupanje i približavanje dviju stra- 
naka proizašlo na sasvim jednoj drugačijoj platformi od one za 
koju su se prije te stranke zalagale, iako federalistička misao ni- 
je potpuno zamrla već se je samo pojavljivala u drugačijim oblici- 
ma. Sekula Drljević je u svojoj izjavi listu Obzor pokušao objasni- 
ti te vidove približavanja prema HSS-u: ,,sve stranke koje danas 
imamo, sve su one plemenske. Državne stranke nemamo. Na- 
ma crnogorskim federalistima predbacuje se da smo teritorijal- 
na (partikularistička), ali po svojoj ideologiji mi smo najdržavo- 
tvornija stranka u cijelom parlamentu (...) tu ideju jugoslavenske 
države kakvu ju mi smatramo prihvatio je od svih u parlamentu 
Stjepan Radić (...) to nas približuje g. Radiću i njega k nama.” 37 

No, Radić se nije dugo zadržao u okvirima beogradskih vla- 
da. Uvidjevši da će borba za promjenu Vidovdanskog ustava du- 
go trajati, Radić je zaključio da će se prava hrvatskog naroda, a ti- 


36 Đeneral Vešovićpred, sudom, Zemun, 1921. 

37 „Izjava crnogorskih federalista”, Obzor, br. 330., 8. XII. 1926., 3 

me i seljaštva, moći ostvariti samo onda ako i „cijela Kraljevina 
SHS postane pravna i demokratska država”, a za takvu politiku 
on je trebao saveznike i istomišljenike. 38 Iz takve politike proizla- 
zila je i „jugoslavenska” orijentacija HSS-a, njena zainteresiranost 
za život i probleme drugih sredina i drugih naroda u Jugoslaviji. 

Slabljenje potpore među Hrvatima na lokalnim izborima za 
oblasne skupštine i gradove 1926. zbog njegovog priznavanja mo- 
narhije i centralizma Radić pokušava kompenzirati širenjem se- 
ljačkog pokreta u drugim dijelovima Kraljevine SHS. Radić time 
nije ublažio negativne posljedice ulaska u beogradsku vladu, što 
će se najjasnije pokazati gubitkom trećine glasova na skupštin- 
skim izborima u rujnu 1927. Tom će nastojanju posebno žustro 
prionuti nakon što je predsjednik vlade radikal Uzunović 1. velja- 
če 1927. sastavio vladu od radikalskih i pet Koroščevih ministara, 
ali bez ijednog Hrvata. Iako se ponovno našao u oporbi, Radić ni- 
je napustio već samo prilagodio sporazumašku politiku. Očito je 
vjerovao da će širenjem seljačke ideologije slomiti srpsku nadmoć 
u državi i tako doći u situaciju u kojoj može suodlučivati o sudbi- 
ni države. Već je u veljači pridobio tri zastupnika crnogorskih fe- 
deralista, a pokrenuo je pregovore s Demokratskom zajednicom 
koju su činili Davidovićevi demokrati i JMO. Savez HSS i crno- 
gorskih federalista dobio je naziv Narodni seljački klub. 39 Crno- 
gorski federalisti nisu željeli da taj savez bude samo privreme- 
nog karaktera, te je Glavni odbor Crnogorske stranke 29. lipnja 
1927. na prijedlog Drljevića donio odluku da će njegovi zastupni- 
ci „stalno pripadati Narodnom seljačkom klubu” da je to dugo- 
ročna programska orijentacija stranke. 40 


38 Branka, BOBAN, Stjepan Radić u hrvatskoj politici 20. stoljeća, 
Hrvatska politika u XX stoljeću, Matica Hrvatska, Zagreb, 2005., 157. 

39 Prema kasnijoj Drljevićevoj tvrdnji, smisao te zajednice bilo je 
„zaokruživanje i izoliranje Srbije”. (Sekula, DRLJEVIĆ, Balkanski su- 
kobi 1905.-1941., Harmica Press (pretisak), Zagreb, 1990., 143.) 

40 „Narodni seljački pokret. Ćrnogorci u seljačkom pokretu”, Na- 
rodni val , br. 4., 21. VII. 1927, 5. 

Radić je nastavio rad na proširenju seljačke ideologije u druge 
krajeve jugoslavenske države, uključujući i Makedoniju. Najavio 
je, kako je spomenuto, osnivanje Narodne seljačke stranke koja bi 
bila „hrvatska u Hrvatskoj, a narodna izvan Hrvatske ” 

Crnogorski prvak Sekula Drljević znatno se angažirao u agi- 
taciji Narodne seljačke stranke i u listu HSS-a Narodni val pred 
rujanske izbore 1927. godine gdje je iz dana u dan pisao članke u 
kojima objašnjava političku poziciju Narodne seljačke stranke i 
njezine ciljeve u Crnoj Gori, Makedoniji i Srbiji, te odgovara na 
podmetanja vlasti i razna režimska nasilja. Konstantno iz broja 
u broj tumači politiku Narodne seljačke stranke koje nudi puto- 
ve za budućnost. Tako u članku pod naslovom „Zašto seljački po- 
kret pobjeđuje” njemu je posve razumljivo da priznavanjem Vi- 
dovdanskog ustava i vladavine dinastije Karađorđevića od strane 
HSS-a znači proširenje NSS na cijelu državu, a ne kao prije kada 
je ta akcija bila prilično defanzivna, ograničena samo na hrvat- 
ski narod. Kroz kritiku radikala kojima zamjera potpuno neshva- 
ćanje prirode nove države, dok srbijanskim demokratima Lj. Da- 
vidovića imputira hegemonističke sklonosti, dok se Pribićeviće- 
vi demokrati već „dave u fikciji jugoslavenstva”, politika Narod- 
ne seljačke stranke je u jugoslavenskom patriotizmu, baš zato jer 
je potpuno tolerantna, spremna na različitosti, ona nudi ravno- 
pravnost, a u vanjskoj politici pacifizam. Drugi važan čimbenik 
je cjelokupno seljaštvo koje odbija da bude samo statistički pojam 
u računicama „gospodskih stranaka” već svojom naraslom svije- 
sti traži vlast u svojoj državi. I treći važan dio odnosi se na dubo- 
ko poštovanje prema „tvorevinama svih vjekovnih napora našeg 
naroda” jer mi u njima ne vidimo posljedice naše nesretne pro- 
šlosti koje treba rušiti, već pravi zalog naše budućnosti, ukoliko te 
činjenice budu poštovane. To su snage koje povezuju ovu stran- 
ku i ovaj narod, a ne optužbe radikala o vezama NSS sa nekakvim 
Kosovskim komitetom ili sa Italijom, te ona potpuno apsurda- 
na optužba o financiranju Crnogorske stranke od engleskog kon- 
zulata u Cetinju, to su potezi „očajnih klevetnika”, koji ne mo- 

gu zadržati ovaj „seljački val.” 41 U slijedećem članku raskrinka- 
va batinaške metode vlasti i njihov „turski” mentalitet jer se služe 
„raznim lakrdijama” da izigraju zakon i pravo. Predsjednik vla- 
de Velja Vukićevič je na svom skupu u Skoplju pozvao policiju da 
„stane na put nesavjesnoj agitaciji svim zakonskim sredstvima”, 
ali mi znamo što znači ta „nesavjesna agitacija”, to je agitacije ko- 
ja se osjeća po rebrima, svaka ona koja govori protiv vlade i nje- 
nog rada. Lakrdija se pretvara u opasnu igru. 42 

Vlasti nisu mogle dopustiti da predstavnici NSS agitiraju i 
podnose kandidatske liste izvan „prečanskih krajeva” na pro- 
storima Makedonije, Srbije i Crne Gore. Listovi i tiskovine HSS- 
NSS tu su bili zabranjeni. Svaki takav pokušaj završio se represi- 
jom, deportiranjem ili zatvaranjem od državnih organa. Tako su 
Pavle Radić i nekoliko narodnih zastupnika HSS koji su došli u 
Makedoniju predati kandidacijske liste za izbore napadnuti ka- 
menjem, maltretirani i odmah deportirani nazad, pod izmišlje- 
nom optužbom da namjeravaju uspostaviti veze sa ilegalnim Ma- 
kedonskim komitetom. Loše su prolazili i kandidati NSS u tim 
krajevima. Tako su Marko Boškovski, kandidat NSS za ohridski 
okrug s nekolicinom drugih kandidata zatvoreni u zatvoru u Be- 
ogradu na mjesec dana pod optužbom „zbog nepristojnog pona- 
šanja” ili „zbog skitnje”. Dr. Drljević kao njihov zastupnik pred 
sudom uopće nije mogao uložiti priziv jer nitko nije želio da ga 
primi na sudu, tako da ga je nakon nekoliko dana neuspješnih 
pokušaja „poslao poštom” preporučeno na sud. 43 No, akcija NSS 
u južnim krajevima zemlje se ipak nastavljala. Uskoro je i održan 
Glavni odbor Crnogorske stranke (NSS) na kojemu su izabrani 


41 „Zašto seljački pokret pobjeđuje”, Narodni val, br. 19., 7. VIII. 
1927., 2. 

42 „Lakrdija” g. Vukićevića”, Narodni val, br. 11., 29. VII. 1927., 2. 

43 „Beogradska policija hapsi pristaše Narodne Seljačke Stranke”, 
Narodni val, br. 8., 26. VII. 1927., 3., „Магко Bošković i drugovi osu- 
đeni na 30 dana zatvora”, Narodni val, br. 11., 29. VII. 1927., 3., „Slučaj 
Marka Boškovića”, Narodni val, br. 12., 30. VII. 1927., 2. 

kandidati te stranke na predstojećim izborima, a Drljević je iza- 
bran da predstavlja kolašinski okrug. 44 Drljević kao glavni pred- 
stavnik NSS u južnim krajevima države često je polemizirao sa 
predstavnicima vlasti. Tako je na konstataciju predsjednika vla- 
de Vukičevića kako se on pita što HSS radi u južnoj Srbiji (Ma- 
kedonija), jer on nikada ne ide u njene „čiste krajeve”, odgovo- 
rio: ,,Ne znam po čemu bi Južna Srbija pripadala više radikalima 
nego nama” poručuje Drljević, a ako tako misli onda je on najo- 
bičniji separatista, koji ne misli na cjelinu države, a njegova poli- 
tička mudrost ne prelazi mudrost najsitnijih palanačkih agitato- 
ra (...) a što se tiče makedonskogkomiteta i veze NSS s njom to je 
najobičnije izborna kleveta, neka se podnesu dokazi, ako ih ima” 
ali glavno pitanje u svemu tome je zašto je „južna Srbija pretvore- 
na u žrtvi najcrnjeg terora i liferanta ministarskih mandata”. 45 U 
jednom razgovoru za beogradske novine Drljević se obratio i na 
kandidaturu Jovana Plamenca, nekada ministra predsjednika u 
Crnoj Gori i vođu crnogorske emigracije, a sada kandidata radi- 
kalne stranke: ,,Od njega se drugačije i nije moglo očekivati. Ja ne 
znam kakav će stav mrtvi zauzeti prema njegovoj kandidaciji, jer 
on u pobjedi svoje kandidacije gleda pobjedu živih i pobjedu mr- 
tvih, samo ne vjerujem da će kod živih imati uspjeha.” Sve više iz- 
gleda da vlada i njegova lista računa na glasove mrtvih ,,i zato ih 
i ne briše s biračkih spiskova”. 46 

Stjepan Radić je cijenio političku aktivnost Sekule Drljevića i 
njegove političke stavove i razmišljanja, a posebno njegov politič- 
ki aktivizam u politici NSS na prostorima južne Srbije (Makedo- 
nije), Crne Gore i same Srbije. Ponudio mu je da prihvati kandi- 
daturu na listi HSS-a u srijemskom okrugu, kotaru Županja, što 


44 „Kandidacije Narodne seljačke stranke u Crnoj Gori”, Narodni 
val, br. 11., 29. VII. 1927., 5. 

45 „Odlučna izjava dr. Drljevića”, Narodni val, br. 33., 25. VIII. 
1927., 8. 

46 ,,Dr. Drljević o Plamencu radikalu”, Narodni val, br. 12., 30. VII. 
1927., 5 

je Drljević i prihvatio, sve u cilju HSS-a da Drljević svakako uđe u 
parlament. 47 Prema Drljeviću on je sa predstavnicima HSS-a odr- 
žavao skupštine u svakom selu u Srijemu na kojima je često bilo 
cijelo selo i prema njegovoj izjavi skupštine u županjskom kotaru 
spadaju među najljepše uspomene njegova života. 48 Novine Na- 
rodni val često su pratile aktivnosti crnogorskog prvaka Sekule 
Drljevića i u njegovim izbornim pohodima po Srbiji često emfa- 
tičnim tonovima. Tako Narodni val piše o sjajnom dočeku Seku- 
le Drljevića u topličkom kraju (Srbija) gdje se „svuda klicalo kao i 
po hrvatskim krajevima velikoj seljačkoj slozi - tako je i Šumadi- 
ja uz seljačku Hrvatsku, seljačku Srbiju i seljačku Crnu Goru, da 
se konačno stvore seljački temelji ove države”, a ovaj skup riječito 
dokazuje da je i „srpsko seljaštvo zrelo za seljački pokret”. 49 

Rezultati izbora u rujnu 1927. godine pokazali su pravo stanje 
da politika Narodne seljačke stranke nije bila uspješna niti „рге- 
ko Drine” niti u Hrvatskoj. Može se reći da su ambicije Stjepana 
Radića sa Narodnom seljačkom strankom bile mnogo šire i sve- 
obuhvatnije, ali su završile potpuno neuspješno, kako zbog tero- 
ra režima, tako zbog neprihvaćanja njezine politike u Srbiji, gdje 
su glasači u njoj ipak vidjeli samo maskiranu Hrvatsku seljač- 
ku stranku. Zbog takve politike HSS je dobio samo 44% glaso- 
va u Hrvatskoj nego prije, dok je i u Bosni i Hercegovini izgublje- 
no dosta glasova. Do porasta glasova došlo je samo na prostori- 
ma Bačke. Pad glasova doživjela je i Crnogorska stranka, što ta- 


47 „Kandidatka lista Hrvatske seljačke stranke za žup. srijemsku”, 
Narodni val, br. 13., 31. VII 1927, 5. Kandidat je ovako predstavljen „Dr. 
Sekula Drljević, nekoliko puta ministar u Kraljevini Crnoj Gori, jedan 
od glavnih prvaka i duševnih vodja Crnogorske stranke i narodnog se- 
ljačkog pokreta, sada nekoliko godina odvjetniku Zemunu, zamjenik 
Antun Bebić, seljak iz Gredišta.” 

48 DRLJEVIĆ, Balkanski sukobi 1905.-1941 ., n. dj., 145., „Važni 
zborovi u Surčinu i srezu zemunskom”, Narodni val, br. 33., 25. VIII. 
1927., 5. 

49 „Narodni seljački pokret u Srbiji”, Narodni val, br. 15., 3. VIII. 
1927., 3. 

kođe zbog terora režima, ali i određene dezorijentiranosti njezi- 
nog članstva i podvojenost u stranci oko pitanja politike NSS, jer 
joj neke prijašnje pristalice nisu oprostili vezivanje za Hrvatsku 
seljačku stranku, pa makar pod novim nazivom. 50 

Može se zaključiti da je jedini pouzdani partner kojeg je HSS 
stekla u tom periodu bila Crnogorska (federalistička) stranka, po- 
sebno jednog od njegovih prvaka Sekulu Drljevića koji je i inače 
imao šire ambicije u jugoslavenskoj politici, a posebno je zaslužan 
njegov rad na stvaranju Seljačko-demokratske koalicije pri čemu 
se iskazao kao svojevrsni posrednik između Radića i Pribićevi- 
ća, za što ga je ovlastio pri priznaju Drljevića, sam Stjepan Radić. 

Nakon izbora od 11. rujna 1927. na kojima je HSS osvojio 61 
zastupnički mandat, prema Drljevićevu svjedočenju slijedio je 
novi značajan preokret u politici HSS-a (prema protivnicima još 
jedan politički luping.). Radilo se o pokušaju približavanja Pri- 
bićevićevim demokratima. Prvi konkretan poticaj za sporazum 
s Pribićevićem najodlučnijim i najupornijim braniteljem centra- 
lizma i njegovom Samostalnom demokratskom strankom (SDS) 
došao je od strane Radića, mada su i prije postojali određeni kon- 
takti na lokalnoj razini i u Narodnoj skupštini (Primorsko-kra- 
jiška oblast, Anketni odbor za ispitivanje korupcije). Radić je iz- 
radio pismeni prijedlog o osnovnim linijama zajedničke politi- 
ke (borba oko korupcije, vanjska politika prema Italiji) i poslao 
ga Pribićeviću posredstvom S. Drljevića. I Pribićević je nakon, 
za njega koji je imao velike ambicije, neuspjeha na izborima (23. 
mandata) bio spreman na promjenu politike, te je slao signale u 
cilju nekog „ujedinjenja demokracije”. Međusobno približavanje 
Radića i Pribićevića iznenada je bilo prošireno prijedlogom Lju- 
be Davidovića iz Demokratske stranke za stvaranjem novog veli- 
kog stranačkog saveza. 

Njime se predviđalo stvaranje „Bloka demokracije” kojega 
bi tvorile HSS, Samostalna demokratska stranka, Demokratska 


50 Dimitrije, D. VUJOVIĆ, Crnogorski federalisti 1919.-1929 ., sve- 
zak 11., Titograd, 1981., 357. 

stranka i Zemljoradnička stranka. Kad se taj pokušaj izjalovio, 
zbog raslojavanja u redovima demokrata, Radić je nastavio pre- 
govore s Pribićevićem, te istovremeno odbio ponovljeni prijedlog 
radikala da uđe u vladu, jer da će u svaku daljnju kombinaciju 
ulaziti samo zajedno sa SDS-om. Pet dana kasnije s Pribićeviće- 
vim je samostalcima 10. studenoga 1927. u Beogradu i formalno 
utemeljio Seljačko-demokratsku koaliciju (SDK). 51 Radićeva na- 
mjera je bila, prema procjeni Drljevića, bila da privuče sebi Pribi- 
ćevića jer će „dezerterstvo vođe beogradskih janjičara, Svetozara 
Pribićevića, biti gorka pilula za Beograd”. 52 Radić je mislio da će 
Pribićević biti onaj ključni saveznik u njegovom planu „izoliranja 
Beograda”, ali se ipak moralo voditi računa, kako napominje Dr- 
ljević, „о ogromnom teretu Pribićevićevih grieha kao i o moguć- 
nosti, da se on odvikne služiti Beogradu, kojemu je služio cio ži- 
vot.” Usprkos tome Radić je ostao kod svog mišljenja ,,da je bolje, 
da je s nama nego s Beogradom.” 53 

Nakon što je kralj 22. veljače 1928. ponudio mandat za sastav 
vlade radikalu Velji Vukičeviću SDK je nastupila složno te u svo- 
joj izjavi osudila tu vladu kao policijsko-žandarmerijsku diktatu- 
ru koja je jasan znak ,,da Srbijanci pod jugoslavenstvom razumi- 
ju svoju vladavinu nad nama, ostalim južnim Slavenima.” 54 Slo- 
žna „nova hrvatsko-srpska koalicija” živjela je u viziji velikog po- 
litičkog pokreta koji će svojom silinom nametnuti demokraciju 
u politički sistem države i „srušiti taj tvrdi grad nasilja, korup- 
cije i pljačke.” Takav zajednički nastup omogućio je Radiću da 
se postepeno vraća na republikanske pozicije HSS-a iz 1924. go- 
dine, tražeći reviziju Vidovdanskog ustava, a s tim zahtjevom se 
uskoro složio i Pribićević u svom govoru u Narodnoj skupštini u 


51 Rudolf, HORVAT, Hrvatska na mučilištu, Zagreb, 1992., 361.- 

363. 

52 DRLJEVIĆ, Balkanski sukobi 1905.-1941., n. dj., 144. 

53 DRLJEVIĆ, n. dj., 145. 

54 Sekula, DRLJEVIĆ, Radić o jugoslavenstvu. Uspomene i sjeća- 
nja na vođu i učitelja, Božičnica, 1929., Zagreb, 82. 

ožujku 1928. kada je spomenuo „da on ne smatra ustav iz 1921. 
kao nekakav nolli me tengere” 55 Istovremeno s takvim stavovima 
SDK i crnogorski federalisti su se počeli vraćati svojoj koncepci- 
ji federalizma. 

Drljević je koristeći se svojom retorikom, koja je pogađala cilj, 
okomio na vladu i njenu militarističku retoriku i praksu. On je na 
optužbe vlade da je SDK separatistička organizacija vladu progla- 
sio pravim separatistom: „Meni se ni malo ne dopada, što se kod 
nas u politici tako mnogi i tako rado služi generalskom termino- 
logijom. Ali kad već govorimo o frontovima ja ću reći, da je SDK 
i po svome sastavu i po svome radu i po svojoj ideologiji, državni 
front, dok je današnja vlada i po svome sastavu i po svome radu, 
front separatizma u njegovom najgorem i najopasnijem obliku. 
Današnja vlada je obična hegemonistička provokacija.” 56 

Drljević je jasno pokazivao politički i duhovni profil beograd- 
ske radikalske vlade vidjevši u njoj samo „leglo podvale” za sve 
druge narode u Kraljevini SHS i od te podvale ga mogu izliječiti 
samo „velika i teška razočaranja.” U svom govoru jasno ističe da 
ni europskim silama ne promiče stvarni uzrok ovog sukoba koji 
je i civilizacijski, jer je ovo osim sukoba različitih koncepcija ove 
države i „sukob dveju civilizacija. Jedna civilizacija, i to viša, traži 
za sebe mesto u državi na principu ravnopravmnosti, a druga ci- 
vilizacija, i to niža, traži za sebe državu, da bi mogla snagom dr- 
žavnih sredstava, ne tražiti mogućnost svoga približavanja ka vi- 
šoj civilizaciji, nego nju rušiti.” 57 Osim toga ukazivao je da ni Pa- 
šić ovakvu državu, zajednicu ravnopravnih južnoslavenskih na- 
roda, zapravo nije želio, pozivajući se na njegovu izjavu u radi- 
kalskom klubu „Ја, braćo, nisam hteo ovu državu. Nju su stvori- 
le Velike sile jer nisu trpele stvaranje malih državica u ovom de- 


55 SB, sv. 8., sjednica od 24. III. 1928., 384. 

56 „Dobijena bitka demokracije”, Reč, br. 1090., 15. XI. 1927., 2. 

57 „Hegemoniste u sopstvenoj klopci”, Reč, br. 1130., 3.1. 1928., 3. 

lu Evrope.” I Pašić je zbog toga, prema Drljeviću, „stajao zbunjen 
pred njemu nerazumljivim zakonima njenoga života ” 58 

U svojoj borbi protiv nasilja režima Drljević se angažirao u ot- 
krivanju zlodjela policije u beogradskom zatvoru „Glavnjača” 59 
Inicijativi demokrata o istrazi o policijskoj torturi u zatvorima 
pridružili su se i članovi SDK. U anketi koji je organizirao hrvat- 
ski komunista Otokar Keršovani među prvim anketiranim poli- 
tičkim i kulturnim radnicima, najoštriji je bio zastupnik S. Dr- 
ljević, koji je rekao: „(...) naša je odluka da se na celoj liniji bori- 
mo protiv nasilja. (...) na posletku i za to što „Glavnjača” prestol- 
nica znači i po svom položaju neku centralu ostalim „Glavnjača- 
ma” pa bi njen slom na neki način ostale „Glavnjače” obezglavio.” 
Dalje u intervju napominje da su mu jako dobro poznati primje- 
ri mučenja te da je očito ,,da će turski upravni metodi nadžive- 
ti turske fesove koje sada Kemal u Aziji tako revnosno zamenjuje 
evropskim šeširima.” 60 

Također kao zastupnik Drljević je žestoko napadao vladinu 
„jadransku politiku” imajući na umu interese Crne Gore. Tako je 
povodom sklapanja Nettunskih konvencija 1925. koje su išle na 
štetu hrvatskih i crnogorskih interesa izjavio u skupštini da su: 
„Srbijanci žrtvovali i Rijeku i Skadar da utvrde svoju hegemoni- 
ju”, da su konvencije sklopljene samo zato jer se beogradski kru- 
govi nadaju ,,da će im Italija prepustiti cijelu Albaniju u interesnu 
sferu i da će na koncu Albanije postati dio naše države”. Drljević 


58 „Kakvu je državu želio Nikola Pašić”, Reč, br. 1135., 11.1.1928., 2. 

59 U „Glavnjači” su najčešće stradavali pripadnici KPJ te su njiho- 
ve tiskovine o tome je najviše pisale. No, nije bilo reakcija. No, nakon 
što je beogradska policija pretukla jednog člana Demokratske stranke, 
demokrati su odmah u parlamentu zatražili istragu o policijskoj tortu- 
ri. To je iskoristio novinar i intelektualac komunista Keršovani da na- 
pravi anketu među političarima o „Glavnjači”. 

60 „Anonimno: G. dr Drljević o „Glavnjači”, Novosti, br. 2074., 
1927., 1. Više o tome: Ivan, KRTALIĆ, Sukob s desnicom, Zagreb, 1989., 
17.-55., „Strahote Beogradske Glavnjače”, Narodni val, br. 112., 27. XI. 
1927., 3. 

je naglašavao da je politika državnog vrha protivna crnogorskim 
interesima koji su usmjereni prema Skadru, jer Beograd zanima 
samo Solun. Jedino bi dobitak Skadra ojačao gospodarstvo u Cr- 
noj Gori i prometno značenje crnogorskih krajeva, zaključuje Dr- 
ljević. 61 U nastavku sjednice Drljević govori: „Ova vlada je vlada 
samo Srbije, Srbijanaca, nešto malo Bosanskih Musbmana, nešto 
malo Slovenije, ali Srbijanaca i ona prema svima ostalim pokraji- 
nama zauzima stav ne kao da nije njihova vlada, nego kao da vla- 
da protiv njih.” 62 

Vodstvo crnogorskih federalista žestoko je osudilo atentat u 
skupštini na Stjepana Radića i hrvatske zastupnike, te je objavi- 
lo i posebnu rezoluciju gdje se osuđuje počinjeni atentat kao dje- 
lo srbijanskih centralističkih političara. 63 U dopisu Glavnog od- 
bora Crnogorske stranke u Zagreb stoji da „ogromna većina Cr- 
ne Gore okupljena u Crnogorskoj stranci” dobro zna kakav se to 
zločin dogodio u Beogradu, jer su na svojoj koži mnogi Crnogor- 
ci osjetili istu takvu metodu „zgarišta i popaljene domove, pobije- 
ni i zaklani po državnim tamnicama i zatvorima, bez suda i pre- 
sude” sve je to Crnoj Gori poznato. 64 Mnogi Crnogorci su poho- 
dili ranjenog Radića u njegovoj kući ili mu poslali mnoga pisma 
u kojim osuđuju zločin, pa je Radić objavio svoj članak u Narod- 
nom valu u kome se zahvaljuje Crnoj Gori na tome. 65 U Narod- 
nom valu javio se i crnogorski novinar iz Zagreba Savić Marko- 
vić Štedimlija koji odriče crnogorstvo atentatoru Račiću jer on 
to nije učinio kako „Crnogorac već kao rafinirani Srbijanac, kao 


61 Željko, BARTOLOVIĆ, Sušak 1919.-1947 ., Rijeka, 2004., 69. 

62 Stenografske beleške Narodne skupštine Kraljevine SHS (dalje 
SB), sv. 8., Beograd, 1928., 150. 

63 Slobodna misao, 1. VII. 1928., 2 

64 „Сгпа gora predaje svoju sudbinu u ruke vodstva SDK. Enunci- 
jacija glavnog odbora Crnogorske stranke”, Narodni val, br. 162., 15. 
VII. 1928., 3. 

65 „Seljačka Crna Gora ne samo da zločin osudjuje, nego potpu- 
no prihvaća politiku HSS i SDK”, Narodni val, br. 167., 21. VII. 1927., 1. 

agent ljudi kojima služi gotovo cijelog svoga vijeka ” 66 Svi posla- 
nici crnogorskih federalista su također napustili parlament te su 
podržali izjavu Seljačko demokratske koalicije „da je u Narodnoj 
skupštini prolivene krv naših drugova i prijatelja, mučenika u na- 
šoj pravednoj i zakonitoj borbi za jednakost, ravnopravnost”, te u 
znak protesta izjavili da se više ne vraćaju u skupštinu u kojoj je 
izvršen zločin nad njihovim zastupnicima. 67 U ime crnogorskih 
federalista Drljević je održao govor na sprovodu S. Radića u ko- 
jem je istaknuo: „Narodi sebi biraju predsjednika, prvosvešteni- 
ka, vojskovođe, upravnike, sudce, ali narodne vođe poput Stjepa- 
na Radića daje samo „Bog vjekova”. 68 

SEKULA DRLJEVIĆ U RAZDOBLJU ŠESTOSIJEČANJSKE 

DIKTATURE (1929.-1935.) 

Strah državnog vrha i kralja od „federalizacije” države, ustra- 
janje na neodrživim osnovicama centralizma, „troimenom na- 
rodu” i državnom jedinstvu uz negiranje političkih, povijesnih 
i kulturnih različitosti i posebnosti u potpunosti su paralizirali 
svaki konstruktivni rad. Sve to dovelo je do činjenice da je parla- 
mentarizam u Kraljevini SHS polako odumirao, dok su se proci- 
jepi među političkim strankama i narodima sve više povećavali. 

Nastupom šestosiječanjske diktature 1929. godine nije riješe- 
na politička kriza jugoslavenske države, koja ju je potresala od 
njezina postanka. Dapače, ona se još i zaoštrila jer se temeljnom 
problemu - uređenju države, pridružio još i problem parlamen- 
tarnog života, odnosno povratka institucija demokratskog siste- 
ma koje su postojale u prethodnom vidovdanskom razdoblju. 


66 „Branitelji beogradskog zločina”, Narodni val, br. 174., 29. VII. 

1927., 8. 

67 „Izjava SDK povodom atentata u Narodnoj skupštini”, Slobod- 
ni Dom, 23. VII. 1928., 1., VUJOVIĆ, Crnogorski federalisti 1919.-1929., 
n. dj., 378. 

68 „Govor dra. Sekule Drljevića”, Narodni val, br. 187., 14. VII. 

1928., 7. 

Program šestosiječanjskog režima bio je nacionalna i državna 
unifikacija u „jugoslavenskom duhu”, a njegove mjere bile su sra- 
čunate na suzbijanje bilo kakvih tendencija suprotnih tom pro- 
gramu. Iako su neke hrvatske stranke (kao HSS) u prvi mah oci- 
jenili kraljevu diktaturu kao poželjnu ili jedini izlaz iz kaotične 
situacije nakon atentata u skupštini 1928. na hrvatske zastupnike, 
ubrzo se pokazalo da novi šestosiječanjski režim iskazuje sasvim 
suprotne namjere od želja vodstva hrvatskih stranaka. 69 

Uskoro je počeo teror režima nad političkim neistomišljeni- 
cima. Protivnici šestosiječanjskog režima olako su proglašavani 
„separatistima”, „antidržavnim” i „anacionalnim” elementima, 
pa su nadzirani, praćeni i internirani. Pod udar režima uskoro je 
došao i Drljević kao branitelj V. Mačeka kome se sudilo na Držav- 
nom sudu u Beogradu zbog „terorističkih aktivnosti”. Nakon što 
je došao na poziv kr. sudbenog stola 27. ožujka 1930. iz Zemuna u 
Zagreb, Drljević je prenoćio u stanu dr. Pernara. Slijedeći dan be- 
ogradska je policija izvršila premetačinu u njegovom odvjetnič- 
kom uredu u Zemunu, s očitom namjerom da ga liši slobode. Ka- 
da je saznala da se Drljević nalazi u Zagrebu izdan je nalog poli- 
ciji u Zagrebu da ga uhiti i sprovede ,,pod strogom pratnjom” u 
Beograd. Ubrzo zatim Drljević je uhićen u kavani „Zagreb” i na- 
kon kratkog preslušavanja sproveden je istog dana brzim vlakom 
u Beograd. U Beogradu mu je određena mjera internacije u mje- 
sto Sokobanja kraj Niša, kamo je odmah i odveden. Prema izvori- 
ma iz „Doma” takav žuran postupak policije bio je uvjetovan po- 
dacima da Drljević kao odvjetnik ima podatke da je osoba koja je 


69 Ljubomir, ANTIĆ, Prve reakcije u Hrvatskoj na zavođenje dik- 
tature kralja Aleksandra, Hrvatska između slobode i jugoslavenstva, 
Zagreb, 2009., 135.-144. O najnovijem pogledu srbijanske historiogra- 
fije na diktaturu kralja Aleksandra vidi: Ivana, DOBRIVOIEVIĆ, Dr- 
žavna represija u doba diktature kralja Aleksandra 1929.-1935., Beo- 
grad, 2006. Isto tako vidi kritički najnoviji pregled djela o šestosječanj- 
skoj diktaturi u: Stjepan, MATKOVIĆ, Šestosiječanjska diktatura u di- 
jelu suvremene historiografije, Hrvatska između slobode i jugoslaven- 
stva, Zagreb, 2009., 197.-221. 

najviše teretila Mačeka zapravo u službi režima, da kao lažni op- 
tuženik ima sve pogodnosti u zatvoru, te da „dobiva od Ministar- 
stva pravde dnevno sto dinara za svoje uzdržavanje ” 70 

Vlasti nisu mogle dopustiti da Drljević izađe u javnost s ta- 
kvim podacima, jer se na procesu protiv Mačeka očekivalo da 
se pred međunarodnom javnosti diskreditira opozicija. 71 Nakon 
puštanja iz internacije Drljević se vraća u Zemun, praćen nepre- 
kidnom pratnjom policije. Koliko je bio teško i opasno živjeti pod 
neprestanim nadzorom, svjedoči i tada mladi HSS-ovac Franjo 
Dujmović, sudski službenik, koga je prijatelj odveo u posjetu kod 
Drljevića, „koji je još bio pod redarstvenom paskom, pa me je pre- 
korio, što sam kao državni činovnik riskirao taj posjet”. 72 

Prema policijskim izvješćima Drljević je za vrijeme diktatu- 
re detaljno praćen kada je dolazio u Zagreb poslovno ili privatno. 
Ipak su to najčešće bili posjeti kod Mačeka i ljudi iz vodstva HSS- 
a. Tako se navodi u izvješću od 15. siječnja 1932. da nakon što je 
Drljević vlakom stigao u Zagreb i odsjeo u hotelu „Palace”, sa- 
stao se u večernjim satima s Mačekom i ostalim ljudima iz HSS-a 
u gostioni „Beloj Roži” u Vlaškoj ulici. Dalje slijedi da se Drljević 


70 ,,Dr. Sekula Drljević interniran u Sokobanji”, Dom, br. 29., 2. IV. 
1930., 3. 

71 Hrvatski državni arhiv (dalje HDA), fond 1552., Zbirka sudo- 
vi, ZB - S - 34/278., Kraljevski sudbeni stol u Zagrebu, dr. Vlatko Ma- 
ček, (prilog u spisu članak ,,Dr. Sekula Drljević interniran u Sokobanji”, 
Dom, br. 29., 2. IV. 1930., 3.) Zbog spomenutog članka i još jednog koji 
govori o Mačeku Dom je zapljenjen, a odgovorni urednik Doma Ljubo- 
mir Maštrović i novinar Krešimir Devčić su optuženi i na kratko vri- 
jeme zatvoreni, a zatim pušteni da se brane sa slobode. Oslobođeni su 
optužbe tek krajem 1932. godine. U spomenutom spisu vidi prilože- 
nu obranu Lj. Maštrovića. O procesu protiv Mačeka vidi: Bosiljka, JA- 
NJATOVIĆ, Dr. Vlatko Mačekprogoni i suđenja 1919.-1935., Spomeni- 
ca Ljube Bobana, Zagreb, Zavod za hrvatsku povijest Filozofskog fakul- 
teta u Zagrebu, 1996., 269.-284. 

72 Franjo, DUJMOVIĆ, Hrvatska na oputu oslobođenja, Roma- 
Chicago, 1976., 71. 

uputio zajedno s Mačekom tramvajem oko 19.40 k njegovoj kući 
u Deželićevoj, gdje se zadržao do 1 sat u noći kada se vratio u ho- 
tel „Palace” 73 Slijedeći dan Drljević je posjetio industrijalca Josi- 
pa Prpića, a zatim se duže zadržao kod Ante Trumbića u njego- 
vom stanu u Martićevoj. Nakon toga posjetio je „Marženku Ra- 
dić u njezinoj knjižari” gdje se također duže zadržao u razgovoru 
s njom i Mirom Košutić. 74 Sutradan je Drljević skoro cijeli dan 
proveo u društvu Mačeka, Pernara i Marije Radić, da bi se nave- 
čer uputio vlakom u Zemun. Policiji nisu bili poznati sadržaji nji- 
hovih razgovora. 75 Prema ovim i ostalim izvorima Drljević je ci- 
jelo vrijeme diktature održavao česte i bbske kontakte s Mače- 
kom i vodstvom Seljačko-demokratske koalicije, vršeći konstant- 
no s njima konzultacije o političkoj situaciji u državi. 

Pod velikim pritiskom režima Drljević se više nije htio suprot- 
stavljati poretku, čekao je da se on sam od sebe uruši. O tome svje- 
doči i izvješće M. Kostića odvjetnika iz Zemuna, koji je prenio 
Trumbiću odjeke u Srbiji na donošenje Zagrebačkih punktacija 
1932. godine. Prema Trumbićevim zapisima, Drljević je bio odu- 
ševljen tim potezom SDK, no upozoravao je da se sada stane ,,da se 
miruje i ništa ne čini, da se ne ide dalje, jer da će se sve samo po se- 
bi srozati.” 76 Na takvo stanovište Drljevića je vodila i želja da vod- 


73 HDA, fond 145., Savska banovina, Odjeljak upravnog odjeljenja 
za državnu zaštitu, Strogo. Pov, kutija 6., br. 46., Uprava policije u Za- 
grebu kr. banskoj upravi Savske banovine, Drljević dr Sekula boravlje- 
nje u Zagrebu i odlazak, 25.-28.1. 1932. 

74 Isto, Dr. Sekula Drljević, bivši narodni poslanik, pratnja, 27. I. 
1932. U izvješću se navodi da se Drljević u hotelu Palace sastao i s „Ste- 
vanom Markovićem, studentom iz Zemuna, koji stanjuje u istom hotelu”. 

75 Isto, Dr. Sekula Drljević, bivši narodni poslanik, pratnja, 28. I. 
1932. 

76 Arhiv Hrvatske akademije znanosti i umjetnosti (HAZU), Zbir- 
ka Trumbić, bilješka, 4. XII. 1932. Bilješka o razgovoru s Mačekom. 
Isto vidi: Ljubo, BOBAN, Zagrebačke punktacije, Istorija XX. veka, Be- 
ograd, 1962., 346-7., Ljubo, BOBAN, Kontroverze iz povijesti Jugosla- 
vije, 2., Zagreb, 1989., 74. Zagrebačka rezolucija (punktacije) nastala 7. 

stvo crnogorskih federalista ne padne pod još žešći udar režima. 
Tako u svom pismu od 1. siječnja 1933. svom stranačkom prijate- 
lju u Crnu Goru naglašava da je Zagrebačka rezolucija sasvim ja- 
sno iskazala svoju političku platformu, s kojom se federalisti slažu, 
te da ta rezolucija odražava i njihova stanovišta pošto se federali- 
sti nalaze u bloku Seljačko-demokratske koalicije, te da nema po- 
trebe za nekom posebnom rezolucijom koju bi donijeli sami crno- 
gorski federalisti. U istom pismu Drljević napominje da treba iz- 
držati i vjerno okupljati sve „partijske pripadnike i prijatelje, kako 
bi Crna Gora ostala jednodušna pod našim zelenim barjakom.” 77 

Koliko je Drljević bio bbzak s Mačekom i vodstvom SDK svje- 
doči i činjenica da je kod njega u Zemunu često odsjedala Mače- 


XI. 1932., a donijela ju je Seljačko-demokratska koalicija uz suradnju 
Hrvatske stranke prava (dr. Mile Budak). U ime HSS-a sudjelovali su 
Maček, Trumbić, Predavec i Šutej, te u ime Samostalne demokratske 
stranke Dušan Bošković, Dušan Kecmanović, Sava Kosanović, Veće- 
slav Vilder i Hinko Krizman. U Zagrebačkim punktacijama zahtijeva- 
la se primjena narodnog suvereniteta, povratak na stanje iz 1918. godi- 
ne, te preuređenje državne zajednice koje bi isključilo srpsku hegemo- 
nističku politiku. Tekst rezolucije napisao je Ante Trumbić. Jugosla- 
venska vlada proglasila je rezoluciju protuustavnim činom, te je Sud za 
zaštitu države osudio Vlatka Mačeka na 3. godine robije. 

77 Tomica, NIKČEVIĆ, Političke borbe u Crnoj Gori 1929.-1937., 
Istorija XX veka, III., 1962., Beograd, 45. Radi se o Drljevićevom pismu 
koje se u prijepisu nalazi u Fondu Milana Stojadinovića u Arhivu Jugo- 
slavije. Isto, Sekula, DRLJEVIĆ, Politička misao, n. dj., 57. U svom radu 
Nikčević tendenciozno ističe da je „grupa oko dr. Sekule Drljevića pred- 
stavljala izrazito separatističku frakciju (u Crnogorskoj stranci o. p. a.), 
koja je već ranije bila povezana i oslanjala na ultradesničarske, ustaške 
snage u Hrvatskoj.” Za svoju tvrdnju ne donosi nikakve dokaze, niti je 
suvremena historiografija zamijetila bilo kakve veze ustaškog pokreta u 
zemlji i emigraciji s crnogorskim federalistima i S. Drljevićem do travnja 
1941. Radi se očito o zaključku „post festum” zbog uloge koju je Drljević 
počeo igrati nakon sloma Jugoslavije u kratkotrajnom travanjskom ratu 
1941. godine. Vidi najnoviju knjigu o ustaškom pokretu: Mario, JAREB, 
Ustaško-domobranskipokret od nastanka do travnja 1941., Zagreb, 2006. 

kova obitelj kada su dolazili u posjet Mačeku koji je 1933. bio za- 
tvoren u beogradskom zatvoru. Andrej Maček, sin Vlatka Mače- 
ka u svojim memoarima govori da je Drljević osim na političkoj 
liniji bio i Mačekov osobni prijatelj. 78 

IDEOLOGIJA SEKULE DRLJEVIĆA PREMA 
CRNOGORSKOM NACIONALNOM PITANJU 

Nakon šestosiječanjske diktature, a posebno u drugoj polovici 
30-ih godina 20. stoljeća počinje jasnije da se kod Drljevića i nje- 
govih pristaša uobličava ideja o crnogorskoj naciji, odvojenoj od 
srpstva. Ta ideja se prvi put pojavila već početkom 20-ih u Drlje- 
vićevoj obrani generala Vešovića, no tada je bila nedorečena. U 
svom obraćanju sudu Drljević govori: ,,Da gospodo, mi Crnogor- 
ci i Srbijanci, zajedno i jednako neosjećamo i ne shvaćamo vojvo- 
đanski romantizam, a vi opet Srbijanci i Vojvođani zajedno i jed- 
nako neosjećate crnogorsko riterstvo i njegovu religiju. To su tvo- 
revine vjekova, koje ne mogu poništiti pretenzije jednoga dana, 
pa ma kako inače bile neobuzdane, pa ma koliko bile bezobzirne. 
U tom sukobu vjekova sa političkim koncepcijama ovoga dana- 
šnjega dana ja vidim otkrivenu tajnu naših današnjih sukoba.” 79 

Iako su u svom programu crnogorski federalisti priznavali po- 
stojanje samo tri naroda Hrvata, Srba i Slovenaca i njihove nacio- 
nalne pokrete, oni su smatrali da to nije dovoljno, jer jugoslavenstvo 
je državna ideja, a ta država mora da bude rezultat dogovaranja, ne 
samo Srba, Hrvata i Slovenaca već i svih povijesnih individualnosti 
koje su nastajale kroz prošlost, pa samim tim i Crne Gore. 

Po pitanju dvojbe u nacionalitetu Crnogoraca zanimljivo je 
svjedočanstvo Branka Pešelja, dugogodišnjeg suradnika vođe 
HSS-a Vladka Mačeka o Drljevićevom mišljenju o crnogorstvu i 
srpstvu. Nakon što je napomenuo da se je vodstvo HSS-a i Drljević 
svakodnevno u drugoj polovici dvadesetih sastajali u Radićevoj 
vili na političkim čajankama, Pešelj je zapodjenuo ovaj razgovor: 


78 Andrej, MAČEK, Nino, ŠKRABE, Maček izbliza , Zagreb, 1999., 74. 

79 DRLJEVIĆ, Politička misao , n. dj., 187. 

„Ја ga pitam: Dobro Sekuliću, što si ti sada?” „Ра”, kaže „Crnogo- 
rac”. „Како? Pa kojim jezikom govoriš?” „Ра, srpskim.” „Ро čemu 
si onda Crnogorac?” „Ја sam za državu Crnu Goru. Mi smo imali 
državu davno prije Srba, i održali smo je cijelo vrijeme. Ne želim 
da mi neka vucibatina iz Beograda dođe da mi gospodari u Crnoj 
Gori. Ali, etnički, ja sam Srbin, ja sam član Srpske pravoslavne cr- 
kve.” To je, po prilici, bilo stajalište „zelenaša”, tvrdio je Pešelj ” 80 

Iako su crnogorski federalisti Crnogorce smatrali kao dio srp- 
skog etnosa, oni su također smatrali da Crna Gora, kao povijesna 
individualnost mora biti ravnopravni faktor u zajedničkoj drža- 
vi, a da se to omogući, jugoslavenstvo mora biti formirano kroz 
federativno uređenje države. Svoj srpski identitet oni nisu nikada 
negirali, već se tako i u proglasu vodstva crnogorskih federalista, 
uoči parlamentarnih izbora 1923. godine kaže da je: „Naš Lov- 
ćen bio je kroz vjekove, zajedno s Komom i Durmitorom, otadž- 
bina srpskih vila (...)”. Međutim tokom vremena i političkog dje- 
lovanja crnogorskih federalista počela se uobličavati jedna pozi- 
cija koja je stajala na stanovištu da su se Crnogorci, iako Srbi, raz- 
vili jednu posebnu individualnost tokom svog posebnog povije- 
snog razvoja „која nije ni nacionalna ni narodna, ali je ipak do- 
voljno jaka da ih određuje od ostalih Srba”, a ta individualnost je 
bila najviše izrađena u podlovćenskoj Crnoj Gori, gdje su i crno- 
gorski federalisti imali najviše pristaša i pobornika. 81 

Treba spomenuti da su s vremenom crnogorski federalisti po- 
stepeno mijenjali svoju nacionalnu misao i ideologiju. U dvade- 
setim godinama, prema istraživanju Trocha, tvrdili su da Crno- 
gorci pripadaju srpskoj naciji, ali po svojoj dugoj državnoj tradi- 
ciji čine posebnu povijesnu jedinicu unutar srpske nacije. U tri- 
desetim godinama Sekula Drljević kao glavni ideolog federalista i 
njegov pristaša Savić Marković-Štedimlija počinju držati i propa- 
girati da su Crnogorci jedna etnička nacija sa vlastitim nacional- 


80 Mirko, GALIĆ, Politika u emigraciji, Globus, Zagreb, 54. 

81 Novica, RAKOČEVIĆ, Crnogorska stvarnost poslije 1878. godi- 
ne, Naše teme, br. 8-9., Zagreb, 1987., 1107. 

nim identitetom, iako dosta nedorečeno i u skladu s ondašnjim 
spoznajama o razvoju nacija. Stoga su prije Prvog svjetskog ra- 
ta i u dvadesetim godinama razlike u shvaćanju crnogorske naci- 
je kod političke elite u Crnoj Gori bile minimalne, dok se na kra- 
ju međuratnog perioda prvi put formuliraju dvije suprotstavljene 
ideje: srpska i crnogorska nacionalna misao. 82 

Postojali su pokušaji da se crnogorska individualnost prona- 
đe preko povijesne „Crvene Hrvatske” koja se nalazila na pod- 
ručju današnje Crne Gore u ranosrednjovjekovlju, na čemu je ra- 
dio Savić Marković-Štedimlija u svojim brojnim radovima, pri 
tome koristeći kao podlogu radove hrvatskih povjesničara. Poli- 
tičke veze sa Hrvatima se tada produbljuju i na razini ideologije 
crnogorskih federalista. Počinju se javljati koncepcije o „Crvenoj 
Hrvatskoj” i Crnogorcima kao narodu „zapadno-dinarskog tipa”, 
koji je „bliži” Hrvatima nego Srbima. To prihvaćanje rasnih kon- 
cepcija tada je bilo vrlo rašireno u Europi, a zapravo je to bio sa- 
mo jedan od pokušaja načina izražavanja etničke različitosti. 83 Ja- 
sno da je Marković-Štedimlija u nedostatku znanstvenih istraži- 
vanja o tom pitanju bio usamljeni putnik. Tek kasnije 1940. godi- 
ne se pojavila zanimljiva knjiga Živojina Perića „Сгпа Gora u ju- 
goslavenskoj federaciji” koja je utemeljenije progovorila o pitanju 
Crne Gore s „gledišta nacionalnog.” 84 


82 Pieter, TROCH, Različita shvatanja nacije kod crnogorske elite u 
međuratnom periodu, Tokovi istorije, 2008., br. 1-2., 21.-37. 

83 Savić, MARKOVIĆ-ŠTEDIMLIJA, Crvena Hrvatska, Split, 
1937., Isti, Osnovi crnogorskog nacionalizma, Zagreb, 1937., Isti, Kul- 
turnopolitička razmišljanja, Zagreb, 1939., Isti, Osnovi crnogorskog na- 
cionalizam, Zagreb, 1937. Više o Markovićevim pokušajima u uvodnoj 
studiji Danila Radojevića: Savić, MARKOVIĆ-ŠTEDIMLIJA, Tri za- 
branjene knjige Savića Markovića Štedimlije: Gorštačka krv, Crna Gora 
u Jugoslaviji, Osnovi crnogorskog nacionalizma (uvodna studija Danilo 
Radojević), Podgorica, 2008. 

84 Živojin, M. PERIĆ, Crna Gora u jugoslavenskoj federaciji, Za- 
greb, 1940. 

Osim toga, Drljević je po pitanju nacionaliteta djelovao i na 
vjerskoj razini kada je uvidio da je Srpska pravoslavna crkva u 
Crnoj Gori tradicionalno na strani jugoslavenskog režima i nje- 
gove politike. U svojoj knjizi je kritizirao njene postupke nalazeći 
razloge za autokefalnost Crnogorske pravoslavne crkve, te je tu- 
mačio da je religija Crnogoraca „Gorski vijenac”, a zbog toga je 
„crnogorsko pravoslavlje crnogoroslavlje (...) crnogorska i srpska 
crkva nikada ne mogu postati jedna crkva (...) Crnogorska crkva 
kroz sve vjekove nije bila ni u kakvoj zavisnosti od bilo koje pra- 
voslavne crkve, pa ni od Carigradske patrijaršije”. 85 

Drljević u svojoj knjizi „Balkanski sukobi ” značajno mijenja i 
svoje nazore po pitanju jugoslavenstva i Jugoslavije. Prema njemu 
Jugoslavija i Čehoslovačka su zapravo „izmišljene” države. Prvu 
je izmislio Massaryk, a drugu biskup Strossmayer. Oni su stvo- 
rili države, ali nisu uspjeli stvoriti nacije. Drljević u svojoj knjizi 
razmatra pojmove „sjevernoslavenstvo” i „jugoslavenstvo” i sma- 
tra da su to geografske oznake koje označuju područja stanova- 
nja Slavena na sjeveru i jugu Europe. Dakle od geografske oznake 
načinjen je politički termin. Prema Drljeviću duhovni otac jugo- 
slavenstva je hrvatski biskup J. J. Strossmayer prema čijoj zamisli 
su tu misao trebali ostvariti Hrvati koji bi južnoslavenske narode 
priveli „zapadnoevropskom pogledu na svijet, t. j. pogledu legali- 
teta i evolucije i time ih oslobodili od bizantinskog utjecaja, izli- 
ječili ih od vjere u zločin i revoluciju.” 86 

SEKULA DRLJEVIĆ I NJEGOV ODNOS PREMA SPORAZUMU 

CVETKOVIĆ - MAČEKI „BANOVINA CRNA GORA” 

Nakon ubojstva kralja Aleksandra 1934. u Marseillu i ubla- 
žavanja diktature Crnogorska stranka se i dalje nalazi u sklopu 
SDK i postupno obnavlja svom rad. Na parlamentarnim izborima 
od 11. studenog 1938. godine S. Drljević izabran je za narodnog 


85 SEKULA DRLJEVIĆ, Balkanski sukobi 1905.-1941 ., Zagreb, 
1990., 172.-173. 

86 DRLJEVIĆ, Balkanski sukobi , n. dj, 95. 

zastupnika u Cetinjskom kotaru, na listi Udružene oporbe koju 
je predvodio Vlatko Maček. 87 Njegov izbor žestoko je osporavala 
Jugoslavenska radikalna zajednica (JRZ) preko svojih listova Sa- 
mouprava i Slobodna misao optužujući ga da se u svojim prediz- 
bornim govorima zalagao za „separatizam Crne gore” Kandidat 
JRZ za kotar Cetinje Gavro Milošević zbog toga je podnio žalbu 
Narodnoj skupštini. 88 

Međutim, ubrzo dolazi do značajnih promjena na političkoj 
sceni Kraljevine Jugoslavije. Nakon sporazuma izmedju dvora i 
predsjednika jugoslavenske vlade Dragiše Cvetkovića s Vlatkom 
Mačekom, predsjednikom Hrvatske seljačke stranke i Seljačko- 
demokratske koalicije došlo je do stvaranja Banovine Hrvatske 
26. kolovoza 1939. godine. Stvaranje Banovine Hrvatske trebao je 
biti prvi korak u konceptu nacionalnog preuređenja države, pa se 
očekivalo i skoro formiranje slovenačke i srpske banovine. Takav 
dogovor, rušenje unitarnog koncepta države i značajna prekom- 
pozicija njenog državnog ustroja prisilile su ostale stranke u dr- 
žavi da se opredijele i iznesu stanovište prema takvom sporazu- 
mu. Već u toku pregovora između vlade i Mačeka list Zeta , organ 
crnogorskih federalista, iako je podržavao pregovore, isticao je da 
jedan takav „ozbiljan problem, kao što je problem državnog pre- 
uređenja kojim je tangiran svaki pojedinac, svaki kraj i pokraji- 
na i svi narodi Jugoslavenske Zajednice, onda tu treba ćuti i zna- 
ti mišljenje svakog pojedinca, svake istorijske pokrajine i svakog 
naroda Zajednice”. Prema Zeti jasno proizlazi da se pitanje dr- 
žavnog preuređenja su osnovi svodi na rješavanje „hrvatskog pi- 
tanja”, dok su ostala pitanja zanemarena. Sve to ne vodi „rješe- 
nju našeg opšteg unutrašnjeg problema (...) punoj ravnopravno- 


87 Rudolf, HORVAT, Hrvatska na mučilištu, (pretisak iz 1942.), Za- 
greb, 1992., 598. Drljević je u cetinjskom kotaru dobio 5.781 glasova. 
Predizborni plakat dr. Sekule Drljevića na izborima 1938. vidi u: DR- 
LJEVIĆ, Politička misao, n. dj., 457. 

88 „Samoupravnin poziv dru Sekuli Drljeviću”, Hrvatsko jedinstvo, 
br. 69., 4. II. 1939., 3. 

sti svih dijelova zajednice, među koje ubrajamo i istorijski indi- 
vidualitet Crne Gore.” Prema Bobanu želja crnogorskih federali- 
sta bila je da se državnom preuređenju „priđe na široj osnovi, jer 
je samo tada moglo da bude pokrenuto i pitanje Crne Gore.” 89 

Državnopravna koncepcija crnogorskih federalista polazila je 
od povijesnih pokrajina kao osnove za preuređenje države. Ka- 
da je došlo do sporazuma crnogorski federalisti su javno postavi- 
li zahtjev za stvaranjem Crne Gore kao posebne jedinice u državi. 
U svojim izjavama mnogim listovima poslije sporazuma Sekula 
Drljević u ime federalista traži i inzistira na stvaranju „Banovine 
Crne Gore”, kako navodi: ,,Sa stvaranjem banovine Hrvatske do- 
bro je počelo, jer je ona povijesna jedinica t. j. trojedna Kraljevina 
Hrvatska, Slavonija i Dalmacija. Ona je to uz neznatne izmjene. I 
logika te činjenice vodi k ravnopravnosti svih povijesnih jedini- 
ca”. 90 Kao vođa crnogorskih federalista Drljević je dao i eksklu- 
zivni intervju za Obzor u kojem je prokomentirao najnovija zbi- 
vanja i načelno se složio sa preuređenjem države prema sporazu- 
mu od 26. kolovoza, a zatim je na pitanje novinara da prevladava 
ideja trijalizma zauzeo i kritički stav aludirajući na budući polo- 
žaj Crne Gore: „Ali, napominjem, da bi bilo opasno bilo što pod- 
uzimati dalje u pravcu preuredjenja državne zajednice bez pret- 
hodnog pitanja naroda. (...) Bolju sudbinu ne bi dočekalo ni novo 
uredjenje, ako bi se pokušalo bez pitanja naroda”. 91 Ubrzo su se u 
istom listu javio i akademski klub CFS „Njegoš” iz Zagreba, koji 
je naveo izjavu Mačeka iz 1935. da se Hrvati zalažu da se položaj 
Crne Gore u preuredjenoj državi zavisiti od volje samih Crnogo- 
raca, koje nitko neće moći nadglasavati.” 92 


89 Ljubo, BOBAN, Sporazum Cvetković-Maček, Beograd, 1965., 264. 

90 ,,Dr. Sekula Drljević za ravnopravnost povijesnih jedinica”, Hr- 
vatsko jedinstvo, br. 112., 2. XII. 1939., 2. 

91 „Izjava vodje crnogorske federalističke stranke g. dra Sekule Dr- 
ljevića”, Obzor, br. 261., 14. XI. 1939., 3. 

92 „Crnogorski akademičari o položaju Crne Gore”, Obzor, br. 
264., 17. XI. 1939., 3. 

Iako je Drljeviću potom bilo ponuđeno mjesto u vladi Cvet- 
ković-Maček on je to odbio s izjavom da „će on ući u vladu istom 
onda kada i Crna Gora postane banovina po uzoru na banovinu 
Hrvatsku” 93 Uskoro je definiran i teritorij takve jedinice, traži 
se „Сгпа Gora u granicama poslije balkanskih ratova, Primorje 
do Spiča i Boke, Boka s dijelovima Hercegovine koji nisu pripoje- 
ni Banovini Hrvatskoj, dijelovi Bosne, sa sjedištem u Cetinju ” 94 
Zanimljivo da i prijedlog crnogorskih federalista nije predviđao 
Bosnu i Hercegovinu kao posebnu jedinicu, pri čemu se može vi- 
djeti određeni kompromis s hrvatskim i srpskim stajalištem pre- 
ma Bosni. 95 Crnogorski federalisti su jedina crnogorska politička 
grupacija koja je tražila uspostavu posebne crnogorske jedinice u 
državi, dok su sve ostale stranke koje su djelovale u Crnoj Gori, a 
uglavnom su to bili ogranci srpskih stranaka, tražile da Crna Go- 
ra bude sastavni dio buduće srpske jedinice. 

Međutim, slom Kraljevine Jugoslavije u kratkotrajnom travanj- 
skom ratu 1941. omeo je sve buduće planove. Jugoslavija je razbije- 
na i podijeljena kao plijen među silama pobjednicama. Sekula Dr- 
ljević u ovim događajima vidi priliku da se Crna Gora ponovo po- 
javi kao subjekt na političkoj karti Europe. Angažira se na stvara- 
nju samostalnosti Crne Gore pod talijanskim patronatom na „Ре- 
trovdanskom saboru”, međutim, ta akcija vrlo brzo nakon komuni- 
stičkog ustanka u Crnoj Gori propada. Drljević se tada nakon krat- 
ke konfinacije u San Remu u Italiji povlači u Zemun i nakon nekog 
vremena njegove političke stagnacije počinje da održava kontakte 


93 „Dra Sekuli Drljeviću bilo je ponuđeno da uđe u sadanju vla- 
du”, Hrvatsko jedinstvo, br. 104., 7. X. 1939., 2. Hrvatsko jedinstvo pre- 
nosi vijesti iz Zete. 

94 BOBAN, n. dj., 265. U potpisu članka stoji Crnogorac. 

95 U svojoj izjavi osječkom Hrvatskom listu Drljević odgovara na 
napade vođe Jugoslavenske muslimanske organizacije (JMO) Džafera 
Kulenovića: „Mi smo Crnogorci dvaput ratovali za Bosnu (...) Logi- 
ka tih povijesnih činjenica prije bi navodila Crnu Goru da traži Bosnu, 
nego Bosnu da traži Crnu Goru.” Vidi polemiku i u Obzoru, br. 261., 
14. XI. 1939. 

sa lokalnim ustaškim vlastima i da surađuje u lokalnom ustaškom 
listu Graničar gdje u nizu članaka pod svojim imenom ili pseudo- 
nimom daje svoj pogled na vanjskopolitička zbivanja na europskoj 
političkoj sceni uglavnom imajuči na umu položaj Crne Gore. 

Nakon kapitulacije Italije u rujnu 1943. Drljevič se počinje 
znatnije angažirati, preseljava se u Zagreb, uspostavlja kontakte 
sa ustaškim i njemačkim krugovima i osniva Crnogorsko držav- 
no vijeće kao svojevrsnu nepriznatu vladu Crne Gore. Iz Zagre- 
ba tada počinje dvogodišnje agitiranje kod meritornih njemač- 
kih faktora za prava Crne Gore i mogućnosti njenog uskrsnuća u 
okvirima njemačkog „Novog europskog poretka”. 

Već ovdje se može postaviti pitanje zbog čega je Drljević po 
svaku cijenu od 1944. godine tražio kontakte i suradnju sa faši- 
stičkim silama (Njemačkom) usprkos činjenicama da Sile Osovi- 
ne neumitno gube rat? Da li je to bilo političko slijepilo ili nešto 
drugo; pa kakvu budućnost bi imala Crna Gora pod patronatom 
takvih „saveznika”, kakvu budućnost Crne Gore je Drljević za- 
mišljao i želio? Također važno je pitanje kakav je odnos Drljević 
imao prema Titu i partizanskom pokretu u Jugoslaviji i komu- 
nizmu uopće, možda se tu kriju neki odgovori? Da li je njegova 
antikomunistička orijentacija neosporna? Kakav je njegov odnos 
prema srpstvu u Crnoj Gori za vrijeme rata? Da li bi Drljević da 
je kojim stjecajem okolnosti dobio vlast, bio spreman na obračun 
sa četničkim pokretom u Crnoj Gori, kao svojim najvećim nepri- 
jateljem? Kakav je njegov odnos prema Saveznicima i Sovjetskom 
Savezu? Zanimljivo je i pitanje da li je Drljević održavao kontakte 
sa svojim „bivšim” prijateljima iz HSS-a za vrijeme rata, te zašto 
nije kao i V. Maček odbio bilo kakvu suradnju sa fašističkim sila- 
ma. Kakav je uistinu bio Drljevićev svjetonazor i kako se formi- 
rao? Na ta i mnoga druga pitanja tek treba odgovoriti. 

Sekula Drljević i crnogorski federalisti smatrali su da je na- 
kon nestanka Jugoslavije moguće ostvariti projekt nezavisne Cr- 
ne Gore, makar pod patronatom sila Osovine. Sve do kraja rata 
nisu uvidjeli da su bili na krivom putu, nezavisna Crna Gora nije 
mogla uskrsnuti pod fašističkim protektoratom. 

POLITIČKA MISAO SEKULE DRLJEVIĆA 
O CRNOGORSKOM NACIONALNOM 
I DRŽAVNOM PITANJU 


P redmet ovog priloga je, kako mu i naslov kaže, politička mi- 
sao Sekule Drljevića o crnogorskom nacionalnom i državnom 
pitanju. 

Cilj priloga je da se ukaže na bitne karakteristike i sadržaje 
misaone komponente Drljevićevog višedecenijskog bavljenja cr- 
nogorskim državnim i nacionalinim pitanjem, odnosno „mogu- 
će solucije” u rješavanju tih pitanja koje Drljević nudi u svojim 
važnijim autorskim radovima. 

U metodološko-teorijskom smislu, prilog će biti realizovan 
,,s one strane” manira što ga sve češće upražnjavaju pojedini sa- 
vremeni crnogorski autori, kada o mislima i idejama poznatrih 
ličnosti iz prošlosti sude samo na temelju onoga štu su ove neđe 
zapisale, ili je rečeno da su rekle, a ne i na osnovu onoga što su 
faktički bile i iz toga svog bivstvovanja - mogle da rade i ura- 
de. 1 Pretpostavka da se nečija politička misao može posmatrati 


1 Taj manir, inače filozofski utemeljen na Platonovoj tezi da po- 
stoje objektivno date ideje, kao suštine koje su nepromjenljive, upra- 
žnjava i L. N. Tolstoj, kad prilikom pokušaja da objasni političku mi- 
sao Ž. Ž. Rusoa, ističe: „Meni nije stalo do Rusoa i njegovih okolno- 
sti, mene interesuju samo misli koje je on izrekao, i razumjeti njego- 
vu misao, i vjerovati u nju ja mogu samo mišlju a ne razmatranjem o 
njegovom mjestu u istoriji” (L. N. Tolstoj: Publicistički spisi, Beograd 
1969, str. 14). 

i shvatiti nezavisno od okolnosti u kojima je nastala, te psiho- 
loško-etičkog i inog sustava samog autora, neprihvatljiva je bar 
iz dva razloga: prvo, zato što je čovjekova stvarna misao češće i 
potpunije sadržana u onome što i kako on djelatno jeste, nego u 
onome što o sebi i svom svijetu govori i piše; drugo, zato što i u 
toj oblasti, kao i svim drugim oblastima čovjekovog misaonog i 
kreativnog iskazivanja, važi tzv. Šopenhauerovo pravilo, da je um 
„ženske prirode”, tako da „пе daje prije nego što primi”. 2 Drugim 
riječima, upustiti se u prosuđivanje karaktera i kvaliteta neke po- 
litičke misli ili ideje, a pritom prenebreći činjenicu, s jedne strane, 
da njen autor stvari kojima se bavi ne opaža nezavisno od svojih 
osjećanja, iskustava, interesa, potreba i želja i, s druge, da van i 
nezavisno od tog konteksta ne postoji način za prosuđivanje nje- 
gove spiritualne ontike - značilo bi isto što i posegnuti za, kako 
engleski fizičar ser Artur Edington sarkastično reče, „vađenjem 
kvadratnog korijena iz soneta”. 3 To u slučaju političke misli Seku- 
le Drljevića važi utoliko više, što se za njega - politički izuzetno 
angažovanog pravnika i državnika - može reći ono isto što je E. 
V. Spektorski rekao za Imanuela Kanta, ističući da je kultni nje- 
mački filozof mislio kroz smjele, slobodne i neočekivane asocija- 
cije, neštedimice rasipajući svoje ideje, ab da, usljed žurbe da što 
prije ostvari ciljeve u čijoj su službi te ideje bile, uglavnom nije 
dozvoljavao da one sazru. 4 

Društveno-istorijske okolnosti u kojima je Drljević stvarao 
veoma su složene i protivurječne, gotovo podjednako obećavaju- 
će i fatalne - za Crnu Goru i za njega lično. 

Drljević stupa na crnogorsku društvenu scenu u vrijeme za 
koje i on i mnogi Crnogorci, baš kao i njihov knjaz-gospodar, vje- 
ruju da će Crnoj Gori donijeti iskorak u organizaciji „narodnog 


2 A. Šopenhauer: Svetkao volja ipredstava, 1/1, Beograd 1981, str. 98. 

3 D. Čopra: Polja moći, Beograd 1998, str. 217. 

4 E. V. Spektorski: Istorija socijalne filozofije, Beograd-Podgorica, 
1997, str. 25. 

života” i približiti je „uređenim državama evropskim” 5 Razlog 
za takav optimizam nalazio se u činjenici da su, nakon oslobo- 
dilačkih ratova i sticanja nezavisnosti, uslijedile mnoge važne 
promjene i na njenom unutrašnjem planu (učvršćenje centralne 
vlast, uvođenje parlamentarizma, razvoj privrede, pojedini po- 
duhvati u školstvu, zdravstvu i drugim oblastima života, sao- 
brazni nalozima evropske moderne), i u njenoj međunarodnoj 
poziciji (uspostavljanje diplomatskih i drugih odnosa sa svim 
velikim silama). Činilo se, naime, da se Crna Gora najzad našla 
na putu postepenog prevladavanja svoje posvemašnje zaostalosti 
za okruženjem, u koju su je, osim mnogih objektivnih teškoća, 
dovele i iluzije: da zavađenost s „prevratničkom” Evropom u ime 
vjernosti Bogu i Risuji čini jedini pravi spoljnopolitički izbor; da 
„osveta Kosova” i vaspostavljanje starog (srpskog) carstva čini 
nezaobilaznu pretpostavku njenog opstanka i emancipacije; da 
kletve i molitve njenih duhovnika predstavljaju ne samo neop- 
hodne injektive za saniranje ožiljaka u oblasti religijsko-etičkog 
„ćudoređa” već i jedina validna sredstva za „regulisanje” poli- 
tičkih procesa i društvenih odnosa; da „zdrava” ambicija ,,go- 
spodara”, u mantijama i bez mantije, da po „milosti božjoj” i uz 
„rusku pomoć”, vansistemski i nadsistemski upravljaju zemljom, 
predstavlja neupitan supstitut za civilno ustrojstvo i zakonom 
uređeni poredak. 

Ta „dionica nade”, u kojoj se i sam Sekula Drljavić najviše 
politički (praktično i misaono) eksponira, međutim, imala je i 
svoju drugu stranu. Ona je, naime, uz sve dobro i obećavajuće 
što ju je ispunjavalo, ujedno predstavljala i vrijeme brzog i neza- 
ustavljivog srljanja Crne Gore u propast, tj. u faktičko poništava- 
nje gotovo svega vrijednog što je do tada imala i čemu se nada- 
la. Razlozi za takav sunovrat bili su višestruki, a ponajviše su se 
ogledali u tome: prvo, da Crna Gora, i dalje obuzeta idejom slo- 
vensko-pravoslavnog integralizama, nije uspijevala ne samo da 
se otrgene iz ruskog imperijalnog zagrljaja, već ni da shvati da na 


5 Nikola I Petrović: Djela, Podgorica 1997, str. 946-947. 

krilima „baćuškinih” ideoloških i političkih racionalizacija mo- 
že stići samo tamo gdje je ubrzo i stigla - u ropotarnicu istorije; 
zatim, da gospodar, koji je i dalje „vedrio i oblačio”, ni u tom pe- 
riodu, kao ni bilo kada ranije, nije bio kadar da ukloni znak jed- 
nakosti između „svesrpskih” interesa, prezasićenih nerealnim 
vlastitim (dinastičkim) velikodržavnim ambicijama, i stvarnih 
nacionalnih i državnih interesa i potreba Crne Gore; najzad, da 
je u trenutku „ukidanja dražave”, kada je trebalo odlučiti kuda i 
kako dalje, „svita” oko „kralja-gospodara”, na čiji je personalni 
sastav i psihološko-etički sustav on lično imao „carski utucaj”, 
nakon kraćeg „presabiranja”, kojevitezovanja i epskog lamen- 
tiranja nad „bratskim izdajama”, „osramoćenim crnogorskim 
oružjem” i „poniženim crnogorskim ponosom i čašću”, zorno 
demonstrirala spremnost na nagodbu s „okupatorskim” vlasti- 
ma i time pokazuje da u Crnoj Gori sindrom služenja stranim 
gospodarima radi gospodarenja vlastitim narodom nije zaobišao 
gotovo nijednu njenu „visoku adresu”, nezavisno od toga da li se 
ona nalazila u redovima novopečenih opozicionara, članova vla- 
dinog ešalona u egzilu, odnosno „gospodareve” familije, ili vođa 
božićnog ustanka. 

Uporedo s determinantama što su emanirale iz takvih „ор- 
štih okolnosti”, i ne manje od njih, na Drljevićev image u sferi 
politike i političkog utiče još nekoliko momenata. To se naročito 
odnosi na izvjestan broj njegovih ličnih svojstava, za koja bi se 
moglo reći da su jednim dijelom sasvim tipična, a drugim dije- 
lom sasvim atipična za Crnogorce u politici. 

Sekula Drljević, neobuzdani fantasta i nesumnjivo najistak- 
nutiji, najzanimljiviji, najkontroverzniji, istovremeno najviše ku- 

đeni 6 i najviše hvaljeni 7 crnogorski građanski političar i mislilac 
prve polovine XX vijeka, „tipični” je Crnogorac u politici barem 
po tri stvari. Kao i mnogi njegovi pozati savremenici, i on: prvo, 
na političku scenu stupa relativno mlad (sa 25 godina je bio mini- 
star) i čvrsto riješen da nijedan zbiljski motiv i razlog za vlastito 
rodoljubivo i slobodarsko iskazivanje i potvrđivanje ne traži iz- 
van odrednica koje u tom pogledu „definiše” ili preferira „gospo- 
dar”; drugo, ima izuzetno veliku „unutrašnju potrebu” da uvijek 
i svuda bude prvi i, ukaže li se prilika, dospije do pozicije i uloge 


6 Lista pokuda, što Drljevića prate još od prvih dana njegovog ve- 
ćeg političkog angažovanja, široka je i raznovrsna. Tako, u policijskim 
izvještajima iz 1920. godine označen je kao „vrlo bistar i najjači prvak 
u Crnoj Gori, ali da karaktera nije nikakva” (dr Šebo Rastoder: Politič- 
ke stranke u Crnoj Gori 1918-1919, Bar 2000, str. 468). Narodna riječ, od 
10. II 1923, ga označava kao bivšeg „kapitulacionog ministra” i jednog 
od dva „najodvrtanija politička nevaljalca u Crnoj Gori” (Drugi „пај- 
odvratniji politički nevaljalac”, za list koji se deklarisao kao tribina za 
„slobodnu javnu riječ”, bio je Mirko Mijušković). Godinu dana kasni- 
je, Jovan Ćetković ga naziva „političkim obmanjivačem” ( Slobodna mi- 
sao, 24. IX 1924), da bi Stojan Cerović, sljedeće godine, njegov ulazak 
u Skupštinu (kao federaliste) okvalifikovao „moralnim porazom Crne 
Gore” ( Slobodna misao, 11. X 1925). I tako redom, do perioda Drugog 
svjetskog rata, kada se u proglasu delegata prvog zasijedanja ZAVNO 
Crne Gore i Boke o njemu govori kao o članu „prezrene grupe separati- 
sta” u kojima je krvoločni fašistički osvajač našao svoje „prve saradni- 
ke”, a u rezoluciji o osnivanju tog tijela mu se, kao članu „separatistič- 
kog izdajničkog vođstva” pripisuje pokušaj da „sahrani slobodu našeg 
naroda, pretvarajući ga u poslušno fašističko roblje” (Dr Sekula Drlje- 
vić: Politička misao, Podgorica 2007, str. 70). Drljevića kritikuju i Njem- 
ci, čiji ga jedan ministar naziva lupežom, najprije plaćenog od Italija- 
na, pa otpuštrnog, a zatim plaćenog od ustaša u Hrvatskoj (isto, str. 73). 

7 Među pozitivnim ocjenama o Drljeviću i njegovom radu, kojih 
je takođe bilo, više od ostalih ističe se ova: ,,Od Crnogoraca koji se da- 
nas bave javnnim radom, po jačini duha, stručnoj spremi, trezveno- 
sti misli, svestranom obrazovanju i govorničkom daru, dr Sekula Dr- 
ljević danas konkurenta nema” (Milija M. Dragović: Crnogorski alma- 
nah, Subotica 1929, str. 40). 

samog moderatora „istorijskog procesa”; treće, ne pokazuje odi- 
oznost ni prema jednom sredstvu za koje vjeruje da može biti u 
funkciji njegove „predodređenosti” da bude neko ko će „obilježiti 
epohu”. Istovreno, međutim, Sekula Drljević posjeduje i neke „ге- 
ference”, ne samo netipične, nego i veoma rijetke kod crnogorskih 
političara onog i ovog vremena: više je nego solidno obrazovan i 
prilično dobro informisan, kako o političkim zbivanjima u bli- 
žem i daljem okruženju, tako i o istoriji politike i političke misli, 
odnosno ideološkim i teorijskikim kontroverzama svog vreme- 
na; izuzetno vlada govorničkom vještinom, tj. sposobnošću da taj 
najviši i najteže ostvarljivi sublimat znanja i intelekta efektno rabi 
u ostvarivanju svojih ciljeva; darovit je, strastven i duhovit pole- 
mičar, u sudaru s kojim svako kompetitorsko koplje, nezavisno 
od toga u čijim je rukama, prije ili kasnije, završava u trnju. 

Takva „kombinacija” tipičnog i atipičnog u njegovoj „javnoj 
ličnosti” učiniće da Sekula Drljević iz reda najpoznatijih savre- 
menika bude primijetno izdvojen po dvjema posve antipodnim 
„referencama”. S jedne strane, naime, Drljević se javlja kao prvi 
crnogorski političar koji ,,ima petlju” da ideološkom protivniku i 
misaonom kompetitoru kaže: „Сгпа Gora niti je pripadala kralju 
Nikoli niti danas vama pripada. Ona je stvorena krvlju crnogor- 
skog naroda daleko prije kralja Nikole i njegovih ’veza u vanjskom 
svetu’, a dabome nije ni sa vama jednogodišnja. Zapamtite jed- 
nom za svagda: Crna Gora pripada crnogorskom narodu i mora 
njegova ostati. Za njenu sudbinu i njene odnose prema vama neće 
biti odlučna ni vaša teorija sile ni veze kralja Nikole nego jedino 
isključivo volja Crnogoraca”. 8 I prvi je crnogorski političar koji 
svojim oponentima i „dušebrižnicima” Crne Gore jasno stavlja 
do znanja da onda kad govori „као predstavnik crnogorskog na- 
roda”, niko osim crnogorskog naroda nema pravo da sudi o nje- 
govom patriotizmu. 9 S duge strane, pak, samo autor s njegovim 
nivoom sklonosti da svemu čega se makar i uzgredno dotakne 


8 Dr Sekula Drljević: Politička misao, str. 199. 

9 Crnogorac, br. 13, 21. mart 1925, str. 1. 

utisne lični pečat, može nuditi objašnjenja koja se - usljed prože- 
tosti raznim nedovršenim ili krivo izvršenim logičkim, seman- 
tičkim i inim spojevima - ne doimaju ni kao dovoljno uvjerljiva, 
ni kao pretjerano smislena. Eklatantan primjer te vrste ima se u 
njegovoj priči o tobožnjoj crnogorskoj teokratsko-republikanskoj 
vladavini, koja prethodi monarhizmu, u kojoj mitropoliti donose 
zakonike koje „narod ne priznaje”. 10 Slično je i sa njegovom te- 
zom da „htjeti biti u zajedničkoj državi i moći biti u zajeničkoj 
državi ne znači i umjeti organizovati zajedničku državu”, te da 
jugoslovenski državni problem ,,sam po sebi nije nerješiv, ali ga 
neshvaćanje srbijanskih stranaka i njihova politička, ne nadmoć 
nego svemoć u... državnom životu čine nerješivim”. 11 Isto važi i 
za Drljevićevo uvjerenje, da Crna Gora u zajedničkoj državi u bu- 
dućnosti ne može očekivati „ništa drugo sem ovo što je do sada 
dočekala” i da će tako biti ,,sve dotle, dokle ne bude sa Srbijom 
ravnopravna”, pri čemu - umjesto da objasni kako Crna Gora u 
zajedničkoj državi sa Srbijom zaista može biti ravnopravna, ili 
dokaže da srpski hegemonizam zbilja proizilazi jedino ,,iz kon- 
cepcija srbijanskih političara”, a ne i iz nečega drugo - nudi tezu 
da ta pošast može biti srušena borbom crnogorskih seljaka. 12 

Utemeljena na tim i takvim opštim premisama, Drljevićeva 
politička misao o crnogorskom državnom i nacionalnom pitanju 
proći će kroz četiri relativno separabilne faze: 

onu, koju karakteriše njegova bezuslovna odanost ideji jedin- 
stva i zajedništva Crne Gore sa Srbijom i shvatanje Crnogoraca 
kao Srba; 

onu, koju karakteriše njegova okupiranost idejom jugoslo- 
venskog zajedništva, ali pod „određenim uslovima”, i shvatanje 
Crnogoraca kao vremenom posebno oblikovanih Srba; 

onu, koju karakteriše promišljanje južnoslovenskog zajedni- 
štva iz ugla jasno iskazanih crnogorskih državih interesa i potre- 


10 Dr Sekula Drljević: Politička misao, str. 262. 

11 Isto, str. 288. 

12 Isto, str. 289. 

ba Crnogoraca kao posebne nacije, uz primijetnu sumnju da je to 
kod postojećeg rasporeda političkih snaga i socijalnih činilaca u 
zemlji uopšte ostvarivo; 

onu, koju karakteriše otkazivanje lojalnosti ideji rusko-slo- 
vensko-srpskog-pravoslavnog integralizma i traženje utočišta za 
ideju nezavisne Crne Gore u ranije omraženom romansko-ger- 
manskom okrilju. 


I 

Prva faza u razvoju Drljevićeve političke misli, karakteri- 
stična po bezuslovnoj odanosti ideji jedinstva i zajedništva Cr- 
ne Gore sa Srbijom i shvatanju Crnogoraca kao Srba, obuhvata, 
formalno gledano, period od početka njegovog političkog anga- 
žovanja do stvaranja prve zajedničke države Južnih Slovena. Pre- 
poznatljivom „tačkom” od koje tim pitanjem počinje da se bavi 
sa ambicijom da na njega udari vlastiti pečat, međutim, može se 
smatrati njegov govor na manifestaciji u Beogradu povodom zbi- 
vanja oko Skadra, u kome, prema pisanju beogradske Politike od 
11. aprila 1913. godine, izražava uvjerenje da će tekovine „srpskih 
vladara” i „jednokrvnih kraljeva” ostvarene u balkanskim rato- 
vima u vidu teritorijalnog „spoja” Crne Gore i Srbije „biti osnova 
velike srpske države”. 13 Na „široka vrata” bavljenja tom temati- 
kom Drljević će u politički život Crne Gore ući već naredne go- 
dine, kada kao narodni poslanik, na skupštinskim sjednicama, 
istupa sa svojim „adresama” kralju-gospodaru, u kojima znatno 
angažovanije i radikalnije od većine kolega u tom tijelu projek- 
tuje poželjne odnose Crne Gore sa Srbijom i definiše crnogorske 
obaveze u pogledu odbrane Srbije i srpstva, čime ujedno, sasvim 
jasno i prepoznatljivo, pokazuje kako suštinski poima crnogor- 
sko nacionalno i državno pitanje i gdje vidi njegovo „stvarno rje- 
šenje”. Dva njegova istupanja (govora) iz te (1914) godine posebno 
su karakteristična u tom pogledu: onaj u kome govori o stvaranju 


13 Isto, str. 16 

crnogorsko-srpskih unija i onaj u kome govori o obavezama Crne 
Gore prema Srbiji u novom ratu. 

Drljevićev govor na temu crnogorsko-srpskih unija na tragu 
je, najprije, stavova koje je tim povodom iskazala crnogorska vla- 
da godinu dana ranije, 14 a potom i „герега” što su ih u pogledu 
crnogorsko-srpske „zajedničke sudbine” postavili, s jedne strane, 
kralj Nikola u svojoj „prijestolnoj besjedi” od 12. februara 1914. 
godine, odavanjem priznanja onim junacima „koji nam ruku u 
ruku postaviše dragoj posestrimi Srbiji, sa kojom nas nikad ništa 
neće razdvojiti”, odnosno iskazivanjem uvjerenja da će „odbrana 
dobitka” Crne Gore iz balkanskih ratova i njeni dalji „nacionalni 
uspjesi” zavisiti „samo od stalnog zajedničkog rada sa bratskom 
Srbijom i od tradicionalne vjernosti našoj moćnoj zaštitnici Ru- 
siji”, 15 i, s druge, Crnogorska skupština u svojoj „adresi” kralju 
povodom tog njegovog istupanja, „očekivanjem” da će „oslobo- 
dioci Dušanova carstva, slavni srpski kraljevi sa svojim mudrim 
i rodoljubivim državnicima”, odnose između dviju država urediti 
i „formalnim ugovorom, čijem bi se sklapanju imalo što prije i 
upravo neodložno pristupiti”. 16 Jedina razbka između tih iskaza i 
onoga što Drljević tim povodom piše, sastoji se u tome što on svo- 
jim „pogledima na stvar” (iz ugla što ga sklapaju ,,naš državni op- 
stanak” i „spsko nacionalno gledište” 17 ), daje formu donekle teo- 
rijski obbkovanih „sudova”, čije su premise sabrane u istorijskoj 
neupitnosti, formalno i faktički obostrano korisnog, zajedništva 


14 Riječ je o mišljenjima vlade Janka Vukotića izloženim u memo- 
randumu kralju Nikoli od 25. septembra 1913. godine, u kojima se, uz 
ostalo, kaže, da „jedinstvo interesa i nacionalnih težnji obiju Srpskih 
kraljevina upućuje ih u svim daljim slučajevima na zajedničke akcije”, 
koje u krajnjoj liniji „treba da nađu izražaja i garancije u jednom ak- 
tu-ugovoru”, kojim bi se „regulisali naši međusobni odnošaji kao: voj- 
ni, diplomatski, trgovinski i uopšte ekonomski” (Više o tome u: Rado- 
van Radonjić, Politička misao u Crnoj Gori, Podgorica 2006, str. 244) 

15 Isto, str. 245. 

16 Isto. 

17 Dr Sekula Drljević: Politička misao, str. 153. 

dvaju država istog naroda. Ti sudovi su: prvo, da „velika moguć- 
nost našeg kulturnoga i ekonomskoga preporoda leži u carinskoj, 
vojnoj i diplomatskoj uniji između Crne Gore i Srbije”; drugo, 
da se te unije, koje predstavljaju „jedini izvor našega narodnoga 
blagostanja”, mogu smatrati „prirodnom ekonomsko-političkom 
posljedicom teritorijalnoga spajanja srpskih kraljevina i nužnom 
nagradom krvavih ratnih napora srpskog naroda”; treće, da su 
te unije „jedino stvarno jemstvo, da naša država i društvo do- 
biju sigurno i što prije privredno jakog seljaka, disciplinovanog 
vojnika, spremnog oficira, objektivnog sudiju, svom pozivu do- 
raslog administratora, savremenog posrednika između proizvo- 
đača i potrošača u našemu trgovcu i dobrog zanatliju”; četvrto, da 
te unije, budući da predstavljaju stvarni „kamen temeljac našega 
ekonomskoga, kulturnoga i političkog preporoda”, treba da budu 
„isključiva osnova našega budućega društvenog i državnog raz- 
voja”. 18 Drljević, uzgred, navedenim unijama dodaje još i „jedin- 
stvo željeznica i monopola duhana”, uz napomenu da će nekom 
drugom prilikom govoriti o njihovim „konstrukcijama”. 19 

Nastojeći da toj svojoj „teoriji unija” pribavi autoritet veći od 
onoga što joj ga je nudila njena eksplikacija samo u „običnom” 
skupštinskom izlaganju (govoru), Drljević je „provlači” i kroz 
svoj „prijedlog adrese” kralju Nikoli, od 23. februara 1914. go- 
dine, u kome posebno ističe da su ideje - kako one o unifikaciji 
carniskih, vojnih i diplomatskih odnosa Crne Gore sa Srbijom, 
tako i one o trajnom održanju tradicionalnih veza sa bratskom i 
moćnom ruskom imperijom - date „пе samo umnim koncepci- 
jama naših nacionalno-političkih interesa nego i samim instink- 
tom narodnog i rasnog samoodržanja”. 20 Istovremeno, i na istom 
mjestu, on „koristi priliku” da: prvo, podijeli „nerazdjeljivu ra- 
dost” s kraljem, ,,što je djelo oslobođenja naše braće iz vjekovnog 
turskog ropstva krunisano davno željenim spojem srpskih kra- 


18 Isto, str. 152. 

19 Isto. 

20 Isto , str. 158. 

ljevina”; drugo, zahvali mu se na „kraljevskoj riječi” o „jedinstvu 
sudbine” dviju srpskih kraljevina; treće, pokaže mu svoju izuzet- 
nu zabrinutost što je crnogorska Vlada „iznenadila srpski narod” 
nepotrebnim i nerazumljivim „nesporazumima oko granica”; če- 
tvrto, izrazi nadu da će kralj učiniti što je do njega kako bi ,,ta 
ista Vlada” što prije podnijela Skupštini „па rješavanje” ugovore 
o pomenutim unijama Crne Gore sa Srbijom i time izašla u susret 
„како jednodušnom zahtjevu srpskog naroda tako i pravilno oci- 
jenjenim interesuma Crne Gore” 21 

Drljevićeva uvjerenost u crnogorsko-srpsku „sudbinsku po- 
vezanost” još snažnije će doći do izražaja u njegovom govoru o 
obavezama Crne Gore spram Srbije, u novom ratu. Drljević tu 
svojim „patriotskim osjećanjima” daje izrazitu prednost nad ra- 
cionalnim političkim rasuđivanjem i ne ostavlja ni najmanji pro- 
stor za bilo koji diplomatski ili drugi manevar Crne Gore, koji 
se do kraja i u svemu ne bi poklapao sa njenom „iskonskom” i 
„svetom” dužnošću da se besprizivno žrtvuje za Srbiju i srpstvo. 
Štoviše, uvjerenja u tom pogledu tobko su mu čvrsta i neupitna, 
da smatra nedopustivom čak i potrebu da se Crna Gora oglašava 
nekom svojom posebnom objavom rata Austrougarskoj. Napro- 
sto, veli on, „davati izjavu o sobdarnosti sa Srbijom značilo bi vri- 
jeđati jedinstvo naših Kraljevina, jedinstvo odbrane srpskih in- 
teresa”. 22 Ovo stoga što, kako kaže, „Monarhija ne napada samo 
Srbiju, već preko nje napada ujedinjenje srpskih zemalja u jednu 
srpsku državu”. 23 U kontekstu takve „izvjesnosti”, Drljevića po- 
sebno muči to što „pravo još nije stvorilo takvu odredbu, da obja- 
va rata Srbiji odmah za sobom povlači i objavu rata od strane Cr- 


21 Isto, str. 159. Pomenuto „zatezanje” Vlade „око granica” suštin- 
ski se odnosilo na njenu rezervu u pogledu smisla stvaranja navedenih 
unija sa Srbijom, zbog bojazni da bi one „bile opasne za državni indivi- 
dualitet Crne Gore”. To je, vjerovatno, bio razlog što Drljevićev „pred- 
log adrese” nije dobio podršku u Skupštini i što je većina poslanika gla- 
sala protiv unije Crne Gore sa Srbijom (Isto). 

22 Vjesnik, Cetinje, br. 48, 19. VII 1914. 

23 Isto. 

ne Gore” 24 Tješi ga, međutim, uvjerenje da ta „pravna praznina” 
nije nepremostiva teškoća, budući da su „obije srpske kraljevine 
sada jedno” i da će crnogorski narod izvršiti svoju dužnost, ,,žr- 
tvujući sve za otadžbinu, za spas i ujedinjenje srpstva”. 25 To što će 
Drljević desetak godina kasnije (na sjednici Narodne skupštine 
u Beogradu, održanoj 27. marta 1926. godine) kazati da je Crna 
Gora sarajveskim atentatom „ubačena u svjetski rat”, spremna na 
raspaće ,,za spas drugih”, 26 i time priznati ne samo njenu ,,uza- 
ludnu žrtrvu” već i vlastitu nepromišljenost i zabludu, ne znači da 
se ta njegova „rodoljubiva retorika”, zajedno sa „srpskom svije- 
šću” koja je u Crnoj Gori, dobrim dijelom zaslugom njenog suve- 
rena, bila pustila duboke korijene, nije nalazila u temeljima kako 
odluke da Crna Gora uđe u rat za koji ni vojnički, bi bilo kako 
drugo objektivno nije bila spremna, 27 tako i poruka Crnogorske 
narodne skupštine, sredinom 1914, najprije ruskoj Dumi, da će 
„srpski narod” u Crnoj Gori, „као vječiti saradnik u velikoj slo- 
venskoj ideji, i ovoga puta znati žrtvovati sve što ima da odbrani 
svoja sveta nacionalna prava jer je uvjeren da njegovu pravednu 
stvar štite Bog, pravda i moćna i svagdašnja zaštitnica srpska Ru- 
sija”, a potom i srpskom Parlamentu, ,,da je svaka duša u Crnoj 
Gori sad kao ikad gotova prinijeti i potonju kap krvi na žrtvenik 
srpske slobode i nezavisnosti koju divlja i nenasita Austrija hoće 
da nam oduzme”. 28 

Ideja jedne „srpske države”, koju Drljević ovdje pominje, a ko- 
ja bi trebalo da nastane ujedinjenjem srpskih zemalja, nešto je 


24 Isto. 

25 Isto. 

26 Dr Sekula Drljević: Politička misao, str. 267. 

27 Kako je to izledalo opisuje tadašnji austrijski ambasador u Cr- 
noj Gori, koji kaže da je snaga tako formiranog javnog mnjenja bila ta- 
kva da je kralj Nikola morao popustiti „gotovo jednoglasnoj volji naro- 
da” i, uprkos nepovoljnom fmsnasijskom, ekonomskom i spoljno-poli- 
tičkom položaju zemlje, donijeti odluku o njenom stupanju u rat (Vi- 
še o tome u: Radovan Radonjić: Politička misao u Crnoj Gori, str. 249). 

28 Vjesnik, Cetinje, br. 48, 19. VII 1914. 

drugo od ideje unija Crne Gore i Srbije u nekim oblastima nji- 
hovog inače zasebnog državnog života, koju je ranije zastupao. 
On o svojoj evoluciji u shvatanju formi crnogorsko-srpskog za- 
jedništva, međutim, ne kaže ništa, pa čak ni to kakvu bi „коп- 
strukciju” imala ta jedna „srpska država”, te da li bi je činile samo 
bezuslovno ujedinjene Crna Gora i Srbija, ili bi obuhvatala i još 
neki „srpski prostor”. 

Teorijski dug u pogledu objašnjenja kako zamišlja (unutra- 
šnje) organizaciono ustrojstvo (tj. „konstrukciju”) jedne „srpske 
države” za koju se tada zalaže, Drljevič nikada nije ispunio. Me- 
đutim, o tome na kakvu je faktičku poziciju Crne Gore u toj dr- 
žavi Drljevič pristao, i što je u etičkom smislu tim povodom lično 
prihvatao, indirektno, sasvim jasno, govori kako njegovo ponaša- 
nje nakon kapitulacije Crne Gore u Prvom svjetskom ratu, tako 
i odnos prema Podgoričkoj skupštini i njenim odlukama. Prema 
(do sada nedemantovanim) navodima iz predgovora u knjizi o 
njegovoj političkoj misli, Drljevič se, naime, krajem tog rata, na- 
šao u krugu crnogorskih političara zarobljenih u austrijskom lo- 
goru Karlstein, koji su se smatrali pozvanim, ne samo da jednim 
pismom obavijeste viđenije etnike da je kapitulacija crnogorske 
vojske rezultat izdaje kralja Nikole, i da se preko tog čina ne smije 
prijeći ukoliko se crnogorskom oružju želi obezbijediti dostojno 
mjesto ,,u krugu oslobođenog i ujedinjenog srpstva”, već i da pre- 
duzmu druge „logističke mjere”, uključujući (ako treba) i „oruža- 
nu akciju za izvođenje ujedinjenja Crne Gore sa Srbijom”. 29 Na 
istom mjestu se, takođe s pozivom na relevantne izvore (uključu- 
jući i jedan Drljevićev tekst, objavljen u beogradskoj Politici od 5. 
januara 1928. godine), govori i o tome da je Drljević bio „naknad- 
no” izabran za delegate na Podgoričkoj skupštini, ali da je ona 
bila obavila posao prije nego se on vratio iz logora. 30 

Ovakvo ponašanje i postupci, iz kojih se bjelodano vidi na 
kakvo je Drljević unutrašnje uređenje mislio kada je govorio o 


29 Dr Sekula Drljević: Politička misao, str. 22-23. 

30 Isto, str. 23. 

„jednoj srpskoj državi”, razumije se, nije bilo irelevantno, upr- 
kos tome što će on, nekoliko godina kasnije, javno „konstatovati” 
da se ,,sa Crnom Gorom... vlada ne samo bez nje nego i protiv 
nje”, 31 te da je Crna Gora ulaskom u zajeničku državu izgubila, a 
ne dobila, budući da je u vrijeme njenog stvaranja „ро bogatstvu 
i ljepoti svojih predjela, po svom izlazu na more, i blagodareći či- 
njenici da je sve to imala opterećeno samo sa deset miliona duga, 
u koji ulazi i milion dinara pozajmljenih pri kraju rata od Srbi- 
je - imala materijalne uslove, ne samo da postoji kao samostalna 
država, nego i da ubrzo postane jedna od relativno najbogatijih 
država na Balkanu”. 32 Naprotiv, i ono je čvrsto ugrađeno u po- 
litičke i etičke osnove „pobjedničkog” podgoričkog raporta Be- 
ogradu, potkraj novembra 1918, da je „veliki posao ujedinjenja”, 
sa svim onim što je to značilo za Crnu Goru i njenu sudbinu, 
„uspješno obavljen”. 


II 

Druga faza u razvoju Drljevićeve političke misli, karakteri- 
stična po njegovoj zaokupiranosti idejom jugoslovenskog zajed- 
ništva, te shvatanju Crnogoraca kao vremenom posebno obliko- 
vanih Srba - inače, jednako kao i prva bogata raznim neočekiva- 
nim ili čak čudnim misaonim ekskursima i političkim zaokreti- 
ma - počinje radom na programu Crnogorske stranke, a završava 
se uvođenjem tzv. šestojanuarske diktature. 

Drljević je, kao i svi Crnogorci njegovog doba, uvjeren da ,,za- 
jednička država” Južnih Slovena predstavlja okvir izvan kojeg se 
Crna Gora, i kad bi mogla, nikako ne bi smjela naći. U tom ga 
uvjerenju neće pokolebati ni to što je bio jedan od rijetkih iz tog 
perioda koji je, kako pišu istoričari, „vrlo rano i vrlo energično” 
iskazivao nezadovoljstvo stanjem u Crnoj Gori nakon njenog pri- 


31 Isto, str. 235. 

32 Isto, str. 266. 

sajedinjenja Srbiji i, zajedno s njom, uključenja u tu zajednicu, 33 
ni to što je, takođe, prilično rano uočio postojanje nekih krupnih 
objektivnih teškoča za principijelno regulisanje pojedinih pitanja 
od izuzetne važnosti za karakter i kvalitet tog zajedništva. Ovo 
potonje se, kako Drljević ističe 1921. godine, u svojoj odbrani na 
sudu Radomira Vešovića, posebno odnosilo na pokušaje da se 
izvrši unifikacije ranijih zakonodavstva konstituenata zajednič- 
ke države, pri čemu upozorava da se „пе smije ispustiti iz vida, 
da razlika naših zakona nije samo posljedica naše dojučerašnje 
pripadnosti raznim državama, nego, u velikom stepenu, nužno 
rezultira iz nejednakosti ekonomskog i kulturnog razvitka poje- 
dinih jugoslovenskih zemalja”, usljed čega je „veliko pitanje, da 
li je ta unifikacija i u kom stepenu moguća kao kompromisno 
približavanje onih ekonomsko-kulturnih relacija više kategorije 
ka onima niže kategorije bez osjetne štete po jedne i po druge”. 34 
Problem o kome je riječ, utoliko je veći, govorio je tada Drljević, 
što bi ,,za prve tako dati pravni okviri bili preuski i zbog toga 
stalno dolazili u skukob sa njihovom prirodnom težnjom u prav- 
cu daljeg nesmetanog razvitka”, dok bi „druge, svojom neprila- 
gođenošću njihovom opsegu, ostavljali bez dovoljno intenzivnog 
pravnog regulatora, tako nužnog za normalnu postepenost u nji- 
hovom razvoju”. 35 

Drljević, u shvatanju vlastite uloge i zadataka u objašnjenju 
kakva je zajednička država potrebna Južnim Slovenima, i ka- 
ko ovu treba urediti da bi odgovarala svima, reklo bi se, uveliko 
slijedi znamenitu Ciceronovu filozofemu da ,,u stvaranju drža- 
ve postoji nešto kao davna povezanost i periodično ponavljanje 
promjena”, da je „mudrima dato da poznaju”, ali da je djelo ,,ve- 
likog građanina”, odnosno „božanskog čovjeka”, da proračuna 


33 Dimitrije Dimo Vujović: Crnogorski federalisti 1919-1929, Tito- 
grad 1981, str. 65. 

34 Dr Sekula Drljević: Odbrana generala Radomira Vešovića na su- 
du; u: Đeneral Vešovićpred sudom, Zemun 1921, str. 22. 

35 Isto. 

nailazak te promjene i tom predviđanju pridruži sposobnost da 
„usmjeri pravac državnog kormila, držeći ga pod punom kontro- 
lom”. 36 U želji da u tome uspije, tj. da pokaže da je lično sasvim 
dorastao takvom činu, Drljević svoju invenciju i sklonost k ori- 
ganilnom često kombinuje sa „oslanjanjima” na „rješenja” slič- 
nih problema na nekim drugim, ponekad geografski i u svakom 
drugom pogledu, prilično udaljenim društvenim prostorima. U 
tom smislu, nije mu stran ni manir prilično lakog (u smislu nekri- 
tičkog) sljedbeništva raznih filozofskih i inih „škola”, što u nje- 
govo vrijeme niču na raznim eklektičkim „spojevima” sadržaja 
iz antičke političke literature sa idejama i teorijama nastalim u 
okvirima i za potrebe tzv. modernih totalitarizama, uključujući i 
one što inkliniraju geopolitici i rasizmu. Mada se, po pravilu, di- 
rektno ne poziva ni na jednu od tih škola, ili to čini rijetko i jedva 
primijetno, njihov uticaj je prepoznatljiv kako u pojmovno-kate- 
gorijalnom aparatu kojim se služi u iskazivanju svojih zapažanja i 
procjena, tako i u „skicama” rješenja pojedinih problema organi- 
zacije i funkcionisanja državne zajednice, koje nudi. 

Tako, na primjer, Drljevićev odnos prema formi i karakteru 
jugoslovenskog zajedništva, u kome dominira uvjerenje da zajed- 
nička država ne smije biti unitaristički uređena, ili na bilo koji 
drugi način prilagođena samo interesima njenih prvih oficijel- 
nih konstituinetata (Srbije, Hrvatske i Slovenije), već da mora bi- 
ti demokratski uređena zemlja sa istim pravima i slobodama za 
sve koji u njoj žive, ne zasniva se samo na inače veoma dobrim 
zapažanjima o centralizmu u složenim državama, o čemu kaže: 
„Svojim nasilnim metodama centralizam ne može stvoriti drugu 
reakciju kod svih žrtava njegovih metoda, sem njihovu težnju za 
slobodom, koja dolazi do izražaja u njihovoj borbi za spasavanje 
svojih posebnih ekonomskih, kulturnih i političkih interesa od 
uništavajuće sile centralizma. Logička posljedica te njihove borbe 
jeste partikularizam”. 37 Nije utemeljen ni samo na uviđanju više- 


36 Ciceron: Država, Beograd 2002, str. 46. 

37 Dr Sekula Drljević: Politička misao, str. 250. 

strano lošeg iskustva Crne Gore sa zajedništvom u koje je uklju- 
čena bez svog državnog i pravnog subjektivita i mimo prethodno 
formalno i faktički definisane pozicije u odnosu na njegove ostale 
konstituente. Ne zasniva se ni samo na etičkom rezonu da je Crna 
Gora, „као rijetko koja zemlja na svijetu, kroz vjekove svoje muč- 
ne borbe za slobodu dokazala nesalomljivu volju, da bezuslov- 
no i u svijema prilikama slobodu smatra svojom neosvojimom 
(neotuđivom - R. R.) tekovinom”, tako da bi pogriješili ,,svi oni, 
koji bi iz njene volje za zajednicu u državi Južnih Slovena izvodili 
njenu gotovost za potčinjenost ma kojoj od jugoslovenskih zema- 
lja”. 38 U inspiracionoj osnovi Drljevičevog antiunitarizma nalaze 
se i neki opšti principi organizacije društva i države, apsolvirani 
još u spisima antičkih mislilaca, poput Platonove teze da se čo- 
vjek i država razlikuju samo po obimu, tako da se osnovano mo- 
že kazati „kakav čovjek, takva i država”, 39 odnosno Ciceronovih 
teza da je „svaka država onakva kakav je karakter i smjer vlasti 
koja njome upravlja” i da „nijedna druga država nije dom slobo- 
de osim one u kojoj je vrhovna vlast u rukama naroda”. 40 Zato 
Drljevićeva osnovna argumentacija o tome kako treba urediti za- 
jedničku državu, osim političkim natuknicama o lošem crnogor- 
skom iskustvu sa novim zajedništvom, odnosno zapažanjem da 
ni drugi u tom pogledu ne prolaze bolje, odiše i starim, univerzal- 
nim porukama teorijske naravi, iskazanim u vidu teza: 

da „ravnopravnost ujedinjenih zemalja” predstavlja „osnov 
državne snage i moći” i svakoj od njih donosi ,,mir, državni red i 
napredovanje”; 41 

da neravnopravnost, koja uvijek znači „političku, ekonomsku 
i kulturnu potčinjenost” jednih drugima, donosi nemire i nerede 
u državi, izaziva njenu nemoć, „ра možda i propast”; 42 


38 Isto, str. 214. 

39 Radovan Radonjić: Političke doktrine, Cetinje 2010, str. 79. 

40 Ciceron: Op. cit., str. 46. 

41 Dr Sekula Drljević: Politička misao, str. 215. 

42 Isto. 

da zemlje udružene u zajednikoj državi, „које su u istorij- 
skom razvitku postale posebne političke, ekonomske i kulturne 
jedinice, imaju pravo na položaj ravnopravnih članova”; 43 

da državnom zajedništvu u kome se želi ostvariti ta i takva 
ravnopravnost odgovara federalizam, budući da je samo na prin- 
cipima na kojima on opstojava moguće imati ,,ekonomsko-kul- 
turnu ravnopravnost i političku slobodu”. 44 

Drljevićev koncept federalnog uređenja „zajedničke države” 
inspirisan je idejama američkih federalista. To indicira ne sa- 
mo njegovo insistiranje na filozofemi da čovjek bez slobode nije 
čovjek, a da narod koji ne zna cijeniti slobodu nije narod, već i 
stanovište da temeljni princip formiranja i postojanja zajednič- 
ke države Južnih Slovena, kao ovaploćenja u biti istih interesa i 
jednakih prava svih naroda na tom prostoru, mora biti: „Prema 
drugim državama svi jedno i zajedno, a unutra, u međusobnim 
odnosima svi jednaki i ravnopravni”. 45 Kod ovog potonjeg, na 
primjer, Drljević je veoma blizak ne samo onome što u simbo- 
ličkom i stvarnom smislu znači američki г pluribus unum, već 
i onome što Aleksandar Hamilton podrazumijeva kad kaže da 
„zdanje američkog carstva treba postaviti na čvrstoj osnovi pri- 
stanka naroda”, tako da u njemu „rijeka nacionalne vladarske 
moći treba da izvire neposredno iz tog čistog izvora”, a njegove 
države-članice budu „intermedijalna tijela i konstitutivni djelovi 
nacionalne suverenosti”. 46 Projektujući taj „ideal” na južnoslo- 
vensko „federalno carstvo”, Drljević ovo zamišlja kao društveni i 
državni prostor na kome će besprizivno da važe i besprijekorno 
funkcionišu tri principa: prvi, da se u nadležnosti centralnih (za- 
jedničkih) organa nalaze samo spoljni poslovi, vojska, finansijski 
sistem i saobraćajna sredstva opšteg značaja, dok sve ostalo spa- 
da u nadležnost federalnih jedinica; drugi, da zajedenički par- 


43 Isto. 

44 Isto, str. 220. 

45 Isto, str. 214-215. 

46 Radovan Radonjić: Političke doktrine , str. 296. 

lament, sastavljen od jednakog broja delegata iz svake federalne 
jedinice bude zakonodavno kompetentan samo za ono što je u 
ingerencijama centralnih organa, dok će sve ostalo u oblasti za- 
konodavstva i uprave biti u nadležnosti federalnih jedinica; treći, 
da sporove između federalnih jedinica i zajedničke države rješava 
savezni sud. 

Američki „uzor” prisutan je kod Drljevića i onda kada poku- 
šava da apsolvira problem jedinstva u zajedničkoj državi. Uvjeren 
u to da se potrebna politička kohezija u multietničkim zajedni- 
cama ne može postići drugačije do onako kako je to učinjenjo u 
Americi - pretpostavljanjem državne ideje nacionalnoj - Drlje- 
vić, naime, nastoji da dokaže „netačnost koncepcije jugolsoven- 
stva kao narodnosti”. 47 

Jugoslovenstvo je, objašnjava Drljević, nastalo kao „samo i je- 
dino kulturni pokret bez ikakvih političkih pretenzija”. 48 Vrem- 
nom je, dobivši „sentimentalne primjese” u službi „rasnog jedin- 
stva našin naroda”, počelo da izlazi iz tih okvira, ali ni formalo 
ni faktički „nikada nije bilo, niti je danas oznaka narodnosti”. 49 
Stoga, najviše što se jugoslovenstvu u tom pogledu može pripisa- 
ti, jeste da je ono „državna misao najsrodnijih među najsrodni- 
jima iste rase”. 50 Ta se istina, odlučan je Drljević, mora uvažavati 
i kod shvatanja suštine i smisla zajedničke države, i kod određi- 
vanja njenog naziva. Konkretno, da bi se izbjegla opasnost da se 
iza naziva države Srba, Hrvata i Slovenaca, prikrije namjera za 
uspostavljanje hegemonije „troimenog naroda” nad svima dru- 
gima, te da bi se zajednička država i po imenu iskazala kao izraz 
ravnopravnosti za sve, ona bi se mogla zvati „samo ili Jugoslavija 
ili Udružene zemlje Južnih Slovena”. 51 Ovo tim prije, što jugo- 
slovenska državna misao, summa summarum, nije kolaboracija 


47 Dr Sekula Drljević: Politička misao, str. 278. 

48 Isto , str. 224. 

49 Isto, 224-225. 

50 Isto, str. 225. 

51 Isto , str. 234. 

čak ni triju državnih ideja: srpske, hrvatske i slovenačke, „nego 
posebna i samostalna državna ideja, pred kojom ove tri kapitu- 
liraju” 52 Faktički to znači da „ако hoćemo da naša država bude 
jedna država, onda ona ne može biti drugo nego ostvarenje jugo- 
slovenske državne misli, dakle Jugoslavija; a ako hoćemo da ona 
bude država Srba Hrvata i Slovenaca, onda ona nije i ne može da 
bude jedna država” 53 Tako shvaćena, veli Drljević, „sadržina naše 
državne ideje mora biti jedinstvo prema ostabm državama, je- 
dinstvo državnih amblema, pojmovno jedinstvo državnog imena 
i ravnopravnost udruženih zemalja u međusobnim odnosima” 54 
Ona treba da bude „svim ujedinjenim zemljama garancija slobo- 
de, veća od one koju bi mogle svojom sopstvenom snagom imati, 
i stabilnija od one koju daju međunarodni savezni ugovori” 55 Pri 
tome, razumije se, „abdikacija” ujedinjenih zemalja na međuna- 
rodni individualitet nije apriorna, već je uslovljena „zahtjevom da 
sve zemlje, kojima je istorijski razvoj dao poseban individualitet, 
budu državotvorno ravnopravne”. 56 

Drljević, inače, ni u raspravi o jugoslovenstvu, ni na bilo kom 
drugom mjestu u ovoj fazi, ne govori o crnogorskoj naciji. Ob- 
jašnjenje što ga daje u odbrani Radomira Vešovića na sudu, da 
su Srbi i Crnogorci, krećući se različitim istorijskim putevima i 
razvijajući se kroz vjekove „nejadnakog života”, postali entiteti 
sa „nejednakim mentalnim sklopovima” i etičkim postulatima, 
koji baštine raličita kulturna nasljeđa i poglede na svijet, budu- 
ći da su jedni „bolovali ropstvo sopstveno”, a drugi „slobodovali 
krvavu slobodu i bolovali ropstvo brata svog”, tako da je jedno- 
me „ropstvo prošaralo lik”, a drugome „vječna borba za slobodu 
dala novi lik,” 57 bbže je isticanju psihološko-etičkih posebnosti 


52 Isto. 

53 Isto , str. 239. 

54 Isto , str. 234. 

55 Isto , str. 226. 

56 Isto , str. 225. 

57 Dr Sekula Drljević: Odbrana Radomira Vešovića na sudu, str. 30. 

Crnogoraca u odnosu na „ostale Srbe”, karakteristično za pisa- 
nje Jovana Pavlovića o crnogorstvu, tri i po decenije ranije, nego 
idejama Petra Petrovića na tu temu, prezentiranim u rimskoj Tri- 
buni 1918. godine, gdje objašnjava što je to što čini jedan narod i 
koliko Crnogorci ispunjavaju te pretpostavke i kriterijeme. 58 Dr- 
ljević i 1926. godine, kad nabraja južnoslovenske narode, govori 
isključivo o Srbima, Hrvatima, Slovencima i Bugarima. 59 Crno- 
gorce ne pominje. Govori samo o tome da stupanje Crne Gore u 
državu koja bi se zvala Jugoslavija ne bi bilo odricanje od načela 
ravnopravnosti i potčinjavanje nekoj od drugih jugoslovenskih 
zemalja, već pretpostavka njenog bržeg i sigurnijeg razvitka. 

Drljevićevo bavljenje pitanjem socijalno-ekonomske osnove 
ustavno-pravnog uređenja „zajedničke države”, za koje se zalaže, 
međutim, „nosi pečat” nekih, makar u ideološkom smislu dru- 
gih, ako ne otvoreno (direktno) protivzapadnih, a ono svakako 
nezapadnih „misonih strujanja”. Na to veoma jasno ukazuje ob- 
jašnjenje koje nudi uz tezu da pitanje uređenja zajedničke države 
nije etnički, „nego ekonomsko-kulturni i politički problem”. 60 
Drljević, naime, kaže da za njega, u konkretno-političkom smi- 
slu, pitanje federativnog uređenja zajedničke države nije nikakav 
„gospodski luksuz, nego pitanje ekonomskog opstanka i slobode 
crnogorskih seljaka”, 61 a da se glavni razlog što su i crnogorski 
seljaci i svi drugi siromašni slojevi u toj državi veoma udaljeni 
od svakog rješenja svojih egzistencijalnih pitanja nalazi u činje- 
nici da je nju stvorila volja „zapadnih velesila”, kao „koloniju za- 
padno-evropskog kapitalizma” i žiranta „па mjenici prezadužene 
Srbije”, 62 usljed čega je „bogradski kapitalizam uspio pridobiti za 
centralističko uređenje države samo Srbiju”, dok ,,sve ostale po- 


58 Više o tome, u: Radovan Radonjić, Politička misao u Crnoj Go- 
ri , str. 184-185, 286. 

59 Dr Sekula Drljević: Politička misao , str. 278-279. 

60 Isto, str. 225. 

61 Isto, str. 270-271. 

62 


Isto, str. 259. 

krajine gledaju s pravom u centralizmu svoju ekonomnsku pot- 
činjenost i eksploatisanje, svoje kulturno potiskivanje i neravno- 
pravnost svojih građana sa građanima Srbije ”. 63 Po logici stvari, 
prevladavanje tog problema nije moguće bez zamjene aktuelne 
interesne strukture društva, a to se može postići samo iz nekog 
kapitabzmu i njegovim socijalnim, ekonomskim i političkim de- 
rivatima posve suprotnog uklona. Tražeći rješenje za taj problem, 
Drljević se ideološki i teorijski „seli na Istok” i, baš onako kako to 
čine ruski narodnjaci (u prvom redu Hecen i Černiševski ), 64 od- 
nosno kineski socijalista Sun Jat Sen , 65 afirmiše ideju o seljaštvu 
kao temelju društva i osnivaču države. Tako, saobrazno uvjernju 
da je zajedničku državu „svojim sopstvenim žrtvama stvorio sam 
seljak i da ona na njemu počiva”, on u prvi plan ističe zahtjeve: 

prvo, da se načelo „decentralizacije i narodne samouprave 
sprovede svuda - od opština do najviših samoupravnih jedinica ”; 66 

drugo, da se u državi koja je „seljačka i to valja da ostane”, u 
kontekstu njene „seljačke demokratije”, ostvari načelo ,,da zemlja 
bude onoga, koji je radi ”; 67 

treće, da se otklone „ekonomske razlike među društvenim 
klasama” i suzbije „nagomilavanje velikog privatnog bogatstva u 


63 Isto, str. 221. 

64 Hercen, tako, smatra da „rusku osobitost” čini „selo sa opštin- 
skom samostalnošću, sa skupštinom svih ljudi, s izbornom upravom, 
s odsustvom ličnog vlasništva na zemlji, s podjelom polja prema broju 
glava sposobnih za rad” i zato ruskom caru piše: „Dajte zemlju seljaci- 
ma... skinite s Rusije sramotnu mrlju ropstva” (Radovan Radonjić: Po- 
litičke doktrine, str. 509-510). 

65 Sun Jat Sen, pak, smatra da princip „narodnog blagostanja” u 
Kini može biti ostvaren tek kad se riješi socijalno-ekonomski status 
najbrojnijeg dijela kineske populacije - seljaštva, a to se može postići 
tek onda kada se oživotvori geslo „svakome oraču svoja njiva” i uspo- 
stavi „slobodna lokalna samouprava koja će neposredno izražavati vo- 
lju naroda” (Isto, str. 515-516). 

66 Dr Sekula Drljević: Politička misao, str. 216. 

67 Isto, str. 217. 

svim oblicima, a naročito ako se ono dobija snagom radničkog 
elementa uz slabu nagradu ” 68 

Osim toga što bi razorio osnove na kojima se održava kapi- 
talistička ekspoatacija siromašnih od strane bogatih i što bi to za 
Crnu Goru bilo ravno otvaranju puta u njen neslučeni procvat, 
buduči da ,,kad ne bi bila pljačkana od države SHS, ima sve finan- 
sijske i ekonomske uslove ra bude relativno i bogatija i uređenija 
od svih ostalih zemalja ”, 69 federalizam utemeljen na tim poli- 
tičko-etičkim i socijalno-ekonomskim pretpostavkama donio bi 
Crnoj Gori još jednu korist: omogućio bi da se pri određivanju 
granica pojedinih federalnih jedinica uzmu u obzir ,,i geograf- 
ski položaj te ekonomske potrebe pojedinih krajeva ”, 70 čime bi se 
napravio važan korak u nastojanju da princip „socijalne pravde” 
najzad zapljusne najbrojniji dio crnogorske populacije - seljaštvo. 

Istočni, u prvom redu slovensko-pravoslavni uticaj na Drlje- 
vićeva politička razmišljanja, doduše iskazan aktuelnom „zapad- 
nom” retorikom, vidljiv je i u njegovom „bližem određivanju” 
spoljne politike zajedničke države, koje, za razliku od analize 
unutrašnjih političkih i društvenih prilika, umjesto klasne, sli- 
jedi uglavnom rasnu logiku. Ovo uprkos činjenici da u principu 
smatra da je federalno ustrojena zajednička država Južnih Slo- 
vena „zainteresovana” da u međunarodnim odnosima „pomaže” 
ideju svjetskog mira, ukoliko je ova ,,u saglasnosti sa pravom svih 
naroda na slobodu (pravo narodnog samoopredjeljenja )”. 71 

Drljević, naime, kod projektovanja poželjne spoljnopolitičke 
orijentacije zajedničke države polazi od dviju pretpostavki. 

Jedna pretpostavka odnosi se na to: 

prvo, da je Prvi svjetski rat formalno bio „sukob dvaju velikih 
ideja - ideje jedinstva svjetske civilizacije, koju je trebalo postići 
jedinstvenom vladavinom nad svijetom, i ideje harmonije, koja je 


68 Isto, str. 218. 

69 Isto , str. 270. 

70 Isto, str. 215. 

71 Isto, str. 219. 

svjetskoj civilizaciji trebala dati slobodu i ravnopravnost malih sa 
velikim narodima u međunarodnim odnosima”; 72 

drugo, da je u prvom slučaju dominirao „osnovni princip nje- 
mačkoga imperijalizma”, dok se u drugom slučaju radilo o rat- 
nom pokliču zapadnoevropskog kapitalizma, koji je „čarom obe- 
ćavane slobode stekao neograničeno pravo raspolaganja sa krvlju 
svih, koji su bili željni slobode”; 73 

treće, da je u krajljoj liniji, gledano iz ugla rasne koncentrisa- 
nosti oko tih dvaju ideja, Prvi svjetski rat bio ,,rat slavenske, an- 
glo-saksonske i romanske rase protiv rase germanske”; 74 

četvto, da su se Južni Sloveni u tom ratu našli pod koman- 
dom maršala Foša, na strani „zapadno-evropskog kapitalizma”, 
zato što su bili „željni slobode i ravnopravnosti u međunarodnim 
odnosima” i zato što je na toj strani bila „njihova rasa” i njihov 
„predstavnik - ruski narod”. 75 

Drugu pretpostavku, od koje Drljević polazi kod projektova- 
nja spoljne politike zajedničke države, tvore stanovišta: 

prvo, da su Južni Sloveni nakon Prvog svjetskog rata - uglav- 
nom zbog „odvajanja ruskog naroda od zapadno-evropskog ka- 
pitalizama”, izazvanog revolucionarnim prevratom u Rusiji 1917, 
te revitalizacijom Zapadne Evrope, do koje je došlo zahvaljujući 
ekonomskoj pomoći Amerike - postali „prosjak pred vratima” 
dojučerašnjih saveznika i „igračka borbe njihovih kapitalističkih 
interesa u Centralnoj Evropi i na Balkanu”; 76 

drugo, da međunarodna sigurnost Južnih Slovena „пе leži ni 
u milosti Pariza, ni u milosti Rima”, nego u činjenici da su oni 
„sastavni dio velike slovenske rase, bez koje je, a još manje protiv 
koje je Evropa nemoguća”; 77 


72 Isto, str. 272. 

73 Isto , str. 273. 

74 Isto. 

75 Isto. 

76 Isto , str. 274-275. 

77 Isto , str. 276. 

treće, da bi za Južne Slovene, zbog svega toga, „međunarodni 
položaj prijatelja rimskog naroda”, na primjer, bio ne samo aten- 
tat na njihovu „državnu i narodnu slobodu”, nego bi „nužnošću 
svojih logičkih posljedica” nosio u sebi najveću opasnost da ih 
odvede „па put konačnog desolidarisanja sa slovenskom rasom”, 
što bi bilo u suprotnosti kako sa njihovom političkom tradicijom, 
tako i „narodnim osjećanjima”. 78 

Imajući sve to u vidu, Drljević smatra da „položaj prijatelja 
rimskog naroda (pod kojim podrazumijeva italijanski narod ka- 
ko ga Musolini shvata - R. R.) mora biti bezuslovno isključen kao 
relacija naše (zajedničke - R. R.) države sa Italijom”. 79 Uz opasku 
da to ne isključuje mogućnost postojanja „korektnih odnosa” sa 
italijanskom narodom, pod uslovom da su diktirani „obostranim 
potrebama susjedstva”. 80 


III 

Treća faza u razvoju Drljevićeve političke misli, karakteri- 
stična po gledanju na južnoslovensko zajedništvo iz ugla državih 
interesa Crne Gore i potreba Crnogoraca kao posebne nacije, uz 
primijetnu sumnju da se ovi kod datog rasporeda političkih sna- 
ga i socijalnih činilaca u zemlji uopšte mogu ostvariti, obuvata 
vrijeme od uvođenja tzv. šestojanuarske diktature do sloma prve 
Jugoslavije. 

Drljevićevu političku misao u toj fazi, više od ostalog, deter- 
minišu: 

prvo, razvoj događaja u zemlji prije uvođenja tzv. šestoja- 
nuarske diktature, za koji sam Drljević kaže da ga karakterišu 
kako iznevjerena očekivanja „ujedinjenih zemalja” da će stvara- 
njem veće države dobiti maksimum onoga što daje šire područ- 
je, a izgubiti minimum onoga što su već imale, tako i uvjerenost 
„srbijanskih političara” da im ujedinjenje pruža mogućnost ,,da 


78 Isto, str. 281. 

79 Isto. 

80 Isto. 

zemljama koje su se ujedinile sa Srbijom, oduzmu sve što su ima- 
le, a da ne dobiju ništa, odnosno da sav dobitak od veće države 
prigrabe za Srbiju”; 81 

drugo, eskalacija velikosrpskog hegemonizma na platformi 
integralnog jugoslovenstva, koja vrhuni u uvođenju monarhistič- 
ke diktature, kao „posljednjeg i drugo pripremanog napora Sr- 
bije da ostale zemlje podloži svojoj vladavini”, 82 čime je zapravo 
„objavljen rat federalizmu i federalistima, i to rat koji će se voditi 
’svim sredstvima’”; 83 

treće, izazov koji se nije mogao zanemraiti, a ogledao se u či- 
njenici da se od 1928. godine kao konkurenti Crnogorske stranke 
u borbi za rješenje crnogorskog pitanja javljaju komunisti, koji, 
na inicijativu „rukovodećeg centra”, to pitanje „operacionalizu- 
ju” kao važan sadržaj svekolike borbe za ostvarivanje svojih pro- 
gramskih ciljeva; 84 

četvrto, pojava u samoj Crnogorskoj stranci grupacije koja, 
po Drljevićevoj ocjeni, time što zastupa ideju da je crnogorsko 
pitanje u biti samo ustavno, i da se može riješiti drugačijim (pra- 
vednijim i povoljnijim) političkim tretmanom Crne Gore u za- 
jedničkoj državi, te bržim rješavanjem njenih ekonomskih, so- 


81 Isto, str. 289. 

82 Dr Sekula Drljević: Balkanski sukobi 1905-1941 , Zagreb 1990 
(reprint), str. 157. 

83 Isto , str. 158. 

84 Na IV kongresu KPJ u Drezdenu, 1928. godine, donesena je od- 
luka u kojoj se, povodom rješavanja problema odnosa u zajedničkoj 
državi, pored ostalog, kaže: „Partija će najpunije pomagati sve akci- 
je masa koje vode k obrazovanju nezavisne Crne Gore, pritom bezob- 
zirno demaskirajući eksponente hegemonističkog režima i kolebljivost 
buržoaskog vođstva Crnogorske federalističke stranke i objašnjavajući 
masama da se konačno oslobođenje crnogorskog naroda može osigu- 
rati samo izvojevanjem radničko-seljačke vlasti i stvaranjem Balkanske 
federacije radničko-seljačkih republika” ( Nacionalno i seljačko pitanje 
u dokumentima KPJ i Komunističke internacionale 1919-1945, Zagreb 
1974, str. 25). 

cijalnih, kulturnih i drugih problema, radi u korist „srbijanske 
fronte”, odnosno ovjekovječenja „vladavine Srbije nad ostalim 
zemljama” 85 

Reagujući na sve to, Drljević, podržan od dijela članstva Cr- 
nogorske stranke koje slijedi njegove ideje, počinje raskid sa svo- 
jom (pro)srpskom političkom i ideološkom prošlošću i prestroja- 
va se na kolosjek crnogorskih separatnih interesa i potreba. Tako 
se u njegovim (i njihovim) osvrtima na „korijene” Crnogoraca 
više ne srijeću nijansiranja na Srbe i Srbijenace, uz obaveznu na- 
pomenu da Crnogorci pripadaju prvima, ali kao njihov najbolji 
dio. Nema više ni poređenja poput onog od 1925. godine, da u 
srpstvu „ро broju niko manji od Crne Gore, ali po glasu slave, 
čojstva i viteštva niko veći”. 86 Nema ni pokušaja da se centrali- 
stički „krvnički” odnos Beograda prema Crnoj Gori objasni ,,in- 
filtracijom stranog elementa” (Grka, Cincara, Jevreja, Cigana) u 
„srpsko duhovno biće”, kako to implicira priča da ,,kad su srbi- 
janski seljaci, pod vođstvom Crnogoraca osvojili Beograd 1804. 
bilo je Srba svega nekobko nosača na velikoj pijaci u Beogradu”. 87 
Konačno, napušta se i teza o „jugoslovenskoj civilizaciji”, koju 
je Sekula Drljević lansirao 1928. godine s ciljem da, u interesu 
prevladavanja stalnih nesporazuma u međusobnim odnosima 
srpskog, hrvatskog i slovenačkog „nacionalnog individualiteta”, 
isključi nacionalnost kao osnovu rješavanja državnog pitanja. Ri- 
ječju, sva prisjećanja na zajedničko porijeklo, istoriju i sudbinu 
Srba i Crnogoraca, jednako kao i podsjećanja na to da su Crno- 
gorci kao esencija srpstva dali ovome prave vrijednosti, uključu- 
jući i svijest o revoluiciji i pravu da ponovo ima svoju državu, 
te svoju viziju civibzacije utemeljene na jugoslovenskoj državnoj 
ideji - zamjenjuju se govorom o nacionalnom pitanju Crnogora- 
ca. Drljević i njegovi stranački sljedbenici i dalje ostaju privrženi 
ideji zajedničke države utemeljene na federalizmu, ab sada sa za- 


85 Dr Sekula Drljević: Balkanski sukobi 1905-1941, str. 161. 

86 Crnogorac, Cetinje, br. 11, 1925. 

87 Isto. 

htjevom da to bude federalizam koji crnogorsko pitanje akceptira 
kao eminentno nacionalno pitanje, tj. kao pitanje koje se neće i 
ne može rješavati po osnovu nekog drugačijeg administrativnog 
rasporeda teritorija i vlasti unutar srpstva, već po osnovu prava 
Crnogoraca da kao i svaka druga nacija imaju svoju državu. Po 
njima, problem Crne Gore nije u materijalnoj ili bilo kojoj dru- 
goj oskudici, već u nemanju prava da svoje prirodne potencijale 
i dobra koristi na način koji njoj odgovara. Crnoj Gori, smatraju 
oni, nedostaje samo sloboda da ,,sve to zemaljsko blago pokrene 
iz svog ležišta, da ga upotrijebi na najbolji način za svoj narod i 
zajednicu, pa da to bude Cvjetna, a ne Crna Gora”. 88 

Opredjeljenje za koncept federalizma, u čijoj se osnovi nalazi 
zahtjev za rješenje crnogorskog nacionalnog pitanja, nametnulo 
je ideolozima Crnogorske stranke obavezu da dokažu da Crno- 
gorci jesu nacija, odnosno da Crnogorci i Srbi u nacionalnom smi- 
slu nijesu isto. Angažujući se na tom poslu, Sekula Drljević, slič- 
no Saviću Markoviću Štedimliji, koji se takođe bavi tom temom, 
relativno brzo dolazi do zaključka da nema pouzdanih dokaza o 
srpskom porijeklu Crnogoraca. Međutim, na pitanje ko su, onda, 
i odakle su Crnogorci, nudi odgovore koji se bitno razbkuju od 
Štedimlijinih. Štedimlija, oslanjajući se na srednjovjekovni Reg- 
num Sclavorum (u nas poznatiji kao Ljetopis popa Dukljanina), 
odgovor na to pitanje pokušava da nađe u predanju o njihovom 
hrvatskom porijeklu, 89 dok se Drljevićev odgovor temelji na re- 
zultatima znatno drugačije anabze društveno-istorijskih procesa. 


88 Ekonomsko i nacionalno pitanje Crne Gore,” Zeta”, br. 43, 1935. 

89 Konačni „nalaz” u tom pogledu Štedimlija je izložio u svojoj 
knjizi Osnovi crnogorskog nacionalizma, i on glasi: ,,U svoju današnju 
zemlju oni (Crnogorci R. R.) su došli kao Hrvati i pod tim imenom u 
njoj živjeli nekoliko vjekova, a tek kasnije, kad je bila stvorena srednje- 
vjekovna srpska država, u čiji je sastav ušla prethodnica današnje Crne 
Gore, Zeta, počela je pod uticajem i pritiskom autoriteta nove države da 
se gubi hrvatska u korist srpske nacionalne svijesti kod predaka današ- 
njih Crnogoraca” (Savić Marković Štedimlija: Osnovi crnogorskog naci- 
onalizma, Zagreb 1937, str. 9). 

U koncipiranju svog odgovora, naime, on se poziva na: Jovana 
Cvijića, koji je „istaknuo razliku između dinarskih naroda sla- 
venskog jezika i Srba”, misleći da je ,,ta nejednakost samo poslje- 
dica nejednakih uvjeta, pod kojima su se odijeljeno, u posebnim 
državama, razvijali kroz sve vjekove historije”; 90 Živojina Perića, 
„jednako znamenitog srpskog učenjaka i profesora beogradskog 
sveučilišta”, koji kaže ,,da su Crnogorci etička i etnička poseb- 
nost”; 91 Alfreda Rozenberga, ministra njemačkog Rajha i autora 
poznatog djela Der Mythus des XX Jahrhunderts, koji kaže ,,da su 
junaštvo i čast mitos dinarskih naroda jednako kao i Germana, 
čime na nesumnjiv način odvaja dinarske narode od ostalih na- 
roda Jugoistoka”. 92 Na tim premisama, Drljević formuliše svoju 
osnovnu tezu o nacionalnoj posebnosti Crnogoraca, koja glasi: 
„Rase su zajednice krvi, a narodi su historijske tvorevine. Crno- 
gorski narod po jeziku pripada slavenskoj jezičkoj zajednici, a po 
krvi grupi onih naroda, koji su poznati pod imenom dinarskih 
naroda. Ovi narodi su, po suvremenoj nauci o europskim rasa- 
ma, potomci Ilira, koji su, primivši jezike drugih rasa, napustili 
svoje ilirsko ime, ali je ilirska krv u zajednici s geopolitičkim po- 
ložajem i historijom i dalje ostala stvaralac njihove kulture. Odtu- 
da postoji ne srodnost nego jedinstvo stanovitih kulturnih oblika 
kod dinarskih naroda počevši od Albanaca do Južnih Tirolaca, 
koji su pogermanjeni Iliri”. 93 Drljević u prlog te teze navodi više 
argumenata, od specifičnog crnogorskog poimanja slobode, pre- 
ko autentičnih psihološko-etičkih svojstava religijskog kod Crno- 
goraca, do posebnosti u razvoju crnogorske crkve i države. 

U Crnoj Gori se o slobodi ne govori kao drugdje, ističe Drlje- 
vić, jer Crnogorci poznaju i priznaju samo junačku slobodu. Sam 
pojam junačke slobode, pak, tvrdi on, „uzidan je u temelje crno- 
gorskog pogleda na svijet, koji nema ničega zajedničkog s pogle- 


90 Dr Sekula Drljević: Balkanski sukobi 1905-1941, str. 170. 

91 Isto. 

92 Isto, str. 171. 

93 Isto, str. 170. 

dom na svijet bilo koga drugog naroda na Jugoistoku, izuzevši 
narode koji pripadaju dinarskoj grupi”. 94 S tim što junačaka slo- 
boda kod Crnogoraca „stoji prema pojmu građanska sloboda za- 
padnih ’demokracija’ u odnosu u kome stoji istina prema laži”. 95 
Za razliku od građanske slobode, koja nije ništa drugo do „iluzija 
razoružanih ljudi da su slobodni”, junačka sloboda „је pravo nao- 
ružanoga junaka da u odbranu svoje časti upotrijebi oružje protiv 
svakoga, pa i protiv državnih organa u toku njihova službenog 
rada”. 96 Uz to, valja imati na umu da crnogorski pojam junaštva 
nije isto što i pojam hrabrosti. Čojstvo, shvaćeno kao vjernost za- 
danoj riječi i velikodušnost prema slabijima, nužno je sadržano u 
definiciji pojma junaštva. To se ne može reći i za hrabrost, jer sva- 
ki junak je hrabar, ali svaki hrabar čovjek nije junak. Ljudska je 
dužnost boriti se protiv zla, ali je samo junaštvo jače od svakoga 
zla. Bez junaštva, kaže Drljević, sve su ljudske vrline pomrčina, a 
junaštvo je zublja koja vječno plamti, koja nikad svjetlost ne gubi. 
I upravo to što je Crna Gora „gnjijezdo junačke slobode” i što je 
Crnogorcima junaštvo „piće najslađe duševno, kojijem se pjane 
pokoljenja”, ili mjerilo svih zemaljskih vrijednosti, kako Drljević 
tumači Njegošev stih na koji se poziva, oni su drugačiji od Slove- 
na van dinarskog područja. 

Crnogorska posebnost se, smatra Drljević, ispoljava i u to- 
me što Crnogorci ne znaju za religiju koja bi se razlikovala od 
filozofsko-etičkih postulata Gosrkog vijenca, iz kojeg crnogorski 
seljaci citiraju stihove „као da su ga pisali zajedno s njegovim 
autorom”. 97 Jednostavno: „Crnogorci žive u Gorskom vijencu, a 
Gorski vijenac živi u Crnogorcima. Za Crnogorce ne postoji, čega 
nema u Goprskom vijencu, u kojemu je sadržan moralni i etički 
sustav crnogorskog naroda, svi propisi crnogorske religije. Crno- 
gorci, i ako hrišćani, i to uglavnom pravoslavni, ispovjedaju reli- 


94 Isto, str. 169. 

95 Isto. 

96 Isto. 

97 Isto, str. 172. 

giju Gorskog vijenca. Zbog toga je crnogorsko pravoslavlje crno- 
goroslavlje” 98 Upravo to svojstvo odijelilo je crnogorsku religiju 
od „ostaloga pravoslavlja pa i od srpskoga, koje za sebe kaže da je 
svetosavlje, iako još nijedan srpski pisac nije dao defmiciju toga 

• » 99 

pojma . 

Razlikuju se i crnogorska i srpska crkva. U tom pogledu, ka- 
že Drljević, postoji „jedna važna historijska činjenica, koju treba 
istaći”. 100 Radi se o sljedećem: ,,Za vrijeme turske vladavine nad 
Balkanom srpska crkva je podpala pod carigradsku patrijaršiju i 
od nje se potpuno odijelila tek nakon prvoga svjetskoga rata. Cr- 
nogorska crkva sve vjekove nije bila ni u kakvoj zavisnosti od bilo 
koje pravoslavne crkve, pa ni od carigradske patrijaršije. Da li je i 
ta okolnost nešto pridonijela, da se crnogorsko pravoslavlje toliko 
udalji od ostalih, nije važno. Odlučna je činjenica, da Crnogorci 
imaju svoju religiju, svoje crnogoroslavlje i da su ostajući vjerni 
njemu vjerni samima sebi. In seinen Gottern maltsich derMensch 
(Schiller)”. 101 Osim toga, nastavlja Drljević, ,,ima još jedan razlog 
zbog koga crnogorska i srpska crkva ne mogu nikada postati jed- 
na crkva”. 102 Naime, „cijela religiozna mistika crnogorske crkve 
sadržana je u čudotvorstvu i svetiteljstvu crnogorskih svetitelja: 
sv. Vasilija Ostroškoga i sv. Petra Cetinjskoga”, a „nijednoga od 
njih ne priznaje za svetitelja srpska crkva”. 103 

Najzad, kaže Drljević, „narodna i državna organizacija Crne 
Gore... potpuno je samostalno izgrađivana i jednako samonikla 
(: ureigen ) kao i crnogorski pogled na svijet i crnogorska religija”. 104 
Crnogorski poredak, nastavlja Drljević, nije djelo pojedinca nego 
djelo koje je stvorila narodna pravna i politička svijest i na koje- 


98 Isto. 

99 Isto , str. 172-173. 

100 Isto, str. 173. 

101 Isto. U prevodu, Šilerova rečenica glasi: „Svojim bogom čovjek 
slika sebe”. 

102 Dr Sekula Drljević: Balkanski sukobi 1905-1941 , str. 173. 

103 Isto. 

104 Isto. 

mu je radila kroz mnogo stoljeća. Stvaran narodnom borbom i 
narodnom sviješću taj poredak postao je narodna svijest. Zbog 
toga je neizbježan snažan otpor crnogorskog naroda protiv sva- 
kog pokušaja da mu se nametne neko drugo uređenje. Uostalom, 
zaključuje Drljević, „državna samostalnost Crne Gore za Crno- 
gorce nije stvar njihove taštine, nego nužna pretpostavka za odr- 
žanje čistoće njihove rase i njihove kulture”. 105 

Na takvoj teorijskoj potki Drljević će 1936. godine, u predgo- 
voru Štedimlijine knjige Crna Gora u Jugoslaviji, formulisati svo- 
je potonje sudove o istorijskim razlozima za nastanak zajedničke 
države, suštini jugoslovenstva i uslovima pod kojima zajednička 
država može opst(oj)ati. 

Glavne razloge za nastanak zajedničke države Južnih Slove- 
na Drljević nalazi u istorijskim okolnostima, koje se ogledaju u 
tome: 

da su zemlje južnoslovenskih naroda, ,,pod nejednakim uvje- 
tima, na području dvaju raznih civilizacija: zapadno-evropske (u 
srednjoj Evropi i na Jadranu) i istočne (na Balkanu), u dugome 
historijskome razvitku uspjele da se, u većemu broju, afirmiraju 
kao posebni politički i kulturni individualiteti - neke i kao me- 
đunarodne jedinice - ali nijedna nije dostigla snagu koja bi joj, 
usamljenoj, mogla osigurati pravo, da sa susjednim zemljama 
drugih rasa govori jezikom nešto većega samopouzdanja”; 106 

da je „teritorijum” na kome žive Južni Sloveni bio u prošlosti, 
„а ničim nije isključeno da bude i u budućnosti, put imperijali- 
stičkog nasrtaja Azije na Evropu, i obratno”; 107 

da, zbog naprijed navedenog, zemlje Južnih Slovena, neuje- 
dinjene, ne mogu imati sudbinu „drugačiju od sudbine čamca na 
pobješnjelu okeanu”. 108 


105 Isto. 

106 Isto, str. 303. 

107 Isto, str. 304. 

108 Isto. 

O jugoslovenstvu Drljević kaže da ono, suštinski, nije ništa 
drugo do naziv za „političku koncepciju” koja podrazumijeva, s 
jedne strane, „riješen problem međusobnih odnosa članova za- 
jednice i problem njihovih odnosa prema zajednici”, po prin- 
cipu „jednovlada za zajedničke poslove, samovlada na cijelome 
ostalome području državnoga i narodnoga života”, pri čemu se 
na zajedničku državu prenose „опа prava suverene vlasti, čijim 
vršenjem redovito dolazi do izraza jedinstvo u međunarodnim 
odnosima”. 109 Tako zamišljeno i prihvaćeno, jugoslovenstvo je, 
smatra Drljević, „garancija slobode svih zemalja južnih slovena” 
i „пе može postati grobar slobode nijedne od njih a da i samo ne 
bude sahranjeno u istu grobnicu”. 110 Drljević povodom jugoslo- 
venstva kaže još i to: „Ima ih, koji tvrde, da je Jugoslavija učiunila 
jedno dobro djelo - temeljito je izliječila zemlje južnih Slavena od 
zablude, koja se zvala jugoslovenstvo. Međutim, meni izgleda da 
je ono ostalo u tako ružnoj uspomeni samo zbog toga, što je okle- 
vetano, da je Jugoslavija njegovo ostvarenje. Ni kao zabluda nije 
zaslužilo tako strašnu sudbinu”. 111 

Jugoslavija, smatra Drljević, po svojoj prirodi, predstavlja en- 
titet koji ,,ili je harmonija ravnopravnih interesa svih pod njenim 
nebom udruženih zemalja ili ne postoji”. U njoj „ravnopravnost 
quod pactum perficiendum ne bi mogla biti pretvorena u nerav- 
nopravnost quod pactum perfectum a da time ne bude ugrožen 
opstanak zajednice”, budući da bi svako nasilje nužno „izazva- 
lo reakciju, koja bi išla do odvajanja, ako ne bi uspjela redovnim 
sredstvima prisiliti nepravo da se pokori pravu”. Stoga, izričit je 
Drljević, dokle god južnoslovenske zemlje, ,,u međusobnim od- 
nosima, ne bace iskreno i za sva vremena, prokletstvo na impe- 
rijalizam, dotle ne samo da ne može biti ni govora o jugoloven- 
stvu nego će i sama ideja slavenske solidarnosti prema drugim 


109 Sr Sekula Drljević: Politička misao, str. 304. 

110 Isto, str. 305. 

111 Sekula Drljević: Balkanski subobi 1905-1941, str. 14. 

rasama zalud tražiti, da ne bude smatrana maskom osvajačkih 
planova”. 112 

Saobrazno tim shvatanjima, Drljević kao osnovnu devizu 
svoje političke borbe prihvata stanovište da „pravo slobode” ne- 
sporno ,,nad svim obzirima, pa i onima rasnoga srodstva” 113 

IV 

Potonja, četvrta, faza u razvoju drljevićeve političke misli, 
karakteristična po napuštanju ideje rusko-slovensko-srpskog- 
pravoslavnog integralizma i orijentaciji da se u traženju puteva 
i sredstava za realizaciju ideje konačnog rješenja crnogorskog 
državnog pitanja osloni na savezništvo romansko-germanskih 
projektanata novog svjetskog poretka, počinje s raspodom prve 
Jugoslavije i traje do kraja Drljevićevog života, krajem Drugog 
svjetskog rata. 

Uvodom u tu fazu može se smatrati reagovanje grupacije cr- 
nogorskih federalista okupljenih oko Sekule Drljevića, povodom 
koncepta preuređenja zajedničke države, najavljenog sporazu- 
mom Cvetković-Maček 1939. godine. 114 Inspirisani Rozenbergo- 
vom tezom, da su državni oblici prolazni a da je nacija „početak 
i kraj kome sve drugo treba da se potčini”, 115 i uvjereni da cr- 
nogorske nacionalne i državne interese treba i institiucionalno 
zaštititi od hegemonističkih velikosrpskih aspiracija, članovi te 
grupacije zastupaju stanovište da Crna Gora ni na koji način ne 
treba da ostane u okviru projektovane Srpske banovine. Stvar- 
nim početkom te faze, pak, može se smatrati pojava teksta u pod- 


112 Dr Sekula Drljević: Politička misao, str. 305-306. 

113 Isto, str. 303. 

114 Radilo se o projektu podjele zajedničke države na tri dijela (srp- 
ski, sa sjedištem u Skoplju; hrvatski, sa sjedištem u Zagrebu; slovenač- 
ki, sa sjedištem u Ljubljani), dok bi Beograd kao prijestonica ostao slo- 
bodan grad (Radovan Radonjić: Politička misao u Crnoj Gori, str. 372). 

115 Alfred Rosenberg: Der Mythus des 20 Jahrhunderts, Munchen 
1939, str. 527. 

goričkoj Zeti od 12. maja 1941. godine, čije se autorstvo pripisuje 
Sekuli Drljeviću, u kome se, nakon konstatacije da Crnogorci ne 
snose nikakvu krivicu za kapitulaciju Jugoslavije, govori o njiho- 
vom pravu da u novonastaloj situaciji „preuzmu svoju sudbinu u 
svoje ruke” i uz pomoć „prijateljskih sila”, kako se nazivaju drža- 
ve članice „osovine”, obnove „staru slavu i veličinu Dukljanskog 
Kraljevstva Višeslava i Vojislava i Kraljevinu Crnu Goru dinastije 
Petrovića”. 116 

Ocjenom da je raspadom zajedničke države, kad je Crna Go- 
ra u pitanju, „stečena pravda i sloboda”, 117 odnosno procjenom 
da je došao trenutak za ispravku grešaka mirovne konferencije 
u Parizu 1919, s jedne strane, te izborom načina na koji će se to 
ostvariti, odnosno „spoljnog saveznika” koji će u tome pomoći, s 
druge, Drljević je svoju aktivnost na rješavanju crnogorskog na- 
cionalnog i državnog pitanja usmjerio na put koji je doveo do tzv. 
Petrovdanskog sabora na Cetinju 12. jula 1941. i njegovih akata o 
poništenju odluka Podgoričke skupštine i proglašenju nezavisne 
Crnu Goru pod itabjanskim patronatom. Nakon toga, njegova 
politička aktivnost i teorijska misao po pitanju obnove crnogor- 
ske državnosti uz pomoć navedenih „prijateljskih sila”, bitno je 
determinisana strateškim interesima i potrebama novih „рокго- 
vitelja” i u njihovoj je službi. Drljevića u uvjerenju da je to put 
kojim će Crna Gora i on lično ostvariti svoje ideale, nije mogla da 
pokoleba ni (ranija) vlastita skepsa prema svakom stranom po- 
sredništvu u balkanskim poslovima, sadržana u stanovištu ,,da 
balkanske države moraju znati, da je i prijateljsko posredovanje 
trećih u balkanske stvari za Balkan i njegovu slobodu capitis de- 
minuto ”, 118 ni povremena sumnja u iskrenost namjra novih „ро- 
krovitelja”, koju je iskazivao bilo kroz nezadovoljstvo odnosom 


116 Dr Sekula Drljević: Politička misao, str. 65-66. 

117 Isto, str. 66. 

118 Isto, str. 276 (Capitas deminutio - obično se upotrebljava u zna- 
čenju „piolitičke štete”. Tumači se i kao „zapostavljanje” odnosno ,,gu- 
bitak građanskih prava”). 

Italije prema ideji crnogorske nezavisnosti, radi čega je znao da 
joj „prebaci” da partizanski pokret ima uspjeha zbog toga što mu 
njena imperijalistička politika napinje jedra, bilo kroz pokušaj da 
nagovori Njemce, da prema Crnoj Gori postupe drugačije od Ita- 
lijana (koji su se u pogledu rješavanja crnogorskog državnog pi- 
tanja priklonili projektu četničkog pokreta) i shvate da se malim 
balkanskim narodima mora omogučiti ,,da stvore svoje samo- 
stalne države i da se odupru onima među njima koji hoče utvrditi 
svoju prevlast”. 119 

Drljevićeva politička misao iz tog perioda manifestuje se 
uglavnom na dva načina - kao logički podrazumijevaći „pred- 
tekst” pragmatičnih „poteza” i postupaka i kao skup teorijski ob- 
likovanih iskaza o pitanjima i problemima kojima se bavi. 

U prvom slučaju, tj. u slučaju „pragme” koja ne ostavlja mno- 
go mjesta za dileme o tome na kojim se mislima i idejama zasniva, 
riječ je, prije svega, o: učešću u formiranju crnogorske vlade pod 
okriljem italijanske okupatorske vojske 1941. godine, koje lično 
smatra činom uspostavljanja „slobodne Crne Gore”; 120 slanju za- 
htjeva njemačkom poslanstvu u Zagrebu, početkom jula 1943. 
godine, u kome se traži da Njemci prihvate Deklaraciju usvojenu 
na Petrovdanskom saboru i podrže ideju formiranja crnogorske 
vlade; 121 susretu s Antom Pavelićem 21. februara 1944. godine, 
upriličenom s ciljem da hrvatskom poglavniku pruži podrobnija 
objašnjenja o potrebi da se lično kod Njemaca založi za ideju sa- 
mostalne Crne Gore, a ne za ideju njene konfederacije sa Srbijom, 
što ju je preferirao njemački ministar za Jugoistok Herman Noj- 
baher; 122 formiranju u Zagrebu, 22. jula 1944. godine, crnogorske 
vlade u egzilu (pod nazivom Crnogorsko državno vijeće), s njim 
na čelu; 123 taženju od vlade NDH, u decembru 1944. godine, da 


119 Dr Sekula Drljević: Politička misao, str. 78. 

120 Isto, str. 66. 

121 Isto, str. 70. 

122 Isto, str. 76. 

123 Isto, str. 79 

dozvoli da se Crnogorci koji se, po bilo kom osnovu nalaze na 
njenoj teritoriji svrstaju u njene oružane snage i tako „angažiraju 
u borbi protiv jedinica NOV”; 124 formiranju tokom proljeća 1945. 
godine „crnogorske narodne vojske” pod njegovom komandom, 
sastavljene od četničkih odreda Pavla Đurišića, sa zadatkom da 
put do slobodne Crne Gore krče borbom NOV i POJ. 125 

U drugom slučaju, tj. kad su u pitanju Drljevićevi teorijski ob- 
likovani iskazi povodom pitanja i problema kojima se bavi, riječ je 
uglavnom o objašnjenjima koja su u filozofskom smislu bitno od- 
ređena uvjerenjem da u Drugom svjetskom ratu nijesu u sukobu 
narodi nego idelogije, dakle, ne Rusi i Njemci, nego nacional-so- 
cijalizam i boljševizam, 126 dok u formalno-logičkoj ravni inklini- 
raju nekoj vrsti hegelovski shvaćenih antiteza njegovim ranijim 
idejama i orijentacijama. Karakterističnom u tom smislu čini se 
njegova „aksiološka inverzija” u pogledu crnogorskog oslanjanja 
na „romanski faktor”, gdje od svog ranijeg (opominjućeg) stava, 
da „svaka naša vlada mora znati, da postati amicuspoupli Romani 
znači kraj naše narodne i državne slobode”, 127 radi čega „položaj 
prijatelja rimskog naroda (pod kojim podrazumijeva italijanski 
narod kako ga Musolini shvata - R. R.) mora biti bezuslovno is- 
ključen kao relacija naše države sa Italijom”, 128 evoluira do (gotovo 
egzaltirane) izjave, da je crnogorski narod ponosan ,,što je uspo- 
stava slobodne Crne Gore spojena sa besmrtnim djelime Duce-a, 
genijalnog stvaraoca fašističke Imperije i sa djelima slavne i po- 
bjedonosne italijanske vojske”. 129 Drljević slično postupa i sa mno- 
gim drugim komponentama svog političkog uklona, pa otuda: 

dok je ranije smatrao da bi za Južne Slovene svako „desolida- 
risanje sa slovenskom rasom”, nužnošću „svojih logičkih poslje- 


124 Isto, str. 81. 

125 Isto , str. 82-83. 

126 Isto , str. 77. 

127 Isto, str. 276. 

128 Isto, str. 281. 

129 Isto, str. 66. 

dica” bilo ravno atentatu na njihovu „državnu i narodnu slobo- 
du”, i bilo u suprotnosti kako sa njihovom političkom tradicijom, 
tako i „narodnim osjećanjima”, 130 sada se nalazi u krugu onih koji 
objeručke prihvataju ulazak Crne Gore ,,u akcionu sferu Rima” i 
mole italijanskog kralja da, usljed „pomanjkanja” domaćeg no- 
sioca funkcije šefa crnogorske države („obnovljene” pod njego- 
vom egidom), „blagolizvoli odrediti Namjesnika Kraljevine Crne 
Gore, koji će proglasiti Ustav”, 131 a kad se taj aranžman izjalovi, 
zatraže od Njemaca - u to vrijeme zdušno angažovanih na pro- 
gramu „svođenja” slovenstva, zajedno sa jevrejstvom, na „pravu 
mjeru” - da se uz njihovu pomoć, tj. pod njihovim patronatom, 
„Сгпа Gora posve zadovolji” i obrazuje se „crnogorska država i 
crnogorska vojska”; 132 

dok je je prije rata u svojim skupštinskim istupanjima tražio 
uspostavljanje diplomatskih odnosa sa Sovjetskim Savezom, 133 
sada se iskazuje kao zagriženi antikomunista, uplašen za ishod 
Drugog svjetskog rata, zbog mogućnosti da u njemu pobijedi So- 
vjetski Savez, čiji je cilj ostvarenje ideje svjetske (socijalističke) re- 
volucije, usljed čega smatra da je potrebna „brza duhovna i fizička 
mobilizacija za borbu protivu te opasnosti”; 134 

dok je nakon sklapanja sporazuma Cvetković-Maček govorio 
da centralno pitanje budućeg uređenja zajedničke države „treba 
da bude njeno organsko izgrađivanje, a ne njena dioba”, 135 sada 


130 Isto, str. 281. 

131 Zbornik dokumenata ipodataka o Narodnooslobodilačkom ratu 
jugoslovenskih naroda, Beograd 1953, tom III, str. 390. 

132 Dr Radoje Pajović: Kontrarevolucija u Crnoj Gori 1941-1945, 
Cetinje 1977, str. 452. 

133 Dr Sekula Drljević: Politička misao, str. 68. 

134 Isto, str. 69. Drljević će, kako navodi dr Danilo Radojević, nešto 
kasnije priznati da avnojevski koncept odnosa u jugoslovenskoj zajed- 
nici nudi rješenja po kojima su zemlje njene članice „пе samo ravno- 
pravne nego i u tolikom stepenu samostalne, da njihov odnos nije fede- 
racija nego konfederacija” ( Isto , str. 86). 

135 Isto, str. 62. 

nastupa kao ubijeđeni antifederalista, koji samo petnaestak dana 
nakon drugog zasjedanja AVNOJ-a „opominje” Crnogorce da bi 
trebalo da više povedu računa o višestrukim osobenostima crno- 
gorskog naroda, njegovom specifičnom istorijskom putu, držav- 
nom razvoju, etničkom porijeklu i etičkim svojstvima, i ne ulaze 
olako u nova državna zajedništva. 136 

Vrhunac tog Drljevićevog izleta u svijet što su ga projektovali 
fašističko-nacistički ideolozi, s nadom da će u njemu naći crno- 
gorsku i vlastitu luku spasa, predstavlja njegova kritika sovjet- 
skog sistema kao „sustava vladavine” koji je od mnogobrojnih 
naroda ruskog carstva stvorio „gomilu osoba kojima je potpuno 
oduzeta svijest pripadanja bilo kakvoj narodnoj posebnosti”, što 
je moglo biti djelo kakvo je „kadar stvoriti samo pakao židovske 
mržnje i osvete”, 137 uz istovremenu žestoku osudu Njemaca što su 
20. jula 1944. godine pokušali da se atentatom na Fuhrera oslo- 
bode dijela tereta ionako već izgubljenog rata, obrazlažući takav 
stav uvjerenjem da bi Njemačka, da je kojim slučajem uspio taj 
„zločinački naum” njenih „konzervativnih aristokrata” i „protiv- 
nika revolucije”, zacijelo, čitavo stoljeće ostala „besplatni radnik 
angloameričkog kapitalizma i sovjetskog ruskog boljševizma”. 138 

Drljevićeva politička misao o crnogorskom nacionalnom i 
državnom pitanju, generalno uzevši, predstavlja zanimljiv moza- 
ik shvatanja, ideja i objašnjenja koja višestrano i višeznačno osli- 
kavaju i njega i vrijeme u kome je živio i stvarao. 

Ta misao je u isti mah i raskošno raznovrsna i veoma proti- 
vurječna. Snažna je, uvjerljiva i nadahnuta, sklona prodorima u 
bit svog predmeta, metodološki i teorijski primjerno utemeljena. 
Stil i jezik su joj podjednako dopadljivi, atraktivni i duhoviti i on- 
da kada je sadržana u tekstovima esejističke naravi i onda kada 


136 Isto, str. 71. 

137 Isto, str. 86. 

138 Isto, str. 80. 

su u pitanju iskazi nametnuti promptnim „zahtjevima trenutka”. 
Drljevićeva misao je živa, korespodentna sa stvarnošću, uvijek u 
nečemu bitno polemična i gotovo začujuće „elastična” Njena te- 
orijska utemeljenost je neupitna čak i tamo gdje, kako bi K. Oh- 
mae rekao, „iskustva, uvidi, nadanja i nadahnuća” imaju osjetnu 
prevagu nad elementima i momentima katedarske kognitivnosti. 
Drljević svoje ideje i zapažanja iznosi oštro, jasno, snažno i sa- 
mouvjereno, često s ambicijom da budu aksiomi koji ne trpe pri- 
govor i ne podrazumijevaju provjeru, ali i sa spremnošću da ih 
već na sljedećem koraku vrlo lako zaboravi i napusti. Protkanost 
njegovih analiza i polemika obaveznim cinizmom više je izraz 
intelektualne superiornosti nad kompetitorima nego želje da im 
se na bilo koji nekorektan način nanese šteta. 

Sekuli Drljeviću se mogu pripisati najviši, ne samo prije nje- 
ga, nego i bilo kada od njega naovamo ostvareni dometi crnogor- 
ske političke misli u objašnjenju suštine i karaktera zajedničke 
države Južnih Slovena, te realne i moguće pozicije Crne Gore u 
toj državi. Ništa što je nakon njega rečeno bilo o istorijskim i po- 
litičkim razlozima koji su determinisali ideju zajedničke države 
Južnih Slovena, bilo o načinu na koji se ta ideja „praktikovala” 
i posljedicama koje je to imalo po Crnu Goru, bilo o uslovima 
pod kojima bi ta država eventualno mogla opstati, a Crna Go- 
ra se u njoj zadržati, nije nadišlo njegove teorijske eksplikacije o 
tim pitanjima. Istog je nivoa i njegova analiza suštine centralizma 
kao takvog, odnosno analize kohezione funkcije jugoslovenstva 
u uslovima jednog u mnogom pogledu uistinu specifičnog mul- 
tikulturalnog, multietničkog, multikonfesionalnog i multiregio- 
nalnog zajedništva. Drljević je, uz to, vjerovatno i prvi crnogorski 
politički mislilac, pa i prvi politički mislilac uopšte, koji pokuša- 
va da teorijski utemelji priču o osobenostima „crnogorskog po- 
retka” i istorijskim okolnostima u kojima je on, kao takav, nastao. 
Ujedno, i prvi je Crnogorac u čijoj glavi se zametnula „jeretička 
misao” da bi Crna Gora - zahvaljujući svojim realnim, objektiv- 
no datim (ekonomskim, geografskim, demografskim i drugim) 
mogućnostima da se, u uslovima normalne razmjene sa svijetom, 

razvija kao, kako bi se danas reklo, održiv sistem - trebalo da bu- 
de i politički samostalna, odnosno nezavisna država. 

Krivulju Drljevićeve političke misli, osim visokih dometa, ka- 
rakterišu i veoma duboki padovi. Najdrastičniji primjer te vrste 
svakao je činjenica da se njegova dugo, s mukom (po)rađana, ve- 
oma hrabra i nadasve tačna kritika mita o ruskom pokrovitelj- 
stvu i srpskoj pripadnosti Crnogoraca, umjesto u principijelnom 
otrklonu od svakog i svačijeg integralizma, zavrešava njegovom 
pukom zamjenom drugim, još neprihvatljivijim mitom. Drljevi- 
ćeva opaska iz 1944. godine, da moćni samo obećavaju, a slabi im 
vjeruju i „time dokazuju da su slabi ne samo u snazi, nego i u mu- 
drosti”, 139 ima svojstva javnog priznanja vlastitih zabluda, ali ne 
umanjuje tragičnost njegove misli da Crnu Goru kao nezavisnu 
zemlju, a sebe kao slobodnog čovjeka, može ostvariti u naručju 
prvo fašističke Italije, a potom nacističke Njemačke, koje su radi 
realizacije svog projekta „novog svijeta”, u kome bi imale poziciju 
neupitnog globalnog gospodara, započele Drugi svjetski rat. 

Boreći se za interese i dobro Crne Gore, iznad kojih mu je 
možda bila jedino vlastita potreba da se uvijek nađe na mjestu s 
kojeg joj može ponuditi usluge svoje predvodniče uloge, Drljević 
je tako završio kao političar i mislilac privržen alternativi Flectere 
si nequeo Superos, Aheronta movebo, čije je „mudro izbjegavanje” 
smatrao elementarnom pretpostavkom svake dobre politike. 140 


139 Hrvatski narod, br. 1176, 25. X 1944, str. 3. 

140 Dr Sekula Drljević: Politička misao, str. 235. (U prevodu, to zna- 
či: Ako ne budem mogao umilostiviti Bogove pozvaću u pomoć Pakao). 

SEKULA DRLJEVIĆ - LOZINKA, SIMBOL 
I AMBLEM SVESRPSKE ANATEME 
CRNOGORSTVA 


Zamiritao anatemu borca antiveljesrbina, 
prije i s vrhu svega, energičnom i nepotkupljivom 
težnjom za restauracijom suvereniteta crnogorske 
države. 


Krah bezuslovnoga srpstva i jugoslovenstva, 
a navlaštito savremeno samoodređenje nezavi- 
sne Crne Gore, otvara mogućnost reafirmacije ze- 
lenaštva i njegovoga lidera Sekule Drljevića i ište 
njihovo punije prevrednovanje. Temeljna pobu- 
da, naum i cilj S. Drljevića je restauracija suve- 
reniteta crnogorske državnosti, kojoj jepodredio i 
žrtvovao sve ostalo, što ga čini izrazitim crnogor- 
skijem rodoljubom i borcem za svoju otadžbinu. 


BESKOMPROMISNI BORAC ZA VASKRSAVANJE 
SAMOSTALNE CRNOGORSKE DRŽAVE 


O d okupacije i aneksije Crne Gore Srbiji 1918. do danas nije 
bilo crnogorske ličnosti koja je toliko bila anatemisana i sa- 
tanizovana koliko dr Sekula Drljević. 1 Taj urnebesni, nasilnički, 


1 Ministar pravde i ministar finansija i građevina Knjaževine Crne 
Gore, istaknuti vodeći ideolog i praktički vođa zelenaš(tv)a, crnogor- 
skijeh federalista (CS), njihovposlanik, advokat, teoretičar crnogorsko- 
ga (državnog i nacionalnoga) pitanja, pjesnik rodoljublja. 

vannaučni, vanteorijski, neintelektualni, totalitaristički, hajkač- 
ko-linčovački obačun sa ovijem vrsnim, energičnim i prodor- 
nim intelektualcem, koji je svoj ukupni intelektualni i životni 
potencijal stavio u službu odbrane crnogorskoga istorijskog, dr- 
žav (otvorjnoga, crkovnog i nacionalnoga prava, individualitada i 
identitada, bio je trajni biljeg ne samo gotovo cjelokupnoga Drlje- 
vićevog intelektualnoga, ideološkog, političkoga, politikološkog, 
pravnoga, teorijskog i književnoga angažmana za vrijeme njego- 
voga burnog života, punoga rizika za njegovu životnu egzistenci- 
ju, n(eg)o i poslije njegove smrti, sve do danas. 

Znači, ujed(i)niteljsko-prisajediniteljska beskrupolozna i ma- 
kijavelistička ekskomunikacija ovoga zelenaškoga bdera obilježila 
je epohu krvavoga i silovitog (ratn/ičk/oga) stvaranja i razuranja 
svijeh likova bezuslovne Jugoslavije temeljene na nasilju bezuslov- 
noga (svejsrpstva i (sve)srpskoga južnoslovenstva kao veljesrpstva, 2 
kojem se, u uslovima krvavoga bijelog i ostaloga terora, temeljno, 
načelno i neustupno suprotstavljao dr Sekula Drljević pod zele- 
naškom zastavom i krilaticom Zapravo, čast i slobodu Crne Gore 
i Nezavisne Crne Gore \ Podjednako je satanisan od klasičnoga 
(uzorno tipskog) prisajediniteljskoga ujed(i)niteljstva (bezuslov- 
ne Jugoslavije na osnovi bezuslovnoga srpstva) koliko i od komu- 
nističko-bjelaškoga (сг/к/ /veno-bijeloga) srpstva. Ništa manje i od 
ratnoga (miloševićevskog) neokomunističko-svetosavskoga četni- 
štva upotonjem JU-ratu. Izopštenje Sekule Drljevića i peko njega 
svijeh crnogorskijeh suverenista i autohtonika frenetično se po- 


2 Posve nedefinisano srpstvo je ustvari samo veljesrpstvo. Termin 
i pojam veliko srpstvo je izmišljen da bi se navodno osnovano (sve)srp- 
stvo razlikovalo od velikosrpstva koje se uglavnom i bitno odnosi na 
državnost, odnosno na stvaranje Velje Srbije. Međuti(je)m, (sve)srp- 
stvo je samo po sebi i nacionalno, crkovno, jezikoslovno i kulturno ve- 
ljesrpstvo koje je uzor i pretpostavka državnoga veljesrpstva u različ- 
nim oblicima, čak i kada je riječ o federaciji, odnosno „federaliziva- 
nom unitarizmu ili unitarizovanom federalizmu”. Viđi: Sreten Zeko- 
vić, Nauk(a) o samobitnosti Crnogoraca, tom XII, pod posebnijem na- 
slovom Srpstvo=veljesrpstvo, Crnogorski kulturni krug, Cetinje, 2006. 

tenčilo u antireferendumskom pokretu protiv demokratskoga re- 
ferenduma za samostalnu Crnu Goru, do aktualnoga vjersko-po- 
litičkog svesrpstva (svetosavskog fundamentalizma) koji ne može 
da preboli činjenicu suverene, nezavisne i međunarodno prizna- 
te države Crne Gore, iako nije obnovljena uz pomoć bilo kojega 
vanjskoga, posebno ne ozloglašenoga faktora. 

S. DRLJEVIĆA EKSKOMUNICIRAJU 

TOTALITARISTIČKIM METODOM 

Ekskomunikacija dr Sekula Drljevića postala je nesuminuta 
prototipna lozinka, tipski simbol, kliširani amblem i lajt-motiv 
svesrpske anateme protiv svega autentično crnogorskoga, samo- 
ga Crnogorstva, a naročito težnje za obnovom samostalne crno- 
gorske države, koja je iz korijena dovodila u pitanje i iz temelja 
uzdrmavala bezuslovno ujed(i)njenje na osnovu apsolutnoga 
(sve)srpstva. Jedanak je i 90-togodišnji štit protiv pružanja bilo 
česovoga otpora bezuslovnoj Jugoslaviji i bezpogovornom srpstvu 
kao svesrpstvu, odnosno veljesrpstvu. 

Takva metoda propagandnoga nasilništva odlika je autoritari- 
zma i totalitarizma opštenito, navlaštito temeljenoga na bezuslov- 
nom srpstvu i nasilničkom prisajediniteljstvu za koje je od samoga 
početka izraženi biljeg tzv. dvojna demokratija: apsolutna slobo- 
da, samovolja, proizvoljnost, anarhija, za jedne (pristaše i borce za 
bezuslovno srpstvo), a intelektualni i fizički teror, nasilje, izopšte- 
nje do egzistencijalne ugroženosti, ubistva, progonstvo u ilegalu, 
,,van zakona”, „metanje na stub srama”, antidržavna inkriminaci- 
ja, „ucjena glave”, na drugoj bandi (za borce protiv bezuslovnoga 
svesrpstva i za obnovu suvereniteta crnogorske države). 

S pravom se kaže totalitaristički obračuni, jer je bezuslov- 
no ujed(i)njenje bilo nasilno-okupaciono prisajedinjenje koje nije 
smjela dovoditi u pitanje bilo česova politička stranka budući da je 
to inkriminisano kao separatizam i antidržavna djelatnost. Znači 
da je bezuslovno ujed(i)njenje, prisajedinjenje na osnovu bezuslov- 
noga (svejsrpstva, odnosno srpskoga južnoslovenstva bilo apsolutni 
(apsolutistički) zabran za sve političke stranke koje su to bezrezer- 

vno prihvatale i samo u ramu toga mogle djelovati. Toga radi je ze- 
lenaštvo bilo antidržavna, neprijateljska djelatnost, koju su najže- 
šće, najnemilosrdnije i s legalnom i legitimnom mržnjom progoni- 
li, naravno, mnogo više no (i same) komuniste. Nije smjelo biti ni 
pomisli, a kamo li govora o zelenaškom zahtjevu za samoodređenje 
crnogorskoga naroda i vaspostavu suverene države crnogorske ko- 
ji se u krvi gušio vojno-policijskim terorom i nasiljem u kojem su 
bila „dozvoljena sva raspoloživa (ratna) sredstva, bez prezanja”. 

SVI BORCI ZA AUTENTIČNUI SUVERENU CRNU GORU 
PROŽIVLJELII OŠETILI SU EKSKOMUNIKACIJU 
S. DRLJEVIĆA I RAZUMJELI NJEGOVU SUDBINU 

Toga radi je ime dr Sekula Drljević bilo i ostalo sve do danas 
sinonim(ija) i biljeg ozloglašenja za sve ideologe, političare, poli- 
tiko loge, istoriografe, istoriologe, književnike i opštenito teore- 
tičare crnogorskoga (državnog i nacionalnoga) pitanja, koji su ga 
problematizovali, naspram i izvan bezuslovnoga svesrpstva, kao 
samostalno, samoodređujuće i samobitno crnogorsko, a ne kao is- 
ključivo srpsko ili obavezno, nerazdvojno (dvojno-sijamsko) srp- 
sko-crnogorsko pitanje, koje je prvi put od 1918. prekinuto demo- 
kratskim referendumom za suverenu Crnu Goru 21. maja 2006. 
Svi oni su „ideološko (moralno)-politički” diskvalifikovani, izop- 
štavani i proćerivani u ilegalu tako što ih je ideologija i politika 
bezuslovnoga jugoslovenstva i prisajediniteljskoga (sve)srpstva (sve 
do danas) strpavala u jedan, isti tzv. „tabor Sekule Drljevića”, bez 
obzira na njihovu različnost, pa i posve (su)protivno ideološko- 
političko opredjeljenje. 

Metod Adolfa Hitlera 

Nije tegotno uočiti da se ovo shvatanje, ova ideološko-politič- 
ka konstanta nalazi na liniji onoga toliko prepoznatljivoga i zna- 
venog stajališta vođe njemačkoga nacizma Adolfa Hitlera: „Obi- 
lježje je genijalnosti velikoga vođe da čak i međusobno suprot- 
stavljene neprijatelje uvijek predstavlja kao da pripadaju samo 
jednoj istoj vrsti, jer kod slabijeh i nesigurnih karaktera saznanje 


300 



SEKULA DrLJEVIĆ - LOZINKA, SIMBOL I AMBLEM... 

o različitim neprijateljima postaje odveć lako početak sumnje u 
sopstvena prava”. 3 

Anatemisanje S. Drljevićaje štit za suzbijanje svakoga 

otpora svesrpstvu i ,,po(d)uka za druge” 

To je „efikasan” metod kojim se na osnovu toga što su dr Se- 
kulu Drljevića neosnovano u svemu ozloglasili preko njega pre- 
čicom, ,,s praga”, apriori diskvalifikuju o „jednom trošku” i sve 
ostale koji nijesu „ po mjeri bezuslovnoga srpstva ”, svesrpstva, od- 
nosno veljesrpstva. Tijem je Sekula Drljević postao lozinka i za- 
štitni znak za suzbijanje svakoga otpora svesrpstvu i po(d)učan 
„primjer za učenje pameti” svijema koji ne prihvataju bezuslovno 
(sve)srpstvo i njegovo prisajediniteljstvo, da su Crnogorci Srbi, đe- 
ličak svesrpstva i da je crnogorsko državno i nacionalno pitanje 
neraspučivo od srpstva i srpske države. To je i državni metod kon- 
formizovanja Crnogoraca na prisajedinjenje i prihvatanje svesrp- 
stva i srpskoga pravoslavnog fundamentalizma umjesto Crnogor- 
stva, crnogorske autentičnosti i suverenosti. To je bio „Damaklov 
mač” iznad glave svakoga crnogorskoga autohtonika, suvereniste 
i autokefaliste da prihvati lažni, posve izokrenuti, izvitopereni si- 
stem vrijednosti bezuslovne Jugoslavije na temelju bezuslovnoga 
(sve)srpstva kao velikosrpstva. 

„Tabor S. Drljevića” se apriorno i na „огик” satanizuje 

Ovi metod ideološko-političkoga i moralnog manipulisanja i 
diskreditovanja ozloglašenim „taborom Sekule Drljevića”, prisu- 
tan sve do danas, podrazumijeva i omogućava olake samoljepljive 
etikete najgore vrste da se štiva i knjige zastupnika autentičnih 
crnogorskijeh državnih, otadžbinskijeh i nacionalnih interesa ,,s 


3 To sam još konstatovao i citirao u mojoj knjizi Tradicionalizam i 
kriticizam u nauci o Crnogorcima - Kritika osnovnijeh i nekorektnih in- 
terpretacija nauke o samobitnosti Crnogoraca, autorovo izdanje, Trebi- 
nje, 1988, str. 15. Također i u polemici sa dr Pavlom Gazivodom u Cr- 
nogorcu u štivu Nije Nikčevićev, nojezik crnogorskoga naroda. 

praga”, ,,ad hoc” unaprijed anatemišu, zabranjuju, progone, ozlo- 
glašavaju, a da se i ne pročitaju niti javnosti prezentuju u izvor- 
nom liku. 

To je činjeno sa istom bjelaškom žestinom, pritiskom, nasi- 
ljem i mržnjom u prvoj, drugoj, trećoj i četvrtoj Jugoslaviji, zatijem 
u vaktu demokratskoga referenduma za suverenu Crnu Goru, a 
odjeci toga su čak i u osporavanju zvanične himne Majko naša Cr- 
na Goro u samostalnoj međunarodno priznatoj Crnoj Gori. Ovo 
se, dakle, javlja kao bezuslovna konstanta koja ukazuje na trajno 
njezino izvorište u manipulativnom, obmanjivačkom, nasilnom i 
bezuslovnom (sve)srpstvu i na njemu utemeljenom (sve)srpskom 
jugoslovenstvu, koje je klasični prototip imperijalnoga svesrpstva, 
sve do danas. To znači, da se sušto nije mijenjalo kroz nekoliko 
u krvi ratnički stvaranih i razuranijeh njegovih likova i uvijek 
uz ratnički poklič i klikovanje „Srbi na okup ” radi „ugroženoga 
srpstva ” sve do konačnoga oburdavanja Jugoslavije u potonjem 
JU ratu u kojem se svesrpska Jugoslavija „branila” od same sebe, 
od sopstvene ugroženosti i od ostalijeh južnoslovenskijeh naroda i 
njezinih država. 

Svi koji su zastupali samobitnost crnogorskoga naroda i nacije 
crnogorske i suverenitet crnogorske državnosti, a to znači proble- 
matizovali hegemonu integralističku ideju srbinizma (srbinstva, 
srpstva), svrstavani su u tzv. „tabor Sekule Drljevića’, u navodne 
„crnogorske nacionalističke separtiste”, koji su ujedno sinonim 
za antisrpstvo i ugroženost srpstva. Umjesto naučne i intelektual- 
ne polemike, jednostavno su ozloglašavani i izopštavani politič- 
kim biljezima do vođenja protiv njih krivičnih, radnih, partijskih 
i drugijeh postupaka kao antidržavnih i dovođenja u pitanje nji- 
hove egzistencije. 

Svi protivnici bezuslovnoga (sve)srpstva, veljesrpstva i nasil- 
ničkoga prisajediniteljstva, sve do danas, doživljavali i ošećali su 
ovu inverziju i pervertiranje sistema vrijednosti, te i ne samo tešku 
nepravdu i „sudbinu” dr Sekule Drljevića n(eg)o su se ujedno i sve 
više ubjeđivali u ispraznost, neosnovanost i ideološko-političko- 
propagandno nasilništvo metodologije i gledišta svesrpskoga dis- 

kvalifikovanja svijeh koji su zastupali autentičnu i suverenu Crnu 
Goru, crnogorsku držav (otvor)nost i narodnost. 

Ova trajnica (konstanta) ne samo da je i suviše simptomatič- 
na, n(eg)o i bača jasnu svjetlost na temeljnu laž(nost) i neodrživu 
osnovu svijeh dosadašnjih oblika Jugoslavije i južnoslovenskoga 
državnog jedinstva čija je budučnost predodređena Kraljevinom 
SHS, odnosno prvom Jugoslavijom kao već viđena, promašena 
prošlost. Šetimo se samo „slučaja Etnogenezofobija”, koji je bio 
uvod u tzv. antibirokratsku revoluciju (u potonji JU-rat, sumrak 
bezuslovnoga srpstva i razura Jugoslavije) u kojoj je ministar 
Unutrašnjih djela CG Pejaković zaprijetio autohtonicima da su 
svi „koji zastupaju samobitnost crnogorske nacije crnogorski na- 
cionalistički separatisti”. O takvijema su u novije vrijeme ižljegle 
tri knjige sa naslovom Crnogorske ustaše, aludirajući tijem na anti 
(sve)srpstvo, srbofobiju, srbomrzstvo, srbomorstvo, NDH, Sekulu 
Drljevića i Savića Markovića Štedimbju samo zato što zastupaju 
samobitnost Crnogoraca, koja se ocjenjuje kao „separatizam od 
srpstva” uz obavezni ratni(čki) poklič „Srbi na okup” zbog „ugro- 
ženoga srpstva ”, što u stvari nije ništa drugo no ugroženost bez- 
uslovnoga svesrpstva, svesrpskoga (imperijalnog) jugoslovevnstva, 
odnosno njegovoga sinonima za najveće veljesrpstvo . 4 


4 „Zar i ti, Jevto, u tabor Sekula Drljevića?” 

Karakterističan i slikovit je primjer koji navodi Jevto A. Ružić u 
knjizi Crna Gora u danima krize. Riječ je o čoeku koji je učesnik bal- 
kanskijeh ratova, aktivan u jugoslovenskoj vojsci (prve Jugoslavije), bio 
kao takav interniran u zarobljeništvu u Njemačkoj, izražava se kao ,,Sr- 
bin iz Crne Gore” (Minhen, 1961, II dio), čak govori ekavicom. I njego- 
vo kazivanje ubjedljivo govori da se malo što promijenilo kada se radi 
o osnovnim srpsko-crnogorskijem odnosima i svesrpskoj propagandi 
bezuslovnoga srpstva. Navodi šljedeći primjer. ,,Na dan 27. 4. 1842. g. 
najstariji oficir u logoru jugoslovenskih ratnih zarobljenika u Nirnber- 
gu (Njemačka), armijski general Živko Stanisavljević (vratio se kući sa 
prvom partijom zarobljenika), izdao je naređenje kojim je teško uvre- 
dio oficire rodom iz Crne Gore. Cela stvar se može videti iz raporta, ko- 
ga su u ime Crnogoraca tog najvećeg zarobljeničkog logora podneli pe- 

S. Drljević zamiritao anatemu borca antiveljesrbina 

Rečenu ulogu tipskoga štita protiv svakoga otpora imperijal- 
nome (velje)srpstvu nije mogao miritati neko ko nije bio veoma 
opasan za bezuslovnu SHS, svesrpsku Jugoslaviju i svesrpstvo kao 
veljesrpstvo. Dr Sekula Drljević je morao zamiritati takvu ulogu 
svojim izrazitijem, najošetljivim i najdubljijem prodorom u glav- 
ne stubove-držače, konstantu svesrpstva, odnosno veljesrpstva. 


torica, dva aktivna i tri rezervna oficira i iz odgovora koga je po tome 
raportu dao general Stanisavljević. Kopija raporta glasi. ‘Najstarijem 
oficiru Olfaga 13-B - Nirnberg. Na dan 7. 9. 1942. u razgovoru o pre- 
meštaju oficira 1. i 2. bloka jedan od starešina barake 5. bloka, đeneral- 
štabni potpukovnik g. Radmilo Trojanović, 27. 8. 1942. g. preneo je na- 
ređenje najstarijega ofiira u logoru, arm. Generala g. Živka Stanisavlje- 
vića, koje se odnosi na dopunu 1. i 2. bloka sa još 50 oficira koji su trebli 
da odgovore ovim uslovima: da nisu mlađi od 40 godina, da nisu Crno- 
gorci, da nisu komunisti i da nisu nemirni duhovi - bundžije. 

Mi jugoslovenski oficira, rođeni na teritoriji Crne Gore, nalazimo 
da smo teško pogođeni tim naređenjem i stoga se obraćamo najstari- 
jem oficiru s molbom da nam izvoli dati pismeno objašnjenje o tome, 
šta ga je rukovodilo da izda naređenje po kome oficiri rođeni na terito- 
riji Crne Gore (Crnogorci) ne treba da se premeste u 1. i 2. blok i da li su 
ti oficiri dosadašnjim svojim držanjem dali povod za ma kakvu sum- 
nju na osnovu koje se sada izdvajaju od ostalih svojih drugova... Osta- 
jući čvrsto vezani zakletvom koju dugujemo Kralju i Otadžbini Kra- 
ljevini Jugoslaviji, mi izjavljujemo, da smo tim naređenjem teško uvre- 
đeni od strane tako ugledne ličnosti i visokog funkcionara jugosloven- 
ske vojske, te zato očekujemo opravdano zadovoljenje. Molimo da se 
ima u vidu to, da ovaj raport ne podnosimo radi toga što prijavljeni ofi- 
ciri nisu premešteni u pomenute barake, već isključivo zbog nanesene 
nam uvrede. 

Dva dana, posle ovog raporta nisu protekla, a kroz logor je pukla 
vest, kako je grupa crnogorskih oficira’ pokrenula crnogorsko pita- 
nje’! Presretaju me pretpostavljene starešine i prijatelji i sa neskrivenim 
iznenađenjem traže razlog i objašnjenje. Moj komandant divizije, sada 
počivši general Ilija Brašić, dočekuje me sa prekorom: c Pa zar i ti, Jevto, 
u tabor Sekule Drljevića’?”. 

Tijem je postao i anticipator budućeg smjera i sudbine bezuslovne 
Jugoslavije i svesrpstva i njihovih apologeta, ali i uporne rearhai- 
zacije imperijalnoga statusa quo i obračuna sa svijema koji poku- 
šavaju da ga izmijene. 

Dr Sekula Drljević je tu čast borca protiv svesrpstva, odno- 
sno veljesrpstva zamiritao, prije i s vrhu svega, energičnom, neod- 
stupnom i nepotkupljivom težnjom za vaspostavom suvereniteta 
crnogorske države da bi nastavila svoj samostani (h)iljadugod- 
šnji istorijsku put. Samijem postavljanjem pitanja vaspostavljanja 
crnogorske državnosti i ravnopravnosti Crne Gore i Crnogora- 
ca suštinski je trajno udarao i uzdrmavao temelje bezuslovnoga 
ujed(i)njenja, prisajedinjenja, bezuslovne Jugoslavije kao takve i 
bezuslovnoga svesrpstva. Sasvijem jasno je isticao da je to ima- 
nentni defekt, prijevara i laž srpskoga „imperijalizma pod amble- 
mom Jugoslavije” koji je iznutra izjeda i razura kao trajna opaka 
bolijest, liječena i održavana u životu istijem sredstvima kojima je 
i stvarana - samo terorom i nasiljem. Imperijalna bit srpske Jugo- 
slavije je, po S. Drljeviću, »religija podvale” na domaku sumrka. 

„Ugroženo (veljejsrpstvo”, a antisrpstvo je antiveljesrpstvo 

Znači, stara sintagma „ugroženo srpstvo”, od prisajedinitelj- 
ske prve Jugoslavije do njezinoga konačnog razura, ima ustvari 
značenje „ugroženo veljesrpstvo ”, a antisrpstvo isto što i antivelje- 
srpstvo, srbofobija realno prisutan, objektivan, zaprijećeni strah 
od svesrpstva (=velikosrpstva), dok je „srbomrstvo” zapravo anti- 
velikosrpstvo, zaštita od njega i suprotstavljanje njemu. 

S. Drljevićje anticipirao trajnost bezuslovnoga 

(sve)srpstva, njegovu političku manipulaciju 

i razur kao uslov samostalne Crne Gore 

Takvo ozloglašavanje S. Drljevića bilo je i prije kapitulacije i 
raspada Jugoslavije i uspostavljanja NDH i NDCG, pa je u bitiju 
ono ostalo isto i nakon toga, a to znači, da su suštinski razlozi sve- 
srpstva i u drugoj Jugoslaviji samo nadograđeni i dopunjeni i oni- 
jem iz 2. svjetskog rata. Znači, S. Drljević je zamiritao rečeni lajt- 

motiv prokletstva i prije NDCG, tj. čim je postavio pitanje bezu- 
slovnoga svesrpstva i na njemu zasnovane bezuslovne države SHS 
i Kraljevine Jugoslavije ili pitanje samoodređenja crnogorskoga 
naroda i obnove crnogorske države. To je više no simptomatično 
i indikativno, jer t(r)ajnost (sve)srpstva kao veljesrpstva i u drugoj 
i ostalijem Jugoslavijama samo šedoči o suštinskom kompromisu 
sa tzv. načertanijevskim i karađorđevićevskijem srpstvom koje je i 
bilo temeljni uzro(čni)k njihovoga razura. 

Rečeni fenomen „tabora S. Drljeviča” ne samo da je potrebito 
uzeti u obzir u ocjeni djelovanja S. Drljeviča, n(eg)o i kao njegovu 
značajnu dugoročnu anticipaciju. 

Izopštenje radi reprodukcije i apsolutizacije 

inverzivno-izopačenoga sistema vrijednosti 

Ovi znaveni metod ideološko-političkoga obračuna s protiv- 
nicima bezuslovnoga ujed(i)njenja (prisajedinjenja) i svesrpstva 
također ukorovljuje i reprodukuje sasvijem inverzivno-izopačeni 
sistem vrijednosti koji ga u osnovi i omogućava, a koji vijekov- 
nu tradicionalnu borbu za svoju crnogorsku otadžbinu, državu 
i narodnosnu slobodu i rodoljublje crnogorsko protiv svesrpsko- 
ga okupatora 1918. pervertira u Jzdaju srpstvaj „ separatizam ”, 
„kvislinštvo ”, „odmefmsfvo” (kao i svaki drugi okupator), inkri- 
minisano zelenaštvo, progonstvo. U skladu s tijem, bjelašku izda- 
ju, petokolonaštvo, srpsku okupaciju Crne Gore uzdižu na najviši 
pijadestal vrijednosti, progresa, revolucije, modernosti, demokra- 
tije. Srpski ili, kako ga je Sekula Drljević imen(t)ovao, beogradski 
i cincarski imperijalizam, opravdava se navodnim „vječitim snom 
Južnijeh Slovena za ujedinjenjem” pod amblemom Jugoslavije. 
Uništenje sopstvene istorijske državotvornosti, autokefalije Cr- 
nogorske pravoslavne crkve i narodnosno-nacionalne posebito- 
sti i dostojanstva melemi se „tronarodnim” (troplemenim) SHS 
narodom, idejom i „idealom nacionalnoga srbinizma”, srbinstva, 
svesrpstva, integralnim, svesrpskijem južnoslovenstvom, a okupa- 
torsku indoktriniranu potuđenjačku, „janičarsku” svijest pred- 
stavljaju kao otadžbinsku, sopstvenu, matičnu. Krvavi teror nad 

rodoljubima crnogorskijem i sopstvenim, crnogorskim narodom 
radi najamništva, šićara, koristoljublja i konformizma „opravda- 
vaju” tuđinskim imperijalnim „višijem ciljevima” Maćehinsku 
Srpsku pravoslavnu crkvu podmeću kao Majku crkvu. 

Dugo je, sve do danas, zvanično i zakon(it)o veljačena inver- 
zivna izopačenost sistema vrijednosti. Nakaradno i nakazno se u 
potpunosti izvitoperio sistem vrijednosti, pa se inkriminatorima 
i izdajnicima proglašavaju rodoljubi, koji su nesebično žrtvova- 
li sebe i svoje famelje zarad očuvanja i nastavljanja crnogorske 
(h)iljadugodišnje državnosti, svoje otadžbine i identitada. Sva ka- 
stiganja, kaliježanja, progonstvo, teror i ubijanje crnogorskijeh 
zelenaša u bitiju su bila zbog njihovoga (neotuđivog istorijskog 
i prirodnoga) prava na samoodređenje i slobodu. Nema kod nas 
ni jednoga političkog opredjeljenja koje je toliko (neosnovano) 
sistem(at)ski i programski napadano, anatemisano i istrebljivano 
kao što je zelenaštvo, Crnogorstvo i njihovo slobodarsko čojskoju- 
naštvo, navlaštito učesnici božićnjega i rovačkoga ustanka i uop- 
šte docnije organizovane vojne formacije. Zelenaštvo i federalisti 
su ne samo krvavijem zvaničnim terorom proćerivani, ubijani i 
zatirani, no su ih i samocenzurisali, samoodricali, samopotiskiva- 
li, brisali iz sopstvenoga šećanja kao prestravljujuću „nepomeni- 
cu”, čak, i u najužim fameljama znamenitijeh zelenaša. Glavni i 
suštastveni razlog tome je što su bili prevashodno za vaspostavu 
samostalne crnogorske države kao temelja slobod(n)e Crne Gore 
i njezinoga samoodređenja, suprotivno bezuslovnom prisajedinje- 
nju Jugoslaviji i (svejsrpstvu. 

Bjelaši su bili za neskrovitu denacionalizaciju Crnogoraca i 
njihovo razdržavljenje u srpstvu i srpskom jugoslovenstvu, a on- 
dašnji komunisti bili doslovno idejni i vojno-operativni sastavni 
dio bjelaša i njihovih zločina. Docnije, korekcijski vrćući držav- 
nost crnogorsku u ram federalnoga jednoumlja i bezuslovnoga 
ujed(i)niteljstva, komunisti su pravili trajniji kompromis s bjelaši- 
ma i uopšte sa načertanijevskim bezuslovnim srpstvom, ordenišu- 
ći Crnogorce „nacionalnim ordenom srpstva ”, odnosno pseudo- 
marksističkom (partijskom) doktrinom o narodnosno-nacional- 

noj (u)dvoj(e)nosti Crnogoraca, a zeleno-bijele podjele proglašava- 
li arhaičnim i apsurdnim. 

No, sa raspadom komunizma i Jugoslavije, baš te zeleno-bi- 
jele podjele suštastveno postaju temeljne baš u odnosu na narod- 
nosno-nacionalno i državno pitanje crnogorsko, jer se i društvo 
našlo („vrnulo”) na početni stupanj ,,ujed(i)njenja (reintegracije) 
srpstva” kroz agresivnu politiku „probuđenoga (sve)srpstva”, po- 
novnoga prisajedinjavanja Crne Gore Srbiji i stvaranja treće ,,bez- 
uslovne Jugoslavije, bez alternative\ 

Nuždevita je konačno korijenita inverzija suponirane kon- 
verzije okupatorsko-režimskoga pojmovnika i ukupnoga sistema 
vrijednosti, pa i ozloglašenoga zelenaškog anticipatorstva, ali i 
glorifikovanoga temeljnog promašaja „tradicionalnoga (bezu- 
slovnvnoga) jugoslovenstva i Jugoslavije” posošenoga bezuslovni- 
jem (sve)srpstvom. 

Paradoksi inverzivno-izopačenoga pojmovnika 

i sistema vrijednosti 

Kao i drugi zelenaški prvaci i opštenito rodoljubni borci, i dr 
Sekula Drljević nosi već 82 godišta teški i paradoksalni, ,,u sebi 
protivrječni” biljeg „kvislinštva” Da paradoks bude veći, taj žig 
su mu utisnuli, prije svega, oni koji su mu bili neprijtelji u njego- 
voj rodoljubivoj borbi za očuvanje i vaspostavu istorijske crno- 
gorske države, kao da oni nijesu bili neskroviti kvislinzi, „domaći 
izdajnci” petokolonaši, javni, zvanični i najenergičniji izvršioci 
srpske i druge zavjere protiv Crne Gore, njezine okupacije, ka- 
pitulacije i nasilnoga uništenja crnogorske države, slobode i ge- 
nocidnoga brisanja narodnosti - nacionalnosti crnogorske. Za- 
nimljivo je da i ona kritička svijest i prema Drljeviću i svesrpstvu 
olako upotrijebi termin „kvisling” za S. Drljevića, ali ne i za one 
koji su otvoreno i posve krvoločno bili za veljesrpsku ideju i anek- 
siju Crne Gore Srbiji, tzv. bjelaši. Olako, vanpatriotskim, ustvari, 
ideološko-političkim, odnosno partijsko-pobjedničkim mjerilom 
se ozloglašava kvislingom i zločincom neodstupni i nepotkupljivi 
borac za očuvanje i vaskrsenje crnogorske države, uz veliki rizik 

za svoju i porodičnu egzistenciju, čak i smrt od strane zakleti- 
jeh i največih dušmana Crnogorstva i crnogorske države - vojne 
organizacije svesrpstva i bezuslovne srpske Jugoslavije, četničkih 
kvislinga. Cjelokupni svoj intelektualni, životni i porodični po- 
tencijal je stavio u službu obnove crnogorske države, bez ičesovo- 
ga ličnoga interesa, a na velju sopstvenu štetu i položeni život, da 
bi za to zamiritao izopštenje i progonstvo kao kvisling i izdajnik. 

Kvislinštvo i izdaja ? 

Leksikonska jedinica kvisling glasi: „Oni koji je u službi tuđi- 
na, a protiv interesa svoga naroda, izdajnik domovine, pomagač 
osvajaču”. Sve ove odrednice se lako prepoznate odnose na bjela- 
ško-cr(k)veno četničku spregu u službi svesrpskoga bezuslovnog 
okupatora i uništitelja crnogroske države, otadžbine i terora nad 
sopstvenim narodom od zavjereničke priprave za okupaciju Cr- 
ne Gore i aneksiju Srbiji 1918, a također su i u 2. Svjetskom ratu 
veljesrpske snage, naročito četništvo, sarađivale sa okupatorom i 
radile protiv crnogroske države i naroda. Međuti(je)m, za Sekula 
Drljeviča se teško može tvrditi i dokazivati da je bio protiv inte- 
resa svoje domovine, države i naroda crnogorskoga. Naprotiv, već 
i po samoj inverzii izopačenoga sistema vrijednotsi bio je neod- 
stupni crnogorski rodoljub. 

Izdajstvo se poima kao „izdaja određene ideologije” po 
zna(ve)noj krilatici: „Ко nije s nama, ta(j) je naš neprijatelj i izdaj- 
nik”. Podšećam na rezon Krsta Z. (T) Popovića: ,,U građanskim 
ratovima se na suprotnim stranama obično nalaze ljudi suprot- 
nih političkih opredjeljenja i takav rat nije odbrambeni. Za to se 
ne smije koristiti patriotizam naroda i uvlačiti ga u takve sukobe. 
Ovakvi ratovi se ne vode izpatriotizma, već iz ošećanja pripadno- 
sti određenoj političkoj stranci, partiji, ideologiji”. Osnovno mje- 
rilo izdaje postaje ideološko-političko, odnosno partijsko, a ne 
patriotsko. To možemo nazvati totalitarističko poimanje izdaje. 

Također je dosta površno shvatanje da su izdajnici (samo) oni 
koji ne ratuju protiv izvanjskoga osvajača, te da oni koji su bliske 
etničke srodnosti i jednovjerni nijesu vanjski osvajači i okupato- 

ri. Iz toga se izvodi zaključak da su stvarni izdajnici svi oni koji 
ne ratuju protiv vanjskoga osvajača. Međuti(je)m, pitanje izdaje je 
mnogo složenije. Osnovno mjerilo je: da li neko u ratu ili miru, po- 
sebno trajnije, brani interese svojega naroda ili ne. U vezi s tijem, 
potrebito je dati odgovore na više drugijeh pitanja. Da li su Švaj- 
carci izdajnici svoje zemlje zato što nijesu ratovali protiv tuđinski- 
jeh vojski?! Je li to dugoročno štetilo ili koristilo Švjacerskoj? Što je 
u svemu tome pasivni otpor? Je li u sukobu sa Informbiroom ,,do- 
mača” podrška spoljnijeh pritisaka na Jugoslaviju i KPJ veljeizdaja? 

Dubinu problema izdaje, kao opštega pitanja, posebno u cr- 
nogorskijem uslovima, utemeljio je u svom Zakoniku Sv. Petar 
Crnogorski: izdajnici su oni koji „javnijem ili tajnim načinom” 
rade protiv svoje zemlje, otadžbine, narodnosti, države, oni koji 
sarađuju sa skadarskim pašom i idu mu na poklonjenje i prima- 
nje darova; oni koji stvaraju međusobne sukobe, neslogu, koja je 
najveći neprijatelj Crnogoraca i njihovoga opštestva. Bitno pobu- 
đen tijem, Njegoš je to shvatio kroz „domaće zlo”, koje je veća 
opasnost od „vražjega kota”, naročito kroz sintagmu „naši, do- 
maći Turci”, tj. islamizirane Crnogorce, ali i one „svetovne kon- 
vertite” koje se udružuju sa „Turcima” i vode rat protiv svojega 
naroda. Zato i kaže „ za dvostrukost ni mislit ne treba\ jer taj pro- 
ces islamizacije („poturčenja”) prijeti da uništi crnogorski narod i 
njegovu slobodu, kao uslova njegovoga opstanka. To je on izrazio 
sintagmom „ naši, domaći Turci ”. Njegoš to uzdiže na opšti pro- 
blem (p)otuđenja do izdaje uopšte. Muči ga problem: kako prevje- 
ra i podaništvo okupatoru utiče na toliko potuđenjaštvo, odrođa- 
vanja, izrođavanje do najljućijeh neprijatelja prema odrođenom, 
odnosno svojemu narodu. Na istom nivou i osnovi su i svi ostali 
procesi : germanizacije, mađarizacije, italijanizacije, srbizacije isl. 
Njegoš, znači, ukazuje i ističe na „domaće neprijatelje ” (izdajni- 
ke), „domaće okupatore” bilo koje vjere bili. 

„Niko ne mrzi tako kao izdajnik izdatu domovinu” 

Dr Sekula Drljević njegoševski misli i o bjelašima, četnicima 
potuđenjacima koji služe okupatoru i svijem koji se potuđuju od 


310 



SEKULA DrLJEVIĆ - LOZINKA, SIMBOL I AMBLEM... 


svojega naroda i nište sopstvenu zemlju, državu, naciju. Toga radi 
ih Sekula naziva „ janičarima ” ili „našim, domaćim (crnogorski- 
jem) Srbima”. Drljević intelektualnom intuicijom i neposrednim 
iskustvom prodire u suštinu rečenoga pitanja potuđenjaštva, od- 
rođavanja, izrođavanja sluteći da je u pitanju ,, prvobitni grijeh ” 
(izdaje), te ga grubo, ali tačno, politički nezgodno definiše: „Niko 
ne mrzi tako kao izdajnik izdatu domovinu” 

„Domaći okupator” ili okupator ma koje 

vjere i ideologije bio 

Krsto Z. Popović je u tom smislu zborio o „domaćem okupa- 
toru”. Može li se uopšte prihvatiti taj pojam, ili je dovoljno reći 
„okupator bilo koje vjere i narodnosti bio”. A protiv okupatora 
se vodi odbrambeni rat. Ko su bili okupatori, ako su izdajnici i 
oni koji su za saradnju sa svijema i protiv svijeh radi očuvanja 
interesa svojega naroda, cnrogorskoga, svoje zemlje Crne Gore? 
Je li ni preča Crna Gora, naša otadžbina i država, naša nacional- 
nost ili tuđi narod(i), bezuslovna Jugoslavija. Nijesu b etikete ,,iz- 
dajnici” i „rodoljubi’u krvavom i građanskom ratu u Jugoslaviji 
(1941-1945) također ideološke-političke, a ne patriotske odredni- 
ce? Nije li i u ta(j) rat zloupotrijebljeno i iskorišćeno rodoljublje za 
osvtvarivanje političkih interesa i ciljeva. 

DRUŠTVENO-ISTORIJSKI KONTEKST 

Da bi se razumjela i objasnila rečena uloga S. Drljevića u od- 
nosu spram svesrpstva i Crnogorstva, mora se njegov intelektu- 
alni, teorijski, ideološko-politički i književni angažman smjestiti 
u cjelovito-konkretni društveno-istorijski, kulturni i ideološko- 
pobtički kontekst u kojem je djelovao i bio anatemisan. Kontekst 
zavjere, okupacije, uništenja crnogorske države, božićnji ustanak 
i krvavi bijeli teror podrazumijevam, jer o njemu postoji obimna 
literatura. Drugi ključni čvor je djelovanje Crnogorskoga nacio- 
nalnog (zelenaški) pokreta za vrtanje nezavisne crnogorske drža- 
ve u toku 2. svjetskog rata, u raspadu Jugroslavije. Prostor ni ovđe 
ne dozvoljava da izložimo rečene kontekste. 

To je pretpostavka za uočavanje inverzivne izopačenosti siste- 
ma vrijednosti na osnovu kojega je dugo, sve do danas, diskre- 
ditovan i zelenaški pokret, crnogorski federalisti, pa u bitnom i 
njihov lider i ideolog dr Sekula Drljević, a u „tabor S. Drljevića” 
se sve do danas trpaju i svi suverenisti, autohtonici i autokefalisti. 

12. JULSKA NEZAVISNA CRNOGORSKA DRŽAVA I CRKVA 

Prirodna težnja za slobodom i sopstvenom 

državom, crkvom i kulturom 

U toku 2. svjetskoga rata, u vrlo nezavidnijem, tegotnim i slo- 
ženijem (ne)prilikama od strane više okupatora, vaspostavljena 
je 1941. dvanaestojulska crnogorska država, koja je programski 
utemeljivala obnovu i razvoj svijeh značajnih nacionalnih usta- 
nova crnogorskijeh. 

Nastala je u okolnostima izbora jedine mogućnosti koja je 
omogućavala samostalnu crnogorsku državu, da bi izbjegla, ka- 
ko je identifikovao S. Drljević, tradicionalno i aktuelno najvećeg, 
najopasnijeg i trajnog dušman(in)a Crne Gore - zvaničnu Srbiju 
i njezin t(r)ajni i zvanični državni program brisanja (genocida) i 
posrbičenja svega crnogorskoga i najtežu okupaciju. Taj zlonaum 
i sredstva terora za njegovo ostvarenje nije imao nijedan drugi 
okupator. 5 Italijanska okupacija bila je ne samo znatno olakša- 
nje, no je i doživljena kao oslobođenje od srpsko-juguslovenske 
okupacije. 

Tzv. „crnogorski nacionalisti” smatrali su svetom otadžbin- 
skom i nacionalnom dužnošću i ponosom da obnove (h)iljadu- 
godišnju državu crnogorsku, kao sušt(astven)og preduslova za 
opstanak i razvoj crnogorskoga društva i crnogorske nacionalne 
samobitnosti. 


5 Ovo je postala opštenita mudrost zelenaš(tv)a. - Tu istu zelenaš- 
ku krilaticu je formulisao u svom ustaničkom memorandumu Krsto Z. 
Popović rekavši da je „najljući neprijatelj i dušmanin Crne Gore zva- 
nična Srbija” koja je „zauvijek srušila solidarnosti i bratsku ljubav”; ona 
je „grobar ujedinjenja”. 

U ovi zli vakat dilema i izbora između starog i novog okupato- 
ra useka se i boljševičko-sovjetski mač sa svojijem tipom istočno- 
ga integralizma i „proleterskim internacionalizmom” po modelu 
sverustva, a u Jugoslaviji svesrpstva koji je zloupotrebljavao, inače 
njegov opravdani i rodoljubivi, antifašizam radi osvajanja vlasti, 
socijalističke revolucije i srpsko-jugoslovenskoga (socijalističkog) 
imperijalizma. Sa socijalistima su Crnogorci imalai loše isku- 
stvo još od 1918. kada se nijesu razlikovali od „bjelaša” i njihovih 
vojnijeh hordi i zuluma nad svijem crnogorskijem rodoljubima. 6 
„Crnogorski nacionalisti” su istinito iskusili, što je i budučnost 
potvrdila, da integralistička ideja srpskoga južnoslovenstva ima 
negativne i za Crnu Goru pogubne revandikacije, što je posebito 
isticao kao trajnu opasnost dr S. Drljević. 

No, bez obzira na sporove oko 12-julske crnogorske države, 
sigurno je: 

1. da je ona, i kao takva, prvorazredno bila izraz prirodne te- 
žnje za oslobođenje od ondašnje srpsko-jugoslovenske okupacije 
Crne Gore („tamnice naroda”) koja je vršila genocidno posrbiča- 
vanje Crnogoraca; 

2. da je ona, i kao takva, bila izraz (h)iljadugodišnjega crno- 
gorskog, ljubomorno i ponosno čuvanoga, državotvornog i naci- 
onalnoga ošećanja, poglavito, kao protivnost preživljenoga nje- 
govog (velje)srpskoga poricanja, ništenja, zaturanja, terora i zulu- 
ma, koji je bio teži od svijeh ostalijeh okupacija; 

3 da su važnije država, crkva i nacija, kao istorijske konstante, 
u odnosu na prolazni, smjenljivi režim i okupaciju; 

4. da je ona ponovo „udahnula život crnogorskoj duši”, tj. oži- 
vljela ideju crnogorske države, crkve i nacije crnogorske, i to do 
te mjere da je postala neuništiva, vječito živa, državotvorna ideja, 
koja je dalje uticala na konstituisanje crnogorske državnosti i pri- 
znavanje nacije; 


6 Dio bjelaških kvislinga i zlikovaca uključio se u komunistički i 
partizanski pokret koji se, kao i četnički, borio ponovo za integralistič- 
ku ideju bezuslovne Jugoslavije. 


313 



Sreten Zeković 


5. da je bila „modus vivendi” u takvijem neprilikama, da su 
„zelenaši”, zvani „crnogorski nacionalisti”, nesumljivo držali i 
prihvatili Italiju kao (privremenoga) okupatora kao jedine mo- 
gućnosti za vaspostavu crnogorske države ; 

6. da je Petrovdanski sabor, deklaracija i država u svijem bit- 
nim tačkama izokrenula inverzivno-izopačeni sistem vrijednosti 
tzv. Podgoričke skupštine i prve Jugoslavije, a sama Petrovdanska 
deklaracija gotovo vri izrazima: „Crnogorski sabor”, „crnogorska 
država”, „crnogorski narod”, „crnogorska nacija”, „Crnogorstvo” 

7. da je 13-julski ustanakbio jednom (znatnom) stranom bje- 
laško-komunistički, odnosno srpsko-jugoslovenski, što se nasta- 
vilo i prepoznavalo i tokom druge Jugoslavije i uslovilo i njezin 
ponovni krvavi raspad i razur; 

8. da nije bilo istorijskoga 12-julskoga sabora i crnogorske dr- 
žave ne bi bilo ni istorijskoga 13. jula ni, sasvijem sigurno, značaj- 
ne avnojevske crnogorske državnosti, jer je ta „zelenaška” država 
i narodna težnja za njezinim vrtanjem obevezivala i one pobjed- 
nike koji su istupali u ime svenarodnijeh interesa i zahtjeva. 

PRETPOSTAVKA ZA PREVREDNOVANJE OCJENE 
O S. DRLJEVIĆU - SUŠTA ISTOST SVIJEH 
LIKOVA JUGOSLAVIJE 

Da bi se razumio istinski domak djela i djelovanja dr S. Drlje- 
vića, prije svega, njegovoga odnošenja spram raspada prve i stva- 
ranja druge Jugoslavije, potrebito j e fenomenološkom redukcijom 
pronići u trajnu suštinu svijeh likova jugoslovenstva i Jugoslavije. 

Nezavisno od društveno-političke sadržine, karaktera, razli- 
čitoga državnog i društveno-političkog ustrojsta, 7 sušt(astven)o 
su i u svojem temelju svi likovi Jugoslavije 8 pobjednički i revolu- 
cionarno-nasilnički bezuslovni i prisajediniteljski, što znači, da 


7 Unitarizam-centralizam-decentralizam-federalizam, monarhi- 
zam-komunizam, pašićevskih bjelaša-četnika-partizana; (ne)prizna- 
vanja nacija i njihovijeh država, osnovnijeh pobuda, nauma i ciljeva. 

8 Svako dosadašnje zajedništvo sa Srbijom. 

sadrže stalni (manje ili više labilni, elastičniji uzdrmaniji) stožer 
klasičnoga, uzorno prototipnog lika („idealni tip”) - bezuslovno- 
ga srpstva kao veljesrpstva. Ta bezuslovnost, i š njom nuždenito 
prisajediniteljstvo, bilo je osnov ratn(ičk)oga (revolucionarnog) 
nastajanja svijeh likova Jugoslavije, na jednom, njihovoga (na- 
siln/ičk)oga) održavanja, na drugom, i (ratn/ičk/oga) razura, na 
trećem kraku. 

Sva četiri državna zajedništva sa Srbijom bila su prisajedi- 
niteljska, nasilna, po mjeri bezuslovnoga srpstva-veljesrpstva; 
imaju načertanijevski lik i mo(h)ur - programsko srpstvo kao 
veljesrpstvo trajni je njihov stožer koji ih je stvarao, održavao i 
oburdavao. Svi dosadašnji tipovi državnoga zajedništva sa Srbi- 
jom u ramu tzv. srpstva bili su različiti načertanijevski likovi i svi 
su bolovali od neizvidane načertanijevsko-pašićevske bol(ij)esti 
svesrpskoga bezuslovnog objediniteljstva i prisajediniteljstva koje 
je imperijalno-nacionalistički programiralo srpstvo kao tipično 
veljesrpstvo, ostvareno 1918, čiji je refleks i danas zablještujući u 
liku tek problematizovanoga jezika srpstva, crkve srpstva i kulture 
srpstva. Bezuslovno srpstvo je konstanta svijeh tijeh likova. 

Krunski, opšteniti, suštastveni i nesporni činjenički dokaz 
za prisutnost rečene bezuslovnosti opštenito, navlaštito crnogor- 
skoga (nacionalnog i državnog) pitanja u sve četiri Jugoslavije je 
da su se (one) stvarale i oburdavale u „brackoj krvi”, u ratnijem 
uslovima, ratni(čki)m sredstvima i naturenom voljom ratnijeh po- 
bjednika (partijskih organizatora i nosilaca rata). Ovo važi kao či- 
njenica nezavisno od njezinoga različitoga tumačenja, „opravda- 
nja” različitijem društveno-političkim karakterom, kvalitadom i 
vođstvom rata, ratnijeh sredstava, ciljeva i protivnika. No, jeda- 
nak je ovo i fenomenoloskom redukcijom (raslojavanja nebitnog i 
svođenja na bitno) dobijena ejdetska suština bezuslovnoga srpstva 
i na njemu zasnovanoga bezuslovnog „zajedni štva” ( svesrpstva, 
svesrpskoga jugoslovenstva). 9 


9 Viđi o tome: Sreten Zeković, Srpstvo = veljesrpstvo, CKK Ceti- 
nje 2006, 125-129. 


315 



Sreten Zeković 


Tek nakon što se to uoči i kritički prizna, a to znači sa da- 
našnje istorijske distance, posebito nezavisne crnogroske države, 
mogu se uočiti istorijske konstante na koje je ukazivao S. Drljevič. 
Tek tada je moguć isti, odnosno recipročan odgovor onijema koji 
prigovaraju S. Drljeviću i ondašnjim crnogorskijem suverenisti- 
ma: naivnost oslanjanja na italijanskoga okupatora, lošu procjenu 
opredjeljenja, loš izbor saveznika, romantički zanos za obnovu 
crnogorske državnosti, utopistički cilj i sl. Taj odgovor je da je i 
druga i ostale Jugoslavije temeljni istorijskipromašaj; da je i njiho- 
vo obnavljanje ,,već viđena” budućnost kao promašena prošlost, te 
da je obnova crnogorskoga suvereniteta bila moguća samo nakon 
raspada ne samo Jugoslavije n(eg)o i jugoslovneskoga komunizma, 
što je anticipirao S. Drljević. Sa takvoga stajališta se nameće i im- 
plikativno zaključivanje: ako su zv. „nezadovoljnici” i borci pro- 
tiv Jugoslavije doživljeli i prihvatili sile Osovine kao „oslobodio- 
ce”, onda to mnogo više negativno zbori o stanju i ropstvu naroda 
u Jugoslaviji, nego o njihovom odnosu prema italijanskom i nje- 
mačkom fašizmu u kojem se vidio spas od genocidnoga brisanja i 
ništenja crnogorskoga narodnosno-nacionalnog bivstva. 

S. DRLJEVIĆ JE GENIJALNI ANTICIPATOR BUDUĆNOSTI 

Za S. Drljevića srpstvo nije etnička, no integralistička 
ideja koja sepolitički zloupotrebljava kao političko 
srpstvo („politička partija”) 

Sudeći po svemu što je dr Sekula Drljević pisao, njegovo srp- 
stvo i „srbovanje” u tzv. prvijem fazama nijesu etnička kategorija, 
nego, u stilu i duhu Njegoša, kralja Nikole i opštenoga namet- 
nutog shvatanja, istočna integralitička ideja srbinizma (srbinstva, 
srpstva) i svesrpskoga južnoslovenstva kao obrnutoga ilirizma na 
srpskoj narodnosnoj osnovi i središtu. Bilo je to opštenito idej- 
no, ideološko-političko stanje duha ili „socijalna naraudžba” (S. 
Matić) od kojega se narodi bivše Jugoslavije, a naročito u Crnoj 
Gori, nijesu ni do danas oslobodili. Kao i kod drugijeh, i za njega 
j e pravoslavno slavenosrpstvo ijužnoslovensko srpstvo idealizacija 
integralističke ideje (zajedničke) borbene odbrane i oslobođenja 

južnoslovenskijeh naroda. Srpstvo je obećani utopikum oslobo- 
dilačkoga ujedinjenja i zajedništva (sve)srpskoga južnoslovenstva. 
To je ono što se (h)oće p(r)oturiti kao srpstvo pod „vječitim snom 
našeg (ih) naroda”. Zato ga zastupnici idealizuju i u poređenju sa 
stvarnijem stanjem razlikuju kao „pravo srpstvo”. 10 U tom smislu 
su ujedinjeno i zajedničko (sve)srpstvo kao srpsko južnoslovenstvo 
i kod Drljevića, kao i kod drugijeh onodobnika, nadnacional- 


10 Pod nazivom Ogledalo crnogorsko Matica Crnorgorska objavila 
je izbor tekstova Nikole Petanovića iz istoimenog časopisa (1927-1931 
u San Francisku) na engleskom jeziku čiji je on bio osnivač i urednik. 
Iz njega se veoma jasno uočava gore rečeno poimanje srpstva i Srba. 
Iako veoma jasno razlikuje Crnogorstvo i Srpstvo, Crnogorce i Srbe 
u narod (nos)no-nacionalnom (etničkom) smislu, ipak pominje pojam 
„pravo srpstvo”, koje stvarno i ne postoji. Navešću kratko njegove po- 
mene crnogorskoga naroda i nacije: „Crnogorci su hiljadu godina stara 
nacija”, „Crnogorci kao narod su proizvod slovensko-ilirske mješavine 
- i upravo je taj ilirski karakter ono što ih čini superiornijim od Srba 
i ostalih sušeda”, „Crnogorstvo je jedina realna snaga”, „ogledalo crno- 
gorskog nacionalnog ponosa”, „Сгпа Gora kao jedinstvena nacija”, ,,iz- 
među Crnogoraca i Srbijanaca nema nacionalnog srodstva”, „razlikuju 
se kao dan i noć”, „srbovanje je posesivno i osvajačko, ,,od srpstva je fir- 
ma stvorena”, „и realnosti srpstvo danas nepostoji”. Petanović implicit- 
no pretpostavlja dva lika Srba i srpstva: neko apstraktno „čisto”, „рга- 
vo” zajedničkim razlozima i ciljevima homogonizovano srpstvo (Srbi), 
ideologija oslobađanja Južnijeh Slovena, na jednom boku, i ono iz doba 
turske porobljenosti, osvajačko srpstvo („srpstvo kao firma”), kao spolj- 
no-politički taj(e)ni državni program i ideologija Velike Srbije, znači, 
„ideološko-političko srpstvo” kao tipično veljesrpstvo, na drugom bo- 
ku. Njegovo zbrknao shvatnje podrijekla Crnogoraca proizilazi iz sta- 
re „jezičke pometnje” poistovjećivanja Srba i Slovena, posebno Južni- 
jeh Slovena. Da je do kraja domislio svoju tezu „и realnosti srpstvo da- 
nas nepostoji ” i da više nema onoga idealnog (pravog srpstva) došao bi 
do zaključka da je srpstvo irealno, iracionalno, nepostojeće; da u stvar- 
nosti postoji samo konkretna srpska nacija, a kao tzv. srpstvo se javlja 
kao svesrpstvo, odnosno velikosrpstvo ili „iracionalna ideja obnavljanja 
srednjovjekovnog srpskog carstva” (G. Gezeman). 

na, nadnarodnosna, neetnička, višenacionalna idejna i ideološka 
nad(o)gradnja nad etničkim Crnogorstvom. 

Srbinizam (srbinstvo, srpstvo) je, zapravo, istočna integra- 
listička i objediniteljska oslobodilačka ideja južnoslovenstva. Ona 
je od svoga postanja uobličavana i usredištena kao svesrpska, ve- 
ljedržavna i posrbljujuća, bitno srednjovjekovno-feudalna, a uz 
to u onom vremenu i njime omeđenom horizontu još žilavoga 
carizma, ideološko-politički, gotovo, nuž(de)no (predodređeno), 
još od Dušanovoga carstva i njegove Pećke patrijaršije slaveno- 
serbske u „turskoj Srbiji”, izopačava i izobličeno nudi: nužnost 
zajedničkoga oslobođenja kao bezuslovnost sopstvenoga (p)otu- 
đenja, oslobođenje kao „novo”potčinjenje, osvajanje kao posvaja- 
nje, ujedinjenje kao ujed(i)njenje, objedinjenje kao prisajedinjenje, 
ujed(i)njenje i prisajedinjenje kao sinonimno udvajanje istog, inte- 
graciju kao unitarizaciju, pravdu i pomoč kao nadmoč, demokra- 
tiju kao supermatiju (majorizaiju), veljačenje (nacije) kao prvače- 
nje, a ovo kao (pri)svojštenje, rodnost kao svetotemska istorodnost, 
srpstvo kao jugoslovensko veljesrpstvo, južnoslovenizam kao pije- 
montizam, samoodređenje kao carsko vaskrsenje. 11 

Otuda razlikovanje „pravoga (idealizovanoga) srpstva” od 
postojećega ujed(i)niteljstva, prisajediniteljskoga srpstva, koje 
je dobro uoćio dr S. Drljević, ističući da je najveći pad srpstva 
u tome što se pretvorilo, izopačilo u „političku partiju ”, misleći 
zapravo na svesrpski blok političkih stranaka koje su prihvatale 
bezuslovno srpstvo. 12 

Rečeno poimanje srpstva na drugi način osvjetljava Njego- 
ševo, knjaza-kralja Nikole „srbovanje” i opštenito tz. crnogorsko 


11 O srbinizmu (srbinstvu, srpstvu) kao istočnom (ob)liku integra- 
lizma i njegovom odnosu pram ilirizmu viđi: Sreten Zeković, Etnič- 
ka svijest dinasta Petrović Njegoš, Crnogorski PEN centar i Crnogorski 
kulturni krug, Cetinje 2011. 

12 Na to „političko (sve)srpstvo”, odnosno srpstvo kao „politička 
partija” ukazuje i izjava potpre(d)šednika Podgoričke skupštine soci- 
jaliste Sava Fatića: „Što se tiče političke istrije Crne Gore, ja je dijelim 
na onu do juče i onu od danas. Mi više nijesmo Crnogorci, nego Srbi”. 

„srpstvo ”, pa i olako navođenu i uobičajenu tvrdnju da je S. Dr- 
ljević duže u početku smatrao da su Crnogorsci srpskoga etničkog 
po(d)rijekla i da je tek docnije došao do autohtonosti crnogorsko- 
ga naroda i njegovog nesrpskog po(d)rijekla, etničkog bića Crno- 
goraca. 

Drljevićevo isticanje vijekovne samostalne povijesti i različito- 
ga istorijskog puta Crnogoraca u odnosu na Srbe, i to neraspuči- 
vo sa crnogorskijem državotvorstvom i borbom neprestanom za 
slobodu, nije ništa drugo do uočavanje samobitne (h)iljadugodi- 
šnje crnogorske samoreprodukcije naroda i nacije unutr kojih se 
jedino i (pre)formira etničko biće. To je smisao i njegovoga isti- 
canja povijesnoga, političkog i kulturnoga individualitada i identi- 
tada Crnogoraca i Crne Gore i njihovoga očuvanja što se shvatalo 
i doživljavalo kao njihov posebiti nacionalni ponos. On to naziva 
Crnogorstvom koje je u bitnom neskladu sa srpstvom kao inte- 
gralističkom idejom u vanjsko-političkom programu knjaza-kralja 
Nikole. Tijeme se genijalno i anticipatorski rasteretio ondašnjega 
i ovdašnjeg nametnutog svesrpskoga totemizma, koji etnogenezu 
naroda i nacije posmatra po analogiji na familijarno i bratstve- 
ničko-plemensko rodoslovlje i na staro „etničko stablo”. 13 

Srpski imperijalizam 

Drljević srpsku hegemoniju u Jugoslaviji, posebito u Crnoj 
Gori, razgolićuje do same sirove srži: „Beogradskom kapitalizmu 


13 O istorijskom pristupu narodu i naciji u njihovoj povijesnoj sa- 
moprodukciji, istoriji, izvan koje i nema etničkog, pisao sam u uvod- 
nom dijelu knjige Crnogroska nacija, Društvo crnogorsko-hrvatskoga 
prirjateljstva i CKK, Cetinje 2010, ali i u više mojih knjiga i štiva. 

Sam dr S. Drljević izričito određuje Crnorgorstvo: „Crnogorski na- 
rod, kao i svi narodi na kugli zemaljskoj, istorijska je tvorevina. Crno- 
grostvo su stvarali i stvorili daleki vjekovi. Njegova država i njena vje- 
kovna pobjedonosna borba izgradili su političku i kulturnru izrazitost 
njegovoga lika. Tako izgrađeni i samo zbog toga, što je tako izgrađeno, 
Crnogrostvo je moglo viditi onu nejednaku borbu” (Petrovdanska de- 
klaracija). 

nije stalo do srpstva, nego do beogradskog kapitalizma pod ju- 
goslovenskim amblemom”. On nije ni socijalista, ni komunista, 
da bi ovijem kudio kapitalizam, n(eg)o ističe suštinu kapitala i 
profita pod maskom srpstva i srpske Jugoslavije - a to je impe- 
rijalizam, politika osvajanje tuđih teritorija i naroda, njihovoga 
brisanja (iliti) narod(nos)no-nacionalnoga genocida, navlaštito 
„brisanje Crne Gore i svega crnogorskoga” koje je inaugurisano 
od 1918. i podignuto ,,do visina državnog sistema vidovdanskim 
ustavom” kojem je „glavno da se Crna Gora izbriše”, ne mareći za 
pošljedice. Kao teoretičar društvenijeh odnosa, kritičar i dema- 
skirač imperijalne prakse, bez obzira na njezinu formu ispoljava- 
nja i maskiranja, S. Drljević je dobro shvatio opasnost imperijali- 
zma za male države i narode, posebno za Crnu Goru i crnogorski 
narod koji je na ivici istrebljenja i brisanja. Taj se proces nastavlja 
sve do danas. Zato zaključuje i klikuje da „па imperijalizam i nje- 
govu skrivenu strategiju treba bačiti prokletstvo”. 

Ničeovsko poimanje moćnijeh i nemoćnih , malijeh i veljih 

Tragičan kraj crnogorske države i krvavi teror nad crnogor- 
skijem narodom zbog otpora okupatoru uzdugao je Drljevićevu 
misao do Ničeove visine shvatanja moćnih i nemoćnih, velikih i 
malih: „Moćni znadu da slabi smatraju svojim životnim ciljem da 
postanu s njima jednaki”; moćni obećavaju, a slabi im vjeruju i 
„time dokazuju da su slabiji ne samo u snazi, nego i u mudrosti”. 14 

I komunistički imperijalizam onemogućava samostalnu 

Crnu Goru (jedina mogućnost za samostalnu 

Crnu Goruje raspad Jugoslavije) 

Sa stajališta imperijalizma i imperijalnoga odnosa moćnih 
prema nemoćnim, velikih prema malim (narodima), Drljević 
uočava u Sovjetskom Savezu i na primjeru uloge jugoslovenskijeh 
komunista u Crnoj Gori od 1918. i komunistički imperijalizam 


14 S. Drljević, Veliki i mali, Hrvatski narod, Zagreb, 25. 10. 1944. 

koji je također za obnovu bezuslovne Jugoslavije, kao i četnič- 
ki, koji ne daje mogučnost nezavisne Crne Gore. Sa naziranom 
pobjedom komunista-partizana i ratnoga stvaranja druge Jugo- 
slavije zaista je pala koncepcija samostalne Crne Gore. Drljevič 
shvata da ni jedna politička opcija nije omogućavala vasposta- 
vu samostalne Crne Gore i da joj je jedina mogućnost u raspadu 
Jugoslavije. Toga radi, i samo zato, traži mogućnost restauracije 
samostalne crnogorske države u osloncu na one snage koje su ras- 
parčavale Jugoslaviju. Iako mu se prigovara da mu nije bila mu- 
dra procjena oslonca na ondašnju Italiju i Njemačku, to je bila 
i jedina alternativa, i to rodoljubiva, za obnovu nezavisne Crne 
Gore, a također su mu bile istinite, proročno mudre i anticipator- 
ske šljedeće ocjene: 

1. da će se Crna Gora i Crnogorci u komunističkoj Jugoslaviji 
vrnuti u ratom stvorenu bezuslovnu Jugoslaviju sušto od početka 
temeljenu na bezuslovnom (sve)srpstvu; 

2. da su bezuslovno ujedinjenje i Jugoslavijapo sebi, u svijem 
njezinim likovima (a ne samo njihova prisajediniteljska sredstva), 
sam njezin bezuslovni četvoroliki totalitet laž(nost), ne-istina, na- 
silje i da ga se u cjelini i temelju moramo osloboditi i odbačiti kao 
pričin, obmanu, „religiju podvale”, ako se (h)oće vaspostaviti sa- 
mostalna Crna Gora; 

3. da je bez samoodređenja Crne Gore (slobodnoga izbora, 
ravnopravnosti), bez samostalnosti kao temelja slobode, nasu- 
prot bezuslovnoga svesrpstva i Jugoslaviaje, budućnost Crne Go- 
re ,,već viđena”, promašena prošlost; 

4. da se samoodređenje i samostalnost Crne Gore ne može 
ostvariti do razura imperijalnoga srpstva i Jugoslavije; 

5. da je predvidio ,,rat” u drugoj formi („hladni rat”, ekonom- 
sko-industrijski i politički rat) između Zapada i komunizma koji 
će ishoditi padom komunizma, a s njim i pad jugoslovenskoga ko- 
munizma kao uslova za vaspostavu nezavisne države Crne Gore; 

6. da je i u budućnosti predvidio spoj, spregu i poistovjećiva- 
nje komunista i bjelaštva, četništva, što je skrovito došlo do izra- 
žaja u drugoj Jugoslaviji na idejnom i ideološkom planu, a naroči- 

to u zlovaktu „ugroženoga i probuđenoga svesrpstva” u potonjem 
JU-ratu i raspadu Jugoslavije u paradoksalnoj pojavi tzv. neoko- 
munističko-svetosavskoga četništva koje se nakon rata u suverenoj 
Srbiji i zakonom ozvaničilo u poistovjećivanju komunista-parti- 
zana i četništva u antifašističkoj borbi za odbranu Jugoslavije; 

7. da je pravilno istakao važnost i značaj seljaštva za rješava- 
nje crnogorskoga (državnog i nacionalnog) pitanja u Crnoj Gori; 

8. da je prva - karađorđevićevsko-četnička imperijalna (sve/ 
to/srpska) Jugoslavija sušto ne samo predodredila rješenja budu- 
ćijeh likova Jugoslavije n(eg)o su nastali kompromisno sa načer- 
tanijevsko-bjelaškijem svesrpstvom i egzistirali u bitiju kao sve- 
srpski, zbog čega se i nijesu mogli održavati i što je bio imanentni 
uzro(čni)k i zakonitost njezinoga konačnog, opet ratnoga i do ge- 
nocida krvavoga, raspada; 

9. da imperijalizam, kvislinštvo ili, u Drljevićevom pojmov- 
niku, „janičarstvo ne stvara nego ruši državu”; 15 

10. da će se imperijalno jugoslovenstvo i izmanipulisani srbi- 
nizam uznemiravati i budno čuvati, učvršćavati, a ujedno i razu- 
rati neprestanim pokličom „Srbi na okupu” zbog stalnoga „ugro- 
žavanja srpstva” kojim se zapravo ugrožava imperijalno svesrp- 
stvo kao veljesrpstvo; 16 

11. da je uočio trajnicu srpstva kao „ideološko-političkog 
srpstva” i njegeovog pretvaranja u „političku stranku”, odnosno 
politički blok za (sve)srpski imperijalizam, beogradski kapital i 
profit, 17 za beuslovnost srpstva i srpskoga jugoslovenstva, znači, 
srpstva kao veljesrpstva. 


15 Krsto Z. (T) Popović je u znavenom ustaničkom memorandumu 
izrazio da je „zvanična Srbija zauvijek srušila soliarnost i bratsku lju- 
bav”, i da je ona „grobar ujedinjenja”. 

16 S. Drljević, Centralizam i federalizam, Zemun 1926: Divljom, 
urnebesnom drekom o opasnostima, koje, bajagi, prijete srpstvu i Srbi- 
ji”. Kroz sve četiri Jugoslavaije se ponavljala sintagma „ugroženo srp- 
stvo”, a naročito u potonjem JU-ratu i konačnom razuru Jugoslavije, a 
zatijem i u njezinim odlivcima. 

17 Nikola Petanović bi rekao da je ,,od srpstva firma stvorena”. 

12. da Drljevićevo negativno karakterisanje cincarskoga men- 
taliteta nije njegov šovinistički i rasistički odnos prema etničkim 
Cincarima, nego sinonim za beogradsku imperijalnu, profitersku 
i prevarantsku politiku, onu koja se često naziva srbijnska, s ob- 
zirom da je nije htio poistovjetiti sa srpstvom i idejom srbinizma 
(srbinstva), kao integralnom idejom oslobađanja i ujedinjavanja 
južnoslovenstva; 

13. i iz Drljevićevoga stava da „beogradskom kapitalizmu ni- 
je stalo do srpstva” naslućuje se da za njega srpstvo nije etnička 
kategorija, nego idealizovana integralistička ideja ujedinjenja ju- 
žnoslovenstva, njezin idealni utopikum oslobođenja i zajedničkoga 
ravnopravnog življenja; 

14. da će „ideološko-političko srpstvo”, „srpstvo pretvoreno u 
političku partiju” Crnogorstva, naroda i nacije crnogorske ukoro- 
viti trajno zlo šeme genocidnoga uništavanja Crnogorstva, naro- 
da i nacije crnogorske i biti njegova trajnija rodoljubna i etničko- 
humanistička opasnost. 

15. da će i u šljedećoj Jugoslaviji crnogorsko narod(nos)no-na- 
cionalno i državno pitanje biti opet u okviru imperijalnoga srp- 
stva, kao obavezno (u/dvoj/e/no) srpsko ili srpsko-crnogorsko, a 
ne samo crnogorsko i samoodređujuće. 

KRAH BEZUSLOVNOGA SRPSTVA I JUGOSLOVENSTVA 
I SUVERENA CRNA GORA REAFIRMIŠU ZELENAŠTVO 

PA I S. DRLJEVIĆA 

Međutijem, društveno-istorijska praksa istrošenosti bezu- 
slovnoga svesrpstva, na njegovoj osnovi zajedništva sa Srbijom i 
tradicionalnoga bezuslovnogprisajediniteljstva reafirmisala je ze- 
lenaštvo i crnogorske federaliste, a pogotovo kada se, sa raspa- 
dom komunizma i Jugoslavije, društvo našlo („vrnulo”) na počet- 
nom stupnju ,,ujed(i)njenja (reintegracije) srpstva” kroz agresiv- 
nu politiku ponovnoga prisajedinjenja Crne Gore Srbiji. Vrijeme, 
posebno novije, u razuru sve četiri Jugoslavije, potvrđuje i oži- 
votvoruje neuništvu ideju zelenaškoga, odnosno federalističkog 
pokreta-crnogorsku državotvornost, koja je vječna i neuništiva 

u svakom zajedništvu. Zelenaštvo je anticipiralo današnje samo- 
određenje - nezavisnu državu Crnu Goru. Miritalo je ne samo 
doživljenu afirmaciju no i p(otp)uniju rehabilitaciju, neuporedivo 
više no četništvo i druge opcije, a cr(k)veno-bijeli, crveno-zeleni 
i njihovi šljedbenici treba da ga rehabilituju ili š njega skinu svoju 
anatemu. To je, međutijem, bilo nemoguće sve dok je durao ,,de- 
mon jugoslovenstva i Jugoslavije” čiji razur tek omogućava da se 
uvidi nuždevitost, opravdanost i dalekovidost zelenaškoga i fede- 
ralističkog zahtjeva za samoodređenje Crne Gore. Tu istinu nije 
šćela da prizna ni jedna politička opcija, sve do savremenoga su- 
verenističkog pokreta na čelu sa koalicijom na vlasti (DPS i SDP). 

CR(K)VENO BIJELA ZLOUPOTREBA ANTIFAŠIZMA 18 

Odbrana državne himne Crne Gore od (navodnih sadržaja) 
fašizma može da bude ne samo jedna od mnogijeh zloupotreba, 
inače opravdanoga, antifašizma i „stari” način ideološko-poli- 
tičkoga suzbijanja i diskreditovanja svega samobitno crnogorsko- 
ga, n(eg)o i nesmotreni udar na većinsku volju građana koja je 
prvi put demokratsko-referendumski obnovila slobodnu i neza- 
visnu državu Crnu Goru i njezine autentične državne simbole, pa 
i dotadašnju „narodnu himnu”. 

Širu pojavu zloupotrebe antifašizma analizirao je najsvestra- 
niji kritičar fašizma Erih From („ Bjekstvo od slobode ”) koji sma- 
tra da je fašizam ekstremni vid totalitarizma i autokratizma, i 
da se ne mora vazda javiti u istoj ideološkoj vizuri i pod „istijem 
simbolima”. From zaključuje: „Nije važno koje simbole odabiraju 
nerpijatelji ljudske slobode: sloboda se ugrožava podjednako ako 
se napada u ime antifašizma kao i u ime otvorenogfašizma”. 

Može li se Staljinov autokratizam i staljinistički totalitarizam 
(samo) trajnije opravdavati u ime antifašizma, iako su antifaši- 
stički?! Nije li politika „probuđenog (sve)srpstva” u ime NOB-ov- 
skoga antifašizma i AVNOJ-a prva ,,ud(a)rila nogom” u AVNOJ 


18 Štivo je objavljeno u podgoričkijem Vijestima od 20. juna 2010, 
str. 15 pod nazivom Antifašizam je vertikala Crne Gore. 

i njegovu antifašističku konstantu; nije li ga ta ista politika u fa- 
zi potonjega JU-rata i topovima razurila u ime jednoga drugog, 
antiavnojskog sistema vrijednosti; nijesu li i iz toga oburdanog 
AVNOJ-a opet žilavo proizašli temelji novih samostalnih i oslo- 
bođenih država?! Zar se u procesu razura(nja) antifašističke av- 
nojske koncepcije nijesu združili protiv nje i partizanski i četnič- 
ki borci i pristaše na „stari” ratnički poklič „Srbi na okup” radi 
„ugroženoga (sve)srpstva” i „svi Srbi u jednoj državi”?! Zar nije iz 
toga proizašla paradoskalna pojava (neo)komunističko-svetosav- 
skoga četništva i srpskoga nacional-socijalizma čija je ideološka 
vertikala i svetosavski i širi pravoslavni fundamentalizam?! Nije 
li sve to u Srbiji na kraju krunisano i punim zakonskim izjed- 
načavanjem dotadašnjih nepomirljivih neprijatelja, avnojevaca i 
antiavnojevaca, partizana i četnika?! Još nedenacifikovano srp- 
sko (velje)državalje i veljecrkovlje (sa totalitaranim i monističkim 
hegemonističkim pretenzijama) nastoji „javnijem i tajnim na- 
činom” da svoju politiku i ideologiju transmituje u Crnu Goru 
preko (pro)prosrpskih stranaka i povjerenitštva SPC u CG koja 
je kanonizovala za sveca vladiku Nikolaja Velimirovića iako je 
veljačio i prvačio Adolfa Hitlera kao svetitelja, genija i heroja, po 
koncentracionim logorima držao antisemitističke govore i dobio 
orden od njemačkog Trećega rajha, upoređujući ga sa svojim pre- 
tečom Sv. Savom, kao svetosavskoga naci(onali)stu. 19 

Kako će sve to „naši, domaći Srbi”, navlaštito okupljeni u 
združenoj opoziciji, „izmiriti” između „dvije svoje Matice” od 
kojih je ova (jedina) naša (i to nezavisna od „vanjske Matice”), sa 
„vječitom antifašističkom vertikalom” crnogorskom?! Izgleda da 
„naši, domaći Srbi”, posebno oni socijalistički „čistunci”, nijesu 
podjednako animozni na iste pojave u „obije Matice”; ono što im 
ne smeta u Srbiji, nepodnošljivo kude u Crnoj Gori, jer „identični 
(sijamski) blizanci” (Srbi i Crnogorci) su bezuslovno „jedan, je- 
dinstveni, svesrpski (svetosavski, pravoslavni) narod”, koji se ne 


19 N. Velimirović, Nacionalizam svetog Save, Hrišćanska knjiga, 
Beograd 1998. 

može razdvajati na dva posebita i različita naroda, navlaštito ne u 
dvije nezavisne države. Ko gođ se nije tome apsolutno povinjavao 
u ime bilo česa, pa i nauke, AVNOJ-a, socijalizma i antifašizma, 
nemilosrdno mu je lijepljena etiketa fašista, „crnogorskijeh usta- 
ša”, „crnogorskoga nacionalističkog separatizma”. 

Naši i izvanjski Srbi se ponašaju kao da u Crnoj Gori ne po- 
stoje domicilni Crnogorci i ostali, pa im ne samo svijema nameću 
srpstvo kao obavezan (bezuslovni) ideološko-politički kult i mit, 
no ih i nijekaju i nište. Kolika je indoktrinacija svetosavskog i pra- 
voslavnog fundamentalizma pokazuje da i običan Srbina, bez iče- 
sove zebnje i zazora, „širokogrudo” i iz punijeh usta javno ističe 
da su Crnogorci i Srbijedan isti, pravoslavni, svetosavski narod u 
okviru sve(to)srpstva kojega ne treba razdvajati i dijelieti, a da pri 
tome i ne ošeća da vrši genocid nad Crnogorcima i ostalijema. 

Izgleda da su ponuđeni razlozi za korekciju ozakonjene „па- 
rodne himne” (nejsvjesna zloupotreba opravdanoga antifašizma, 
a sušt(astven)o svesrpski pobuđeni i usmjereni na one za Crnu 
Goru dične stihove „Koji nikad ne poznaše / Sramotnoga ropstva 
lance” i najmuzikalniju (najmelodičniju i najritmičniju) potonju 
strofu u himni (bez obzira ko je napisao) u kojoj se poje ,,da je 
vječna Crna Gora” (neuništiva u vječitoj borbi za slobodan sa- 
moopstanak), „uskačući u dva mora” (a Srbija je bez mora) i „glas 
nositi okeanom”: da je evro-atlanska samostalna i priznata drža- 
va (a ne „srpska država”). 

Iako je „Vječita vertikala Crne Gore” je nesporno antifašistič- 
ka, utemeljena je mnogo dublje, šire, prije i poslije antifašizma, 
u (h)iljadugodišnjoj samostalnoj i oslobodilačkoj povijesnici cr- 
nogorskoj u kojoj se vodila borba neprestana za samoopstanak u 
slobodi, protiv svijeh zavojevača na Crnu Goru. 

DR SEKULA DRLJEVIĆ - PARADIGMA 
CRNOGORSKE POVIJESTI 19.1 20. VIJEKA 

P roročanske riječi doktora Sekule Drljevića, izrečene dvadese- 
tak dana nakon Drugog zasijedanja AVNOJ-a, da je Jugoslavi- 
ja država koja nema budućnost, objavljene su 18. decembra 1943. 
godine u listu „Graničar”. U istom tom tekstu tvrdio je da je bivša 
zajednička domovina greška pariške konferencije održane 1919. 
godine. Nije trebalo čekati dugo, ni pola vijeka, da bismo se uvje- 
rili u utemeljenost i istinitost njegovih zaključaka. 

Odlukom o utvrđivanju zločina okupatora i njihovih poma- 
gača A. K. 22/46 1 na teret mu je stavljeno i to što je svojim poli- 
tičkim člancima i raspravama, u kojima je bio neobično plodan, 
kako u odluci piše, odobravao postupak okupatora u zemlji, ras- 
pirivao nacionalnu mržnju i pozivao na borbu protiv saveznika i 
NOV-a. Da bi potkrijepili ovu kvalifikaciju pozvali su se na tekst 
Pitam Beograd objavljen u listu” Spremnost” broj 4. od 20. janua- 
ra 1944. godine u kome piše: „Beograde, upamti: o crnogorskim 
ratnim reparacijama koje si opljačkao biće govora ali o proširenju 
tvoje vladavine na Crnu Goru ne može biti ni govora”. Tekst zavr- 
šava riječima: „Pitam Beograd kada će jednom prestati biti nesre- 
ća za svoje susjede”. Tokom raspada južnoslovenske zajednice i o 
ovom pitanju za pravo su mu dali i vrijeme i događaji koji su usli- 
jedili. Ni na njih nije trebalo čekati predugo. Politika Beograda se 


1 Dr Sekula Drljević, Politička misao, priredio dr Danilo Radoje- 
vić, Podgorica 2007. 

za samo četrdesetak godina nakon Drugog svjetskog rata poka- 
zala nesrećom i za Jugoslaviju i sve srpske sušede pa i samu Srbiju. 

Dakle, pola vijeka prije nego se raspala po drugi put, koncem 
Drugog svjetskog rata, pretpostavio je sudbinu i druge Jugoslavi- 
je. Nažalost, crnogorske žrtve ugrađene u dvije zajedničke domo- 
vine bile su ogromne ali uglavnom i uzaludne. Dvadeset hiljada 
u Prvom i Drugom balkanskom i Prvom svjetskom ratu i 40.750 
u Drugom. Tako da ukupni gubici iznose 60.000 ili 15% ukupne 
predratne populacije Crne Gore. Previše i za mnogo brojnije na- 
rode. Naročito je previše i uzaludu jer su ove žrtve položene i na 
oltar slobode naroda i država nastalih raspadom bivše zajedničke 
domovine koji u bivšu zajedničku domovinu nijesu uložili čak ni 
jednu kap krvi. Ali su početkom devedesetih, između ostalih, i na 
mrtvim crnogorskim glavama osnovali sopstvene države. Naža- 
lost, takvi nam se danas rugaju, čak, neki traže i promjenu grani- 
ca na našu štetu. A naše žrtve ugrađene u njihovu slobodu očito 
preziru i ne pominju. 

Trebalo je da bude jasno svima koji su šedočili raspadu Prve 
Jugoslavije da shvate da će se po istim šavovima raspasti i Druga, 
takođe u krvi. Ali, nažalost, to je bilo jasno samo manjini koju je 
činio i dr Drljević. Dobro se šećam izjave jednog mog bratstveni- 
ka, inače zelenaša, koji je ranih osamdesetih godina govorio za 
zajedničku domovinu da je suvomeđa, a onda bi dodao - prst u 
među međa niz dolinu. Inače, akteri stvaranja Druge Jugoslavije 
uglavnom nijesu imali dovoljno političke pameti da shvate širinu 
i dubinu Sekuline poruke po tom pitanju, već su ga i zbog to- 
ga oglasili ratnim zločincem. Njegovo pitanje upućeno Beogradu 
kada će prestati da bude nesreća za svoje sušede, ustvari je su- 
štinski dokaz političke i intelektualne zrelosti jednog usamljenog 
intelektualca u sredini duboko uronjenoj u tamne prostore mi- 
tova i legendi kojima je bio protkan kolektivni duh Crnogoraca 
tog vremena, pa dijelom i naše savremeno društvo. On je još sre- 
dinom četrdesetih godina shvatio ono što smo mi razumjeli tek 
skoro pola vijeka kasnije, devedesetih godina prošloga stoljeća, da 
je svaka srpska politika takve naravi da uvijek, ali u nepravilnim 

razmacima, unesrećuje i sebe i sušede. Upravo, zbog svoje imperi- 
jalne dimenzije čije granice zahvataju interesne sfere balkanskih 
država pa i nekih svjetskih velesila. Na nesreću, i mi Crnogorci 
smo platili visoku cijenu sopstvenih zabluda o svom ševernom 
sušedu čije smo svekupne moći i ulogu na svjetskoj i evropskoj 
političkoj sceni neutemeljeno preuveličavali i glorifikovali. Ako 
je suditi po rezultatima referenduma, te zablude se oslobodilo je- 
dva nešto više od polovine građana. Nažalost, samo jedna trećina 
pravoslavne vjeroispovijesti. Inače, proročanski zvuče Sekuline i 
njegove riječi da ambicija malih naroda da se nametnu drugima 
za gospodara, redovno nije otac njihove moći nego labudova pje- 
sma njihove slobode. Da je takvu političku mudrost pošedovao 
kralj Nikola koji je, inače, sanjao jugoslovensku krunu, ne bi za- 
vršio život u izgnanstvu niti bi naša domovina bila okupirana i 
anektirana 1918. godine. 

Crnogorci su poznati kao narod koji ne drži do ljudi koji mi- 
jenjaju uvjerenja. To je osobina svih ratničkih naroda, pa i Cno- 
goraca, koji smatraju da jednom stečena uvjerenja, bilo politička 
bilo neke druge naravi, moraju dosljedno i do kraja života da se 
brane po svaku cijenu, nezavisno od njihovih utemeljenja ili isti- 
nitosti. Zato promjenu stanovišta drže porazom a onoga koji ga 
je promijenio poraženom stranom kojoj nijedan Crnogorac kao 
pripadnik naroda s ratničkim mentalitetom ne želi da pripada. 
Stoga je čest slučaj da se naši ljudi drže nekog uvjerenja čvrsto pa 
i u korist svoje štete, smatrajući takav odnos vrlinom dostojnom 
čvrstih i časnih ljudi. Na temelju ovakvog stanovišta mnogi Cr- 
nogorci su stekli pogrešno uvjerenje da je doktor Sekula Drljević 
bio nedosljedan u svojim političkim stavovima. Međutim, grije- 
še. On je kao intelektualac, na temelju iskustva stečenog nedugo 
nakon aneksije, brzinom vidre pronikao u najsuptilnija politič- 
ka pitanja, nepogrešivo kvalifikujući političke odnose i procese 
u Kraljevini Jugoslaviji i uopšte bilo kojoj južnoslovenskoj tvore- 
vini. Skoro sve njegove kvalifikacije su izdržale probu vremena. 
Dakle, kao političar i intelektualac sazrijevao je i sazrio tokom 
veoma kratkog vremena u kojem je od jednog maturanta roman- 

tičarski fasciniranog srpstvom i slovenstvom do svoje 34. godine, 
za samo 18 godina, prošao put za koji je crnogorskom kolektivu 
trebalo skoro devedeset godina da ga pređe. 

Kao osamnaestogodišnjak on je 1901. godine, povodom smrti 
vojvode Marka Miljanova, u somborskom listu „Golub” štampao 
pjesmu nadahnutu srpstvom kojim je bio opijen kao, uostalom, i 
sva tadašnja omladina i građani. U drugoj strofi pjeva - 

Ah ne prestaj suze liti 
Neutješni srpski sine, - 
Smrću svladan danas pade 
Pobjedilac sa Fundine! 

Već 1905. godine on je u Zagrebu izabran za potpredšedni- 
ka Srpskog akademskog društva „Njegoš” 2 . A kao dvadesetdeve- 
togodišnjak i ministar finansija Kraljevine Crne Gore 23. aprila 
1913. godine zatekao se u Beogradu. Sa balkona beogradskog ho- 
tela „Grand” 3 obratio se manifestantima koji su na beogradskim 
ulicama slavili ulazak crnogorske vojske u Skadar. Tom prilikom 
je istakao sljedeće: ,,U najteže vreme naroda srpskog na Balka- 
nu, u doba najcrnje tiranije nad srpskim narodom, u vreme kad 
je srpski narod morao po pećinama da slavi Uskrs svog srpskog 
boga i srpsko Roždestvo, danas mi dočekasmo da se osvedočimo 
- posljednji otpor protiv turske tiranije Crna Gora je uništila za- 
uzećem Skadra”. Neposredno pred Prvi svjetski rat, 1914. godine, 
kao tridesetogodišnjak u Narodnoj skupštini 4 javno se zalagao 
za uniju Srbije i Crne Gore sa osloncem na Rusiju. U govoru je 
istakao -” Ta velika mogućnost našega kulturnog i ekonomsko- 
ga prosperiteta leži u carinskoj, vojnoj i diplomatskoj uniji Crne 
Gore i Srbije. U tim unijama ja nalazim jedini izvor našega na- 


2 „Bosanska Vila”, br. 21, Sarajevo 1905. 

3 Dr Sekula Drljević, Politička misao, priredio dr Danilo Radoje- 
vić, Podgorica 2007. 

rodnoga blagostanja smatrajući ih prirodnom ekonomsko - po- 
litičkom posljedicom teritorijalnoga spajanja srpskih kraljevina i 
nužnom nagradom krvavih ratnih napora srpskoga naroda” A u 
austrougarskom logoru Karlštajn 5 je 1918. godine, kao trideset- 
četvorogodišnjak, imenovan za člana civilnog odbora koji je bio 
osnovan s ciljem da nakon već izvjesne kapitulacije Austrougar- 
ske i povratka u zemlju bude vrhovna civilna vlast u zemlji. Jer su 
bili planirali da oficirski odbor, takođe formiran u istom logoru, 
oružanim putem izvrši ujedinjenje i spriječi povratak kralja Ni- 
kole na vlast. Događaji su ih pretekli, Crna Gora je već bila anek- 
tirana kada su se oni vratili iz logora. 

Preokret u njegovom poimanju i razumijevanju državnih i 
nacionalnih interesa i povijesti crnogorskog prostora i naroda 
dolazi tek nakon aneksije 1918. godine. U uvodu poglavlja „Gubi- 
tak Skadra” iz njegove knjige „Balkanski sukobi” piše: „Dočekali 
smo sve čemu se nijesmo nadali, a skoro ništa od onoga u što smo 
s pravom vjerovali. Ipak mislim da u ovoj državnoj zajednici ni 
jedna od udruženih zemalja nije tako naopako prošla kao Crna 
Gora”. Ova kvalifikacija napisana u dvije rečenice u sebi subli- 
mira cijeli i potpuni opis sudbine Crne Gore u Kraljevini Srba, 
Hrvata i Slovenaca. Od tog vremena doktor Sekule Drljević po- 
staje spiritus movens predratnog nacionalnog pokreta, koji je u 
kontinuitetu, ali nasljeđivan u različitim političkim formacijama, 
tokom skoro devedeset godina dugog i mučnog procesa u cjelini 
dovršio državnu emancipaciju, a nacionalnu djelimično i to tek 
sredinom ove decenije 21. vijeka. Inače, prigovor da je promijenio 
političko uvjerenje zbog uvrijeđenosti ili koristoljublja, kako sam 
već napisao, ne stoji, već je to učinio iz rodoljubivih pobuda a o 
čemu svjedoči pomenuta matematički precizna kvalifikacija sta- 
tusa Crne Gore u južnoslovenskoj zajednici. Potvrdu takvog stava 
nalazim i u nadaleko poznatoj njegovoj pjesmi Vječna naša. Nje- 
na snaga i poetska i estetska vrijednost svjedoče o tvorcu u čije je 
biće bila duboko utkana ljubav prema domovini koju je poimao 


5 Isto. 


33i 



Stevo Vučinić 


i doživljavao na način dostojan patriote. A oni ne čine političke 
preokrete iz koristoljublja već ljubavi i uvjerenja. 

Poimao je i anticipirao političke pojave i procese idući ispred 
svoga vremena i zato nije bio na vrijeme ni shvaćen ni poštovan. 
Trebalo je da prođe previše vremena, nažalost i da poteku rijeke 
krvi, da bi dobio izvjesnu satisfakciju. Ali to je uobičajena sudbi- 
na svih ljudi koji žive i stvaraju u malim sredinama, izloženi pi- 
zmi, pa i mržnji, i od svojih i od tuđina. Nažalost, zaludu je 1927. 
godine u programu Crnogorske federalističke stranke napisao - 
„Vječno u borbi za slobodu, Crna Gora je naučila cijenu svoje slo- 
bode i izgradila svoje duboko poštovanje prema slobodi drugih”. 
Već 1941. godine su ga demantovali komunisti, dokazujući da ni- 
je u pravu, ali jedino po ovom pitanju. Digli su ustanak ne samo 
za svoju već i za slobodu drugih naroda južnoslovenske zajednice 
po cijeni od 40.750 crnogorskih glava. A 1991. godine 60.000 Cr- 
nogoraca je nasrnulo na slobodu Hrvatske umjesto da štiti svoju 
koja je bila ugrožena, upravo od beogradskih vlastodržaca. 

Zanimljiva su i neka njegova stanovišta o sušednom narodu, 
kojima se takođe ne može ni dodati ni oduzeti ništa. Izjavio je 27. 
marta 1927. godine u jugoslovenskoj Skupštini da je srpski narod 
u jednom istorijskom momentu sav bio ujedinjen ali ujedinjen 
u ropstvu pod Turcima. A o zavjerama Beograda protiv drugih 
zemalja napisao je u knjizi „Balkanski sukobi” da je Beograd to- 
liko veličao zavjeru i zavjerenike da je zavjereništvo pretvorio u 
moral javnoga života. Vredi napomenuti da je on tvorac poznate 
misli „Niko nikoga ne mrzi tako kao izdajnik izdanu domovinu”. 
Nažalost, više puta i na mnogim primjerima mi Crnogorci smo se 
uvjerili da je i u ovom slučaju bio u pravu. 

Razumljivo, ne samo njegova politička već i stanovišta o et- 
ničkom porijeklu Crnogoraca tokom vremena su pretrpljela radi- 
kalnu promjenu. Nekada romantičarski zanesenjak koji je pjevao 
ode u slavu srpstva, poslije aneksije, zahvaljujući iskustvu steče- 
nom odmah nakon aneksije promijenio je i to svoje stanovište jer 
je uočio i shvatio da nijesmo jedan već dva naroda koja pripadaju 
različitim kulturama. Pa je pisao da je postalo jasno da Srbija i 

Crna Gora nijesu samo dvije zemlje koje su živjele zasebnim ži- 
votom kroz stoljeća svoje povijesti, nego i dva svijeta toliko jedan 
od drugoga udaljena, kao da žive na dva kontinenta. Jednostavno, 
razgovijetno i besprijekorno objašnjenje različitosti i osobenosti 
kultura, naravi i tradicija ova dva naroda, zbog čega i jesu poseb- 
ni narodi, koji stoga razumljivo i pretenduju na sopstvene države. 
Na nesreću, mnozini to ni danas nije jasno zato smo i plaćali tako 
visoku cijenu u prethodna dva desetljeća. 

Najzanimljivija su njegova politička gledišta o Jugoslaviji i 
osnovama na kojima mora biti utemeljena da bi bila dugovječna. 
Smatrao je da temeljni zakon Jugoslavije ne može biti drugo do 
akt sporazuma jugoslovenskih zemalja. Upravo na tim političkim 
i pravnim temeljima utemeljen je i Ustav iz 1974. godine, inače, 
donešen nakon studentskih pobuna iz 1968. i maspoka iz 1971. 
godine. U protivnom, južnoslovenska zajednica bi ušla u među- 
sobne sukobe i rastočila se još sredinom sedamdesetih godina 
prošloga vijeka. Pisao je i govorio da jugoslovenstvo zamišljeno i 
prihvaćeno kao garancija slobode svih zemalja južnih Slovena, ne 
može postati grobar slobode nijedne od njih a da i samo ne bude 
sahranjeno u istu grobnicu. Upravo onog trenutka kada je krajem 
osamdesetih beogradska politika dovela u pitanju slobodu svih 
južnoslovenskih zemalja, nedugo poslije, sredinom devedesetih, 
u istu grobnicu sahranjene su i Jugoslavija i južnoslovenska ideja. 
Sekuli Drljeviću se mora odati priznanje ne samo zato što je još 
1944. godine anticipirao njenu sudbinu nego i zato što je precizno 
dijagnosticirao njenu temeljnu bolest i propisao lijek. 

Stoga nije slučajno italijanska okupaciona vlast 6. oktobra 
1941. godine prognala Sekulu Drljevića u San Remo 6 . Prognan 
je na zahtjev četničke vrhuške koja ga je smatrala opasnim nepri- 
jateljom koji mora biti udaljen iz Crne Gore. Razumljivo, zbog 
straha od njegove nesporne harizme među zelenašima koja bi 
mogla da pomrsi račune Mihailovićevim četnicima u zemlji. Bio 
je suviše snažna i uticajna ličnost koja je i intelektualno i politički 


6 J. M. Popović, 363. 

nadvisivala sredinu. Takvima ne praštaju ni sredina ni neprijate- 
lji ali ih, na koncu, povijest rehabilituje u mjeri njihovih zasluga. 

Sudbina Sekule Drljevića u Judenburgu je neka vrsta para- 
digme Jugoslavije, koja potvrđuje da je kroz cijelu povijest osovi- 
na Beograd - Zagreb, na kojoj je zemlja počivala, rješavala svoje 
probleme na štetu malih i nejakih. Ubili su ga četnici s dozvolom 
ustaša pod čijom je zaštitom bio. Upravo, to se desilo da bi se 
oslobodili svjedoka bkvidacije Pavla Đurišića sa nekoliko stotina 
boraca čije je ubistvo naručio njihov vrhovni komadant Draža 
Mihailović od Anta Pavelića. Tako se Čiča riješio rukovodstva i 
dijela crnogorskih četnika, kojima nije vjerovao da su mu vjerni i 
spremni da ga slijede đe gođ krene. Crnogorski četnici su mu bili 
potrebni kao ratnici da bi sa njima i uz pomoć saveznika, kako je 
vjerovao, promijenio ishod svjetskog rata u korist četnika. 

ZAKLJUČAK 

Nijesam slučajno naslovio ovaj prilog - dr Sekula Drljević, 
paradigma crnogorske povijesti 19. i 20. vijeka. On je, kako sam 
već napisao, sazrio u političkom i intelektualnom smislu za ne- 
pune dvije decenije. Toliko vremena mu je trebalo da od mladog 
i premladog zanesenjaka zadojenog romantičarskim srpstvom 
pređe put do zrelog političara koji je utro stazu kojom su nasta- 
vile da hodaju generacije Crnogoraca tokom procesa nacionalne 
emancipacije. Dok je Crnogorcima trebalo da pređu taj isti put 
cijelih devedeset godina, i nijesu se još u cjelini emancipovali kao 
narod. Inače, radikalna promjena njegovih političkih stavova na- 
kon aneksije Crne Gore Srbiji nije posljedica njegove nedosljed- 
nosti, već zrelosti političara i intelektualca koji se oslobodio od 
nacional-romantičarske opijenosti srpstvom i intelektualno uzvi- 
sio nad okolinom. Jer je razumio, kako je pisao, da su neki shvatili 
jugoslovensku zajednicu kao tvorevinu kojom će moći da potči- 
ne sve ostale, do teritorijalnog proširenja 7 . Vjeruju, piše Seku- 


7 Dr. Sekula Drljević, Politička misao, str. 305, priredio dr Danilo 
Radojević, Podgorica 2007. 

la, protivno naprijed istaknutoj Geteovom misli, da se tvorevine 
vjekova ne mogu ignorisati bez opasnosti za ignorante. Potvrđuju 
takav moj sud o njemu i himnički stihovi njegove poznate pjesme 
Vječna naša koje je mogao da napiše samo neko ko je duboko i 
snažno volio i ljubio svoju domovinu. Inače, kao što je spljošte- 
na glava Marka Dakovića ispod prevrnutih sanduka zlata koji su 
se sručili na njega prilikom prinudnog slijetanja aviona kojim je 
bježao iz zemlje 1941. godine, paradigma sudbine svih protivnika 
Crne Gore, tako je i životni put Sekule Drljevića paradigma Crne 
Gore 19. i 20. vijeka. Zato što se u njegovoj ličnosti sublimiraju 
sve zablude, povjesna lutanja, otrežnjenje pa i kontraverzno po- 
našanje prirođeno Crnogorcima koji su u nacionalnom i državo- 
tvornom smislu sazrijevali cijela dva vijeka i još nijesu u cjelini 
uzreli. U Sekulinom slučaju taj proces je, kako sam već napisao, 
trajao samo 18 godina. Samo toliko mu je vremena trebalo da u 
cjelini i po suštini shvati zabludu o porijeklu, identitetu i sopstve- 
nim nacionalnim i državnim interesima. Toj zabludi je robovao 
i kolektivni duh tog vremena. U ono vrijeme to su mogli samo 
rijetki intelektualci među kojima je bio i dr Sekula Drljević. Čak 
je u periodu između dva rata utirao je stazu nacionalne i državne 
emancipacije. Na koncu, nesporno je volio svoju domovinu iznad 
svega, ali je u vrijeme okupacije pokušao da je obnovi kao državu 
i spasi narod od bijede, nesreće i pogibije, ali sa pogrešnim ljudi- 
ma i na pogrešan način. Dr Sekula Drljević po svemu zaslužuje 
naročitu i nepristrasnu studiju, naročito njegova uloga i djelat- 
nost u periodu Drugog svjetskog rata. 


335 




Marijan Mašo Miljić 

SEKULA DRLJEVIĆ IZMEĐU 
DEMONIZACIJE IISTORIJSKE ISTINE 

M eđu znamenitim Crnogorcima dr Sekuli Drljeviću po mno- 
go čemu pripada osobeno mjesto: kako po njegovom životu 
i radu kao pravnika, advokata, ministra pravde, političara, ideo- 
loga i intelektualca tako i po njegovoj snažnoj, temperamentnoj, 
harizmatičnoj, često kontroverznoj, hvaljenoj i osporavanoj lič- 
nosti. Cijelog života pratila ga je tragična ironija crnogorske sud- 
bine koja pojedinca, bez obzira koliko duhovno bio veliki i jak, 
po nekoj iskonskoj ukletosti, kao slamku baca u valove vremena, 
u kovitlace svjetskih i nacionalnih događanja. Bio je sav posvećen 
Crnoj Gori, njenoj sudbini i budućnosti, svome narodu, ogrezlom 
u mitsku svijest, zarobljenom tuđom predstavom o sopstvenom 
porijeklu i identitetu, upregnutom u ostvarivanje tuđih državnih 
i nacionalnih projekata, često okrenutom protiv sebe i sopstvenog 
ontološkog opstanka. Prolazeći kroz godine i decenije sosptve- 
nog trajanja i sazrijevanja, kroz sopstveno i kolektivno samoo- 
svješćivanje, uz neviđenu ličnu i građansku hrabrost, prošao je 
put od čistilišta do pakla. U tom paklu doživio je tragičan kraj 
od crne ruke u bijeloj rukavici, na čiju monstruoznost je ukazi- 
vao cijelog života. U tom danteovsko-kafkijanskom svijetu, među 
preživjelim monstrumima, izbjeglim čudovištima, nakazama iz 
rata pod maskama mirovnjaka, odigrala se lična i porodična dra- 
ma Sekule Drljevića. Zaklan je zajedno sa suprugom Marijom i 
služavkom, prokazan i oklevetan zbog Crne Gore i svega što je 
činio i žrtvovao se, 10. novembra 1945. godine, u Judenburgu, u 
Austriji. Iako nema svjedoka, njegovi biografi - osvetnici napisali 

su da „је poginuo od ruke koja je znala za njegova nedela” uz ne 
slučajnu napomenu - „ubili su ga četnici”, poraženi vojnici pro- 
jekta balkanske hobotnice iz čijih pipaka je nastojao skoro dvije 
decenije da iščupa Crnu Goru i svoj narod. I danas sa distance 
od 66 godina, poslije svega što se događalo i desilo za to vrijeme i 
kroz šta su prošli Crna Gora i Crnogorci, i pored toga što ona ista 
„сгпа ruka u bijeloj rukavici” nije priviđenje, več i danas bjelasne, 
vrijeme je da se zapitamo: ko je i kakav je bio dr Sekula Drljević, 
čovjek, političar, ideolog, pravnik; što to još uvijek sprječava one 
koji drže do objektivnosti i poznaju njegovu političku, naučnu i 
nacionalnu misao da ga stave u ram istorijske istine i iskažu slo- 
bodni sud o njegovom životu, ličnosti i djelu, ako se, pak, njegovi 
politički i ideološki protivnici i nepomirljivi neprijatelji uporno, s 
neskrivenom mržnjom, trude i svom snagom upinju da ga što vi- 
še ocrne i satanizuju, učine apostolom zla, izdajnikom, otpadni- 
kom i velikim grješnikom, ratnim zločincem, crnogorskim usta- 
šom, monstrumom. 

U duhu one Aristotelove maksime: „Drag mi je Platon, ali mi 
je istina draža”, trebalo bi pristupati i životu i djelu dr Sekule Dr- 
ljevića, naravno poštujući i ono aristotelovsko načelo da se bavi- 
mo onim što se dogodilo a ne onim što se moglo dogoditi, poje- 
dinačnim a ne opštim. 

Bez obzira na teške okolnosti u kojima je djelovao i zašto je 
to sve činio, period koji obuhvata Drugi svjetski rat baca veliku 
sjenku na njegovu ličnost i ukupnu djelatnost, gledano ne samo 
po mjerilima ideološkim nego i po naučnim. Međutim, na njegov 
moralni i ljudski lik svašta je tovareno, ne samo za života nego i 
po smrti, i danas, gotovo sedam decenija kasnije, najviše sa veliko- 
srpske strane, čija je poenta u lažnoj sintagmi „crnogorski ustaša”. 

U našem susjedstvu dijele se indulgencije za dokazane ratne 
zločince, izdajnike i velike grješnike, počinitelje mnogih zala i ge- 
nocida, ali ti isti se preko noći proglašavaju nacionalnim heroji- 
ma, podvižnicima i vitezovima „naroda u celini”. Krivica i grijeh 
dr Sekule Drljevića u poređenju sa takvima je skoro zanemarljiva. 
Uostalom, ona nije imala sudski epilog. 

O Sekuli Drljeviću, ozbiljno i sa naučnog stanovišta, pisano 
je i kod nas i u okruženju, s istoriografskog i drugih aspekata, 
osvjetljavani su i njegov život i djelo, ali još uvijek nema cjelovi- 
te, objektivne i kritičke slike. U tom pogledu najviše je učinio dr 
Danilo Radojević, koji je sačinio izuzetno dobar izbor njegovih 
radova uz do sada najbolju studiju o ovoj nezaobilaznoj ličnosti 
crnogorske istorije. 

Međutim, tema u kojoj treba da se dr Sekula Drljević sagleda 
između istorijske istine i demonizacije, koja se pojačavala kada 
god su njegovim činjenjem i političkom mišlju bili nezadovoljni 
oni koji ne mogu da podnesu postojanje Crne Gore kao države, a 
Crnogoraca kao nacije, vrlo je složena i delikatna. Što se više uda- 
ljavao od mladalačkih ideja o srpskom i jugoslovenskom ujedinje- 
nju, osvješćujući se, sve više se unosio u crnogorsko pitanje, naci- 
onalno i državno, bivao je sve negativnija ličnost, sve veći demon, 
oličenje zla i kao takav, i mrtav, opasnost za srpstvo, srpske na- 
cionalne i državne interese, za srpsko velikodržavlje, svetosavlje. 

Što je više sazrijevala Sekulina crnogorska politička misao, 
protivna centralizmu i unitarizmu i, na kraju, i samom jugoslo- 
vensko-srpskom federalizmu, u kome nije bilo mjesta za Crno- 
gorce i njihovu državu, to su se stepeni njegove satanizacije uve- 
ćavali. 

Za političke i ideološke protivnike Sekula Drljević je bio zao 
duh čije je konstantno nadahnuće bila Crna Gora i njeno izbavlje- 
nje iz velikosrpskog i jugoslovenskog ujedinjenja. Za svoje prista- 
lice i sljedbenike taj „demon” je nosio prosvjetljenje, uz rijetku 
hrabrost, čineći je sve da se vidi dalje i sigurnije, služeći se argu- 
mentima koje je bilo teško pokolebati, u rasponu između spozna- 
je i sudbine. On je sve što je činio - činio za dobro a ne zlo Crne 
Gore i Crnogoraca, s nekom višom sviješću. Ali ni dobre namjere 
ne ispadnu uvijek na dobro. 

Za njegove velikosrpske kritičare, kao, svojevremeno, u pr- 
vom periodu kada se zalagao za uniju Crne Gore sa Srbijom, di- 
plomatsku, vojnu i carinsku, Sekula Drljević je bio anđeo sveko- 
likog srpstva, a kada je uvidio njegovu kanibalsku i imperijalnu 

prirodu takoreći preko noći je postao demon - pali anđeo koji je 
izdao svoju (srpsku) prirodu. A Sekula Drljević, prema svjedo- 
čenju njegovih prijatelja, nije bio zao čovjek. On je proizišao iz 
porijekla svoga naroda crnogorskog, nastojeći da mu čini dobro. 
Umio je da se pokorava svojoj prirodi, da ne odustaje od svojih ci- 
ljeva i stavova, da Crnogorce vraća sebi i duhovno-državno-naci- 
onalnoj vertikali Duklja - Zeta - Crna Gora, da se oslobode mita 
i zamki velikosrpske istoriografije i njenih imperijalnih aksioma. 

Objektivniji biografi Sekule Drljevića navode njegove razne 
karakterne, profesionalne i druge osobine i vrline. O njemu piše 
1925. godine Milija Dragović, student prava: ,,Ne samo u cijeloj 
Crnoj Gori, nego u cijeloj Kraljevini odlično mjesto zauzima svo- 
jim pravnim znanjem, visokim obrazovanjem, preciznim i tre- 
zvenim misbma, duhovitošću i govorničkim darom”. Kad je po- 
stavljen za crnogorskog ministra pravde imao je samo 25 godina. 
U to vrijeme sve do tzv. „ujedinjenja” i malo kasnije bio je ideolog 
unionističkog usmjerenja. Iz toga vremena je čuvena i često citi- 
rana izjava ,,da je Crna Gora zavedena za Goleš planinu” što je 
on kasnije, objašnjavao da nije mislio na kralja Nikolu, iako se sa 
njim bio razišao, već na pukovnika Petra Pešića, pod čiju koman- 
du je bila stavljena crnogorska vojska, što je, između ostalog, uslo- 
vilo njenu kapitulaciju, prvi put u istoriji. Od 1925. godine Sekula 
Drljević se zalaže za federativni princip ujedinjenja jugosloven- 
skih zemalja, u kojemu bi Crna Gora imala autonoman status. 

Animozitet prema Sekuli Drljeviću počinje onda kada je zbog 
svojih federabstičkih stavova i isticanja prava Crne Gore morao 
da pređe u opoziciju i, naročito, nakon saveza sa Stjepanom Ra- 
dićem i njegovom Hrvatskom seljačkom strankom. Pribbžavanje 
Sekule Drljevića Hrvatima srpski krugovi nijesu mogli da „svare” 
i, po njima, od tada počinje njegov nagb zaokret i svratak. 

Sekula Drljević je u svojoj stranci, među prijateljima i prista- 
licama uživao vebki ugled, kao i među crnogorskom intebgenci- 
jom, a dobrim dijelom i narodom. 

U to vrijeme njegov biograf Mibja M. Dragović iako mu za- 
mjera pribbžavanje Hrvatima, ne poriče mu vrline koje su ga u 

to vrijeme krasile: „Od svoje pojave na političku i javnu pozorni- 
cu dr Sekula Drljević se istakao osobitom bistrinom, energijom, 
stručnim znanjem, a najbolje govorničkim darom, po čemu se 
može ravnati sa najboljim u državi. O raznim pitanjima doka- 
zao je svoju doraslost za raspravljanje sa puno živosti, duhovitosti 
i ubjeđenja, pored dokumentovanja i jedinstvenog obrazloženja. 
Njegova sposobnost činila mu je mjesta u najvećim krugovima i 
forumima i gdje zbog svoga političkog rada nije bio voljen”. Isti 
autor zatim veli: „Njegov rad ipak nije bez dosta grešaka. On če- 
sto nije znao granicu u svom javnom djelovanju. Kao ministar 
pravde bezobzirno je gonio svoje političke neprijatelje, te im veli- 
ke grehove pripisivao. Međutim i kao ministar Kralja apsolutiste, 
mislio je svojom glavom i nije se dao zavesti. Takođe najnovija 
njegova koalicija i krojenje programa, pokolebale su vjerovanje u 
stalnost i čvrstinu njegovog karaktera”. 

Drljević počinje sve više da biva negativni junak, vitez sa de- 
monskim likom, antipod onom ranijem. Dragović ne primjeću- 
je njegovo zrijevanje. Pa ipak ovaj mlađani novinar - student ne 
može da ne kaže ono što je pravo: ,,Od Crnogoraca koji se danas 
(1929) bave javnim radom, po jačini duha, stručnoj spremi, tre- 
zvenosti misli, svestranom obrazovanju i govorničkom daru dr 
Sekula Drljević danas konkurenta nema”. 

Međutim u prvoj objavljenoj biografiji Sekule Drljevića koju 
je publikovao novinar i publicista Pantelija Jovović, inače srpski 
radikal, o ličnosti i djelovanju Sekule Drljevića izrečeni su mnogo 
oštriji sudovi. Iako mu ovaj pisac teksta ne spori nesumnjivi be- 
sjednički talenat, koji je manifestovao u skupštinskim nastupima 
i replikama, on veli da su ti njegovi govori prelazili u cinizam sa- 
mo da bi se onaj sa kojim polemiše „predstavio pobijeđenim”, da 
je u politici bezobziran, da je „zapostavljao zakonitost”, a kada ni- 
je bio u državnoj službi da je, navodno, radio „protivu narodnih 
i državnih interesa”. On navodi optužbu Sekule Drljevića, koju je 
kao poslanik izrekao na posljednjoj sjednici Crnogorske narodne 
skupštine, pri kraju 1915. godine, ,,da je Crna Gora zavedena za 
Goleš planinu”, podmećući mu da se to odnosilo na kralja Niko- 

lu, što je Sekula kasnije demantovao. Njegov biograf mu takođe 
spočitava da je tokom rata širio„defetizam u crnogorskoj vojsci”. 
Nastojeći da ukaže na nedosljednost i prevrtljivost crnogorskog 
političara on ističe kako se početkom rata zalagao za uniju Crne 
Gore i Srbije a deset godina kasnije za „samostalnu Crnu Goru ili 
u najmanju ruku za njenu autonomiju”, što ukazuje na autorovu 
kičeljivist i političku isključivost. Zato i nije čudno što ni Pante- 
lija Jovović ni njemu slični oponenti ne mogu ili neće da razumi- 
ju njegovo političko sazrijevanje i promjene u stavovima koje su 
uslovili događaji i surova crnogorska realnost, pod reokupacijom, 
poslije Prvog svjetskog rata, nakon nestanka Crne Gore kao dr- 
žave i njen žalosni položaj u Kraljevini SHS, utemeljenoj na uni- 
tarizmu i centralizmu. U to vrijeme Sekula Drljević postaje ljuti 
protivnik unitarizma i centralizma i ulazi u federalističku fazu 
svoga političkog djelovanja. 

Njegova politička misao, gledišta i stavovi postaju osnova cr- 
nogorskih federalista. Oni ga prihvataju kao vođu i ideologa svo- 
ga pokreta koji se zalagao za federalno uređenje nove države i 
ravnopravan položaj Crne Gore u njoj. U tom pogledu su vrlo 
značajne i inspirativne za promišljanje njegovi govori, diskusije 
i replike u Narodnoj skupštini Kraljevine SHS. Njegovi briljant- 
ni retorski nastupi, kao i ostalih poslanika Crnogorske stranke, 
Mihaila Ivanovića i Sava Vuletića, dobro su prodrmali parlament 
nove države i izazvali pažnju i vlasti i opozicije, ukazali na ne- 
zavidan, ponižavajući položaj Crne Gore u novonastalom držav- 
nom zdanju. Govori Sekule Drljevića izazivali su ne samo otpor 
poslanika iz vlasti nego i bijes, koji se manifestovao kroz doba- 
civanje, lupanje i histeričnu viku, pa i vrijeđanje. Tada se njegov 
zaokret u federalističkom pravcu sasvim učvršćuje, ali i razoča- 
renje stanjem u državi, uz strepnju za dalju sudbinu Crne Gore i 
Crnogoraca. Istovremeno se kristališe i njegova politička misao 
o državnoj i nacionalnoj posebnosti Crne Gore i Crnogoraca u 
odnosu na srpski nacion i srpsku državu. Njegov naglašeni ego, 
intelektualna i besjednička superiornost i dar da se pronikne u 
suštinu problema vodili su ga sve više sopstvenom otrežnjenju. 

Isticanje razlika između Srba i Crnogoraca, naglašavanje po- 
sebnosti istorijskog razvoja jednih i drugih, razlika u njihovim 
pogledima na svijet, Sekulu Drljevića činili su sve omraženijim 
kod srpskih političara, dok pojedini nijesu mogli sakriti ni ličnu 
nepodnošljivost, čak i mržnju. 

Crnogorskim federalistima vlast rastura predizborne zboro- 
ve, zabranjuje izlazak na izbore. Sekulu Drljevića kao vodeću lič- 
nost federalističkog pokreta policija često hapsi, stavlja u pritvor, 
a režimska i opoziciona štampa napada i kleveće. 

Pitanje Crne Gore i njena istorijska prava više se nijesu mo- 
gla vratiti kao duh u bocu. Zbog toga je Sekula Drljević smatran 
i neprijateljem i izdajnikom. S druge strane, u njemu samom či- 
li naslijeđena nametnuta raspolućenost u shvatanju crnogorskog 
nacionalnog bića. On ukazuje „па trijumf srpske državne ideje 
nad crnogorskom”, ali i shvata da mora doći do otrežnjenja kod 
Crnogoraca. Kritikuje postupke i teror režima u Crnoj Gori, na- 
silje koje je počinilo brojne zločine, obezdomilo nekoliko hiljada 
Crnogoraca. Režim zato Sekulu naziva separatistom i izdajnikom, 
otpadnikom kao i sve njegove sljedbenike i pristalice. Međutim, 
uticaji federalističkog pokreta i crnogorske političke misli više se 
nijesu mogli suzbiti. Svijest o državnoj i nacionalnoj individual- 
nosti postaje sve jasnija. U to vrijeme prosto pljušte klevete po 
Crnoj Gori za sve i svašta. Drljević na to uzvraća svojim žestokim 
polemikama. Sredinom tridesetih godina dr Sekula Drljević ulazi 
u period u kome mu se sve više nameće misao o etnogenezi Crno- 
goraca i hiljadugodišnjem državnom trajanju, istina uz izvjesne 
zablude, od kojih se kasnije oslobađao. 

Prisjetimo se da je Sekula Drljević studije prava i doktorat za- 
vršio u Zagrebu za šest godina (1902-1908), što svjedoči da se 
radi o izuzetno obdarenom čovjeku, vrlo obrazovanom. Kasnije 
se dokazao i kao pravnik i političar koji zna i da misli i da se bori, 
da brani svoje ideje i politička gledišta. 

Krajem dvadesetih godina prošlog vijeka, dok je čiljela aktiv- 
nost crnogorskih federalista, javljaju se nove snage, kao komuni- 

sti i drugi, koje pronose i razvijaju njihove ideje o crnogorskom 
državnom i nacionalnom pitanju. 

Međutim, Sekula Drljević ne posustaje. On ide svojim putem 
i stranputicama na koje ga je bacao vihor Drugog svjetskog rata, 
slijedeći ne samo svoje ideje nego i svoju sudbinu. Bio je istinski 
privržen Crnoj Gori. Želio je pošto-poto da je vidi slobodnu i ne- 
zavisnu. Tu nezavisnost je, istina fingiranu, dobila 1941. pod itali- 
janskom okupacijom, ali nije mogla biti slobodna. A nezavisnosti 
nema bez slobode. Pri kraju rata Sekula Drljević je, boraveći u Za- 
grebu, nastojao da tu nezavisnost ostvari pod okriljem Njemaca, 
ali i taj pokušaj je propao. Italijani i Njemci našli su saveznike u 
četnicima, kao predstavnicima velikosrpskog projekta i brojnijoj 
populaciji. U novom pokušaju Sekula Drljević je stupio u neprin- 
cipijelnu koaliciju sa Pavlom Đurišićem i njegovim četnicima, 
koji su htjeli da se, pod pobjedničkim naletom partizana i us- 
pjesima Saveznika na svim frontovima, povuku prema Zapadu. 
Taj pokušaj „crnogorske sloge” nije uspio, iako je Pavle Đurišić 
priznao Sekulino Crnogorsko državno vijeće i njega za političkog 
vođu Crnogoraca i pristao da se četničke jedinice transformišu u 
Crnogorsku narodnu vojsku pod vrhovnom komandom Sekule 
Drljevića, dok je Pavle dobio položaj operativnog komandanta. 
Ta „crnogorska narodna vojska” trebalo je da se bori za samostal- 
nu crnogorsku državu. Ali od toga nije ništa ispalo. Prema svje- 
dočanstvu Đurišićevih saradnika, sporazum nije pogazio Sekula 
nego Pavle. Pavle je iznevjerio dogovor i zaputio se na put bez 
povratka na kome je stradalo puno četnika. 

Istim putem je krenuo i Sekula Drljević i stigao do Austrije 
gdje ga je stigla osvetnička četnička ruka. 

Ukupna politička djelatnost Sekule Drljevića, njegova poltič- 
ka misao i ideje, ljudski angažman, njegove greške, zablude i ilu- 
zije zaslužuju dublji analitički pristup, svestrano sagledavanje i 
promišljanje, bez predrasuda, objektivan i kritički sud. 

Istorijska istina je neumoljiva, samo je meritoran njen sud. U 
svjetlosti toga suda pojaviće se pravi lik ove nezaobilazne crnogor- 
ske ličnosti i pokazati veličina, vrijednost i značaj njegovog djela. 


344 



Sekula Drljević IZMEĐU DEMONIZACIJE I ISTORIJSKE ISTINE 


Međutim, demonizacija i satanizacija Sekule Drljevića ne su- 
staju ni u ovo vrijeme. Ali to su napadi istoričara i autora knjiga, 
ideološki, politički i nacionalno nepopravljivo zaslijepljenih veli- 
kosrpstvom, srpskom velikodržavnom i velikonacionalnom ide- 
jom koja u svemu vidi „zavjeru protiv Srba”. Tako se kvalifikuje 
svaki akter na istorijskoj sceni koji poštuje i afirmiše crnogorsku 
državnu posebnost i nezavisnost, nacionalnu autohtonost, koji 
govori o crnogorskoj kulturi, crkvi, jeziku, o bilo čemu istinski 
crnogorskim i biva proglašen izdajnikom srpstva, separatistom, 
crnolatinašem, crnogorskim ustašom, demonom - u starom ma- 
niru koji se osjeća na tamjan neonacizma. 

Iako je bio kontroverzna ličnost i nije u svemu bio miljenik 
sudbine, i pored zadivljujućeg talenta, snažne misli i rijetke hra- 
brosti, Sekula Drljević, mora se priznati, nije iskoristio priliku 
koju mu je istorija pružila. 

Iako je na vječitoj odbrani branio Crnu Goru i Crnogorce i 
druge ljude, njemu pred licem istorije i Crne Gore ne treba advokat. 

Njegovo lice pred ogledalom vremena i sudbine nije demon- 
sko već ljudsko. 

Ili, kako bi rekao Njegoš: 

„Što je čovjek, a mora bit čovjek! 

Tvarca jedna štoje zemlja vara...” 

ETIČKO I NACIONALNO U DRLJEVIĆEVOJ 
ODBRANI ĐENERALA VEŠOVIĆA 

D ecenije koje nas dijele od vremena kad je dr Sekula Drljević 
bio istaknuti zvaničnik (ministar) u vladama Knjaževine i 
Kraljevine Crne Gore, a potom, u vrijeme balkanskih ratova i Pr- 
vog svjetskog rata, pristalica „ujedinjenja Srbije i Crne Gore” 1 , te 
po povratku iz austrougarskog zarobljeničkog logora (Karlštajn) 
zakratko visoki službenik u Vladi Kraljevstva SHS - nije lako, 
ako je uopšte moguće, upoređivati sa društveno-političkim reali- 
tetima na početku druge decenije XXI vijeka. 

To što se brzo razočarao u novonastalu državu, iznevjeren u 
svojim „ujediniteljskim” idejama, Drljević je već u aprilu 1919. na- 
pustio državnu službu i postao advokat u Zemunu, sve više se an- 
gažujući u propagiranju istorijskih razlika između dvije „bratske” 
južnoslovenske države - Crne Gore i Srbije, ali i za potencijalnu 
restauraciju Crnogorske države. Te svoje nade, ideje i domovinske 
projekcije on je pri kraju života oslanjao na pogrešne i krajnje ne- 
pouzdane saveznike, uz to i na ratne gubitnike, što je i njega i nje- 
govu suprugu koštalo i tragičnog završetka života. Ne samo zato, 
ali i zato, veoma je teško nalaziti sličnosti između njegova i našeg 


1 Bio je, u toj fazi svoje političke biografije, zadojen romantičnim 
idejama o uniji Srbije i Crne Gore. Oni koji ga danas najviše napada- 
ju, još uvijek robuju upravo tim romantičarskim idejama o zajednič- 
koj državi, te svoju agresiju, između ostalog, usmjeravaju na crnogor- 
ske državne simbole - zastavu, grb i himnu, posebno na njene dvije po- 
sljednje strofe. 

vremena, između njegovih i naših prosuverenističkih aktivnosti 
i akcija. Ako ipak neki ovovremeni politički događaji ili neka in- 
terpersonalna zbivanja kroz asocijativnu sumaglicu podšećaju na 
određene okolnosti u Crnoj Gori s početka XX vijeka, ne bi bilo 
uputno iz tih asocijacija izvlačiti uopštenije zaključke. Čak ni u 
odnosu na deklaracije i akcije tzv. beogradskih janičara o čijim 
je anticrnogorskim akcijama u predvečerju epohalnih događaja 
(proglašenja Knjaževine u Kraljevinu Crnu Goru) naknadno pi- 
sao Sekule Drljević 2 . Vrijeme je nadraslo mnoga ondašnja i ka- 
snija zlodjela, mnoge zablude, potislo u „zaborav” megalomanske 
snove i neostvarive ideale, uglavnom zatrlo reslove plemenske so- 
lidarnosti i svijesti, kao i forme patrijarhalnoga života. U među- 
vremenu, uz velike žrtve, poražene su i moćne ideologije i veliko- 
državne koncepcije. No, sve te mijene nijesu presudno uticale da i 
neki istaknuti Crnogorci osvježe svoje nazore („mentalno stanje”) 
u skladu s novim opšteusvojenim iskustvima, istorijskim nalozi- 
ma i izmijenjenim socijalnim okolnostima. Moguće da je i ta gru- 
ba, često i agresivna „neprilagodljivost” (okoštalost, učaurenost, 
zainaćenost...) još jedna potvrda da su u genomu izdanaka ovo- 
ga naroda očuvani i geni dalekih skitskih predaka, paganskih: 
plemenskih zajednica, uz nadopunu iz bogumilskog nasljeđa, 
crnogorskog narockog vjerovanja („pravoslavlja”, „pravdoslavlja”, 
„praznoslavlja”!), vjere i praznovjerja, sujevjerja, i trajno aktuel- 
nog, neizmjenjivog, sujetnoga slavoljublja i slavovjerja. 


2 Bombe koje je „Сгпа ruka” poslala u Crnu Goru, na Cetinje, za 
atentat na Kralja Nikolu (1907) koji je trebalo da bude izveden po nalo- 
gu srpskog Dvora, a uz pripomoć Austro-Ugarske, nijesu ostvarile cilj, 
ali su dovele do prekida diplomatskih odnosa između Knjaževine Crne 
Gore i Kraljevine Srbije. O tome, kao i o Kolašinskoj aferi (1909), kojoj 
je prethodila priprema državnog udara (koji je ovoga puta organizova- 
la Austro-ugarska, a priključila joj se Kraljevina Srbija), dr Drljević je 
opširnije pisao, na osnovu ličnog saznanja i dostupne dokumentacije, u 
djelu „BALKANSKI SUKOBI 1905-1941”, Zagreb 1990. 

Dirljivo djeluje podšećanje na mnoga nemjerljiva bremena 
naivnosti koja su kao amajlije kroz istoriju (pro)nosili Crnogor- 
ci, navođeni da se žrtvuju za hipotetične projekte, a sujevjerjem 
i vjerom uplitani u restlove panromanizma, panslavizma, pansr- 
bizma i njegoševskog jugoslovenstva! Pjevali su naši preci u slavu 
neistorijskih simbola i „entiteta”, slavili tuđe poraze i gordili se 
pred svijetom svojim pobjedama, ostavljali svoje živote na boji- 
štima i za „imperijalne” interese drugih, hrabrili se pohvalama i 
zadovoljavali laskama, verbalnim priznanjima i obećanjima, gu- 
beći u tim maglinama često i ono što su najvećim žrtvama plaćali 
i mnogo puta platili. Mukotrpni život ih je gonio da budu dovi- 
tljivi, lukavi, izdržljivi, snalažljivi, da otimaju i pljačkaju, pa i da 
kradu - da bi preživjeli. Uza sve to što su činili (a i zla su činili), 
dugo su bivali u svojim svetonazornim željama neutemeljeni, iz 
realnog života i osmišljene slobode prečesto izglobljeni, u kupi- 
ne sujete i pizme upleteni, iz nimbusa iluzija uz osti oštrog stije- 
nja pribijeni, vukući do provalije i sebe i svoje bližnje, nerijetko 
i „svoju” Crnu Goru, za koju su s mnogim uljezima i zlotvorima 
ratovali. Pa i sa zlom domaćiml I nije čudo što je iz takve psiho- 
strukture nastajalo i ono „slavno anticrnogorsko kolo” koje od 
početka 3 čine uglavnom crnogorski dođoši, „terazijski crnogorci” 
i po - poreklu - Crnogorci. Bilo je (i ima) i u drugim sredinama 
„naših zemljaka” koji su napuštali Domovinu patetično poričući 
svu njenu pozitivnu prošlost i savremenost, pa i vrijednosti dje- 
la njenih najistaknutijih stvaralaca, i odlazili tamo ne iz želje da 
se svestranije obrazuju ili pak da se oslobode mogućih zabluda 


3 „Turska je prevodila na islam djecu pokorenih balkanskih ze- 
malja i od njih stvarala vojsku, po zlu poznatu pod imenom janičari. 
Oni su održavali „red” u pokorenim zemljama. Kralj Milan je odlu- 
čio da od crnogorske djece stvori beogradske janičare i uspio je. Uboj- 
stvo Aleksandra Obrenovića spriječilo je, da Obrenovići uživaju plodo- 
ve svoga rada. Njihovu misao i s njihovim janičarima ostvarili su kralj 
Petar Karađorđević i Nikola Pašić.” (Op. cit., p. 43). 

i naslijeđene mitomanije, već da bi za sebe obezbijedili lagodan 
život, što ih je po pravilu privodilo u službu drugih, takođe ko- 
rozivnih, ali dnevno isplativijih mitova. I ne samo - u službu za 
propagandu mitova i mitomanije, već i u druge, po Crnu Goru i 
Crnogorski narod pogubnije službe. Mnogi Crnogorci, međutim, 
ni na ovoj obali - do današnjeg dana nijesu naučili da svoju su- 
jetu svedu na podnošljivu mjeru, da je podrede interesima vlasti- 
tih realnih mogućnosti, svojega naroda i svojih sugrađana, svoje 
Crne Gore, a time i izvjesnije, bolje budućnosti svojih potomaka. 
Iako su na crnogorsku autodestruktivnost decenijama upozora- 
vali domoljubni, kritički orijentisani domaći stvaraoci, intelek- 
tualci u zemlji i inozemstvu, među kojima Drljeviću i njegovim 
istoriografskim i sociološkim djelima pripada istaknuto mjesto, 
zainaćenost, ozvijereno beznađe, infektivna ksenofobija i stano- 
vit otpor prema upućenijima i iskusnijima - u čitavom XX vijeku 
truju naše živote, iako to dominirajuće zlo najčešće nije preuzeto 
iz dubljeg familijarnog nasljeđa. A nesumnjivo jeste iz zmijske 
košuljice ekonomske i nacionalne neslobode, koja je ponekad i 
za ponekoga mogla imati čak i prividno Ijekovito djejstvo. Neslo- 
boda je, inače, najpodesnija pancir-košulja za one koji se ponose 
vlastitim neznanjem, duhovnom indolencijom, nepoznavanjem 
ili kvazi-poznavanjem svojih narodnih i familijarnih korijena. 
Nesloboda je i veoma pogodan zaklon za lijenost, nerad i nekre- 
ativnost. Dr Drljević konstatuje: „Nitko nikoga ne mrzi tako kao 
izdajnik izdanu domovinu”. 


X- 

BEOGRADSKO SUĐENJE ĐENERALU RADOMIRU VE- 
ŠOVIĆU u februaru 1921. godine, po otuženici za veleizdaju, iza- 
zvalo je vanredno interesovanje javnosti, jer je taj sudski proces 
nametao mnoga pitanja, proistekla iz nasilnog prisajedinjenja 
Kraljevine Crne Gore - Kraljevini Srbiji. Dva doktora pravnih 
nauka, dr Ž(ivko) Topalović i dr Sekula Drljević 4 , preuzeli su od- 


4 Ravni, Kolašin, 1884 - Judenburg, Austrija, 1945. 

branu đenerala u penziji Radomira Vešovića (Andrijevica, 1871- 
1938), slavnog komandanta Crnogorske vojske, heroja iz Balkan- 
skih ratova i Prvog svjetskog rata, nosioca najvišeg crnogorskog 
odlikovanja i neformalnog zvanja Vitez od. Brdanjolta. 

Ima više razloga za veliko interesovanje beogradskog građan- 
stva i ondašnje štampe za montirani sudski proces protiv đene- 
rala Vešovića. Najvažniji razlog za punu salu beogradskog Pr- 
vostepenog suda i vanredno interesovanje ondašnjih štampanih 
medija nije bio penzionisani đeneral Vešović, ma koliko čuven 
i slavan kao komandant i ratnik, koji je od turske okupacije u 
Balkanskim ratovima oslobodio gradove u ševernoj Crnoj Gori 
i Metohiji. Prije svega, to interesovanje izazivala je Crna Gora, 
tj. tragična sudbina ove Kraljevine kao jedine „zemlje-saveznice” 
koja je - uprkos „bratske perfidije” iz Prvog balkanskog rata - u 
spašavanju srpske vojske u sukobu s Bugarina na Bregalnici 5 * * * * * li , pa 
potom u bitkama na Višegradu i Mojkovcu (u prvom Svjetskom 
ratu), uz ogromne žrtve, pružila presudnu zaštitu poraženoj srp- 
skoj vojsci u njenoj odstupnici preko crnogorske i albanske teri- 
torije za Grčku. Za sve te velike i nesebične žrtve i sjajne vojne 


5 Prema „ISTORIJSKOM LEKSIKONU CRNE GORE”, na poziv iz 

Srbije, na front prema Bugarskoj, čije su vojne jedinice bez objave rata 

napale srpske položaje (i time započeli Drugi balkanski rat), Crna Go- 

ra je poslala elitnu Crnogorsku diviziju sa 12.802 vojnika. U borbama 

na Bregalnici (od 30. juna do 9. jula 1913) Crnogorci su učestvovali od 

samog početka i uz veliku hrabrost i znatne žrtve dali presudni dopri- 
nos pobjedonosnom ishodu bitke. „Najveće gubitke Crnogorska divizi- 
ja je pretrpjela tokom 4, 5. i 6. jula na lijevoj obali Bregalnice, kada je sa- 
ma vodila borbe i pod jakom bugarskom vatrom pokušala prelaz preko 
Bregalnice. Crnogorske jedinice su uspjele da pređu Bregalnicu, ali su 
6. jula pod pritiskom mnogo jačeg neprijatelja bile primorane na povla- 
čenje. Bugarska artiljerija, koja je bila nadmoćnija od crnogorske, nani- 
jela je znatne gubitke Crnogorcima. Tokom tri dana Crnogorci su ima- 

li 578 izbačenih iz stroja, od toga 107 poginulih.” Inače, ukupni gubi- 
ci Crnogorske divizije u borbama na Bregalnici bili su „240 poginulih i 
umrlih od kolere, a ranjenih 721”. 

pobjede, Kraljevina Crna Gora je od svoje „braće” i „saveznika”, 
na kraju 1918, doživjela najtragičniju sudbinu: da je, nakon što 
se naoružani crnogorski narod samooslobodio od austrougarske 
okupacije, reokupiraju jake „bratske” i simbolične „savezničke” 
(ne samo francuske) vojne formacije, te da je, na osnovu (,,iz Be- 
ograda donijetih”) odluka nelegalne i nelegitimne Podgoričke 
skupštine - prisajedine Kraljevini Srbiji. Sve što je došlo poslije 
tog za Crnu Goru i crnogorski narod (populus, etnos) neočivanog 
tragičnog ishoda, a naročito tzv. bijeli teror, čije su žrtve bili ne 
samo učesnici Božićnjeg ustanka crnogorskog naroda 1918 - po 
starom kalendaru), novi komiti i njihovi „jataci”, nego i porodice 
i istomišljenici, dakle svi koji nijesu javno podržavali „bezuslov- 
no ujedinjenje Crne Gore i Srbije”, odnosno nasilno pripajanje 
Kraljevine Crne Gore Kraljevini Srbiji. U tim prvim godinama 
poslije nestanka Crne Gore (kasnije joj je ukinuto i geografsko 
ime!), svih njenih državnih institucija i autokefalne Crnogorske 
Crkve, „nova vlast” je u Crnoj Gori napravila zločine koji su za- 
prepastili svijet. 6 

Doktor Sekula Drljević nije usamljen u zaključivanju da su 
odluke tzv. Podgoričke skupštine ništavne. On konstatuje: „1п- 
korporiranje Crne Gore Srbiji provedeno je viafacti. Srpska vojska 


6 Ubijeno je više stotina ljudi, ustanika i drugih potencijalnih ne- 
prijatelja „bezuslovnog ujedinjenja”; raseljeno je na hiljade crnogorskih 
porodica, spaljeno je isto toliko kuća; u zatvorima je godinama držano 
mnogo bivših crnogorskih uglednika; uvedena je ekavica u javni sao- 
braćaj u Crnoj Gori, zabranjeno je nošenje crnogorske nacionalne noš- 
nje i sl. Ipak, najteži zločini su činjeni u ustaničkim crnogorskim kraje- 
vima: pripadnici kaznenih ekspedicija silovali su Crnogorke (što nijesu 
činili Turci), neke od njih su izvršile samoubistvo; ali je bilo i naznaka 
genocida - zabranom da se siju žitarice i sadi krtola, kako bi se stanov- 
ništvo u ustaničkim krajevima kaznilo gladovanjem do smrti ili iselja- 
vanjem iz Crne Gore. (O svemu tome izvještavali su međuratni beo- 
gradski listovi, a u posljednjim decenijama, na osnovu prikupljenih do- 
kumenata, objavljene su i brojne knjige, među kojima i veoma cijenje- 
na četvorotomna „Skrivena strana istorije” prof. dr Šerba Rastodera). 

okupirala je Crnu Goru odmah nakon povlačenja austrougarskih 
okupacionih trupa. Međutim, ne postoji nikakav međunarodni 
ugovor, kojim bi Crna Gora bila data bilo Srbiji, bilo Jugoslaviji. I 
tako Crna Gora međunarodnopravno nije nikada postala sastavni 
dio Jugoslavije, ali je stvarno bila u sklopu zemalja, koje su je sa- 
činjavale .” 7 

Procesi izazvani famoznim odlukama tzv. Podgoričke skup- 
štine imale su nesagledive posljedice za Crnu Goru, njenu kultu- 
ru, njeno stanovništvo, ali i za mnoge istaknute Crnogorce. Po 
ocjeni ondašnjih inozemnih interesena za Crnu Gore i njeno na- 
silno nestajanje, od kojih su neki po službenom zadatku posjetili 
tu „reokupiranu teritoriju” i neposredno se uvjerili u postojanje 
obilja nasilja nad crnogorskim stanovništvom, bilo je i onih koji 
su godinama zatim pisali i svjedočili o zločinima nad autentič- 
nom Crnom Gorom, ma što se moglo podrazumijevati pod tom 
dilemom: crnogorska slavna istorija, crnogorska mediteranska 
duhovnost, oslobodilački duh Crnogorske Crkve, etičko nasljeđe 
Crnogoraca izraženo sintagmom čojstvo i junastvo; ili: viševje- 
kovno plemensko ustrojstvo i njegove predrasude, civilizacijske 
nedosegnutosti, primitivizmi, sujevjerja i međuplemenski krvavi 
obračuni - sve dok na prag plemena (ili Države) ne bane tuđinska 
vojska, janičarski krvnik . 8 

Među brojnim slučajevima teških „obračuna”, zamki i na- 
ručenih ubistava, šikaniranja rođaka (brače, sestara, đece) koji 
„jatakuju” onima u sumi, koji se otud odupiru (nerijetko takođe 
brutalnim osvetama), o kojima je javnost ipak znala, montira- 


7 Balkanski sukobi 1905-1941 , reprint prvog izdanja (1944), Zagreb 
1990, p. 13. 

8 „Turska je prevodila u islam djecu pokorenih balkanskih zema- 
lja”, veli dr Drljevič, ,,i od njih stvarala vojsku, po zlu poznatu pod ime- 
nom janičari. Oni su održavali ‘red’ u pokorenim zemljama. Kralj Mi- 
lan se odlučio, da od crnogorske djece stvori beogradske janičare i us- 
pio je. Ubistvo Aleksandra Obrenoviča spriječilo je, da Obrenovići uži- 
vaju plodove svoga rada. Njihovu misao i s njihovim janičarima ostva- 
rili su kralj Petar Karađorđević i Nikola Pašić.” (Op. cit., p. 43). 

ni sudski proces protiv penzionisanog đenerala Vešovića bio je 
izuzetno provokativan za vladajući režim, za novu državnu za- 
jednicu (Kraljevinu SHS), za Crnu Goru - onu pobunjenu, još 
nepokorenu, i za onu drugu, pokorenu i u svemu, pokornu. Uz 
izgladnjivanje „nepokornih” seljaka, mještana ili komšija još ne- 
ulančenih ili neubijenih komita, uz dugo držanje u apsu ugled- 
nih crnogorskih ličnosti, političkih, plemenskih, vojnih, držav- 
nih - bez ikakvog suđenja, no ne i bez ponižavanja i poniženja; uz 
policijske obračune sa onima koji nijesu bezuslovno saglasni sa 
svim što sprovode „nove vlasti”; uz dalje širenje besprizornih la- 
ži o kompletnoj dinastiji Petrović-Njegoš, a naročito o potonjem 
Gospodaru, o Kralju Nikoli i njegovoj (govorili su) „nemoralnoj i 
rasipničkoj” brojnoj porodici; uza sve pošasti koje su zadesile Cr- 
nu Goru i crnogorsko stanovništvo onda i kasnije, - SUĐENJE 
GENERALU VEŠOVIĆU se i danas spominje kao kuriozitet, kao 
eklatantan primjer montiranih procesa, kojih je kasnije bilo po 
svim slovenskim, i ne samo slovenskim zemljama - između ,,dva” 
rata” i poslije poraza njemačkog (ne i „domaćeg”!) nacizma i ta- 
lijanskog fašizma. 

Taj sudski proces postao je višestruko slavan: po dostojan- 
stvenom držanju Optuženog, po izvanrednoj odbrani Advoka- 
ta (Topalovića i Drljevića), po porazu montirane Optužnice, po 
Oslobađajućoj presudi. 

Kako je Đenerala Vešovića tužba teretila za veleizdaju, „јег je 
htio odvojiti Crnu Goru od kraljevine S. H. S ”, advokat Topalović 
je uspješnu odbranu Vešovića zasnivao na formalnopravnim do- 
kazima, ali nije izbjegao da svojeg branjenika predstavi kao odlič- 
nog vojskovođu i kao lošeg političara. 

„Vešovićje vojnik, po celom svome biću, brz, plahovit i odlućan 
vojnik, vojnik sposoban za vojskovođu, jer on ide za velikim kom- 
binacijama, prihvata se čak ifantastičnih planova. Ali baš zato što 
je Vešović nesumnjivo dobar vojskovođa, on nije dobar političar. 
/.../ Vešović može bitipolitički reakcionar, ali onje nacionalni ju- 
nak i ako ne zaslužuje Ijubav, zaslužuje poštovanje svakog pošte- 
nog čoveka.” U tom tonu dr Topalović će i nastaviti: „Тако o Vešo- 

viću misle Crnogorci /.../ Crnogorac je junak i voli junaka. Kad se 
danas sa Vešovićem postupa kao sa običnim zlikovcem, to duboko 
dira veru Crnogoraca...” Zato Topalović apeluje na Sud da sve to 
„uzme u mudru procenu i Vešovića proglasi nevinim”. 

Odbranu je drukčije koncipirao Sekula Drljević. Temeljni 
njegov stav je zasnovan na alogičnosti i zakonskoj nevalidnosti 
optužbe protiv Vešovića. Svoju iscrpnu analizu ovoga slučaja Dr- 
ljević je započeo konstatacijom: ,,Mi živimo u državi u kojoj je na 
snazi šest raznih zakonodavstava” i nastavio: ,,Ne smije se ispustiti 
iz vida, da razlika naših zakona nije samo posljedica naše doju- 
čerašnje pripadnosti raznim državama nego, u velikom stepenu, 
nužno rezultira iz nejednakosti ekonomskog i kulturnog razvitka 
pojedinih jugoslovenskih zemalja”, pa kako su „Сгпа Gora i Srbija 
dva razna kazneno pravna područja”, inkriminisane radnje koje 
mu se stavljaju na teret đeneral Vešović nije učinio na teritoriji 
djejstva krivičnog zakona Srbije, pa mu se i ne može suditi na 
osnovu njenog krivičnog zakona, jer Vešović nije „srbijanski dr- 
žavljanin” nego državljanin Kraljevine Srba, Hrvata i Slovenaca, 
u kojoj je, tada, „па snazi šest raznih zakonodavstava”. 

Za nas je posebno interesantno kako je dr Drljević na Pretresu 
predstavio Crnu Goru i koje argumente je upotrijebio - u odbranu 
đenerala Vešovića i nepokorne i nikad sasvim pokorene Crne Gore, 
uz naglasak na bitne mentalne razlike između Srbijanaca 9 i Crno- 
goraca: o etici, religiji, običajnom pravu, o ukupnoj tradiciji Crno- 
goraca, o crnogorsko-srpskim odnosima u bližoj i daljoj prošlosti. 

Dr Drljević je isticao da ono što je „и današnjem vremenu naj- 
teže, ali i najpotrebnije, znači govoriti o psihologiji srbijansko-cr- 
nogorskog problema, a zatim indirektno i o psihologiji čitavogju- 
goslovenskogproblema ”. 10 Postavljajući sebi pitanja za koja je pret- 


9 Na ovom procesu, svakako neslučajno, Drljević umjesto imeni- 
ce Srbin stalno upotrebljava imenični oblik Srbijanac. Tako - i sve izve- 
denice iz tog etnika. 

10 Svi nesignirani citati u ovom tekstu su iz brošure „Đeneral Vešo- 
vićpred sudom”, Zemun, 1921. 

postavljao da bi mu mogla biti postavljena u toku Procesa (navo- 
đenjem imena znamenitih junaka iz crnogorske narodne poezije 
i „Gorskog vijenca”, koji bi kao simbol vjekovnog crnogorskog 
otpora neprijatelju - navodno bili ponosni na „svoj trijumf u da- 
nu današnjem”!), dr Drljević je inverznom dramaturgijom pripre- 
mio platformu sa koje može da iz odbrane prijeđe u napad: 

„Kakoje moguće, da Ivo Crnojević trže nož na svoga sina Mak- 
sima, pitam vasja. Koje kriv? Da li Ivin oslabjeli vid ili Maksimov 
promijenjeni lik. 

Krivje Maksimov promijenjeni lik. 

Pa koje od nas Ivan, a koje Maksim, pitaćete me vi. Čini mi se 
obojica i Ivan i Maksim ujedan isti mah. Razdvojili smo se davno, 
i od onoga našega nevoljnog rastanka do današnjega toliko želiko- 
vanoga sastanka bolovali smo na svoj naćin svi. ledni smo bolovali 
ropstvo sopstveno , drugi smo slobodovali krvavu slobodu i bolovali 
ropstvo brata svog . Jednome je ropstvo prošaralo lik, drugome je 
vjećna borba za slobodu dala novi lik. 

Vjekovi nejednakog života svakoga od nas dali su nam nejed- 
nake mentalne sklopove.” 

Slijedeći svoju ideju o mentalnim razlikama između Crno- 
goraca i Srba, uslovljenim njihovim davnašnjim „nevoljnim ra- 
stankom” i vjekovnim životom u potpuno različitim uslovima, 
što je dovelo do pune identitetske diferencije, dr Drljević je naveo 
primjer uglednog srpskog profesora filozofije koji je svojim ,,tu- 
mačenjem” Gorskog vijenca pokazao da uopšte ne razumije ono 
što je kazao Njegoš. On će postaviti pitanje: zbog čega „učeni Srbi 
Necrnogorci” ne mogu razumjeti ono što je u svojem čuvenom 
djelu saopštio Vladika Rade, i dati decidiran odgovor: 

„Vladika Rade je pjesnik crnogorskog riterstva i crnogorske re- 
ligije, on je crnogorski i Šekspir i Dante. On se ne može razumjeti 
bez osjećanja, on se može samo osjećati sa razumijevanjem. U to- 
me leži uzrok radi koga ga potpuno razumiju crnogorski seljaci, 
koji žive u tradicijama istoga riterstva i te iste religije, a skoro pot- 
puno ne razumiju profesori, za koje su te tradicije strane.” 

I u tim mučnim godinama, u kojima je Crna Gora na izdisaju 
još imala neku nadu u izbavljenje, u obrazlaganju uzroka nekon- 
stituisanosti nove državne zajednice (Kraljevine SHS) dr Drlje- 
vić ipak vjeruje da će „prije ili kasnije” doći do stvaranja jedne 
„državne zajednice jugoslovenskih zemalja” koja će respektovati 
tako raznorodne moralno-religiozne individualitete i ekonomsko- 
kulturne strukture. 11 

Ne optužujući direkno novi državno-policijski režim, ali da bi 
plastičnije oslikao Vešovićevo psihičko stanje koje ga je, makar i 
nevinog, dovelo na optuženičku klupu, dr Drljević navodi zločin- 
stva koje je Vešović vidio iz neposredne blizine, od kojih su visoko 
cijenjenom ratniku, čovjeku i nesebičnom zaštitniku crnogorskog 
naroda živci popustili i naveli ga da i verbalno reaguje na svirepo 
nasilje. Vešović nije mogao mirno da posmatra „zgarišta crnogor- 
skih domova, ubistva uglednih Crnogoraca, ubijanje staraca, žena 
i djece, klanje stoke i druge vrste uništavanje sirotinjske imovine i 
još mnogo drugih zločina” koje, veli Drljević, ne spominje ,,iz ob- 
zira prema plemenitoj osjetljivosti naroda crnogorskoga ” 12 

* 

Beogradski Prvostepeni sud oslobodio je penzionisanog Đe- 
nerala, koji ni neposredno prije donošenja odluke suda, u svojoj 
završnoj riječi nije propustio da pred punom salom konstatuje vr- 


11 On nije dočekao tu respektabilnu „državnu zajednicu jugoslo- 
venskih zemalja”, a tvorci slične države su ga, nakon završetka Drugog 
svjetskog rata, proglasili ratnim zločincem (kao i one koji su njega i nje- 
govu suprugu, 1945, zaklali !), a njegove ideje proglasili fašisoidnim i 
separatističkim. 

12 Dr Drljević je svakako zaključio da neka zlodjela ne treba u ovoj 
prilici pominjati, da ne bi povređivao žrtve i njihove bližnje, naročito 
kad je u pitanju sramno postupanje vojno-policijskih kaznenih odreda, 
čiji su pripadnici silovali nekoliko desetina Crnogorki - supruga, sesta- 
ra i majki učesnika Božićnog ustanka. 

šenje zločina nad narodom crnogorskim, te zaključuje: „ Crna Go- 
ra pretvorenaje upakao mnogo strašni(ji) od onog Danteovogd 13 
Činjenica da je osvjedočeni komita Radomir Vešovič, uspje- 
šno branjen pred beogradskim Sudom, na tom visoko intrigant- 
nom, provokativnom, pa i rizičnom procesu oslobođen teške in- 
kriminacije javnog tužioca - zasluga je, prije svega, izvanredno 
spremnih i spretnih advokata Drljeviča i Topalovića. Ali - ne 
samo njihova. Još nestabilizovanoj, u građansko-pravnom smi- 
slu nekonstituisanoj državi, ma koliko podvlasnoj jakom vojno- 
policijskom aparatu, bila je potrebna javna manifestacija koja bi 
ukazivala da su procesi demokratizacije u novoj državi počeli i da 
su posljedice dugo pamćenog krvavog pira „Сгпе ruke” 14 iz 1903. 
godine ostavile trajne posljedice. U tim tragičnim danima za Cr- 
nu Goru, koja je pod „savezničkom” okupacijom i mnogostrukim 
nasiljem naglo nestajala sa evropske političke scene, urušavala se 
i unutarnjim protivurječnostima i gušila u nametnutom građan- 
skom ratu, trebalo je Novoj državi (Kraljevstvu i Kraljevini SHS) 
da upravo na tom vrućem terenu pokaže nezavisnost svoga sud- 
stva, dostižnost pravednog suđenja i u izvjesnoj mjeri oprašta- 
nja „crnogorskih grjehova”. Jer proces protiv Radomira Vešovića 
događao se kad su izdisali posljednji damari Crnogorske vlade u 
emigraciji, kad je bilo svima (osim žrtvenim crnogorskim patri- 
otama) da je bitka za obnovu Kraljevine Crne Gore definitivno 
izgubljena. A nestanku Države Crne Gore i svih njenih instituci- 
ja, pa i njenog geografskog imena, štedro su doprinijeli antipatri- 
otski Crnogorci, neutemeljeni „domoljubi” koji su bili lak plijen 
nakupaca anticrnogorstva, ali tom sadomazohističkom procesu 


13 U nastavku dr Drljavić zaključuje da ,,ni Dante se nije sjetio, da 
svojim žrtvama udara špice za nokte i meće mačku pod suknju, kao što 
se radi u Crnoj Gori.” 

14 Svirepo ubistvo kralja Aleksandra Obrenovića i kraljice Drage u 
noći 28/29. maja 1903-će zadugo je kompromitovalo Beograd u očima 
evropskih demokratskih država, posebno kraljevina, od kojih su neke 
za duže vrijeme zamrzle diplomatske odnose sa Srbijom. 

doprinijeli i oni koji su naivno vjerovali da je prirodno i pravedno 
da manji potok u veći uvire i da na uvoru svoje ime gubi. Sve to, 
međutim, ne umanjuje značaj i značenje hrabrosti i umješnosti 
branilaca đenerala Radomira Vešoviča. 

Dr Sekula Drljević je u tom montiranom procesu ispoljio iz- 
vanrednu odanost tradicionalnim vrijednostima crnogorskog 
naroda i državotvornom nasljeđu svoje posrnule Domovine. Pri- 
mjerno tumačeći i visoko uvažavajući osobene, vjekovima izgra- 
đivane norme crnogorske duhovnosti, nasljeđa crnogorske rebgi- 
je i etike, dr Drljević je, kreativnom imaginacijom u službi svoje 
razborite i ubojite riječi, prozirao nerazgovjetne buduće dane u 
kojima je snovidbeno tražio i nalazio svoju obnovljenu Crnu Go- 
ru. Pokazalo se, na žalost, da u toj projektovanoj perspektivi nije 
bilo mjesta za njega, osim posredno i krajnje simboličnoj mjeri. 

U toku svoje relativno duge političke i stručne karijere, uz 
ideološke kontroverze kroz koje je prolazio kao i mnogi drugi cr- 
nogorski intelektualci, dr Sekula Drljević je uporno slijedio svoje 
ideje o mogućnosti ispravljanju istorijske nepravde prema Crnoj 
Gori, o obnovi njenog subjektiviteta i državnog suvereniteta. Pa i 
u tragičnim danima na kraju njegova života, kad su se gasile lam- 
pe (ne samo njegovih) nerealnih snova i politički naivnih plano- 
va, vjerujemo da su ga prožimala ista nostalgična ošećanja prema 
Crnoj Gori, od njega fizički udaljenoj zemlji kojoj je slutio obno- 
vu u nekoj dalekoj budućnosti. 

U crnogorskoj istoriji nije jedino dr Sekula Drljević svoja du- 
boka domovinska osjećanja (o)šenčio zabludama, koje su ga ko- 
štale i života, kao što nije jedini koji je, i nakon konačne lične 
tragedije, nastavio da živi u svojim najboljim idejama i intelektu- 
alnim djebma, uz brojna sporenja i osporavanja koja su ga pratila 
za života i ne ostavljaju ga na miru ni u danima koje je slutio kao 
željenu i neumitnu budućnost. 

(Podgorica, decembar 2010) 

DOPRINOS DR SEKULE DRLJEVIĆA RAZVOJU 
CRNOGORSKE JURISPRUDENCIJE 

BIO BIBLIOGRAFSKA SKICA 

S ekula Drljević (25. avgust/6. septembar 1884, Ravni, Morača 
- 10. novembar 1945, Judenburg, Austrija), pravnik, političar, 
publicista. 

Osnovnu školu završio u Morači, gimnaziju u Sremskim Kar- 
lovcima, a Pravni fakultet na Sveučilištu u Zagrebu, đe je i dokto- 
rirao, prethodno položivši rigorosum ехатеп. Po povratku u Cr- 
nu Goru, postavljen je za sekretara Ministarstva finansija, potom 
sekretara Državnog savjeta. Zatim radi kao advokat u Podgorici i 
sudija predsjednik Oblasnog suda u Podgorici. Od 1909. bio mi- 
nistar pravde i zastupnik ministra prosvjete i crkvenijeh djela u 
crnogorskoj Vladi, a 1912-1913 ministar finansija i građevina. Prvi 
put je za poslanika biran 1913. godine. U vrijeme balkanskih i Pr- 
vog svjetskog rata zalagao se za ujedinjenje Crne Gore i Srbije. Tvo- 
rac je ideje o carinskoj, vojnoj i diplomatskoj uniji ove dvije države. 

Po povratku iz zarobljeničkog logora Karlštajn, gdje je bio in- 
terniran 1917-1918, jugoslovenska vlada ga je postavila za načel- 
nika Ministarstva pravde jer se deklarisao kao radikal i pobornik 
ujedinjenja. Protiveći se centralizmu, ubrzo je napuštio službu 
(aprila 1919) i otvorio advokatsku kancelariju u Zemunu. Poznat 
kao odličan pravnik i izvanredan govornik, istakao se i kao bra- 
nilac crnogorskog đenerala Radomira Vešovića na montiranom 
sudskom procesu 1921. godine. Zalagao se za federalizam i tvrdio 
da je jugoslovenstvo državna, a ne nacionalna misao. Na izbori- 

ma 1920. bio je onemogućen da sa svojim pristalicama istakne 
poslaničku listu. Od osnivanja Crnogorske (federalističke) stran- 
ke 1922. bio je njen najuticajniji član. U jugoslovenskoj državi pr- 
vi put biran za poslanika 1925. godine i u njenom predstavništvu 
se istakao kao protivnik centralizma i zagovornik prava federal- 
nog ujedinjenja i ravnopravnog položaja Crne Gore u takvoj po- 
litičkoj konstituciji. 

Po italijanskoj okupaciji Crne Gore u aprilu 1941. godine ra- 
dio na obnovi crnogorske države pod zaštitom faštističke Italije. 
Bio je jedan od glavnih govornika na Petrovdanskom saboru 12. 
jula 1941. godine U oktobru 1941. iz Crne Gore ga je proćerao 
Pircio Biroli, glavni predstavnik okupacione vlasti fašističke Itali- 
je u Crnoj Gori i konfinirao u San Remo. Uspio je da se vrati u Ze- 
mun, a u proljeće 1944. seli se u Zagreb, glavno središte marionet- 
ske NDH. U julu 1944. g. u Zagrebu formira Crnogorsko državno 
vijeće. Četnici su, povlačeći se pred nadolazećim partizanskim 
jedinicama, u Sloveniji pobili većinu Drljevićevih saradnika, kao 
i samog Drljevića, u Judenburgu, u Austriji. 

Sekula Drljević se bavio i publicistikom. Svoje govore iz ju- 
goslovenske Skupštine objavio je u knjizi Centralizam ili federa- 
lizam (1926). Tokom rata napisao je i objavio knjigu Balkanski 
sukobi 1905-1941 (1944). Publikovao je i vrlo značajne tekstove 
Crnogorsko ustavno pravo (Mjesečnik 1908), Crnogorski redovni 
građanski sudovi u svom istorijskom razvitku (Arhiv, 1910), Borba 
za carinsku, vojnu i diplomatsku uniju Crne Gore i Srbije (1914). 

Od strane Državne komisije za utvrđivanje zločina okupato- 
ra i njihovih pomagača 14. marta 1946. g. proglašen je ratnim 
zločincem. Na optužbe državnog tužioca nije bilo ni sudskog po- 
stupka ni odluke suda koji je nadležan da utvrdi krivicu. 

POLIHISTORIČKII ERUDITSKI DUH 
DR SEKULE DRLJEVIĆA 

U ovome radu daćemo analitičkim metodom osnovni presjek 
gledišta dr Sekule Drljevića, prema pojedinim pravnim oblasti- 
ma, teorijskim i praktičnim ekspresijama u domenu pravne mi- 

sli i opšte jurisprudencije i kulturoloških i istorijsko-filozofskih 
obrisa njegovog pogleda na svijet. 

1. USTAVNO-PRAVNA MISAO DR SEKULE DRLJEVIĆA 

Svoja akribijska teorijska razlaganja i stanovišta o ustavno- 
pravnim apsektima svojeg konstitucionalnog interesovanja, dr 
Sekula Drljević je najdosljednije iznio u djelu Ustav za Knjaže- 
vinu Crnu Goru (Mjesečnik Pravničkog društva, Zagreb, br. 6 i 
7, 1907). To je studiozna, analitička i metodološki dobro konci- 
pirana studija o sistemu ustavne organizacije crnogorske drža- 
ve, obogaćena teorijskim, sociološkim, istorijskim, ekonomskim 
opservacijama koje svjedoče o širokom znanstvenom obrazova- 
nju i opusu dr S. Drljevića. Ova studija donosi socijalnu, pravnu i 
pobtičku sbku ustavno-pravne organizacije crnogorskog društva 
na početku 1905, kad je donešen Ustav za Knjaževinu Crnu Goru 
(6/19.12. 1905). 

Studija pretresa državno-pravni karakter Knjaževine Crne 
Gore, ističući da je nosilac državne vlasti Knjaz Gospodar, te da 
državna vlast nije podijeljena između Knjaza i narodnog pred- 
stavništva (Narodne skupštine). Za takve tvrdnje poziva se na 
odredbe člana 2 Ustava prema kojima „Knjaz Gospodar suverene 
države i kao takav ima sva prava državne vlasti”, pri čijem ostvari- 
vanju atribucija Knjaz ostvaruje odgovarajuću saradnju sa narod- 
nim predstavništvom. Zakonodavna vlast je u rukama Knjaza, za 
čiju funkciju je potreban pristanak Skupštine. Državna upravna 
vlast je u rukama Knjaza, nad kojom on ostvaruje vrhovni nad- 
zor i postavlja državne službenike. U pravnom saobraćaju sa stra- 
nim državama Knjaz je isključivi zastupnik države. Ministarska 
odgovornost je i u rukama narodnog predstavništva. Knjaz po- 
stavlja i razrješava ministre. Ustav posebno definiše ustavne od- 
nošaje Vlade i parlamenta i njihove oblike saradnje, jer opstanak 
Vlade počiva u ustavnom povjerenju narodnog predstavništva. 

Studija posebno analizira pravnu prirodu i vrstu političkih i 
građanskih prava crnogorskih državljana, dajući klasifikaciju po- 
sebnih ustavnih prava građana. 

Ustavne prerogative Knjaza Gospodara autor slika interpre- 
tacijom prema kojoj Knjaz in principo neograničene vlastima 
spram određenog pravca rada narodnog predstavništva. Pri to- 
me, on vrši analizu svake ustavno-pravne kompetencije Knjaza. 
Dr Sekula Drljević zaključuje da u ustavnom položaju knjaževih 
atribucija počiva legitimistički princip, odnosno prevaga nad 
konstitucionalnim principom sistema podjele vlasti. 

Slijedi vrlo temeljita autorova analiza ustavnog položaja Knja- 
ževskog namjesništva i razlaganje postulaciono - konstitucional- 
nih pretpostavki za njegovo funkcionisanje. 

Narodna skupština kao narodno predstavništvo zamjenjuje 
dosadašnje narodne zborove, sastanke i vijeća. Dr S. Drljević isti- 
če da su zborovi (opštecrnogorski i plemenski) najveličanstvenija 
manifestacija narodnog suvereniteta. 

U tekstu je izvršena ustavna analiza pravnog položaja na- 
rodnog predstavništva i svi vidovi i oblici manifestacije njegove 
ustavne nadležnosti, a potom sbjedi struktura narodnog parla- 
menta i pravni položaj poslanika. 

Studija donosi opservaciju ustavnih kompetencija Vlade, koja 
stoji pod autoritetom Knjaza, jer su ministri činovnici i punom- 
ćnici Knjaza u ostvarivanju njegovih suverenskih dužnosti. 

Na kraju, posebno su obrađene funkcije Državnog savjeta, 
Glavne državne kontrole, položaj opština kao oblika samouprave, 
položaj i ustrojstvo sudske vlasti, ustavne pozicije vjeroispovije- 
sti, državna imovina i vojska, dok se studija završava poglavljem 
posvećenim promjeni samoga Ustava. 

Članak upućuje na zaključak o vrlo visokoj teorijskoj ekspli- 
kaciji institucija ustavnog prava, kako na nacionalnom, tako i na 
komparativnom planu, daje anabzu složenih institucija državnog 
mehanizma i briljantno osvjetljava motive i ciljeve državne or- 
ganizacije u kontekstu vremena socijalnih i političkih doktrina 
strukturne građe ustavne kompozicije crnogorske države, u datoj 
vremenskoj ravni. 

U svome djelu Borba za carinsku vojnu i diplomatsku uni- 
ju između Crne Gore i Srbije (10. 2. 1914 - govor u Crnogorskoj 

narodnoj skupštini) dr Sekula Drljević se zalaže, sa aspekta pri- 
vrednih, ekonomskih i finansijskih ciljeva, a u cilju ekonomskog, 
kulturnog i političkog prosperiteta obje države, za stvaranje unije 
u carinskoj, vojnoj i diplomatskoj oblasti, smatrajući da je unija 
kamen temeljac njihovog razvoja. Vojna unija bi osnažila crno- 
gorske oružane snage kojima nedostaje materijalna potpora. 

Možemo reći da su pogledi u ovome djelu dr S. Drljevića bili 
na poziciji velikosrpskog romantizma, imajući u vidu date poli- 
tičke prilike i pretenzije takve doktrine, kojima se negirao svaki 
oblik crnogorskog individualizma, zbog čega je u Skupštini, na 
prijedlog Vlade, ovaj projekat dr Sekule Drljevića odbijen. 

Drljevićev naučni ogled Centralizam i federalizam (Zemun, 
1926) svjedoči o najvišim razinama poznatih pravnih i političkih 
doktrina, poznavanjuideje i suštine unutrašnjeg skeleta društve- 
ne i državne organizacije - antipoda političko-pravne forme dru- 
štvenog ustrojstva - centralizmu i federalizmu u okviru ustavne i 
socijalne slike Vidovdanskog ustava (1921) Kraljevine Srba, Hrva- 
ta i Slovenaca, sa ustavnim i pravno-pobtičkim reprekusijama na 
ukupni položaj Crne Gore u takvoj zajednici. On objašnjava ideje 
jugoslovenske državne misli, koncepciju Ustava (1921) koji štiti 
nasilje nad članicama i hegemonistički odnos prema Crnoj Gori i 
drugim članicama zajednice u kojoj vlada beogradska buržoazija, 
proklamuje jedinstvo državne teritorije koje potire subjektivitet i 
individualitet Crnogoraca kao ostalih naroda i članica. Troimeni 
narod proglašen je za jedan, što je negacija ravnopravnosti koja 
počiva na tezi - jedan narod mora imati jednu državu, čime se 
odstupa od principa prava na samoopredjeljenje. Drljević ističe 
posljedice državnog centralizma na narodno razviće i duh, a po- 
sebno na prosvjetu, ekonomiju, kulturu, spoljnu politiku, jezik i 
sl. a naročito ima privredne implikacije na ekonomsko stanje na 
područje ranije crnogorske države i nestanak njene vojne sile. 

Uzvišena ekspbkacija dr Sekule Drljevića o tragičnim poslje- 
dicama doktrine centralizma na pravo autonomije i narodni duh 
svake države u bilo kom obliku njenog uređenja i organizacije 
spada među najbriljantnije teorije političkih apbkacija fenomena 

vlasti. Drljević slika antinomije: centralizam - federalizam: „Fe- 
deralizam je slobodni seljak u slobodnom selu; Centralizam je 
žandarm pred svakom kućom. Federalizam je ideja ravnoprav- 
nosti i slobode; Centralizam - borba protiv svake slobode”. 

Balkanski sukobi 1905-1941 (Zagreb, 1944) je studija dr Seku- 
le Drljevića o istorijskim, kulturnim, ustavno-pravnim, međuna- 
rodnim i duhovnim emanacijama na Balkanskom poluostrvu u 
jednoj vremenskoj ravni, sa posebnom slikom položaja i prilika u 
Crnoj Gori tokom datog vremenskog toka. 

Autor zaključuje da je Crna Gora bila osuđena na smrt, s ob- 
zirom na politički sistem, jer su beogradski hegemonisti kao i nji- 
hove sluge u Crnoj Gori iskoristili ustavne institucije za rušenje 
crnogorske države. Ističe da je oktroisani Ustav 1905. kopija srp- 
skog ustava u kojem je primijenjena i sprska terminologija. Do- 
movina originernih pravnih ustanova prepisuje srpsku pravnu 
terminologiju u kojoj su svi zakoni prepisi tuđijeh ustanova. 

Autor daje slikovite unutrašnje-političke analize prije i nakon 
donošenja Ustava - Bombaške (1907) i Kolašinske (1909) afere, 
te jubilej 50 godina „vladavine Knjaza Gospodara” i proglašenje 
crnogorskog knjaževstva za kraljevinu. Autor slika i karakter cr- 
nogorskih plemena i bratstava, te slobodarski duh crnogorsko- 
ga naroda, i naročito, ispoljava zanimanje za dobro poznavanje 
običajnog prava knjaza Nikole. Autor posebno daje motiv i ci- 
ljeve donošenja Opšteg imovinskog zakonika za Knjaževinu Crnu 
Goru. Posebno je slikovit i sociološki potpun a političko-pravni 
utemeljen opis diktature kralja Aleksandra od 1921-1934. Kao 
prilika pred oktorisanje Ustava Kraljevine Jugoslavije 1931. godi- 
ne. Najljepši traktat o duhovnom i slobodarskom, etičkom i po- 
etskom biću dr Drljević iznosi u poglavlju Duhovni lik Crne Gore, 
dajući distinkciju pojma junačke i građanske slobode, đe je prva 
pravo naoružanog naroda da odbrani svoju čast upotrebljavajući 
oružje i protiv svojih državnih organa, dok je druga samo iluzija 
naroda da je navodno slobodan. 


368 



Doprinos dr Sekule Drljevića razvoju CRNOGORSKE... 


On ističe razlike između junaštva i hrabrosti, navodeći da je 
svaki junak hrabar ali da svaki hrabar čovjek nije junak. Hrabar 
je i lopov, ali on nije junak, ističe dr Drljević. 

Ideju o federalizmu i ravnopravnom savezu kao obliku dr- 
žavnog života jugoslovenskih naroda dr Sekula Drljević iznosi i 
u svome tekstu Crna Gora u državi ujedinjenih južnih Slovena, 
Srba, Hrvata i Slovenaca (1928), kao i u predgovoru za knjigu dr 
Živojina Perića Crna Gora u Jugoslaviji (1936). 

2. DR SEKULA DRLJEVIĆ KAO MINISTAR PRAVDE 

Dr Sekula Drljević postaje ministar pravde i zastupnik mi- 
nistra prosvjete i crkvenijeh djela u Vladi Knjaževine Crne Gore 
u svojoj 26-oj godini, 1909, nakon što je izvjesno vrijeme proveo 
kao advokat, a potom obavljao dužnost sudije i predšednika Ob- 
lasnog suda u Podgorici. 

Odmah na početku svoje ministarske misije proslavio se 
projektom Zakona o javnim pravozastupnicima (27. 12. 1909), 
na kojemu je lično radio i čiju je koncepciju oblikovao. Riječ je 
o modernom shvatanju i konceptu javnog pravozastupništva, tj. 
advokature, kao javne službe i najavangardnijim rješenjima or- 
ganizacione i funkcionalne prirode u vršenju ove izuzetne dje- 
latnosti od značaja za ljudske slobode i prava. Branilac može biti 
samo pravozastupnik. Zakon je uredio uslove za zvanje pravoza- 
stupnika, njegova prava i dužnosti, način postavljenja, nagrade za 
rad, disciplinsku odgovornost i prestanak prava na pravozastup- 
ništvo te, istovremeno, utvrdio uslove za rad pravozastupničkih 
pripravnika. 

Prilikom donošenja ovog zakona u narodnom predstavništvu 
dr S. Drljević je, u svojstvu ministra pravde, održao čuveni ple- 
doaje i besjedu, obrazlažući koncepciju, potrebu i značaj dono- 
šenja ovog zakona. Ta je besjeda jedan od najljepših retoričkih 
uzleta u istoriji govorništva i spada u antologijske domete rječi- 
tosti, govorničke darovitosti, filozofsko-istorijskog nadahnuća i 
zastupljenosti topike. On je filozofsko-istorijski, juristički, etič- 

ko-poetski i naučno-teorijski obrazložio značaj pravozastupničke 
- advokatske djelatnosti. 1 

Posebno je vrijedan rad dr S. Drljeviča na polju društveno- 
pravne regulacije privredno-pravnih odnosa, što je rezultiralo 
nastankom čuvenih, naprednih i među najboljim evropskim za- 
konima u toj oblasti - Trgovačkog zakonika (1910) i Mjeničnog 
zakona. 

Izuzetno važan doprinos organizacionoj strukturi i konceptu 
višeslojnog oblika sistema sudske vlasti u Crnoj Gori dr Sekula 
Drljevič je dao u projektu Zakona o ustrojstvu sudske vlasti (1910), 
u kome je njegov idejni koncept pretvoren u normativni, a prema 
kojem u Crnoj Gori postoje: kapetanski sudovi, opštinski sudovi, 
deset oblasnih sudova i Veliki sud. Trgovačke sporove rješavali su 
oblasni sudovi sa sjedištem u Cetinju, Baru, Podgorici, Nikšiču i 
Kolašinu. Funkciju kapetanskih sudova u varošima ostvarivali su 
opštinski sudovi. Kapetanski sudovi su bili inokosni i prvostepe- 
ni i zadržavali su funkciju primiriteljnih sudova. Oblasni sudovi 
su bili sudovi prvog i drugog stepena i sudili su u višečlanom sa- 
stavu. Veliki sud je bio posljednja i najviša sudska instanca i činili 
su ga predšednik i šest sudija, a ustrojen je u dva organizaciona 
dijela: građanskom i krivičnom. 

3. DRŽAVNOPRAVNA ISTORIJA 

Da je dr Sekula Drljević bio vrsni poznavalac crnogorske 
državnopravne istorije, a pogotovo njenog posebnog dijela koji 
se odnosi na razviće sudstva, svjedoči njegov izuzetno znalački 
utemeljeni traktat Organizacija i rad crnogorskih sudova u svom 
istorijskom razvitku (1910). Autor u njemu opservira društveno- 
ekonomske i socijalne prilike u Crnoj Gori, strukturu plemenske 
organizacije kao konfederalnog sistema državne organizacije, is- 


1 Vidi: Stenografske bilješke o radu Crnogorske narodne skupšti- 
ne Knjaževine Crne Gore za 1909, str. 126. Objavljeno i u knjizi Milova- 
na-Muša Šćepanovića Organizacija i rad sudova u Crnoj Gori do 1918. 
Podgorica 1999, str. 66-74. 

tičući da je svako pleme područje sa samostalnom upravnom i 
sudskom vlašću, objašnjavajući uslove u kojima je donijet Zako- 
nik obšči Crnogorski i brdski (18/31. 10. 1798.). Dr Drljević ističe 
da je već tada obrazovan Kuluk, odnosno da je sudski institucio- 
nalni sistem u ustanovi najviše sudske vlasti dobilo svoju pravnu 
legitimaciju, a ne 1803. g., kako je to isticao D. Milaković, kada se 
Narodna skupština sastala da plemenske starješine ponovo polo- 
že zakletvu vjernosti crnogorskom otečestvu i ponovo prime Za- 
konik. Kuluk je bio, u stvarnoj empiriji, primiriteljno vijeće, koje 
je putovalo po plemenima, zbog čega je njegova uloga bila de- 
gradirana i ubrzo je postao izlišan. Kulukom je predsjedavao gu- 
vernadur obučen u „crveni binjiš” (kabanica). Drljević objašnja- 
va kako je obrazovan Praviteljstvujušči senat crnogorski i brdski 
1831. godine za vrijeme Petra II Petrovića Njegoša, te daje presjek 
cjelokupne organizacije centralne i plemenske upravne i sudske 
vlasti i njihove atribucije - kapetan, barjaktar, knez, poljak, glo- 
bar, gvardijan. Senat je bio najviše zakonodavno i upravno sud- 
sko tijelo. Posebno se obrazlaže ustrojstvo vlasti i sudska organi- 
zacija za vrijeme knjaza Danila Petrovića i sagledava reformski 
duh ovog vladara i značaj njegovog Zemaljskog zakonika (1855). 
Najposlije, daje se stanje organizacije vlasti prema Nikoljdanskim 
reformama upravnog i sudskog aparata (1902) za vrijeme vlada- 
vine knjaza Nikole Petrovića. 

Smatramo, da je ova studija do sada najtemeljnija i najpou- 
zdanija rasprava o razvitku crnogorskoga sudstva u periodu od 
1798. do 1902. godine, u kojoj se odražavaju ne samo fenomeni 
spoljašnje organizacije društvene strukture, nego i njen noumen 
koji proističe iz slobodnog duha crnogorskoga naroda i njego- 
vog autonomnog sistema organizacije vlasti, koja je zasnovana 
na običajnom pravu koje je izraz vlastitih narodnih svojstava i 
vlastitog narodnog duha, ali i sistem partikularizma, a što zna- 
či višeslojnost običajnog pravnog sistema prema plemenskom 
ustrojstvu društvenog sistema vlasti, što potvrđuje činjenicu da 
je pleme bilo visoko razvijeni administrativno-upravni i sudski 
sistem društvene organizacije, a ne krvnosrodnička zajednica lju- 

di. Ona je inklinirala ka posve suverenoj zajednici, uključenoj u 
opšti sistem crnogorskog društva i crnogorske države, koja je ob- 
jedinjavala njihove zajedničke potrebe, interese, ciljeve, a naroči- 
to težnju za slobodom. 

4. KAZNENO PRAVO 

Pregalaštvom dr Drljeviča i njegovim sluhom da se postupci, 
kao garancija i poslednja barikada prava ljudi, obuku u savremenu 
procesno-pravnu formu u interesu zaštite prava svih crnogorskih 
građana i učesnika u krivično-procesnoj stvari, našlo je svoju rezul- 
tantu u Zakoniku o sudskom postupku u krivičnim djelima (1910), 
koji je nastao po ugledu na srpski kazneni postupak, s tim što je 
istraga bila povjerena sudu a ne policiji. Bila je to viša razvojna faza 
procesnoga prava i jedno od velikih dostignuća onoga doba u raz- 
vitku kazneno-pravnog sistema, sa stanovišta procesnih garantija. 

Naročito je interesantno učenje dr Sekule Drljevića, kao mi- 
nistra pravde, u vezi sa implementacijom ovog zakona pred insti- 
tucijama sudskih organa vlasti, u vezi sa učenjem o pravnoj priro- 
di i karakteru ustanove istražnog zatvora - pritvora. U Uputstvu 
od 1/14. 05. 1909. upućenom svim crnogorskim sudovima, koje 
je lično formulisao dr Drljević kao ministar pravde, ističe se da 
istražni zatvor (pritvor) nije kazna nego mjera - ograničenje lič- 
ne slobode u predmetu krivice i služi za obezbjeđenje prisustva 
okrivljenog tokom krivičnog postupka, a da okrivljenog štiti in- 
stitucija pretpostavke nevinosti sve do pravosnažnosti presude, 
i da samo toj svrsi može služiti pritvor, a ne bilo kojoj drugoj, a 
posebno kaznenoj. Isljeđenje vrše kapetanski i opštinski sudovi. 
Njegovo učenje o pritvoru, sa teorijsko-pravnog stanovišta i filo- 
zofske utemeljenosti, na razini je savremene doktrine kaznenoga 
prava, na evropskoj i univerzalnoj ravni. 

5. DR S. DRLJEVIĆ KAO BRANILAC U PROCESU PROTIV 
ĐENERALA RADOMIRA VEŠOVIĆA (1921) 

U montiranom sudskom procesu protiv slavnog crnogorskog 
đenerala Radomira Vešovića, pred Prvostepenim sudom u Beo- 

gradu, na pretresu 11. i 14. 02. 1921. godine, pečat velike odbra- 
ne, kao branilac, dao je dr Sekula Drljević iskazujući izuzetan 
juristički duh, osobenu kulturu rječitosti, znanje filozofije i eti- 
ke, crnogorske istorije, tradicije i poetike. On je svoju doktrinu 
o vremenskoj i prostornoj koliziji krivičnijeh zakona u ondašnjoj 
Kraljevini Srba, Hrvata i Slovenaca izveo do stepena negacije ma- 
terijalne i procesne nenadležnosti beogradske jurisdikcije, obja- 
šnjavajući da se đeneralu Vešoviću može suditi samo pred crno- 
gorskim sudovima i prema krivičnim zakonima koji su bili na 
snazi kada se đeneralu stavila u krivicu predmetna krivična stvar 
(forum delicti comissi ). On je u uzvišenom jurističkom pledoajeu 
i nenadmašnoj besjedi ocrtao položaj Crne Gore poslije njenog 
prisajedinjenja Srbiji, nakon nelegitimne Podgoričke skupštine 
1918. godine, ističući dva različita narodna duha, dvije raznovr- 
sne narodne i političke kulture i dva posebna pogleda na svijet i 
čovjeka, utemeljujući svoju branilačku poetiku na filozofskoj in- 
terpretaciji crnogorskoga duha slobode, kroz Njegoševu poetsku, 
filozofsku i teozofsku ekspresiju. Đeneral Vešović je, na temelju 
odbrane dr S. Drljevića i njegovog kolege dr Topalovića, pušten 
ispod suđenja. 


REZIME 

Cjelokupna misaona i djelatna ekspresija duha dr Sekule Dr- 
ljevića svjedoči i upućuje na zaključak da se on ostvario ne samo 
kao briljantni jurista, nego i kao polihistorik i erudita, veliki po- 
znavalac istorije ljudskoga društva, povjesnice i duha crnogor- 
skoga naroda i njegove borbe za slobodu koji ima svoj posebni 
subjektivitet i individualite. Filozof, enciklopedista, poznavalac 
ekonomske i socijalne strukture društvenog poretka, briljantni 
poznavalac kaznenog sistema, orator i retoričar, vrhunski advo- 
kat - branilac i odvjetnik, najpouzdaniji interpret crnogorske 
istorije sudstva od 1798. do 1902. godine. Rijetke su ličnosti u cr- 
nogorskoj kulturi i istoriji koje predstavljaju velikog korifeja ljud- 
skoga duha, koji se ostvario kao persona velike umne i duhovne 
ekspresije na različitim poljima društvenog života. Dr Sekula Dr- 

ljević je plodni pravni pisac i pravni empirist čija je ministarska 
karijera prepoznatljiva po mnogim zakonodavnim projektima. 
Crnogorska kulturna individualnost prepoznatljiva je po izuzet- 
nim studijama koje imaju ne samo istorijsku, nego i ekonomsku, 
socijalnu, književnu, političku i retoričku važnost i osobenost. 
Nažalost, kraj njegovog životnog puta obilježen je neobjašnjivom 
sudbinom, kojoj je i sam kumovao, ne sagledavši procese budu- 
ćih tokova na opštu povjesnicu čovječanstva. No, sve to ne utiče 
na ocjenu da je dr Sekula Drljević najobrazovaniji, najumniji i 
najbriljantniji crnogorski pravnik, koji se potvrdio širokim dija- 
pazonom duha, filozofskom učenošću, istorijsko-pravnom nao- 
brazbom, književno-poetskom vokacijom, oratorsko-retoričkom 
eksplikacijom i povijesno-umnom interpretacijom tokova dru- 
štvenog vremena sa aspekta položaja Crne Gore i njene budućno- 
sti, u vremenu u kome je živio. 

PJESNIČKI OTPORI SEKULE DRLJEVIĆA 

U svom političkom djelovanju Sekula Drljević je, mada rijet- 
ko, koristio i poetski način iskazivanja. U ovom saopštenju 
govoriću o njegove dvije pjesme: Lovćenska tajna i Crnogorsko se- 
Ijačko kolo, koja je poznatija pod naslovom Vječna naša. 

Dio crnogorske buržoazije pomagao je srpskim pijemontisti- 
ma u invaziji i pretvaranju Crne Gore u kolonijalnu provinciju. 
Pripadnici toga sloja potuđenika, jednijem dijelom, bili su školo- 
vani u srpskim školama, na fakultetima i bogoslovijama; dio njih 
radio je u srpskim institucijama. Na taj način su bili pripremljeni 
da budu posrednici za srbiziranje crnogorskog naroda, i da su- 
djeluju u njegovoj nasilnoj pacifikaciji nakon Božićnog ustanka. 
Ti potuđenici su postali propagatori da su jezik, crkva, kultura 
i istorija osvajača isključivo vrijedni, da treba odbačiti ukupnu 
crnogorsku tradiciju kao usku, oskudnu, neartikulisanu, ple- 
mensku. Oni su invazioniste predstavljali kao „oslobodioce” od 
apsolutizma kralja Nikole, a okupaciju kao „bratski čin”. Za njih 
nije bilo zločina u tzv. bijelom teroru. U taj pripremani kadar 
spadao je i Sekula Drljević, koji je takva opredjeljenja iskazao i u 
svojim ranim pjesmama, nastalim pod uticajem srpskog roman- 
tičarskog pjevanja, jer se školovao u Srijemskim Karlovcima. U 
tijem prvim poetskim pokušajima, u kojima je jezik bio odvojen 
od crnogorskog nasljeđa, preovlađuju didaktični iskazi i preuze- 
ti kliktaji srpskog rodoljublja („Vile”, nastala 1903). Prisutni su i 
motivi iz usmenog stvaralaštva (pjesma „Ој sokoli...”). Svojom 
strukturom i naglašenom emotivnošću izdvaja se pjesma „San”, 
posvećena majci. 

Međutim, za stradanja crnogorskog naroda saznao je Sekula 
Drljević kada je bio postavljen na mjesto načelnika u Ministar- 
stvu pravde u Beogradu, početkom 1919. godine. Tada nastaje 
preokret u njegovim opredjeljenjima, on se okreće okupiranoj Cr- 
noj Gori, podnosi ostavku i, u Samoupravi, listu srpske radikalne 
stranke, daje objašnjenje toga svoga čina. Svoj preporod Sekula 
Drljević valjano uobličava, godinu i po docnije, u advokatskoj od- 
brani đenerala Radomira Vešovića, u montiranom procesu, od 
11. do 14. februara 1921. godine. 

Na permanentna zlodjela koje je vršila srpska vojska i žan- 
darmerija u Crnoj Gori, Sekula Drljević je reagovao i u pjesmi 
Lovćenski poklič, koju je objavio pod pseudonimom „Hajduk Pe- 
ro”, u zagrebačkom listu „Hrvat”. Na taj protest, u obliku pjesme, 
Drljević je bio podstaknut monstruoznim zločinom nad porodi- 
com ustanika Petra Zvicera, koju su žandarmi vezali i živu spa- 
lili u kući. Objašnjavajući svoju motivaciju, Drljević je zapisao uz 
pjesmu: „Pretvarajući Crnu Goru u garište i groblje, Beograd nije 
ostavio nepočinjen nijedan zločin”. Pjesmu završava stihovima: 
„Nek krv onu staru svjetlost / dade našoj novoj zori, / da se ovaj 
poklič ori / u slobodnoj Crnoj Gori”. 

Drljevićevo vraćanje interesima crnogorskog naroda, koje je 
ispoljio kroz rad u Crnogorskoj federalističkoj stranci i u svojim 
poslaničkim govorima u Skupštini, u dva mandata, osuđivano je, 
i od nekih istoričara, kao „ekstremni separatizam”. Njegovi na- 
pori da iznese u javnost važne činjenice o zločinima kojima je bio 
izložen crnogorski narod dobijali su od vlasti izrazito negativan 
tretman. 

Kao što je u svojoj riječi na suđenju divizijaru Radomiru Ve- 
šoviću koristio Njegoševe pjesničke slike, da bi dokumentovao 
kulturni identitet i posebni istorijski put crnogorskog naroda - i 
u pjesmi Lovćenska tajna, isto tako, interpolira asocijacije na neke 
Njegoševe stihove, jer je bio uvjeren da će na takav način čitaoci 
dobiti punu sliku o stanju u Crnoj Gori. Osim toga, Drljević je za 
pjesmu Lovćenska tajna uzeo formu tradicionalne tužbalice, da 
bi potpunije iskazao tragiku zbivanja. Za objašnjenje Drljevićeva 

postupka u navedenoj pjesmi značajna je njegova napomena, pod 
naslovom Crnogorske naricaljke, koju je dao na početku. U toj na- 
pomeni on veli da Njegošev Gorski vijenac ne bi bio „pun izraz cr- 
nogorskog pogleda na svijet” kad ne bi u tom djelu bila tužbalica 
sestre Batrićeve; on misli da su tužbalice „obred crnogorske reli- 
gije” koji je suprotan hrišćanskom obredu, jer je hrišćanstvu ideal 
svetački život, a ideal u shvatanju Crnogoraca je „religija heroja”. 
Dalje, objašnjava da se crkvenim opijelom traži od živijeh da ,,mi- 
sle na smrt”, a tužilice „razgrću pepeo smrti da bi pronašle vatru 
života”. U pjesmi Lovćenska tajna, koja ima 89 stihova u osmercu 
i isto toliko pripjeva od po četiri sloga, autor simboličnom slikom 
predstavlja stanje u Crnoj Gori, u kojoj su iščezli mnogi „zorni 
ljudi”, i pita se: „Zar zločinstvo da pravici uči ljude?” Zatim autor 
kaže da izdajnici služe agresorima iza kojih ostaje pustoš, pa Lov- 
ćensku vilu moli da ponese glas duhovima prošlih velikana, is- 
tičući dinastiju Petrović-Njegoš, da saznadu šta se zbiva u Crnoj 
Gori: ,,Da im ponor zemnog pakla / vidljiv bude / i u njemu vrtlog 
bola: /od plamena / nad Cucama svake noći / leti žena, / i zašto se 
kroz plam živi / krila njenih / vidi Lovćen ka vrhova polomljenih, 
/ reci zašto kobne noći / zadrhtaše / iz temelja svi vrhovi / zemlje 
naše”. Ove slike se odnose na pomenutu spaljenu porodicu Petra 
Zvicera. 

Početkom januara iste godine (1936) objavio je S. Drljević 
pjesmu Crnogorsko seljačko kolo (Zeta, br. 1, Podgorica, januara 
1936, s. 15), koja je vjerovatno nastala 1935. Ovom pjesmom se, 
što odgovara njegovom tadašnjem političkom angažmanu, obra- 
će crnogorskim seljacima jer je uvjeren da su oni ostali privrženi 
svojoj zemlji i tradiciji. Političar, pjesnik i intelektualac dr Ivan 
Jovićević, šesnaest godina prije S. Drljevića, objavio je, dok je bio 
u egzilu u Ženevi, zbirku pjesama, u kojoj je i pjesma Crnogor- 
skom seljaku, u kojoj odaje priznanje seljacima kao istrajnim, sta- 
menijem borcima za slobodu: ,,Za slobodu i tvoje poštenje, / što 
očuva u tvoje kamenje, / ti se i sad ko i svagda boriš, / gorom lutaš, 
u plamenu goriš, / od svakoga napušten na svijetu” ( Kaplje žuči, 
2. izd., Ženeva, 1920, 17). 

Postavlja se pitanje zašto je Drljević pjesmi dao naslov Crno- 
gorsko seljačko kolo ? Mjesec i po poslije pojave te pjesme, on je 
publikovao članak „Воја demokratije” (Zeta, br. 8, Podgorica, 23. 
feb. 1936, 1), u kome možemo naći odgovor. U tome članku Dr- 
ljević piše da seljaci čine većinu stanovništva, pa da oni „iskreno 
hoće demokratiju”, a da su građani, kao manjina, nosioci dikta- 
ture („Vladavina manjine vazda je vladavina nasilja”). Osim to- 
ga, seljaštvo je „čuvar narodnih tradicija i narodnog pogleda na 
svijet”; ono je osnova za izgradnju države - u duhu „narodnoga 
morala”. Stavovi u ovom članku nalaze se ugrađeni i u pomenu- 
toj pjesmi (seljačko poštenje, istrajnost u borbi za slobodu, ljubav 
prema domovini). I u svome predizbornom plakatu iskazao je 
isto povjerenje u istorijsko i moralno nasljeđe crnogorskog selja- 
štva, kao u pjesmi Crnogorsko seljačko kolo, pa koristi i sintagmu 
„seljačko poštenje”: da je Crna Gora svojom borbom za slobodu 
stekla „svjetsku slavu i priznanje njoj i njenome seljačkom pošte- 
nju”. Ovu pjesmu objavio je pod promijenjenim naslovom - Vječ- 
na naša; za naslov je uzeo dvije početne riječi prvoga stiha (Evo- 
lucija, god. IV, sv. 2-3, Zagreb, veljača-ožujak, 1936, 168). 

Pjesma Vječna naša postala je svečana pjesma Crnogorske fe- 
deralističke stranke. Ona je prepisivana i širena među članstvom, 
a zatim i modifikovana, prenošeni su oni stihovi koji se lakše 
pamte i sadrže jači emotivni naboj. 

Iz pjesme Vječna naša, u pjesmu Oj svijetla majska zoro, koja 
je danas crnogorska državna himna, ušle su 1,2, 5. i 7. strofa (pre- 
ma verziji koja je objavljena u Balkanskim sukobima), s tijem što 
je prva strofa značajno izmijenjena. U prvom stihu Drljevićeve 
pjesme („Vječna naša Crna Goro”) riječ vječna zamijenjena je sa 
majko u drugom stihu himne. Drugi stih („sinovi smo tvog stije- 
nja”) ostao je isti, kao treći u himni. Treći stih („čuvari smo tvoje 
časti”) kao cjelina je odbačen, a iz njega je u slijedeći stih prenijeta 
riječ čuvari, kojom je zamijenjena riječ seljačkog, iz Drljeviće va- 
rijante iz 1936: ,,i seljačkog tvog poštenja”, pa novi stih glasi - ,,i 
čuvari tvog poštenja”. 

Ostaje pitanje predloška za prvi stih sadašnje himne (Oj svi- 
jetla majska zoro). Njegov literarni korijen nalazimo, u sličnom 
obliku, u Tragediji Obilić Sime Milutinovića Sarajlije: „Сгпа Г 
Goro I ... I jug-slavenska zoro”. Docnije, Ljubomir Nenadović, u 
pjesmi Ranjeni Crnogorac, zamijenio je složenicu ,,jug-slavenska” 
sa pridjevom „srpska”, pa Nenadovićevi stihovi glase: „Zdravo da 
si Crna Goro /. .. zdravo da si srpska zoro”. Anonimni prerađivač 
prve strofe pjesme Oj svijetla majska zoro iskoristio je već ustalje- 
no poređenje Crne Gore sa zorom, odnosno obraćanje vokativom 
personificiranoj zori (Crnoj Gori), ali više nije ni Sarajlijina „jug- 
slavenska”, ni Nenadovićeva „srpska”, već je „svijetla majska”. 

Poznato je da je Ljubomir Nenadović zastupao propagandu 
Ujedinjene omladine srpske, i Crnu Goru predstavljao kao jednu 
od tri „srpske države”: „Sad imamo tri Srbije, / Sve tri srećne, sve 
tri slavne, / Kneževinu i Vojvodstvo, / i strmeni Gore Čarne”. 

Nužno je još napomenuti da se u himni koristi, u prvom stihu 
posljednje strofe, riječ vala („Rijeka će naših vala”), prema Drlje- 
vićevoj verziji iz Balkanskih sukoba; međutim, u prve dvije nje- 
gove verzije je upotrijebio je oblik vali, tj. „Rijeka će naših vali”, za 
koji mislim da je adekvatniji, jer pjesnik pjeva u množini o našim 
rijekama, čiji valovi „uskaču” u dva mora noseći glas okeanu. Ob- 
lik vala unosi nejasnoću, kao da se radi o jednoj rijeci valova koja 
se ulijeva u dva mora. 

Ovđe treba naglasiti da tvrdnja da je pjesma Oj svijetla majska 
zoro varijanta neke starije narodne pjesme - nije dokumentovana. 

Napadi na tekst crnogorske himne (Oj svijetla majska zoro), 
od strane prosrpskih (anticrnogorskih) partija u Crnoj Gori i 
Srpske pravoslavne crkve, uz neosnovane tvrdnje da je autor nje- 
nih stihova Sekula Drljević bio „ustaški ideolog”, „ratni zločinac”, 
„najmračnija ličnost u istoriji Crne Gore, fašista i nacista”, i dr 
- predstavljaju dio stalnih pokušaja da se dovede u pitanje opsta- 
nak suverene crnogorske države kroz negiranje njenih državnih 
simbola. Zato je zloupotrijebljena činjenica što je Drljević, za vri- 
jeme Drugog svjetskog rata, pokušao da, po nestanaku unitarnog 
velikosrpskog režima, iskoristi vlast okupatora za realizaciju ideje 

obnove države Crne Gore. Na taj put Drljevića je vodilo najdu- 
blje rodoljublje, ali je on pogriješio u izboru saveznika, kako sam 
zapisao početkom 1990, u pogovoru reprint-izdanja Balkanskih 
sukoba. Na mišljenje da je moguće na taj način doći do riješe- 
nja crnogorskog državnog pitanja Sekulu Drljevića naveo je, osim 
stvaranja Nezavisne države Hrvatske, i poznati primjer usposta- 
vljanja suverene Slovačke Republike, 14. marta 1939. godine, kao 
rezultat ulaska njemačkih trupa u Čehoslovačku. Slovačka Repu- 
blika je trajala do dolaska Crvene armije, u aprilu 1945. godine. U 
pomenutijem napadima ponavlja se etiketiranje da je S. Drljević 
bio „ratni zločinac”. Međutim, on je bio, u onoj poratnoj kon- 
junkturi, uopštenom formulacijom optužen da je učestvovao ,,u 
zločinu protivu naroda”, ali mu nikad nije suđeno, pa nije spro- 
veden dokazni postupak koji bi bio osnov za donošenje presude. 

Pjesme Lovćenska tajna i Vječna naša sadržajno-motivski 
iskazuju bitna opredjeljenja Sekule Drljevića, otkrivaju njegove 
podsticaje za političko angažovanje koje ga je učinilo stalnom 
metom protivnika afirmacije crnogorskog naroda i njegovih in- 
teresa. U analiziranim pjesama autor koristi sintagme koje srije- 
ćemo i u njegovijem člancima i govorima u skupštini. 

Osnovnu osobinu oratorskih iskaza Sekule Drljevića, kao i 
njegovih pjesničkih pokušaja, čini jasnoća cilja i uporna težnja da 
definiše naravi i potajne smjerove nosilaca društvenog zla. 

G odine 1936. Sekula Drljević je objavio tri priloga o narodnoj 
poeziji. Prvo je u podgoričkoj „Zeti” (januar 1936) objavio 
narodnu pjesmu pod naslovom Crnogorsko seljačko kolo, sa po- 
znatim stihovima pjesme Oj svijetla, majska zoro, majko naša Cr- 
na Goro, ali sa dručijim uvodom: Vječna naša Crna Goro! Sinovi 
smo tvog stijenja. Ista pjesma je potom objavljena u zagrebačkoj 
„Evoluciji” (god. IV, 2-3, veljača-ožujak, 1936, 168), s nadnaslo- 
vom Na polju umiječa. Pjesništvo. Vječna naša. Potom je pono- 
vo u zagrebačkoj „Evoluciji” (jun-jul iste godine) objavio uvodni 
članak Crnogorske naricaljke, a onda tekst naricaljke Lovčenska 
tajna („Evolucija”, 6-8, 297, 297-301). Otada pa do danas ostala 
su otvorena pitanja: da li je on samo zapisao i objavio narodnu 
pjesmu ili su to njegovi stihovi ili je on na narodnu osnovu unio 
svoje izmjene i dodao tri strofe. 

U prilog tezi da su to njegovi stihovi išla bi činjenica da je on 
i mnogo ranije pisao pjesme. U dragocjenom zborniku Drljeviće- 
vih radova akademika Danila Radojevića, 1 nalazimo pored već 
pomenuitih verzija pjesme Vječna naša Crna Gorol Drljevićeve 
stihove iz „Goluba” (br. 9,1900,129; br, 9,1901,135; br. 8,1902,116; 
br. 17, 1908,257). Dvije su budnice od po dvije strofe u stilu Đura 
Jakšića, treća je pjesma povodom smrti Marka Miljanova a četvr- 
ta je San, posvećen majci. 


1 Dr Sekula Drljević Politička misao: izabrana djela/ uvodna stu- 
dija, izbor tekstova i dokumentarnih priloga dr Danilo Radojević, Pod- 
gorica 2007. 

Protiv teze da je pjesma Oj svijetla majska zoro, (sem uvodno- 
ga stiha: Vječna naša Crna Goro!) njegova a ne narodna, ide činje- 
nica da je on sam iznad tih stihova, objavljenih prvi put u januar- 
skom broju „Zete” (1936) stavio naslov Crnogorsko seljačko kolo. 
Osim toga cijela je ta stranica „Zete” bila posvećena narodnome 
stvaralaštvu. On je slično postupio i kasnije kada je iste stihove 
objavio u „Evoluciji”. Čemu bi služio nadnaslov: Na polju umije- 
ča ako ne narodnome stvaralaštvu? Osim, toga on nema drugih 
takvih stihova, iako su prividno iste strukture i njegovi stihovi o 
Marku Miljanovu. Naime, Drljević je analitičar a ne sintetičar. 

No kada se uporede dvije verzije te pjesme, to jest ona koju 
donosi Boljević-Vuleković 2 kao narodnu i ona koju donosi Drlje- 
vić, najbolje se vidi u čemu su sličnosti i razlike. Lijevo donosimo 
narodbnu verziju po Boljeviću-Vulekoviću a desno Drljevićevu. 


Oj svijetla majska zoro, 
majko naša Crna Goro, 
sinovi smo tvog stijenja 
i čuvari tvog poštenja. 

Volimo vas brda tvrda, 

I stravične vaše klance, 
Koji nikad ne priznaše 
Sramotnoga ropstva lance. 

Lovćen nam je oltar sveti, 
U njega smo svi zakleti; 
Njime smo se ponosili 
I vazda mu vjerni bili. 


Vječna naša Crna Goro! 
Sinovi smo tvog stijenja, 
Čuvari smo tvoje časti 
I seljačkog tvog poštenja. 

Volimo vas brda tvrda 
I stravične vaše klance, 
Koji nikad ne poznaše 
Sramotnoga ropstva lance 

Lovćen nam je oltar sveti, 
Vazda smo mu vjerni bili, 
U njega smo vjerovali 
I njime se ponosili. 


2 Vojislav Boljević-Vuleković, Crmničko pleme Boljevići u prošlosti 
Crne Gore, Podgorica 1995, 326,581. 

Otklada je Badnje Veče 
Našu vjeru očistilo, 

Među nama seljacima 
Nevjernika nije bilo. 

Dok seljačkoj našoj misli 
Naša sloga daje krila, 

Ponosna če s nama biti 
Na Lovćenu gordom Vila. 

Rijeka će naših vali, 

Uskačući u dva mora, 

Okeanu glas nositi, 

Da je vječna Crna Gora. 

Sada je sve jasnije. Drljević je, kako to konstatuje akademik 
Radojević, „djelovao u Seljačko-demokratskoj koaliciji”, pa se 
otuda „može naći objašnjenje zašto je u pjesmi potencirano se- 
ljaštvo”. 

Zato je prepravio prvu strofu od koje je zadržao samo jedan 
stih a dodao prvi i prominjenio treći i četvrti, kako bi unio ,,se- 
ljačko poštenje”. U drugoj strofi samo je zamijenio „priznaše” sa 
„poznaše”, što nije bitno. Treća strofa je slično stilizovana. A on- 
da slijede još tri strofe. Boljević - Vuleković, donoseći narodnu 
verziju pjesme, kaže: „Ој svijetla majska zoro - je opštecrnogor- 
ska, ali i crmnička, jer nije bilo kola i veselja, niti bilo kakvog 
pjevanja koje nije počinjalo stihovima, c oj svijetla majska zoro’. 
Pjesma je oda Crnoj Gori i njenoj slobodi.” 3 Zatijem u napomeni 
dodaje: ,,Sa pjesmom Oj svijetla majska zoro počinje kolo i svako 
drugo veselje. Ponegdje se čuje još strofa koja se odnosi na istra- 
gu poturica.” I to, naravno, otvara pitanje, na koje nije moguće 
dati pouzdan odgovor. Moguće je da je Drljevićeva strofa ušla u 
narod, kao što je moguće i da je ona već postojala u narodnoj pje- 


3 Isto, 326. 

smi. A sve bi ovo bilo jasnije da nam je Boljević-Vuleković kazao: 
od kada se ta strofa čula u kolu. Ima logike da je ta strofa postoja- 
la zbog toga što su Crmničani uzeli aktivno učešće u tzv. Istrazi, 
onakvoj kakva je opisana u „Gorskome vijencu”. Tamo se, naime, 
na vidnome mjestu, pri kraju, akcentuje Nikola, knez Dupioski. 
Vladika Danilo mu kaže: 

Ti si nejak, znaš li u Crmnicu”! 

A Turcima pred kućom Crmnica... 

A Nikola mu odgovara: 

Znaj vladiko i svi Crnogorci, 

Ja znam divno kako mi je doma, 

Ama ima trista Dupiljanah, 

Nek me izda svako ka i hoće, 

Zadajem vi Božju vjeru tvrdu, 

S Turcima se hoćemo poklati. 

Zato mi vjerujemo da se ovo pjevalo, samo što je Drljević i u 
ovu strofu ubacio seljake, dok su dva narodna stiha na kraju stofe 
mogla da glase: 

Među nama u Crmnici 
Izdajnika nije bilo. 

Predzadnja strofa je svakako dodata, ali to ne mora da bude 
tako sa potonjom strofom, koja je ušla u himnu, i time izazvala 
spor. Da crnogorske rijeke teku u dva mora, to se znalo još u vri- 
jeme Dukljanina. Zato se tamo i kaže da je kralj Budimir (Sveto- 
pelek) nazvao Primorjem krajeve prema „toku voda koje teku sa 
planina i ulijevaju se u more na južnoj strani” a „prema vodama 
koje sa planina teku ka ševernoj strani ulijevaju se u veliku rijeku 
Donav, nazvao je Surbia”. A čim se pomenu ,,dva mora”, nameće 
se sam po sebi slik: „Сгпа Gora”. 

Mi smatramo da je Drljević narodnu pjesmu, koja je začeta 
još 1886 („Junačkoj nam Crnoj Gori”), a koja je postala državna 
himna, prvo upotrijebio kao himnu Seljačko-građanske koalicije, 
bez namjere da pjesmi bilo što oduzme. On je, naprotiv, mislio 
da je ojača time što će u prvi stih unijeti misao o kontinuitetu cr- 
nogorske države, jer prvi stih narodne pjesme (Oj svijetla majska 
zoro) ne sadrži nikakvu poruku, nego je, prosto, uvod, a maj je 
izabran ne samo kao mjesec cvijeća i proljeća nego i stoga što su 
svi ostali nazivi mjeseci, sem juna i jula, višesložni i nijesu mogli 
da stanu u deseterac. Nije se, naime, moglo pjevati: 

Oj svijetla januarska zoro. 

U novije doba mogao se dodati - juli. 

Njegovo sužavanje himne na stranački nivo nije moglo da 
škodi, ne samo zato što je seljaštvo predstavljalo ogromnu većinu 
stanovništva nego i stoga što je pjesma ovim dopunama dobujala 
upravo na pobtičkoj širini i dubini. 

Vezivanje sudbine himne za tekst, inače, nije racionalno. Na 
svim službenim izvođenjima, prilikom međudržavnih susreta, pa 
i u drugim svečanim prilikama, i na utakmicama i mečevima, 
atletskim mitinzima, himna se izvodi isključivo instrumentalno. 
Na stadionima, naravno, mnogi pjevaju ili mrmljaju stihove, ali 
to je neslužbeni dio službenoga čina. Osim toga, himna se ne ve- 
zuje za određeni režim, već za državu, pa se Hajdnova pjesma 
svirala kao njemačka himna i u XIX i u XX vijeku. Najzaninljiviji 
primjer je „Marseljeza”, nastala u vrijeme borbe Francuza i Prusa. 
Pjesma je dobila to ime iste godine kad ju je oficir Ruže de Lil na- 
pisao i komponovao, to jest 1792, i kada su dobrovoljci iz Marselja 
hitali ka Parizu. Pjesma je postala himna Rajnske armije, jer se 
vodila borba sa Austrijom i Pruskom. I danas nikome od Njema- 
ca ne smeta da sluša „Marseljezu” pribkom zvaničnih političkih 
susreta i takmičenja, pored ostaloga i zbog toga što se u svim tim 
zvaničnim prilikama himne izvode instrumentalno. Što igrači i 
publika pjevuše ili mrmljaju himne prije početka nekoga takmi- 

čenja, to je neslužbeni dio službenoga čina. Osim toga, na stadi- 
onu su i oni drugi, koji ne razumiju što pjevaju prvi. Inače, i u 
„Msrseljezi” je bila sporna potonja strofa, pripisivana M. J. Šenije, 
a u stvari je djelo novinara Luja di Boa i opata Antoana Personoa. 

Eto zašto Srbima ne smeta ni to što je kompozitor njihove 
himne Slovenac, Davorin Jenko, niti što je tekst himne „Bože 
pravde” posvećen Karađorđevićima i Monarhiji; zašto Hrvatima 
ne smeta što je melodija njihove himne uzeta iz opere „Lučija od 
Lamermura”; zašto Slovencima ne smeta poziv na oružje iz njiho- 
ve himne. Čim je narod prihvatio nešto kao svoje, to mu više ni- 
kada niko ne može oduzeti. A što se tiče Sekule Drljevića, pitanje 
je - koji Sekula smeta neprijateljima crnogorske države i himne? 
Jer on je, kao i Pavao iz Tarza, u mladosti išao jednim pravcem, 
ponesen ljepotom ideje o zajedničkoj državi, kao što je Pavao iz 
Tarza progonio hrišćane, pa se, nakon ostvarenja te ideje, razo- 
čarao i upustio u opasnu i tešku borbu za spas i slobodu i obnovu 
te iste države, kao što je Pavle iz Tarza postao apostol Pavle! Jasno 
je, - smeta im što se Drljević osvijestio. A kad se, i ako se, oni jed- 
noga dana osvijeste, stiđeće se ove svoje današnje uskogrudosti i 
negiranja sopstvene države. 

DR SEKULA DRLJEVIĆ, HIMNA I MI 

I 

DESNO OD LIJEVOG NACIONALIZMA 

S ekula Drljević, doktor prava i publicista, uspješan advokat i 
odličan govornik, političar velikih ambicija, poslanik, sekre- 
tar ministarstva i ministar u Vladi Kraljevine Crne Gore i Vladi 
Kraljevine SHS, u početku aktivni promoter ideje o ujedinjenju 
Crne Gore i Srbije, potom žestoki borac za odbranu crnogorskog 
subjektiviteta i, na kraju, suvereniteta. Za svoje ambicije tražio 
je saveznike među srpskim radikalima, crnogorskim federali- 
stima, u Radićevoj seljačko-demokratskoj koaliciji, italijanskim 
fašistima, Pavelićevim ustašama i Đurišićevim četnicima. To ga 
na izvjestan način čini pretečom savremene crnogorske društve- 
ne elite - političke i intelektualne. No, Drljević je bio od veće 
koristi saveznicima nego oni njemu. Italijani su ga internirali sa 
Cetinja 1941. kad im se učinio beskorisnim, a četnici su ga ubili 
kad im više nije bio potreban, što ga čini tragičnim junakom cr- 
nogorske priče. Otuda, valjda, i tako dugo i uporno osporavanje 
sa svih strana. 

Drljević je, bez sumnje, najglasniji, najobrazovaniji i najelo- 
kventniji zagovornik crnogorskog identiteta između dva svjetska 
rata. Mogao bi se slobodno nazvati bandijerom svekolike crno- 
gorske intelektualne i političke elite svoga doba kojoj su pripadali 
još i dr Novica Radović, Savo Vuletić, Mihailo Ivanović i drugi 
intelektualci i političari desne „vokacije”. No, bez obzira na nji- 
hove titule, obrazovanje, talenat i iskustvo oni su bili zarobljenici 

guslarsko-ruralnog mentaliteta, serdarsko-barjaktarske folklor- 
nosti i operetskog shvatanja političke borbe. Pokazali su se krat- 
kovidim. 

Možda su njihove namjere bile dobre, uvjerenja iskrena, a 
djelovanje u datim okolnostima realpolitičko. No, istorija ne sudi 
namjerama i uvjerenjima i ne poznaje institut olakšavajučih okol- 
nosti, sudi rezultatu i činu. Tako će suditi i nama današnjim, ako 
se uopšte bude osvrtala na naše pokoljenje. Sud istorije sigurno 
neće osporiti da je dr Sekula Drljević ostavio dramatično svjedo- 
čanstvo o crnogorskoj Golgoti na kojoj vidljivo mjesto zauzima i 
njegov lični krst. 

Drljevićev politički projekat državnog subjektiviteta Crne 
Gore zasnivao se na istorijskom pravu, a podupiran je tradicijom 
i etničkim nasljeđem. Način za njegovo ostvarenje vidio je u pro- 
stom preuređenju jugoslovenske državne zajednice između dva 
rata. Naspram desne kolone, lijeva - prokomunistička i komuni- 
stička politička „filozofija” anticipirala je da bez opšte društvene 
transformacije, kulturne i nacionalne identifikacije nema ni su- 
bjektiviteta. Njih nije opterećivala dilema o etničkom porijeklu 
Crnogoraca (slovenizirani Iliri, Crveni Hrvati ili Bijeli Srbi). „Сг- 
nogorska nacija se rodila iz sopstvene krvi”, pisao je pjesnik Krsto 
Bajić u jednom eseju o crnogorskom nacionalnom pitanju. Uz- 
gred, prolio je narečeni poeta i svoju krv i pao u ogorčenoj borbi 
sa četnicima na Zlatiboru 1944. kao komesar Treće krajiške bri- 
gade. Ne znam sjeća li ga se iko danas u suverenoj, proevropskoj 
i transatlantskoj, „Vječnoj našoj”, kako bi rekao Sekula Drljević. 
Zato dodajem još da je ovaj mladić imao široko obrazovanje, pi- 
sao je poeziju i eseje o književnosti i muzici, prevodio sa nekoliko 
jezika. Oskar Davičo kaže da je bio „najljepši osmijeh Crne Gore” 
koji nije silazio sa lica ni u najžešćim bitkama u koje je prvi ulazio 
i iz kojih je posljednji izlazio. 

Lijeva politička ideja o socijalnoj pravdi kao preduslovu na- 
cionalnog i kulturnog identiteta i ravnopravnosti u nužnoj fede- 
raciji (kažem nužnoj, jer su ljevičari znali da svaka država ogra- 
ničava slobode) zvučala je nemoguće, što je jeres u odnosu na 

postojeće realno i moguće. Ako „svaka epoha određuje granice 
mogućnosti ljudske akcije”, onda je realističnije zvučala ideja koja 
je dolazila z desna o nacionalnoj državi bilo kolikoj, bilo kakvoj 
i bilo s kim. „Država je najveće ljudsko dobro”, zapisao je Sekula 
Drljević, što liči na još aktuelno: „prvo država, pa demokratija”... 
Kako je progres civibzacije u najvećem stepenu rezultat subver- 
zije na postojeće, patriotizam je postao zaklon za mediokritete, 
kako je to u malo oštrijoj formi kazao Wolt Vitman, a drugi često 
ponavljali. Gotovo svi naši desni ideolozi nacionalnog pokreta i 
patriote umrli su kao saradnici okupatora - Drljević, Radović, 
Vuletić i njihovi značajniji sljedbenici. To je mogao biti završni 
čin jedne tragedije, kao što je u vrijeme Francuske revolucije svr- 
stavanje uz rojaliste Šuana i još nekih pretežno ruralnih etnika 
galskog porijekla stavilo tačku na njihov identitet. „Lion više ne 
postoji”, izvijestio je jedan republikanski general... 

Ako se „crnogorska nacija rodila iz sopstvene krvi”, opstala 
je tražeći sebe... 

Drljević i desničarski ideolozi crnogorskog nacionalnog po- 
kreta su vidjeli glavni uzrok sloma crnogorskog državnog subjek- 
tiviteta nakon Prvog svjetskog rata u velikosrpskom hegemoni- 
zmu i velikodržavlju, čemu se i danas daje ksenofobičan naglasak, 
kao da i zvanična klasična Crna Gora, dvor i glavarski sloj, nijesu 
gajili istu takvu ambiciju. Samo što je crnogorska velikodržavna, 
u suštini srpska, ambicija postavljena tako da se u spletu istorij- 
skih okolnosti okrenula protiv sebe same. 

Lijevo orijentisani intelektualci počeli su da shvataju da je 
uzrok u društvenim procesima s kraja 19. i početka 20. vijeka - 
bjesomučnoj tajkunizaciji s jedne i masovnoj pauperizaciji s druge 
strane - u kojima je tradicionalno crnogorsko društvo doživjelo 
tektonske poremećaje. Nudib su drugačije odgovore na otvorena 
pitanja, probleme i interese dezorijentisanog, izmučenog i poni- 
ženog crnogorskog čovjeka. Otuda i različiti borbeni entuzijazam 
Crnogoraca u dva ustanka - Božićnjem i Trinaestojulskom. Na- 
cionalni identitet i državnopravni status, bez socijalnog sadržaja, 
za većinu su mogli zvučati apstraktno i nedovoljno motivisani 

u odnosu na projekat potpune društvene transformacije koju su 
zagovarali ljevičari. Nacionalna svijest nije kategorija jednom za 
svagda data, u čvrstoj formi, već je podložna uticajima i stoga je 
promjenjivog intenziteta i potrebe iskazivanja. A tu je i vječito pi- 
tanje kome, što i koliko vjerovati? Niko ne bi povjerovao kardi- 
nalu Rišeljeu, ministru policije, da je izgovorio neku od poruka o 
slobodi koje je govorio progonjeni Volter. Crnogorska inteligen- 
cija lijeve vokacije dolazila je iz naroda. Bili su đeca siromašnih, 
prevarenih, poniženih i uvrijeđenih, dok su konzervativni ideo- 
lozi nacionalne priče uglavnom bili privilegovani: poslanici, mi- 
nistri, sudije, oficiri, od kojih su neki, kao Drljević, i sami osjećali 
tjeskobu od rojalističke autokratije, primitivnog ekonomskog li- 
beralizma i udvoričke kulturne autarhije Crne Gore. Stoga je valj- 
da i Drljević u početku vidio progres u jugoslovenskoj državnoj 
zajednici, kao uostalom i prvi stasali komunisti do pojave crve- 
nog doktora Vukašina Markovića. 

I jedni i drugi su gotovo istovremeno počeli shvatati nacio- 
nalno pitanje kao problem. No, razlike su bile u „metodu shva- 
tanja”. A još od Dekarta poznata je veza između shvatanja i me- 
tode. Konzervativci nijesu razumjeli da je samo borba kao kre- 
tanje i razvitak zakon opstanka, već kao da „ništa i ne treba i ne 
može da se mijenja u vječnom carstvu nacije”. S druge strane, 
oslanjanje samo na ovaj princip progresa pokazaće brojne sla- 
bosti crnogorskih revolucionara-komunista. Jedni će tonuti u 
nacionalni romantizam, drugi u revolucionarni misticizam koji 
se manifestovao kao monopol na istinu - što je sve skupa dalo 
pečat današnjem stanju duha kao ostatku preživjelih ideologi- 
ja minulih epoha. Stoga je ovaj skup posvećen djelu dr Seku- 
le Drljevića moguća prilika za nas da se politički otrijeznimo, 
kulturno identifikujemo i moralno pozicioniramo u odnosu na 
prošlost, sadašnjost i budućnost. Odbacivanje tradicije ili pode- 
šavanje i uljepšavanje istorije prema sopstvenim shvatanjima ili 
potrebama činiće budućnost neizvjesnijom. U istoriji treba uče- 
stvovati. 

II 

DRLJEVIĆ I HIMNA 

Poznato je da je Sekula Drljević u iskazivanju svojih političkih 
uvjerenja, ciljeva i ambicija posezao i za literarnim sredstvima. 
Prve pjesme objavio je još kao gimnazijalac u Sremskim Karlov- 
cima u časopisu „Golub” One su neinventivne, programske i pa- 
tetične, bez lične intonacije, koja se tek nazire u pjesmi „San” u 
kojoj se prisjeća majke. 

Osim u somborskom „Golubu”, objavio je još nekoliko pjesa- 
ma u cetinjskom „Književnom listu”, sarajevskoj „Bosanskoj vi- 
li”, podgoričkoj „Zeti”, zagrebačkoj „Evoluciji” i „Hrvatu”. Pjesme 
objavljene u „Golubu” pisane su ili samo objavljene ekavski, dok 
su ostale pisane ijekavski. Treba pomenuti odu Marku Miljanovu, 
povodom njegove smrti, sklopljenu od često korišćenih patetič- 
nih eksklamacija, koja je zanimljiva samo po tome što ukazuje na 
nepoznatu činjenicu da je Marko vjerovatno materijalno poma- 
gao njegovo školovanje. U istom stilu i istih poetskih dometa na- 
pisao je i odu „Njegovom Kraljevskom Visočanstvu Gospodaru 
Crne Gore Nikoli I Petroviću Njegošu”. Pjesma je napisana za 60. 
kraljev rođendan, istovremeno dok je pisao i molbu za stipendiju. 
Ovo na izvjestan način može da upućuje na karakter samog auto- 
ra, ali i na karakter udvoričkog vrijednosnog sistema Crne Gore. 

Drljevićeva pjesma „Lovćenski poklič”, objavljena u zagre- 
bačkom „Hrvatu” 1923, potpisana pseudonimom Hajduk Pero, 
a koja se bavi tragičnom sudbinom porodice Zvicer, vrijedna je 
pomena samo zato što je zbog njenog objavljivanja policija za- 
pbjenila tiraž. Na isti motiv S. Drljević napisaće kasnije pjesmu 
„Lovćenska tajna”, skromnih književnih dometa, kakve su bile i 
druge njegove pjesme. 

No, i pored očigledno oskudnog poetskog dara, jedna pje- 
sma Sekule Drljevića ostavila je snažan trag - njen dio je ušao u 
zvaničnu državnu himnu. Pjesmu je Drljević prvi put objavio u 
podgoričkoj „Zeti”, u januaru 1936, pod naslovom „Crnogorsko 
seljačko kolo”, a mjesec dana kasnije u zagrebačkoj „Evoluciji” sa 
izmijenjenim naslovom „Vječna naša”. 

VJEČNA NAŠA 

Vječna naša Crna Goro! 

Sinovi smo tvog stijenja, 

Čuvari smo tvoje časti 
I seljačkog tvog poštenja. 

Volimo vas, brda tvrda, 

I stravične naše klance, 

Koji nikad nepoznaše 
Sramotnoga robstva lance. 

Lovčen namje oltar sveti, 

Vazda smo mu vjerni bili, 

U njega smo vjerovali 
I njime se ponosili. 

Odkadaje Badnje Veče 
Našu vjeru očistilo, 

Među nama seljacima 
Nevjernika nije bilo. 

Dok seljačkoj našoj misli 
Naša sloga daje krila, 

Ponosna če s nama biti 
Na Lovčenu gordom Vila. 

Rijeka če naših vali 
Uskačuči u dva mora 
Okeanu glas nositi, 

Daje vječna Crna Gora! 

Pjesmu u rukopisu, i prije objavljivanja, širili su pripadnici Cr- 
nogorske stranke. Pisana u osmercu, karakterističnim za pjevanje 
u kolu, sa patriotskim patosom, brzo je prihvatana. Pjevala se po 

selima i katunima i mnogi su je zbog metrike smatrali narodnom. 
Ima indicija da je, kako to biva sa narodnim stvaralaštvom, do- 
rađivana, popravljana, brušena. Na to, pored ostalog, upućuju i 
početni stihovi aktuelne himne „Ој, svijetla majska zoro/ Majko 
naša Crna Goro”, kojih nema u Drljevićevim verzijama pjesme. 

Savić Marković Štedimlija je na kraju svoje knjige „Osnovi cr- 
nogorskog nacionalizma” objavio i Drljevićevu pjesmu, po svemu 
sudeći novu verziju ili je moguće sam uradio redakciju, tako da 
je dio stiha „naše klance...” promijenio u „vaše klance”. A stihove 
„Ponosna će s nama biti/ Na Lovćenu gordom Vila” u prikladnije 
„Biće gorda, biće slavna/ Domovina naša mila”. 

Kada je Drljević, u proljeće 1944. godine, objavio knjigu „Bal- 
kanski sukobi 1905-41”, kao prolog stavio je pjesmu „Vječna na- 
ša”, djelimično izmijenjenu u odnosu na prvu verziju. U prvoj 
strofi zadržao je prvi stih „Vječna naša Crna Goro”, a sljedeća 
tri „Sinovi smo tvog stijenja/ Čuvari smo tvoje časti/1 seljačkog 
tvog poštenja” zamijenio je stihovima „Tvoj Lovćen je car junaka / 
Ka seljaka tvojih djela ,/ Kad su čija opjevana?” - što je, po mom 
skromnom mišljenju, lošije od prvobitnih stihova. No, izmjena 
mu je vjerovatno bila potrebna zarad promjena u petoj strofi, ko- 
ja u prvoj verziji glasi „Dok seljačkoj našoj misli/ Naša sloga da- 
je krila, / Bit će gorda, bit će slavna/ Domovina naša mila”. U 
posljednjoj verziji strofa glasi „Dok lovćenskoj našoj misli/ Naša 
sloga daje krila,/ Bit će gorda, bit će slavna/ Domovina naša mi- 
la”. Za aktuelnu državnu himnu u cjelini su uzete druga, peta i 
šesta strofa. Ni u jednoj verziji Drljevićeve pjesme nema stihova 
„Ој, svijetla majska zoro / Majko naša Crna Goro” što upućuje i na 
druge redakcije i dorađivače pomenute pjesme. Ovi stihovi obja- 
vljivani su sredinom pedesetih godina prošlog vijeka, kao tekst 
narodne pjesme, u čitankama za treći razred osnovnih škola. Tre- 
ći stih prve strofe bio je drljevićevski, ali ne i Drljevićev. Tako je 
prva strofa glasila: „Ој, svijetla majska zoro ,/ Majko naša Crna 
Goro,/ Sinovi smo svog stijenja,/ I čuvari tvog poštenja”. Druga 
strofa pretrpjela je redaktorske intervencije, pa su u Drljevićevoj 
verziji „stravični klanci” u novoj verziji bili vrletni, treći stih iste 

strofe „Koji nikad ne poznaše” u novoj verziji „пе priznaše”, što 
sve pokazuje da je redaktor ove verzije imao više inventivnosti od 
savremenog priređivača državne himne. Očigledno je redaktor 
znao da su crnogorski klanci dobro poznavali i cijenu slobode i 
težinu ropskih lanaca, pa je stoga primjerenije zvučalo „пе pri- 
znaše”. U trećoj strofi Drljevićeve pjesme bio je zamijenjen drugi 
stih, pa je strofa glasila „Lovćen nam je oltar sveti/ U njega smo 
svi zakleti,/ U njega smo vjerovali/ i njime se ponosili”. U takvoj 
redakciji nije bilo, četvrte, pete i šeste strofe. Možda stoga što je 
četvrta strofa senzibilnijem uhu mogla zvučati kleronacionali- 
stički, a peta što su „lovćenska misao” i „krilata sloga” zvučale 
apstraktno, prepatetično, neumjereno, da ne kažem neistinito. 
Šeste, pak, strofe u pomenutoj redakciji nema, jer je redaktor valj- 
da znao da naše rijeke nijesu ni Dunav, ni Vardar, ni Nil, ni Volga, 
ni Amazon. Da je naša najduža rijeka koja se neposredno ubva u 
more Sutorina duga oko pet kilometara i ljeti ne može svojim va- 
lima da natopi ni jednu baštu, a pri ušću gotovo presuši stvarajući 
smrdljive baruštine i legla komaraca. A možda mu je zasmetala 
i „vječnost” koja se pominje u formi kakva se kod nas najčešće 
koristi u nekrolozima, posmrtnim govorima, tužbalicama i lele- 
cima. Ili, možda, je redaktor procjenjivao da je sve to preteško za 
uzrast za koji je objavljivana. 

Prema nekim svjedočanstvima ovakva verzija pjevana je ljeti 
po planinama, na katunima gdje su se kupili mladi komunisti i 
prije Drugog svjetskog rata. A poslije rata, ne baš muzički obra- 
zovani učitelji, pjevali su je sa učenicima na časovima muzičkog 
vaspitanja. Tada je i autor ovih redova naučio napamet. Valjda mi 
se stoga i čini ova redakcija inventivnijom, primjerenijom i ljep- 
šom od aktuelne. 


III 

DVIJE DIMENZIJE JEDNE POSEBNOSTI 

Za kraj opservacija o djelu Sekule Drljevića ostavio sam div- 
nu, sažetu, jezgrovitu i matematički preciznu njegovu misao „da 
su Crnogorci etička i etničkaposebnost”. Drljević je ovu misao pre- 

uzeo od srpskog naučnika Živojina Perića i saopštio je u posljed- 
njem poglavlju „Balkanskih sukoba” No, malo ko je od „čuvara” 
nacionalnog identiteta (i desnih i lijevih) shvatio da on opstaje 
samo u jedinstvu obije dimenzije. Malo kome je padalo na pamet 
da bi gubljenjem etičke ona druga, etnička dimenzija crnogorske 
posebnosti, imala snagu kao i malo prije pominjana rijeka - ljeti 
leglo splina i komaraca... 

SEKULA DRLJEVIĆ O CRNOGORSKOM 
POGLEDU NA SVIJET 


Borba neprestana ijunačka sloboda su temelj cr- 
nogorskog pogleda na svijet. Intaktna sloboda kao 
najviša vrijednost crnogorske aksiologije. Osnovu i 
suštinu crnogorskog filozofskog pogleda na svijet či- 
ne Njegošev „Gorski vijenac” i „Luča mikrokozma”. 
Idealizam u pravu. Čovjek i čojstvo. Trgovački (pa- 
li) i herojski (uzvišeni) duh (geist). Na tragu i u du- 
hu hegelijanskog dijalektičkog putovanja duha. Cr- 
nogorstvo je spoj crnogorske državne ideje i crnogor- 
ske nacionalne svijesti. Ideolog crnogorskog pitanja. 
Tvorac suverenističkog crnogorskog nacionalnogpro- 
grama. Centar istorije svijeta nije stomak (vulgarni 
materijalizam) nego nacionalna svijest. Za Crnogor- 
ce crnogorska nacionalna samosvijest. U svim vreme- 
nima i svim sredstvima opravdana je borba za svoju 
državnu slobodu državu Crnu Goru i vlastiti crno- 
gorski narod i naciju. 

B ez krsta nema hrišćanstva. Tako ni bez kolca nema mučeni- 
štva i podvižništva. Crna je Gora bila vjekovima razapeta na 
krstu i mučena na kolcu. To je njenom autentičnom hrišćanstvu 
i stradanju dalo posebnu vrijednost i značenje. Otuda je borba 
Crnogoraca i Crne Gore, po mišljenju mnogih neosvojiva „tvr- 
đava liberterstva” 1 , a po Tenisonu i kamenog prijestola slobode, 


1 S. Drljević, Balkanski sukobi, Zagreb 1944/citirano prema D. Ra- 
dojević, Politička misao Sekule Drljevića, 2007, str. 410. 

izazvala divljenje čovječanstva. Putopisci, pisci, pjesnici, filozofi 
i mislioci ispisali su stranice poštovanja i obožavanja Crne Gore. 
Veliki hrvatski pjesnik Ivan Mažuranič svojim remekom „Smrt 
Smail-age Čengiča” 2 sačinio himnu crnogorskim seljacima od- 
nosno crnogorskom heroičkom čovjeku. To je, prema S. Drlje- 
viću, iskazao i vođa hrvatskog naroda i HRSS Stjepan Radić ri- 
ječima: ,,Mi smo Hrvati u najljepšem djelu svoje književnosti (I. 
Mažuranić „Smrt Smail-age Čengića”) cijelu Crnu Goru nazvali 
veličanstvenim žrtvenikom slobode u najdivnijem hramu božje- 
ga podnebesja, a Vas smo Crnogorce proglasili ne samo uzorom 
junaštva, nego i nedostižnim primjerom jednostavnosti i pošte- 
nja. Zato mi Hrvati rušimo beogradski centralizam i Pašićevu 
korupciju i tiraniju... što svojim poganim rukama razvaljuju ve- 
ličajni žrtvenik crnogorske slobode i što Vas Crnogorce barbarski 
progone i sotonski muče”. 3 Za kralja Nikolu Crna Gora je najveći 
mučenik na svijetu. 4 Ovu je tezu od crnogorskog suverena preu- 
zeo dr. Sekula Drljević. Za njega su, njegoševski rečeno, „borba 
neprestana” i junačka sloboda temelj crnogorskog pogleda na svi- 
jet. Njegovo tačno objašnjenje pojma junačke i intaktne (nedir- 
nute, netaknute, nepovrijeđene, čitave, cijele) slobode, odnosno 
jednog oblika (crnogorskog) njene apsolutnosti leži u stavu: 

„То nije pojam naše građanske slobode, izrađen na načelima 
znamenite Deklaracije o pravima čovjeka i građanina: bratstvo, 
jednakost, sloboda. Bratstvo je sentimentalan pojam bez ika- 
kvog pravnog ili političkog značaja. Ostaju jednakost i sloboda. 
To su dva kontradiktorna pojma. Naša građanska sloboda jeste 
kompromisni odnos između slobode i jednakosti. Crnogorska 
sloboda nije pristala na pravljenje toga kompromisa sa jednako- 


2 Isto, 246. 

3 Isto, 384. 

4 Isti, Politički spisi, Cetinje-Titograd 1989, str. 481. (Novogodišnja 
proklamacija Crnogorcima povodom kršenja prava da sami odlučuju o 
svojoj sudbini od 24. 12. 1918/6. 1. 1919. g. Isto, Glas Crnogorca, 2/15. 
1. 1919. broj 62.) 

šću. Crnogorci traže da sloboda bude intaktna. U vječnoj borbi 
sa Turcima oni su se svakodnevno uvjeravali da jednakosti među 
ljudima nema, da ima fizički i duševno jačih i slabijih. Zato se cr- 
nogorska sloboda i zove „junačka sloboda”. Ona je zahtijevala da 
fizički i duševno slabiji svojim snishodljivim držanjem odaju pri- 
znanje prema jačemu. Crnogorska sloboda nije nalazila ograniče- 
nja u jednakosti već u crnogorskoj religiji, u hrišćanstvu. Ali to je 
jedno malo drukčije hrišćanstvo. Ta religija ne sadrži ni jedan od 
deset smrtnih grijehova, pa čak ni jedan od četiri grijeha vapijuća 
na nebo, kako ih crkva naziva. Crnogorska religija poznaje četiri 
grijeha vapijuća na nebo, ali sasvim druga. Njih kaluđer Dimitri- 
je, arhimandrit Manastira moračkog, nabraja u propovijedi, koju 
u „Smrt Smail age Čengića” drži osvetničkoj četi na rijeci Morači, 
pet kilometara daleko od same crkve: 

1Г vas tkogod uvr’jedio brata; / il’nejaku dragi protivniku/ ži- 
vot dignuv ogr’ješio dušu; /Ш putnu zatvorio vrata; / il’do vjeru, a 
krenuo njome; / Ili gladnu uskratio hranu; /II’ ranjenu ne zavio ra- 
nu; /Sve je grijeh, sve su djela prika: /bez kajanja nema oprosnika./ 

U tim riječima je ograničenje crnogorske slobode da se ne 
pretvori u vladavinu jačega nad slabijim”. 5 

Ovo poimanje slobode bilo je, dakle, u potpunoj opreci sa 
principom ustanovljenja države kao prinudne zajednice, te dok 
je god ono održavano kod nadmoćnije većine, država se nije svje- 
sno i namjerno izgrađivala. Kroz cijelu narodnu poeziju, upravo 
kroz onaj dio koji u njoj ima centralno značenje ovo je shvatanje 
dosledno sprovođeno. Samim tim što je revolucionarno u svojoj 
osnovi i individualističko ono je ovu drugu svoju odliku moralo 
zamijeniti da kroz prvu postane progresivno i konstruktivističko, 
a i kolektivno. No, to se još nije dogodilo. Za takvo shvatanje slo- 
bode, prava i junačke borbe za njih vaspitane su i bodrene gene- 
racije narodnim predanjem. 6 Kao jedna forma apsolutne slobode 
intaktna sloboda je bila najviša vrijednost crnogorske aksiologi- 


5 S. M. Štedimlija, Skidanje maske, Zagreb 1932. g. str. 19. 

6 Isto, 17. 

je. Ona je podrazumijevala potpuno i konačno samožrtvovanje 
svojih tvoraca, junaka i heroja za nju kao svoj jedini i uzvišeni 
ideal. Glava svakojeg martira data za nju imala je kao i umjetnič- 
ko djelo vrednotu res finita. „Сгпа Gora kao rijetko koja zemlja 
na svijetu kroz vjekove svoje mučne borbe za slobodu dokazala je 
nesalomljivu volju da bezuslovno i u svijema prilikama slobodu 
smatra svojom neosvojivom tekovinom. Vječno u borbi za slobo- 
du, Crna Gora je naučila cijenu svoje slobode i izgradila svoje du- 
boko poštovanje prema slobodi drugih. Čovjek bez slobode nije 
čovjek, narod koji ne zna cijeniti slobodu nije narod. To je viteško 
shvatanje slobode u svojoj teškoj i punoj borbe istoriji Crna Gora 
gajila i nijednim svojim činom nije se ogriješila o ta zdrava osjeća- 

nja.svaki put kad je imala pribke za to, dokazala je go- 

tovost na najveće žrtve.” 7 . Bez herojske samožrtvene svi- 

jesti čovjek ne može biti svjedok istine niti borac za etička načela. 
Herojima je mjesto u carstvu živoga Boga i to pored svetaca, an- 
đela, podvižnika i mučenika za vjeru. Herojstvo, međutijem nije 
samo izrazita i prekomjerna ljudska hrabrost radi odbrane života. 
Ona je i put spasenja duševnog života koji se vrlinama uzdiže ka 
vječnosti. U crnogorskom pogledu na svijet koji Drljević zasniva 
na njegoševskoj filozofiji, heroizam se izjednačava sa svetaštvom. 
Heroizam se ne iscrpljuje samo u ratu i na bojnom polju „borbom 
neprestanom” već označava i podvig kojim se postiže uticaj na 
putu istine i pravde. Tumačeći Njegoša, Drljević pravdu posmatra 
i vrjednuje temeljnom vrlinom duševnog života. Osnovu ljudske 
čini Božja pravda. Izjednačava se sa istinom i jedna je od najvi- 
ših karakteristika Boga. Pravda je uzvišena i transcedentna, ima- 
nentna Gospodu, Demijurgu vremena i prostora, istorije i ljudi. 

Pojam pravde ima za Njegoša prema Drljeviću jedan dublji i 
viši smisao, koji, unekoliko proističe iz jednog visokog moralnog 
stava, ima svoj korijen u suštini društvenog života. Društveni za- 
koni, osnov kojih čini pravda determinisani su, u prvom redu, 


7 Isto kao 1, str. 214 (Program Crnogorske stranke); S. Drljević, Bo- 
je demokratije Zeta, 8/VII/23. 2. 1936./str. 1. 

borbom koja vlada svuda pa i u ljudskom društvu. Zato se nji- 
hov smisao može tražiti u shvatanju te borbe. Proučavajući pojam 
društvene borbe po Njegošu dolazi se do zaključka da društveni 
odnosi ne mogu počivati na nasilju, već da se moraju održavati, u 
najmanju mjeru nekom ravnotežom u kojoj se ne smije dopuštiti, 
nadmoćnost nasilja. To izlazi iz njegovog osnovnog stava odbra- 
ne od nasilja, za tako naglašenim pozivom odbrane, koja sadrži 
i dužnost i pravo na odbranu. Ali Njegoš ide još i dalje: On će u 
naglašavanju nužnosti postojanja odbrane od nasilja u društvu, 
princip odbrane uzdići na stepen njegovog eminentnog postoja- 
nja u društvenom životu - jednim višim moralnim stavom - vje- 
rom u svemoć vječne pravde, po kojoj svakom aktu napada mo- 
ra uslijediti odbrana, kao sila protivteže. Te tako kroz ravnotežu 
odnosa (NERAVNOTEŽA je uslov RAVNOTEŽE - antiequili- 
brium radi equilitriuma) odbrane i napada - uslovljenih suko- 
ba dobra i zla - Njegoš će zahtjevom bezuslovne odbrane, podići 
pojam pravde iz sfere realnosti ili relativne vladavine njene, do 
jednostavnog i apsolutnog njenog postojanja u „blaženom nebe- 
skom žilištu”, uzdići će je, do apstrakcije, vežući je sa njenom sup- 
stancijom pravičnošću i jednačeći ih, iznad svega, jednim višim 
moralnim zahtjevom, vladavinom dobra u životu. 

Ovo gledište leži u osnovi pravne svijesti i morala svih Cr- 
nogoraca u „Gorskom vijencu” koji su skoro nagonskom snagom 
dobri do izvora ne samo u svakom njihovom pogledu na svijet, 
nego skoro u svakoj njihovoj riječi. Ne moramo početi s Miću- 
novićem koji stoji na čelu uzora u „Gorski vijenac”. Počnimo sa 
zahtjevom Vuka Raslapčevića o nevršenju nasilja nad slabijima, 
formulisanom u rezonu o kukavici, koju cilja Draško sa džefer- 
darom: 

„Nemoj Draško tako ti zivotaH na valja se biti kukavica; / ali 
ne znaš rđa te ne bilaj da su ono šćeri LazareveJ ” 

Smisao pravde ovđe dolazi do izražaja pomiješan sa religio- 
znim šećanjem prema kukavicama koje je narodna fantazija do- 
vela u vezu sa glavnim junakom kosovske tragedije, da bi tugo- 
vanje za kosovskijem herojima prenijela i na sva živa bića nasta- 

njena na zemlji. Kukavnice su šćeri Lazareve, zato što treba svaki 
živi stvor zajedno da suzama zalijeva kosovske božure. 

Dalje bi došao vojvoda Draško, koji jačinom prizora ukazuje 
propast cjelokupne zapadne civilizacije, oličene u već dotrajaloj 
negdašnjoj Mletačkoj Republici, utvrđujući moralni pad onda- 
šnjeg društva, koje se održava na špijunaži, podlosti, nepoštova- 
nju ličnosti čovjeka i svoj spas nalazi u mučenju ljudi u nehuma- 
nim tamnicama đe: 

„Čovek pašče tu vezat ne šćaše/ a kamo li čojka nesretnjega./ 
oni Ijude sve tamo vezahu/i davljahu u mračnim izbama” a sudovi 
su im „pravi”, „da te Bog sačuva! Malo bolji nego u Turčina”. 

Za sve te prilike Draško veli: „Od toga ti bjehu poginuli - me- 
đu sobom vjeru izgubili”. Sve to buni njegovu socijalnu svijest: 

„Zabolje me srce progovorih: /Što pogani od Ijudih činiteVŠto 
junački Ijude ne smakneteVŠto im takve muke udarate?.” 

I njegovu visoku pravnu svijest, koja se ogleda u njegovoj 
čvrstoj vjeri u pravdu transcedentalnu. Ta vjera u pravdu tran- 
scedentalnu dostiže snagu proročanstva. Nikada nijedan staro- 
zavjetni porok jačim glasom nije proricao protest radi učinjenih 
nepravdi od Draška u ovijem stihovima: 

„Poznao sam na one tamnice/da su Božju grdno prestupili/i da 
će im Carstvo poginuti/i boljima u ruke uljesti”. 

Ne samo život pojedinca, ne samo život društva nego i najja- 
če i najčvršće društvene organizacije, države mora biti zasnovan 
na pravdi ako hoće da bude pouzdan i sa nadom u duže traja- 
nje. Faktori koji su pozvani da održe pobjedu pravde u svijetu 
pozvani su istovremeno i to samo oni, da održe i državu. Ti su 
faktori: junaštvo i organi u službi pravde. Prvo pitanje koje Vuk 
Mandušić upućuje Danilu glasi: „А bjehu lijunaci vojvoda?” Na- 
kon negativnog odgovora na ovo pitanje Crnogorcima je odmah 
jasno da je propast Mletaka neizbježna. Dakle, pobjeda pravde u 
svijetu, za junake „Gorskog vijenca” nije samo postulat njihove 
religije, koja se vazda ne poklapa sa hrišćanstvom, njihova mora- 
la, njihove etike, i nadasve, njihove nepokolebljive vjere u svemoć 

više pravde, nego i pitanje održanja egzistencije ne samo jedinke 
nego i svih kolektivizama pa i onoga najjačega - države. 

Za svakoga koji se ogriješi o pravdu - junaci „Gorskog vijen- 
ca” izriču smrtnu presudu i vjeruju da smrt izbjeći ne može, jer u 
zakonima vječne pravde nije predviđena milost prema zlu i nje- 
govoj borbi protiv dobra. Zato je za vladiku Danila i za sve glavare 
sunovratan pad turske imperije neizbježna posljedica nepravde, 
koju je tursko carstvo uzidalo u temelje svoje svjetske vlasti. Za 
vladiku Danila i njegove Crnogorce nije ništa neočekivano što 
počinje mah turskog naleta da umire pred Bečom, „ка kod zraka 
umre na planinu kad utone sunce u pučinu”. 

Što je pred Bečom Burak posrnuo i što Sobijeski i vojvode Sa- 
vojski salomiše demonu rogove, to, po Vladici i Crnogorcima, 
nije posljedica strategijske pogriješke turskijeh vojskovođa, ne- 
go kazna vječne pravde, početna akcija njene konačne pobjede 
u borbi koju je protiv turski nepravde kroz vjekove vodila. Da- 
kle, ne samo hrišćanske vojskovođe u bici pred Bečom, ne samo 
Vladika i Crnogorci, da su instrument pravde u borbi protiv ne- 
pravde, nego je i samo hrišćanstvo u borbi protiv muslimanstva 
instrument pravde u borbi protiv nepravde. Borba protiv Turaka, 
po Njegošu, ne vodi se radi pobjede hrišćanstva nad musbman- 
stvom nego radi pobjede pravde nad nepravdom. I to dokazuje 
da Crnogorci Vladičini imaju svoju rebgiju, koja se u svemu ne 
poklapa sa hrišćanskom. 

Pravda je Bog, a Bog je pravda. Od Gospoda utvrđena pravda 
je temelj prava kao što je kod rebgije i crkve dogma osnov kano- 
na. Na jednom mjestu u „Gorskom vijencu” postoji po Drljeviću 
sukob pravde i prava: 

„Doleće nijato jarebicahji svakoju živu pofatasmo; /s togagra- 
ja nasta među nama./(Svi izgrla povičuj/Puštite ih, amanat vi bo- 
žij; /јеге ihje nevolja nagnalaja ne biste ni jednu fatali: /Utekle su 

k vama da utekuja nijesu da ih pokoljete/Puštiše jarebice i .” 

- ,,G. vijenac”,/ 

Sav „Gorski vijenac” je kodifikacija, etičkog shvatanja Crno- 
goraca Draškovog doba, u čijim pogledima na svijet prvo mjesto 

zauzima svijest o društvenoj pravdi. Ta je svijest uzdignuta do 
stepena socijalne sankcije tako moćne i jake da potiskuje sve ono 
što se ne da plasirati u granicama njenih zahtjeva, pa makar to 
bilo i pravo. Izgleda da je ovo mjesto u „Gorskom vijencu” došlo 
isključivo da prikaže narodnu svijest o odnosu pravde i prava, i 
svojim mjestom - jer dolazi nevezano u ređanju drugih pogleda, 
- a takođe i svojom sadržinom. Karakteristično je i to, da gornji 
stihovi dolaze poslije razlaganja o kukavicama, gledišta o odnosu 
prema slabijima, u kome je dat smisao o pravdi kao zahtjevu da 
se odnosi u društvu što manje pojavljuju kao napad na drugoga. 
Ta misao je i ovđe potencirana, sa razlikom, što je u razlaganju o 
kukavicama nepravda konkretnija, dok ovđe, u razlaganju o jare- 
bicama, formalno ne postoji, jer se pojavljuje u obliku prava - vla- 
sništva nad pofatanim jarebicama. 

Radnjom fatanja jarebica stiče se pravo svojine nad njima i 
za svaki dalji akt, pa i samo klanje jarebica, ne može se reći da je 
protivpravan; ali, to ne znači da sa tim i pravda mora biti zadovo- 
ljena, niti pak to, da ona ne može biti pravom povrijeđena. Misao 
o pravu kao nepravdi nije nova; nju je Ciceron ovako definisao: 
Summum ius summa iniuria - najveće pravo je najveća nepravda. 
To isto kaže Volter poslije osamnaest vjekova: Un groitporte trop 
loin devient une injustice - jedno pravo zanešeno (iskorišćeno) do 
krajnjih granica postaje nepravda. Kao primjer prava - nepravde 
služilo bi gornje gledište o jarebicama, đe se radi o sukobu prava 
svojine sa pravdom. 

Pravo je tu nepravda pošto pravda, u konkretnom slučaju, 
zahtijeva da se iz pojma svojine nad pofatanim jarebicama izu- 
zme akt bezgraničnog raspolaganja; koji je nužno sadržan u poj- 
mu svojine. Svojina nad pofatanim jarebicama, stvorena akcijom 
fatanja istih, je jedno pravo u čijem pojmu leži akt raspolaganja, 
tojest uništenja dotičnog prava, i koje se, u konkretnom slučaju, 
iscrpljuje radnjom raspolaganja odnosno klanja. Za takvu radnju 
ne možemo reći da je protivpravna, ali je nužno sadržana u poj- 
mu prava. Takođe, ne možemo reći da Njegoš, zahtjevom da se 
pušte jarebice (isticanjem fakta da su one „utekle da uteku”, da se 

spasu, dakle, a ne da ih „pokolju”), poriče postojanje prava svoji- 
ne nad jarebicama, jer bi onda prednji stihovi bili izlišni u toliko 
što bi sadržali istu misao iz stihova o kukavici, te tako sadrža- 
vajući refleksije o odnosu prema slabijima, ne bi mogli doći kao 
posebna cjelina neposredno posbje stihova o kukavici. 

Bar kako izgleda, ovđe se radi o granici, obimu dotičnog pra- 
va koje, prećutno izlazi iz cjelokupnog smisla prednjih stihova, 
na prvom mjestu, a, zatim, iz predmeta i same radnje koji su uze- 
ti da svojim smislom označe jedno takvo pravo: - jarebice, kao 
predmet svojine, i njihovo fatanje su u stanju da stave u izgled 
postojanje prava svojine van sumnje. Pravo, dakle, postoji, i to u 
sukobu sa pravdom, koji nastaje čim pravo pređe svoje granice. 
Tu granicu Njegoš postavlja pravu, u konkretnom slučaju, čak sa- 
mim aktom raspolaganja dotičnim pravom, te ako je pravo preče, 
sljedstveno ako bi jarebice bile poklane, onda je ono u napadu i 
postaje nepravda. Oduzimajući pravu svojine atribut neograni- 
čenog raspolaganja Njegoš ga ograničava zahtjevom pravde do 
mjere koja ga čak i uništava. Ta mjera istodobno donosi sobom i 
rešenje sukoba pravde i prava, koje, uništenjem prava - nepravde, 
postavlja eminentan zahtjev svođenja prava u granicama pravde. 

Pojmove i vrijednosti junačke slobode i časti S. Drljević nalazi 
fundirane u Njegoševom pogledu na svijet. O njima on veli: 

„Nakon antičkih grčkih pjesnika i filozofa najveći pjesnik i 
filozof na Jugoiztoku, crnogorski vladika i pjesnik Petar II Petro- 
vić Njegoš, u svom najvećem djelu ‘Gorski vijenac’, kaže za Crnu 
Goru, da je gnijezdo junačke slobode. Pojam junačke slobode ne- 
ma nijedan drugi narod Jugoiztoka osim Crnogoraca. Stoji prema 
pojmu građanske slobode zapadnih demokracija u odnosu, u ko- 
me stoji istina prema laži. Junačka sloboda je pravo naoružanoga 
junaka, da u odbranu svoje časti upotriebi oružje protiv svakoga, 
pa i protiv državnih organa u toku njihova službenoga rada. Gra- 
đanska sloboda je iluzija razoružanih ljudi da su slobodni. Pojam 
junačke slobode uzidan je u temelje crnogorskog pogleda na svi- 

et, koji nema ničega zajedničkog s pogledom na sviet bilo koga 
drugoga naroda na Jugoiztoku”. 8 

Cijelo obrazloženje koje se daje u Gorskom vijencu o ubistvu 
otpadnika od crnogorske države nije zasnovano na religijskom 
fanatizmu. 9 To dokazuju i riječi vladike Danila: ‘Udri za krst, za 
obraz junački’, i njegov poziv, da se ‘oltar pravi na kamen krvavi’. 
Krst se spominje samo zato, što je izdaja krsta odvela putem zlo- 
čina veleizdaje, a borba se vodi za obraz junački, t. j. za čast naro- 
da i čast pojedinca, kojih nema bez slobode. To se vidi i iz govora 
igumana Stefana, koji za čast kaže, da je slava i svetinja narodna. 
U ostalom, na kamenu krvavome ne pravi se krščanski oltar, ne- 
go samo oltar narodne slobode. Po crnogorskom pogledu na sviet 
istu cienu s čašču ima samo junaštvo. Čast je izuzeta od primjene 
bilo koga mjerila zemaljskih vriednosti i prenesena u carstvo re- 
ligije a junaštvo je uzdignuto u nedogledne visine nad sve ostale 
ljudske vrline. Junaštvo je piće najslađe duševno, kojijem se pjane 
pokoljenja. ‘Ono je vječna zublja vječne pomrčine, koja niti dogo- 
ri niti svjetlost gubi’ (Gorski vijenac). Ljudska je dužnost boriti se 
protiv zla, a samo je junaštvo jače od svakoga zla. Zbog toga su 
bez junaštva sve ljudske vrline pomrčina, a junaštvo je zublja, ko- 
ja vječno plamti, koja nikada svjetlost ne gubi. Na sjajniji priestol 
junaštvo nije nikada podignuto niti mu je ikada od ove pjesme 
ljepša izpjevana. 

Crnogorski pojam junaštva nije isto, što i pojam hrabrosti. 
Čojstvo t. j. vjernost zadanoj rieči i velikodušnost prema slabiji- 
ma, nuždno je sadržano u definiciji pojma junaštva, dok nije isti 
slučaj kod hrabrosti. Svaki junak je hrabar, ali svaki hrabar čo- 
vjek nije junak. Hrabar je i lopov, koji provali u tuđu kuću, da je 
pokrade, ali nije junak”. 10 

Čast, pravo i sloboda jedino su blago Crne Gore i Crnogor- 
stva, a slava njihov jedini kapital. Ovaj aksiološki sistem izgradio 


8 Isto kao 1. str. 410. 

9 Isto, 411. 

10 Isto. 

je u vjekovnoj i vječnoj borbi („Borbi neprestanoj”) crnogorski 
heroičarski čovjek. Njegova heroika svoju rezultantu nalazi u pje- 
smi, epici, eposu i tužbalici kao i kultu smrti. Drljević ih pokat- 
kad zove i elegijama: „Elegije, koje se u slavu pokojnika i njegova 
rada recitiraju prilikom ukopa, zovu se naricaljke (Klagelieder). 
Najčuvenija naricaljka u svjetskoj književnosti jest Homerova 
Odiseja, a najpoznatija crnogorska naricaljka je ona u Gorskom 
vijencu, kojom sestra oplakuje svoga poginuloga brata Batrića i 
sudbinu njegove đece, koja su njegovom pogibijom ostala bez ot- 
ca, te bol njegovih sestara i sudbinu njegova otca, koji je, izgubivši 
sina, ostao u starosti bez hranitelja”. 11 

Dakle, veli on, kao i Homerovi Grci naricaljke (tužbalice) 
imaju jednako i Crnogorci a „nemaju ih ostali narodi Jugoistoka. 
Sve naricaljke imaju isti metar kao i Homerova Odiseja i jednako 
se skandiraju”. 12 

„Сгпа Gora je u svietu poznata po vojničkom duhu svoga na- 
roda. Ona je sa sobom spojila slavu, da je jedina od zemalja na 
europskom Jugoiztoku uspjela oduprieti se svim pokušajima Tur- 
ske, da je pokori svojoj državnoj vlasti. Kroz sve vjekove svoje 
vladavine nad Balkanom Turska nikada nije prestajala pokuša- 
vati da osvoji Crnu Goru i nikada nije uspjela. Tu slavu Crne Go- 
re ovjekovječili su, uz ostale pjesnike, i pjesnički kraljevi Alfred 
Tenison i A. S. Puškin”. 13 

„Dva spjeva, koji su, osamljeni u književnosti Južnih Slo- 
vena, dostigli ponosnu visinu malog broja remek djela svjetske 
književnosti Gorski vijenac i Smrt Smail-age Čengića himne su 
djelima crnogorskih seljaka”. 14 Govoreći o crnogorskom pogledu 
na svijet Drljević je pisao o ratu, „borbi neprestanoj”, junaštvu, 
heroičarskom čovjeku, podvižništvu. Na drugoj strani kretao se 
univerzalnim duhovnim horizontima prevodeći u fragmentima i 


11 Isto, 410. 

12 Isto. 

13 Isto, 409. 

14 Isto, 307. 

cjelinama ili kroz intertekstualnost i citatnost koristeći u svojim 
radnjama takve stvaralačke duhove kao što su Vergilije, Ovidije, 
Dante, Gete, Šiler, Hajne, Kant, Hegel i drugi. Njegovu pažnju 
zaokuplja herojski, ratnički kao tvorački duh - handlungsgeist. 
Kao sinonimija rata on je uzvišeni duh. Tako je govorio Imanuel 
Kant u svojoj Estetici, odnosno kritici moći suđenja. Rat ima u 
sebi nešto uzvišeno, ,,der Kreig hat etwes Erhabanes an sich”. 15 
Rat način narodnog mišljenja čini uzvišenijim. Utoliko više uko- 
liko je narod bio izložen većim opasnostima, a pri tome se mora 
hrabro držati. Nasuprot ratu mir, i to obično dugi, čini da zavla- 
da prosti trgovački duh, a zajedno s njim i nisko koristoljublje, 
kukavičluk i mekuštvo, pa način mišljenja naroda-protagoniste 
mira pada nisko. Postavlja se pitanje, ima li kraja tom padu i pro- 
padanju? Između rata i mira razlika je u cijeni ovih fenomena 
kao izrazu njihovih vrijednosti. Cijena rata je visoka i previsoka 
i najzad uzvišena. Cijena mira je niska, koristoljubiva i često pre- 
niska i prosta. Na pitanje, ko određuje tu cijenu mogao bi slije- 
diti odgovor, da je u miru utvrđuje i diktira trgovački duh. On 
se tada javlja, izlazi na scenu. Njegov je oblik prost. Mir popri- 
ma kroz trgovinu formu niskosti, da bi po Kantu bio vladajući, 
gospodareći, herrschend. Ovaj duh trgovine, posla (biznisa), pa- 
zara, radnje, zađevice, pogađanja, postupanja i sam pada i to iz 
uzvišenih prostora rata, a Drljević dodaje „Regiona apstrakcije” 
u prostakluk, trgovinu, u sferu u kojoj će biti vladar, naredboda- 
vac, gospodar, Herrscher. Put duha je put jednog pada. Ali i ne 
samo to. To je, odjednom i put ovladavanja. Duh, geist, Hegelov 
ima suprotan pravac. Pravac njegov kretanja i ovlađavanja svime, 
individuom, državom, narodom, istorijom, filozofijom je pravac 
pomjeranja uvis, uzvisivanja, nadilaženja, uzdizanja, prevazila- 
ženja, samoprevazilaženja što potvrđuje crnogorski istorijski pri- 
mjer i podvig. Put je to u znaku onoga što se zove Authebung. 
Na toj stazi nešto se izdiže, prelazi s mjesta na mjesto, s nižeg na 


15 Vidji Kant, Kritik der Urtealskraft, paragraf 28. „Analitika uzvi- 
šenog („О prirodi kao snazi”). 

više „ukida se” ali se ne potire, ne nestaje. Prelazak je bolan, su- 
kobi jaki, konfrontiranja snažna, sintetišući se znanim kretanjem 
„samopoštovanja ili posredovanja samopredrugojačavanjem sa 
samim sobom”, kao „subjekt”, „živa supstancija” ili „refleksija u 
drugobivstvu u sebi samoj” Taj hegelovski duh u njegovoj ,,Fe- 
nomenalogiji duha” završava u „carstvu duha”, Geisterreich, for- 
mirajući šećanje i golgotu, die Errinerung und die Schadelstatte, 
po-unutarnjenje (interioriorizaciju) i mjesto lobanja apsolutnog 
duha „stvarnosti, istini i izvjesnosti vlastitog prijestola”. Ostaje 
pitanje, je li taj put dijalektičko putovanje duha, možda put rata? 
Ne ulazeći zbog ograničenosti prostora u taj kompleks moramo 
konstatovati njegovu privrežnost hegelijanskom dijalektičkom 
putovanju duha. 

Put duha je put borbe neprestane čiji je spomenik Crna Gora 
gnijezdo junačke slobode. Ova dimenzija doprinosi da je crno- 
gorski pogled na svijet uzdignut do filozofskog sistema i nema 
ničeg zajedničkog sa bilo kojim drugim narodom. Uz Crnogorce 
samo antička Grčka na jugoistoku Evrope ima pogled na svijet 
uzdignut do filozofskog sistema. 16 Ovaj Drljevićev duhovni ho- 
rizont koji je ujedno temeljan u crnogorskom pogledu na svijet 
je fundament u njegovim analizama dijametralnih suprotnosti 
Crnogoraca i Srba, „Gorskog vijenca” i „Koštane”, Njegoša i B. 
Stankovića. Uzvišenog njegoševskog i palog trgovačkog duha. 
Drljevićev analogon kantovskom vječnom miru i korespondira- 
nje sa njim na Petrovdanskom saboru je dio političke taktike i 
strategije pokušaja obnove crnogorske nacionalne i državne slo- 
bode u kompleksnim okolnostima Drugog svjetskog rata i crno- 
gorske pozicioniranosti između dva belicistička imperijalizma. 

Uz slobodu, čast i pravo heroiku i epos, uzvišeni i pali duh, 
kult smrti, Drljević se u sklopu crnogorsko-njegoševskog pogleda 
na svijet zadržava i na pojmovima ropstva, vremena i vječnosti. 
Robuju oni koji nemaju svojstva junaka tragedija niti spremnosti 


16 S. Drljević, Crnogorsko pitanje, Spremnost 85/10. listopad 1943/ 
str. 2. viđi. Isti, Balkanski sukobi 1944. 

za to. Po Drljeviću vječnost pripada Bogu i božanstvu. Vječna je 
borba koju vodi Crna Gora. Vječno je junaštvo crnogorsko. Ono 
je „vječna zublja, vječne pomrčine, niti dogori, niti svjetlost gu- 
bi”. 17 Vječne su vrijednosti slobode, pravde i časti. Vječna je Cr- 
na Gora. Država je božanstvo ali i najveće ljudsko djelo. 18 Teze 
o državi Drljević je crpio iz Sv. Augustina i njegove knjige ,,De 
civitate dei” i Platona. Vrijeme je za njega dinamičko. Nema ni- 
čega van istorije. Narodi su istorijske tvorevine. 19 Vrijeme gradi, 
vrijeme razgrađuje. 20 Ono uzdiže duhovni lik i mentalni sklop 
naroda ili ga koleba, šara i vodi padu. Crna Gora mora biti ,,gni- 
jezdo junačke slobode” (uzvišeni duh) ili grob njene slave 21 (pali 
duh). Što vjekovi stvore, samo oni mogu razgraditi. Pred njima su 
nemoćne pretenzije jednoga dana 22 isto kao što je vrijeme zemno 
i robovi u njemu minorno pred vječnošću. Zato blago narodu koji 
ima vođu za daleke vjekove. I blago stoljeću koje je sjajem svoje 
žrtve za slobodu postalo svjetionik za sve buduće vjekove. Vođen 
Njegošem, Drljević crnogorski pogled na svijet zasniva na ideja- 
ma. Kod Platona stvarnost je slika ideje. Njegoš slijedi Platonovo 
učenje o vječnim idejama. „Nebeski šator” ukrašen je idejama o 
čemu Njegoš pjeva pored ostalog i u 242 i 243. stihu „Luče mikro- 
kozma”. Materijalno je propadljivo. Drljević pristupa idejama kao 
osnovi crnogorskog pogleda na svijet. Ideje su fundament vjekov- 
nog crnogorskog pogleda na svijet u sferi pravde i prava. Drljević 
konstituiše crnogorsku teoriju prava na idealizmu. U tom kon- 
tekstu crnogorski pogled na svijet karakteriše idealizam u pravu. 

„Prvi državni napor da se crnogorsko pravosuđe i uprava 
uniformišu pada pred kraj 18. vijeka. Do tada su crnogorska ple- 


17 Dr. Sekula Drljević, Politička misao, 2007, str. 411. 

18 Isto, 409. 

19 Glas Crnogorca 9/1/13. 7. 1941 /1 i 2. 

20 Isto kao 16. Str. 184. 

21 Branislav Kovačević, Od Vezirovog do Zidanog Mosta, Beograd 
1993, 194. 

22 Isto kao 19. 

mena vršila pravosuđe i upravu samostalno. Međusobni sukobi 
razvijali su se ili u pravcu stalnih sukoba i krvne osvete ili rešava- 
nja motu proprio, međusobnim izmirenjem. Nikad se u istoriji na 
manjoj teritoriji nije razvio veći plemenski partikularizam. On je 
bio tako snažan da su svi zakonodavni pokušaji od polovine 18. 
do kraja 19. vijeka ostali bez uspjeha. Čak i pri kraju 19. vijeka 
Opšti Imovinski Zakonik morao je nasledno pravo ostaviti ple- 
menskom običajnom pravu. 

Što je onda bila Crna Gora? Plemena su samostalno vršila pra- 
vosuđe i upravu, a na čelu države stalno je bio jedan mitropolit. 
Crna Gora je bila teokratska republika sve do polovine 19. vijeka. 
Postojao je, kako bi se sada reklo, federalizam plemena, a držav- 
ni poglavar bio je predšednik republike. Borba sa Turcima imala 
je u glavnom karakter borbe hrišćanstva sa muhamedanstvom, 
religiozni karakter borbe krsta sa polumjesecom. (O tome šedo- 
če i stihovi iz „Gorskog vijenca” i „Smrt Smail-age Čengića,,: U 
krv će nam vjere zaplivati. - Krst i topuz neka se udare. - Za krst 
časni spremni ste mrijeti.) svuda se pominje krst. Otuda je mitro- 
polit državni poglavar. Istovremeno je dato objašnjenje i zašto je 
državni poglavar bio doživotan: jer je episkopski čin doživotan. 

Prvi pokušaj da se zakonodavna vlast centralizira učinio je 
Vladika Petar I., Sveti Petar, koji je u crnogorskom narodu imao 
najjači moralno-religiozni autoritet od svih svojih predhodnika 
i naslednika. U njegovo vrijeme, mitropolita je na raspoloženju 
imao veoma slaba sredstva prema svojim podanicima, a to su: sa- 
vjet, molba, prijetnja, kletva i blagoslov. On je pokušao da umje- 
sto plemenskog autoriteta postavi državni autoritet, da plemen- 
ske poglavice pretvori u državne organe. Toga radi sazove 1798. 
godine predstavnike plemena na Cetinje da donesu zakonik. Na- 
crt zakonika napisao je sam Petar I. 

Plemenski poglavari izglasali su zakon i otišli kućama, a za- 
kon nije nikako stupio na snagu. Narod neće ni da čuje. Godine 
1809. Petar I. pozove opet glavare i predstavnike plemena koji po- 
novo izglasaju zakonik bez imena, ali mu dodadu jedno pismo 
koje su nazvali „Zakonska stega” i u kome se obavezuju na slogu, 


413 



BORISLAV ClMEŠA 


složnu borbu protiv Turaka i na poštovanje zakona. Ni to nije po- 
moglo. Ipak narod ne prima zakonik. Razlozi tog otpora dvojaki 
su: 1. Što se zakonikom krnjio državno pravni položaj plemena 
prema centru, 2. Što je zakonik atakirao na slobodu. 

Rekvizit crnogorskog pojma slobode je i plaćanje poreze, o što 
se ogriješio Zakonik Svetog Petra. O tome ne može biti govora. 
Prema pojmu Vuka Mićunovića sloboda znači neplaćanje harača, 
a ovo plaćanje harača državnom poglavaru značilo bi ponovno 
robovanje. Najprije pravda mora da je besplatna. To je idealizam 
u pravu”. 23 

Sloboda je biće a pravo njegova svijest i forma. Sloboda je ne- 
moguća van intaktne slobode. Otuda je i pravo drugostepeno i 
nemoćno pred intaktnom slobodom. Postoji samo inaktna slobo- 
da ili ne-sloboda (ropstvo). Zakon intaktne slobode je Fiat iusti- 
tia pereat mundi. Sve ostalo nije dostojno čovjeka i ljudske časti. 
Pred bezuslovnošću slobode padaju svi autoriteti, vrijednosti i 
svetinje. Idealizam u pravu kao instrument intaktne slobode vo- 
di u potpuni paradoks: za crnogorskog heroičara jeftinija je sop- 
stvena glava no ovčja dlaka iz vlastite ovce plaćene na ime poreza. 
Po zakonu idealizma u pravu glava se daje u odbranu svetinje nad 
svetinjama - intaktne slobode utemeljene na zadatoj riječi, tvrdoj 
vjeri, neprikosnovenom običajnom pravu, moralnom praksisu i 
kodeksu, u odbranu časti i obraza. Kršenje idealizma u pravu je 
gore od smrti. Jer smrt (fizička) prođe, a duhovna i duševna nikad. 
Ona ostaje kao vječni pad duha i ima status smrti nad smrtima. 
Smrti za sva vremena. Smrti imena koja je tragičnija od fizičke 
smrti. Kršenjem idealizma u pravu vrši se nepravda. A veća je ne- 
pravda plaćanje poreza svojoj nego li naroda tuđinskoj vlasti. Eto 
dokle se prostire pravednost idealizma u pravu i pravna svijest 
intaktne slobode. Situacija je preslikana iz turskog doba. Država i 
domaća vlast koja nameće porez u krajnjoj konsekvenci doživlja- 
va se kao Turska, a onaj ko bi eventualno platio porez kao janjičar 
(poturica). Kako je „poturica” gori od „Turčina”, to bi plaćanje 


23 S. M. Štedimlija, Skidanje maske , 1932., str. 23. 

poreza svojoj državi i vlasti bila veća nepravda u hramu Boginje 
Justicije i na istorijskoj vagi vremena od zahtjeva i naredbe za nje- 
govim plaćanjem. Idealno i uzvišeno heroičarsko društvo šedoči 
da ono daje sebe prinoseći žrtvu za ideal Božje pravde i intaktne 
slobode, a ekvivalent je nepravda, globa nad njegovom pravdom 
i gubitak ličnog dostojanstva. Heroičar kao zatočenik i vlasnik 
intaktne slobode ne plaća porez ne zato što toliko nema da plati, 
već stoga što bi to bio čin sopstvene depersonalizacije. U sistemu 
intaktne slobode ona je sama Bog, a pojedinac je samo izvedenica 
iz njegovog tvoračkog duha. Vlast je pojedinac pred Bogom. Ona 
je nižestepena i izvedena iz intaktne slobode. Intaktna sloboda u 
pojednačava sve. Uvodi ravnopravnost i jedinstvo mjerila za sve. 
Ona je pravilo bez izuzetka. Intaktna sloboda oslobađa čovjeka 
opasnosti objekta vlasti i pretvara ga u subjekt istorije. A ideali- 
zam u pravu je jednaki zakon za sve. 

Drljević istražuje odnos plemenskih glavara prema fakto- 
tumu neplaćanja poreza svojoj državi, ignoranciji za autoriteta 
sopstvene vlasti i ujedno očuvanja instituta idealizma u pravu u 
okviru sistema intatkne slobode i veli: 

„Ра kako su na ovo pristali plemenski poglavari? Izgleda zbog 
toga što su očekivali da će primjenom novog zakonika i oni platu 
primati. 

Zakonikje ostao neprimljen. 

Dolazi zatim vladika Rade. On je već imao iskustvo da ne 
smije ni pomišljati na donošenje zakona. Vidio je da se ne može 
ni poreza naplaćivati. Zato je počeo praviti kompromise sa ple- 
menskim samoupravama, izdižući samoupravne organe do dr- 
žavnih. Plemenima su upravljali kneževi. 

Vladika Rade postavlja kapetane, ali tako da kneževe proiz- 
vodi u to zvanje, i to postepeno, a ne odjednom u cijeloj Crnoj 
Gori. Dobio je zato potporu iz Rusije. Vladika obrazuje senat od 
trinaest članova. Upravnu vlast vršio je u jednom plemenu onaj 
senator koji je u njemu bio biran. Nije se moglo razlikovati da li 
je jedan senator državni organ ili plemenski starešina. Vladika 
je počeo i porezu da kupi preko senatora. Dolazilo je do krvavog 

otpora, ali je bilo glavno da narod prizna državnom poglavaru 
to pravo. Vladika Rade uspio je da sprovede jednu državnu orga- 
nizaciju, državno-plemensku, ali nije smio ni pomišljati da uni- 
formiše pravo, nego je senat izricao presude po običajnom pravu 
plemena iz kojeg su bili parničari. 

Nijedan zakon nije dakle ostao na snazi. Pa da li je bilo uopšte 
kakvog zakona u Crnoj Gori? Majstor s mora, u dobrom smislu 
riječi, Dubrovčanin Valtazar Bogišič, iz Odese, đe je bio profesor 
universiteta, po naredbi carevoj, došao je u Crnu Goru da napiše 
opšti zakonik. Počeo je prije rata s Turcima a radio je do 1888. 
Dao je kodifikaciju crnogorskog običajnog prava i prava Južnih 
Slovena, jedini pravni rad Južnih Slavena u 19. vijeku. 24 ” 

Crnogorski idealizam u pravu je potpuna apstrakcija materi- 
jalizma i koristoljublja. O tome Drljevič govori: 

„Crnogorci su ponavljali s oduševljenjem knjaževu krilaticu: 
‘Tko ne dođe preda me za šesticu, ne vriedi šestice’. Nije moguče 
snažnije izraziti crnogorski idealizam u pravu. Nije moguče jače 
naglasiti, da se u parnici ne radi toliko o ekonomskom interesu, 
koji je njom doveden u pitanje, koliko o pravu, za koje se parni- 
com bori. Ovo iznosim, da se vidi, odkuda je knjazu bilo jasno, 
da crnogorski građanski zakon ne može biti drugo do kodifika- 
cija crnogorskoga običajnoga prava. On ne može biti ni prepis ni 
prerada tuđih zakona. On mora biti samo crnogorski i ničiji više. 
Tako ogromnom poslu nije dorastao svaki profesor građanskoga 
prava. Mora se tražiti pravni genij. Pa ni on mu nije dorastao, ako 
njegov pogled na sviet nije srodan gotovo identičan s crnogor- 
skim pogledom na sviet. Mora osjećati Lovćen i djela njegova, da 
bi mogao iz crnogorskih pravnih običaja stvoriti zakonski sistem, 
koji će pronieti Europom slavu svoga stvaraoca i biti ponos Crne 
Gore. To je bila misao knjaza Nikole. Tražio je čovjeka, pozvana 
za stvaranje velikih djela i našao ga je u gniezdu velikana, u Du- 
brovniku, u osobi Dr. Baltazara Bogišića, javnoga redovitoga pro- 


24 Isto, 24. 

fesora na pravnom fakultetu sveučilišta u Odesi i ruskog pravog 
državnog savjetnika.” 25 

Unutrašnja državna organizacija Crne Gore stoljećima se 
razvijala na atipičnom i specifičnom institutu plemena koje se 
ne smije redukovati na prvobitnu rodovsku krvnu organizaciju 
već je znatno kompleksniji fenomen administrativno-upravnog, 
teritorijalnog i vojnog karaktera i konstituensa državnog života. 
Po Drljeviću plemenski separatizam i autarhičnost bila je opreka 
bržem razvoju centralne dražavne vlasti Crne Gore koja je stoga 
predstavljala konfederaciju plemena. Snaga i ugled plemena, brat- 
stva i pojedinca mjerio se iz njihovih krvavih doprinosa intaktnoj 
slobodi i žrtava za slobodu i dobro Crne Gore. Čitav život ovih 
strukturnih elemenata crnogorske države, naroda, nacije i dru- 
štva proticao je u međusobnom agonu, čestim konfliktima, ali i 
saradnji i koegzistenciji. Ujedno i u slavi kao i u teretu sramote. U 
Crnoj Gori ovi su instituti davali značaj pojedincu. Ali je važila i 
dogma: ne daje ugled čovjeku položaj nego obrnuto. 

„Kontrolirani su i pojedinac i bratstvo i pleme. I pojedinac 
i bratstvo i pleme kontroliraju druge. Samo stoljeća i borba za 
samoodržanje, ta dva najgenialnija zakonodavca, udruženi s ra- 
som, koja je sposobna za više i najviše oblike ljudske zajednice, 
kadri su izgraditi takav sistem kontrole. Taj sistem je omogućio, 
da naoružani narod, kao što je prije spomenuto, bude jedina oru- 
žana sila u službi pravnoga poredka. 

Takvu je organizaciju naroda i države zatekao knjaz Niko- 
la i zadržao ju je kroz cijelo vrijeme svoje vladavine. I dobro je 
uradio, jer nije moguće ni zamisliti pravni poredak sigurniji od 
onoga, koji čuva cio naoružani narod. Za cijelo vrijeme vladavine 
knjaza Nikole u Crnoj Gori nije bilo ubojstva iz koristoljublja. Zar 
je moguće jači dokaz za moralnu snagu pravnoga poredka? 

Vjernost naroda svojim pravnim običajima izazivala je di- 
vljenje knjaza Nikole i pokazala put njegovoj vladavini. On je s 


25 Dr Sekula Drljević, Politička misao, 2007, str. 335. 

ponosom izticao svoju vjernost pravcu, koji su dala stoljeća crno- 
gorskom narodnom i državnom uređenju” 26 

Nepostojanje ubijstva iz koristoljublja bio je najveći dokaz i 
doprinos nepokornoj i neosvojivoj crnogorskoj intaktnoj slobodi 
i idealizmu u pravu. Naoružani crnogorski narod u funkciji in- 
taktne slobode i idealizma u pravu bio je crnogorski zakon, zako- 
nodavac, izvršitelj i čuvar zakona i sistema. Niko nikada i niđe ni- 
je mogao i nemože čuvati bolje pravni poredak jednog državnog 
sistema od samog naroda upućenog na samoodržanje u „vječnoj” 
borbi za opstanak, a naoružanog samosviješću, narodnim du- 
hom, tradicijom, moralnim kodeksom i običajnim pravom. Čitav 
taj monolitni duhovni sistem rođen i odrastao u slobodi, samo- 
organizovan i sintetizovan u jedinstvu autohtonoga dukljansko- 
zetsko-crnogorskog narodnosno-nacionalno-državnog identiteta 
za svoju filozofiju i pogled na svijet imao je primarni temelj njego- 
ševskog idealizma i u okviru njega pankalizma. Sva istraživanja 
Njegoša do Drljevićeve epohe, kao i ona do danas svrstavala su ga 
u razne pravce: u filozofa orfizma, baštinika Origena, Kabale, Fi- 
lona, neomanihejstva, manihejskog bogumilstva, pseudoreligio- 
znosti, dualizma, manihejskog dualizma, svjetovne religioznosti, 
masonstva, heroizma, platonizma, predstavnika folklorne etike, 
hebrejstva, tragizma, misticizma, hrišćanstva, rodoljubive religi- 
oznosti, panestetizma, božanskog determinizma i voluntarizma 
(„nada nema pravo ni u koga/do u Boga i u svoje ruke”) pozitiv- 
nog i prirodnog prava, permanentne revolucije, pesimizma, an- 
tievolucionizma, preddarvinizma, progresa, folklorne filozofije, 
samožrtvovanja komparativnog Kiddusoh ha-Shemu, Platono- 
vog i Plotinovog misticizma, pjesnika racionalizacijom suprotno- 
sti približenog Hegelovom dijalektičkom metodu, stvaraoca čija 
je dinamička slika prirode slična Heraklitovoj kosmogoniji, filo- 
zofa pod uticajem induske i bramanske religije, bogumilske ema- 
natistike, srodnika sa gnostičarima, neomanihejcima, jereticima 
hrišćanstva i drugima. Povezivan je sa apokrifnim i drugim izvo- 


26 Isto, 332-333. 

rima, antičkom filozofijom, hrišćanskom gnozom, istočnjačkim 
misticizmom, evropskim racionalizmom. Sa gotovo svim. Sve je 
to dokaz da su njegova duhovna vrela vezana za cjelovitu duhov- 
nu i kulturnu baštinu svijeta. Otuda je on univerzalan i univer- 
zalistički, sveukupan, totalan, intaktan, cjelovit, kompleksan i, 
svoj i svjetski. To, njegovom, a preko njega, crnogorskom pogle- 
du na svijet, daje najširu kompleksnost i sveobuhvatnost koja se 
ne iscrpljuje u samo jednom ili samo nekim pravcima, školama i 
koncepcijama. Po Drljeviću produkt Njegoševe sveobuhvatnosti 
i sveopštosti je čovjek i čojstvo. I to ne čovjek redukovan samo 
na etičko biće, već potpuni intaktni čovjek. Nije to ni Marksov 
totalni čovjek, ni Ničeov natčovjek, ni Velimirovićev svečovek, 
već Njegošev, odnosno crnogorski (opštecrnogorski) čovjek, čo- 
jek, čoek, čojak, kao intaktni čovjek. I tom čovjeku imanentno 
čojstvo kao čovještvo, čovječji totalitet, homo humana. Ta Njego- 
ševa i njegoševska slika svijeta pokretala je i Drljevića i druge na 
odbranu univerzalnih pjesnikovih i filozofskih istina i gnoma od 
raznih udara kritizera i naknadnih polemićara i vulgarizatora. 
Drljević se upuštio u odbranu Njegoša od Velimirovića i Petroni- 
jevića. U tom smislu on kaže: „Najučeniji i najmudriji Srbi pisali 
su mnogo o Gorskom vijencu, i svi su dokazali, da ga jednako ne 

razumiju.Nikolaj Velimirović svome djelu je dao nazivPe- 

ligija Njegoševa i time dokazao da ne shvaća, da Gorskim vijencem 
nije stvorena nikakva nova religija nego izgrađen sistem morala 
i etike Crnogorske religije. Nije Homer svojom Ilijadom izgra- 
dio svoju religiju nego sistematizovao grčku i postavio u njoj hi- 

jerarhijski red, postavivši Zevsa na čelo Bogova. Velimirović. 

Crnu Goru naziva pustinjom a Crnogorce Čubrom Čajkovićem, 
čime hoće izvrgnuti ruglu pojam crnogorskoga pogleda na svijet 
koji je izražen riječju čojstvo”. Kao esencija crnogorskog pogleda 
na svijet čojstvo je simbol, osnova i sinonim ljudske svjetske sveu- 
kupnosti i samodovoljnosti. Stub tog čojstva i na njemu zasnovan 
čovjek spomenik je slobode i dostojanstva ljudskog roda a kao 
takav nemoguć van limesa Njegoševe filozofije prirode i čovjeka, 
idealizma, pankalizma, epike, etike, i poetike. Njegoševa heroika 

i etika riječi i djela je dio životnih i dramskih sudbina Crnogora- 
ca u neprekidnom trajanju. Ujedno je slobodarstvo, slobodijada 
i tragika ne samo crnogorskog već čovjekovog položaja i sudbine 
na našoj planeti. U tome su koordinate vanvremenosti, svevreme- 
nosti i savremenosti njegoševske, crnogorske heroičarske i uopšte 
ljudske univerzalnosti i neponovljivosti. 

Misaono dosežući vrhove njegoševske i crnogorske filozofije 
čovjeka i svijeta, Sekula Drljević je izgradio vlastitu političku fi- 
lozofiju i utemeljio osnovne postulate montenegrinologije i naci- 
ologije. Crnogorskom državnom i nacionalnom slobodom bila je 
osigurana sloboda njene misli. 27 

Posbje više od decenije postojanja i otpora srpskoj okupator- 
skoj vlasti, tridesetih godina 20. vijeka crnogorski federalisti šire i 
intenziviraju front političke borbe sve temeljitijim i osmišljenijim 
teorijskim raspravama o etnogenezi i istoriogenezi Crnogoraca 
kao i fenomenologiji srpstva u Crnoj Gori. Idejno jezgro CFS, Se- 
kula Drljević, Savić Marković Štedimbja, Mibvoje Matović i dru- 
gi, u brojnim radovima razmatraju neetnički, u Crnoj Gori vjer- 
sko-rebgijski, ideološko-politički i partokratski karakter srpstva, 
doprinoseći tadašnjoj i budućoj, na relevantnoj argumentaciji za- 
snovanoj kritici, demitologizaciji ovoga sindroma i virusa trage- 
dije montenegrine. To je omogućilo dalje političko oposredovanje 
dostignute naučne spoznaje o srpstvu u Crnoj Gori i racionabzo- 
valo njihov društveni angažman. 28 

Najistaknutiji crnogorski naciolog, montengrinolog i ideo- 
log crnogorskog narodnosnog, nacionalnog i državnog pitanja 
između dva svjetska rata i sve do svoje smrti bio je dr. Sekula 
Drljević. Kao što je već rečeno glavni njegovi saradnici i sljedbe- 
nici u tom kontekstu bib su Savić Marković Štedimlija i Milivoje 
Matović. Za njima je išla cijela plejada njihovih partijskih dru- 
gova i pobtičkih prijatelja. Dr. Ivo Jovićević će u svojoj brošuri 
„Kojim putem Crnogorci” objavljenom kod cetinjskog „Oboda” 


27 S. Drljević, Crnogorsko pitanje, Spremnost 85/10. listopad 1943/2. 

28 B. Cimeša, Federalisti o srpstvu, Monitor 44/11/23. 8. 1991./str. 31. 

1942. g. ustvrditi da su Crnogorci od iskona Crnogorci. Advokat 
Živko Anđelić, jedno vrijeme član vođstva CFS će u svojem radu 
koji je imao isti naslov kao Jovićevićeva brošura razvijati tezu o 
trovjerskom karakteru Crnogoraca koji su po njemu i katolici, i 
pravoslavci, i muslimani u Crnoj Gori i to bez izuzetka. I drugi 
iz redova njihovih partijskih drugova i političkih prijatelja dije- 
lili su njihova dosegnuta saznanja. Osim toga cijela jedna plejada 
njihovih partijsko-političkih saboraca i istomišljenika je takođe 
30. tih godina 20. vijeka izgradila vrlo argumentovan vlastiti kri- 
tički stav o staljinizmu kao tada jedinom komunističkom sistemu 
u svijetu. Drljević i njegovi saradnici i sljedbenici su u cijelom 
svojem saznajnom fundusu najmukotrpnije izgradili mišljenje o 
samobitnosti, samoniklosti, odnosno autohtonosti crnogorskog 
naroda. Ta spoznaja je bila temeljna i ključna i za njih i za crno- 
gorski narod i naciju izložene naročito poslije 1918. godine bru- 
talnom teroru srpske okupacione sile. Spoznaja o samobitnosti 
vlastitog naroda kod Drljevića bila je plod njegovog intelektual- 
nog i spoznajnog sazrijevanja. Slijedila je tok njegove znatno ra- 
nije defmisane i mnogo puta javno prezentirane i argumentova- 
ne kritike srpstva. U svijesti i saznanju zrelog Drljevića prisutne 
su kao temeljne nepobitne istine o neetničkom karakteru srpstva 
u Crnoj Gori crnogoroslavlju kao antipodu svetosavlja, odnosno 
crnogoroslavlju kao crnogorskoj pravoslavnoj religiji slobode na- 
suprot svetosavlju kao pseudo religiji i politici terora nad drugi- 
ma. 29 Za ovog ideologa crnogorskog pitanja, srpstvo je politika 
centralizma, sile i nasilja. 30 Nikada srpstvo nije odvedeno na ,,ta- 
nji led” od ostvarenog srpskog pokušaja da se od njega napravi 
politička partija. 31 Pored partokratskog karaktera srpstva, ono je i 
doktrina sinekure u skladu sa njenom religijom podvale. A Srbija 
je domovina podvale. 32 Crnogorstvo i srpstvo su ne samo različiti 


29 Isto. 

30 Isto. 

31 Isto 32. 

32 Vidji: S. Drljević Balkanski sukobi, Zagreb 1944. 

već i posve suprotni narodni i nacionalni individualiteti. 33 Crno- 
gorstvo i srpstvo su i dva apsolutno suprotna mentaliteta. Otuda 
slijede i njegove poruke: Za Crnu Goru i Crnogorce sudbonosno 
i imeprativno je državno, narodno, nacionalno, političko, kultur- 
no i ekonomsko oslobađanje od srpstva. Budućnost Crne Gore i 
Crnogorstva nije u dodiru sa srpstvom, Balkanom i Istokom, već 
kao mediteranskog naroda i države sa zapadom, Mediteranom, 
Evropom i svijetom. 34 Ovaj idejni kurs je nastavak daleke crno- 
gorske tradicije - Duklje i dukljanstva, dijelom balšićkog naslje- 
đa a pogotovo baštine Ivana i Đurđa Crnojevića, Šćepana Malog, 
guvernadura Radonjića, knjaza Danila Petrovića - Njegoša. U vi- 
še svojih radova Drljević afirmiše i ponavlja često reprodukovan 
apodiktički stav crnogorskih zelenaša, da su Srbija i Srbi ne samo 
glavni protivnik, već i neprijatelj Crne Gore i Crnogoraca. Te- 
meljni dokaz za takvu tvrdnju mu je bio aneksija Crne Gore Srbiji 
1918. g. provedena via facti i svi oblici nasilja vršeni nad Crnogor- 
cima od tada od strane srpske okupacione sile. Nasilno prisaje- 
dinjenje Crne Gore Srbiji 1918. godine bila je posljedica (Hegel bi 
rekao istina je posljedicama) tradicionalno loših odnosa između 
njih. Dijelu te tradicije loših i zlijeh odnosa Drljević posvećuje i 
svoju fundamentalnu knjigu „Balkanski sukobi”. Od zločina po- 
činjenog nad Crnom Gorom 1918. godine Drljević ne abolira ni 
britanski ni francuski imperijalizam. 

„Nacionalni i istorijsko-politički individualitet Beograd je 
poricao ne samo Crnoj Gori nego i Hrvatskoj i ostalim zemlja- 
ma koje je zla sudbina i ludilo tzv. zapadnih demokratija bacilo 
protiv njihove volje pod vladavinu Beograda. Velika Britanija i 
Francuska, koje su stvorile Jugoslaviju i odobravale beogradsku 
vladavinu nasilja, prihvatile su političku ideologiju srpskoga im- 
perijalizma, tj. ideologiju nepriznavanja prava ostalim zemljama 


33 Isto kao napomena br. 30. 

34 Isto. 

da bilo na koji način dođu do izražaja njihove nacionalne i isto- 
rijske posebnosti.” 35 

Crnogorstvo i srpstvo su antipodi. Antipodnost se odnosi u 
potpunoj suprotstavljenosti njihovih apsolutno diferenciranih 
pogleda na svijet. Njihov suodnos je očit komparacijom crnogor- 
skog herojskog idealizma i intaktne slobode, sa grubim srpskim 
vulgarnim materijalizmom, vlastoljubljem, koristoljubljem i više- 
vjekovnim ropstvom Srbije pod okupacijom Osmanlija. Poređe- 
nje između ova dva potpuno suprotna naroda i nacije i njihovih 
duhovnosti Drljević zasniva i na relaciji između Njegoša i B. Stan- 
kovića, „Gorskog vijenca” i „Koštane” ističući: 

„Тако učeni Srbi ne mogu razumjeti Gorski vijenac zbog su- 
protnosti svoga pogleda na sviet s onim u Gorskom vijencu. Oni ne 
ošećaju spjev crnogorske religije i zato će im ostati za vazda nera- 
zumljiv. Ni ja ne razumijem niti ću ikada razumjeti Koštanu Bore 
Stankovića zbog njenog meni suprotnog, srbskog pogleda na sviet. 

Ne razumijem, zašto najbogatiji čovjek u mjesu redovito mo- 
ra biti i najugledniji. Po crnogorskome pogledu na sviet društve- 
ni ugled nema nikakve veze ni s bogatstvom ni sa siromaštvom. 
Ugled se stiče junaštvom, mudrošću, vjernošću, istinitošću, po- 
štenjem i umjerenošću u životu. Tko sjedini u sebi bar veći dio 
tih osobina - junaštvo ne smije izostati - ugledan je čovjek bez 
obzira na to, je li bogat ili siromah. Dalje nepojmljivo mi je, da se 
taj ugledan čovjek mogao zaljubiti u ciganku Koštanu, a još mi je 
nepojmljivije, da se u nju mogao zaljubiti i predstavnik državne 
vlasti. Ne samo junaci Gorskog vijenca nego uobće nemoguće je, 
da se bilo koji Crnogorac zaljubi u ciganku. Takvu ljubav izklju- 
čuje značenje rase u crnogorskome pogledu na sviet. 

Kadgod se u beogradskom kazalištu davala svečana predsta- 
va u počast kome visokom gostu, redovno se prikazivala Koštana 
kao najizrazitiji predstavnik Srbije i njenoga pogleda na sviet. Ti- 
me se nuždno nameće njeno oponiranje Gorskome vijencu kad- 


35 Graničar 18. 6. 1944. g. Dr Rastislav Petrović, Zavera protiv Sr- 
ba , Dositej, Beograd 1990, str. 20. 

god je rieč o crnogorskom i srbskom pogledu na sviet, koje dieli 
provalija, iz čijih mračnih dubina izvire snažna rieka mržnje. 

Dok su Srbi već odavno uočili dubinu ponora, koji ih dieli od 
Crnogoraca, nešto po Gorskome vijencu, a nešto proučavanjem 
Crnogoraca, koji su se u Srbiju, od njenoga postojanja, počeli do- 
seljavati, dotle je Crnogorcima, sve do stvaranja Jugoslavije, srb- 
ski pogled na sviet ostao nepoznat. Zato oni Srbe nisu mrzili i 
zato su srbsku mržnju, u koliko su širi slojevi naroda za nju uobće 
znali, smatrali samo pjenom, koju je na površini mirnoga jeze- 
ra privremeno stvorilo dinastičko nadmetanje. Tek u Jugoslaviji, 
kada su došli sa Srbima u bliži dodir, viđeli su, da su Crna Gora 
i Srbija dva suprotna pola i počeli su na mržnju odgovarati mr- 
žnjom. Do koga su se stepena Crnogorci razočarali nakon susreta 
sa Srbima u Jugoslaviji, liepo ilustrira ovaj slučaj. Godine 1926. 
sastalo se u Podgorici nekoliko izrazitih pristaša ujedinjenja sa 
Srbijom. U razgovoru povela se rieč i o tome, koji od Crnogoraca 
ima najviše zasluga za ujedinjenje. Netko kaže ovaj, netko onaj. 
Jedan, koji je gotovo cielo vrieme šutio, reče odlučnim glasom: Ja 
znam tko ima najviše zasluga. Svi su ga malo začuđeno zapitali: 
tko? Turska, odgovori on. Da nije ona između nas i Srbije držala 
Sandžak mi ne bismo Srbe poznavali kao što ih danas poznamo, i 
nitko nas ne bi ujedinio. Svi su priznali, da je to točno.” 36 

Kroz ovaj fragment iz svoje knjige „Balkanski sukobi” Drlje- 
vić govori ne samo o suprotnosti crnogorskog i srpskog naroda i 
njihovih pogleda na svijet nego i o filozofskom (vulgarni mate- 
rijalizam), etičkom i etničkom karakteru Srba. Više je nego očit 
njegov sistem asocijacija kojim povezuje Srbe i Cigane i partici- 
paciju ovijeh drugih u srpsko etničko biće. U drugim nekim ra- 
dovima on govori o cincarskom i drugim supstratima u srpskom 
biću iz čega proizilazi zaključak da su Srbi konglomerat raznih 
etničkih grupa koje su se stopile posrbljavanjem u jedan narod. 
Tako je nastao riječnikom današnjih etnogenezičara i drugih na- 
ciologa srpski „Melting pot.” U „Balkanskim sukobima” u pogla- 


36 Sekula Drljević, Politička misao, 2007, 327-328. 


424 



Sekula Drljević o crnogorskom pogledu na svijet 

vlju „Duhovni lik Crne Gore” govori o pripadnosti crnogorskog 
naroda Ilirima i Slovenima. 37 U drugim radovima u crnogorske 
pretke uključuje i Romane. Tako je izgradio analogno mišlje- 
nje Štedimliji koje je u vezi etnogeneze Crnogoraca nju naučno i 
istinito utvrdio svojom tačnom, a od nauke kasnije potvrđenom 
konstatacijom da su Crnogorci autohtoni narod i nacija nastao na 
temelju etnosimbioze Slovena sa starincima u Duklji, prvoj cr- 
nogorskoj državi, jer su se oni-Sloveni izmiješali sa znatnim bro- 
jem autohtonih Ilira i starog romanizovanog stanovništva zadr- 
žavši nad njima etničku dominaciju”. 38 Drljević na više mjesta u 
svojem opusu ističe istinu da je crnogorski narod, mediteranski 
narod i da Crna Gora na jugoistoku Evrope ne pripada Balkanu 
već Mediteranu. 39 Još tridesetih godina 20. vijeka ustvrdiće da je 
Crnogorska nacija nastala u viševjekovnoj borbi Crnogoraca za 
nacionalnu slobodu i dostojanstvo a ne u epohi kapitalizma, kla- 
snom borbom i sukobom rada i kapitala. Teza o borbi za slobodu 
čini Crnu Goru i Crnogorce atipičnim u evropskim razmjerama 
i njihovo nacionalno konstituisanje i dovršavanje izdvaja od svih 
nacija staroga kontinenta. Dakle, suština crnogorskog istorij- 
skog i nacionalnog puta i cilja nije bilo stvaranje viška vrijednosti 
kao stereotipa karakterističnog za puteve nastanka egzistencija 
evropskih naroda već u intaktnoj slobodi. Ovom tezom Drljević 
je oštro idejno i dijmentralno suprotno konfrontiran komunistič- 
koj teoriji i ideologiji koja nastanak nacija veže za epohu kapitali- 
zma, a utemeljuje na sukobu rada i kapitala. Pored ove brojne su 
Drljevićeve fundamentalne razlike sa komunističkom teorijom, 
ideologijom i politikom zbog kojih su se ova dva sistema mišlje- 
nja našla na suprotnim polovima stvarnosti. Tridesetih godina 
20. vijeka, Drljević i njegova zelenaška CFS je sarađivala sa ko- 


37 Isto, 410. 

38 Zeta, 18/1936/13. Isto tvrdi i M. Matović i drugi crnogorski su- 
verenisti (zelenaši) njegove epohe. 

39 S. Drljević, Crnogorsko pitanje, Spremnost 85/10. listpad 1943/2; 
Glas Crnogorca 9/1/13. 7. 1941, /1-2. 

munistima. Najizrazitija tekovina te saradnje je formiranje CNFS 
(Crnogorskog nacionalnog fronta slobode) pod Drljevićevim 
idejnim vođstvom, a vrhunac ovog oslobodilačko-emancipator- 
skog pokreta bio je Belvederski događaj 26. 6. 1936. kod Cetinja 
u kojem je učestvovalo nekoliko hiljada ljudi i kojom prilikom 
su od strane velikosrpskog režima ubijeni 6 a ranjeni 36 demon- 
stranata, od kojih 13 teže. 40 Velikosrpska vlast je događaj nazva- 
la pohodom na Cetinje odnosno Crnogorskom revolucijom. 41 U 
svojem proglasu pred parlamentarne izbore održane 11. 12. 1938. 
na kojima je S. Drljević pobijedio u cetinjskom srezu uključujući 
tu i poslaničkog kandidata KPJ (u okviru RSS) S. Mašanovića i 
stekao poslanički mandat, on ističe: ,,Na jedinstvo svih srbijan- 
skih stranaka protivu Crne Gore odgovorite jedinstvom Crno- 
gorskog fronta protivu svih njih”. 42 Kako nema nijednog pred- 
stavnika Srbije koji bi bio član crnogorskog fronta, ,,Ne smije biti 
ni Crnogoraca koji bi bili članovi koje srbijanske stranke. Ako bi i 
bilo i sa njima i sa srbijanskim strankama isključena je svaka naša 
politička saradnja na području Crne Gore... Ovo ostaje na snazi 
za vazda”. 43 S. Mašanović, Drljevićev poslanički protivkandidat 
u svojem dnevniku konstatuje da je vođa crnogorskih federalista 
u toku cijele predizborne kampanje pod sloganom „Lovćenu su 


40 B. Jovanović, KPJ u Crnoj Gori 1919-1941, Beograd 1959, 137- 
143, Dr. Jovan R. Bojović, Napredni omladinski pokret u Crnoj Go- 
ri 1918-1941. g., 286-289. Stevo Perov Mašanović, Dnevnik (rukopis) 
str. 200. predsjednik inicijativnog odbora za ovaj dogadjaj bio je Pe- 
tar Plamenac, (CFS) a sekretar Blažo Jovanović (KPJ). Inicijativni od- 
bor, rukovodstvo KPJ za Crnu Goru - PK KPJ bilo je smješteno u kući 
S. Mašanovića i njegovoj šumi „Rastina” na Gornjem Ceklinu na kojem 
zbornom mjestu se okupio najveći broj demonstranata. 

41 S. Mašanović, Dnevnik, 201. U ime KPJ događajima je rukovodi- 
lo tzv. „Šumsko rukovodstvo” KPJ za Crnu Goru, tj. PK KPJ za CG ko- 
jemu je 1928. pripadao i sam Mašanović. „Šumsko rukovodstvo” su sa- 
činjavali, Nikola i Risto Lekić i Blažo Jovanović. 

42 S. Drljević, Politička misao, 2007, 457. 

43 Isto. 

gromovi muzika” isticao program sa porukom da su Srbi najveći 
neprijatelji Crne Gore i da to ostaje na snazi za vazda. 44 Svoj pro- 
glas Drljević završava riječima: „Pobjedom dokažite da se s pra- 
vom ponosite slavom Crne Gore i da ste gordi čuvari njene časti. 
Pobjedom objavite cijelom svijetu, da je Crna Gora vječna”. 45 Po- 
četkom Drugog svjetskog rata 1941. godine prekida se dotadašnja 
opoziciona saradnja i savezništvo crnogorskih federalista (suve- 
renista) i komunista prema zajedničkom političkom protivniku, 
prema velikosrpskoj centralističkoj politici oficijelnog Beograda. 
Razlozi razlaza su duboki i dijametralno suprotni stavovi ova dva 
politička pokreta u odnosu na najbitnija i suštinska pitanja dr- 
žavnosti Crne Gore i crnogorskog nacionalnog pitanja. 

Na Petrovdanskom saboru Drljević definiše crnogorski narod 
odnosno Crnogorstvo, te veli: „Crnogorski narod, kao i svi na- 
rodi na kugli zemaljskoj istorijska je tvorevina. Crnogorstvo su 
stvarali i stvorili daleki vjekovi. Njegova država i njena vjekovna 
pobjedonosna borba izgradili su političku i kulturnu izrazitost 
njegovog lika. Tako izgrađeno i samo zbog toga, što je tako izgra- 
đeno, Crnogorstvo je moglo voditi onu nejednaku borbu, kojoj je 
teško naći takmaca kod ostalih naroda. Crnogorstvo nije zaziralo 
od borbe sa Stambolom čak ni onda, kada su se pred njegovom 
silom tresli zidovi carskoga Beča. Tu borbu Crnogorstvo je izdr- 
žalo, jer se nikada nije htjelo odreći sebe i svoje državne slobode. 
Ko Crnogorstvu ne bio vjeran,/Bogom i ljudma svuđ bio ćeran. 
Tu misao besmrtnoga kralja crnogorski narod”, kako veli Drlje- 
vić, treba da utemelji i „uziđuje u temelje svoga narodnog i dr- 
žavnog života za sve buduće vjekove”. 46 Drljević zaključuje: „Biti 
Crnogorstvu vjeran znači imati crnogorsku nacionalnu svijest i 
biti vjeran crnogorskoj državnoj ideji”. 47 Umjesto Crnogorstvu, 
crnogorskom narodu, naciji i državi, komunisti ističu vjernost 


44 S. Mašanović, Dnevnik 239. 

45 Isto kao 41. 

46 Glas Crnogorca 9/1/13. 7. 1941/1-2. 

47 Isto. 

anacionalnom, antinacionalnom i apstraktno internacionalnom 
(„Radnici-proleteri nemaju domovinu”) radničkoj klasi i klasnoj 
borbi. Pad komunizma u Evropi i njegove utopije rušenjem Ber- 
linskog zida 1989. g. šedoči o tragičnosti njihovog mita o izabra- 
noj klasi. Pošto je istina u posljedicama (Hegel), smrt odnosno 
samoubijstvo komunizma je dokazalo inferiornost, nedoraslost 
i prolaznost komunističke utopijske monade totalitarizma i im- 
perijalizma pred superiornim oslobodilačkim emancipatorskim 
duhom i praksisom naroda i nacije kao prirodnih i društveno- 
istorijskih fenomena i pred njihovom narodnom i nacionalnom 
državom. Komunizam svoje učenje, teoriju, ideologiju i praksu 
temelji na diktaturi proletarijata koja se uvijek u ime radničke 
klase redukuje na samu komunističku partiju odnosno na njenog 
vođu. Nacionalno učenje, teorija, ideologija i praksa svoj smisao 
nalaze u slobodi, samoodržavanju, emancipaciji, pravdi, istini, 
dobru, na očuvanju svojeg prirodnog biča i razvoju (istoriji) svoje 
društveno-istorijske dimenzije. Nacija je nadživjela komunizam. 
Nacionalna doktrina je dokazala neosnovanost komunističkog 
mišljenja o raju na zemlji, sreći zasnovanoj na diktaturi i zloči- 
nu i vladavini najgorih nad najboljima i nad narodnom cjelinom. 
Trijumf nacionalne ideje nad komunističkom anacionalnom i an- 
tinacionalnom ideologijom potvrdio je anticipativnost Drljeviće- 
vog filozofsko-političkog mišljenja. Drljevićev crnogorski narod- 
no-nacionalno i državni pogled stoji prema komunističkom kao 
istina prema laži. Kao odložena pobjeda, ali pobjeda pobjedničke 
ideje prema istorijskom porazu. 

Dok Drljević i njegovi savremenici, saradnici i sljedbenici u 
savremenom naučnom smislu dosežu spoznaju o autohtonosti cr- 
nogorskog naroda i nacije nastalih etnosimbiozom i etnogene- 
zom (istoriogenezom) starinaca i doseljenika na svojem tlu, ko- 
munisti prvo politički likvidiraju svoje najbolje čelnike koji kon- 
vergiraju takvom sudu naučne-metodološke potvrđenosti i doka- 
zanosti oličene u prvacima N. Lekiću i S. Mašanoviću, da bi u 
svojoj oficijeloj doktrini ustvrdili i ozakonili nenaučni, neistiniti 
stav, u stvari zabludu da su Crnogorci Srbi. Oficijelni ideolog cr- 


428 



Sekula Drljević o crnogorskom pogledu na svijet 

nogorskog nacionalnog pitanja u komunizmu Milovan Đilas izlo- 
žio je svoju i komunističku teoriju Crnogoraca u vlastitom članku 
„О crnogorskom nacionalnom pitanju” objavljenom u Borbi 1. 
maja 1945. godine. Članak je prenesen u njegovu knjigu „Članci 
1941-45” u izdanju „Kulture” iz Beograda 1948. g. Po Đilasu Cr- 
nogorci su porijeklom i trajanjem Srbi, i to najčistiji Srbi, nastali iz 
srpskih plemena. 48 Kao nacija nastali su u epohi kapitalizma i im- 
perijalizma. Mlađi su ne samo od Srba u Srbiji koji su vjekovima 
porobljeni nego i od srpske nacionalne manjine u Bosni i Hrvat- 
skoj. Crnogorci su prema Đilasu srpska nacija, dakle, oni su ono 
što nijesu. Đilasov stav, nenaučan sud i ideološko-političku presu- 
du preuzima oficijelni istoričar Jagoš Jovanović ponavljajući u 
svojoj zvaničnoj studiji - udžbeniku komunističkog pristupa cr- 
nogorskom nacionalnom pitanju, u knjizi „Stvaranje crnogorske 
države i razvoj crnogorske nacionalnosti” objavljenoj na Cetinju 
1948. đilasovski „bezgriješan”, apodiktički i neupitni sud o Crno- 
gorcima kao Srbima i o srpskim plemenima iz kojih se navodno 
formirala crnogorska nacija. 49 Isti dalje nastavlja da je „Zeta na- 
stavak državnog života stare srpske države” 50 ; da je Crna Gora 
Crnojevića posljednji odbljesak starosrpske države 51 i Đilasov stav 
preuzet iz velikosrpske, odnosno srpsko-imperijalne propagande 
i politike da su „Narodne mase u Crnoj Gori težile da se sjedine sa 
srpskom pravoslavnom rajom u Srbiji” 52 kako bi postali Srbi. Da- 
kle, po oficijelnim crnogorskim ideolozima i učiteljima naroda, 
smisao Crnogorstva i Crne Gore je da se dogodi Podgorička skup- 
ština 1918. g. Nakon ispravnog stava da je ujedinjenje Crne Gore 
sa Srbijom prisajedinjenje, Blažo Jovanović na Osnivačkom kon- 
gresu KPCG na Cetinju 1948. g. potvrđuje svoje i Titove stavove, 


48 Milovan Đilas, O crnogorskom nacionalnom pitanju, Borba 1. 5. 
1945. g. I po Ivanu Milutinoviću Crnogorci su Srbi. 

49 Jagoš Jovanović, c. d. 48. 

50 Isto. 

51 Isto, 47. 

52 Isto, 355. 

citirajući da: „Do ujedinjenja je trebalo i moralo doći...” I za Tita 
i B. Jovanovića ideja ujedinjenja je pravilna, progresivna i dobra, 
ali ne i način ujedinjenja pod srpskim bajonetima. Zabluda ko- 
munističkog pristupa ujedinjenju je u sljedećem: 1.) Nemoguće je 
ujedinjenje silom jer onda ono nije ujedinjenje već prisajedinjenje, 
2.) Nasilje proizvodi protivnasilje i osvetu pa se prisajedinjenje 
pretvara u razjedinjenje, 3.) Nema ujedinjenja preko groba ujedi- 
njenih, 4.) Ujedinjenje je dobro za radničku klasu posmatranu ap- 
straktno van nacije ali ne i za pokorene nacije crnogorsku, make- 
donsku, bošnjačku, zbog čega je Jugoslavija od komunista progla- 
šena tamnicom naroda, 5.) Kako je ujedinjenje progresivno kada 
je zasnovano na teroru, u stvari, tamnici naroda, i stavu da se 
Crnogorci samoukinu kako bi postali gori od sebe samih. I laiku 
je jasno da je javni i jasni cilj komunističke ideologije i njenih ar- 
hitekata po nacionalnom pitanju asimilacija i denacionalizacija 
Crnogoraca u okviru oslobođene i tobož nacionalno ravnopravne 
Jugoslavije. Sa ovih temelja je produkovana na temelju stare nena- 
učne velikosrpske i komunističke misli udžbenička literatura, 
ogromna produkcija i enciklopedistika o Crnogorcima kao Srbi- 
ma, a formalno-politički „ravnopravnim” sa srpskim narodom u 
FNRJ i SFRJ, sa isključivim ciljem promjene crnogorske nacional- 
ne svijesti u srpsku uz istovremenu ekskomunikaciju S. Drljevića, 
i Štedimije i drugih kao navodnih separatista. Integralno srpstvo 
je utemeljeno i šireno kao i u doba prve Jugoslavije samo što je 
ovaj put zaogrnuto plaštom političke propagande da su Crnogorci 
nacionalno oslobođeni i slobodni, ravnopravni sa ostalima naro- 
dima Jugoslavije, vraćeno im je nacionalno ime bez sadržaja i pra- 
vo na nacionalna izjašnjavanje tj. samoiskazivanje. Suština je, er- 
go, ostala ista, a samo se forma promijenila. U prvom izdanju En- 
ciklopedije Jugoslavije, tom 2. (Bosna-Dio) Zagreb MCMLVI, 
obrađena je Crna Gora (str. 398-488), kao i crnogorska plemena 
sa tezom da su srpska, ali ne i etnonim i istorionim Crnogorci. 
Crnogorci nijesu „priznati” i uvršteni u zvaničnu enciklopediju 
Titove Jugoslavije iz godine MCMLVI a jesu za razliku od njih 
Crna Trava i Crnotravci (stanovnici Crne Trave) i Cigani za koje 

se kaže da su narod iz Azije. 53 Pa zašto su se onda borili u NOR-u 
kad nijesu nacionalno oslobođeni već potčinjeni beogradskom 
centru moći i velikosrpskoj imperijalnoj doktrini? Jer, brisanje 
Crnogoraca iz nacionalne svijesti njihovog i drugih naroda vodi 
prekidu memorije, zaboravu i nestanku. Trebalo je da prođu de- 
cenije pa da se rušenjem Rankovićevog režima, 1968, počne 
ozbiljnije postavljati na dnevni red Crnogorsko nacionalno pita- 
nje i to uglavnom preko malobrojne crnogorske humanističke in- 
teligencije koja je 1978. izgubila tragično svojeg lučonošu pokoj- 
nog Radoja Radojevića, najvjerovatnije po direktivi obavještajno- 
terorističkih struktura iz Beograda i sa ciljem zastrašivanja Crno- 
goraca i paralisanja njihove nacionalne svijesti i nacionalno- 
emancipatorskih inicijativa. Nosioci crnogorske nacionalne 
emancipacije su progonjeni, kažnjavani i demonizovani pod op- 
tužbom da su Sekulini separatisti, izdajnici, klislinzi i kolaboraci- 
onisti. Velika Srbija pod imenom Jugoslavije učvršćavala je još 
jednom svoju trošnu gulag građevinu, odnosno svoj vlastiti konc- 
logor kopajući pritom sebi siguran grob. Oduzimajući slobodu 
drugima uzela je sebi. Tako se dovršilo bratstvo i jedinstvo na ju- 
goslovenski (velikosrpski) način. Ovaj ekskurs govori o dijame- 
tralnoj suprotstavljenosti Drljevićevog i komunističkog gledišta. 
Srbin, po Drljeviću, najveći protivnik i neprijatelj Crne Gore i Cr- 
nogoraca zahvaljujući komunističkoj lobotomiji crnogorske naci- 
onalne svijesti proglašen je za „brata” crnogorske žrtve, a bratstvo 
dotadašnjeg „bratoubice” za najveću vrlinu novokomponovane i 
prekomponovane jugoslovenske državne građevine. U njoj je de- 
nacionalizacija manjih od većeg proglašena njihovim oslobođe- 
njem. Na meti dželata bili su žrtve Crnogorci, Makedonci i Musli- 
mani - Bošnjaci, kojima je tek nekolike decenije nakon 1945. pri- 
znat nacionalni status. Bili su žrtve iako žrtva i dželat nikada ni- 
jesu jedno isto. Ustavno priznanje Crnogoraca i vraćena komuni- 
stičko-partijska državnost ostali su forma bez sadržaja i tanka 
avnojevska nit u daljoj borbi za samoopstanak. Otuda je Drljević 


53 Enciklopedija Jugoslavije, Zagreb MCMLVI, tom 2. str. 376-377. 

i u ovom dijelu svoje doktrine potvrdio anticipativnost svojeg dis- 
kursa i otpornost i nesavladivost ideje crnogorskog pogleda na 
svijet, crnogorske duhovnosti i snage u borbi za samoopstanak. 

Drljević je svoj politički cilj formulisao zalaganjem za nezavi- 
snu, međunarodno-priznatu i suverenu državu Crnu Goru crno- 
gorskog naroda, a komunisti su taj prirodni i istorijski trend i lo- 
giku crnogorske istorije proglasili izdajom, zbog njegove saradnje 
sa okupatorom u toku Drugog Svjetskog rata, zalažući se pri tome 
i ostvarujući federativnu Jugoslaviju republika i naroda. 54 Svoju 
doktrinu o nezavisnoj Crnoj Gori, Drljević i suverenisti su gradili 
na stavu i političkoj taktici iskorišćavanja italijanskog okupatora 
za svoj politički cilj proglašenja nezavisne Crne Gore u uslovima 
okupacije da bi nakon toga po prvom međunarodnom priznanju 
Crne Gore prvo od okupatorove zemlje, a zatim i drugih država 
ona proglasila, neutralnost i promovisala svoju pacifističku politi- 
ku izuzimajući samu sebe iz ratnih dejstava. 55 Zalaganje za neza- 
visnu Crnu Goru u okolnostima okupacije Drljević je temeljio na 
istorijskom i prirodnom pravu kao i dijelu univerzalnih ljudskih 
prava i sloboda. Doktrina je bila, da i u uslovima okupacije oku- 
pirani imaju pravo na život, na nacionalnu egzistenciju i državu. 
Prolaskom okupacije ostaje država. Razumije se, ovo je samo je- 
dan bezbolni pacifistički scenario što bezbolnije obnove crnogor- 
skog institucionalizma. Istrajavanje na ovom konceptu dovodi ga 
u sukob sa revolucionarnom komunističkom praksom. Drljević 
je pravilno uočio terorizam komunista povezan sa velikosrpskim 
kriptokratizmom. O tome govori njegov kad „Сгпа ruka i komu- 
nizam”. Drljević je istakao da je pojava Apisovih crnorukaca kao 
terorističke organizacije velikosrpskog projekta poznate po zavje- 


54 Branislav Kovačević, Od, Vezirovog do Zidanog Mosta, Beograd 

1993., str. 198. 

55 Aleksandar-Aco Krunić, Moje viđenje društveno-političkog sta- 
nja u taboru neprijatelja na Cetinju za vrijeme NOR-a. - u: „Revolu- 
cionarni pokret u srezu Cetinjskom 1918-1945. g.” Cetinje - Titograd 

1988., str. 479-495. 

rama i atentatima (1903 ubijstvo kralja Aleksandra Obrenovića 
i D. Mašin i 1914. ubijstvo Franja Ferdinanda u Sarajevu) uticala 
na komunizam. Crna ruka se povezala sa komunizmom i dje- 
lovala za komunizam. Provjerom istoriografskih fakata članova 
Crne ruke vidi se da je jedan broj Crnorukaca završio u komuni- 
stičkom pokretu sa oreolom terorista, plaćenih ubica i legionara. 
Takvi su bili pored ostalih i Božin Simić, član Crne ruke, oficir, 
član srpske delegacije s Petrom Pešićem u Crnogorskom general- 
štabu u prvom Svjetskom ratu, član Avnoja, poslanik Narodne 
skupštine FNRJ. 56 Vladimir Tucović, brat lidera SDPS Dimitrije 
Tucovića, crnorukac, oficir, član AVNOJ-a i poslanik Narodne 
skupštine FNRJ. 57 Dimitrije Pavlović, crnorukac, umro u Beo- 
gradu 1945. kao pukovnik. 58 ; Dr. Miodrag Aćimović, crnorukac, 
dekan Pravnog fakulteta u Beogradu poslije 1945. 59 Čedomir A. 
Popović, crnorukac, oficir, brat sekretara srpske socijaldemokrat- 
ske stranke Dušana Popovića, komunist, umro u Beogradu 28. 
12. 1938. g. 60 Vojislav I. Gojković, crnorukac oficir general ma- 
jor JA od 1945. i general lajtnat, penzionisan 1948., komunista; 
61 . Ljubiša Borisavljević, oficir crnorukac pod šifrom 123 u gru- 
pi broj 4. Crne ruke, član srpske Pešićeve delegacije u crnogor- 
skom generalštabu u I svjetskom ratu jedno vrijeme. 62 Dragutin 
Gavrilović, crnorukac „broj 131” u grupi 106 V. Tucovića, major 
srpske i pukovnik Titove JA, poznat po lažnom govoru „Vojnici, 
junaci”, održanom navodno na Dunavskom keju 1915. Preživio 
rat 1914-18 i 1941-45 - komunista; 63 Sreten Vukosavljević, cr- 
norukac broj 461 u grupi 2 Bogdana Radenkovića, komunista i 


56 Milan Živanović, Pukovnik Apis, Beograd 1955, str. 659. 

57 Isto. 

58 Isto, 660. 

59 Isto, 662. 

60 Isto, 663. 

61 Isto, 664. 

62 Isto, 675. 

63 Isto. 

ministar u Titovoj vladi odmah iza oslobođenja 1945. g. 64 1 mnogi 
drugi. Crnoj ruci na neki način pripadali su Sreten Žujović, član 
Legije stranaca i profesionalni ubica, član PB CK KPJ, pop Vlado 
Zečević, ministar u Titovoj vladi, svještenik - partizan; Mustafa 
Golubić, general-major KGB za Balkan i čitav niz drugih crnoru- 
kaških zavjernika koje zbog ograničenosti prostora ovđe nemo- 
žemo imenovati i nabrajati. 

Sekula Drljević, uz Štedimliju i Matovića, bio je zapaženi tu- 
mač dukljanskog perioda crnogorske prošlosti što je nedostajalo 
komunističkoj istoriografiji, politici i ideologiji. U govoru preko 
Radio Cetinja on ističe: „Сгпа Gora pod imenom Duklje i Zete 
pa onda pod imenom Crne Gore, postoji već preko hiljadu godi- 
na. Tako dugim državnim životom ne može se pohvaliti ni jedna 
zemlja na Balkanu osim Grčke. Ostale zemlje na Balkanu, Bugar- 
ska, Rumunija, Hrvatska, Bosna i Srbija bile su države srazmjer- 
no svega po oko 300 godina.” 65 1 ovaj aspekt je bio dijametralno 
suprotan bjelaškom komunizmu koji je postanak Crne Gore is- 
hodovao u duhu svojeg pravoslavnog komunističkog mišljenja iz 
Nemanjićke Raške iako je ona bila država sa 140 godina mlađom 
državnošću od Duklje. Crna Gora je kao jadranska zemlja odvo- 
jena od susjeda ne samo „posebnošću svojega državnog i narod- 
nog života kroz sva prošla stoljeća nego i nejednakošću kulturnih 
uticaja pod kojima je izgradila svoje kulturne vidike”. 66 Dalje na- 
vodi: „Crnogorsko političko ustrojstvo temeljeno na načelu, da 
je država zajednica plemena i djela njihove suradnje potpuno je 
nepoznato zemljama, čiji je pogled okrenut prema Egejskom mo- 
ru. Iz svih tih razlika nemoguće je državno jedinstvo Crne Gore 


64 Isto, 678. Na listi Crne ruke bili su zloglasni crnorukci-zločinci u 
bijelom teroru u Crnoj Gori poslije 1918, Stojan Popović, autor vješala 
u Cucama, Milan Zavađil i drugi kao i sarajevski atentator, ljevičar pro- 
komunista Muhamed Mehmedbašić i čitava jedna zavjernička plejada. 

65 Dr. S. Drljević, Politička misao , 2007, 458. 

66 S. Drljević, Crnogorsko pitanje, Spremnost, 85/10 listopad 
1943/2. 

s bilo kojom od tih zemaljaU završnom dijelu teksta zaključuje 
„da Crna Gora i zemlje na Jadranskom moru živjele su posebnim 
životom kroz sva prošla stoljeća i moraju ostati posebnim država- 
ma i kroz sva buduća stoljeća”. 67 Nasuprot ovom suverenističkom 
viđenju državnosti Crne Gore u prošlosti i budućnosti stajalo je 
komunističko gledište o zajedničkoj državi Jugoslaviji po nače- 
lu da je primarno i bolje zajedničko, najvećim dijelom tuđe od 
sopstvenoga. Smrt Jugoslavije za Drljevića je djelo Božje pravde i 
ona crnogorski narod nije ni iznenadila ni ožalostila. 68 U svojoj 
crnogorskoj ideologiji Drljević poseban značaj pridaje i Cetinju 
vjekovnoj prijestonici Crne Gore i njenom sinonimu. Nema Cr- 
ne Gore bez Cetinja niti Cetinja bez Crne Gore. Imajući u vidu 
povijesni i sudbinski značaj Cetinja za Crnu Goru, Drljević piše: 
,,da je Cetinje, vazda slobodno Cetinje bilo istočnik i vođa bor- 
be za slobodu balkanskih hrišćana. Ono je kroz vjekove bilo ču- 
var putijera hrišćanstva i slobode, iz kojega su se pričešćivali svi 
ustanci i svi ustanici, sve bune i svi buntovnici... sve čete nijesu 
sa Cetinja kretale, ali su sve u njega gledale kada su u boj polazi- 
le. Naposljetku zar nije istorijski tačno da je Cetinje bilo duhovni 
vođa...” 69 I dok Drljević Cetinju odaje priznanje sinonima Crne 
Gore i slobode i oreol duhovnog, kulturnog, političkog i istorij- 
skog centra Đilas i komunisti ga 1945-46. razvlašćuju, detroni- 
ziraju, degradiraju i devastiraju, devastirajući na taj način i samu 
Crnu Goru. Može li se onda govoriti o nacionalno-oslobodilačkoj 
misiji komunista kojima ništa nije sveto pa ni ova crnogorska sve- 
tinja. Istorijskom ulogom Petra Sinanovića iz 1953-1957. Cetinje 
odbija izrečenu mu presudu na smrt koja je na taj način mimoišla 
u kasnijim sudbonosnim događajima i samu Crnu Goru. Sekula 
Drljević je definisao crnogorsko pravoslavlje kao religiju slobo- 
de, crnogorsku religiju i religiju Gorskog vijenca, ističući pritom 


67 Isto. 

68 Isto. 

69 S. Drljević, Politička misao , 2007, 300-301. 

i autokefalnost Crnogorske pravoslavne crkve kao stuba Crnogo- 
raca i Crne Gore o čemu zapisuje: 

„Svim pjesničkim genijima daju njihovi narodi građu za djela, 
koja im osiguravaju besmrtnost. Zbog toga najveća djela najvećih 
pjesničkih genija razumiju podpuno samo sinovi njihova naroda, 
jer ih samo oni osjećaju. Pjesnik „Gorskog vijenca” unio je u svo- 
je djelo misao i osjećaj crnogorskoga naroda u tolikom stupnju, 
da crnogorski seljaci citiraju iz njega stihove, kao da su ga pisali 
zajedno s njegovim autorom. Crnogorci žive u Gorskom vijencu, 
a Gorski vijenac živi u Crnogorcima. Za Crnogorce ne postoji, 
čega nema u Gorskom vijencu, u kojemu je sadržan moralni i 
etički sustav crnogorskog naroda, svi propisi crnogorske religije. 
Crnogorci, i ako kršćani, i to u glavnom pravoslavni, izpovjeda- 
ju religiju Gorskog vijenca. Zbog toga je crnogorsko pravoslavlje 
crnogoroslavlje. Znatno se odielilo od ostaloga pravoslavlja pa i 
od srbskoga, koje za sebe kaže, da je svetosavlje, iako još nijedan 
srbski pisac nije dao defmiciju toga pojma. 

Ima još jedan razlog, zbog koga crnogorska i srbska crkva ne 
mogu nikada postati jedna crkva. Ciela religiozna mistika crno- 
gorske crkve sadržana je u čudotvorstvu i svetiteljstvu crnogor- 
skih svetitelja: sv. Vasilija Ostroškoga i sv. Petra Cetinjskoga. Ni- 
jednoga od njih ne priznaje za svetitelje srbska crkva. 

Postoji i jedna važna historijska činjenica, koju treba iztaći. 
Za vrijeme turske vladavine nad Balkanom srbska crkva je pod- 
pala pod carigradsku patrijaršiju i od nje se podpuno odielila tek 
nakon prvoga svjetskoga rata. Crnogorska crkva kroz sve vjekove 
nije bila ni u kakvoj zavisnosti od bilo koje pravoslavne crkve, pa 
ni od carigradske patrijaršije. Da li je i ta okolnost nešto pridoni- 
ela, da se crnogorsko pravoslavlje toliko udalji od ostalih, nije va- 
žno. Odlučna je činjenica, da Crnogorci imaju svoju religiju, svoje 
crnogoroslavlje i da su ostajući vjerni njemu vjerni samima sebi. 
In seinen Gottern malt sich der Mensch (Schiller).” 70 


70 Isto, 412. 

Za razliku od njega crnogorski komunisti umjesto crnogor- 
stva preferiraju svetosavlje kome se u čast nakon oslobođenja pa 
čitav niz decenija dalje služi kao jedinom kultu. Na Podgorič- 
koj skupštini 1918. je došao do izražaja antiteizam komunistič- 
ko-socijalističke grupe. Socijalista-komunista, astronom Miloš 
Jovanović u ime ove grupe, inače poznati velikosrbin, ponudio 
je program rada Izvršnog narodnog odbora u 18. tačaka. U 11. 
tački ugrađen je stav da „Narodni odbor sva crkvena i manastir- 
ska imanja kao i cijelu svoju imovinu ima uručiti vladi Srbije, ali 
tako da projekat troškova ostane isti. U tački 13. rečeno je: ,,Da 
Velika narodna skupština sve crkve i manastire svede u rang ka- 
pela. Da naredi da se zakopaju u zemlju svi suvi leševi koji još i 
danas postoje u manastirima, tako da se nad tim ostacima jed- 
nom izvrši sahrana i narodna svijest oslobodi od pritisaka vje- 
kovnih vjerskih sahrana...” Bilo je riječi i o razuru Cetinjskog 
manastira. Iako principijelno republikanci, crnogorski komunisti 
se 1918-19. opredjeljuju za srpskog kralja Petra, a ne crnogorskog 
kralja Nikolu. Od ovog perioda datira i njihov rad protiv auto- 
kefalne CPC. Ujedno, namjesto obnove autokefalne CPC favo- 
rizuju svetosavsku, imperijalnu SPC kao tradicionalnog rušitelja 
crnogorskog naroda, nacije, države i crkve. Treba li boljeg dokaza 
njihovog anacionalnog i antinacionalnog rada u funkciji srpske 
Jugoslavije kao proširene Velike Srbije a protiv temeljnih nacio- 
nalnih interesa Crne Gore i Crnogoraca? S. Drljević je 1941. g. sa 
saradnicima i dijelom crnogorskog klira otpočeo misiju obnove 
autokefalne CPC što su spriječili poznati istorijski događaji. 

Dolazeći u Crnu Goru 1941. godine S. Drljević je preko M. 
Matovića pokrenuo pitanje povraćaja crnogorskog jezika u slu- 
žbenoj upotrebi. Vraćeno je ime jeziku i počela njegova reforma. 
Počeo je rad na rječniku crnogorskog jezika i rječniku crnogor- 
sko-talijanskog jezika. Nasuprot ovome crnogorski komunisti 
nikada nijesu priznali crnogorski jezik, već isključivo srpski a 
potom srbsko-hrvatski. Crnogorski dugo nijesu priznavali čak 
ni kao govor. U proglasu Crnogorskoj narodnoj vojsci Drljević 
ističe: 

„Svaki narod voli svoju domovinu. Vrhunac ljubavi prema 
domovini je spremnost na smrt u borbi za njenu državnu slobo- 
du. Samo narodi koji su dokazali da znaju slobodu svoje domo- 
vine kupati svojom i neprijateljskom krvlju, poštovani su od dru- 
gih naroda. Zato je crvena boja - boja slobode. Crnogorski narod 
dokazao je svojom vjekovnom borbom sa Turcima da zna cijeniti 
državnu slobodu. Zbog toga je u očima ne samo evropskih naro- 
da nego i svih drugih naša borba za državnu slobodu Crne Gore 
ne samo sama po sebi razumljiva, nego ne bismo bili od njih ci- 
jenjeni, ako je ne bismo vodili. Ne bi nas smatrab dostojnima da 
se zovemo Crnogorci, ako Crna Gora ne bi bila samostalna drža- 
va. Crna Gora mora ili ostati gnijezdo junačke slobode ili postati 
grob crnogorske slave.” 71 Govoreči o komunizmu od nastavlja: 

,,U ovome ratu bore se na našemu kontinentu engleski i ame- 
rički kapitalizam, ruski komunizam, koji se zove boljševizam, i 
njemački nacionalsocijalizam. 

Komunizmu, ako ga promatramo kao borbu između rada i 
kapitala za vlast u državi, ne može se poreči izvjesna opravda- 
nost, jer bezdušnost kapitala prema radu, u najviše slučajeva, tako 
je velika da prelazi u zločin. Međutim, desilo se nešto što bi svaki 
koji ne zna o čemu se radi, smatrao nemogučim. Moskovski bolj- 

ševizam udružio se sa englesko-američkim kapitabzmom. 

Savezne Sovjetske Socijalističke Republike postale su saveznik 
kapitala. Da bi boljševizam opravdao taj svoj postupak pred širo- 
kim narodnim slojevima proglasio je njemački nacionalsocijali- 
zam fašizmom, iako ovaj sistem vladavine nije nikada prihvačen 
u Njemačkoj. Ako bi svaki auktoritativni sistem bio fašizam, on- 
da bi boljševizam bio obrazac fašizma, jer je boljševizam najakto- 
ritativniji sistem vladavine. Premda je to tako, boljševizam i dalje 
uporno dokazuje da se bori protivu fašizma. 

Jasno je da se ne radi o savezu kapitala i rada nego o save- 
zu triju svjetskih imperijabzma: britanskoga, sjevero-američkog 
i moskovsko-boljševičkoga. Prvoj dvojici je demokracija, a tre- 


71 B. Kovačević, Od Vezirovog do ZidanogMosta, Beograd 1993,194. 

ćemu komunizam samo pelena, kojom pokušavaju prikriti svoje 
planove, za vladavinu nad ostalim narodima. Da je komunizam 
samo maska moskovskoga imperijalizma, dokazuje sudbina Ru- 
munjske, Srbije, Bugarske i sviju zemalja, koje je boljševička voj- 
ska okupirala. Danas je svakome jasno da Moskva njih ne predvi- 
đa kao komunistički uređene nezavisne države, nego kao sastav- 
ne dijelove moskovske imperije. 

Komunizam, kao borba između kapitala i rada, u Crnoj Gori 
ne postoji jednostavno zato što u Crnoj Gori nema kapitala. Je- 
dini kapital, koji je imala Crna Gora, to je njena slava i državna 
sloboda. Taj kapital pripada jednako svima Crnogorcima, uko- 
liko nijesu izdajnici Crne Gore. Pošto u Crnoj Gori nema borbe 
između kapitala i rada jasno je da ne može biti ni komunista nego 
samo privrženika moskovskoga imperijalizma. Da bismo izvo- 
jevali crnogorsku državnu slobodu i time ostvarili naš ratni cilj, 
moramo se boriti protivu svakoga pokušaja uklapanja Crne Gore 
u bilo koju moskovsku guberniju. Činjenica, što su joj dali ime 
omrznute Jugoslavije, samo će pojačati naš otpor.” 72 

Trinaestojulski ustanak u Crnoj Gori 1941. kao svojevrsni od- 
govor na Petrovdanski sabor u koaliciji komunista i bjelaša a u 
kojem su učestvovali kasnije četnički prvaci Bajo Stanišić, Pavle 
Đurišić, Đorđije Lašić i drugi, bio je samo u drugom smjeru svo- 
jevrsna repriza događaja iz 1918. godine kada je na Podgoričku 
skupštinu odgovoreno Božićnjim ustankom. Ovaj krupni istorij- 
ski događaj bio je inspirisan naređenjem Kominterne nakon ko- 
jeg KPJ iz mirnodopskog prelazi u ratno stanje. Bio je to odgovor 
KPJ ujedno i na njemački napad na SSSR 22. juna 1941., na plan 
„Barbarosa”. U vezi toga Drljević saopštava: 

„Ро naredbi moskovskog diktatora Đurđijanca Staljina, na- 
pali su iz zasjede, pojedine malobrojne posade italijanske vojske. 
Neobaviještene komunističke pristalice povjerovali su lažima 
potplaćenih vođa; da su sovjetske trupe u Pljevljima a engleska 
flota pred Barom i sljedovale su svoje vođe. Poginulo je nekoli- 


72 Isto, 195. 

ko italijanskih vojnika. Time je italijanska vojska dovedena u po- 
ložaj nužne odbrane i preduzela je mjere za munjevito ugušenje 
ustanka. Stradalo je i pravednih, ali u takim prilikama ne može 
biti drukčije. A što je najstrašnije strada cio crnogorski narod, a 
naročito crnogorski seljaci, koji su vazda bili, danas su i ostaće, za 
vazda najpouzdaniji stub Crne Gore i njene slobode.” 73 

U Drljevićeve ocjene se uklapa i komunistička kritika grješa- 
ka u Ustanku jednog od njegovih organizatora i ujedno rukovo- 
dioca najvećeg uspjeha u ovom događaju, pobjedi na Košćelama 
15. 7. 1941. g. Steva Mašanovića. On u pismu veli: „Rukovodeći 
drugovi nijesu dobro procijenili situaciju i mislili su da će Italija- 
ni kad prva puška pukne napustiti Crnu Goru. Na žalost, da po- 
jedini nijesu tako mislili ove akcije bi kud i kamo bile postavljene 
na zdravijoj osnovi.” On dalje nastavlja da je: „došla direktiva da 
partija u Crnoj Gori neće vršiti akcije dok Sovjeti dođu na bal- 
kanske zemlje i izbije revolucija u Bugarskoj. Nijesu prošla ni tri 
dana drug... je došao ponovo i kaže da smo pred događajima... 
i prenio je direktivu da akcije počinju u neđelju 13. jula 1941. u 3 
sata poslije podne... Ja sam kazao da je to nemoguće kad nijesu 
ni ustaničke grupe obaviještene o akcijama a kamoli Crnogorski 
narod. Pitao sam druga Baja Sekulića, (nstruktora PK KPJ) da 
li se akcije mogu odložiti nekoliko dana. Ne, odgovorio je drug, 
naređenje je za 3 sata u neđelju. Drug Bajo je objašnjavao doga- 
đaje i izdavao direktive i ja sam mu postavio pitanje - druže što 
se ima raditi poslije izvršenih akcija. Drug je odgovorio da ćemo 
se vratiti u selo, orati, kopati i igrati na gumnu. Ovakav odgovor 
shvatio sam kao šalu i postavio mu pitanje, da li se druže šališ? 
Ne, nego će tako zaista biti - rekao mi je. Ovo sam uzimao sa re- 
zervom jer je direktiva bila da se udarne grupe postave na mala 
rastojanja među sobom, a to više nije ličilo na gerilske oružane 
akcije kako je prvobitno planirano, nego na oružani ustanak”. 74 


73 S. Drljević, Politička misao, 2007. 458. 

74 Pismo S. Mašanovića komunistima Crne Gore. Arhiv Vojno 
istorijskog instituta, Beograd, kutija 1676, 1-12. 

Kako je ustanak ugušen italijanskom protivofanzivom kao reak- 
cijom na ustanička dejstva krenulo se u „drugi” ustanak - pohod 
na Pljevlja 1. 12. 1941. g. U iluzornom i neuspješnom pohodu na 
utvrđeni grad partizanski borci su pjevali pjesmu „Ој Srbijo mila 
mati više nećeš robovati”. 75 Nije se eto pjevalo u čast Crnoj Gori 
nego Srbiji koju su jedinice crnogorskih partizana pošle da tobož 
spašavaju. Iz ovoga slijedi da je srpska svijest bila dominantna 
u komunističko-partizanskom pokretu. U pohoda na Srbiju za 
njeno oslobođenje od njemačkog okupatora borci IV Proleterske 
crnogorske brigade krajem 1943. g. pjevali su „Ој Srbijo, moja tu- 
go,/Robovati nećeš dugo...” (Jovan Krivokapić, Iz borbe IV cr- 
nogorske proleterske brigade, „Ој, Srbijo, moja tugo...” Pobjeda, 
Cetinje broj 1. god. III, 6. 1. 1945/str. 8.) Drljević se dugo bavio 
srpsko-komunističkom spregom i dominacijom srpskog faktora 
u komunizmu. On je s pravom isticao da je komunizam spoj dva 
imperijalizma i to srpskog i komunističkog koji su pogubni po 
druge narode. Komunizam je za njega međunarodna bolijest. 76 
Cilj SSSR-a je svjetska revolucija. Smatrao je s pravom da će ko- 
munizam povrijediti privatno vlasništvo i ugroziti slobodu vjer- 
skog ispoljavanja. Sovjeti su za njega nosioci centralizma. 77 

Razni Drljevićevi kritičari u prvom redu komunisti nemaju 
crnogorsku nacionalnu svijest. Njihovo jugoslovenstvo koje nije 
ništa drugo da srpsko i jugonostalgičarstvo, zamagljuje im vidike 
pa od prve, druge i svake Jugoslavije ne vide bivšu, sadašnju i bu- 
duću nezavisnu Crnu Goru. Zbog njegovih stavova o nezavisnoj 
Crnoj Gori kao antipodu Jugoslaviji i Velikoj Srbiji u svojim near- 
gumentovanim više kritizerskim nego kritičkim istupima pripi- 
sivali su mu diskvalifikatorske etikete kolaboranta, klislinga, se- 
paratiste. Zaboravljali su pri tome da kriterijum istine nezavisne 
od sopstvene volje i volje čovječanstva nije da budeš ono što nije- 
si, već ono što jesi. Kriterijum nacionalnog patriotizma koji važi 


75 S. Mašanović, Dnevnik 300. 

76 Isto kao 73. 458. 

77 Isto. 86. 

za Crnogorce i Crnu Goru jeste crnogorska pripadnost Crnogor- 
stvu, crnogorskom narodu i naciji i državi Crnoj Gori. Nije crno- 
gorski patriotizam opredjeljenje za Srbiju, Srpstvo, srpski narod 
i naciju ili Jugoslaviju, jugoslovenstvo a protiv Crne Gore i crno- 
gorskog naroda i nacije. Narod, nacija i država postoje ili ne po- 
stoje. Nemože se imati dvojno određenje (i jesam i nijesam) i biti 
ujedno i Crnogorac i Jugosloven, odnosno i Crnogorac i Srbin. U 
crnogorskom istorijskom slučaju nosilac istine i crnogorskog pa- 
triotizma je samo onaj ko posjedujući crnogorsku nacionalnu svi- 
jest pripada isključivo sopstvenom crnogorskom narodu, naciji i 
državi. Sve ostalo je suprotnost, ne-istina i ne-patriotizam. Drlje- 
vić je upravo ne samo kao nosilac crnogorske nacionalne svije- 
sti već u svojem vremenu i njen „tvorac”, kanoničar, idejni vođa 
bio isključiv protagonista svijesti i samosvijesti o crnogorskom 
narodu, naciji i državi i to bez ostatka, bezuslovno. Negatorske 
diskvalifikacije upućivane su mu iz tabora pobjednika ili dijela 
poražene velikosrpske ideologije zato što nosioci takve svijesti i 
mišljenja pri analizi tokova i logike Drugog svjetskog rata nijesu 
razlikovali u saznajnom smislu pojam okupator niti ga diferenci- 
rali od pojma okupator i denacionalizator. Pojam okupator odno- 
si se na italijanskog i njemačkog okupatora, a okupator i denacio- 
nalizator na Srbiju to jeste Veliku Srbiju. Ukliješten između dvije 
totalitarno-imperijalističke strane, italijanskoga i njemačkog na 
jednoj i srpstva-velikosrpstva na drugoj, Drljević je birao manje 
zlo. Zato se po načelima spašavanja crnogorskog naroda i nacije 
opredijelio za saradnju sa nedenacionalizatorskom italijanskom i 
njemačkom okupatorskom stranom ali u granicama nacionalnog 
dostojanstva, umjesto za srpsku (velikosrpsku) denacionaliza- 
torsku i okupatorsku saradnju. Pri tome je demistifikovao mit o 
prosovjetskom komunističkom i srpskom jugoslovenstvu (komu- 
nističkom srpstvu) po kome „brat” (Srbija) ne može biti okupa- 
tor i denacionalizator Crne Gore i Crnogorstva iako je istorijska 
stvarnost govorila suprotno ovom stavu. Drljevićeva istinosna 
doktrina polazi od nepobitnog fakta da je od 1918. godine Srbi- 
ja okupator i denacionalizator Crnogoraca i Crne Gore, i najveći 

protivnik Crnogorstva i Crne Gore. Zato je bratstvo i jedinstvo 
agitaciona parola jugokomunističkog (bjelaškog, komunističkog) 
srpstva. Njegova koncepcija je pretpostavila i nadredila jedinstvo 
živih Crnogoraca jedinstvu mrtvih i mir ratu. Učešće malih na- 
roda u svjetskom ratu isto je što i samoubijstvo. 78 Pošto okupa- 
torska misija italijanskog i njemačkog okupatora u Crnoj Gori 
nije denacionalizatorska njeno prisustvo nema trajan karakter sa 
posljedicama sadržanim u tragediji nestanka Crnogoraca i Crne 
Gore njenom depersonalizacijom u nekoliko srpskih srezova. 

Ovim je dat osnovni temeljni odgovor na glavnu optužbu po- 
bjedničke komunističke strane ideologu i naciologu Crne Gore i 
crnogorskog nacionalnog pitanja. U ratu pobjednička komuni- 
stička strana pretrpjela je u miru istorijski poraz, suicidno se sa- 
modovršavajući i tranziciono transformišući u pluralno političko 
biće, potvrđujući, da njen epilog kao posljedica, najargumentova- 
nije šedoči da ona nije imala ni na svojim počecima niti u toku 
rata kao osnovni ratni cilj nacionalno oslobođenje i emancipa- 
ciju, već isključivi imperativ i interes, osvajanje vlasti. I domaći 
komunisti su bili saradnici drugog još izrazitijeg apsolutizma i 
totalitarizma pa tijem sebe moralno diskreditujući gube etičko 
pravo da presuđuju o naciji, narodu, državi i slobodi. Oni poči- 
nju, traju i dovršavaju se u imperiumu (vlasti) a ne u težnji za 
nacijom i slobodom. Njima je jedina konstanta vlast, a nacional- 
no pitanje za njih je „vječno” dualističko, riješeno-neriješeno. To 
dobro odslikava visoki funkcioner KPJ u Crnoj Gori Božo Lju- 
mović riječima: „Govorio sam o značaju slobodnog oprijedjelje- 
nja crnogorskog naroda u bratsku zajednicu Jugoslavije praveći 
aluziju na ono ujedinjenje od 1918. g... primijetio sam tendencije 
kod pojedinih drugova koji se osjećaju Srbima ili koji se osjećaju 
Crnogorcima. Kao reakcija na ovu pojavu, podvukao sam da li će 
se pojedinac osjećati Srbinom ili Crnogorcem to je stvar shvata- 
nja dotičnog. Poželjno je da se drugovi pravilno orjentišu za ono 


78 S. Drljević, Politička misao, 2007, 458. 

za što smo se borili i zašto se stalno borimo. 79 Drugim riječima, 
nije važno ko je Crnogorac, a ko Srbin u Crnoj Gori već da mi 
(komunisti) usvojimo i učvrstimo svoju vlast. Za njih vlast je cilj 
i suština, a nacionalna borba i nacionalno oslobođenje sredstvo i 
forma. Za Drljevića nezavisna Crna Gora i crnogorsko narodno- 
sno i nacionalno oslobođenje je cilj i suština, a saradnja sa okupa- 
torom i sami okupator je forma i sredstvo. 

Supstitucija sadržine formom bila je vješta taktička kombi- 
natorika pobjednika. Nacionalni borci proglašavani su izdajnici- 
ma a sebi je pribavljan oreol pravednika, pravovjernika i patriote. 
Izdaja je postala, tako etiketa za proganjanje različitih od sebe. 
Crnogorski narod, nacija i država nijesu u Drljevićevom koncep- 
tu objekt njegove manipulacije već treba da budu ono što jestu 
- subjekt istorije. Optužba za izdaju koja mu se upućivala jeste 
izraz političkog primitivizma, totalitarnosti sa ciljem gušenja 
drugačijeg mišljenja. Njegovo etiketiranje za izdajnika značilo je 
unižavanje crnogorskoga naroda svodeći ga na podaničku masu 
spremnu da služi interesima ideologije, partije i vođe a ne da bude 
u funkciji težnje za slobodom i demokratijom. Cilj takve etikecije 
odnosno etiketiranja je likvidacija opozicionog mišljenja i priba- 
vljanja za sebe privilegija apsolutne neupitanosti. Ujedno, to je 
ubijanje demokratije i istine, dakle, još teže ubijstvo od fizičkog. 
Govor o nacionalnoj izdaji, znači, da je orator tog govorenja po- 
sjednik apsolutne istine. Riječju izdajnik se baratalo kao najmoć- 
nijim oružjem. Riječ izdaja je uvijek etički izraz. Da bi se neko 
optužio za izdaju, nužno je utvrditi kao pretpostavku vrijednost 
koja se zove nacionalni interes, a to je sačuvati živi nacionalni 
organizam u nepromijenjenom stanju kao i nedezagregirane na- 
cionalne svijesti i samosvijesti. Obezbijediti što više živih i što 
manje mrtvih tamo đe se masovno proizvode ljudski leševi. Iz- 
daja je produkt strane koja ne umije da nosi slavu pobjede. Pojam 
izdajnik je staljinistički termin. Komunisti su izdaju, antifašizam 
i nacionalni interes iskoristili kao sredstvo za osvajanje vlasti i za 


79 Božo Ljumović, Autobiografija, Matica 22-23/VI/2005, 487. 

njeno održavanje i učvršćenje. Nacionalni interes nijesu koristili 
kao vrijednost po sebi već sredstvo za mobilizaciju ljudi da bi mo- 
bilisani bili iskorišćeni za krajnje ciljeve komunizma - osvajanje i 
održavanje vlasti. Nacionalni interes je tako iskompromitovan. Ti 
su interesi žrtvovani interesima SSSR-a. Upravo oni koji su pro- 
glašavali druge za izdajnike bili su to što su pripisisvali drugome. 
A ko to uradi jednom uradiće ponovo ili uvijek jer „kojim sudom 
sudi drugome sebi sudi pošto to radi sudeći”. A nema veće i po- 
raznije izdaje od izdaje nacionalnog duha. U stvari, izdajnik je 
pojam sužene svijesti. Suštinski čovjek može samo sebe izdati. I 
kad to sazna, saznaće da u samoj toj spoznaji leži njegova najveća 
kazna. Kako može biti izdajnik onaj koji nema što da izda, koji ne 
izdaje državu koja ne postoji ili u vremenu izdaje nije postojala. 
Takav je slučaj sa Drljevićem. A nemože se biti izdajnik partije u 
čijem članstvu se ne nalaziš. Fenomen nacionalne izdaje odbacuje 
kao kriterijum pravilo „ко nije sa mnom taj je protiv mene”. Po- 
gotovo ako se taj princip postavlja u ime jedne partije ili pojedin- 
ca. Tragač za izlazom nije izdajnik. Podređivanje svojeg nacio- 
nalnog identiteta drugom (crnogorstva srpsrtvu, jugoslovenstvu, 
komunizmu, sovjetizmu) ili njegovo rušenje je brisanje sopstvene 
istorije, obeskorjenjivanje, preukorjenjivanje, odsebljenje i preu- 
mljenje. Tako se dovodi u pitanje cjelovitost identiteta a to ne pri- 
janja za poznatu tvrdnju da se zlo ne čini iz cjeline, već iz dijela. 
Zlo se, upravo, čini iz cjeline. U tom praksisu ne može se izbje- 
ći „istorija kao epistemiološka laboratorija psihologije” zajedno s 
etosom. Teži je tas Crnogorstva za Crnogorce i Crnu Goru nego 
sovjetizma, boljševizma i srpstva. Isto tako i čojstva no predačkih 
grijehova u razna istorijska „nedoba”. 

Čovjek može promijeniti ili čak izdati mnogo toga. Ali ne mo- 
že prošlost i duh svojeg naroda. Ne smije izdati nacionalni duh u 
sebi, čovjeka u sebi. U Crnoj Gori Drljevićevog zrelog doba borile 
su se tri boje; zelena, bijela i crvena. Zelena je težila obnovi države 
i dovršenju prešečene istorije naroda i nacije odnosno rekonstitu- 
ciji Crnogorstva. Bijela je vodila u potpunu anomiju, u smrt Crnu 
Goru i Crnogorce radi Velike Srbije. Crvena se borila za vlast pod 

firmom nacionalnog oslobođenja. Njoj je vlast opcija, a nacionali- 
zam sredstvo. Između ove dvije postajala je treća. Od svih tehno- 
logija ona je usavršila posebno metodologiju vladanja. Jedan od 
njenih ključnih metoda je diskvalifikacija i likvidacija političkih 
protivnika. Tako je stvoren nacionalni izdajnik. Ona je smatrala 
da je njena definicija nacionalnog interesa jedino ispravna. Oni 
koji su se suprotstavljali tom shvatanju vezani su za stub srama. 
Sekula Drljević je u vihoru drugog svjetskog rata smatrao da je 
bolje biti živ nego žrtva. Htio je obnovu Crne Gore crnogorskog 
naroda kao svijet u kojem se ne postavlja pitanje „izdaje”. Sloboda 
je, u stvari, tamo đe nema izdaje i izdajnika. Sloboda je tamo đe 
su slobodni svi. To je bilo teško obezbijediti u crnogorskom dru- 
štvu koje je nakon 1918. tragično politički podijeljeno. Crnogor- 
ski politički pejzaž bio je prepun isključivosti. Ponavljanje izdaje 
bio je prostor ispunjen neistinom; mržnjom prema istini. Kiptio 
je od žudnje za neistinom, a najviše mogućnošću da se drugome 
nanese zlo, da pati. U tome se isticala i bijela i crvena boja preo- 
kupirane kultom vlasti. Kao aprioristi polazili su od sebe i vlastite 
samouvjerenosti da sve dobro i najbolje znaju a najviše to što je 
narod i njegov nacionalni interes, ko je narodni neprijatelj, a ko 
je nacionalni izdajnik. Jedino što je dobro, jeste što nijedna vlast 
nije vječna, iako, svaka misli da jeste. Vlastodržačka manipula- 
cija nacionalnijem ošećanjima je najjače sredstvo protiv naroda. 
Napraviti društvo koje se ne može izdati je postala potreba Dr- 
ljevićevog vremena. Nužna pretpostavka zato bila je formulisati 
crnogorski nacionalni program. Kao ideolog crnogorskog pita- 
nja i najistaknutiji pisac i teoretičar naciologije i motenegrologije 
svojega doba on ga je dao u nizu radova, članaka, eseja, proglasa, 
govora i knjiga. Dao je veliki doprinos i tekstualno-pjesničkom 
komponovanju crnogorske himne. Kao himničar i ideolog utvr- 
dio je glavne poluge crnogorskog nacionalnog programa. Uz sve 
već izložene komponente istakao je i značaj seljaštva za crnogor- 
ski narod. Ukazao je na fakat da je seljaštvo čuvar etničkog. Kri- 
tikovao je kvazi marksističku teoriju crnogorskih komunista da 
je stomak centar istorije kao vulgarni materijalizam i redukovani 

marksizam. Drljević je bio u prvu. Jer, „roba je prije svega spo- 
ljašnji predmet, stvar koja svojim svojstvima zadovoljava ljudske 
potrebe ma koje vrste. Svejedno je kakve su prirode ove potrebe, 
npr. potiču li iz stomaka ili fantazije. (Želja ima za pretpostavku 
potrebu: „Опа je apetit duha koji je njemu isto toliko prirodan 
kao glad tijelu... Većina stvari ima svoju vrijednost otuda što one 
zadovoljavaju potrebu duha”, K. Marks, Kapital, Prvi odjeljak Ro- 
ba i novac, Beograd 1973, str. 43.). Za centar istorije proglasio je 
čovjeka. On se nalazio u središtu Njegoševog pogleda na svijet 
kao svijeta intaktne slobode i univerzalnosti. Za najjače oružje 
odbrane malih i uopšte svih naroda proglasio je nacionalnu svi- 
jest. Jer, svijest je ono osnovno obilježje čovjeka po kojem se on 
razlikuje od ostale žive prirode. Zato je Crnogorstvo u njegovom 
crnogorskom nacionalnom konceptu i programu spoj pripadno- 
sti crnogorskoj državnoj ideji i crnogorskoj nacionalnoj svijesti. 

U stvari, Crnogorstvo je, po njemu, sinteza crnogorske naci- 
onalne svijesti kao znanja i istine i vjere odnosno vjernosti crno- 
gorskoj državnoj ideji. Znanje je sistem svih spoznaja o Crnoj Gori 
i Crnogorcima, zasnovano na istini koja počiva na argumentima i 
dokaznosti (dokazima), a vjera je vjerovanje bez dokaza. Pripad- 
nost vlastitoj crnogorskoj nacionalnoj svijesti i vjera u državu, ili 
drugačije rečeno, istina na dokazima i vjerska istina (istina bez 
dokaza), sekularno i nesekularno, racionalno i ono izvan njega, 
zaokružuju nacionalnu svetinju zvanu Crnogorstvo kojega tvore 
crnogorski narod (nacija) i crnogorska nezavisna država bez koje 
Crnogorci nijesu slobodan narod. Istina bez vjere u nju i u sistem 
vrijednosti svoje nacije i države nije istina, kao što ni sama vjera 
bez istine i znanja nije dostatna, jer je lišena racionalnog jezgra. 
To je do sada jedna od najpotpunijih definicija Crnogorstva u cr- 
nogorskom nacionalno-državnom programu. 

Sekulino djelo i rad su primjer i poruka da se svim sredstvi- 
ma, u svakom vremenu, u cilju crnogorskog državnog, narodnog, 
nacionalnog i fizičkog samoopstanka treba voditi borba za svoju 
državu Crnu Goru i vlastiti crnogorski narod i naciju i da je ona 
uvijek u tom smislu istorijski opravdana. 

